
I. 


IN CHESTIA AMNISTIEI RASCULATILOR 
TARANI 


(12 JUNIE 1907) 


Răscoalele țerănești, izbucnirea unei indelungate si nemeritate 
suferinti sociale, pe care atitarea, de orice natură, mo putea crea, ci 
era doar în stare să grăbească momentul manifestării ei tragice. se 
potoliseră în cel mai sălbatec fel ce se poate închipui. 

După ce se ucisese fără crutare, după ce sate iuseseră aprinse şi 
temnitele umplute de vinovaţi și nevinovaţi, pe cari-i urmăria o ură 
de clasă neimpacata, alegerile se făcură cu oamenii obișnuiți şi în felul 
obișnuit, afară de prea putine esceptii. 

Nu se ştia încă în de ajuns cu câtă criminală nepăsată fuseseră 
Jertfite mii de vieţi omeneşti, împotriva omeniei si a legii — căci starea 
de asediu pe care Guvernul avea voie s'o proclame, nu fusese proclamată 
şi nicăiri tribunalele marţiale n'au funcţionat —. când în Iunie, Came- 
rele fură deschise în şedinţă extraordinară. 

Discursul Tronului, cetit de primul-ministru, nu cuprindea nimic. 
Guvernul era hotărît să nu dea nicio lămurire în nicio privință; depu- 
taţii. aleşi prin voinţa si mijloacele Guvernului, nu cutezară a cere 
socoteală avestuin; opositia conservatoare, represintată prin aleșii fatisi 
ai Guvernului, era mulțămită de groaznica operă pe care liberalii o 
săvârşiseră pentru a răsbuna marea proprietate si marea arendăşie. 

In asttel de împrejurări. când, pe lângă aceasta, o nouă aprindere 
a răscoalelor se putea aştepta din zi în zi, s'a dezvoltat interpelarea ce 
urmează, de ur deputat pe care calculele urii ca şi naivitatea necunos- 
tintii şi slăbiciunea minţii îl arătau cu degetul ca instigator de căpe- 
tenie al răscoalelor şi ca un periculos anarhist. 


Onorată Cameră. Tin să multamesc mai intaiu onoratei Ca- 
mere pentru desăvârşita linişte şi urbanitate cu care a ascultat 
anunțarea interpelării mele. 

Mi-ar fi părut foarte rău dacă anunţarea acestei interpelări 
ar fi fost primită cu semne de desaprobare sau de dușmănie, pre- 
cum nu mi-ar fi părut bine dacă anunţarea acestei interpelări ar 


fi fost primită cu semne de simpatie. îi . 
Camera aceasta are o menire cu totul deosebită de Camerele 

celelalte. Este o Camera aleasă în jurul unui program definit, şi 
ea este menită să aducă programul acesta la îndeplinire. 

Aceasta este o Cameră de reforme venită după o mare crisă, 
după o mare nenorocire națională. 

Prin urmare, într'o astfel de Cameră, dacă trebuie să se 
audă toate părerile, părerile acestea trebuie să fie primite cu o 
linişte desăvârşită. « îi 

Ar fi o adevărată nenorocire, dacă, după atâtea Camere 
zgomotoase, pasionate sau sentimentale, aceasta ar fi o Cameră 
sentimentală, pasionată şi zgomotoasă. 

Mira părut bine că mi sa îngăduit să desvolt această inter- 
pelare în sesiunea extraordinară, fiindcă, dacă nu toate părerile 
se vor primi, cel puţin este bine ca, de la început, toate părerile 
să fie exprimate. | 


Acum, părerea mea în mai multe chestiuni nu este aceiaşi 
ca şi a majorităţii acestei Camere. Cu toate acestea este un punct 
comun între mine si această majoritate, anume: că eu ca şi majo 
ritatea acestei Camere am fost ales pe basa manifestului dat în 
numele Măriei Sale Regelui în luna Martie trecut, manifest care 
rămâne să fie lămurit de Guvernul Măriei Sale Regelui, şi mani- 

‘fest care nu trebuie amintit fără să se scoată de toți deputaţii 
acestei Camere strigătul de: «Trăiască Măria Sa Regele demo» 
crat, trăiască Regele care a făgăduit reforme». l 
. Prin urmare, pe basa acestui program sânt aleși cei mai multi 
dintre deputații acestei Camere. Însă, dacă părerile mele nu sânt 
aceleaşi cu părerile deputaţilor cari se află aici, este bine ca si 
aceste păreri să fie exprimate, şi socot că, atunci când voiu arătă 
ce cred în cutare sau cutare chestiune, se va primi arătarea pire- 
rilor mele cu acea seninătate și stăpânire de suflet care se cuvine. 


Eu, din partea mea, dacă aş auzi pe un deputat foarte con- 
servator, pe un partisan al părerii că cinci mii oameni pot să ceară 
jertfa a cinci milioane de oameni, laş asculta cu toată liniştea, 
pentru că şi aceasta este o părere, şi toate părerile trebuie ară» 
tate. Precum, dacă s'ar fi ales în alegeri un deputat socialist, aş fi 
ascultat cu toată liniştea,—de si n'ar fi fost nouă pentru mine—, 
enunfarea principiilor socialiste, şi, fiindcă s'a zis că există un 
curent anarhist, pe care nu-l cunosc, dacă ar fi ales un deputat 
nathist, las fi ascultat potrivit cu toată cuviinta și bunăvoința 
cu care ar fi făcut expunerea principiilor sale în această privință. 

Rog sa nu fiu banuit ca prin interpelarea aceasta caut să 
fac a se pierde vremea: voiu fi foarte scurt în expunerea tuturor 
celor patru puncte care compun interpelarea mea, şi, prin urmare, 
cred că nu va fi o pierdere de vreme, ci încă va fi un câştig de ` 
demnitate. Pentru că îmi închipuiu că o Cameră, și mai ales o 
Cameră aleasă în acest moment, când poporul nostru se află: in 
oarecare grad de desvoltare a constiintii sale, o Cameră ca aceasta 
nu poate fi convocată pentru a nu.auzi nimic, pentru a se consti: 
tui numai biurourile şi pentru a se amâna, pe urmă, la toamnă: 

Marturisesc că am o ideie foarte înnaltă de misiunea noastră 
a tuturor; am un fior de demnitate deosebită din momentul ih 
care am intrat în această Cameră; mă simt părtaş al unei părţi 
mai mari sau mai mici a maiestatii care se găseşte întrupată in 
această represintatie națională, și, dacă în unele casuri autoritatea 
Guvernului asupra unei părți din Cameră e mare, nu trebuie să 
se uite că întâiu vine Camera, pe urmă vine Guvernul, care tre- 
buie să fie ales de factorul cel mai înnalt constituțional din acea- 
stă tara din majoritatea Camerei si după vederile Camerei. 

Deci, sentimentul acesta de demnitate al Camerei, care află 
un răsunet în inima mea, nu ar putea lăsa să se strecoare această 
sesiune extraordinară fără ca in ea sa fie vorba, răspicat, de pro- 
blemele cele mari care preocupă întreg poporul nostru, şi pentru 
resolvarea căror probleme ne aflăm aici, în Parlament. 

Rog să se creadă că nu servesc nicio intrigă — căci nu am. 
talentul de intrigant — şi intriga nu poate răsbate în conștiința 
mea, cu desăvârşire curată, ceia ce formează însuşirea mea de că- 
petenie si temeiul fiintii mele publice în această tara. 

Prin urmare, zic, nu vreau să pregătesc greutăţi Guvernului, 
nu vreau, cum se zice de obiceiu, să întind o cursă uneia sau 
mai multora din persoanele“ răspunzătoare care conduc în momen“ 
tul acesta tara. Nu vreau să silesc pe cineva la anumite declaraţii, 
care i-ar face rău sau care ar fi o stavilă în dezvoltarea acţiunii 
sale. 

Intrigant nu am fost, intrigant nu pot să fiu, si intrigă nu 
pot să fac vreodată; şi nici nu pot să mă impac cu ideia că un 
deputat al Camerei române ar servi o intrigă supt orice raport. 

Şi, nu numai atât, dar, în interpelarea aceasta, nu am nici 
scopul de a face, cum se zice, un debut: debuturile se fac la tea- 


www.cimec.ro 


10 N. IORGA 





tre si la circuri, si ar fi cu mult mai pre jos de demnitatea noastră 
a crede că unul dintre noi ar fi nerăbdător pentru debutul lui. 


Iarăşi nu înțeleg aceasta Cameră ca două tabere, dintre care 
cea mai mică pandeste pe cea mai mare, si, fără să se gândească 
la dreptate sau la răspundere, caută să pregătească dificultăți ta- 
berei celei mari, şi întrebuințează, să zicem, un deputat indepen- 
dent, pentru ca, în condiţii mai bune, să pregătească astfel nouă 
şi mai grele dificultăţi. 

Eu nu socot că menirea noastră este aceia de a ne urmări, 
de a ne pândi, de a ne atinge, de a ne jigni, de a ne impiedeca 
unii pe alții. În Camera aceasta sânt liberali, — conservatori mai 
puţini, — si întâmplarea sau un anumit fenomen sufletesc în 
poporul nostri a făcut de s'a ales si un deputat independent. 

Fata de această situație avem toţi menirea de a colabora 
după puterile și după luminile noastre la opera cea mare de re- 
formă. Unii înţeleg această operă într'un fel, alții o înţeleg in 
alt fel; toți însă o înţeleg întrun mod cinstit, şi, astfel, putem 
sta la vorbă. Căci n'am venit doar ca să ne arătăm unul mai diba- 
ciu decât celalt, sau' mai meşter la cuvinte decât celalt, sau mai 
experimentat în anumite întorsături politice decât un altul, şi a 
face în felul acesta şicane unor anumite persoane. Aceasta mi se 
pare cu totul nedemn de noi, şi prin-urmare nu eu voiu fi acela 
care, la începutul activităţii mele de deputat, voiu încerca să 
arunc o intrigă. 


Sânt absolut independent, am deplina conștiință a datoriei 
care mă apasă, şi nu cer de la d-voastră aplause, fiindcă acelea 
ar fi o dovadă de sentimentalism din partea acestei Camere, şi 
Camera trebuie să stea rece fata de toate părerile si să le judece, 
si nu-mi trebuie neîncetat semne de aprobare — sau de desapro- 
bare, care şi, acestea din urmă, ar fi un semn de sentimentalitate, 
ce mi s'ar cuveni doar atunci când aş minţi, sau când aș insinua 
lucruri urâte. 

Vă rog să binevoiti a mă asculta trecând peste slabul talent 
de vorbă pe care pot să-l am, peste cunoştinţa de drept, care, o: 
spun de la început, îmi lipseşte cu desăvârşire, alta fiind chema- 
rea mea în societate, si peste neinsemnatatea mea politică, căci 
n'am încă decât cunostintile mele și merite particulare în domenii 
speciale. N'am în Tara Romănească, în puterile constituite, nicio: 

aderenta, si simt doar in.jurul mieu un curent, destul de puternic, 
de viitorul căruia însă nu pot să-mi dau samă. 

Ascultati astfel în mine glasul, întrupat într'un om, al aces- 
tui curent, precum şi voinţa acelor 1100 de alegători din Iaşi, 
cari, fără niciun interes şi fără nicio intervenţie, m'au trimes aici. 


D-lor, nu este îndoială că zilele in care trăim, sânt zilele cele 
mai triste şi mai pline de răspundere din ultima jumătate de veac. 

Ne găsim a doua zi după răscoale care se pot numi revo- 
luţie. Acum cuvântul de revoluţie nu trebuie să însemneze în 
totdeauna ceva rău; sânt revoluţii rele, care aruncă un popor 
înnapoi, dar sânt şi revoluţii bune, care strămută un popor 
înnainte. Revoluţie, însemnează o schimbare răpede a unei stări 
de lucruri, si noi sântem chemați să facem, în împrejurările prin. 
care trecem, o revoluţie binefăcătoare: a da la cinci milioane de 
Români o situație materială şi morală la care au dreptul, şi care 
trebuie să li se dea, dacă voim ca această tara să trăiască mai 
departe. 

A trebuit, pentru a fi vorba de o schimbare ca aceasta, să 
vie răscoalele ţărăneşti. "Toată lumea ştie in ce împrejurări s'a 
săvârșit aceste răscoale. 

Eu sânt istoric, şi am căpătat de multă vreme acea stăpânire 
de mine. însuşirea aceia a înlăturării părții personale si acea în- 
lesnire de a grupa in jurul unor idei fapte petrecute în fata ochilor 
mici sau aflate din izvoare sigure. Să mi se deie voie să expun pe 
scurt care a fost dezvoltarea acestor răscoale țărănești. l 


Că țărănimea noastră este cea din urmă dintre taranimile 
din Europa, supt toate raporturile, în această privința nu poate 
si existe îndoială; în niciuna din tările Europei, nici chiar în Tur- 
cia, nicio țărănime nu a rămas innapoi ca taranimea din Regatul 
roman. . 

Nimeni nu poate să fie facut răspunzător de aceasta: sant 
asa de multi factori, încât căutarea răspunderii sar pierde cu 
desăvârşire. PE 

Tărănimea aceasta este săracă, nu ştie ce sa facă din timpul 
său, ţărânimea este impiedecata, de multe ori, a face cu timpul 
său ceia ce ar crede de cuviinţă, şi ea nu are niciun amestec real 
în viaţa publică. A 

Acestea sânt lucruri care nu se pot contesta. Nu pot sa zic 

că vinovat este cutare sau cutare curent, sau cutare grupare, sau: 
cutare partid, dar asupra faptului nu exista contestatie. 

Acum țărănimea aceasta, dacă s'ar fi resemnat a trăi in 
această stare, lucrul ar fi fost foarte satisfăcător pentru ordinea 
publică, dar nu şi pentru viitorul României. Căci viitorul Roma- 
niei nu se poate răzima — după cum nu se poate răzima viitorul 
hiciunei tari, — decât pe multamirea celei mai mari părți dintre 
locuitorii pământului national, pe conştiinţa care uneşte pe cea: 
mai mare parte dintre locuitorii acestui pământ. 

Anume motive au făcut ca în masele poporatiei să izbuc’ 
nească vechea nemulțumire. 

Vedeţi, ele intră azi în legătură cu oraşele prin serviciul mi- 
litar, piin cultura adusă în sate, prin necesitățile economice ale 
acestor oraşe, prin anumite influenţe care vin de” la oraşe, prin 
anumite elemente omeneşti care se duc din sate către orașe. Si 
intr’o bună dimineaţă ne trezirăm cu o răscoală. | 

Ea a izbucnit în Moldova, în judeţul Botosani, si ştiţi pentru 
‘care causa a izbucnit acolo. Au fost trusturile care purtau raz- 
boiul între ele: trustul Fiserestilor şi trustul lui Juster. 

În lupta aceasta s'a întrebuințat şi o făgăduială, dintre ace- 
lea pe care, din nenorocire, dese ori le-au întrebuințat si candi- 
datii de deputați la Colegiul al III-lea. 

S'a zis că falcea se va da în arendă cu un anumit pret; ta- 
ranii au auzit acest lucru, au crezut că nu este numai o faga- 
duială, au crezut că porunca vine mai de sus, şi de aci, pentru 
falcea cu un anumit preț, s'au început turburările din Botoşani. 

Cine ştie cum trăieşte țărănimea din judeţul Botosani, cine 
ştie că Evreimea este acolo, nu numai stăpână pe oraşe, dar, de 
o bucată de vreme, stăpână si la tara; cine ştie că Evreul este ne- 
gustor şi, prin urmare, poate trata pe ţăran numai ca negustor, 
căutând să stoarcă, la un capital mic, cu cel mai mic risc, cel ma: 
mare câştig din cea mai mică plasare de fonduri, va înțelege de ce 
a plecat răscoala de acolo. Deci țăranii se duceau în diferitele 
târguri, manifestau zgomotos, sfărâmau geamuri şi, în unele ca- 
suri, se zice, — nu pot să afirm nimic, — ar fi luat si mărfuri 
din prăvăliile pe care le-ar fi devastat. 

Armata a încercat să-i potolească: poate că nu a procedat cu 
o prea multă cunoştinţă a psihologiei ţăranilor. În sfârșit s'a ajuns. 
la conflicte cu armata, la moarte de om, — ceia ce a fost o adâncă 
durere pentru noi toți. | 

Nu cred ca exista Roman, oricare ar fi parerile lui politice, 
căruia sa nu-i sangere inima, pentru acest fapt, — oricât de ile- 
gală şi oricât de brutală ar fi fost această mişcare, in care s'a vär- 
sat sânge romănesc pentru folosul altui neam, admițând chiar că 
neamul acesta ar fi înfățișat toată legalitatea de pe fata pămân- 
tului. 

De acolo răscoala a sărit în anumite județe din Muntenia. 
Fac apel la conştiinţa fiecăruia din d-voastră, d-lor deputaţi, să-şi 
amintească în ce împrejurări s'a făcut această sărire, care arată 
mai bine ca orice că avem a face cu un fenomen elementar, pro- 
vocat de motive economice, singurele care pot răscula mulțimea, 
pentru că numai foamea pune arma în mâna omului sărac în con- 
tra celor bogaţi, si că nu a fost o organisatie făcută în oraşe si 
nicio organisatie venită de peste hotare. 

Căci ne-a ferit Dumnezeu de o organisatie venită de peste 
hotare. Dacă s'ar fi ştiut ce se va petrece în România, dacă se 
luau măsuri de peste hotare pentru a înlesni revoluţia ţăranilor, 
această revoluție nu se mântuia cum s'a mântuit. | 

În Muntenia răscoala a sărit însă în judeţele acelea ce nu cu- 
prindeau, pe margenea Dunărei, o poporatie românească, care să. 
aibă o mentalitate românească, şi, de sigur, elementul străin cel 
d'intăiu a sămănat cuvântul de ură între oamenii aceştia nenoro- 
citi si vrednici de toată simpatia. A fost elementul străin de popo- 
rul nostru, element, de fapt, jăfuitor, doritor de vărsare de sânge; 
căci Românul nu este în adevăr plecat către jaf si este asa de 
milos, încât vărsarea de sânge, chiar cu dreptate, e pentru dânsul 
cea mai mare durere. 

Pe urmă răscoala a trecut în acele județe unde fusese pre- 
gătită printr'o propagandă pe care o ştiţi în ce împrejurări s'a 
desvoltat, pe care toată lumea o condamnă, cum o condamn gi eu 
în momentul de faţă, propaganda ce trebuit urmărită şi oprită 
în anumite momente. 

După aceasta s'au început răscoala şi în unele sate din Olte- 
nia; atunci represiunea a luat un caracter de energie de care voiu 
vorbi îndată si care a fost indreptatita oarecum de spaima ora- 
selor că vor fi năpădite de bande ce vor pătrunde în cuprinsul. 
lor. Măsurile luate au fost răpezi și une ori crude. Cu modul 
acesta răscoalele au fost innabusite. 

După înăbuşirea răscoalelor, Guvernul s'a găsit înaintea 


unui număr de oameni compromisi. Fireşte că oricine a luat cio- 

magul, firește că oricine a aruncat tăciunele, fireşte că oricine a 
strâns arme tăioase și a atentat la viata cuiva, la proprietatea 
cuiva, a făcut un lucru urât, necrestinesc şi nelegal. Dar sânt ata- 
tea şi atâtea lucruri care sânt menite să aducă o rătăcire de spirite 
şi să producă o stare de anarhie! 

Prin urmare, dacă se ţine cineva pe tărâmul legal, fără în- 
doială că nu poate să fie nicio discuţie cu privire la fapta acestor 
oameni: ei sânt oameni cari au călcat legea, şi legea trebuie să se 
răsbune. 

Dar nu acesta este punctul mieu de vedere. Căci nu se ţine 
cineva numai de legi. Doar legile nu s'au coborit din cer, ci s'au 
alcătuit aici, pep ământ. Noi trebuie să ţinem samă și de motive 
superioare: motive de dreptate, — nu de drept —, motive de 
umanitate si motive nationale, si pe acești oameni să-i tratăm 
altfel. 

Aşa de multi sânt aceia cari au fost amestecați in răscoale, 
asa de multi sânt aceia cari erau gata să se amestece in ras 
coale, — însă numai anumite împrejurări sânt care i-au împiedi- 
cat pe alții, fiindcă aceiaşi stare sufletească era si la unii şi la cei- 
Talti —, asa de multi sânt aceia cari au mers şi au atacat avutul 
oamenilor, asa de multi sânt aceia cari au lovit, — din fericire 
sânt puţini acei cari au fost faptasi morali în răscoalele tara- 
nesti, — încât nu pot fi aduşi cu toţii înnaintea judecății, si 
legea nu se poate răsbuna împotriva tuturor. 

Di nenorocire, se ştie, — fără ca un partid să fie mai ras- 
punzător decât altul : starea noastră de cultură morală este vino- 
vata pentru aceasta, — din nenorocire se știe că noi santem o 
tara fără administraţie, o tara fără putere publică în cel mai ade- 
vărat şi mai înnalt înțeles al cuvântului. Ştie oricine că agenţii 
puterii publici nu sânt respectaţi, că agenţii puterii publice nu 
sânt lăsați să lucreze. Prin urmare, când a fost vorba să se caute 
vinovaţii, atunci s'au întrebuințat două mijloace. 

Sau au fost luaţi din grămadă acei cari au fost mai uşor va’ 
zuţi, acei cari au fugit mai încet, — prin urmare cei mai meșteri, 
cei mai inteligenţi, deci cei mai bine pregătiți şi cei mai vinovaţi 
au scăpat, nu rămâne îndoială. Astfel sau luat din grămadă 
oameni cari erau mai putin vinovați decât ceilalți. 

Al doilea sistem a fost acela de a cere informaţii în deosebite 
locuri cu privire la persoanele vinovate. 

Informaţiile s'au dat adese ori de cei interesaţi; prin urmare 

s'au dat de logofetii boierești, de alti funcţionari administrativi de 
pe moşie, și oamenii aceia au crezut că a venit momentul când pot 
să satisfacă anumite răsbunări. 

Cunosc un cas când un preot din Moldova, din satul Şcheia, 
judeţul Roman, a primit înştiinţare să spuie pe cine crede el vino- 
vat. Şi a stat omul, s'a gândit toată noaptea să găsească vinovatii 
într'un sat unde nu se petrecuse nimic, si să-și «facă lista». Si a 
venit învățătorul, care era un om cum se cade, a venit proprie- 
tarul, care era un om milos, și i-au spus: «Părinte, nu poți să 
faci listă de vinovaţi, pentru un fapt care nu s'a săvârşit». Stiti 
ce a răspuns preotul? «Totuși, dacă mi-a venit înştiinţare, este 
pentru un fapt care există, prin urmare și vinovaţi trebuie să 
existe». 

Putin a lipsit să se facă lista și să aibă urmările pe care le 
înțelegem. 

Prin urmare au fost arestați, au fost întemnițați, au fost — 
să adaogim cuvântul, care, iarăşi, este drept, si nu cuprinde in 
sine niciun fel de mustrare specială pentru un anumit fel de per- 
soane, ci însemnă un păcat general, — au fost bătuți, au fost 
schingiuiti, chiar în județele unde erau prefecti de cei buni. 

Prefecti de aceştia buni miau marturisit ca nu au fost in 
masura, — atât este de rea starea morală in aceasta tara —, nu 
au fost în măsură să oprească opera de rasbunare de clasă si o 
pera de rasbunare personala impotriva acestor nenorociti. 

ar acum oamenii aceștia se judecă. Se judecă de Curțile cu 
jurati, dintre care unele au anumite dispositii și altele alte dis- 
positii; dintre care numai foarte puţine vor fi la nivelul acela 
moral de nepărtenire şi vor avea simţul acela înnalt de dreptate, 
vor avea cultura aceia deosebită care trebuie pentru a judeca. 
astfel de fapte. 

Prin urmare, iată ce se întâmplă cu judecarea acestor oa- 
meni luaţi din grămadă, cari au stat in preventie trei luni, cu ju- 
-decarea acestor oameni cari, împotriva legii, au fost bătuţi, şi unii 
mai rău decât bătuţi; iată ce se întâmplă cu dânșii la judecarea 
de către deosebitele Curți cu jurati. La Iasi, unde fără îndoială 
s'a jăfuit î în anume sate din județ, la laşi, Curtea cu jurati, in 
urma apărării unor caldurosi prieteni ai țăranilor, achită. La Vas 
luiu, un număr de proprietari pătrund în comisiunea juratilor, ju- 
deca aspru şi condamnă. Vinovăţia e aceiaşi in lași și in 
Vasluiu; cei din Iasi, dupa cele trei luni de preventie, se duc 

înapoi acasă; cei din Vasluiu, cari n'au facut mai mult rau decât 
cei din laşi, intra in puşcărie pe multi ani de zile. 

Mergem mai departe. In Pitesti s'au săvârşit unele fapte, 
în judecarea proceselor acestora, care au trezit indignarea gene- 
rală, pot zice: a tuturor locuitorilor acelui oraș. În vre-o două 
sate din Argeş, unde n'a fost răscoală în adevăratul înțeles al 
cuvântului, unde s'au ars numai câteva curți boiereşti şi sau 
lovit, fără ai răni, câţiva funcţionari administrativi de pe acele 
moşii, acolo Curtea cu jurati a condamnat un număr destul de 
mare de vinovaţi în faţa legii, i-a condamnat la muncă silnică pe 
viata sau la un mare număr de ani de puşcărie. Ce sa văzut în 
Piteşti dupa această condamnare, cred că nu se va vedea adese 
ori în această tara, şi constitue o adevărată rușine pentru mora- 
vurile noastre. Un număr mare de femei, de copii, de bătrâni si 
de rude ale acelor nenorociti luaţi din grămadă, cari aruncaseră 
şi ei cărbunele aprins, cari loviseră şi ei în grămadă, rudele aces- 
tea cu jale au străbătut toate străzile acelui oraș, plângând pe ai 
lor ca şi când ar fi intrat în mormânt. 

Dacă se lasă să se desfăşoare mai departe judecarea proce- 
selor țărănești de Curțile cu jurati, se va observa același lucru: o 
inegalitate absolută; într'un județ, achitarea răpede, în altele, 
condamnări exagerate, iar într'o a treia categorie, osânde de ace- 
lea care întrec toate margenile legii, care întreg toate margenile 
omeniei și care constituie, cum am spus, o rușine pentru noi. 

Domnilor, dacă este să judece cineva lucrurile, nu din 
punctul de vedere al legii stricte, ci din punctul de vedere al 
dreptăţii, va avea să facă următoarea socoteală între aceia cari 
merg înnaintea juratilor. Nu mă îndoiesc că sânt printre ei de 
aceia cari au săvârşit omoruri. Poate să-mi vie greu şi mie să 
susțin că un om prins asupra faptului omorind, că omul acesta 
trebuie să fie cuprins în măsura amnistiei. Dar aceia sânt puţini, 
foarte puţini. Sant atâţia alţii însă față de cari nu se poate arti- 
cula o vină precisă. Aceştia rămân, prin urmare, mai ales ca să 
tragă gloaba, aceştia rămân ca să primească pedeapsă. 

Însă ei au primit înaintea judecării o pedeapsă: fiindcă au 
stat în vre-o închisoare cum a fost închisoarea de la Craiova, cu 
complicaţii de tifos, prin care alţii au fost trimesi din viata ina- 
inte de a ajunge la acest soroc de judecată. Şi, apoi, cei arestaţi 
au fost de trei, de patru, de cinci ori mai multi, decât cei cari au 
să fie judecaţi. 

Unii au fost luaţi din sate, fiind nevinovaţi, duşi pe dru- 
murile acelea straşnice de la sfârşitul iernii; au fost trataţi cum 
tratează funcţionarul administrativ la noi pe omul îmbrăcat rău, 
— căci la noi sânt două dreptati: dreptatea pentru cei îmbrăcaţi 
bine şi dreptatea pentru cei îmbrăcaţi rău, una pentru cei din 
bielșug hraniti şi alta pentru flămânzi. Este un păcat al timpului, 
şi fiecare dintre noi ar dori să nu fie aşa, căci toți sântem ceta- 
tenii aceluiaşi Stat şi ni se vin aceleaşi drepturi, care trebuie să 
fie respectate. 

Au fost aduşi, au fost ţinuţi rău, au fost trași la rispun- 
dere pentru un păcat pe care nu l-au făcut şi, pe urmă, li sa 
dat drumul. 

Prin urmare, noi, societatea, clasa conducătoare, am savar- 
sit, faţă de o mulţime de oameni, un mare păcat, acela că i-am 
lovit pentru o vină pe care n'au făcut-o. 

Deci, odată ce am fost aşa de răi fata de nişte nevinovaţi, 
putem să fim mai buni fata de aceia cari au avut o parte de vină. 


Dar să ţinem sama încă și de faptul că, în judecare şi esân» 
dă, nu există ţară cu moravuri bune şi tara de cultură, cure să 
aibă drept scop răzbunarea. Toate teoriile nouă în materie de 
drept penal spun că pedeapsa n'are alt scop decât să împiedece 
pe cineva de a săvârşi răul mai departe, sau de a da un exemplu 
acelora cari ar fi dispuşi să săvârşească o vină de acelaşi fel. 

Acesta este scopul fiecării osânde. 

Să vedem dacă s'ar atinge acest îndoit scop condamnând pe 
țărani, adecă lăsându-i în seama unor Curți cu jurati ca ale 
noastre, carei pot condamna la pedepse enorme. Întâiu, ţăranii 
aceştia fără îndoială nu se vor mai găsi în împrejurări de acelea 
încât să poată săvârşi ceia ce au savarsit odată. Învățătura a fost 
aga de strasnica, — pentru noi aceasta este o învățătură, şi este’ 
şi pentru ei, săracii; dar învățătura pentru noi a fost asa de gro- 
zavă când am văzut că se cutremură pământul supt picioarele 
noastre şi opera mare a mai multor generaţii, si eu zic: a tutu- 
ror generaţiilor de la întemeierea Principatelor până acum, ame» 
ninta sa fie sfaramata, — prin urmare a fost aşa de strasnica 
învățătura noastră, încât nu vom lăsa sa se ajungă la nouă ras- 
coale ţărăneşti. Această Cameră va da, fără îndoială, reforme, 
va trebui să le dea: este cea d'intăiu datorie a ei. De aceia am 
spus că nu înţeleg ca o astfel de Cameră să manifeste ambiţii 

particulare, sa represinte luptele clasice de partid, sa intretie spi- 
ritul acela politic care atâta vreme a fost nenorocirea ţării noa- 
stre. 

Aşa încât nu se poate zice că ţăranii „se vor învăţa minte“ 
prin astfel de pedepse şi nu vor face ceia ce au făcut cu ocasia 
turburărilor din urmă. Aceasta nu se poate, si dovada că ţăranii, 
dacă nu ar interveni hotărîrea noastră fericită de a li da drepta- 
tea pe care o au, ci i-am arunca iarăşi în nedreptate şi ilegalitate, 
noi, cei luminati, pe ei, cei neluminati, ar uita orice pedepse de 
azi, dovadă că lucrul stă aşa, este ce s'a văzut cu prilejul turbu- 
rărilor ţărăneşti, acum în urmă, la Academie. 

Academia are moşiile sale, unde ţăranii sânt foarte bine tra- 
taţi, şi este un lucru foarte demn de laudă pentru o adunare de 
oameni așa de culti că au adus imbunatatiri în condiţiile in care 
trăiesc ţăranii de pe acele moșii şi că vreau să li dea chiar si mai 
multe înlesniri decât le au astăzi. 

La Academie au venit trei ţărani din Tecuciu, — aşa mi 
s'a spus: dacă nu spun adevărul, doresc să fiu întrerupt —, au 
venit trei ţărani şi au declarat că, chiar dacă doi din ei ar trebui 
să moară, iar cel de-al treilea să se folosească de eroismul cu care 
şi-au jertfit viata, ei sânt gata să moară. Asa am auzit, şi cred că 
este adevărat. 

Tata psihologia lor, iată punctul lor de vedere. Prin ur- 
mare, nu se poate vorbi de îndreptarea răpede prin osânde a psi- 
hologiei ţăranilor. Acesta este sufletul țăranilor, şi nu se poate 
schimba prin luni de închisoare. Când omul iti declară oricând că 
este gata să înfrunte chiar moartea, numai ca urmaşii lui măcar 
să aibă o situaţie mai bună decât aceia în care au trăit generatii 
întregi, poți lucra cu mijloace asa de mici ca articolele Cedului 
penal? l 

Deci, oricare ar fi partea „educativă in sedintile pe care 
le-ar da diferitele Curți cu jurati fata de țărani, cari au astfel de 
idei si astfel de sentimente, eroice si ilegale, ea nu va avea niciun 
efect. 


Mai departe, în ce fel prin condamnările acestea s'ar exer- 
cita asupra țăranilor celorlalți o influență moralisatoare? Nu asu” 
pra acelora cari au făcut mişcarea aceasta, dar asupra acelora 
cari nu s'au amestecat de loc. Taranimea noastră nu are cunos: 
tinta afacerilor publice; nu va afla decât într'o măsură mică, 

într'un fel pe care nu-l poate înţelege, ce pedepse s'au rostit im- 
potriva țăranilor vinovaţi. Pe de altă parte, spiritul de clasă, — 
aceasta o ştie fiecare din deputaţii ţărani şi fiecare din dv. cari 
aţi fost în atingere cu ţăranii, — acest spirit era din nenorocire 
aşa de puternic — şi fusese provocat prin sentimentele noastre 
exagerate de clasă —, încât ei nu vedeau în afară de margenile 
clasei lor. Căci iată ce s'a întâmplat la moşia Institutului Ote- 
telişanu de lângă Bucuresti, cum o spune d. Slavici, într'un ar- 
ticol tipărit în „Tribuna“. D-sa a auzit pe ţărani zicând: „Ai 
noştri au făcut cutare lucru în Moldova; noi sântem datori să 
facem acelaşi lucru aici“. Şi, cu toate că administratorul moșiei 
este un om bun, ei credeau că trebuie să treacă peste această 
bunătate, fiindcă era la mijloc un interes de clasă. Este și azi o 
stare de suflet care admite orice ilegalitate. Prin urmare spiritul 
de clasă este cel tare şi el nu poate face să pătrundă sentimentul 
de legalitate în clasa țărănească. 


Atunci ce rămâne să facem? Rămâne ca Guvernul să stă- 
ruiască pe lângă membrii Curtilor cu jurati ca să fie blânzi? 
Aceasta nu poate s'o facă, fiindcă Guvernul nu poate să inter- 
vină în conştiinţa juratilor. Să facă el ca ţăranii să fie judecaţi 
de anumiţi jurati, prin urmare Guvernul să falsifice lista jurati- 
lor? Aceasta, iarăși, nu se pate. Să intervie cu o grațiere? Acea- 
sta ar însemna să se dea oamenilor încă odată ilusia unei comedii 
care se joacă în această tara; înseamnă să facem să se creadă că 
toate acestea sânt numai vorbe: îi aduci, îi judeci, îi condamni, îi 
trimeti acasă; în actul acesta innalt al Dreptăţii ei nu ar putea 
să vadă decât o jucărie. Cu totul altfel ar fi dacă Guvernul ar 
provoca iertarea, uitarea, pe calea care este mai legală. 

Nu cunosc legile așa de bine, ca să fixez condiţiile speciale 
în care ar fi să hotărască amnistia, acelea în care ar fi să dăruim 
noi, sau Guvernul, sau factorul constituțional cel mai înnalt din 
tara aceasta, o asemenea amnistie. Dar cu totul altfel ar fi fost 
dacă factorul cel mai înnalt din ţara aceasta intervenia cu măsura 
de amnistiare, — pe care, trebuie s'o spun, întreaga conştiinţă 
publică o aştepta cu prilejul sărbătorii naţionale de 10 Maiu. 

Poate că vestea să nu fi pătruns în cercurile oficiale, dar 
eu, care sânt în contact cu multă lume, ştiu că acesta era strigă- 
tul care se desfăcea de pe buzele tuturor: Să venim să vedem 

steagul tricolor, să venim să vedem iubita noastră armată, de care 
sântem mândri, dar să venim să vedem şi oficialitatea chemată 
la sentimentul realităţii si al dreptăţii. $i, în acele momente, sa 
se adaoge o stare de suflet nouă pe lângă sentimentele vechi; să 
ni se innalte si altfel inima cu prilejul aniversării zilei de 10 
Maiu. Adecă sentimentul milei să se răsfrângă asupra acelora 
cari se găsesc în straturile adânci ale poporului. 

Amnistiarea aceasta ar fi avut darul de a împiedeca un 
mare număr de nedreptati, şi ar fi avut şi folosul că ar fi făcut 
pe ţărani să înțeleagă că tara este şi a lor şi că nu există dreptate 
şi milă numai pentru cei cari stau sus, ci există si pentru acei 
cari, cu fruntea sângerată, zac jos, învinşi. 

Actul acesta de amnistie ar fi o măsură care ar îndrepta 
în adevăr pe aceia cari sau prăbuşit şi i-ar ridica în rândurile 
oamenilor, şi în acelaş timp el ar face pe ţăran să vadă că noi nu 
înțelegem o Românie confiscată, o Românie resumată în câteva 
mii de oameni de la oraşe, ci înțelegem să întemeiem o Românie 
adevărată, cu toate puterile şi cu tot concursul lor. 

In ceia ce priveşte amnistia, aveam de spus aceste lucruri. 
Acum Camera va judeca asa cum crede. Prevăd felul cum vor 
judeca aleşii Colegiului al III-lea, deputaţii țărănimii, represin- 
tantii suferintilor acestei taranimi, cari, oricât de perfecte ar fi 
sentimentele lor de legalitate, trebuie să aibă încă mai puternic 
sentimentul lor de simpatie umană, de fratie şi sentimentul lor 
de milă. Şi prevăd, iarăşi, felul cum vor judeca deputaţii tineri, 
acei tineri cari se inspiră de la sentimentul solidarităţii naţionale 
în cel mai înnalt înțeles al cuvântului, — o solidaritate naţională, 
care, plecând din acest moment, ar ierta păcatele unora şi paca- 
tele altora pentru ca să scoată la iveală numai însușirile positive 
ale neamului nostru, și cu aceste însușiri positive să întemeieze 
un viitor modern, un viitor în adevăr civilisat pentru ţara 
noastră. 

Guvernul ştie şi alte lucruri decât cele pe care le ştiu eu, 
el cunoaşte mai bine sistemul de legi căruiari este supusă Roma- 
nia de azi, Guvernul are, fără îndoială, și interesul său de partid 
de menajat, Guvernul poate voieşte si crute partidul cellalt. 

l Căci se vorbeşte mult de „armonie“: vedeți însă, o armo- 
nie prea întinsă nu mai este o armonie. A se întinde o apă prea 
mult, așa încât să acopere tot ce ar putea acoperi, înseamnă să 

nu mai acopere in adevar nimic. Nu este rau, care sa fie in stare 
a acoperi in intregime un ses imens, si nu se afla acea crutare 
şi iubire, care sa fie în stare a trece peste toate păcatele si a face 
dintr'un popor inclestat în luptă tragică o mare turmă fericită, 
uninu-se toată în acelaşi strigăt de... armonie supremă! 

Guvernul, deci, va face ceia ce crede. Eu am spus ceia 
ce-mi impune conştiinţa mea, am spus ceia ce-mi impune datoria 
mea. Căci pe basa acestui program, şi din causa acestor reven- 
dicări, şi nu de altceva, am fost ales deputat în acest Parlament. 

Ca un strigăt al constiintii mele revoltate, ca un cuvânt 
al inimii mele îndurerate, rog să fie primite aceste cuvinte. Hota- 
rirea nu este a mea, este a d-voastră. 


Acuma trec la al doilea punct al interpelării meie. Dacă 
prima parte a fost mai întinsă, asupra celorlalte puncte voiu 
trece mai răpede. 

Din nenorocire, în împrejurările în care se află tara noas- 
tra acum, nu este în puterea unui Guvern, — fie el cel mai 
bun dintre Guverne, — nu este în puterea, va să zică, a unui 
Guvern să administreze cum vrea şi să iea măsurile pe care le 
voiește. Directivele pot să fie foarte bune; însă aceste directive se 
pot falsifica, se pot întortochia sau strâmba de acei cari ajung 
în atingere cu realitatea nenorocită. Şi în adevăr că realitatea la 
noi este foarte nenorocită! 

Simţul de datorie al fiecăruia, simțul de răspundere al fie- 
căruia, sentimentul de nepărtenire si de fratie umană, sentimen- 
tul de solidaritate națională sânt, din nenorocire, foarte putin 
dezvoltate la noi, în sufletul celor mai mulți. 

Cred că aceasta o ştie toată lumea. 

Fără îndoială că Guvernul, după nenorocitele evenimente 
ale răscoalelor țărănești, avea datoria de a statornici liniştea. Şi 
este spre lauda Guvernului actual că măcar într'o parte din ju- 
dete a ales oameni de aceia cari erau in stare, numai prin autori- 
tatea lor morală, prin adânca lor cunoştinţă de oameni, prin 
energia lor insufletita de cele mai frumoase sentimente, să aducă 
liniştea în judeţele care li erau încredințate. Astfel, cele mai 
multe judeţe din Moldova s'au găsit în mâna unor oameni esce? 
lenți din toate punctele de vedere, cari au fost poarte mult ata- 
cati pentru aceasta, dar cărora să nu li pese de aceste atacuri, 
şi în conştiinţa lor să fie linistiti că şi-au îndeplinit bine datoria. 

Chiar călcând puţin, ici şi colo, legalitatea, ei au îndeplinit cu 
demnitate o funcţiune naţională. 

Prin urmare, în Moldova s'a procedat, de sigur, foarte bine 
în opera de represiune. De când a venit Guvernul liberal la pu- 
tere, nu s'a ucis acolo. Judetele s'au supus unele după altele, și, 
dacă într'un județ, pe care las putea numi, comandantul militar 
a făcut greşeala de a da o proclamaţie provocătoare, amenințând 
cu cele mai strașnice pedepse, îndată a intervenit prefectul, care 
ia atras atenţia că are să execute numai măsuri care sant de or- 
dine civilă şi că nu trebuie să treacă peste aceste măsuri. 

Așa s'a făcut în cele mai multe judeţe din Moldova. Mi se 
pare că sa vărsat sânge numai într'unul din judeţele din Sud- 
Vest, unde un ofițer mai nervos, fiind insultat de un copil de 
ţăran, a tras cu revolverul asupra lui şi l-a rănit numai, cred. 

Prin urmare, în Moldova lucrurile sau petrecut așa cum 
trebuiau să se petreacă. 


D-lor, clasele populare când sânt sărace şi au conștiință ca 
sânt nedreptatite, când n'au cunoştinţa legilor, când n'au încre- 
dere în clasele conducătoare, pot să săvârşească fel de fel de 
lucruri. 

Aceste clase n'au conştiinţa dreptului şi nedreptului, a lega- 
litatii şi a ilegalitatii şi procedează, deci, nu potrivit cu dreptul, 
ci cu pasiunea lor. Dar nu este acelaşi lucru cu noi, ceştia din 
clasa luminată. Această clasă a primit lumina şcolii ca să inte- 
leagă că puternicului nu-i este îngăduit acelaşi lucru care este în- 
găduit celui. slab în momente de desperare. 

De aceia s'a dat instrucţie claselor conducătoare: ca să în- 
teleaga că acela care are toate mijloacele în mână nu trebuie să 
le intrebuinteze pe toate, si cu atât mai putin să treacă peste 
margenile lor. Cine a căpătat o cultură superioară, trebuie să-și 
formeze și o inimă în raport cu acea cultură, să procedeze cu sen- 
timente crestinesti, de iubire de oameni, cu sentimente civilisate. 


Nu este îngăduit unui om cult să abuseze de puterea lui, 
căci aceasta ar fi o nenorocire, pe de o parte, şi cea mai mare 
ruşine, pe de altă parte. 


Aici, în Muntenia, s'a numit un număr de prefecti tot asa 
de buni ca acei din Moldova. 


Prefectul de Ilfov a ştiut să asigure Bucureştilor pacea, şi 

judeţului, pe care la străbătut îndată, liniştea desăvârşită. (Râ- 
sete). 

Nu radeti; eu ag râde doar de bucurie. Imi pare bine şi nu 
pentru că mie prieten. Sant alţii cari mi-au fost prieteni, dar, 
pentru că au spus în acele zile anumite cuvinte şi au făcut anu- 
mite fapte, în viaţa lor pot să coboare şi stelele de sus, şi nu vor 
putea strânge mâna mea şi o vorbă bună de la mine nu vor putea 
auzi. Deci, în județul Ilfov s'a făcut pace fără să se întrebuin- 
teze mijloace barbare, şi tot aşa se putea face în toate județele. 

Ei bine, nu s'a făcut așa in toate județele; în anumite ju- 
dete au lucrat altfel funcţionarii civili şi demnitarii militari — si 
nu înţeleg să ating întreaga ordine a funcţionarilor civili sau dem- 
nitarilor militari: să nu se răstălmăcească cuvintele mele. Dacă 
este un om căruia să-i fie drag de steagul tricolor şi de uniforma 
romănească, apoi mie îmi este drag, mie care ştiu câte s'au făcut 
supt acest steag, câte vitejii sau săvârşit supt această uniformă. 
Înaintea acestui steag — care este al țării — mă descopăr, si in 
faţa armatei, când ar trebui să lupte contra duşmanilor naturali, 
dându-ni dreptul nostru vechiu şi sfânt, m'aș închina până la 
pământ. 

Dar funcţionarii civili şi agenţii militari au călcat puterile 
lor: acesta este un adevăr pe care nu-l va contesta nimeni. 

Probe au ieşit destule. Sant multi cari ar fi putut vorbi, 
dar frica i-a împiedecat; au fost însă unii cari au vorbit. Este un 
funcţionar de la Căile Ferate, care, supt propria lui iscălitură, 
intr’o scrisoare adresată jurnalelor, a spus că tatăl său, ţăran din 
Mehedinţi, a fost scos din sat, — unde nu era răscoală, — dus 
la marginea drumului, şi împuşcat. Un profesor din Ploesti a 
declarat că tatăl său, din Mehedinţi, dintr'un sat unde iarăşi nu 
era răscoală, a fost scos din sat și împușcat; — și d. ministru de 
Interne, într'o frumoasă pornire a sufletului său, a adresat o te- 
Jegrama profesorului din Ploeşti, in care-i arăta regretele pentru 
omorirea tatălui său şi-i făgăduia o anchetă. Alte informaţii, care 
mi-au fost întărite printr o telegramă, în ajunul interpelării chiar, 
spun cum preotul din Corcova, tot în Mehedinţi, împreună cu 
alți doi oameni, a fost amăgit, dus la cercetare, — după ce se 
stabilise că nu a fost vinovat, — şi, îndată ce a fost scos din sat, 
împuşcat; au fost doi morţi, un rănit a scăpat cu viata. 

După ce am spus faptele, ţin să declar că nu poate să-mi 

treacă prin minte, — ar trebui să fiu doar nebunul pe care il 
doresc dușmanii miei, de care însă nu vor avea parte niciodată, 
sau ar trebui să fiu nesocotitul pe care îl arată oamenii ce nu mă 
cunosc cum trebuie, dar vor avea ocasia să mă cunoască si vor 
vedea cât au greşit fata de mine; ar trebui să fiu răul patriot ce 
nu sânt, — eu pot aduce dovadă scrisele, pe când ceilalți numai 
calomnii plutitoare —, ar trebui să fiu unul ori altul sau al treilea 
din aceste categorii ca să spun că s'a găsit un Guvern in Roma- 
nia care a dorit aceste acte. De sigur că Guvernul nu a dorit 
aceste acte, de sigur că durerea pe care am simtit-o în sufletul 
mieu, au simtit-o, nu numai toți oamenii de bine din această 
tara, dar şi aceia cari aveau răspunderea situaţiei, acei cari se ga- 
siau în fruntea Guvernului ţării. 

Iarăşi, de şi se crede că ocupațiile mele științifice si didac- 
tice sânt de o natură a face din mine un veşnic naiv, — nu mi-ar 
părea asa de rău dacă mi-ar rămânea un grăunte din pulberea 
aceasta de aur a naivitatii până la adânci bătrânețe —, nu-mi in- 
chipuiu că se poate, în împrejurările de astăzi, să se facă o an- 
chetă, care să găsească pe toți vinovatii, pe toţi oamenii cari au 
bătut, cari au omorit, cari au arestat pe nedrept, cari au insultat. 
Numărul este asa de mare, şi mijloacele care stau la dispositia 
Guvernului sânt aşa de mici, şi interesele de clasă care apără pe 
aceşti oameni sânt așa de puternice, si intrigile politice joacă un 
rol asa de mare in viata noastră, încât nu se va putea ajunge la 
urmărirea lor. 

Nu-mi închipuiu un tribunal judecând pe toți acei cari 
şi-au întinat onoarea lor, savarsind faptele pe care le-au savar- 
git. Nu-mi inchipuiu acest lucru. Dar sânt sigur că întreaga Ca- 
meră, oricât de mult considerații de partid ar împiedeca-o de a 
arăta, printr'un gest măcar, că simte în același fel cum simt eu 
în acest moment, sânt sigur că întreaga Cameră protestă din fun- 
dul constiintii ei împotriva unor acte care au servit duşmanilor 
Romăniei în străinătate ca să ne infatiseze ca pe un popor bar- 
bar, ce nu are însuşiri crestinesti şi nu este la înălțimea morală 
care se cere în aceste vremuri. 

Aplausele care nu se aud, şi ştiu de ce nu se aud, le simt 
eu în inima mea, gi socotesc că tot asa le simte toată lumea, 
fiindcă, dacă nu le-aţi avea în inima d-voastră, ati şuiera si, pen- 

tru ca nu suierati, este ca aveti in inima d-voastra ceia ce simt 
şi eu. (Aplause.) 


Trec la al treilea punct, la punctul ce priveste programul 
Guvernului. 

Dor, eu sânt om cinstit, si, ca om cinstit, nu-mi este per- 
mis sa banuiesc cinstea altuia. Insa cinstea colectiva a Guvernu- 
lui sta, in momentul de fata, in executarea programului de re- 
forme. 

Prin urmare, nu stă in mintea mea să spun ca Guvernul nu 
vrea să dea reformele ce a făgăduit. Dar el ţine samă de anu- 
mite oportunități, de care eu nu pot să tin samă, şi menirea 
mea de deputat democrat independent, de deputat naţionalist 
în această Cameră, este să rog pe Guvern, cu toată puterea ce 
am în convingerea mea, să grăbească măsurile acestea de prefa- 
cere a României, în interesul poporului întreg, în interesul con- 
stiintii publice, în interesul viitorului ţării noastre si în interesul 
chiar al Guvernului. Prin anumite crutari, Guvernul va slăbi 
situaţia sa, prin anumite măsuri de energie o va innalta. Fiindcă 
nu mai santem ! acea veche înțelepciune politică, ci am ajuns, 
multamita lui Dumnezeu si jertfei celor învinși, la momentul e- 
roismului politic. Şi Guvernul trebuie să aibă eroismul politic 
care se cere pentru a desrobi un întreg popor. _ 

Şi, fiindcă se poate zice încă odată : „iată naivul, iată ne- 
socotitul, iată nebunul, iată anarhistul, care spune lucrurile fara 
să gândească“, dau un exemplu. 

Supt ochii noștri s'a petrecut în Sudul Franciei o răscoală. 
S'au ridicat vierii, nu fiindcă muriau de foame ca ţăranii noștri, 
ci pentru că nu puteau trăi potrivit cu mijlocia de traiu din ţara 
lor, s'au revoltat fiindcă se vindeau vinurile lor prea ieften, şi 
fiindcă falsificările erau prea multe. 

Statul are o datorie mare. Clasele sociale nu au datorie : 
o clasă socială are fata de sine datoria de a-şi desăvârși în for- 
mele legale desvoltarea ei socială. Aceasta este datoria pe care 
o are o clasă faţă de de sine însăşi. Dar Statul are datoria de a 
interveni necontenit in tendintile acestea ale diferitelor clase, 
pentru a salvgarda în totdeauna interesele nationale. 

Acestea este chemarea Statului. Ei bine, Statul nostru a 
avut totdeauna chemarea de a interveni în conflictele dintre pro- 
prietatea mare şi proprietatea mică sau, -nai bine zis, dintre pro 

prietatea care este, şi proprietatea care nu este; dintre bogăţia 
care stă de o parte şi dintre miseria care zace de partea cealaltă, 
pentru a scăpa interesele esenţiale şi fundamentale ale poporului 
românesc. 

Statul frances, d-lor, nu era dator în aceiași măsură să o- 
prească falsificarea vinurilor. Era şi aici o grijă a Guvernului, 
dar, fără îndoială, nu o grijă esenţială. 

Intr’un moment Statul frances s'a găsit înaintea răscoalei 
podgorenilor. 

Şi, d-lor, nu s'a făcut la noi nici a mia parte, socotind în- 
tinderea teritoriului tulburat, cât s'a făcut în Franţa în zilele din 
urmă. 

Noi sântem un popor bun. Am dovedit-o şi cu ocasia ras 
coalelor, când s'a vărsat aşa de puţin sânge. Nu vorbesc doar de 
Teleorman, Dolj şi anumite localităţi din Olt. Pe când în Franța 
sau săvârşit şi lucruri atroce., Au prins pe un biet comisar şi 
lau bătut până ce nu a rămas nici sufletul de el. La noi nu cred 
ca vre-un comisar să fi fost atins în... integritatea sa corporală. 
(Ilaritate.) 

Au prins pe doi generali şi i-au bătut in asa chip, încât nu 
ştiu dacă vor scăpa cu viata. Pe cei bătuţi i-au zvârlit în apă, i-au 
scos, și pe urmă i-au bătut din nou. Au arborat steagul roșu la 
Primăria din Narbonne, au căutat să ardă Prefectura. Prin ur- 
mare acte de rebeliune patentă şi dovezi de psihologie atroce, 
din partea celor cari au luat parte la turburări. 

Ei bine, ce a făcut Camera francesă? A căutat să orându- 
iască îndată o anchetă, care se va face. Şi nu numai că a orânduit 
îndată să se facă ancheta, dar s'a grăbit asa de mult să iea mă- 
surile privitoare la dregerea stării de lucruri nenorocite din care 
a luat naștere răscoala, încât s'au votat articole esenţiale ale re- 
formelor, pentru ca lumea sa fie mulțămită, lăsând la o parte 
doar articolele secundare. Numai să nu se zică de undeva că sa 
intrebuntat „represiunea“ fără a se ,,avisa în ceia ce priveşte 
reforma. 

Aceasta este procedarea Parlamentului frances. 

Nu scornesc minciuni, căci toată lumea are telegramele în 
mână, şi în telegrame așa se spune. 

Doresc ca ţara noastră să ajungă o ţară de nebuni, cum 
este Franţa, să aibă un Parlament nebun, care să se gândească 
la măsuri de reforme dintr'o zi pe alta, decât să avem o ţară în- 

teleapta care să zăbovească lucrări de acestea din primăvară in 
toamnă şi din toamnă în primăvară, până ce bolnavul ni va muri 
pe mână, si noi cu el, căci prin el trăim. 

Acesta este motivul pentru care aș fi dorit ca tceastă se- 
siune să fie extraordinară. În ceia ce priveşte anotimpul, de 
sigur că este, dar as fi vrut să fie extraordinară si în conştiinţă, 
extraordinară în demnitate, extraordinară în energie. De la în- 
ceput să fi crescut în inima noastră, a tinerilor, cari nu trebuie 
să fim prea „cuminţi“ la vrâsta noastră, ca să nu ni mai rămână 
nimic de pierdut până la batraneta înaintată. De la început ar 
fi trebuit să se hrănească entusiasmul nostru și dorinţa noastră 
de fapte prin declaraţii eroice, cum am spus, prin care să vedem 
limpede că în timp scurt se vor realisa acele reforme de care 
România are neapărată nevoie. 

Dacă însă după mine se va ridica d. Ministru de Interne, 
căruia i-am adresat interpelarea, şi ni va declara că aceasta este 
intentiunea sa, vă asigur că în toată Camera nu va exista om 
mai bucuros de cum voiu fi eu. 


Trec la al patrulea punct : am să vorbesc de ingerinte elec- 
torale. 

Aici, anumite persoane îşi vor freca mânile, crezând că 
voiu aduce cuvinte de ură în această Cameră. Ei bine, nu! Îmi 
închipuiu că, dacă este o Cameră din care trebuie să lipsească 
pornirile de intrigă și nedreptate, înscenările de orice fel, este 
Camera aceasta. Această Cameră se cade să fie o Cameră de ier- 
tare, de indulgență reciprocă, fiindcă numai în acest mediu se 
pot savarsi fapte mari, nu într'un mediu duşmănos si inveninat 
de la cele d'intâiu cuvinte care se spun într 'însul. 

Prin urmare, dacă am pomenit acum de ingerinte, tin să 
arăt lămurit de ce am făcut-o. 

În această Cameră se află represintantii tuturor părerilor 
care se află în România ; ar fi fost de dorit să se găsească în 
această Cameră şi specialişti cari să ajute la opera de reforme. 
Ar fi fost de dorit să se găsească aici, de pildă, d. Comsa, care, 
în timpul din urmă, a tipărit o foarte cuminte broșură privi- 
toare la reforme, şi care este profesor de economie politică la 
o şcoală înaltă, recunoscută de Stat. (Surâsuri.) 

„Stă scris! Eu am făgăduit că nu vă mint. Am probele 
aici : (ceteşte) : „Dumitru Comşa, profesor de economie natio- 

nală la Şcoala superioară de stiinte de Stat‘. Prin urmare n'am 
minţit. (Ilaritate.) Dacă aș minţi odată, mi-aş da demisia. (Ila- 
ritate). 

Deci ag fi dorit să fie d. Comşa în această Camera, și chiar 
d. Basilescu, care este profesor de economie politică la Universi- 
tatea din Bucuresti, si care, de sigur, are cunostinti... 

Voce. Are berarie. 

D. N. Iorga. Treaba lui : nu lam facut eu profesor ; l-aţi 
făcut d-v. 

Dar as fi dorit să fie în Parlamentul acesta Alexandru 
Cuza, omul care s'a ocupat toată viata lui cu chestiunea paman- 
tului românesc şi locuitorilor săi, care are şi cunostintile teore- 
tice si cunostintile practice, are luminile care trebuie pentru ca 
să ne ajute in această operă... Şi imi pare rău că un zel pripit 
a impiedecat pe Cuza de a se găsi în mijlocul nostru. 


Am o ultimă observare de făcut. 

Nu cred ca, din tot ceia ce am spus, să se desfacă și cea mai 
mică ură și cea mai slabă dorinţă de a ofensa. 

Eu sânt nou aici.Nu mă pricep în meşteşugul de a răspun- 
de prin vorbe rele la vorbe rele, prin insinuări la insinuări. Mă 
simt destul de curat pentru a putea răspinge orice atac, dar cred 
că în interesul acestei Camere se va proceda în răspuns cu ace- 
iaşi impersonalitate, cu aceiaşi discuție de principiu, cu care in- 
terpelarea a fost concepută, pronunțată şi mântuită. 

PARTIDELE ŞI ŢARA 


DISCUȚIA LA MESAGIU: 23 NOVEMBRE 1909 


Răspunsul ministrului de Interne la interpelarea din Iunie a fost 
o dibace evitare a oricării explicaţii şi făgăduieli. Totuși, peste două 
luni, Regele dădea amnistia ţăranilor cari nu omoriseră. 

In timpul vacantelor, o comisiune parlamentară de discutare prea- 
labilă a proiectelor de reformă, în sensul manifestului regal din Mart, 
lucra la Ministeriul de Externe. Discuţia a scos la iveală două lucruri: 
nemulţămirea proprietarilor din partidul liberal cu încercarea de schim- 
bare a legislaţiei agrare și absoluta disciplină a majorităţii. Ea se sub- 
ordona cu desăvârşire Guvernului, pe care nu cuteza să-l inriureasca în 
nimic. Innaintea acestei majorităţi care desmintia prin atitudinea ei 
marile speranţe ce se puteau pune la început în energia și conștiința 
unor legiuitori aleși in neobișnuite împrejurări, sau făcut declaraţiile 
ce urmează, 


Onovată Cameră, 


N'am pretenţia ca, vorbind de la această tribună, să creez, 
un curent, ci sânt sigur că nu-l voiu crea şi nu voiu schimba pă- 
rerile nimănui. De lucrul acesta sânt sigur de la început. Sânt 
dator însă să arăt de ce socot că nu sânt în măsură să aduc 
vre-o schimbare în ideile nimănui dintre aceia cari mă ascultă. 

Întâiu mi s'a spus foarte cavaleresc, de la începutul carierei 
mele parlamentare, că mă găsesc înaintea unui areopag foarte 
dificil si care nu samănă de loc cu acela pe care-l am de obiceiu. 
Mi s'a spus că sânt obişnuit să vorbesc înaintea acelor tineri săl- 
bateci cari se numesc studenţi, sau înaintea unui auditoriu in- 
ferior, care se adună la conferintile ştiinţifice, şi astfel, când 
voiu veni în Parlament, voiu fi fără ştiinţă de rostul frumos, fără 
putinţă de a-mi exprima ideile cum se cuvine, şi mă va întâm- 
pina un desastru. 

Am primit această înştiinţare cu un zimbet; nu am venit 
aici ca să fac impresie. Nu sântem doar o ceată de cabotini sau 
snobi cari trebuie să arătăm care dintre noi are mai mult talent 

de a nascoci, de a pune intr’o forma suptire lucruri desagrea- 
bile pentru adversari, chiar dacă ele constituie o calomnie si o 
nedreptate și dacă nu au nicio legătură cu binele ţării. Totuşi 
s'au spus lucrurile acestea, așa încât s'a creat în această Camera 
o stare de spirit dusmana mie si convingerea că nu am însuşi 
vile trebuitoare pentru ca să mă fac înțeles şi ascultat. 

D-lor, fiecare din d-voastră aveţi o forță mai mare decât 
mine, prin faptul că faceți parte dintr'un partid ; fiecare partid 
are organisarea sa, sistemul său social de asociaţie. Prin urmare, 
aşa fiind lucrurile, sânteţi unul pentru toţi în anume momente, 
toţi pentru unul în momente grele. Situaţia mea nu este de a- 
ceiaşi natură : nu represint nicio asociaţie în stare de a guverna, 
nicio legătură formată în înțelesul politic ; nu represint decât 
un curent în opinia publică, represint pe aceia cari nu fac poli- 
tică si cari nu au dreptul de a o face, de şi sânt patru milioane 
în poporatia ţerii, fata de un milion de orăşeni, dintre cari ia- 
răși numai o minoritate are dreptul de a face politică, şi, dacă se 
întâmplă că, dintre aceia cari ar putea să facă politică, mulţi 
nu o fac, este din despret pentru viata noastră politică obișnuită. 

Dacă lucrurile sânt aşa, se poate întâmpla ca eu să fiu mai 
tare decât cum se pare, şi se poate întâmpla ca d-voastră să fiți 
cu mult mai slabi decât aparența, — tocmai fiindcă nu repre- 
sint nicio alcătuire politică, şi să mă ferească Dumnezeu să a- 
jung a face vre-odată parte dintr'o asociație politică de interese, 
supt orice nume ! 

Mi s'a zis, d-lor, că eu aș fi represintand pe anarhistii ro- 
mâni. Vedeţi, nici nu auzisem până atunci că sânt anarhiști în 
România. Ştiam că este un tânăr care într'un colț oarecare de 
Bucureşti scoate o publicaţie anarhistă, pe care nu o ceteşte ni- 
meni, deși este foarte blajină, dar că există un partid anarhist, 
şi că eu am legătură cu acest partid, aceasta o auziam atunci in- 
tăiași dată. Dar am început să caut, şi vă asigur că cercetările 
mele îndelungate n'au dat niciun resultat. 

Prin urmare, anarhism nu există. Nu am cum să-l repre- 
sint, cu toată dorinţa pe care as fi putut să o am de a face cuno- 
stinta cu acea speţă interesantă de Români. Va să zică, iată inca 
un motiv de slăbiciune, încă o causă pentru care nu pot avea in- 
fluentă reală prin vorbele pe care le spun aici. Nu represint de- 
cât conştiinţa mea, decât munca pe care am putut-o cheltui pen- 
tru această ţară, şi, în alt sens, nu represint nimic alta decât re- 

volta sentimentului public împotriva alcatuirilor politice basate 
pe interese personale, alcătuiri cinice în paguba ţării. Atâta re- 
presint, şi pentru aceia vorbele mele nu pot avea răsunet. Dar 
ceia ce mă îndeamnă totuşi a vorbi, e că nu sânt aici pentru a 
crea curente, ci pentru alt ceva. 


Un alt motiv care m'a impiedecat de a avea o acţiune asu- 
pra spiritului sau asupra inimii d-voastră, este acela că felul cum 
santeti alcătuiți în grupuri politice vă impiedeca cu desăvârşire 
de a-mi da ascultare mie ca independent. 

Partidele politice de la noi se deosebesc, dacă nu prin alt- 
ceva, printr'o disciplină care vă asigur că nu are nimic roman, 
în înţelesul : roman de Apus. Poate însă să aibă ceva roman în 
intelesul romanitatii orientale, care s'a numit „Bas Empire“ şi se 
zice de obiceiu bizantinism. Eu am scris Istoria imperiului bi- 
zantin, şi în această privință am oarecare competinta. Disciplina 
bizantină constă, înainte de toate, în aceia că, dacă fuge unul, 
fug toți, dacă unul a părăsit situaţia lui de idei, nimeni nu mai 
cutează să o mai păstreze. Prin urmare, d-voastră santeti disci- 
pinati, şi în special partidul represintat prin majoritatea acestei 
Camere e un partid foarte disciplinat. Acest partid foarte dis 
ciplinat nu primeşte, are hotărârea să nu primească, niciun fel 
de influență din afară, ci primeşte orice fel de influenţe numai 
de la aceia din cari este alcătuit: influenţe de idei, de instincte, 
de interese, dar nimic de la aceia cari se găsesc dincolo de cercul 
fermecat al partidului. 

Este fără îndoială un mare triumf să se adune mai multe 
mii de oameni supt o disciplină de fier ca aceasta. 

Şi din acest punct de vedere de sigur că disciplina parti- 
delor de astăzi este un triumf al artei. Triumfuri de acestea, de 
almintrelea, au atins şi alte alcătuiri în deosebite timpuri. Aşa, 
de exemplu, fiindcă s'a făcut comparaţie între partidul liberal 
în fasa lui actuală și între o mănăstire de Ordin călugăresc, — 
în timpuri destul de depărtate, Iesuitii au avut o disciplină si 
mai si decât aceia pe care o poate avea o majoritate în timpurile 
noastre. 

lesuiţii aveau un cod de legi, in care conştiinţa particulară 
a fiecăruia nu-şi afla niciun rost. Era în el o comparaţie foarte 
drastică pentru a arăta abdicarea absolută a vointii si indepen- 
detei fiecăruia fata de disciplina Ordinului. Aşa, de ex., se zicea 

că oricine face parte din Ordinul Iesuitilor trebuie sa fie ca batul 
in mana călătorului ; călătorul tine batul de capăt, şi acesta n'are 
decât acţiunea omului care-l tine. Şi partidele nu sânt decât un 
tel de bete de călători in mâna şefilor lor, si, când sânt mai multi 
şefi, fireşte unul tine de un capăt al batului, un altul tine de 
mijlocul batului şi aşa mai departe : astfel împarte fiecare şef 
dreptul de a cârmui paitidul sau. 

Deci, disciplina d-voastră de partid vă sileste să nu mă 
ascultați si înţeleg foarte bine causa pentru care, când ridic cu- 
vântul in această Camera, mă aflu într'o atmosferă duşmană, 
ag putea zice, în ceia ce priveşte anumite persoane, chiar necu- 
viincioasa. (Întreruperi.) 

Dacă aş fi un bâlbâit şi un ticălos, însă dacă aș face parte 
dintr 'un partid, m’ati asculta cu cuviinta unei Adunări din tim» 
purile moderne. (Zgomot, întreruperi.) 

D-lor, d-voastră santeti două sute si eu unul singur : este 
cel putin necavaleresc să vă purtați în felul acesta cu mine. 
(Zgomot, întreruperi.) 

D. președinte : D-voastră, d-le Iorga, santeti supt protecţia 
şi a majorităţii și a biroului Adunării, care represinta majorita- 
tea. Vă rog însă, fiţi deferenti pentru colegii d-voastră. (Aplau- 
se prelungite.) 

D. N. Iorga: Eu am prevăzut ceia ce se întâmplă acum. 
(Ilaritate.) 

Incă odată spun am prevăzut ceia ce se întâmplă. (Zgo- 
mot.) 

D. președinte : Rog majoritatea să binevoiască a face tă- 
cere. 

D. Victor Antonescu : Aţi învățat discursul pe din afară. 

D. N. Iorga: Nu vă permit să-mi faceți observaţii personale, 
pentru că aceasta poate să aibă urmări pentru d-voastră. 

Eu n'am început cariera mea cu un plagiat ca d-voastră. 

D. preşedinte : D-le Iorga, d-voastră ati atins sentimentele 
de delicateta ale Adunării. 

D. N. Iorga: Dacă totuşi continuu a vorbi aici şi dacă fac 
sacrificiul acesta, — căci este un adevărat sacrificiu pentru man- 
dria mea de om si pentru conștiința pe care o am eu despre ceia ce 
sânt, — dacă prin urmare continuu să vorbesc după frumoasa 
primire ce mi-ati făcut-o, e pentru că nu existati numai d-voa- 
stră şi că în afară de d-voastră există o ţară, care ne va aprecia 

şi care ne va judeca şi pe unii şi pe alții. Tara aceasta printr'un 
Colegiu însemnat m'a trimes aici în Cameră, ca să exprim sen- 
timentele ei, care sentimente sânt dator a le exprima cu absoluta 
ignorare a tuturor actelor de dușmănie care se vor savargi îm- 
potriva mea. Prin urmare, nu pentru a cruța prejudecățile d-voa- 
stra, nu pentru a cruța chiar sentimentele legitime, pe care pu- 
teti să le aveţi fata de partidul d-voastră, ci pentru a exprima 
adevărul asa cum îl ştiu şi cum îl simt eu, pentru aceasta sânt 
aici. 

D-voastră puteți să continuaţi a mă asculta în același fel si 
puteţi să mă si insultati de la începutul si până la sfârşitul ace- 
stei cuvântări. 

D. președinte : Vă rog, d-le Iorga, nu v'a insultat nimeni. 

D. N. Iorga : Prin urmare, d-lor, pentru aceasta, si nu pen- 
tru succes, şi nu pentru a vă face plăcere, vorbesc eu aici. 


D-lor, noi sântem chemați a vota sau a arăta pentru ce nu 
votăm răspunsul la Mesagiu. E bine ca răspunsul acesta la Me- 
sagiu să-l impartim in parti în care se împarte de la sine şi să 
arăt causa pentru care îmi este cu totul imposibil să votez ras 
punsul la Mesagiu. l 


Acest răspuns începe prin a exprima un sentiment care este 
sentimentul nostru general, sentimentul de bucurie pentru înflo- 
ritoarea stare de sănătate în care se găseşte Măria Sa. 

Dacă răspunsul la Mesagiu s'ar alcatui numai din pasagii 
ca acesta, fără îndoială că laş vota. Sant un supus credincios al 
Mariei Sale si am făcut jurământ către Maria Sa, când am in- 
trat in funcția mea. 

În acest pasagiu se caută a se face dovada de sentimente 
cum trebuie să le aibă oricine fata de Dinastie, si mă bucur sa 
constat această atitudine fata de Maria Sa, căci atitudinea par- 
tidelor politice fata de Rege nu a fost totdeauna aceiaşi. 

Eu sânt istoric, şi am avut ocasia chiar acum în urmă să 
constat atitudinea partidelor fata de Suveran. Îmi aduc aminte 
că Suveranul, putin timp după venirea sa în tara şi după ce a 
arătat, un timp, acea iubire de ţară şi acel sentiment de datorie 
care ar fi trebuit să serve ca îndreptare tuturor, a fost întâmpi- 
nat din partea partidelor, pe rând, cu o atitudine care nu era 
aceia, a unor supuşi credincioși. Îmi aduc aminte de acele insulte 

cuprinse în ziarul unui partid de guvernământ, foarte necuviin- 
cios fata de Măria Sa, si de cele săvârșite cu ocasia unei turbu- 
rari întâmplate în Bucuresti, turburare îndreptată contra colo- 
niei germane, care serba o serbătoare naţională, pe care trebuia să 
o înţelegem şi pe care nici într'un chip nu eram chemaţi a o 
strica. Prin urmare, odată ce văd că, azi măcar, pe rând, dife- 
ritele partide arată cuviință față de Suveran, aceasta nu poate 
decât să mă bucure. Şi îmi place că această cuviință este infati- 
sata intr’o formă atât de limpede, atât de aleasă, cum este forma 
pe care a dat-o autorul răspunsului la Mesagiu acestei părţi din 
opera sa. 

D-lor, se pare totuși că sentimentul de dușmănie fata de 
persoana Suveranului, atunci când Suveranul nu lucrează după 
dorința cutăruia din partidele noastre, se pare că sentimentul 
acesta nu a dispărut cu desăvârşire. Astfel, acum câteva zile s'a 
ţinut o întrunire politică in Bucureşti, care avea drept scop ză” 
bovirea si îngustarea reformelor agrare, care au fost destul de 
zăbovite şi ingustate ca să nu mai poată fi vorba însă de o zăbo 
vire şi îngustare. La această întrunire ar fi vorbit cineva despre 
rătăcirile politice ale Sârbilor şi despre atitudinea pe care Sârbii 
în unele momente au avut-o fata de răposatul lor rege. 

Cele ce s'au spus nu corespund nici măcar cu adevărul isto- 
ric, care nu ni spune că, dacă Sârbii sau purtat cu regele Ale- 
xandru aşa cum s'au purtat, aceasta se datorește faptului ca în 
Serbia este o democraţie agrară. Serbia este în adevăr o ţară de 
țărani. Sa ne ajute şi pe noi Dumnezeu să ajungem o tara de ta- 
rani ca Sârbii! Căci tara lor este o tara în care nu există nemul- 
tamire din partea stratului celui mai numeros al poporatiei. Ori- 
câte ar fi fluctuațiile politice si oricare ar fi caracterul acestor 
fluctuații, oricât în aceste fluctuații s'ar fi amestecat si o pică- 
tură de sânge, oricât ar fi de adevărat acest lucru, totuși Serbia 
este o ţară asigurată de viitor, pe când noi nu sântem o ţară 
asigurată de viitorul nostru. Serbia se razimă pe o basă solidă, a 
mulțimii ţăranului sârb, multamit de la .un capăt al ţării la cel 
lalt, pe cand noi nu ne aflăm într'o stare de lucruri asa de mul- 
tamitoare. Sârbul poate să zică: tara mea va mai trai încă o sută 
de ani, pe când noi nu putem spune același lucru. 

Iar, dacă la Sârbi se întâlnesc oameni de aceia cari să så- 
varseasca lucrurile ce s'au săvârșit, — şi s'au lăsat a se înţelege, 
cu oarecare intenţie, în întrunirea pomenită, — de vină nu este 

ţăranul sârb, precum nu e vinovat ţăranul nostru, cu mai puţină 
dreptate şi fericire decât cel sârb, pentru starea de lucruri neno- 
rocită din ţara noastră. 

Țăranul sârb are într'adevăr mai mult drept de vot decât 
țăranul nostru: Serbia este o ţară de largi drepturi electorale, 
precum este şi o ţară de echilibru agricol. "Țăranul acesta sârb, 
care are pământ, care are drepturi, nu e însă în măsură să in- 
fluenteze viata politică numai el. Există o anume clasă de targo- 
veţi, care s'a organisat de multă vreme, precum s'au organisat 
partidele noastre, o clasă care are o cultura foarte superficială, 
precum superficială este cultura noastră, mai ales cea morală şi 
socială. Clasa aceasta, cu superficială cultură germană, asemenea 
culturii noastre superficiale francese, e grupată numai pe basa in- 
tereselor personale; partidele n'au alt scop decât exploatarea pe 
rând a budgetului. Partidele acestea sârbeşti au, de decenii în- 
tregi, situaţia în mână. Prin urmare, dacă într'un anume moment 
s'au întâmplat ticalosiile pe care le stim, daca Serbia a fost deso- 
norată pentru toate timpurile, omorandu-si regele si regina, 
aceasta nu se datorește țărănimii sârbeşti, care nu poate fi făcută 
responsabilă pentru acest lucru, ci se datoreşte bandei de politi- 
ciani flămânzi, cari au luat în stăpânire tara aceia şi o carmuiesc 
rău, potrivit scopurilor lor. 


După ce am semnalat această ultimă manifestare a necu- 
vintei fata de persoana Suveranului și fata de Dinastie, mă întorc 
la cele ce spuneam și zic: Foarte bucuros cetesc cele dintâiu rân- 
duri ale răspunsului la Mesagiu, în care cea d'intăiu gândire a 
majorităţii, represintată prin raportorul ei, se îndreaptă către sa- 
nătatea, aşa de scumpă pentru noi, a Suveranului. 

Maria Sa, pe lângă că este un om al datoriei, care poate să 
ne înveţe pe fiecare din noi ce e datoria, pe lângă că este Suve- 
ranul care simte întru toate potrivit cu tara sa, pe lângă aceasta 
merită deosebita grijă a tuturora, pentru că în împrejurările vraj- 
măşești de astăzi Măria Sa a arătat, prin manifestul din Martie, 
că, da, credintile Sale sânt credinţe democratice, că grijari 
înainte de toate o are pentru cei săraci şi mai apăsaţi cetățeni ai 
acestei tari. 

Când, întâia oară, am vorbit în această Cameră, când mă 
uraţi cu mult mai putin ca acum, — cu toate că n'am conștiința 
să fi săvârşit cine ştie ce păcat din Iunie pănă în Novembre, — 

când am vorbit întăia oară aici şi am atins chestiunea reformelor, 
am scos un strigăt care nu venia din dorința de a fi bine văzut 
în anume cercuri sau în vederea a cine ştie cării situaţii viitoare; 
am scos un strigăt care venia din inima mea şi care trebuia să 
iasă şi din inima d-voastră a tuturor „Trăiască Regele democrat, 
Regele care dă reforme“. Şi disciplina de partid a fost aşa de pu- 
ternică, încât cuvintele acestea, care nu erau spuse pentru mine, 
care nu represintau nimic din punctul mieu de vedere particular, 
care represintau un punct de vedere general, au fost întâmpinate 
cu o tăcere, care, atunci întăia oară, mi-a dat simţul situaţiei mele 
în această Cameră şi al sentimentelor pe care am dreptul să le 
aștept din partea d-voastră. 


Căci, d-lor, poate că n'a întrat vreodată în Camera romă- 
nească un om cu intenții mai curate decât mine. Cand am ieșit 
din alegeri, ca simplu deputat ales fără nicio influenţă a puterilor 
constituite, şi am venit aici în mijlocul d-voastră, cum nu se poate 
veni cu gânduri mai colegiale, aveam sincera dorință de a cola- 
bora la cele bune cu d-voastră. Nu tăgăduiesc că aceasta a putut 
fi considerat ca un element de slăbiciune; dar în felul acesta am 
venit, ignorând cu desăvârşire deosebirile dintre liberali si conser- 
vatori, cari se amenințau cu războiul obişnuit, cari continuau cu 
despărțirea ţării în două tabere, ce caută să-şi facă tot raul. Cre- 
deam că nenorocirea aceia groaznică, pe care o port veşnic în 
amintirea mea şi care a dispărut din mintea celor mai mulţi dintre 
conducătorii actuali şi dintre acei cari au pretenţia de a ne con- 
duce pe urmă, credeam că ea a adus o preschimbare radicală în 
toată viata ţării, si credeam că, venind cu aceste convingeri, voiu 
îi privit cu simpatie. Credeam că-mi va fi dată putinţa de a aduce 
si elementul mieu de muncă în folosul unei prefaceri a ţării noa- 
stre, prefacere a cării necesitate a fost dovedită prin caracterul 
groaznic al comotiei prin care am trecut. 

Naiv am fost atunci, şi naiv sânt şi astăzi, şi nu doresc să 
rămân decât un isolat în naivitatea mea în mijlocul acestei socie 
tati, care ar fi fericită de a se putea întoarce la naivitatea din 
trecut a țării noastre, şi care n'a profitat, părăsind-o, din calcule 
strâmte, pornite dintr'o- mentalitate stăpânită de motive curat 
materiale. 

D-lor, cand s'a deschis Camera, in Iunie, m'am așteptat ca 
«deschiderea să poată aduce ceva foarte însemnat, ceva care sa nu 
fie numai o formalitate, că nu se vor vota numai birourile, ca nu 
se vor aduce numai anumite legi, care nu comportă o discuţie 
specială, credeam că atunci, în lunie, se va exprima în întregime 
programul Guvernului şi se vor arăta toate reformele care tre- 
buiau să se facă. 

Credeam că încă de atunci se vor da îndreptările României 
celei nouă, pe care toţi o aşteptam gi pe care toţi eram în drept 
s'o aşteptăm. Si am venit, nu numai cu bucurie şi iubire pentru 
clasa către care merge totdeauna simpatia mea, dar cu iubire 
către toți Românii de bine, doritori de muncă; am venit cu O 
astfel de iubire, încât nu cred că i se va găsi părechea la nimeni 
din aceia cari şi-au început cariera politică la noi, în deosebitele 
timpuri. 

Mă temeam numai de un lucru la început, când am venit 
în această Cameră; mă temeam că disciplina va învinge pornirile 
bune, că sentimentele personale, pe care le apreciez si foarte mult 
le apreciez în d-vodstra, că talentele, care sânt în Parlament și în 
toată clasa noastră conducătoare, vor fi desființate, strivite prin 
punctul de vedere al disciplinei, prin amintirile trecutului întreg. 
Şi ziceam atunci, în articolul cu care salutam Camera cea nouă, 
următoarele cuvinte: 

„Păstrez, părerile mele de ieri asupra unora din tinerii libe- 
rali aleşi, pe cari îi cred oameni cinstiţi şi buni în cel mai desa- 
vârşit înțeles al cuvântului. Nadajduiesc că legăturile de partid 
nu vor fi pentru ei amortitoare, că paralisia progresivă a spiritu- 
lui de gaşcă nu-i va cuprinde cu totul. Aştept ca ei să audă, să 
judece, să se hotărască, nu după poruncă, ci după sufletul gi 
inima lor“. 

Acest lucru îl aşteptam, îl doriam. Ştiţi ce soartă au avut 
propunerile mele în Iunie. În Iunie am crezut că este datoria mea, 
fără să jignesc pe nimeni, fără nă stârnesc niciun fel de ură nouă, 
fără să atat niciun fel de veche ură, să cer a cunoaşte deslușit re- 
formele Guvernului si, de pe altă parte, că trebuie să cer scoa- 
terea dintr'o stare de nenorocire pe care nu o merita, a țărănimii 
nenorocite care căzuse jertfă a turburărilor agrare din Mart. 

Aveţi în mintea d-voastră felul cum au fost primite aceste 
cereri ale mele. A venit în adevăr îndată amnistia regală, mai tar- 
ziu reformele, care s'au anunțat, pentru toamnă, spre a fi răpede 

forfecate şi retrase, în ceia ce privește puncte importante ale lor, 
— dar reformele nu au fost anunţate la timpul lor. Deci nu să- 
vârşiam o crimă asa de mare cerând amnistia, pe care si Suvera- 
nul a crezut de cuviinţă să o dea nenorocitilor cari zăceau în 
temniţă fără o vină constatată, şi nu făceam un mare păcat atunci 
când ceream unui Guvern care a venit cu un program de re- 
forme, să iea cele d'intăiu măsuri pentru îndeplinirea lor. 

Si mai spuneam, d-lor, atunci, în Iunie, câ în cursul turbu- 

rarilor s'au petrecut acte care nu puteau fi legitimate din niciun 
punct de vedere, acte care nu constituiau întru nimic nepresiu- 
nea legală, represiunea omenească, așa cum o parte dintr'un 
popor o poate săvârşi împotriva altei parti din acelaşi popor. 
Şi ziceam că unele persoane în opera aceasta de represiune 
au trecut peste toate margenile pe care le hotărăsc legile și iubi- 
rea de neam, le hotărăşte umanitatea, că aceste persoane trebuiau 
să fie trase la răspundere. 

Nu se putea o cerere mai legitimă decât acesta, si am fi fost 
un popor desonorat dacă am fi lăsat ca aceste lucruri să treacă, 
dacă nu luam măsuri pentru pedepsirea vinovaţilor. 

Gândiţi-vă că în Franţa, de unde luăm une ori îndreptări 
în lucrurile bune, iar alte ori în cele mai puţin Bune, în Franţa 
sa întâmplat ca un popor întreg, uitând toate ocupațiile sale, să. 
lupte ani de zile pentru a hotărî dacă un ofiţer evreu condam- 
nat pentru trădare este vinovat sau nu. Sa văzut acest lucru că, 
după ce un tribunal militar a condamnat pe un ofiţer ce avea, 
de fapt, toate aparențele că și-a trădat tara, îndată ce au ieșit la 
iveală alte acte si alte dovezi şi s'a putut crede că acel ofiţer a. 
fost condamnat pe nedrept, o ţară întreagă și un mare popor în- 
treg s'au pus în mișcare si şi-au părăsit toată viata obişnuită, pen- 
tru ase da pedeapsa vinovaţilor. Şi, pănă nu s'a mântuit cu che 
stia Dreyfus, Franţa nu a trăit viata sa normală. 

Am venit in Junie şi vam spus că nam cunoștințe inte- 
meiate, căpătate prin mine însumi, prin acte autentice despre cele 
săvârşite in Martie. Am auzit despre unele lucruri din zvon, si. 
am văzut alte lucruri date la lumină în ziare, a căror credință 
este adese ori supusă bănuielii și, fiindcă nu ştiam dacă este aşa 
sau nu este asa, m'am adresat d-lui Ministru de Interne si i-am 
spus: nu ar fi bine să se cerceteze lucrurile, spre a se vedea dacă 
în această Tara Romănească ce se pretinde civilisată, nu s'au. 
săvârşit la începutul veacului al XX-lea crime de drept comun;, 

dacă nu au satisfăcut anumiţi oameni răsbunările lor luând viata 
altor oameni, cari nu erau vinovaţi întru nimic? Şi atunci d. mi- 
nistru a făgăduit că va cerceta. Cercetarea însă nu s'a făcut, cel 
putin nu s'au adus la cunoştinţa noastră resultatele acestei cer- 
cetări, pe care d-nii miniştri 'de Interne si de Razboiu să o fi 
făcut, pentru a vedea cari sânt oamenii ce au săvârșit crime de 
drept comun. 


Astfel eu, când am intrat în această Cameră, nu am intrat 
nici cu dușmănie, nici pentru urmărirea unor scopuri personale, 
nici nu am întrat pentru capatarea de simpatii sau de aderenti, 
ci am întrat ales liber al uneia din cele mai însemnate Colegii 
electorale ale acestei tari, si pentru a colabora în măsura puterilor 
meel la această operă de reforme si de dreptate. 

D-voastră mi-aţi ascultat de la început până la sfârșit inter- 
pelarea din lunie trecut, fără a da semne de simpatie sau anti- 
patie. Am auzit însă că asa era porunca, si prin urmare d-voastră 
-v’ati ţinut de poruncă. (Zgomot, întreruperi.) 

D. N. Iorga : Nu pot vorbi altfel; d-voastră mă chemaţi 
acum la răspundere. Dacă mă voiu deprinde a-mi călca pe suflet, 
atunci poate că mă voiu şi deprinde să vorbesc... 

D. președinte : Aveţi cuvinte fata de Adunare, nu vorbiti 
de porunci., e : 

D. N. Iorga: Dar eu nu pot vorbi altfel; nu m'am deprins 
a vorbi un limbagiu care să-mi ascundă gândul; nu pot să exprim 
decât numai gândul mieu întreg. Dacă în obiceiurile acestei Ca- 
mere e şi acela de a nu lăsa pe cineva să vorbească în limbagiul 
lui obișnuit, continuaţi cum ati început. 

D.. președinte: D-le Iorga, vă ascultă Camera cu multă 
atenţie; vă rog sa nu fiți agresiv fata de majoritate. (Aplause.) 

O voce: O să vă aplaudăm. 

D. N. Iorga: Foarte multamesc. (Ilaritate.) 

Mi se pare că acel care a spus că va aplauda este un de- 
putat al Colegiului al III-lea. Fiindcă este vorba de dânsul, tin să 
spun că în această Cameră, pe care eu o credeam o Cameră de 
reforme, de transformare a acestei tari, de creare a unei Roma- 
nii nouă, în Camera aceasta a pătruns, cum vede toată lumea 
după îmbrăcăminte, numai un mic număr de țărani si pe lângă 
aceștia şi un număr de targoveti cari au fost aleşi ca deputați ai 
Colegiului al III-lea. i 

Gasesc că este foarte rău ca acest Colegiu al III-lea să nu 
fie represintat prin ţărani şi găsesc că este si mai rău ca el, Cole- 
giul al III-lea, să nu voteze cu desăvârşire liber, cum fără îndoială 
n'a votat liber la ultimele alegeri; a votat oameni cari au fost im- 
puși. Dar mă aşteptam ca dintre aleşii Colegiului al III-lea, cari 
sânt aleşi în cea mai mare parte supt anumite presiuni, mă asicp 
tam ca măcar dintre cei cari poartă cinstitul port țărănesc, ce 
trebuie să ascundă o cuviincioasă inimă de ţăran si iubire pentru 
clasa dinc are face parte purtătorul lui, mă aşteptam ca dintre 
deputaţii aceştia să se ivească o mişcare de simpatie pentru amnis- 
tie, o mișcare de simpatie pentru reformele agrare, o mișcare de 
simpatie pentru aceia cari vin să propună cercetare împotriva ace- 
lora cari săvârşiseră crime în contra țăranilor. 

Şi, întăia oară când am simţit care era situaţia mea aici în 
Camera, a fost când am văzut pe deputaţii Colegiului al III-lea 
stând indiferenți la revendicările ţăranilor, privind cu nedume- 
rire sau chiar cu oarecare ironie pe aceia cari vorbiau înainte de 
toate pentru clasa lor țărănească și în folosul țăranilor. 

Am priceput că nici din acest grup nu se va vedea o mis 
care spontanee în folosul părții celei mai mari și mai nenorocite 
a acestui neam. 


Aceasta a fost in Iunie experienţa politică pe, care am fä- 
cut-o, experiență pe care, astfel, am căpătat-o îndată. 


Ma aşteptam, fiindcă se votase încă din Iunie o comisiune 
pentru reforme, comisiune alcătuită în cea mai mare parte din 
persoane care nu sânt în legătură cu viata de la sate, mă aşteptam 
că această comisie va lucra într'un chip care să corespundă cu 
ideile obişnuite de lucru în ceia ce priveşte o reformă legislativă, 
şi mai ales când este să se facă una de însemnătatea reformei 
agrare, adecă: să se caute mijloace de informaţie la care noi nici 
nu ne-am gândit, când e vorba să schimbăm întreaga viaţă a unei 


ări! 

d Mă aşteptam să se înceapă o largă anchetă, care să cuprindă 

toate părțile țării, căci viata ţăranului nu este pretutindeni aceiaşi 

şi țăranul în fiecare regiune are nevoi deosebite. 
Mă aşteptam ca această cercetare să fie condusă de un spi 


rit metodic, ca ea sa fie făcută de oameni deprinşi, pentru ca 

prin astfel de cercetări să se poată vedea toată viata țăranilor 
nostri. 

Dacă aș fi văzut o astfel de comisiune lucrând colegial pre- 
tutindeni, întocmind cu deplină ştiinţă o operă folositoare, nimeni 
nu ar ti fost mai bucuros decât mine, fiindcă nu aveam intenția 
de a crea greutăţi, şi nici nu aveam, mai cu samă, putinţa de a 
face acele greutăţi. 

Eram prea bucuros să mă incredintez că, pentru un sacrifi- 
ciu așa de strașnic cum a fost sacrificul țăranilor desperati pe 
vremea răscoalelor, clasa cârmuitoare a simţit nevoia de reforme. 
Eram bucuros că a ieșit un manifest dat în numele Regelui, pur- 
tand iscalitura Regelui şi garantat de Suveran, că manifestul 
acesta cuprinde în sine un mare număr de reforme; eram foarte 
bucuros că Guvernul declara cu hotărire că va realisa aceste re- 
forme. 

Prin urmare, dacă aș fi văzut că prin comisiunea aleasă 
pentru adunarea ştirilor privitoare la viaţa ţăranului de acum, 
pentru a pregăti prin legi bine chibzuite viata ţăranului viitor, 
pe care să se razime viaţa noastră de Stat român, dacă aș fi văzut 
că printr'o astfel de muncă a ei se pregăteşte o operă durabilă, 
as fi fost fericit peste orice măsură. Nu-mi inchipuiam reforme 
care să se îndrepte numai asupra unor anumite puncte de amă- 
nunte, ci îmi închipuiam altceva: că lovitura strașnică din Mart 
trecut a putut să joace fata de clasa cârmuitoare, care pierduse 
sentimentul realităţii, care nu mai vedea si nu mai auzia, rolul pe 
care trasnetul îl are fata de unii orbi sau surzi, acela adecă de a 
li reda vederea sau auzul. Îmi închipuiam că in Mart trecut lo 
vitura a fost aşa de straşnică, încât clasele noastre cârmuitoare 
au început în adevăr să vadă, au început să audă. 

Prin urmare, credința mea era că largul program de re- 
forme va fi îndeplinit în chip eroic şi îndrăzneț, că nu se va sa- 
crifica nimic din el, ci mai curând se vor adăugi elementele care 
lipsiau din manifestul din Martie şi care n'ar fi trebuit să lip- 
sească, fiindcă acele elemente, împreună cu ce cuprindea manifes- 
tul, ar fi format sistemul după care România cea nouă era să fie 
creată. Si am așteptat si in Iulie si în August, am așteptat ca 
munca rodnică să înceapă, ca informaţii să se strângă din toate 
părțile, ca toate elementele care puteau să ajute la întemeierea 
unei ţări nouă, toate acele elemente să se intrebuinteze. 

Aici nu este vorba de înlăturarea unei nemulțămiri locale, 

sau de o cârpeală administrativă, sau de fraul de pus cutarui 
sau cutarui arendas, care este din cale afara de nerespectuos fata 
de oameni în ceia ce priveşte îndatoririle lor legale, — căci o 
îndatorire fata de neamul nostru nu pot să o aibă, pentru că nici 
nu fac parte din acest neam ! 

Nu putea să fie vorba numai de atât; trebuia să fie vorba 
de o prefacere totală a unei tari, şi, e drept, prefacerea n'o poate 
face decât un om genial, la capătul unei vieţi bogate, având o ex- 
perienta foarte întinsă. Un om cum a fost, între 1860 si 1864, 
Kogalniceanu, om in adevar genial, avand insusiri superioare, 
însuşiri care nu sau mai întâlnit la niciun om politic roman de 
la dansul incoace, si care, pe langa aceasta, era sprijinit de un 
principe care avea toată încrederea într însul, care lar fi sprijinit 
până la sfârșit si nu Lar fi lăsat pentru nimic să cada, — el care 
a mers cu eroismul lui aşa de departe, încât şi-a riscat chiar tro- 
nul! Într'o mare operă de transformare trebuie sau aceasta, sau 
trebuie colaborarea largă a unui popor întreg. 


Ei bine, d-lor, ţăranii n'or fi având cunoştinţe superioare, 
n'or fi având toată istetimea claselor de sus, istetime care decurge: 
în cea mai mare parte din amestecul cu sânge răsăritean, cu sânge 
levantin. "Țăranii nu-și fac studiile în cine ştie ce străinătate 
foarte înnaintată în cultură. Ei n'au învățat anumite clișeuri care: 
se repetă la noi si prin care se crede că se face fericirea ţării. 
Dar ţăranii au simțul realităţii, au simţul măsurii şi simţul cu- 
viintii. l 

Din cate clase se întâlnesc in tara aceasta, niciuna nu este 
care sa aibă aceste însuşiri, cat clasa ţărănească. l 


Când pentru întăia oară a fost pusă în chip larg si îndrăz- 
net, multamita unora din conducătorii Guvernului revoluţionar 
din 1848, si multamita vice-presedintelui comisiunii pentru pro- 
prietate, loan Ionescu, când a fost pusă întru câtva în discuţie 
problema agrară, nu era Parlament. Bibescu se dusese, Adunarea 
Regulamentului Organic nu mai funcţiona, Guvernul revolutio- 
nar nu era asigurat, aşa încât să poată alege o Cameră a sa, cu 
toate că o făgăduise; dar s'a ales o comisiune, dintre proprietari 
şi ţărani. Desbaterile acestei comisiuni, desbateri ce se cuprind 
în mai multe publicaţii, — una de tot nouă, care ni sa împărțit 
de curând, — desbaterile acestea arată marele simţ politic al ta~ 

ranilor, şi arată în acelaşi timp puterea de aprofundare a lucru- 
rilor pe care o au relativ mult mai mult decât noi. | 

Ei ar fi putut, în împrejurările revoluţionare de atunci, să 
ceară pământ şi să nu discute mai departe, căci ei aveau dreptul 
de fapt asupra pământului, pe care lau fost lucrat din neam în 
neam. Puteau să zică: dati-ni-l! Ei nu au zis însă aceasta, ci au. 
declarat: sântem oameni cinstiți, vă plătim atât cât face şi va 
vom da câştig mai bun decât il aveţi acum, în împrejurările de 
ură între voi şi noi, clasă supusă. Şi dintre cele mai frumoase cu- 
vinte care s'au spus într'o Adunare romănească sânt cuvintele 
lor, de la desbaterile țărănești din 1848. l 

De atunci pănă acum a trecut o jumătate de veac; nu se 
poate zice că in această jumătate de veac, in care noi am înain-: 
tat în ceia ce priveşte progresele tehnice si formele administrative, 
nu se poate zice că şi țăranii nu au înaintat. | 

Atunci nu aveau şcoli rurale: scoala se făcea cu paracliserii 
si preoţii ce voiau să înveţe pe copiii credincioșilor cari veniau 
la biserică. Dar de atunci, cu oarecare zăbavă, care este în firea 
clasei noastre stăpânitoare, si care nu se întâmpină în desvolta- 
rea niciunui alt Stat, am ajuns să dăm învăţământul popular, care 
nu a fost tocmai bun de la început. A fost.mai mult formal, si 
era intenționat ca învăţământul acesta să fie formal, pentru ca 
țăranii să nu poată învăţa carte şi să nu aibă o acțiune asupra 
vieţii noastre politice. S'a trecut la o fasă mai potrivită, datorită 
actualului ministru al Instrucţiei Publice, care se poate zice că a. 
creat învăţământul popular, —. şi aceasta este marele sau merit, 
a cării exprimare să o primească și din partea unui om așa de 
compromitator cum sant eu. | 

Acum vad că este vorba să înceapă o a doua fasă din edu- 
catia ţăranilor, răzimată pe căpătarea de „cunoştinţe reale“. Nu 
ştiu ce se înțelege prin învățământul real nou al ţăranului, dar 
doresc să fie mai bun. Oricum, o jumătate de veac din desvolta- 
rea acestei clase nu putea să treacă în zadar nici în ceia ce pri- 
veşte cultura. Şi ţăranul român e, de sigur, cel mai inteligent din 
Europa, este acela care prinde mai răpede lucrurile: omul de la. 
„oraşe se alege adesea numa: cu formele, pe când el are instinctul 
ce trebuie spre a alege din învățătura ce i se dă, ceia ce-i este 
folositor şi real. Taranimea este astfel clasa cea mai serioasă din 
România. Pe cât sunt de usuratece, pe cât sânt de putin cumpa- 
nite clasele stăpânitoare, pe cât li lipseşte sentimentul de solida- 

ritate al vieţii comune şi sentimentul constiintii generale a nea- 
mului, pe atât acest sentiment se întâlneşte la țărănimea noastră. 

Prin urmare, ţăranii puteau să fie foarte bine consultați in 
ceia ce priveşte reformele agrare. 


Căci vedeți ce s'a întâmplat cu această biată țărănime a 
noastră. 

Până în veacul al XVIII-lea a trăit viaţă bună alături cu 
boierii. Aveau aproape aceiași fire, se duceau la aceiaşi biserică, 
trăiau în același chip, participau la aceiaşi munca; era o plăcere 
să vadă cineva comunitatea aeeasta de viata a țăranilor cu boierii. 
Pe urmă a venit legislaţia din veacul al XIX-lea, legislaţie care i-a 
atins pe ei în interesele lor cele mai fundamentale, şi legislația 
aceasta s'a făcut fără întrebarea lor. A venit întăiu Regulamentul 
Organic, resultând din opositia egoistă a boierimii de la 1830 
şi din felul de a vedea al străinului represintant al cuceririi, ge- 
neralul Chiselev. Prin el, țăranii au fost supuşi unor anumite con- 
ditii agrare, unei noi reglementări a vieţii rurale, care nu pleacă 
de la ei. 

În urmă au venit desbaterile legii de împroprietărire, care 
au ţinut mai multi ani de zile. Tin să amintesc că acest act nu 
porneşte de la clasa conducătoare, că nu partidele politice au îm» 
proprietărit pe ţărani în 1864, că împroprietărirea s'a facut im- 
potriva lor, căci niciunul din partidele politice n'a venit în 1860 
64 cu un program folositor ţărănimii, ci unii, din exclusivism, 
s'au ţinut de-o parte, iar alții au venit aducând idei și sentimente 
care erau din altă vrasta si care în niciun chip nu puteau să 
treacă în noua legislaţie. Deci, printr'un act al cărui merit revine 
în întregime lui Cuza şi lui Kogălniceanu, Domnului şi primului 
ministru din 1864, s'a făcut atunci împroprietărirea. 

Astfel țărănimea a căpătat stăpânirea asupra bucății de pă- 
mânt ce avea să o lucreze, potrivit Regulamentului Organic, dar 
ea n'a participat la această legislaţie, ea n'a fost nici întrebată. 
Au fost întrebaţi boierii din Moldova şi din Tara-Romaneasca, 
sau cercetat legislatiile din Basarabia, din Turcia, din Austria 
şi din toate părțile, dar țăranii, păstrători al obiceiului pamantu- 
lui, nu au fost întrebaţi. 

Deci legea de la 1864 are atâtea elemente rele, ce n'ar fi in- 
trat în ea, dacă ţăranul ar fi putut să vorbească. Astfel că, în 
1830, ţăranii n'au smuls ei o legislaţie: a fost filantropia lui Chi- 

selev care li-a dat-o; iar in 1864, a fost numai mila, de om nobil, 
şi înţelegerea, de om genial, a lui Kogălniceanu, care, sprijinit 
de Domnul de atunci, a izbutit să dea legislaţia cea noua. 

Țăranii n'au cerut-o prin jertfe, şi o clasă apăsată, nenoro- 
cită, o clasă trăind în condiţii de inferioritate nemeritată, această 
clasă poate cere în două feluri reforma ce-i trebuie, poate cere în 
două feluri dreptul ei la viaţă şi la activitatea politică a ţării. 
Poate cere printr'o cultură luptătoare, cum a făcut burghesia 
francesa în veacul al XVIII-lea, când a început în Franţa miş 
cările de idei reformiste, când a răspândit doctrina revoluţionară. 
lar, când nu e o astfel de cultură, si când totuși cuțitul este 
aproape de os, când împrejurările de fata sânt prea nenorocite, 
se poate cere reforma prin jertfe de sânge. Şi a tost o jertfă 
groaznică la noi in 1907, când ţăranii au mers cu pieptul des 
chis înaintea armatei care apăra o stare de. lucruri răzimată 
pe o veche nedreptate, — şi vom vedea în ce împrejurări sa 
făcut aceasta şi dacă se poate justifica felul cum s'au omorit sute 
şi mii de oameni. 

Ei au făcut aceste jertfe pentru a căpăta, nu pomana unei 
reforme parţiale, ci dreptul unei reforme generale. Şi o reformă 
oarecare, aruncată în bucățele, întrebând pe adversarul politic, 
sau crutand elementele rebele din propriul partid, ori ascultând 
de anumite persoane, care par a fi oracolele oportunității, n'are 
nicio valoare. 

Şi nu în forma aceasta mică ni trebuie reforme, ci în forma 
generală şi deplină. Căci nu pier mii si mii de oameni într'o tara, 
tără ca sângele acesta vărsat să nu fie fecund. Şi, dacă este tică- 
loasă tara care nu cruta sângele fiilor săi atunci când poate să-l 
crute, este cu mult mai ticăloasă tara aceia care lasă ca acel sânge 
să curgă fără ca din el măcar să răsară sămănătura unui viitor 
mai fericit. 


Deci ţăranul ar fi avut dreptul să fie consultat, şi nu a fost 
consultat. lar, în ceia ce priveşte anunțarea proiectelor de re- 
forme, care trebuia să se facă de la început, ele se cădea să fie 
foarte pe larg desbătute de toată lumea. Discutia s'a facut prea 
târziu şi a căpătat de multe ori înfăţişarea unei discuţii de formă, 
atunci când în câteva zile proiectele au fost cercetate de o comi- 
siune în care întrau în cea mai mare parte advocati sau profe- 
sionişti ai politicei, ori persoane de profesiuni libere. Si printr'o 

astfel de adunare, şi în mişcarea fulgerătoare a câtorva zile de 
discuţie, se pune la cale viaţa nouă a unui neam? Deci sânt silit, 
fata de desvoltarea ulterioară a imprejurarilor, să zic că manifes- 
tul din Mart a fost smuls de spaima. Sa fereasca Dumnezeu sa 
mai avem nevoie de o altă spaimă ca să ni aducem aminte de in- 
tregul manifest de atunci! 


După manifestul din Mart, alegerile din Maiu, cu toată 
presiunea administrativă, ce s'a întors si în dauna unui bun prie- 
ten al mieu, care ar fi fost aici mai folositor decât mine, fiindcă 
are mai multă experienţă şi ştie mai bine să înfrunte dușmăniile, 
— este vorba de prietenul mieu Cuza, — alegerile acestea au do- 
vedit în chipul cel mai manifest că ţara vrea reforme largi. Căci, 
dacă nu le-ar vrea, de ce, în loc să-şi aleagă pe aceia pe cari este 
deprinsă să-i aleagă, asa cum e deprins cineva să-şi caute chibri- 
tul într'o anumită cutie sau să-şi caute portofelul intr'un anumit 
buzunar, a alergat spre oameni noi? O dovadă că ţara simte ne- 
voia unor oameni noi este şi aceia că un Colegiu a căutat într'un 
colt, unde de douăzeci de ani făcea opera de demagog lucrând 
pentru ştiinţă, într'un colt deaceasta întunecos pe un sălbatec 
profesor de Universitate, pentru a-l trimete aici spre a învăţa 
felurile de expresie parlamentară. 

Dacă erau timpuri obişnuite, eu ramaneam la istoria roma- 
nească sau bizantină ori a Imperiului turcesc, şi ar fi venit aici 
oameni din aceia cari aleargă obișnuit la rosturile politice în a- 
ceastă ţară. 

Tara însă a spus că vrea reforme întregi, mântuitoare, si, 
după toate cele ce s'au desfășurat în întăia jumătate din acest 
an, ar fi fost cineva în drept să vadă că veniţi în chip mai larg, 
mai serios, mai pronunţat, cu reformele agrare. Dar aceste re- 
forme s'au discutat așa, că ele sânt opera câtorva oameni cari au 
lucrat numai in margenile disciplinei de partid, şi intrebuintand 
numai sfatul altor oameni, cari în chip firesc trebuiau să fie lângă 
„dânșii. 

Aceste reforme, în felul cum s'au făcut, nu pot multami pe 
foarte multi oameni cari, de și nu au dreptul de a vorbi în Parla- 
ment, împărtăşesc ideile şi sentimentele mele. 

Nu putem să admitem că în această mare tragedie naţională 
«care a început cu răscoalele şi trebuie să se termine printr'o tara 

cu totul noua, sa se auda bucati de comedie, bucati de dialoguri 
din vechea, d-voastră piesă, pe care o credeam cu totul încheiată. 


Prin urmare, dacă nu pot în momentul acesta, cum vor face 
cea mai mare parte din colegii miei din Camera, să votez, raspun- 
sul la Mesagiu, care se presintă așa de limpede şi de bine re- 
dactat, este, pentru că, de si sânt, de sigur, un partisan al refor- 
melor, dar le vreau mai largi decât se înfăţişează. Votez impo- 
triva răspunsului la Mesagiu din causa caracterului îngust în care 
se presintă reforma, care nu porneşte de la un principiu general, 
nu ţine samă de obiceiurile pământului, care e poate din ce avea 
mai bun și mai sfânt în ţara aceasta, căci represintă tradiţia noa- 
stră milenară. Reformele acestea nu resultă dintr'o largă anchetă 
economică, care trebuia făcută pretutindeni; nu resultă dintr'o 
consultare a ţărănimii, şi nici măcar dintr'o participare a tuturor 
elementelor pe care le cuprinde această Cameră, fiindcă, iată, în 
comisiunea de reforme... (Ilaritate). 

(Către d. I. Brătianu, care întrerupe). 

...Crezi că-mi pare rău că n'am fost şi eu în comisiune? 
Poate că aş fi putut fi de folos cu sfaturile mele, de şi fara îndo- 
ială că n’as fi lucrat într'o comisiune care avea voie să lucreze 
numai atât, și nu mai mult. Prin urmare, nu părerea de rău că 
n'am fost pus şi eu în comisiune mă face să spun ceia ce spun 
acum. Aş fi fost bucuros să laud o mare şi largă operă de re- 
forme, care si fără participarea mea să întemeieze tara noastră, 
cum zic, pentru toate timpurile. 

Deci, dacă nu votez Răspunsul la Mesagiu pentru partea 
care este relativă la reformele agrare, am expus în parte motivele. 
Dar mai sânt şi altele. 

În vremea turburărilor ţărăneşti, când domnia spaima aceia, 
care mi se pare ni mare parte copilăroasă, că vor intra în Bucu- 
resti ţăranii si se vor uni cu mahalagiii ca să dea foc cutaror 
clădiri, — fără îndoială că spectacolul pe care lau dat atunci ora- 
şele a fost de cel mai mare ridicol, căci de sigur primejdia era cu 
mult mai mică, iar felul apelpisit cum s'a manifestat această spai- 
mă, va constitui, când se va scrie istoria acestor timpuri, un 
foarte curios capitol de ridicol —, atunci când în incinta acestei 
Camere -şefii deosebitelor partide şi-au căzut de gât si şi-au plâns 
in jiletca, recunoscându-şi păcatele (mă întreb dacă le-ar mai re- 
cunoaşte acum si daca nu li este ruşine că le-au recunoscut atunci 

şi daca, recunoscându-și păcatele supt influența spaimei, n'au fă- 
cu o mare greşeală politică), — s'a crezut de nevoie să se dea 
un manifest către tara în numele Regelui, pe garanția Suvera- 
nului. 

Lucrul e contrar Constituţiei, dar de natură să bucure pe 
toți aceia cari doresc liberarea clasei țărănești din lanțurile de 
acum. Fiindcă ţăranul n'ar fi crezut asigurarea făcută numai de 
un partid sau altul. Ceia ce a salvat întru câtva situaţia a fost 
numele acesta al Regelui, pus în josul manifestului, fiindcă tara- 
nul a vrut în toate timpurile un stăpânitor care să stăpânească. 

Dar, dacă în împrejurările acelea s'a dat manifestul larg din 
Martie trecut, curând, de sigur, acei cari au pus să-l afişeze, s'au 
căit de o parte din lucrurile cuprinse într'însul și au văzut că este 
imposibil să prefacă în proiecte de legi toate îndrumările cuprinse 
în manifestul regal. Şi dovada am avut-o, căci manifestul regal 
cuprinde în sine mai multe făgăduieli decât cuprind îndepliniri 
de făgăduieli proiectele de legi ce au fost înfăţişate, — s'au in- 
fatisat şese, — şi, după aceia, când ne-am adunat din nou şi 
aşteptam ca Suveranul să anunţe toate proiectele de legi care 
fuseseră presintate comisiunii pentru stu-liarea reformelor, ne-am 
trezit că în cea mai mare parte nu sânt numite şi că se făgăduiesc 
numai două proiecte: acela asupra învoielilor agricole şi acela asu- 
pra Casei Rurale. 

Prin urmare, atâta, fără îndoială, nu este de natură să mul- 
ţămească pe cineva care vrea binele întreg şi desăvârşit, realisat 
fie şi prin mijloace eroice. Aceasta este o retragere, o ciuntire a 
unei parti din program, este o părăsire a unei opere legislative 
care va fi îndeplinită numai pănă la oarecare punct. Şi, dacă se 
vor presinta numai două proiecte de reformă şi anumite impre- 
jurări vor împiedeca de a se da celelalte, — se poate zice că n'aţi 
făcut mult. 

Proiectele acestea sânt asa de mult legate între ele, și deose- 
bitele capitole ale reformei aşa de strâns unite unele cu altele, 
încât nu. poate cineva să dea Casa Rurală şi învoielile agricole, 
fără să îndeplinească în același timp prin lege toate celelalte făgă- 
duieli cuprinse în manifestul regal. 


Pe urmă încă un lucru: legile acestea au fost atacate imediat, 
cum era firesc intr’o tara în care se creiază legi pentru scopurile 
speciale ale unui partid împotriva celuilalt partid. 

Deci era natural ca aceste legi sa fie atacate de partidul 
opus. O lege presintata de liberali trebuie neaparat sa fie o lege 
rea pentru conservatori, precum o lege presintata de conserva- 
tori trebuie sa fie, prin insusi faptul acesta, rea pentru liberali. 

Acesta este un vechiu obiceiu, care a causat toate nenoro- 
cirile si care va mai causa și altele. In Mart 1907, o parte din 
lume mă acusa pe mine, pe prietenul mieu Cuza şi pe alti cuge- 
tatori independenti si o anume categorie de tinerime. Ca si cum 
noi am fi un fel de semizei, asa de puternici, incat, intr’o tara 
unde nu este nici combustibil, nici scânteie, putem să creăm com- 
bustibilul şi putem să facem să izbucnească scânteia, si astfel să 
dăm foc ţării. Şi, de câte ori exprimam părerile noastre asupra 
unor anumite puncte din viaţa de astăzi, de atâtea ori ni se zicea: 
iar vă jucaţi cu focul; iar vă luaţi rolul de instigatori; iar puneţi 
viata ţării în primejdie; iar indepliniti funcțiunea aceasta funestă 
de oameni deprinşi în anarhie. Nu puteţi să vedeţi înaintea voa- 
stra decât spectacole anarhice. Prin urmare, noi eram întrun 
rol drăcesc, în rolul lui Lucifer sau Belzebut, epitete pe care par- 
tidele le dau după împrejurări, impodobind cu ele pe fruntașii ce- 
luilalt partid. Acum însă se schimbă lucru cu Belzebut. Belzebuti 
erau acum profesorii universitari, erau cugetătorii independenți, 
ori scriitorii: Belzebuti erau dd. Vlahuță și Coșbuc. Pe lângă 
acești Belzebuti, unii mai mari, alții mai mici, veniau si Belzebu- 
ticulii, adecă studenţii cari lucrau în măsura forțelor lar, — ca 
putere neconstitutionala, cum s'a zis de atâtea ori, cu o seriosi 
tate adorabilă. Au venit să lucreze dracii, şi unii si alții, pentru 
încurcarea situației din tara. 

Noi eram deci niște oameni tineri, fără merite politice, fără 
cunoștința împrejurărilor, nişte oameni lipsiţi de patriotism, cari 
nu eram buni decât să stricăm o tara, care, de altfel, era asa de 
minunată, 

Au trecut însă numai câteva luni de zile, si am fost ris 
bunati. Şi iată cum: întăiu s'a căutat a se găsi o urmă a infamiei 
pe care am intreprinso împotriva Statului Român. S'a mers pe 
urma acestei acusaţii, şi nu s'a găsit nimic. Ştiu aceasta de la un 
fost magistrat, d. Dragu, care a scris într'o revistă străină că în 
momentul turburărilor agrare se dăduse instiintarea ca, în casul 
când eu aș fi dovedit că am scris două rânduri, cu privire la poli- 
tică, unui ţăran, să trag aceleaşi consecințe pe care le-a tras d. 
V. Kogălniceanu, stând câteva săptămâni, pe drept sau pe ne» 

drept, nu se poate şti, fiind că nu s'a făcut judecată, să trag, deci, 
aceleaşi consecințe ca şi d. V. Kogălniceanu. Nu a desminţit 
nimeni, sânt în drept să cred că este adevărat. 

O voce: Nu este exact. 

D. N. Iorga: Îmi pare bine pentru d-voastră. De altfel m'am 
deprins cu atâtea lucruri rele, m'aşi fi deprins şi cu temnita, din 
care sper că totuşi aş fi ieşit. 

Deci, in orice cas, s'a căutat şi nu sa găsit nimic. Prin ur- 
mare s'a căpătat încrederea că nici măcar în margenile pe care 
mi le îngăduie legile țării nu am fost în legătură cu țărănimea, 
trăind viata mea isolată, pașnică. N'am avut cutezanta de a 
intra în legătură cu ţăranii, n'am scris niciunui învățător, n'am 
scris niciunui preot, n'am oferit serviciile mele, în sfârşit, pentru 
a da unei categorii de cetățeni din această ţară drepturile ce și le 
poate cere. 


Aceasta era jumătatea de satisfacţie; cealaltă a venit îndată, 
şi a venit în momentul când un partid politic, care apără ordinea, 
care prin cuvântări şi ziare luptă împotriva sfărâmăturilor de 
ţară, când acest partid a început o acţiune care nu putea să fie 
comparată, de sigur, cu acţiunea noastră, căci în acest moment 
se atata patimile celor cari sânt jigniti, în drepturile lor mai mult 
sau mai puţin legitime, de reformele ce se presintă. 

Astfel, sânt cârciumarii, cari nu voiesc să se voteze o lege a 
monopolului cârciumelor; sânt o parte din proprietari și arendaşi, 
cari nu vor să piardă nimic din situaţia creată prin legea de la 
1864, situaţie din ce în ce mai bună pentru ei, din ce în ce mai 
rea pentru ceilalți. 

Va să zică există categorii de cetățeni cari fac parte din par- 
tidul ordinii, si această categorie de cetățeni trebuie să nu facă 
si ei ca acei infami din Mart, şi să pună tara în foc, ci să lupte 
pentru alcătuirea unei tari nouă şi bune. 

Cred că așa trebuia să zică şi partea mai luminată dintre 
oamenii politici ce conduc pe cârciumari, în mare parte incony 
tienti, şi tot aşa trebuie să zică şi proprietarii şi arendasii, înce; 
pând de la milionarul Dinu Mihail din Craiova si ajungând pana 
la aceia cari au un rost politic in aceasta tara. 

Asa s'ar fi cuvenit să judece aceste persoane. Din nenoro- 
cire ele încep o agitaţie împotriva proiectelor, o agitaţie foarte 
puternica. S'au ţinut întruniri de partid, şi întrunirile acestea de 

partid au fost destul de bine cercetate. Şi acolo s'au ţinut dis- 
cursuri călduroase, ba unele dintre dansele au fost mai mult decât 
călduroase, au fost incendiare. S'ar putea zice, prin urmare, că 
s'a alcătuit o falangă de răsturnare a Cârmuirii, fiindcă această 
Cârmuire ţine să se voteze o lege pentru monopolul cârciumilor 
şi o lege pentru despovărarea ţăranilor şi aducerea lor la o stare 
mai bună. 

Si atunci, d-lor, ce a făcut Guvernul ? 

Guvernul avea, — după cum am spus în lunie, — datoria 
de a fi eroic, avea datoria de a stărui în proiectele sale aşa cum 
erau acestea. 

Proiectele puteau să fie modificate numai în anumite puncte; 
niciodată însă proiectele acestea nu puteau să fie modificate în 
esența lor, sau nu se puteau retrage cele mai multe din elementele 
ce cuprind. 

Ei bine, Cârmuirea nu a avut eroismul acesta. 

În fata agitatiei pe care au făcut-o proprietarii și arendasii, 
in fata agitatiei pe care au făcut-o cârciumarii, Guvernul liberal, 
care este legat de reforme, care nu poate să stea la locul său fără 
să caute a îndeplini toate reformele făgăduite, Guvernul liberai 
a dat înapoi. El a părăsit cu totul unele proiecte, — de exemplu 
proiectul monopolului cârciumelor poate fi considerat ca un 
proiect cu desăvârşire îngropat (Protestări.) Aceasta e impresia 
mea. S'au părăsit anumite alte proiecte de lege: nu se mai vor- 
beşte de dânsele și ele nu mai figurează în Mesagiu. Pe urmă, la 
alte proiecte încă, se zice că e vorba de îndulcirea, de scăderea 
proiectelor, pentru imbunarea claselor pe care legile ar fi să le lo 
vească. 

Ei bine, in acest cas ce poate să facă oricine tine ca pro 
iectele să nu fie părăsite, să nu fie scăzute si să nu fie îndul- 
cite, care vrea reforma întreagă, care o vrea deplină si în adevăr 
folositoare pentru tara? Ce poate decât să zică: in impreiurarite 
acestea, când o parte din proiecte a dispărut, când altele sânt 
corectate potrivit cu vederile claselor interesate, care clase inte- 
resate exercită o presiune legală şi o presiune turburătoare, ce 
poate să zică altă ceva decât că în împrejurările acestea nu se 
‘poate să votam, — sau, fiind singur aici, să votez răspunsul la 
Mesagiu? 

D-lor, dacă v'am obosit, cer să se suspende sedinta pentru 
cinci minute și pe urmă să continuu. 

[La redeschidere.] 


D-lor, n'aş putea să votez răspunsul la Mesagiu şi din alt 
punct de vedere: 

Toate măsurile de lege cuprinse în proiectele Guvernului nu 
vor avea nicio valoare daca nu vor fi legate de refacerea radicală 
a întregii administrații a ţării. 

Se anunță într'adevăr un proiect de prefacere administrativă 
a Romăniei, dar asupra acestui proiect nu se spune încă nimic. 
E asa de mare însă însemnătatea unei administrații nouă fata de 
starea de lucruri care o voiti să se creeze, încât fără deslusiri de- 
pline asupra administraţiei nouă de care sântem chemaţi să ne 
bucurăm, fără aceasta nu știu dacă proiectele de fata, prefăcân- 
du-se în legi, vor fi altceva decât un element de curiositate in des- 
voltarea noastră naţională. 

În adevăr, toată lumea știe că legile noastre nu sânt bune, 
şi nu sânt bune din mai multe puncte de vedere, dar mai ales din 
două: în cea mai mare parte legile acestea sânt legi cu desăvârşire 
nouă, legi împrumutate. Răgazurile noastre n'au fost niciodată 
asa de mari, încât să ni se îngăduie a face legi potrivite pentru 
noi. In toate țările de pe lume o lege corespunde unei stări a so 
cietatii căreia trebuie să i se aplice. Numai în acest cas legea are 
o valoare, căci altfel rămâne doar un împrumut interesant, si 
atât tot. 

În toată opera săvârşită ’n ultima jumătate a veacului tre- 
cut, nu s'a alcătuit un complex de legi bine studiate, ci altele, care 
nu sânt în legătură cu datinile străbune, cu vechile încercări de 
legislaţie, şi care nu corespund cu starea noastră socială, econo- 
mică si politică. Legile noastre sânt împrumutate de la civilisatii 
prea înaintate, pe când starea noastră de civilisatie este prea 
înapoiată din multe puncte de vedere; ele nu se potrivesc mora- 
vurilor, nu se potrivesc conceptiunii de viata pe care o avem noi. 

Pe de altă parte, legile noastre sânt rele pentru că nu pleacă 
toate din aceiași concepţie: nu există o desvoltare continua, ple- 
când de la un anumit principiu, pus cu greutate, dar care să 
aducă după el o desvoltare normală a legislaţiei. Avem, în legile 
împrumutate, legi prea liberale alături de legi prea inguste, şi în 
astfel de împrejurări acest sistem legislativ al țării noastre 

te rău. a 

Totuşi acest sistem poate ar fi avut un efect mai putin rau 

decât acela pe care il are acum, dacă am fi creat o administraţie. 
În veacul al XVIII-lea şi in veacurile anterioare tara n'a avut 
administraţie, de oare ce niciuna din ţările europene n'a avut-o. 
Tara este alcătuită numai din oraşe și sate care se cârmuiau dupa 
datini deosebite. Nu exista instituţie care să lege împreună aceste 
centre raslete ale vieţii româneşti. Administraţia trebuia creată 
cu desăvârşire. În veacul nostru încercările de a se crea o admi- 
nistratie pentru Români le-au făcut întăiu Domnii fanarioți si, 
după aceasta, ocupația rusească supt Chiselev. 

Nici Domnia fanariotă, nici Chiselev nu puteau da o admi- 
nistrate care să fie prelnică ţării. Administraţia aceasta, dacă era 
să o avem, trebuia să vină mai târziu. Ei bine, o astfel de admi- 
nistratie, potrivită pentru viata noastră firească, nu am avut-o 
nici după aceia. După terminarea erei Regulamentului Organic, 
am împrumutat sistemul administrativ al Franciei, şi nu am ales 
din acest sistem, si nu am lăsat nimic din acest sistem, foarte com- 
plicat şi care presupune o mare desvoltare de civilisatie; nu am 
păstrat numai elementele care se potriviau cu viaţa noastră. Căci 
noi nu avem nevoie, ca Franţa, Germania sau Anglia, de o admi- 
nistratie care să observe numai călcările de lege, care să fixeze 
rosturile generale ale țării, ci aveam nevoie de o administrație 
protectoare, care să ocrotească pe cel slab si să oprească incalca- 
rile celui tare. 

Această administraţie nu am avut-o niciodată, ci numai o 
administrație detestabilă, care şi este una din causele principale 
ale situaţiei rele de astăzi. 


Se poate zice chiar că administraţia de model frances venită 
dupa Regulamentul Organic a fost cu mult mai rea decât admi- 
nistratia de model rusesc pe care a încercat să o introducă Chi- 
selev, căci cea rusească se potrivia mai bine cu împrejurările de 
viata de atunci şi de acum, decât se potriveşte administraţia fran- 
‘cesa pentru felul nostru de viata. 

La noi cel slab nu este respectat de cel tare, si de fapt clasa 
superioară, dacă voieste să apese pe cea de jos, are mijloacele de 
a trece peste lege. 

O administraţie în adevăratul înțeles al cuvântului nea- 
vand-o, și lipsa unei administrații în România a fost causa ras 
coalelor din urmă. Ele au fost provocate, pe de o parte, din ex- 
trema sărăcie a poporatiei ţărăneşti, dar, pe de altă parte, si din 

călcarea continua a dreptăţii, care revoltă pe om. Căci multi din- 
tre sătenii nostri se simt a fi dintr'o rasă nobilă, prin aceia ca în- 
dura mai răpede suferința materială decât ofensa şi jignirea care. 
li se aduce. 

Căci ei au fost, săracii, conştienţi de o îndelungată nedrep- 
tate. Ici şi colo, neapărat, era şi tendința firească a unei clase su- 
puse de a se ridica la c însemnătate politică la care-i dă dreptul 
numărul şi munca pe care o cheltuieşte pe câmpiile noastre, care 
sânt singura noastră bogăţie adevărată. 

Acestea au fost, prin urmare, motivele de ordine generală 
ale răscoalelor. Dar este sigur că răscoala aceasta nu s'ar fi întins. 
şi nu ar fi căpătat caracterul groaznic pe care l-a avut în anumite 
locuri, şi este lucru sigur că răscoala aceasta nu ar fi ajuns vreo- 
dată să amenințe însăși existența Statului nostru, cum s'a zis, 
— si poate s'a zis cu exageratie, — daca administrația noastră 
ar fi ştiut care este starea țării pe care este chemată să o admi- 
nistreze. 

Administraţia noastră fiind insă o administraţie de partid, 
locurile în administraţie se dau pentru servicii politice, plasân- 
du-se în ea toţi agenţii electorali. Agenţii electorali mai dibaci au 
locuri mai înalte, iar cei mai puţin dibaci capătă locuri mai mici.. 

Astfel, administraţia noastră fiind de caracter politic, e fără 
durată şi fără pregătire, căci în administraţia romănească poate 
să între oricine. Nu oricine poate să treacă un examen de patru 
clase primare, dar oricine poate să fie prefect, dacă nu inspector 
comunal, în această ţară. 

Prin urmare, asa fiind împrejurările administrative, admi- 
nistratia nefiind pregătită, nefiind conștientă de datoriile sale, ad- 
ministratia neavând cunoştinţa ţării, nesimtindu-se răspunzătoare: 
fata de nimeni şi fata de nimic, trăind de cele mai multe ori 
aiurea decât în locurile pe care trebuie să le administreze, — sânt 
de multe ori prefecti cari niciodată nu au văzut în amănunte ju- 
detul pe care sânt chemaţi să-l administreze, şi ar fi fost foarte: 
incurcati prefectii din județele în care au avut loc răscoalele, dacă 
li s'ar fi cerut imediat explicaţii asupra motivelor răscoalelor, --- 
s'a ajuns la starea nenorocită din Mart. 

Administraţia are însă vina de căpetenie şi în altceva: are 
vina de căpetenie în represiunea feroce care s'a săvârşit in luna 
lui Mart. 


“Vedeţi, când s'a vorbit întăia oară de represiune, însă, 

având la îndămână numai câteva ştiri culese de ziare sau câteva 
revelatiuni cu caracter cu totul particular, făcute în împrejurări 
care cereau discreţie, va să zică atunci când am putut să vorbesc 
aici în Camera despre abusurile săvârşite cu ocasia represiunii ras- 
coalelor, mi s'a aruncat în față un cuvânt pe care l-am primit, nu 
cu spaimă, ci cu indignare: mi s'a aruncat în faţă învinuirea că 
am batjocurit armata. 

Dumnezeu ştie cât s'a abusat în timpul din urmă de aceste 
cuvinte: „a batjocuri armata”. 

Să batjocorească armata un străin, care are scopuri rele, o 
înţeleg; dar un Român de ce să o batjocorească? 

Eu înţeleg misiunea nobilă si mare ce o are armata in tara 
noastră. Tara noastră este mică si ameninţată, si, dacă în ultimii 
ani n'am avut războaie, — fiindcă nici nu eram în stare a le 
purta, — dar, în sfârşit, un războiu ne poate găsi mâne, poimâne. 

Ce putem iubi mai mult în această ţară decât două lucruri: 
şcoala, ce ni dă puterea de resistenta morală, şi oştirea ce ni dă 
puterea de resistenta materială, — pentru a ne împotrivi strai- 
nilor? Santem un popor mic, incunjurat de multi dusmani, si nu 
putem câștiga niciodată simpatia vecinilor nostri. Prin urmare, 
cine dintre noi n'ar dori ca oastea noastră să fie cât mai puter- 
nică? Deci, a spune unei persoane politice: d-ta insulti armata, 
este un lucru fără rost. Cu ce scop poate insulta cineva, fiind Ro- 
mân, armata în Romănia? Doar un Român care are ideia de pa- 
cificare universală care şi-a găsit represintantii în conferința de 
la Haga, de care n'ar fi trebuit să ne ocupăm aşa de mult, de 
oare ce n'a avut însemnătate şi nu noi putem să-i creăm una. Va 
să zică, armata este o instituţie care-și are legitimarea si nu se 
poate ca un om întreg să o poată ataca. 
~ Este necontestat că în timpul represiunii s'au săvârşit însă 
crime, şi sânt fără îndoială oameni răspunzători de aceste crime, 
ce pot fi daţi în judecată şi pedepsiți. 

l Pentru onoarea acestei tari s'a cerut odată acest lucru, mi 
sa făgăduit o anchetă, şi cer a doua oară, şi, oricând va veni 
vorba despre răscoalele din Mart, în chip firesc, va veni şi pe. 
buzele mele cererea de adevărată şi deplină anchetă pentru a se 
da celor vinovați pedeapsa pe care o merită. 

Dar cine sânt cei vinovaţi pentru scoaterea din sate a unor 
oameni parati de proprietar, de arendas, de cămătari, pentru scoa- 

terea lor din sate si împuşcarea la marginea drumului, fara sa se 
articuleze nimic sigur in contra lor? 

Cine sânt vinovaţi de întemnițarea fara drept, cine sânt vi- 
novati că s'a răpit libertatea la o mulţime de fii cinstiţi şi mun- 
citori ai ucestei ţări? 

Dar în primul rând este vinovată administraţia noastră, o 
administraţie care, când administrează, apasă si, în cea mai mare 
parte din timp, nu administrează de loc! 


Prin urmare, în groaza de care au fost cuprinși administra” 
torii noştri incapabili, atunci, în Mart, în groaza aceia, au dat 
ordine a căror executare eu nu o pot urmări, dar a căror origine 
trebuie ştiută. Şi trebuie relevat aici că e necesar să se ştie cine 
a aplicat în Oltenia un anume sistem de vânare a oamenilor şi de 
ucidere a țăranilor cari nu săvârşiseră nicio vinovăţie. Fiindcă de 
sigur s'au ucis sute si poate mii de oameni cari nu fuseseră de loc 
amestecați în răscoale, cari nu făceau parte din satele ce s'au ras- 
culat, cari au fost arestați după câte-va zile sau după mai mult de 
o săptămână de la încetarea turburarilor. Şi acest lucru s'a in- 
tâmplat în toată Oltenia, şi în toate județele Olteniei. Cu oare- 
care bunăvoință si un simţ de datorie mai pronunţat, cred că se 
mai pot afla şi pedepsi vinovatii, şi în felul acesta onoarea acestei 
tari poate fi salvată. 

D-lor, nu s'a procedat asa niciodată atunci când in alte 
parti răscoalele s'au mai întâmplat. Si s'au întâmplat şi la alte 
popoare răscoale mai puţin legitime decât răscoala aceasta de la 
noi; căci răscoala noastră a fost un strigăt de foame si de indig- 
nare în cea mai mare parte, şi nu actul unor răi cetățeni, nu actul . 
unor Români cari voiau să sfarame România. O astfel de con- 
ştiinţă nu a existat în mintea țăranilor nostri. Sant tari în care 
s'au desfăşurat răscoale cu un caracter în adevăr ticălos, s'au în- 
tetit răscoale care vroiau distrugerea unității ţării, care vroiau 
sfărâmarea independenţei ei. Aşa, de exemplu, în Italia de Sud, 
răscoala lucrătorilor de la minele de pucioasă din Sicilia, care s'a 
petrecut acum câțiva ani de zile, şi se ştie că era în legătură cu 
anumite Puteri dușmane Italiei, că au apărut corăbii ruseşti în 
apropierea insulei şi că ele erau chemate să joace un anumit rol. 
Prin urmare au fost răscoale în care s'a avut înţelegere cu străinii 
si s'au făcut împotriva patriei declaraţii fatise. 

' Cum s'a săvârșit însă potolirea acestei răscoale? S'a căutat, 

întăiu, să se știe care este situaţia reală în Tinuturile unde s'a 
făcut răscoala, s'au întrebuințat oameni de încredere, cari cunos- 
teau locurile acelea, oameni cu intenţiile cele mai bune, oameni 
cu însușiri excepţionale, cari au ştiut să potolească răscoala. Așa 
s'a făcut şi la noi în Moldova, unde în mai mult decât un judeţ 
s'a restabilit liniştea fără sânge, — o recunosc foarte bucuros. 

Îmi pareb ine că unul din acei prefecti, care nu mă iubește, 
dar căruia îi recunosc dreptatea, d. Stere, este aici. Şi, pe lângă 
acesta, tin să amintesc numele unui coleg care a făcut o potolire 
fără vărsare de sânge, jertfindu-si sănătatea si puindu-și viata in 
primejdie: este vorba de d. dr. Radovici, prefect de Vasluiu. 

Aceasta dovedeşte că oriunde răscoalele s'ar fi putut re- 
prima în același fel. Nu avea decât să se încunjure două, trei 
bande, care nu trebuiau considerate ca bande de Turci, Tatari, 
sau alte lifte, şi, odată ce erau încunjurate, trebuia să se crute 
viata de Roman, acolo si oriunde. Ei bine, sânt asa de multi Ro- 
mani ca să facem hecatombe cu dânșii, și să ni dăm plăcerea ras- 
bunării prin uciderea a mii de oameni? 

Neamul acesta e, din nenorocire, asa de putin si împărțit, 
încât pentru o singură viata de Român, — nu intrebuintez o 
expresie pe care a spus-o într'o formă mai drastică un coleg din 
Cameră şi poate nu vrea să fie repetată, dar spun, în forma 
aceasta, că: o singură viata de Român face mai mult decât orice 
alta poate fi jertfit. 

` Răscoalele nu se potolesc cu spirit de rasbunare, cu dorinţa 
şi plăcerea de a vărsa sânge. Se povestesc totuși lucruri oribile, 
care arată că această clasă dominantă e alcătuită şi din indivizi 
cu instincte foarte feroce. Răscoalele se potolesc cu vorba bună. 
Aşa s'au potolit chiar in Rusia. S'a tipărit deunăzi o parte din 
memoriile prinţului Urusov, care a fost guvernator în Basarabia. 
Se răsculaseră ţăranii din Orheiu şi Soroca, cari sânt vestiți în 
toate timpurile pentru energia lor. Urusov a avut personal cura- 
giul să se ducă în mijlocul răsculaților şi i-a luat cu vorbă bună, 
cu o înșelăciune blândă, care nu face rău nimănui. Și a ajuns în 
felul acesta la împăcarea razesilor din acele Tinuturi. Se poate 
ceti în memoriile lui Urusov cum un întreg Tinut de răzeși a fost 
pacificat de străinul acesta. 

Va să zică Urusov, stăpân străin pe ţăranii din Basarabia, 
are mai multă mila de ei şi o mai înaltă cunostiinta de datoria 
sa de om şi cârmuitor decât mai multi din vechii și noii prefecti 

din Oltenia. Prefectii aceştia trebuie luaţi in cercetare. De la 
dânşii fără îndoială au venit ordinele; nu pot admite ca ordinul 
sa fi venit mai de sus, fiindcă aceasta ar fi mai atroce decat toate. 

Lucrurile s'au petrecut cum le-am expus : s'a omorît de- 
geaba, s'a omorit prosteste. Sant nişte casuri de o stupiditate fe- 
nomenala, cum e, de exemplu, casul unuia care se desteapta in 
mijlocul noptii de un zgomot si-si inchipuie ca navaleste revolutia, 
— şi scoate tunurile. Altul îndreaptă tunurile asupra unui sat,— 
am o colecţie întreagă de asemenea lucruri, — puindurle pe deal, 
şi întră ca un cuceritor. Toţi cer sa li se dea cei compromisi, şi 
întreabă pe cine? Pe cârciumar, pe cămătarii de acolo. 

Ştiţi pe cine au luat? 

Au venit şi la mine oameni de la răscoale, — am început 
de atunci să am legături cu ţăranii, — au venit plângând, şi mi-au 
spus: ştiţi pe cine au luat? Nu pe cei mai răi, ci pe cei mai buni, 
fiindcă cămătarii se temeau doar de cei cari au înființat bănci 
populare; aceia au fost denuntati si fără judecată impuscati; şi 
atâţia învăţători şi preoţi au fost ameninţaţi cu aceiași soartă. 

Nu voiam să spun aceste lucruri, dar imi zvâcnesc din 
inimă şi trebuie să le spun. S'a întâmplat un cas ca acesta: a scă- 
pat un învăţător fiindcă executorul era ocupat cu dejunul şi s'a 
întâmplat ca între dejun şi împuşcare să vină porunca să nu se 
mai omoare. 

O voce: În ce localitate? 

D. N. Iorga: Să întrebe d. Brătianu, şi-i răspund. Am scri- 
sori, dosare gata; când veţi face anchetă, voiu da dosarele cuprin- 
zând toate numele. Nu sânt chemat să numesc locuri aici. Eu 
sânt chemat să atrag atenţia, să dau mijloace ca să se facă lumină 
deplină si să se pedepsească vinovatii. Prin urmare, când lucru- 
rile se petrec așa, când n'am înnaintea mea nicio anchetă care să 
se urmeze, nici făgăduiala că o nouă anchetă se va face, şi când 
convingerea mea este că o asemenea purtare este absolut deso- 
norantă, măcar din punctul de vedere al sentimentului pe care 
trebuie să-l aibă cineva fata de un semen al lui, si pe care noi nu 
lam avut fata de fraţii nostri, cum voiti să votez acest răspuns 
la Mesagiu? Voiesc întăiu să văd mânile d-voastră asa cum do 
resc eu, şi atunci să votez, răspunsul la Mesagiu! 


O bucată de vreme lucrurile acestea grozave nu mi-au făcut 
atâta impresie. Îmi ziceam: omul la năcaz a spus lucrul cutare, 

şi mai aveam si desgustul unei gazete de scandal care reproducea 
asemenea lucruri, gazetă care a fost infierata şi in aceasta Ca- 
mera. 

Prin urmare ziceam: nu poate fi adevarat tot ce se spune. 
Pe urmă am continuat, făcând cercetări, si am putut să aflu foarte 
uşor câtă răutate zace în sufletul unora. Sant țărani cari nu s'au 
răsculat si au fost pedepsiţi ca și cum s'ar fi răsculat, si mai mult. 
chiar decât dacă ar fi făcut de o sută de ori ceia ce s'a facut. S’a 
întâmplat ca, întrun anumit moment, oameni nevinovaţi să fie 
închişi, ca familiile lor să fie lăsate fără hrană, pe când tatăl era 
în temniţă, fiindcă era un bun gospodar, pârât de un ticălos din 
sat, care avea interes să-şi joace mendrele mai bine. 

D-lor, sânt un om isolat si în viata no să ajung să am o 
parte în Carmuirea acestei tari. De aceasta sânt sigur. (Rasete.) 
D-voastră radeti, dar eu nu mă scârbesc, fiindcă nu este acesta 
rostul mieu in tara. Dar vă zic: n 'aş dori stăpânirea cea mai în- 
delungată cu preţul sângelui care s'a vărsat în Mart. N'aş putea 
să am o viata liniştită când aș fi fost unul din actorii impreju- 
rărilor care poartă numele de: represiunea din Mart 1907. 

Ei bine, s'au petrecut toate lucrurile acestea; rămăseseră 
însă nevinovaţi, rămăseseră copiii şi femeile acelora. Era firesc ca 
în societatea noastră să se ivească un imens sentiment de milă 
pentru dânşii. Ar fi fost o datorie de înaltă cuviință să se fi 
văzut că în primăvara aceia rosie nu sânt petreceri, că în primă- 
vara aceia roşie nu sânt zburdăciunile obișnuite ale vieţii noastre 
sociale, nu este luxul acela sălbatec, care este si nepotrivit cu con- 
ditiile noastre de traiu. Şi niciodată nu a existat un an în care să 
se fi petrecut mai mult, în care să se fi scăldat lumea de sus mai 
inconştient în plăceri decât anul acesta, cel mai serios an, cel 
mai tragic pe care la trăit vre-odată neamul nostru. 

Aşa este. 

Pe lângă aceasta, aș fi voit încă un lucru: aș fi vrut să se 
destepte mila supt altă formă. Domnilor, multă vreme s'a crezut 
că tara noastră este o tara foarte bogată; am revenit. Stim câtă 
datorie avem în străinătate, ştim că ni mănâncă a treia parte din 
veniturile fiecărui an; ştim cu câtă durere dă săracul banul cu 
care se tine tot luxul Statului român, ban care înnainte de ras 
coale era udat de lacrămi şi după răscoale a fost ruginit de sânge; 
ştim toate lucrurile acestea. In tara aceasta, care se presupunea 
asa de bogată, in care clasa dominantă, fără îndoială, zburda de 

bine, este mai mult lux de petreceri şi plimbare, in Bucureşti de- 
cât în Viena. Numărul de trăsuri de maitre în Bucureşti nu se 
poate asămăna nici pe departe cu numărul trăsurilor din Viena, 
fata cu bogăţia si numărul familiilor mari din Viena. Prin ur- 
mare, s'ar fi aşteptat ca banii bogatilor să se cheltuiască în satele 
săracilor, să îmbunătăţească întru câtva suferintile, să facă sa se 
usuce lacrămile calde vărsate de cele mai multe ori de o femeie 
căreia îi murise şi bărbatul si flăcăul cel mare si care era sortită 
la o viață întreagă de nenorocire. 

Eu am să mă socotesc fericit în toată viaţa mea că mi-am 
plătit dijma în momentele acestea. Am dat din putinul mieu avut 
a zecea parte pentru alinarea suferintilor din satele româneşti, 
care au pătimit atunci. M'am adresat şi la săraci, și am mai putut 
aduna 7.000 de lei, care au acoperit o mică parte din marea da- 
torie pe care o avem fata de nenorocitii aceia. 

Va să zică ea, clasa cârmuitoare, s'a arătat nespus de crudă 
faţă de atâtea suferinţe. Ne-au râs Ardelenii, Bucovinenii, ne-au 
arătat cu degetul ca pe nişte oameni nemilosi şi răi. 

Ne-am purtat cu ţăranii mai rău decât cum sar purta un 
gospodar cu vita lui de muncă, care, într'un moment de nerăb- 
dare, lar impunge; ar urma să-şi schingiuiască vita? Dar se gan- 
deste si el că este o legătură de camaraderie rurală între dobi- 
toacele acelea nenorocite şi între oameni, şi n'o ucide. 

Radeti? S'a ras mult în ţara aceasta, și o să fie într'un rând 
o cantitate aşa de enormă de râs cinic, revărsat asupra miseriilor 
acestei tari nenorocite, încât o să rămâie pentru toate timpurile 
ca un semn de infamie în clasa ei conducătoare. Radeti, radeti 
mereu, dar nu vă pot felicita că puteţi râde! 

Prin urmare aceasta a fost atitudinea noastră fata de rascu- 
latii din Mart. l-am împroşcat cu tunurile, am încercat arma 
Mannlicher în ei, i-am târât în puşcării, i-am ţinut luni întregi de 
zile acolo; nu li-am dat un ban de cheltuială celor rămași acasă, 
am acoperit, ca Vlad Tepes, pe morţi cu scânduri si am dănțuit 
de-asupra lor, şi sa urmat ospatul nostru înainte, ca și cum ni- 
mic nu s'ar fi întâmplat. 

Eu am auzit că este vorba să se dea despăgubiri, si că nu 
se mai dau, şi pe urmă că se dau din nou. E vorba de despagu- 
biri pentru proprietari. Acum într'o parte se zice: despăgubire, 
în altă parte: îndulcire, sau altcum, și nu ştie nimeni ce mai este. 

Incontestabil că, în ţara noastră, un ţăran nu are nici a mia, 

nici a suta de mie parte din influenta pe care o are un proprietar 
mare in viata politică. În împrejurările nenorocite de astăzi, este 
lucru firesc ca ţăranul sa nu fie ţinut în samă, căci nu are în- 
râurire asupra vieţii publice, şi, de oare ce proprietarul şi arenda- 
şul, cari conduc in mare parte viata noastră de Stat, pot schimba 
Guvernul într'un moment de nemultamire şi jignire a egoismului 
lor, este un lucru foarte natural să li se acorde o despăgubire. 

Las la o parte necunostinta adevăratelor interese, indolenta 
proprietarilor mari, cari au adus întemeierea acelei clase nenoro- 
cite a arendasilor, care este pricina tuturor relelor de acum, clasă 
de aventurieri, care a sărăcit pământul și a sărăcit pe omul de 
muncă, ca şi pe proprietar; las la o parte faptul că proprietarii, 
prin neintelegerea primejdiei, au comercialisat in mâna aventurie- 
rilor străini pământul țării, care formează cea mai mare bogăţie, 
singura adevărată bogăţie a ei. Dar: proprietarilor, arendasilor 
despăgubiri, şi teranilor, ce? Pentru ei nu este milă? Ori nu sân- 
teti milosi? 

Retin aceasta constatare. De doua ori au fost imbratisari si 
lacrimi intre politicianii nostri: odata cand finanta evreiasca era 
sa ne stranga de gat din causa ingramadirii imprumuturilor de 
rentă, si a doua oară, când înaintea catastrofei agrare partidele 
şi-au recunoscut păcatele, când au plâns cu lacrimi, pe care era 
bine să le pună într'o sticluță $i să se uite din când in când la 
ele, căci altele ca acelea n'o să mai verse. 

Deci era natural sa fie vorba de despăgubiri pentru arendasi 
şi proprietari. 

Dar ne întrebăm: nu era lucru omenesc ca în acele sate care 
au fost mai mult atinse, în acele sate unde s'au întâmplat mai 
multe nenorociri, în satele bombardate, în satele prăpădite, de 
unde au dispărut flăcăii şi bărbaţii cari susțineau pe toți ceilalți 
prin munca lor, în acele sate să meargă ajutorul celor mari? 

Ce fel de ţară este aceasta, dacă pentru că vre-o câteva sute 
de proprietari si arendasi au suferit, în împrejurări ce nu anga- 
jează întregul produs al muncii rurale, să se vorbească bătându-se 
cu pumnul în masă de despăgubirea bogatilor si să nu se vor- 
bească nimic de ajutorul săracilor! 

Sant si sate care trebuiesc colonisate din nou... 

A fost o femeie cu spiritul de jertfă, care a umblat din sat 
în sat, din loc in loc, şi s'a îngrozit de ceia ce a văzut în jude- 
tele Dolj si Mehedinţi, în satele care aveau cruci unele lângă 

altele pe margenea drumului, ca să se vada ce popor necrestin si 
pacatos santem. 

Si au fost casuri cand au venit agenţii puterii si au smuls 
şi crucile din pământ şi au adus pe tatăl bătrân care scrisese pe 
cruce: „aici zace un nevinovat“ şi l-au bătut de moarte pe mor- 
mântul fiului său. 

Aga ticăloşii s'au săvârşit. 

Apoi, dacă este vorba de așa ceva, nu fac deosebire între li- 
beral şi conservator. Să vină cineva cu o politică de dreptate, cu 
o politică de reparatiune şi adevărată întemeiere a unui viitor, si 
atunci ma inchin înaintea lui şi-i votez, pe douăzeci de ani 
înainte, toate mesagiile și toate budgetele. 


D-lor, vreau să mai ating încă un punct înainte de a trece 
la o altă parte a cuvântării mele. 

Vreau să vorbesc despre însemnătatea politică a ţăranului 
şi despre însemnătatea politică a stăpânitorilor de pământ, sau a 
celor cari au venit din capitalul rulant de la orașe. 

Am spus că ţăranul în viaţa politică nu însemnează nimic, 
şi ţăranul ştie că a fost un timp când a însemnat foarte mult în 
viata acestei tari. 

Acum multi ani, ascultam de la profesorul mieu de istorie 
aceasta lapidară pecetluire a vieţii politice a taranului din trecut: 
„Țăranul n'a jucat niciodată un rol politic în țările noastre“. Dar 
se face o confusie între guvernul central si viata locală. 

Noi n'am avut o viata centralisată decât în epoca fanariotă; 
eram o tara răzimândurse pe viata deosebită a târgurilor şi sa- 
telor. Deci fiecare sat isi trăia viata sa. 

Deocamdată, supt raportul politic, amintesc că, pe când 
înainte țăranul avea dregătorii lui după vechea datină, care în- 
fatiseaza o tradiţie seculară si milenară, dregători pe cari-i putea 
schimba, dar în cari avea totdeauna încredere, el a pierdut tot 
rostul său politic în vremea nouă, de la Regulamentul Organic, 
— fiindcă originea relelor noastre e în mare parte Regulamentul 
Organic. 

Niam schilodit tara atunci, şi tot schiloadă a umblat, înlo- 
-cuind o cârjă prin altă cârjă, când nu era nevoie de nicio carja, 
fiindcă piciorul era sănătos; şi nici acum nu îngăduim omului 
să-şi reia mersul firesc, cil oblojim în legile noastre nesăbuite. 

Va să zică, în vremurile cele vechi viaţă centrală nu exista; 

centralisarea a fost numai in timpul Fanariotilor, din secolul al 
XVIII-lea, care a împrumutat anumite obiceiuri din Turcia sau 
din Apusul Europei. 

Viaţa cea veche a fost locală, și viaţa aceasta locală a fost 
in chip firesc stăpânită de ţărani, căci, dacă avea un boier trei 
sute de moșii, acestui boier ce-i trebuia venitul de la fiecare moşie 
sau amestecul în conducerea tuturor moșiilor? El lăsa pe ţărani 
să-şi caute de rosturile lor, şi se multamia, supt raportul econo- 
mic, a primi ploconul odată pe an. 

Deci, ţăranul cel vechiu avea cunoştinţă că represintă ceva 
in viata țării, că el este aproape întreg elementul militar al țării; 
avea conştiinţa că toată tara e organisată pe temeiul vechilor sale 
datini şi pe temeiul obiceiurilor pământului; el simtia că în tara 
lui este ceva, şi aceasta explică vitejia de odinioară. Vitejia aces- 
tor ţărani de odinioară era un lucru natural; vitejia de azi a tara- 
nului român ca ostaş înseamnă ceva extraordinar, înseamnă cea 
mai mare jertfă pe care o poate face o clasă umilită, când nu i se 
dă nimic, şi care cu toate acestea iese oricând cu pieptul deschis 
înnaintea străinilor. 

Au venit timpurile nouă, si în epoca Regulamentului Orga- 
nic ţăranul nu mai avea nimic supt raportul politic. Cele două 
Adunări de la Iasi si Bucureşti erau alcătuite din boieri, — măcar 
dacă ar fi fost alcătuite din boierii cei vechi! Regulamentul Or- 
ganic, ucizând independenţa ţăranului, a ucis însă, în acelaşi 
timp, şi vechiul principiu al boierimii. Boierimea cea mare, care 
a purtat luptele si a câştigat biruintile, acoperindu-se de glorie, 
această boierime a fost înlocuită cu boierimea de funcţii, și fără- 
nimea a fost înlăturată cu totul din viata politică, rămânând nu- 
mai clasa aceasta de boieri funcţionari pentru a stăpâni. 


Şi pe basa Regulamentului Organic sa mers pănă in tim- 
purile noastre, şi am ajuns, cu înmulţirea populaţiei, cu inmulti- 
rea bogăției şi cu răspândirea luminii, cu toată influenţa de viata 
democratică care vine de peste toate hotarele noastre, am ajuns 
să fim, în momentul de fata, Statul cel mai înapoiat supt rapor- 
tul participării cetăţenilor la viața politică. Peste oricare din ho- 
tarele noastre se găseşte o participare mai largă la viata generală 
a ţării. 

Aşa Austria a introdus votul universal; Ungaria și-l pregă- 
teste, si va trebui să-l deie Guvernul unguresc, căci altfel va că- 

dea. Dincolo peste Prut, este regimul unei participări mai largi 
a țărănimii la viata politică. 

D. C. Stere: Pănă în lunie era; acum nu este. 

D. N. Iorga: Pe urmă, în Bulgaria, în Serbia, nu rămâne 
îndoială că influența ţăranului asupra vieţii publice este decisivă. 
Serbia este, fără doar şi poate, o tara de ţărani, supt raportul po 
litic ca şi supt raporturile celelalte. 

Ei bine, noi trăim cu această anomalie: avem un popor de 
mai multe milioane, care nu exercită nicio influenţă asupra afa- 
cerilor publice. "Țăranul nu votează decât indirect. Votul acesta 
indirect este confiscat totdeauna. Votul direct pe care-l au câțiva 
din ei, are aceiaşi soartă. La alegerile din urmă s'a făcut ce sa 
facut la alegerile anterioare, adeca ţăranul n'a fost lăsat să-și tri- 
meată represintantii săi adevăraţi. Nu a fost lăsat să cerceteze, 
să vadă dacă în mijlocul său nu sânt în adevăr oameni cari să-i 
cunoască nevoile. Cu rari excepţii din câteva județe. 

Prin urmare, cum vrem noi ca legile acestea, bune în mare 
parte, — unele din ele conţin chiar articole foarte bune, — cum 
vrem ca legile acestea, care nu sânt garantate printr'o adminis 
tratie sigură, să se aplice, atunci când oamenii cari au interesul 
să se aplice nu exercită niciun fel de influență asupra vieţii pu- 
blice? Eu intelegeam, iarăşi, după evenimentele zguduitoare din 
Mart, după pocainta aceia cu lacrămi bogate, după imbracarea 
hainei aceleia de om care-şi recunoaşte păcatele şi se închină lui 
Dumnezeu ca să fie iertat, credeam că, după toate acestea, când 
se va căuta a se întemeia o Romănie nouă, Romănia cea dreaptă, 
Romănia cea adevărat naţională şi cu caracter democratic, se va 
ţinea în seamă si dreptul pe care-l au cei mai multi si mai mun- 
citori dintre locuitorii pământului romanesc de a-și întrebuința si 
ei votul lor, tot asa de deplin si tot asa de bine asigurat ca şi lo- 
cuitorii de la orașe. 

Aşteptam, dacă nu votul universal, cel puţin o schimbare 
esenţială a regimului de acum. Asa nu mai putem merge, cu siste- 
mul actual, cu oameni cari sânt însemnați în catastiful unuia din 
cele două partide politice si cari votează într'un sens sau în altul, 
fără independenţă si fără valoare cetateneasca, si cari ne-au adus 
în mare parte în halul de acum. 

Aud că printre deputaţii liberali ar fi multi doritori de a 
vedea schimbându-se regimul electoral de astăzi. Se zice că acest 
lucru s'ar fi manifestat în adunările lor din urmă. Nu ştiu nimic: 

eu văd că deputaţii tineri nu arată nici într'un chip dorinţa lor 
de a avea o viata electorală noua şi demnă. (Intreruperi.) 

Da? Sânt foarte bucuros. 

D-voastră puteţi să aduceţi regimul acesta nou, pentru ca 
santeti strânşi laolaltă; un om isolat, fără îndoială, nu poate să 
aibă nicio înrâurire asupra unei schimbări aşa de mari. 

Dacă va zice însă cineva, — şi s'a zis: ce să ne încurcăm 
acum şi cu aceasta? N'avem de ajuns cu cârciumarii, cari reclamă 
dreptul lor străvechiu de a deschide câte cârciume vor, de a vinde 
cum poftesc, de a atrage cât mai multă lume, — de și nu se ca- 
pătă, cred, o prea mare sănătate din frecventarea localurilor lor; 
n'avem destul cu proprietarii cari se agită, proprietari de vita 
veche sau de vita foarte nouă, cum este unul dintre fruntașii de- 
putatiei care s'a dus la primul-ministru ca să-i atragă atenţia asu- 
pra primejdiei în care a intrat tara, n'avem destul cu toți aceştia, 
şi trebuie să se mai adauge, pe lângă încurcăturile acestea, şi o 
încurcătură nouă, care ar resulta din prefacerea regimului elec- 
toral? 

Se zice: modificarea regimului electoral va veni mai târziu, 
la timpul său, pentru o altă generaţie; va fi vreme a se aduce şi 
această reformă. Nu uitaţi însă un lucru: că puţinele reforme 
care se presintă acum sânt reforme smulse printr'o răscoală ne- 
prevăzută, şi fără îndoială că prin legea jandarmeriei şi prin anu- 
mite măsuri administrative se vor impiedeca mișcări asămănătoa- 
re cu mişcarea din Mart. $i nu e bine, nu e cuminte ca noi sa 
lăsăm să se ajungă vre-odata la starea aceia care a produs revolu- 
tia ţărănească. Prin urmare, nu vor mai fi împrejurări de acelea 
care să smulgă clasei stăpânitoare concesiile mari. 

Dacă însă o astfel de nenorocire şi o jertfă ca aceia n'au pu- 
tut să aibă alt resultat decât să se aducă aceste două proiecte de 
legi, care au fost cercetate, modificate'şi apoi supuse unei noi mo- 
dificări, şi nu ştim în ce fel vor fi presintate aici, şi ce soartă le 
aşteaptă fata de dusmania pe care un întreg partid, şi chiar anu- 
me elemente din partidul care este la Guvern, o arată fata de 
acele proiecte, — va să zică, dacă aşa ceva ca Mart 1907 n'a fost 
în stare să smulgă alta decât asemenea măsuri, bune, dar necom- 
plete, ce ne putem închipui că o să fie în viitor, pentru a sili pe 
deţinătorii puterii publice, cari se simt foarte bine, prin faptul că 
o deţin numai ei, pentru a-i sili să dea un regim electoral mai 

larg şi să facă în felul acesta din tara noastră cu adevărat o Tara 
Romănească? 

Fiindcă, d-lor, dacă vorbesc de regimul acesta electoral mai 
larg, dacă-l doresc, dacă spun că fără astfel de măsuri, fără astfel 
de completare și asigurare, nu pot vota răspunsul la Mesagiu, 
nu fac opera de teoretician sau operă de fanatic al unor idei ge- 
nerale. Sânt oameni cari deduc întreaga lor activitate de la un 
anume principiu, adevărat sau greșit, dar un principiu metafisic. 

Aga, de exemplu, se zice : nu vă atingeti de proprietate! 
Acesta este un principiu. Din principiul: nu vă atingeti de marea 
proprietate, pleacă toate celelalte. S'a zis: să nu hotărâți maxi- 
mum și minimum, fiindcă nu este o ideie liberală şi loveşte în 
libertatea transactiilor! Alt principiu. 

Deci, înainte de a fi toate lucrurile a fost haosul, şi pe 
urmă a fost proprietatea ori ideia liberală, şi după dânsele începe 
şi fericirea şi nenorscirea lui Adam si a tuturor urmașilor săi. 

Din causa aceasta sau făcut unele lucruri și altele nu se 
pot face. Eu nu plec însă de la o ideie abstractă: nu sânt filosof, 
nu sânt cugetător abstract. Eu plec de la o realitate care există: 
tara aceata trebuie să fie Tara Romaneasca. Daca nu, sânt atâtea 
neamuri care de mult au voit să ne anexeze. De ce să ţinem o 
tara care n'are caracter romănesc si care nu corespunde necesi- 
tatilor locuitorilor români ai solului national? Ori este tara ro- 
mănească pentru Români, ori este un fel de Bucovină. Şi de ce 
să fie o Bucovină care are în capul ei un rege, si alta care-şi are 
un preşedinte al țării? De ce să nu bucovinisăm România? Așa 
trebuie să judecăm dacă voim ca toată Tara Romănească s'o dăm 
pe mâna amestecului de neamuri din orașe. 


Fiindcă, d-lor, viata din oraşele noastre a fost mai totdeauna 
în mâna străinilor; Armeni, Sasi, Unguri, Nemti. În timpurile 
din urmă, în urma grandioasei expansiuni germane, Bucureştii se 
germanisează văzând cu ochii, pe când orașele din Moldova se 
prefac în oraşe pur evreiești. Din partea noastră, statistica arată 
constant un excedent de morţi, iar din partea lor o creştere de 
nașteri. 

Prin urmare, d-lor, oraşele n'au fost niciodată ale noastre, 
şi astăzi sânt mai puţin decât oricând ale noastre. Şi noi săvârșim 
această rătăcire neînchipuită: voim să avem o Tara Romănească, 
şi nu luăm măsuri ca să fie astfel cu adevărat, ci o dăm pe mâna 

celorlalte neamuri, sprijinite de anumite elemente dintre politi- 
-Cianil noştri. 

Căci finanța evreiască ni va pune mâna în gât, şi atunci 
vom avea o viata politică cum n'a avut-o niciodată o tara cu ca- 
racter national; şi e păcat de silintile pe care le-au făcut atâtea 
generaţii pentru a păstra pământul acesta în mâna Românilor. 

E de regretat ca, în anul acesta de reparaţie, de transfor- 
mare întreagă, nu vine un singur cuvânt privitor la schimbarea 
sistemului electoral, la schimbarea vieţii politice în sens democra- 
tic. Uitaţi-vă, şi Bulgaria are o viata politică mai sănătoasă decât 
a noastră. Am ajuns acolo încât, supt multe raporturi, trebuie să 
tragem învățături de la dânsa. În multe ramuri Bulgarii sânt mai 
buni gospodari şi mai cu dragoste, si săracii lor sânt mai inițiați 
in viata politică şi mai multamiti în cea economică decât ai nostri. 
‘De aici vine şi mândria lor, pe care noi n'o avem. Mândria lor 
e cunoscută: s'a dovedit şi dăunăzi într'un conflict dintre ei şi 
noi; un ofiţer al nostru din flotilă a fost insultat: a fost vorba de 
o anchetă, nu știu dacă s'a facut; aş fi vrut să se ceară pedepsi- 
rea acelora cari ne-au insultat. 

Am fost, dlor, in Bulgaria, să-i văd, si m'am îngrozit de 
puterea credintii lor. Nu este baba în sat care să nu se uite la 
flăcăul ei cu mândrie şi să zică: de ar începe războiul, şi să te duci 
să iei Macedonia! Şi nu am văzut un ostean mai mândru decât 
stegarul care păzia la mormântul lui Battemberg, cel d'intăiu 
print al Bulgariei libere, pe când Cuza al nostru stă aruncat si 
părăsit într'o moşie cu arendas evreu! Noi am ajuns să dam lumii 
manifestări de războiu civil şi de ură de clasă, şi avem în faţa 
noastră popoare de acestea gata de războiu și care nu se întreabă 
altceva decât care graniță să o treacă şi. ce duşmani să atace. 

Pe aceste temelii nu se întemeiază un popor menit să tră- 
iască. Şi, aşa, este păcat de țăran si de bogăţia pământului, este 
păcat de trecutul nostru, este păcat chiar de clasa stăpânitoare! 

D-lor, ori de câte ori un Român a venit, oriunde, în legă- 
tură cu străinii, dacă a fost într'o şcoală, într'o adunare interna- 
tionala, daca a fost în congrese, dacă el a luat parte la viata so- 
cială din cutare Capitală mare, s'a recunoscut imediat superiori- 
tatea de spirit a Românului din clasele conducătoare. Că este 
une ori putin sânge grecesc, aceasta nu are a face, căci oamenii 
şi-au schimbat sufletele si sânt Români în inimile lor. Românul 
acesta din clasa stăpânitoare, oriunde se duce, biruieşte prin însu- 

şirile sale, prinde răpede ideile, are curagiul lor, e capabil de o- 
muncă de care nu sânt capabile alte neamuri si posedă o elasti- 
citate de spirit pe care pot să o invidieze alte popoare. 

Păcat si de clasa aceasta conducătoare! Căci noi am avut, 
cu foarte puţine esceptii, în cea mai mare parte oameni bine pre- 
gătiţi. Am început viata noastră contemporană cu oameni de o 
reală valoare, si escelenti oratori, — dar aceia mă luarati la vale 
la începutul cuvântării mele, fiindcă erati deprinsi cu oratori 
mari, şi eu sânt un orator pentru cei mici: nu am însuşirile supe- 
rioare pe care le doriți d-voastră. 

D. C. Stere: Vă ascultăm. 

D. N. lorga: Prin urmare, am avut oratori şi bărbaţi de 
Stat. Am avut astfel pe Petru Mavrogheni, care ar fi putut să 
fie ministru de Finanţe oriunde. Avem oameni cu un spirit de 
organisare superior, cari represintă autoritatea într'o formă, ce-i 
dreptul, cam jignitoare, dar cari sant în adevăr chemaţi a fi con- 
ducătorii unei tari. lată, astfel este bătrânul preşedinte de Con- 
siliu, si eu mă inchin înnaintea batranetelor lui, oricare ar fi pa- 
rerea pec are ar avea-o despre mine personal. Mă închin inain- 
tea lor si pentru faptul că d-lui represintă traditiunea vechii ge- 
neratii de la Divanul Ad Hoc (aplause prelungite) şi o aduce în 
mijlocul generaţiei de acum. Eu mă simt mai aproape de felul de 
a cugeta al bărbaţilor de la Divanul Ad-Hoc decât de felul de a 
cugeta al generaţiei mijlocii, care a întrebuințat, a exploatat nu- 
mai cuceririle generaţiei eroice și ne-a adus în halul în care ne 
aflăm acum. (Aplause prelungite.) 

Noi, d-lor, avem o admirabilă batraneta, bătrâni de aceia pe 
cari putem să-i schimbăm des, fiindcă se asamănă cu calități, 
fiindcă se potrivesc pentru cârmuire şi unii şi alții. Ce marcantă 
personalitate, cu anumite însuşiri geniale, este astfel d. Carp ! 

Generaţia veche a făcut în împrejurările ei tot ce a putut 
face. A smuls Europei ce nu vroia să ni deie, pe când generaţia 
mijlocie nu a ştiut să iea Europei ceia ce ea ni întindea cu amân- 
două mânile, și. a pierdut toate ocasiile de a ne întinde. Pentru că 
în fiecare moment se ţineau de urechi unii pe alţii si rămâneau 
într'un cerc mic şi stupid de lupte politice cu caracter personal. 

În felul acesta s'au pierdut patruzeci de ani. (Aplause.) Ce 
va să zică să pierdem numai un an, pot să înțeleagă numai cei ce 
ştiu ce insemneaza un an din viata unui popor, toată munca tu- 
turora într'un an, toată posibilitatea de câştig şi întindere a ţării. 

Si este a comite o crimă cand arunci tot aurul ce-l dă munca unui 
neam într'un singur an! 


Îndată voiu încheia. Vedeţi că nu sânt nici așa de plictisi- 
tor, prin lungimea cuvântărilor mele, nici aşa de fanatic, nici aga 
de rău coleg, cum credeati la începutul discursului meu. 

Am toată consideratia pentru tot omul de bine în această 
ţară, şi, ori de câte ori va fi nevoie, va putea să dispuie de aju- 
torul mieu, cât e de mic, — căci oricine are nevoie, cum zice 
cineva: „d'un plus petit que soi“. 

Orice om de bine îmi este drag, căci îmi dau samă, prin 
experienţa mea de istoric, cât de mare nevoie avem de oamenii 
de bine. Cu persoana d-voastră nu am nimic, — cu d-voastră, 
bine înţeles, cari nu aveţi legături cu străinii, cari nu aveţi anu- 
mite aplicări către viaţa brutal exploatatoare. 

Cu toţii mă pot înţelege; cu un lucru nu m'aș putea inte- 
lege însă, şi nu se va înțelege nici istoria, când ne va judeca pe 
toți, şi unii cari se par mari vor apărea mici in fata ei, iar alţii 
«cari se par mici azi vor fi puşi la locul unde-i aşează vrednicia 
lor, — căci istoria dă mijlocul de a judeca pe fiecare cum e în 
inima lui, cum e în cugetul lui. 

Prin urmare, nu mă voiu împăca eu cu sistemul de războiu 
«civil, răzimat pe viata politică a unei minorităţi numai dintre ce- 
tatenii Statului român, războiu civil care se sprijină pe două par- 
tide fără program, pe două partide cu disciplină exterioară, două 
partide care se împiedecă în acțiunea lor şi distrug puterea per- 
sonală' a acelora pe cari-i cuprind, prin faptul că-i silesc să mear- 
ga pe vechiul fagas, destul de adânc ca sa nu se vază nici ce este 
în dreapta, nici ce este în stânga lui. 


Multi dintre cei mai tineri ar fi aplecati să creadă că par- 
‘tidele acestea ale noastre sânt un fel de necesitate naţională, că, 
precum Francesul a fost lăsat să fie cel mai spiritual, precum En- 
glesul a fost lăsat să stăpânească lumea prin energia lui indarat- 
nică şi consecventă, precum Germanul a dat lumii cea mai inal- 
tă metafisică şi cea mai bogată şi intimă poesie, precum Bulga- 
rul a fost facut pe lume ca să-şi muncească stăruitor coltisorul 
lui pe pământ şi să-și exercite în lumea largă munca lui de gră- 
dinar, tot aşa Românul este făcut pe lume ca să infatiseze spec- 
tacolul luptelor celor două partide. 

Inteleg o luptă între partide atunci când, ca in Apusul mo- 
dern, cu privire la un interes esențial al țării, un partid are um 
mod de a vedea şi altul alt mod de a vedea, — ambele sprijinite 
pe un întins sistem si, fiindcă aceste două sisteme nu se impaca,. 
lumea se duce la un partid sau la altul, după cum împărtășește 
un mod de a vedea sau altul. 

Dar acolo nu sânt partide cum vi le-am descris pe ale noas- 
tre; acolo sânt partide trecătoare. 


Dacă se uită cineva la viaţa unui popor modern, o să vadă: 
următorul lucru: într'un anume moment, fata de un anumit in- 
teres general, se iveşte un antagonism de două partide, care tine 
atâta vreme pănă se resolvă într'un sens sau în altul problema 
aceia. 

Pe urmă, o altă problemă devine problema de căpetenie a. 
timpului şi se impune atenţiei publice. Iarăşi din mijlocul naţiunii 
se ivesc oameni convinși, cari fără îndoială luptă cu hotarire, dar 
luptă pentru un ideal, pănă îl văd îndeplinit. După aceia parti- 
dul poate să-și păstreze numele sau nu, şi se poate chiar ca par- 
tidul să dispară. 

Sau el se transformă, dar se transformă esenţial, şi în aceia. 
care-l compun, potrivit cu noile probleme care se ivesc. Aceia 
cari constituie în adevăr viata politică, aceia cari deţin în adevăr, 
putem zice: puterea de desvoltare, „das Werden" al neamului, 
aceia sânt cetățenii liberi; înaintea cetățenilor multi şi liberi, 
vin şi unii si alții să-şi arate soluţiile lor. Şi atunci cineva se ho- 
tărăşte pentru o politică sau pentru alta după convingerea sa. 
intimă. 

La noi ce a fost? În vremurile cele mai vechi, am avut par- 
tide boiereşti. Dar, — au spus-o întăiu străinii, cu milă, putem 
să o spunem şi noi, — dacă nu sântem stăpâni pănă la Constan- 
tinopole, pana in Athipelag, pana la Marea Apuseana, la Ma- 
rea Adriatica, daca nu santem domni in Balcani, cum a mers 
odata si cum ar trebui sa mearga si acum ambitia noastra, — in 
loc sa fim pe acelasi plan cu Bulgarii, cari si ei pretind a fi ceva- 
ceva mai siguri si mai puternici decât noi, — aceasta se datoreste. 
partidelor boieresti. De pe vremurile cand au inceput a fi cete 
boiereşti luându-se unele împotriva altora, de atunci am stat în 
loc. De ce epoca lui Stefan-cel-Mare, de ce acel minunat veac: 
al XV-lea n'a avut continuare? De ce? Pentru că personalitatea. 

Domnului, represintând interesul naţional, a dispărut, şi, în loc, 
să se înfăţişeze cele două fiare care se sfasie: partidele boiereşti. 
Resultatul a fost, după o sfâşiere de un veac, — şi vedeți e bună 
şi istoria: dintr’insa se capătă invataminte înaintea cărora, cu 
orice idei preconcepute ai veni, trebuie să te pleci, — după un 
veac numai de învrăjbire a partidelor boiereşti am ajuns acolo în- 
cât ne întrebam: ai Rusului vom fi? Ai Turcului vom rămânea? 
Ne vom închina Polonilor? Fi-vom ai Austriacului? 

Am ajuns astfel o jucărie a străinilor în veacul al XVIII-lea. 
Şi eram mulţi, aveam pământ bogat, tradiţii de cultură; eram un 
neam ales. De ce nu ne puteam însă ridica? Din causa nenoroci- 
telor dusmanii personale. Cum e şi astăzi: se schimbă Guvernul, 
se premeneste toată alcătuirea, se întrerup toate tradițiile; opere 
bune se lasă în drum, opere rele se fac numai pentru a lovi în 
adversar. Asa era şi înainte. Şi tara aceasta a trăit în neconte- 
nite prefaceri, şi pe prefaceri de acestea nu se poate întemeia ni- 
mic. Are Francesul o vorbă bună: „Piatra rostologolită, muschiu 
nu prinde“. Şi n'am prins muşchiu; ne-am rostogolit dintr'o for- 
matie politică într'alta, pentru a servi tot interese personale. lar 
aceia cari-şi puteau freca mânile zicând: ce-i dreptul, a decăzut 
tara, s'a dus independenţa, s'a dus bogăţia, s'a dus rostul nostru 
în lume, ni s'a închis viitorul, dar am rămas noi, — aceia au dis- 

ărut la cea d'intăiu suflare a vremurilor nouă, la începutul vea- 
cului al XIX-lea, pentru a face loc boierilor-functionari, slugilor 
şi creaturilor ruseşti ale Regulamentului Organic. 

Căci, atunci când o clasă voieşte să monopoliseze întreaga 
viata a neamului şi nare nici puterea, nici solidaritatea ce tre- 
buie pentru a o păstra, ea trebuie să dispară. Asa a perit boieri- 
mea veche la noi. (Aplause.) Aşa au dispărut, după urma veş- 
nicelor certuri de partid, a neînțelegerilor dintre sine. | 

Pe urmă a venit o clasă care s'a alcătuit din boierii Regu- 
lamentului Organic şi s'a confundat cu cinovnicii aceia din boie- 
rimea veche ce se împărtășiseră din binefacerile Regulamentului. 

(Către d. M. G. Cantacuzino): Da, dacă bunicul d-tale 
n'ar fi fost boier al Regulamentului, n'ar fi avut niciun drept 
în tara, desi se cobora dintr’o spita ca a Cantacuzinilor. (Ilari- 
tate.) Nu se respecta dreptul niciunuia, daca nu era din arhon- 
dologia lui Chiselev. (Ilaritate.) Și s'a alcătuit astfel o clasă de 
stăpâni noi. Această clasă nouă a avut în fruntea ci pe Domn, 
care se răzima pe două Puteri. Nu era bine ca Domnul să se ra- 

zime pe două Puteri: să fie şi cu Ruşii şi cu Turcii, dar faptul 
că se răzima pe două Puteri făcea ca el să fie stăpân pe tagmele 
boierești, care se frământau de moarte, cu aceiaşi poftă de putere 
şi de stoarcere ca si înainte. Dar era măcar Domnul, care-i tri- 
metea la mănăstire, din când în când, atunci când voia. 

Din nenorocire Constituţia de la 1866 n'a prevăzut ca 
Domnul să poată trimete pe politicianii cari sângeră ţara la o 
mănăstire pe viata. (Ilaritate.) 

Domnul ii trimetea pe cei buni une ori, dar pe cei rai si 
mai des ii trimetea acolo la mănăstire. 

A venit apoi Domnia lui Cuza, care, in desvoltarea țării, a 
fost un moment grandios. Am fost prinși de un așa avânt de 
prefacere, de o încredere așa de oarbă, încât am făcut minuni. 
Grecii n'au voit să ne lase mănăstirile; noi le-am secularisat. Li-am 
spus: va dăm atât. N’au primit, şi nu liam dat nimic. A venit 
chestia rurală, şi Vodă-Cuza a facut pe Kogălniceanu atotputer- 
nic. Acesta a spus partidelor: atât e cel mai puţin ce vă pot 
cere; dacă nu voiti, duceti-va acasă si nu vă mai intoarceti nici 
odată. Şi nu s'au mai întors. Adecă, au venit odată, dar au fost 
scoşi pe uşi şi pe ferestre, şi legea s'a votat. 

Am voit Unirea cu o singură Capitală, şi am avut-o; am 
voit o situaţie legală fata de Turcia, şi am avut-o. A fost un mo 
ment când Turci a fost uimită, nu de puterea noastră, ci de 
îndrăzneala noastră de atunci. A fost o mare vreme, poetică, şi 
poesia din acele timpuri nu se poate pune alături de prosa de 


astăzi. 


Căci de la 1866 a inceput prosa politică. Am pregătit, prin 
Constituţie, formarea clasei conducătoare nouă. Am jertfit enorm 
de am pregătit instituţiile pe care se razimă viaţa noastră de as- 
tăzi, ce are alte base. Şi avem răspunderea noastră că nu ne-am 
gândit ca, la adăugirile alcătuirii noastre de Stat, să vedem dacă 
temelia este în stare să sprijine toate aceste lucruri. Aceasta n'a 
fost bine: e o mare greșeală. 

A doua greșeală este că această casă n'a fost privită drept 
casa neamului romănesc, ci partidele au fost totdeauna gata de 
asalt, gata să năvălească în casa comună, pentru ca fiecare să dea 
afară pe cellalt, să petreacă si el sese luni de vara sau iarnă, — 
înțeleg timpul de trei, patru ani, cât stau partidele la putere, — 

şi pe urmă cel izgonit sa dea asalt si să izgoneasca la rândul lui 
pe cel d'întăiu; si astfel sa se continue sistemul, neîntrerupt. 

Acum avurăm, într'un moment, un partid mare, alcătuit 
oricum, fie că se zice liberal sau conservator — în privința nu- 
melui are oricine toată latitudinea. Dovadă Portugalia. În Por- 
tugalia, unde politica a adus tara pana la o ultima limita de tica- 
losie, a trebuit ca Regele sa iea pe un Franco ca sa conduca tara, 
să teroriseze partidele politice şi să înlăture primejdia extremă, 
dar nu fără să gătească groapa sa, poate a Dinastiei, şi să arunce, 
mâne, Portugalia în mâna Englesilor. 

Acesta este sfârşitul ultim al activităţii partidelor politice 
care n'au altă ţintă decât interesul de partid: Singură ţinta acea- 
sta, singură schimbarea le încântă. 

Am cunoscut pe un bătrân parlamentar, Gheorghe Hasnas: 
când erau conservatorii la putere, bătrânul Hasnaş se întorcea 
stâlcit acasă — pe atunci se bătea la alegeri. Crede cineva că ba- 
trânul era supărat? Era vesel, radios, își număra vânătăile; el zi- 
cea: m'au bătut ei, dar am să-i bat şi eu. Avea o bucurie ne- 
spusă că o să facă şi el celorlalţi tot așa când va veni la putere. 


Deci a fost un moment când, supt o firmă, liberală sau con- 
servatoare, putea să fie şi radicală, tânără sau bătrână, — nume 
deosebite pentru lucruri care nu se schimbă —, va să zică, supt 
orice nume era, și trebuia, să fie un partid mare, pentru ca acest 
partid să facă Războiul, sa deie Regalitatea, să întemeieze insti- 
tutele de credit, să creeze formele moderne exterioare ale Roma- 
niei. Şi s'a întâmplat în acl moment să avem un om superior, nu 
prin talentul său de a vorbi, prin cultura largă, prin intuiţia fi- 
Isofică aplicată politicei, — dar cel mai simpatic şef de partid ce 
a existat în Romănia: lon Brătianu. 

El a desăvârșit Romănia modernă cu cine i s'a oferit, cu cei 
buni si cu cei răi, cu conservatori si cu liberali: cine a voit a 
întrat. 

Şi s'a dat un mare asalt, cu trupe bune, dar mai mult cu 
cele fără pret, care se pot jertfi, — asa cum ai ataca o cetate ves- 
tit de tare cu auxiliarii, cu soldaţii fără vitejie, cu Evreii (mare 
ilaritate), să zicem, pe cari pe toţi îi jertfeşti mai bucuros. Gre- 
şeala a fost însă că s'au păstrat astfel de trupe, şi, pe urmă, sa 
făcut din intrebuintarea lor sistem. 

Vedeți, Franţa nu și-a câștigat curățirea teritoriului ei de 
Englesi cu cavalerii francesi. Ea a întrebuințat „les grandes com- 

pagnies", adecă Spanioli, Italieni, Englesi chiar, etc., pe cari îi 
aruncă asupra dușmanului şi-l distruse. Dar regii francesi din vea- 
cul al XIV-lea şi al XV-lea au fost mai cuminţi decât noi, si, 
după ce s'a mântuit Războiul de o sută de ani, i-au trimes pe 
aceia să se bată oriunde, i-au împrumutat oricui, i-au purtat 
prin toate războaiele, pănă s'au prăpădit cu toții. 


Greșeala cea mare a fost de la 1890 înnainte. 

Atunci s'a ivit o nouă generaţie. 

Ce trebuia să se facă? 

Trebuia să se întemeieze partide care să represinte viata poli- 
tică potrivit cu curentele ei adevărate. Aceste partide nu aveau 
nevoie să fie compuse din toată pleava asigurată prin paltoane 
şi alte obiecte de îmbrăcăminte; ele trebuiau alcătuite dintr'un 
mic număr de oameni strânşi împrejurul unui ideal. 

Şi aceşti oameni de talent şi oameni de situaţie materială și 
culturală, cu garanţie morală, aceşti oameni să înțeleagă că acum 
se deschide era liberării țăranilor, că acum se începe şi întemeierea 
finanțelor celor săraci, că acum se porneşte o mare eră a tuturor 
cuceririlor economice, că trebuie împroprietărirea adevărată a ta- 
ranilor şi asigurarea elementului romănesc într'o situație prepon- 
derantă la oraşe. | 

Pentru că sântem datori să nu lăsăm a se pierde elementul 
romănesc în folosul burghesiei străine, şi mai ales a celei evre- 
ieşti. (Aplause.) 

Problema era vastă; se cerea îngrijire, pe de o parte pentru 
ţărani, pe de altă parte pentru mestesugarii si negustorii de la 
oraşe, cărora trebuiau să li se dea mijloacele de a lucra ca meşteri 
şi negustori, să li se facă avantagii, pentru că nu se poate să 
trăiască cineva cu o inimă de piatră sau de lemn într'un corp de 
oase şi de carne, si pentru că aceasta tara nu trebuie să ajungă 
a fi o ţară săracă, precum, azi, ea cade într'o stare de sărăcie din 
ce în ce mai mare şi ni se prapadeste zi cu zi chiar şi bogăţia agri- 
cola. În adevăr concurenţă ni se face astăzi de Americani, mane- 
poimane se va face de alte ţări, — căci de aceia întemeiază Sta- 
tele mari ale Europei domenii mari coloniale, în care se culeg 
recoltele pe preţuri de nimic, pentru că munca unui Negru sau 
unui Chines costă şi mai putin decât munca ţăranului nostru, 
care trebuia asigurată, în sfârşit, prin legi. 

Desfacerea producţiei noastre va fi amenințată, căci nu 

avem debuseuri, de oare ce politica noastra n’a servit in ultimul 
timp la asigurarea rosturilor economice nationale, n'a servit pen- 
tru a întemeia viitorul nostru economic. 

Nimeni nu pretinde să trimetem grânele noastre pănă în. 
Africa. Dar puteam potrivi viata noastră economică după ne-- 
voile vremii şi după concurenţa vecinilor sau chiar a concuren-. 
tilor mai departati de noi. Nefăcând-o, am ajuns, si pentru aceas- 
ta, într'o vreme de sărăcie, din care nu putem ieși uşor. Si o tara 
de săraci înseamnă mai rău decât o ţară cucerită: înseamnă una. 
pe oare şi cuceritorii de profesie o răsping cu piciorul, căci nu 
mai au la ce se lăcomi. $i atunci păcat că am mai existat atâtea 
veacuri, ducând o viata grea de silinti şi de lupte! 

O întărire a cuvintelor mele. N'au trecut decât vre-o doi 
ani de cand un Evreu, arendaș de profesie, a fost încetățenit 
pentru meritele sale literare, d. Ronetti Roman. Într'o carte a sa, 
pe care n'o cunoşteau poate acei ce lau votat, — căci nu lar fi: 
votat atunci —, domnul acela a fixat un termin de câţiva ani, 
după care nici ca bogăţie a pământului nu vom mai valora nimic. 
Pământul il vor stoarce ei, arendasii, așa de bine, încât nu va mai 
fi vrednic de exploatarea lor agricolă, şi singura noastră bogăţie 
adevărată va peri. 

Şi atunci... Câtva timp va mai continua o viata politică.: 
Din ce în ce mai răi o vor represinta. Pleava se va ridica tot mai 
sus, şi va trece peste capetele d-voastră. În zece ani alţii vor: 
domina în Parlament, căci cu acest sistem se pregătește biruinţa 
aventurierului celui mai neruşinat. Se va deschide atunci aici o 
tarabă de împământeniri şi concesii, ţinută de o clasă politică 
complect demoralisată a unei tari cu totul sărăcite. 

Va rămânea deci din tot ce a fost pe acest pământ o clasă 
politică tributară a străinilor, care va mai trăi şi ea atâta vreme: 
cât vor vrea străinii. 

O voce: În Parlamentul unguresc va avea ecou cuvântarea 
d-tale. 

D. N. Iorga: În Parlamentul unguresc vor avea ecou gi lu- 
crurile bune si lucrurile rele pe care le spunem noi; eu vreau bi 
nele țării, şi pot aceste vorbe să afle ecou oriunde. 


Mai am numai ceva de spus. Răspunsul la Mesagiu nul: 
voiu vota. Dacă, însă, în loc să fiu un om isolat, aş represinta 
o forță, sau dacă d-voastră ati fi aşa de rău organisati, incât afi. 

avea nevoie de un vot, eu aş trece peste toate și aș vota raspun- 
sul la Mesagiu si v'aş sprijini din toate puterile. De ce? Fiindcă, 
dacă sistemul acesta al celor două partide este o nenorocire pentru 
tara, nu stau catusi de putin la îndoială în momentul acesta să 
aleg partidul care oferă mai multe garanţii pentru reforme decât 
partidul care le oferă mai puţine. 

Eu fac aici politică practică. cea mai bună politică: cine dă 
mai mult? Îmi pare rău că d-voastră îmi dati aşa de putin, dar, 
pentru că ceilalți însă dau mai puţin încă, vă prefer pe d-voastră. 
Dacă nu vă votez, răspunsul la Mesagiu, o fac, totuşi, fiindcă el 
cuprinde lucruri ce nu corespund idealului mieu şi constiintii 
mele. 

„Căci, dlor, ceia ce va hotărî totdeauna acţiunea mea va fi 
intaiu cultul idealului curat, chiar dacă aş sti că voiu rămânea 
singur într'o biserică părăsită, unde nu ar veni nimeni să asculte, 
unde voiu sta însă, pănă la urmă, preot cinstit, înnaintea altaru- 
lui său, săvârşind sfintele sale taine, şi, al doilea, judecarea ne- 
părtenitoare a oamenilor, sprijinită pe motivele morale. Mie îmi 
place că văd în fruntea Guvernului pe d. Sturdza, îmi place că 
văd pe acea bancă pe d. Haret, de şi trebuie să fie foarte supărat 
de faptul că un anarhist atât de feroce ca mine compromite buna 
d-sale reputaţie politică. Sant foarte bucuros că în general mi- 
nistrii actuali sânt nişte oameni cari arată, prin presenta lor acolo, 
o schimbare morală petrecută în ultimii ani în această tara. Do- 
vadă despre aceasta e că sânt dumnealor, şi nu sânt alții. Şi aceas- 
ta e potrivit cu cerintile morale si chiar cu activitatea noastră, 
a cestor mici si netnsemnati, să zicem: a agitatorilor de studenţi. 
Am lucrat noi în adânc, cu mijloacele de cultură care prefac un 
popor, şi am impus o moralitate, într'un anumit moment, si prin 
munca noastră de profesori şi de scriitori tinde să impunem, din 
ce în ce mai mult, tuturor partidelor, moralitate. 

Prin urmare, si din acest punct de vedere, tin să ramaneti 
la locurile d-voastră: v'aş lua în brațe dacă ati vroi să cadeti. De 
ce? Fiindcă am teama de ce poate veni pe urmă. Văd in fata 
d-voastră un partid doctrinar, care a avut o activitate politică 
cinstită, care s'a ţinut în lumile superioare ale reformelor. Şi am 
fost odată foarte bucuroşi de existenţa unui asemenea partid, noi 
toți tinerii cari aplaudam la cutare congres de la Teatrul Liric, in 
care şeful partidului, cu autoritatea talentului si batranetelor sale, 
zicea: să fie ţara altfel! Şi în ziarul acestui partid am scris supt 

iscălitura mea, fără să fiu din partid, arătându-mi în voie păre- 
rile, care erau de sigur părerile întregii mele generaţii în acel mo- 
ment. 

Din nenorocire, regimul celor două partide şi-a produs efec- 
tul şi acolo. S'a produs o democratisare, care e tot una cu ohlo- 
cratisarea. Precum se va petrece fără îndoială şi în partidul d-voa- 
stra, dacă nu veţi strânge legătura dintre oameni şi idei, sau dacă 
veţi strange prea mult legătura dintre oameni si oameni, prefa- 
când legiunile romane în cohortele mamelucilor. 

Nu zic ca să vă supăraţi, dar se poate ca legiunea romană, 
dacă o pui pe strasnici cai arabi, şi totuşi nu-i dai voie să facă 
o mişcare liberă, nici în dreapta, nici în stânga, să se transforme 
de la sine în mameluci. Din istorie, ştiu că s'a mai întâmplat. 

Prin urmare, s'a săvârşit ohlocratisarea acelui partid. În 
partid au intrat elemente care trăiesc din politică, care trăiesc 
pentru politică, pentru că trăiesc din politică. Au întrat exploa- 
tatori ai tuturor situaţiilor, au intrat in partid oameni pe cari-i 
consider ca vânători de aventuri. Şi, deci, când am a face cu un 
partid care pune în perspectivă Banca Rurală cu capital anglo- 
iudaic, care pune în perspectivă, în altă privinţă, dregătoriile ă la 
Chiselev, când am a face cu acest program, când am să mă tem 
de marea primejdie morală care poate resulta dintr'o nouă sta- 
pânire a ţării de anumite elemente, — căci aceste elemente prin 
această politică ne-au adus şi la primejdia materială din 1907 
(aplause), — ei bine, atunci zic aşa: dragi îmi santeti unul câte 
unul când santeti oameni de bine şi aveţi idei largi si sentimente 
frumoase; respect pe oamenii de altă părere când sânt oamenii 
unei păreri, nu oamenii tuturor părerilor şi mai ales oamenii tutu 
ror intereselor; din causa sistemului d-voastră, repet însă, nu-mi 
plac laolaltă nici unii, nici alții; nu aştept mântuirea ţării nici de 
la cei de azi, nici de la cei de mâne. Voiu privi cu mai multă 
simpatie însă partidele care vor da ceva măcar din marile reforme 
ce trebuiesc săvârşite decât partidele care ţin mâna închisă şi spun 
ce zicea odată cutare Frances: că, să aibă mâna plină de adeva- 
ruri, n'ar lăsa să iasă niciunul. 


Acum, d-lor, mai am un singur cuvânt de spus, si am in- 
cheiat. Întăiu v'am făcut o impresie rea. N'am obiceiul vorbirii 
în Parlament: sânt profesor deprins a vorbi studenţilor, sau con- 
ferentiar deprins a vorbi unui public care are, pe drept, sau pe 

nedrept, simpatii pentru mine. Nu sânt, prin urmare, un orator 
deprins a vorbi in Cameră. Veti fi zis atunci ce veți fi zis; acum 
după ce voiu încheia, veți zice ce voiti. Îngăduiţi-mi însă, a face 
o comparație. Eu sant deci, un naiv, un poet, — care isi are to- 
tusi legăturile cu realitatea istorică, pe care o ştie mai bine. Eu 
merg cântându-mi cântecul pe lângă marile curți care sant aṣe- 
zate de o parte si de alta a drumului si in care sant si boieri ade- 
varati, dar sânt si Țigani... 

Va pot cere o singura favoare: numai aceia ca, daca vi se 
pare ca pe ceia ce am spus eu merită un răspuns din partea 
d-voastră, — din partea neamului nostru voiu primi la timp ras 
punsul care mi se cuvine —, dacă deci credeţi că mi se cuvine 
un răspuns din partea d-voastră, vă rog să-mi opuneti un om cu 

“cultura mea, si mai ales de curăţenia mea morală. 

LA LEGEA AGRARĂ 


(13 DECEMBRE 1907) 


După ce proiectul de lege agrară a fost supus unei adunări preala- 
bile, la discuţiile căreia luau parte numai membri ai majorităţii, Gu- 
vernul s'a învoit a înlătura din lege aproape tot ce putea jigni interesele 
marilor proprietari. asa de bine represintaţi în alcătuirea partidului 
liberai şi așa de puternici într'însul. Rămăsese astfel o simplă lege de 
tocmeli agricole, prea complicată pentru a se putea impune executarea 
ei de funcţionari lipsiţi de experienţă si autoritate. După atitudinea 
pe care opositia conservatoare o luă în secţii, se primi o mijlocire și 
se ajunse la pace, înlăturându-se, cu privire la darea izlazurilor de către 
proprietari, garanţia legală, deci lăsându-se la voia proprietarului a se 
ţinea ori ba de o lege fără nicio asigurare. 

Totuşi majoritatea proclamă această lege ca o adevărată și mare 
reformă, iar opositia se făcea a o combate ca un atentat la sacrosanctul 
drept de proprietate si la libertatea transactiilor. În astfel de împre- 
jurări sa rostit această cuvântare din partea cuiva care doria o reformă 
vednica de acest nume, sinceră si practică. 


Onorată Cameră, 


N'am intenția să tin un discurs, mare sau mic, şi-mi dau si 
eu samă că, pe cât mai răpede se va vota legea, pe atât mai ră- 
pede se va aduce un bine poporatiei rurale, care aşteaptă foarte 
multe de la noi şi e bine să-i dăm măcar ceva. 

Prin urmare, nu dorința de a ieşi din nou la iveală mă face 
să ieau cuvântul, ci o fac pentru a scoate la lumină câteva puncte 
care mi s'au părut că n'au fost scoase la lumină pănă acum. Dacă 
vorbesc, este numai pentru a da aceste lămuriri subsidiare, iar nu 
pentru a prelungi desbaterea aceasta, şi nu pentru a face ca legea, 
care cuprinde o sumă de parti bune, să se voteze o clipă mai tar- 
ziu de cum ar trebui. 


D-lor, de la început trebuie să spun că nu-mi fac ideia pe 
care şi-au făcut-o câţiva din predecesorii miei la această tribună 

cu privire la valoarea istorică a momentului acestuia si la valoa- 
rea superioară a legii pe care o avem înnaintea noastră. 

Se face greşeala de a se pune alături împrejurările acestea 
din 1907 cu împrejurările din 1864 şi de a se introduce din nou 
in desbaterea de astăzi anumite elemente care figurau si în desba- 
terile de acum patruzeci de ani. 

În 1864 s'a resolvat, cu multă vitejie pentru împrejurările 
de atunci, crisa agricolă. Soluţia chestiei rurale era atunci un 
moment istoric în cel mai deplin înţeles al cuvântului. 

Timp de trei ani de zile, nu cele două partide, pentru că nu 
existau pe atunci, dar cele două curente formate asupra legii ru- 
rale care trebuia să se voteze, se luptau, şi, neputând sa se inte- 
leagă, s'a ajuns la lovitura de Stat propusă de Kogălniceanu şi 
decretată de Vodă-Cuza. La 1864 chestia rurală era pusă în în- 
tregimea ei. Pana la această dată, multamita indoitului abus pe 
care il represintau deosebite ordonanţe domneşti mai vechi si Re 
gulamentul Organic, multamita acestor abusuri, s'a fost ajuns la 
următoarea situaţie: proprietarul avea asupra moşiei lui un drept 
care nu samana cu proprietatea absolută, un drept care îngăduia 
încă ţăranului să lucreze un pământ potrivit cu puterile sale de 
muncă, îngăduia deci ţăranului să se bucure pe deplin de dreptul 
său de folosinţă. 

Țăranul cerea sfărâmarea clăcii şi o îmbunătăţire a situaţiei 
lui. Le cerea in chip nelamurit, cum le-a cerut si astăzi. Stăpânul, 
din parte-i, ar fi dorit să capete un drept de proprietate formală. 
pe restul moşiei lui. 

Au resultat desbateri îndelungate între anii 1862 şi 1864. 
Din desbaterile acestea a ieşit o lege care nu este bună în intre- 
gimea ei, nu e o lege care să îndrumeze pe ţăran pe viitor, nu eo 
lege care să-i permită o desvoltare mai departe, nu e o lege care 
să întemeieze o proprietate ţărănească, și mai puţin una care să 
facă a se naşte proprietatea mijlocie. Ci era numai o lege beteagă, 
cum sânt toate legile care au fost decretate în împrejurările în 
care a fost decretată legea de la 1864. 

Dar în 1864 s'a discutat chestia rurală în întregul ei; în 
1864 s'a prefăcut dreptul de servitute al ţăranului într'un drept 
de proprietate deplină asupra unei bucăţi de pământ. Pe de altă 
parte, ceia ce a rămas proprietarului, a rămas fără sarcini și a 
ajuns proprietatea lui, nu în sens „roman“, cum s'a zis, ci în 
sensul obişnuit în Apusul Europei. 

O generaţie întreagă, înflăcărată de cuvântul de „libertate“, 
căci pe atunci libertatea se credea a fi mai presus decât buna 
stare economică gi siguranța vieţii materiale, acea generaţie s'a 
luptat de pe la 1840 pănă la 1864, ea a dat această luptă 
mare între 1862 și 1864, şi ea a izbutit să impuie punctul ei de 
vedere. 


De o parte şi de alta, se găsiau represintanti vigurosi ai 
celor două păreri. De o parte Kogălniceanu, cea mai limpede 
minte politică ce a existat la noi în ţară, împodobit cu toate cu- 
nostintile teoretice şichiar cu cele practice. Lucru rar astăzi, 
Căci unul din păcatele timpului nostru este că oamenii de teorie 
se găsesc de o parte si oamenii de practică de alta. 

Kogălniceanu era mare istoric, mare scriitor în beletristică, 
cu toate că ea este mai puţin cunoscută decât opera lui de isto- 
rie. Dar el era gi proprietar de moşie, care cunoştea perfect 
moşia lui, care avea, prin urmare, aceleaşi cunoștințe ca si cel 
mai bun agricultor din ţara noastră pe vremea aceia. El a mai 
fost si unul din începătorii industriei noastre şi, în sfârşit, el 
avea, din şederea-i în străinătate, cunoştinţa perfectă a impreju- 
rărilor agrare apusene. Petrecuse în Germania nu numai în cali- 
tate de student, dar şi în aceia de om matur la minte, care a mers 
la fata locului să vadă cum sa făcut desrobirea ţăranului în 
Prusia. 

Pe de o parte, deci, pentru reformă era Kogălniceanu. Con- 
tra reformei era proprietarul mare efectiv, care venia de la moşie 
de-a dreptul, care ştia ce înseamnă o stăpânire de pământ, nu 
numai pentru câștig, dar si pentru suflet şi inimă. $i proprie” 
tarii aceia purtau frumoase nume domneşti. Unul era fiul lui 
Voda-Ghica, întăiul Domn national din "Ţara-Romănească, la 
1822, Dimitrie Ghica, iar celălalt, fiul lui Mihai Sturza, acel 
excelent gospodar, care, în condiţii politice mai bune sau mai 
rele, a stăpânit Moldova mai multi ani de zile. Prin urmare, de o 
parte Grigore Mihai Sturza, fiul lui Vodă-Sturza, iar, pe altă 
parte Dimitrie Ghica, alt fiu de Domn. Aceştia purtau atuncea 
lupta pentru proprietate. 

Şi vă spun că lupta s'a dat cu toată seriositatea: în unele 
momente s'a dat chiar cu toată învierşunarea. Şi sânt pagini glo- 
rioase în analele elocventei parlamentare acelea in care se cu- 
prind cuvântările ţinute de o parte si de alta. 

Şi, pe lângă aceşti oratori, a vorbit în împrejurările acelea 

un om de valoarea lui Barbu Catargiu, nu numai valoros ca ora- 
tor, — căci cu oarecare deprindere un om inteligent, ştie tot- 
deauna cum să aleagă, într'un mod potrivit pentru a face impre- 
sie și a duce spre soluţia lui, anumite cuvinte. Barbu Catargiu, 
însă, nu era din categoria aceasta de oratori. 

Barbu Catargiu era şi un om de o înaltă valoare morală, 
pe care, de altminteri, a dovedit-o prin sfârşitul său. A apărat, 
de sigur, idei rele, şi din punctul mieu de vedere, şi din punctul 
de vedere al majorităţii acestei Camere. Cu toate că ideile lui erau 
însă în adevăr rele, el le-a apărat cu toată elocventa lui si a pecet- 
luit credințari în aceste idei prin moarte silnică. 

Prin urmare, să nu confundam vremurile de la 1864-cu cele 
de acum. Nu este un lucru înjositor, când o generație se recu- 
noaşte a fi mai mică decât altă- generaţie. Asa-s’a întâmplat; îm- 
prejurările au fost asa. Poate pentru că azi creşterea noastră: e: 
mai formalistă... În sfârşit în ultimele generaţii nu se ajunge la 
înălțimea pe care o avea generaţia de la 1864. 

Şi resultatul se vede. Legea de la 1864 era un pas imens” 
fata cu împrejurările de atunci, fata cu tăria marilor proprietari 
din acele momente, oameni cari represintau o clasă ce dispunea 
de toate mijloacele de acțiune din această tara. Iar, când noi, în 
1907, venim numai cu o lege de tocmeli agricole, care împiedecă 
abusurile, cu o lege care, să spunem cuvântul, se îndreaptă îm- 
potriva barbariei elementare care este în momentul de fata norma 
între proprietari și ţărani, n’avem a face cu o lege de inovaţie, 
ci numai cu o lege politieneasca. 

Însă, când avem a face numai cu o lege care asigură, în 
condiţii foarte potrivite si pentru interesele proprietarilor, ima- 
şuri pentru ţărani şi închide prin urmare o portita către rascoa- 
lele viitoare, cu o lege care asigură pe săteni contra oarecăror 
drepturi medievale, care au ieşit pe ușă şi au intrat pe fereastră, 
— au ieşit pe usa prin legea de la 1864 si au intrat pe fereastră 
din causa condițiilor impuse si pe urmă vieţii economice a tara- 
nului —, când avem a face numai cu o astfel de lege, care aduce 
oarecare usurare în ceia ce priveşte traiul material al săteanului, 
trebuie să privim mai modest lucrările la care colaborăm în acest 
moment. l 

Nu e bine niciodată să intrebuintam nume prea mari pentru 
lucruri care nu li corespund, pentru că, precum zicea un scriitor 
engles, dacă numele acelea mari le-am cheltuit pentru ceva mai 

mic, nu mai stim ce cuvinte să mai intrebuintam când lucrurile 
mari apar la randul lor. 


Dar, de si felul cum e pusa problema azi este fara indoiala 
inferior acelui din 1864, de si capitalul de vitejie pe carel au 
luptatorii de astazi este un capital mai mic decat cel de atunci, 
totusi o parte din argumentele de la 1864 s’au intors si acum, 
şi este de mirare cum se mai întrebuinţează. 

Era foarte natural să se intrebuinteze atunci, fiindcă atunci 
chestia se presinta in mod larg, ca o lupta de clasa. Pe cand acum 
avem a face cu două partide care represinta amândouă clasa ‘pro- 
prietarilor, clasa arendasilor, clasa funcţionarilor, clasa intelectua- 
lilor, clasa celor cari stau mai bine, si nu represinta clasele sarace 
din aceasta tara. Si ca dovada ca este aga, e ca aceste doua par- 
tide au stat de vorbă, s'au înțeles chiar asupra unor -părți din 
lege, ceia ce ar fi fost cu totul imposibil dacă ele ar fi repre- 
sintat clase sociale deosebite, cu tradiţii separate fiecare. Căci, 
când un partid corespunde unei realități, el are un program, şi 
acest program se execută în măsura împrejurărilor, și el nu poate, 
în niciun cas, să fie cedat adversarilor. 

E foarte frumos să se ajungă la armonia absolută, nimeni 
nu zice: nu. Dar așa sânt făcute lucrurile omenești, încât inte- 
legeti că o armonie ca aceasta nu se poate face decât în dauna 
chestiei de care este vorba. 

Prin urmare înțeleg, fără să-l aprob însă, „acordul. Astăzi, 
cele două direcţii represintand aceleaşi clase sociale si aceleaşi ca- 
tegorii actuale, se explică foarte bine cum s'au putut înţelege 
amândouă partidele. 

Dar la 1864 lucrul acesta ar fi fost absolut exclus. Atunci 
lupta era o luptă foarte firească şi foarte înăsprită, o luptă în 
care nu puteau să intervie nici acorduri, nici transacţii. Are un 
caracter în adevăr tragic lupta aceia de la 1864, şi se putea, 
deci, să se amestece în discuţie şi anumite puncte de vedere care 
azi nu mai au același rost. 


Nu este de mirare, astfel, ca, la 1864, in acusatiile pe care 
le aduceau reactionarii fata de ideia reformelor, se intrebuintau 
argumentele cele mai ieftene: al revolutionarismului sau al so- 
cialismului. 

Vedeţi, tot ceia ce s'a spus despre aceasta in Cameră în 


www.cimec.ro 


84 N. IORGA 





cursul discutiei cu privire la proiectul de fata, toate aceste lucruri 
sau spus şi în 1864; numai că atunci s'au spus cu mai multă 
dreptate. 

Iată, în acea discuţie, cutare zice: „înflăcărate instigaţii”; 
un altul cere să se respecte „pactul social“; un al treilea pro- 
nunta cuvântul de „socialist“, ba chiar de „comunist“, cuvânt 
care nu s'a întrebuințat astăzi: „stilul şi tendinţele comuniste“; 
un al patrulea strigă că este vorba de „exproprierea proprietă” 
ţii“. Şi aşa mai departe. 

Şi, pe de altă parte, la 1864 era lucru firesc să se vorbească 
în teorie generală de marea proprietate, să se arăte reforma ca un 
atac împotriva acelei mari proprietăţi, cu toate că, precum spu- 
neam, atunci marea proprietate în adevăratul înțeles al cuvan-: 
tului nu există încă. Acum însă cred că nu putem porni de la 
părerea că se atacă marea proprietate. Atunci era o ilusie în 
jurul căreia s'a dus lupta; cred însă că acum ilusia aceasta nu mai 
dăinuieşte. 

Ce înseamnă, în adevăr, a vorbi de un atac în potriva marii 
proprietăţi? Ce înseamnă chiar marea proprietate? Marea pro- 
prietate este un singur lucru, ori represintă lucruri deosebite?" 
Există o mare proprietate de cultură națională, există o mare: 
proprietate resultată din muncă, — o mare proprietate care in- 
teresează neamul întreg. Există o mare proprietate gospoda- 
rească. aceia care stă la moşie, care întrebuințează puterile tara- 
nilor, dar cruta puterile lor; există o mare proprietate care repre: 
sintă forma cea mai firească pentru asociarea lor si pentru păs- 
trarea ţărănimii. Ei bine, de această mare proprietate fără indo- 
ială cu nu ar trebui să se atingă nimeni. 

Însă stim foarte bine că în momentul de fata avem a face 
mai ales cu altă mare proprietate, care nu resultă totdeauna din- 
tr'o muncă îndărătnică si nu aduce servicii reale, nationale, gene- 
rale. Iată, în Franţa, e o mare proprietate creată după 1789, când 
s'au făcut confiscări care au creat mica proprietate, şi din lupta 
între micii proprietari noi a resultat o nouă proprietate mare,. 
inaintea căreia se închină oricine. 

Proprietatea mare francesa nu se poate gândi să o atace ni- 
meni, si ea e pe deplin legitimă în originea şi esenţa, ca şi in 
acțiunea ei. 

La noi nu a fost nimic asămănător cu această desvoltare. 

Proprietatea noastră are o îndoită origine. Sau e o proprie- 

tate de moştenire, întâmplătoare, sau de cumpărat. Si cea din 
urma e creata in imprejurari care nu sant totdeauna normale; ea 
deriva dese ori din arendasie, iar, in ce priveste arendasia, voiu 
-cita cuvintele unui om care o caracterisa foarte plastic, acum 
patruzeci de ani, vorbind de cutare strain, care, venit aici cu un 
betisor in mână, devenia arendas in împrejurări destul de du 
bioase. Prin urmare aceasta e o mare proprietate care este cu 
mult mai putin simpatică şi respectabilă decât proprietatea cea- 
laltă. 

Mai e si o mare deosebire între proprietatea mare eféctivd 
şi proprietatea mare fictivă. Cea efectivă, care e cum am des 
criso, e și aceia pe care o întâlneşti în cele mai multe din ţările 
„apusene. 

A noastră e represintată, ca si în originea ei parțială, si in 
manifestarea-i zilnică, în deosebi prin arendasie, si în Moldova 
arendasia se găsește in cea mai mare parte în mâna unor Evrei 
rapaci, cari au comercialisat solul si au adus astfel efectele cele 
mai desastroase. 

Când marea proprietate se presintă în asemenea condițiuni, 
nu e, deci, de ajuns argumentul că se loveşte în marea proprie- 
tate pentru a împiedeca o reformă care, de fapt, nici nu loveşte 
în această mare proprietate. 


Dar se aduce înainte şi argumentul că marea proprietate 
romănească asigură un export mare în străinătate si că prin ur- 
mare nu trebuie să se atingă cineva de această mare proprietate 
pentru că se periclitează exportul nostru, bogăţia noastră. 

Ei bine, nu este vorba numai de cantitatea grânelor trimese 
peste graniţă; nu este vorba numai de preţul căpătat pentru 
aceste grâne, ci este vorba si de intrebuintarea care se dă banilor 
acestui preţ. Fără îndoială că marea proprietate nu întrebuințează 
cea mai însemnată parte din preţul căpătat prin vânzarea grâne» 
lor în cuprinsul ţării si într'un fel care să fie folositor bogăției 
noastre nationale. Se ştie că o parte din banii aceştia se chel 
tuiesc în călătorii prin străinătate, în petreceri îndelungate pe 
alte meleaguri, de către proprietari cari sânt absenteisti de pre» 
ferinta sau absenteişti de profesie. Se ştie, iarăşi, că o mare parte 
din banii cari se ieau pe grâne, se cheltuieşte, în adevăr, aici în 
tara, dar nu în chip folositor poporului şi avutiei nationale, ci 
cheltuielile se fac cu lucruri de lux, care se procură în cea mai 

mare măsură din străinătate si merg prin urmare să alimenteze: 
importul nostru desastros, fata de ţările industriale din Apus. 

Deci a vorbi de jignirea marii proprietăți ca un motiv care: 
trebuie să ne impiedece în momentul de fata de a lua măsuri e- 
nergice in cepriveste restabilirea unei proporţii mai normale într”, 
câştigul uneia si al celeilalte clase care participă la viata noastră. 
agricolă, aceasta mi se pare o foarte mare greşeală. 

Vedeţi, nu fac apărarea proiectelor Guvernului. Au fost 
foarte bine apărate și fără mine. Dar, dacă insist asupra acestor 
lucruri, este pentru că întrevăd o altă luptă politică în viitor, 
luptă mai îndrăzneață, care să aducă în adevăr o atingere marii 
proprietăţi. Şi, în felul cum se presintă această mare proprietate: 
in momentul de fata, ea nu-mi provoacă, în genere, nici simpatia 
şi nici respectul. 


S'a adus inainte, apoi, argumentul călcării Constituţiei. 
Argumentul acesta a servit si ca basă a transactiilor care s'au 
făcut între amândouă partidele. S'a căutat a se evita orice apa- 
renta că s'ar călca Constituţia, si s'a citat, cu acest prilej, prea 
adesea, din articolele Constituţiei, acela care consfinteste pro- 
prietatea. 

Toată lumea ştie însă ce înseamnă Constituţia noastră; toată. 
lumea ştie că această Constituţie nu resultă dintr'o lungă luptă 
pe care s'o fi purtat inaintasii nostri, că această Constituţie nu 
resultă dintr'o desvoltare proprie, nu este un produs al solului 
şi al neamului acestuia. Şi nu este nici măcar o înaltă operă de 
înțelepciune politică. Am adus această Constituţie, împreună cu 
alte lucruri, din străinătate, într'un moment de încurcătură po- 
litică, într'un moment de schimbare de regim. Nia trebuit o 
Constituţie bunisoara în cel mai scurt termin, și ştie că toată 
lumea că am luat una străină, că ea sa tradus si, adaugim, s'a 
tradus rău, şi că aceasta este Constituţia pe care o avem acuma. 

Se zice, d-lor, că și unii din bărbaţii cari au colaborat la 
alcătuirea Constituţiei in 1866 au arătat, in repetite rânduri, 
prin cuvinte foarte putin parlamentare, lipsa de respect fata de 
acest „pact fundamental”. Prin urmare cu atât mai degrabă este 
îngăduit cuiva care nu face parte din generaţia de atunci, care 
ma asistat: la proclamarea: Constituţiei, care n'a fost de fata la 
momentele de bucurie pentru că ajunsesem și noi în rândurile 
neamurilor constituţionale, este îngăduit, zic, cuiva din gene- 

ratia de astăzi să nu aibă un deosebit respect pentru Constitetia 
de la 1866. 

Vedeţi, o Constituţie este haina pe care şi-o iea un popor 
într'un anume moment, sau pe care io dă clasa lui conducă- 
toare în momentul acela. Nu urmează însă că ea trebuie să ră- 
mâie veşnică şi în casul nostru, de oare ce haina sa potrivit, 
de bine, de rău, la 1866, să se potrivească şi la 1907. În alte tari 
ştie toată lumea cum se procedează: o Cinstituţie se revisuieste, 
— de exemplu, când este vorba de o schimbare a Colegiilor elec- 
torale —, şi a noastră s'a revisuit din acest punct de vedere; 
o Constituţie se revisuieste când se aduce o schimbare Puterilor 
Statului. Dar nu se revisuieşte pentru anume precepte de meta- 
fisică politică ce se găsesc cuprinse în Constituţie. Fi bine, în 
fiecare Constituţie există si prescriptii pur teoretice, care sânt, 
în ultima esenţă, împrumutate din metafisica politică a oameni” 
lor veacului al XVIII-lea. 

Şi un articol de metafisică politică este, de sigur, și acela de 
care s'a lovit partidul liberal, — exagerandu-se lovitura —, acum 
când era vorba de reforme. Pentru aceia el a întins mâna adver- 
sarilor și s'au facut tocmeli asupra tocmelilor, pentru ca să se 
ajungă în urmă la un acord de care santeti chemaţi a vă bucura 
acuma. 

Nu numai că ea, Constituţia, nu formează o piedecă pentru 
ce ni se presintă astăzi, dar, n aveţi grijă, ea nu e o piedică serioa- 
să nici pentru prefaceri mult mai largi și în sens mult mai demo- 
cratic decât acelea care s'au propus acum, ca o picătură de, ușu- 
rare ce s'ar pune pe buzele arse de sete ale ţăranilor. 


Și, iarăşi, nu pot să plec în discutarea legii din punctul de 
vedere al libertăţii tocmelilor, sau al oricării alte libertăți. 

„Libertatea“ face parte şi ea din patrimoniul veacului al 
XVIII-lea. Oamenii din acel veac au avut acea ilusie că liberta- 
tea este supremul bine. Odată ce o tara isi capătă libertatea, ea 
stă minunat în toate privintile. Şi un răsunet din această teorie, 
răsunet mai mult sau mai putin sincer, l-am auzit în cursul dis- 
cutie de astăzi chiar: la 1864, s'a zis, țăranul şi-a căpătat liber- 
tatea şi demnitatea personală. Şi de atunci nu-i mai trebuie nimic. 

Îi este sete? Să bea libertate! Îi este foame? Să mănânce 
demnitate personală! Căci, d-lor, îndată ce are libertate personală 
şi demnitate, bietul Român are tot ce-i trebuie. 

Aşa ar fi, dlor, dacă ţăranul ar fi un animal metafisic. 
Însă, din nenorocire, el este un animal real, foarte blând în unele 
casuri, si foarte infricogat une ori, cand te face să vii cu legi fără 
să vrei. Le dai, nu-i vorbă, mai puţine decât era vorba, dat tot 
trebuie să le dai! 

Deci, dlor, să nu mai vorbim, între alte lucruri vechi, de 
libertate şi de... demnitate. Niciun cugetător sau bărbat politic 
din Europa întreagă nu mai vorbeşte în acest sens de libertatea 
tocmelilor. Căcinu este ligertate între un individ înarmat până 
în dinţi si o biata ființă care nici puterea braţelor n'o are pentru 
a se apăra. 

Vedeţi, d-lor, este aşa de mare puterea păturii suprapuse, 
care se razimă pe bogăţie şi care nu se razimă pe drepturi de 
naştere, — căci la noi nu mai există adevărata aristocrație, — 
este asa de mare deosebirea între plutocratia de sus şi între ne- 
norocitul de la tara, încât acest nenorocit are dreptul, împotriva 
tutulor teoriilor de libertate, să fie ajutat si condus, — ori, ca 
să intrebuintez un cuvânt mai putin nobil (si am văzut că s'au 
întrebuințat încă de alţii cuvinte si mai putin nobile şi mai plas 
tice decât acesta), el are dreptul de a fi dădăcit de acest Stat 
român, care s'a întemeiat pe munca lui şi care numai prin munca 
lui multamita poate să fie susținut si mai departe. 

Să facă bine, deci, Libertatea să se ducă în ţara de unde a 
plecat. Să se ducă să întâmpine acolo alte teorii şi alte resturi ale 
trecutului; să călătorească înapoi spre veacurile strecurate. Vea- 
cul acesta nu este un veac de formalism şi de idei metafisice, 
umanitare, filosofice. Veacul acesta este veacul democraţiei, al de- 
mocratiei răzimate pe realitate, si de la aceasta trebuie să se plece 
întotdeauna. Si evident că, împotriva realităţii ce strigă, toată li- 
bertatea de pe lume si cea mai înnaltă concepție filosofică a pro- 
prietatii mari şi cea mai farisaică teorie a Constituţiei şi orice alte 
reguli abstracte n'au pret. Astfel să-mi dati voie să plec de la 
această realitate, să culeg invatamintele pe care ni le-a dat rea- 
litatea cu privire la chestia țărănească. 


D-lor, avem întăiu supt ochii noştri o realitate actuală şi 
imediată: avem starea ţărănimii de acum. 

În privința stării acesteia s'ar putea figa cam trei zone în 
pământul romănesc. O zonă, întăiu, care cuprinde regiunea de 
la şes în Muntenia si regiunea similară olteană. 

"Toată lumea ştie că în această regiune conditiunile de viata 
ale poporatiei sânt, — nu intrebuintez cuvântul de ,,miserabil", 
pentru ca ,,miserabil ar insemna prea putin; conditiunile sant 
animalice sau mai jos decât animalice chiar, pentru ca sant 
unele dobitoace, pe care le poseda proprietarul si care sant in- 
grijite mai bine decat acest animal inferior care este taranul 
român in Tara Romaneasca la începutul veacului al XX-lea. 

Condiţiile sânt cam acestea: școlile lui în cele mai multe 
parti nu-şi au rostul lor, administraţia nu este pentru el, către 
justiţie nu găseşte drumul. Pe de altă parte, pentru a-şi întemeia 
o viata economică, îi lipseşte orice putință. Nu se poate găsi in 
tot cuprinsul Europei o poporatie mai nenorocită decât popora- 
tia din această regiune de şes. 

A doua regiune este Moldova. Aici condiţiile nu sânt mai 
bune decât în șesul de Miazăzi. Frumoasele tradiții de civilisatie 
ale ţăranului moldovean, care au format puterea lui in alte tim- 
puri, sânt pierdute. "Țăranul moldovean stătea încă bine până la 
începutul veacului al XIX-lea: era gospodar, vioiu, viteaz. Acum 
nu mai este gospodar, a pierdut vioiciunea minţii sale și nu se 
ştie cât va mai putea să rămână măcar viteaz. El e dat, cu desă- 
vârşire, nu pe mâna unui proprietar rău, căci acolo proprietarii 
au fost buni, şi într'un anume moment s'a spus că țăranul mol- 
dovean regretă pe vechiul proprietar de pe vremuri, care era ca 
un fel de părinte pentru dânsul. Azi țăranul e dat cu desavar- 
şire pe mâna arendasilor evrei, organisati în trusturi, cari dispun 
de el cum vor. 

Arendasul are pământul, el fixează preţurile, şi tot el exer’ 
cită o influență covârșitoare asupra administraţiei de toate gra 
dele. Se poate spune că dinastia Fişereştilor, — intrebuintez acest 
cuvânt, căci s'a întrebuințat des, și l-am auzit şi aici, de curând, 
—, se poate zice că dinastia aceasta a dispus, ani întregi, de ad- 
ministratia întreagă a două-trei județe din Moldova. Şi nu mai 
departe decât zilele trecute am primit o scrisoare de la un ins- 
pector comunal din Moldova, în care-mi spunea că nu poate face 
bine țărănimii, pentru că toată lumea s'a deprins să nu asculte 
de nimeni și să nu cunoască pe nimeni altul decât pe Mochi 
Fişer, care dispune de administratie-si de tot. Aşuvrea si aş putea 
să spun ceva mai mult, dar nu mai spun. 

Voci. Spuneţi! 


D. N. Iorga. Mochi Fişer nu dispunea numai de administra- 

tia județelor; el dispunea si de organe mai înalte supt un regim 
care abia s'a terminat. 

Mai rămâne clasa micilor proprietari moșneni, care se păs- 
trează mai mult în regiunea de la munte. Această clasă o duce 
foarte greu, nu pentru că n'are pământ, dar pentru că se găseşte 
în condițiuni de acelea, incât nu poate să facă nimic cu acest 
pământ. Aceasta din causa că Statul nu dădăcește in de ajuns 
nici aice pe ţăranul român, pe care necontenit, pănă tărziu în vii- 
tor, ar trebui să-l conducă şi să-l înveţe. 

Căci, d-lor, sânt împrejurări în care Statul e dator să ducă 
de mână o parte din poporatia ţării, — la noi cea ţărănească —, 
de oare ce ea nu se poate conduce singură. 

Însă răzeşii, moşnenii noştri, dacă ar fi fost bine conduși 
în gospodăria lor şi mai ales în cultura livezilor lor, ar fi ajuns 
un element admirabil în viata noastră economică. Dar nu i-am 
condus, ci i-am lăsat de capul lor, şi se pierd. Noi, d-lor, liam 
dat legi care nu se pot aplica, si, cu conştiinţă aproape, i-am 
aruncat şi pe ei într'o sărăcie care samănă azi, pe alocurea, cu 
sărăcia din şesurile Munteniei și Olteniei sau cu decăderea din 


Moldova. 


Realitatea așa este; şi pe lângă dânsa nouă nu ni trebuiesc 
elemente scoase din statistică, care este de multe ori o ficţiune. 
Din cifrele acestea poţi să scoţi orice; dovadă avem că s'au adus 
argumente basate pe statisticile oficiale și de o parte şi de altă 
parte. 

Sant, de sigur, tari care au statistici pe care te poți razima, 
cum este Germania, unde, când vei lua statisticile Imperiului, 
poţi să fii sigur că nu te vei rătăci. Dar lucrările noastre statistice 
cuprind multe lipsuri și greșeli. Şi apoi o statistică nu vorbeşte 
singură; ea are nevoie de adausuri, de tălmăciri; ea nu spune cau- 
sele de unde derivă anumite schimbări de cifre, cause pe care 
trebuie să le găseşti însuţi, — şi une ori le găseşti bine, alte ori le 
găseşti rău, şi astfel se dau cifrelor statistice şi alte înţelesuri de 
cât cele adevarate. 

Tati, de exemplu, s'a spus de la această tribună că tarani- 
mea noastră după datele statistice merge foarte bine. Este foarte 
îmbucurător dacă e aşa în adevăr şi ţăranul înoată în fericire: 
nu rămâne atunci decât să facem schimb cu el: să-l lăsăm să 

treacă in locul nostru, iar noi să luăm locul lui. (Aplause, ila- 
ritate.) 

S'a zis, tot cu statistica, şi că recrutarea dă resultate tot 
mai îmbucurătoare. Cum nu! Însă, aspectul armatei noastre de 
la un timp încoace nu prea este în sprijinul acestei păreri. Sol- 
datii noştri sânt vădit atinşi de anumite boli ale miseriei, de anu- 
mite din acele boli grozave ce se întâlnesc numai în ţările unde 
nu există o higienă publică, decretată de Stat în folosul clasei 
celei mai numeroase. Si aceste boli sânt evidente, nu numai in 
aspectul țărănimii în genere, ci şi în aspectul celui mai viguros. 
element al țărănimii, acel element ce se alege pentru oaste. 

Asamanati, vă rog, un regiment de soldaţi de-ai nostri cu 
unul din oștile vecine, si veţi vedea deosebirea între vigoarea si 
fata plină de sănătate a acestora din urmă si între trupurile si 
figurile de impaludati sau de candidaţi la pelagră ale soldaților 
noştri. 

Şi, oricum, statisticile nu trebuiesc invocate pentru a 
ascunde o stare nenorocită. Ele sânt bune la alt ceva: pentru a 
culege elementele trebuincioase îndreptării, nu pentru a trage per- 
deaua ilusiei sau lasitatii în ceia ce priveşte situaţia reală şi mă- 
surile de luat. 


Dar n'avem nevoie de toate argumentele acestea. Este unul 
şi bun, pentru groaznica miserie de azi: răscoalele din 1907. 

D-lor, țărănimea noastră nu are poate prea multe alte în- 
susiri, dar una o are in gradul cel mai înalt. Taranimea... 

„D-le Ministru de Interne, mi s'a spus că este obiceiul 
parlamentar ca, atunci când vorbeşte chiar un orator fără talent 
oratoric, Banca Ministerială să-i dea oarecare ascultare. 

D. V. G. Morţun, ministru de Domenii: D. Filipescu nu 
este ministru; d-lui distrage atenția Băncii Ministeriale. 

D. I. Brătianu, ministru de Interne: Eu vă ascultam, si vă 
consider ca un orator extraordinar. (Ilaritate.) 

D. N. Iorga. D-le ministru, nu am pretenţia de a fi extra- 
ordinar; nu sântem nimeni extraordinari: nici eu ca orator, nici 
d-voastră ca miniștri. (Mare ilaritate.) 

Deci, răscoalele acelea din Martie au pus în evidență starea 
rea a ţărănimii. Şi să nu mi se spună că această punere în evi- 
denté prin răscoală nu are valoare. Pentru că nu există tăran în 
Europa care să fie mai cuminte si mai sfios decât cum sânt ţăranii 

noştri. In alte regiuni, ţăranii au alte însușiri; ei sânt dârji, sânt 
chiar brutali. Şi nu aveți decât să vă uitaţi la caricaturile fran- 
cese şi germane, care, atunci când înfăţişează pe ţărani, îi pre- 
sintă totdeauna supt o înfăţişare violentă, aspră. 

Pe ţăranul nostru îl stim bine că nu este aşa. Un țăran, care 
de secole întregi sufere o împilare sistematică, evident că, bietul, 
numai dârz şi obraznic nu este şi că peste drepturile lui nu 
trece. 

Prin urmare, ai a face cu un neam deosebit de blând. Îmi 
zicea cineva: „Ce vrei sa faci cu Românul? Românul este ca 
oaia“. Şi, în adevăr, în Basarabia, intrând ai nostri în contact cu 
Ruşii, aceştia nu li zic decât oi. E drept că si ai noștri, raspun- 
zându-li, şi amintindu-și un alt calificativ din domeniul zoologic, 
zic Rusilor: porci. (Ilaritate.) "Țăranul e blând si bun ca o oaie. 
Şi, dacă țăranul acesta bun şi blând, ţăranul acesta care pleacă 
fruntea înaintea oricării puteri, legiuite şi nelegiuite, se hota- 
raste să facă aceia ce a facut astă primăvară, aceasta înseamnă 
mare lucru. Mie nu-mi trebuiesc nici statistici, nici teorii : am 
înaintea mea faptul patent că sa sculat cel mai supus om de 
pe fata pământului. $i aceasta înseamnă că trebuie să-i dai drep- 
tatea toată omului acestuia supus, și anume potrivit cu jertfa sa 
şi cu îndelungata sa suferință. (Aplause.) 

Si, iată, eu legea d-voastră o votez în principiu, o să votez, 
luarea ei în considerare, o să votez şi multe puncte; mi-ar fi plă- 
cut să o pot*vota în întregime. Se pare chiar că această lege este 
deosebit de atrăgătoare prin faptul că vine de la două partide; 
vedeţi, este un monstru în domeniul legilor: un copil cu doi pa- 
rinti, cu doi taţi (ilaritate). Deci, legea d-voastră e foarte inte- 
resantă şi prin această caracteristică bipaternelă. Însă e necon- 
testat, pe de altă parte, că ea, câştigând încă un părinte, a pier- 
dut anumite caractere esenţiale. 

Eu zic: această lege e putin; d-voastră singuri ştiţi cât puteți 
da (ilaritate). Pe mine însă nu m'a multamit, şi pe ţărani nwi 
va putea mulțămi. Şi parcă prevedeti aceasta când ziceti: Dam 
acum atât, şi, dacă se vor mai obrăznici, vom scoate tunul. 

Vă spun că nu aveţi dreptate. Legea aceasta va fi acceptată, 
dacă e un punct de plecare, dacă faceţi o anumită experienţă şi 
dacă santeti hotariti a merge mai departe, dacă voiti a inaugura 
unul din largile capitole ce sânt chemate a formă marea noastră 

politică agrară, care pănă acum nia lipsit, şi totuși e absolut 
necesară pentru conservarea şi desvoltarea ţării. 

Dovada a fost făcută. S'a răsculat oaia noastră, şi în unele 
sate a curs şi sângele mielului, acolo unde se distrau anumite per- 
soane cu salve de puşti care loviau copii nevrâsnici şi nevinovaţi. 
A curs destul sânge pentru ca acum să li se dea cât de mult, 
şi mai ales pentru ca să nu se ivească nicio protestare în sensul 
de: mai puţin! (Aplause.) 

Căci ceia ce ar fi dat în adevăr nota morală a vremii era 
să nu se fi găsit nimeni care să nu spună: dati mai mult! 


(Aplause.) 


Am constatat o realitate. Sa trecem la o alta realitate, aceia 
de la vecini, care si ea trebuie sa ne preocupe. 

Cand, d-lor, într'o parte atmosfera e ceva mai deasă si in 
altă parte mai rară, se creiază un curent bland, care se poate asa- 
mana cu împrumuturile fireşti pe care un popor le face de la un 
altp opor. Dar, când deosebirea aceasta e prea mare într'o parte 
gi alta a atmosferei, atunci vin curentele furtunoase, vin acele 
vijelii care sânt în stare sa desradacineze un neam întreg. 

Prin urmare, când hotarim cu privire la chestia țărănească, 
nu trebuie să ne inspirăm numai de la miseria de aici, de la mise- 
ria animalică şi africană de la noi, — da, animalică şi africană, 
fiindcă noi avem bolile Testamentului Vechiu, bolile sălbatece 
şi primitive, avem pe cei 40.000 de pelagrosi. 

O voce: 158.000! 

Persoanele care sant de parere ca se da prea mult, ar merita 
si vada venind aici, in Dealul Mitropoliei, deputatia pelagrosilor 
romani, cari sa-si exprime si ei punctul lor de vedere. (Aplause.) 

Prin urmare nu trebuie să plecăm numai de la aceasta rea- 
litate de sălbătăcie, ci să plecăm și de la situaţia vecinilor. 


Ne deosebim de ei prin rostul marii proprietăți. 


D-lor, noi am avut boieri odinioară. A fost un moment când 
Stefan-cel-Mare s'a bătut si cu braţul boierilor, dar nu numai 
cu boierii. Şi am auzit mai ieri, în culoare, spunandu-se un lucru 
fals în această privință, si, vedeți, d-lor, sânt aici şi ca să rectific 
erorile istorice. 

Se spunea că fără proprietate mare un popor nu se poate 

apăra şi menținea. Războaiele lui Stefan-cel-Mare n'au fost pur- 
tate însă, cum am zis, numai cu boierii, ci au fost purtate și cu 
ţăranii. Şi, când Ştefan a fost bătut la Războieni, a fost bătut 
fiindcă că rămăsese numai cu cei d'intăiu. Este adevărat că boierii 
aceştia au fost nişte splendizi ostaşi, cari au perit până la unul 
în lunca de la Valea-Albă. Dar, iată, când n'au fost țăranii, a 
venit înfrângerea. Când la Podul Înnalt însă au luptat şi țăranii 
lângă Stefan-cel-Mare, el a ieşit învingător. Apoi s'a ridicat în 
Domnia lui un alt rând de boieri din ţara moldovenească, dar 
până atunci pământul acesta romanesc al Moldovei a fost apa- 
rat si mai departe, nu cu forțele boierești slăbite, ci, înainte de 
toate, cu virtutea îndărătnică a ţăranilor, a ţăranilor proprietari 
de pământ. 

Căci cu proprietatea de pământ a ţăranului începe epoca de 
vitejie la noi. lar cu peirea proprietății miti a ţăranului începe ` 
şi ruşinea, umilinţa noastră. Acesta este adevărul istoric. 
(Aplause.) 

Astfel, nu pe marea proprietate singura se poate razima des- 
voltarea unui neam, ci ea se razima mai ales-pe buna stare si fe- 
ricirea stratului celui mai numeros şi mai muncitor din poporatia 
tarii. (Aplause.) Pe aceasta, si nu pe altceva. 

Evident ca anumite clase superioare pot sa aiba stralucirea 
care lipseste claselor poporului. Dar numai cu aceasta nu se face 
nimic. Nu numai cu coiful strălucitor al eroului se câștigă bata- 
liile, ci cu trupul vânjos care poartă pe capul său acest coif stră- 
lucitor. (Aplause prelungite.) 

Deci mă întorc la ceia ce ziseiu, şi afirm încă odată că tre- 
cutul nostru de luptă e in mare parte țărănesc. 

D. Președinte: E ora 6; vă rog, d-le Iorga, mai aveţi mult 
de vorbit? 

Voci: Să vorbească d. Iorga! 

D. Președinte: Consult adunarea pentru prelungirea şedin- 
tii. (Aprobări.) 

D. N. Iorga: Nu luaţi cele ce spun ca un discurs. Un dis 

-curs are, cum vazurati azi, exordiu, are continuare, şi are pero- 
ratie, pe când eu pot tăia expunerea mea unde voiti d-voastră. 


"(Ilaritate.) 


Deci, pănă să ne uităm, d-lor, la starea în care se găsesc supt 

raportul agrar si vecinii nostri, sa ne lamurim ceva mai bine asu- 
pra desvoltarii agrare a neamului nostru insusi. 

Noi am avut, deci, boierii nostri. Boierii acestia negresit ca 
nu au fost domni de pamant in sensul apusean al cuvântului. E 
absolut falş că noi am fi avut feudalitate şi că feudalitatea ar fi 
venit din cucerire. 

D-lor, mândria noastră e aceasta că pe pământul romanesc 
nu s'a făcut o cucerire din care să resulte toate situaţiile urmă» 
toare. La noi împrejurările au fost, de fapt, acestea: 

Sate trăind slobode. Toţi câţi locuiesc într'un sat se trag 
din acelaşi stramos. Satul e judecat de un bătrân, care se chiamă 
„jude“. Şi o vale întreagă se adună la războiu supt un Voevod. 

Viaţa mai frumoasă şi mai bună decât aceasta nici nu se 
poate închipui. 

Pe urmă s'au întemeiat Principatele, Domniile. 

O să vedeţi că nu fac istorie decât numai un moment, ca să 
se înțeleagă mai bine anume puncte. 

Au venit deci Domnii. Domnii noştri aveau unele idei de 
organisare luate din Peninsula Balcanică şi alte idei luate din 
Ungaria. 

Ei au intervenit în viata aceasta de sate fericite de la înce» 
put. Au intervenit, însă în ce sens? 

În sensul acela că au dat unora dintre tovarășii lor de luptă 
doar dreptul pe care Domnul însuși îl avea asupra fiecărui sat. 

Domnul însă n'avea decât dreptul pe care îl avuse înainte 
Voevodul conducător si apărător, 

Dreptul acesta consista în dijmă, în oarecare pocloane, con- 
sista, de asemenea, în, trimeterea unor anumiţi dregători, de exem- 
plu pentru judecăți. Ei bine, Domnii au cedat aceste drepturi 
ale lor boierilor, tovarăşi de luptă si oameni de Curte. 

Prin urmare ce au avut boierii la început? 

N'au avut, în genere, stăpânirea asupra pământului, ci nu- 
mai, în cele mai multe casuri, anume drepturi domnești, trecute 
prin imunitate asupra lor. 

Acum, d-lor, că s'a întâmplat ca unii boieri să aibă pământ 
pustiu şi că şi-au adus colonişti, Si că aceşti coloniști se găsiau 
într'o situaţie mai rea decât a ţăranilor cu totul liberi, aceasta 
este altă chestie. 


Dar cea mai mare parte dintre țăranii noştri, în timp de 

veacuri, erau ţărani liberi si umblau pe moșia boierului ca pe mo 
gia lor, şi aveau dreptul, din generaţie in generaţie, să muncească 
acolo şi să se hrănească acolo. 

Boierimea a încercat însă, de la o vreme, să puie pe orice 
ţăran în situaţia ţăranilor de pe moşiile colonisate, în situaţia de 
vecini, o situaţie care însă nici nu era egală cu situaţia şerbilor. 

Degeaba se vorbeşte, deci, de feutialitate romănească. Aces- 
ta n'a fost pământ de feudalitate, nici pământ de serbie. A în- 
cercat boierimea să încurce lucrurile, a tot amestecat situaţia între 
satele mai bine împărţite de noroc şi între satele mai puţin bine 
împărţite, până să se ajungă la regimul veacului al XVIII-lea. 
Atunci ţăranul lucra un număr foarte mic de zile boierului. Boie- 
rul, când era mai aprig, nu cerea decât cel mult douăzeci si patru 
de zile de clacă, dar Domnul nu-i da decât douăsprezece; şi, pe 
de altă parte, se dădea si dijmă: una din zece. 

Deci cum au trăit ţăranii în trecut? Cu acest regim de una 
din zece dată boierimii si, în afară de aceasta, cu un număr oare- 
care de zile de lucru. Se poate închipui o stare mai multami- 
toare? 

Aşa sa mers pănă la Regulamentul Organic, când, dato- 
rită influenţei lui Chiselev, s'a ajuns la situația pe care o arătam 
la începutul expunerii mele. S'a ajuns a se zice țăranilor: „Veţi 
trăi de aici pănă aici, şi nu veţi avea decât să faceți învoieli cu 
proprietarul, dacă voiti să ocupați ceva din prisosul lui. Intrati 
atunci în tocmeală cu dânsul“. 

De aici se intră în domeniul vast al tocmelilor, şi a venit 
legea de la 1864, care a hotărît ca tot câmpul de lucru al tara- 
nului să fie câmpul lui statornic şi veşnic si pe dânsul el să nu 
aibă a face cu proprietarul. 

Dacă ar fi timp şi caracterul acestei adunări ar îngădui o 
astfel de expunere, v'aș cita extrase din scrierile proprietarilor de 
pe la 1856, cari recunosc că ei n'au moșia în înțelesul adevărat 
al cuvântului. 

Iată un proprietar oltean, de la 1858, Petru Opran, care nu 
era nici liberal, nici revoluţionar, ci numai un bun gospodar, mai 
curând spirit conservator şi om practic, care nu înțelegea să 
piardă nimic. 

Iată însă cam ce spunea el cu privire la acest regim: Sant 
în stare să vând oricât din moşie, căci tot nu înțeleg nimic din 

totalitatea ei așa cum este supt regimul Regulamentul Organic. 
Organele administrative se pot amesteca oricând în gospodă- 
ria mea. 


Şi, iată, se mai vorbia aici de principiul neinterventiei, se 
spunea că nu a intervenit Statul la noi. Dar nu există ţară pe 
lume, în care Statul să fi intervenit ca la noi. De aceia ţăranul 
este deprins cu intervenţia Statului în toate, şi aceasta-l face să 
vină până si la Camera, — cum venise unul dăunăzi la mine, — 
cu câte o petiție, cerând să i se dea răspunsul în zece minute. 

"Țăranul a avut, se poate zice, astfel, — şi el, dar in sens 
bun! —, doi părinţi. Unul a fost proprietarul, care s'a îngrijit ne- 
contenit de el, şi altul a fost Statul. Nu vă puteți închipui cât 
s'a amestecat Statul, unde-i fierbea şi unde nu-i fierbea oala. 
Dacă era vre-un războiu, si se cereau provisii pentru oștile străine, 
el intervenia pe lângă proprietar şi-i spunea cât grâu si porumb 
să cultive, potrivit cu nevoile pe care le-ar fi avut, cu acest prilej 
neobișnuit, tara. 


Din punct de vedere legal, e drept că de la 1866 trăim cu 
idei apusene, dar nu poți să faci tabula rasa din trecutul de mai 
multe secole al unui popor. 

lată clasa cultă, care călătorește prin Europa, care se hră- 
neste cu literatura, cu ştiinţa si filosofia apuseană si, cu toate 
acestea, are încă un fond primitiv, inferior, un fond oriental. 
Cum vedeţi, dacă ne-am schimbat de haine si am mers prin tari 
depărtate de am cules cultura modernă, tot se mai cunoaşte fon- 
dul acela primitiv. $i, deci, cum să nu aibă țăranul şi el un ase- 
menea fond, aşa de puternic chiar, încât să alcătuiască întreaga 
lui ființă? Este firesc să legiferăm azi așa cum se face în Centrul 
şi Vestul Europei. Dar nu cred că din tot acest lucru de legi se 
poate scoate dreptul de a ignora un trecut întreg. 

Ţăranului român i s'a făcut o mare nedreptate la Regula- 
mentul Organic si pe urmă la 1864. Şi azi el simte că s'a putut 
intinde odată asupra întregimii acestui pământ. Este periculoasă 

e această amintire, cred; dar pentru a o înlătura, ce trebuie? 

Ajunge ca noi să ne ținem de litera legislatiei de la 1864, 
de litera exproprierii țăranilor din 1864? Sau trebuie să inaugu- 
ram o politică nouă, care să aducă înapoi ceva din trecutul ace- 
sta, care trebuie să fi fost bun, de vreme ce țăranul il iubia atâta?! 

. Şi, dacă este vorba de valabilitatea acestui trecut, îmi per- 
mit să aduc două obiecţii. Regulamentul Organic vine de la ge- 
neralul rus Chiselev: este o lege impusă de un străin, şi nu felicit 
pe poporul acela care, in desvoltarea lui modernă, pleacă de la 
un act impus de o cucerire străină. Şi, cum zic, Regulamertul, 
care a îngustat pe ţăran în desvoltarea lui, este o lege rusească. 
Legea de la 1864 ar fi putut să fie votată de Camera de atunci, 
care era însă după regimul conventional, şi acesta este o desvol- 
tare a Regulamentului Organic. Însă Regulamentul Organic” s'a 
ars, parca, de revoluționarii de la 1848, iar Conventiunea nu a 
fost primită niciodată sufletește de Români. Şi Opran, pe care 
lam mai citat, zicea cam astfel Adunării convenționale menite a 
se ocupă de chestia rurală: Să băgăm bine de samă ce facem, 
căci totdeauna ni se poate aduce aceasta obiectie: că legea rurală 
nu este o lege votată de Adunarea Naţională în adevăratul inte- 
les al cuvântului, ci o lege votată de altă Adunare, represintând 
o minoritate interesată. Si n'am avut nici măcar o lege votată de 
Adunarea Convenţiei! Actul legal din 1864 a fost un act impus 
de Domn, si se ştie că oamenii nostri politici au izgonit pe Vodă 
Cuza, după trecere de câteva luni de zile, pentru ,,usurparea de 
putere" de la 1864. 

Pe ce se razimă proprietatea d-voastră, care ne sileste azi la 
fel de fel de amăgiri, la fel de fel de slăbiciuni şi la fel de fel 
de potriviri mărunte, pe ce se razimă decât pe aceste două acte: 
pe unul care pleacă del a Chiselev, fiind o expropriere a ţăranilor, 
şi pe a doua expropriere, care este impusă de un Domn ce a fost 
scos din Domnie după câteva luni de zile tocmai pentru „usur- 
parea aceasta de putere"? Dar se poate să acceptăm noi acest 
punct de vedere al legalităţii? 

Va să zică așa stă lucrul în ceia ce priveşte desvoltarea noa- 
stră istorică în chestia rurală. Însă ziceam că trebuie, — și acum 
vine rândul —, să privim si peste hotare, să ţinem samă şi de 
vecini. 


Noi vedem, dlor, dincolo de Dunăre numai proprietate 
mică. lată cum s'a întemeiat proprietatea mică la Sârbi şi Bulgari. 
De acolo ni poate veni si o învățătură. Dar întăiul fapt este ca o 
anume situaţie mulțămitoare este la ei si nu este la noi, şi trebuie 
să deplângem că nu am putut strămuta şi la noi această situaţie, 

lată în ce constă situaţia aceasta. În Serbia proprietarii mari 

de pământ au fost beii turci, si, când s'a liberat Serbia de supt 
jugul turcesc, toate pământurile acestor bei au fost împărțite la 
țăranii crestini, şi în felul acesta s'a alcătuit mica proprietate sar- 
bească. 

La Bulgari, proprietatea mare era represintată de spahii, 
adecă de cavaleria feudală turcească, care, pentru serviciile ei mi- 
litare, primia o bucată de pământ. 

Sultanul Mahmud a desfiinţat pe spahii, iar pământurile lor 
au trecut la țărani. 

Aşa s'a înfiinţat mica proprietate si acolo. 

E de sigur un accident că, vecinii noştri de la Sud având 
ca proprietari mari pe străini, cari erau beii şi spahiii, sa putut 
înfiinţa uşor proprietatea mică pe ruina acestor străini. 

Dar unde vine, acum, şi învățământul, este că, de la libe- 
tarea Bulgariei până acum, toată politică făcută acolo a fost o 
politică răzimată pe principiul micii proprietăţi. 

S'a căutat, d-lor, să se sprijine aceasta mică proprietate prin 
toate mijloacele, cu instituții de credit anume pentru ţărani si cu 
alte aşezăminte, şi, oriunde s'a putut face o expropriere de moșii 
pentru ţărani, s'a facut. 

Iată, astfel, că într'o regiune de munte s'au descoperit spahii 
uitaţi, si Camera a votat îndată o expropriere cu prețul fixat de 
ea. Lucrul acesta îl spune cel mai bun cunoscător al Bulgariei, 
marele învățat Jireček, care a fost atunci şi în comisia de cer- 
cetare. 

` Nu numai atât. S'a ţinut şi se tine sama de principiul ca 
„proprietatea mică să nu cadă întru câtva în mâna unor persoane 
mai bogate, din oraşe, să nu se strângă la un loc, întemeindu-se 
latifundiile şi in Bulgaria. 

Ei bine, dacă noi vom avea o țărănime impiedecata de la 
proprietatea mică gi care, deci, să nu se poată desvolta apoi către 
proprietatea mijlocie, are să se petreacă același lucru ca în trecut. 
„Adecă ţăranii noştri din Ținuturile de la şes vor emigra în Ser- 
bia și în Bulgaria, unde sânt sate cu sute de mii de Români, pe 
toată margenea Dunării. Au emigrat acolo odată, din causa unei 
situaţii intolerabile ce domnia in ţara noastră. Şi noi li vom da 
alte mii de țărani români din Regatul de azi ca tovarăși, unind 
-osânda nouă cu cea veche. 

Dar sa trecem la alt hotar. Cum e in Bucovina? In aceasta. 
Bucovină, tara moldovenească luată de străini, Austriecii au in- 
temeiat ei un regim de mare proprietate fără frâu? 

Nu. Cea d 'intăiu grijă a lor a fost să pună pe boieri la re- 
gim: au stabilit imaşuri, imaşurile care se zic „condamnate“ (la 
Hohenheim, unde e mare şcoală de agricultură, nu se crede însă 
aşa!). Aceste imaşuri țărănimea le întrebuințează până astăzi, 
atâta timp după ce ele au fost create la regularea situaţiei buco- 
vinene supt regimul nemtesc. Este adevărat că țăranul de acolo. 
este exploatat de Evreu, că este otrăvit de cârciumarul de această 
nație, că este supus unui regim fiscal impovarator, dar, totuși, 
ţăranul bucovinean stă cu mult mai bine decât cel de la noi. 


Trecem în Basarabia. Şi acolo s'a făcut o împroprietărire; şi 
împroprietărirea din Basarabia s'a facut în condiții mult mai bune 
decât cea de la noi. Țăranul basarabean stă cu mult mai sus decât 
ţăranul din Moldova, supt raportul economic. Intrebati pe d. 
Stere dacă.nu este adevărat. Acolo, cultura de vite, care a dis- 
părut cu totul de la noi, se păstrează și înfloreşte. 


Şi să privim acum şi în Ardeal. 

Vedeţi! Noi urmărim planuri mari, visăm o Romănie largă, 
cu toate că avem în centrul ei țărănimea cea mai ticăloasă, cea 
mai nenorocită. Şi, totuși, noi voim să întindem aripile vulturului 
dacic, să atingem cu ultima pană din aripa stângă Tisa şi cu cea 
din urmă pană din aripa dreaptă Nistrul. Şi aceasta cu sătenii 
pe carii avem?! Se poate o rătăcire mai mare? Şi aga, cu legi ca 
astea, însă nu vom ajunge să avem țărănimea pe care o dorim, ci 
putem face aceasta numai printr'o reformă îndrăzneață şi largă, 
reformă pe care doresc să o facă un partid din aceastea care sânt 
acum, fiindcă ar face-o în împrejurări poate mai bune decât s'ar 
face, în împrejurări de violență şi lipsă de crutare, de către un 
nou partid, care s'ar alcătui pentru aceasta. 

Vă rog, nu acel pe care vreau să-l întemeiez eu (ilaritate), 
ci acel care s'ar întemeia cu elementele ce urmează astăzi pe so- 
cialişti, un partid al săracilor, un partid pauperist. 

Să ne ferim de lucrul acesta grav, ca reformele pe care nu 
voim să le dăm cu mâna largă, ca reformele acestea indispensa- 
bile să ni le impuie un partid pauperist, nemilos, simplist si crud 
în concepţiile sale! 

În Ardeal împrejurările au fost cu mult mai rele decât im- 
prejurările de la noi. Acolo nu era regim feudal propriu-zis, dar 
stările se apropiau mai mult de regimul feudal decât cele din 
Principate. Se ştie că împroprietărirea s'a făcut însă în condițiuni 
cu mult mai largi decât acelea de la 1864 în Romănia. S'a plătit 
proprietarilor, dar nu s'a plătit numai de către ţărani, ci s'a plătit 
printr'un imposit funciar, care a apăsat şi asupra tuturor celor- 
lalte clase, dându-se ur. frumos exemplu de solidaritate națională 
şi de jertfă comună. 


Prin urmare, iată inca o realitate. Starea ţăranului, de la 
toate hotarele noastre, fata de starea ţăranului nostru este nespus 
de superioară. Şi noi venim cu biete măsuri de poliţie, cu crea- 
rea timidă de islazuri, cu acorduri si desacorduri, care fac să ră- 
mâie cu mult mai putin decât era reforma la început, cu juma- 
tati de măsuri, în sfârşit, aşa ca să nu se supere nici măcar ad- 
versarii firești! 


Dor, ceia ce nu-mi place în această lege e, mai întăiu, lipsa 
unui principiu nou. Legea cuprinde măsuri bune, de sigur, şi, 
dacă se va aplica în părţile posibile, va produce si resultate fe- 
Ticite. 

Nu merg așa de departe, încât să spun, ca un orator care 
m'a precedat, că de aici încolo nu vor mai fi răscoale. 

Numai Dumnezeu ştie ce se va mai petrece în mintea ace- 
lor ființe nedreptatite şi întunecate. Garantii de acestea nu se 
pot da. Sânt însă în lege, — o spun —, şi măsuri bune. 

Dar păcatul cel mare e, cum am mai afirmat, că legea nu 
pleacă de la un principiu nou, ci tot de la motivele vechi: de opor- 
tunitate şi de pomană. 

Legea nu zice altceva decât ceia ce se zice în precedentele 
invoieli agricole, făcute tot pe această temă: „să nu lăsăm ca 
omul să piară; să facem aşa, încât el să poată trăi de azi pe 
mâne“. 

Aceasta însă nu e un principiu, ci trebuia un principiu nou, 
care să serve de basa unei nouă legislații agrare. 

O voce: Casa Rurală. 

D. N. Iorga: Nici Casa Rurală nu introduce un principiu 
suficient. 

Să căutăm deci aiurea. Proprietatea cea efectivă poate fi 
sfântă, dar numai cea efectivă. Nu-mi trebuie proprietatea mare 
represintată prin arendasi, nici proprietatea mare represintata 
prin Stat, care nu ştie să facă gospodărie bună, nici cea represin- 
tată prin stabilimentele de binefacere, care se conduc în felul pe 
care-l ştim, și folosesc bolnavilor, dar şi unor persoane care nu 
sânt bolnave de loc (aplause). Las la o parte chestia Domeniilor 
Coroanei, dar sânt Societăţile de asigurare (Aplause prelungite), 
care nu au dreptul să stăpânească, și totuşi stăpânesc. 


“ Şi mai întreba cineva, cu toată durerea de inimă, când vor- 
bia de reforme: toate bune, dar de unde iei banii? 

Banii se ieau din disponibilitati, şi toate sant disponibilitati.. 

"Dar mai sânt şi altele. Proprietarul care-şi mănâncă banii in 
străinătate, care nu îndeplineşte nici un rol la moşia lui, care are 
polite în buzunarele tuturor bancherilor jidani din Moldova, nu 
trebuie sa fie cruțat pentru motivul că arată credință către un 
anume partid politic. Ori să plătească ce datorește, ori să nu mai 
încuirce lumea degeaba, si moșia lui să fie scoasă în vânzare gi 
vândută acelora cari muncesc pământul şi au dreptul să zică si ei 
că din această muncă resultă pentru dânşii un drept. (Aplause.) 

D-lor, eu înţeleg tulburarea din acest an ca o strasnica fur- 
tuna de primăvară. Ştiţi care este efectul unei zăpezi de Martie. 
Acela care este voinic, merge si mai dârz prm zăpada aceasta 
noua, care se va topi în curând, dar păcătosul care este menit să 
nu trăiască, tuseste câteva săptămâni, şi moare. 

Ei bine, să nu ţinem în viata astfel de creaturi fără valoare 
economică, care, de alminterea, toată viata lor şi-au consacrat-o 
pentru a-şi găti o moarte prematură. Să-i lăsăm să moară, șă li 
facem chiar caritatea de a-i ajuta în aceasta, — ştiţi, o ușoară 
injecție de somaţie de la Credit, care iar face să treacă mai cu- 
rand într'o lume mai bună. (Aplause.) 

Deci, pe de o parte, întrebuinţează disponibilităţile și, pe de 
altă parte, înlătură inutilitatile. Şi atunci, întrebuinţând disponi- 
bilititile şi înlăturând inutilităţile, ai pământ ca element prim 
pentru politica aceasta agrară largă. 


Schimbări ca acestea s'au facut şi în alte ţări, şi trebuie să 


se facă şi la noi. Şi, d-lor, vă voiu mai spune un lucru. Taranut 
cere ceva in momentul de fata. Căci trebuie să plecăm şi de la: 

ce cere el. Ştiţi cum trebuie sa fie pentru noi ţăranul? Ca un 
copil bolnav. Si, cand are cineva un copil bolnav, care i se apro- 
pie de moarte, o să caute,—o sa căutaţi d-voastră, când v'o cere 
un lucru, şi când ştiţi că, dându-i acel lucru, s'ar putea însănă- 
toşi, să vedeţi de este bine sau nu pentru educaţia lui a ise da 
acel lucru? Dar i-ati da tot ce vrea, numai să scape! Prin urmare 
noi trebuie să plecăm şi de la aceia ce țăranul doreşte în sufle- 
tul lui. Căci în reforme nu se lucrează numai cu paragrafe de 
legi, şi mai ales in timpurile noastre, care sânt timpuri de- viata, 
nu de formule. 


Să plecăm iarăși, deci, de la realitate; țărănimea sa fie tra- 
tată si așa cum cere ea să fie tratată. Ce cere ţăranul? El zice: 
„dați-mi pământ”. Cere pământul, nu numai decât în proprietate 
deplină, ci așa cum orăşeanul cere funcţia. Căci, precum pentru 
orasean mijlocul de trai este egal cu: funcţie, tot asa pentru ţăran 
mijlocul de traiu este egal cu: pământ. În această privință este 
cunoscuti. anecdota unui politician moldovean, care s'a presintat 
Primului Ministru de pe. vremuri ca să i se dea o funcţie. Ştiţi 
ce i sa spus: nu avem nicio funcţie decât aceia de medic de 
plasă. Si el, care era căpitan in reserva: „dacă n’aveti alta, o -pri- 
mesc şi pe asta‘. (Ilaritate.) Căci nu-i arde lui de cutare sau 
cutare funcţie, ci de leafă, de bani, de pâne. l 

Ei bine, d-lor, in vremurile cele vechi, care au fost asa de 
categorisite de la înălțimea acestei tribune si asupra cărora s'a 
castigat a se închide încă odată capacul de piatră al mormântului 
veşnic, în vremurile acelea vechi se recunoaşte, între alte drepturi, 
ţăranilor şi acela ca, atunci când proprietarul nu putea să-şi caute 
singur de moșie şi o arenda, în rândul întăiu să se infatiseze obştea 
locuitorilor. Şi erau oameni asa de siguri.de dreptul. lor, încât, 
în momentul acela când își dădeau seama că moșia a fost aren- 
dată, se înfățișau şi scoteau afară pe arendas. Si sânt acte tipa- 
rite in colectiunea pe care ati impartit-o d-voastră, care dovedesc 
că in mijlocul anului agricol ţăranii veniau și izgoniau pe aren- 
das. Si a trebuit ca Domnul să li spună că, de și au dreptate, 
însă să facă bine a cere dreptul lor înainte de Sf. Gheorghe, 
înainte de a se începe în adevăr munca agricolă. 

Nici în timpul de astăzi să nu se poată veni cu o lege de 
acest fel, care ar fi dreaptă şi efectivă? Căci țăranul plătește, 
d-lor; am vorbit adesea cu atâția mari proprietari, si toți mi-au 

spus că nu cunosc mai buni platnici decât ţăranii, si mai cinstiți. 
Prin urmare nu este acuma vremea să se hotărască odată ches- 
tiunea aceasta a arendei în acest sens? 

Şi nu în altul. Căci, iată, eu stăteam pe banca aceia şi ad- 
miram uşurinţa vorbei, deprinderea de a înfrunta furtunile Ca- 
merei ale unui orator îmbătrânit in această carieră". Şi, d-lor 
pe încetul glasul era așa de dulce, încât legăna si aproape te 
adormia. La un anume moment însă mă ridicăiu: mi s'a părut că 
s'a petrecut ceva neobișnuit, că s'au spus vorbe de acelea inain- 
tea cărora te revolti fără să vrei. Ce era? Se făcea aici elogiul 
arendasiei... Un lucru asa de neînchipuit! Orice tara care are 
arendasia, cata să scape de dânsa, iar noi să ne prapadim după 
arendaşi?! Noi să spunem că oameni mari de-ai noștri au ieşit din 
arendasi?! Poate că altfel fiul arendasului n'ar fi fost nici poet, 
nici musicant. (Ilaritate.) $i deci n'ai decât să te faci arendaș ca 
să fii sigur că fiul tău are să fie om de talent! Dar, pentru nu- 
mele lui Dumnezeu, unde a mai găsit şi concepţia aceasta?! 

Socot că arendășia este inutilă în momentul de fata. 
(Aplause prelungite.) Da, d-lor, căci arendasul la noi nu este un 
om care face agricultură din dragoste; arendașul nu este un ţăran 
îmbogăţit, care să mai iea şi alt pământ. Arendasul este, cum zice 
Kogălniceanu, un Grecuşor cu betisoru `n mână, care, strângând 
o mică sumă, se duce de se așează la tara, unde, în doi, trei ani, 
stoarce averi de sute de mii de lei. De unde? Doar nu i le dă 
Dumnezeu... 

Si Dracul nu dă niciodată direct, ci totdeauna indirect. Ei 
bine, de la cine a putut să iea atâţia bani? De la nenorocitii aceia, 
cărora nu li lasă decât pielea și. oasele, pentru că din pielea și 
oasele ţăranilor nu se poate face încă un articol de export. 

Acel arendas adesea e de dincolo de Dunăre, şi de multe ori 
se duce i inapoi dincolo de Dunăre, — şi poate că este mai bine 
decât să rămâie si să devină un factor important în viata noastră 
politică. Dincolo, în Moldova, un Mochi Fişer, şi un Froim, şi 
un... — poate că o persoană competentă, care era odinioară aici, 
ar putea să ni lămurească mai bine dinastia *, — ei întorc acest 
profit în favoarea lor. Şi noi să facem elogii arendasiei, so cân- 





1 D Tache Ionescu. 
2 D. Al. Bădărău. 

tam, să compunem ,,Arendasida“ română?! Pentru numele lui 
Dumnezeu! 

Acesta era însă momentul când puteam să cerem arendasi- 
lor altfel de condițiuni, așa încât această clasă să nu se mai ridice 
şi, prin urmare, să stea, de o parte: țăranul bun gospodar si, de 
altă parte, proprietarul bun gospodar, — singuri. 


D-lor, am spus că legea aceasta greșeşte fiindcă nu pleacă 
de la un principiu nou, si adaug că ea mi se pare greșită şi in 
ceia ce priveşte unele parti esenţiale ale ei. 

lată anume ce nu-mi place mai mult: 

Nu-mi place că sunt două regimuri, unul pentru proprietar 
şi altul pentru țăran. Țăranul, pentru anume călcări, merge la 
temniță „fără circumstanţe atenuante“ încă, iar proprietarul, pen- 
tru călcări de același fel, plătia la inceput 500 de lei. Pe urmă 
s'a schimbat, şi s'a stabilit că el va plăti de la 200 la 500 de lei. 


În al doilea rând, nu mă pot împăca, iarăşi, cu forma cea 
nouă care s'a stabilit în ceia ce privește izlazurile, formă în care 
se îngăduie a se refusa izlazul unor anume categorii de ţărani 
şi se lasă la amabilitatea și filantropia proprietarului, fără nicio 
sancțiune reală, oferta gratioasa a izlazului ce poate vinde in 
condiţii nespus de favorabile. 


Nu-mi place, în al treilea rând, că legea este făcută mai ales 
pentru Tara-Romaneasca. Eu sânt Moldovean, si, dacă Moldova 
si Tara-Romaneasca fac azi un singur Stat, să nu uitaţi că în 
Țara-Romănească este un regim agrar, si în Moldova este un alt 
regim. 

Puteţi să hotariti dijma, oricât veți pofti, însă o hotariti mai 
mult pentru țăranul din "Țara-Romănească. lar ţăranului din 
Moldova, care nu ştie de dijmă, nui dati în de ajuns. Pentru el 
puneţi doar maximul şi minimul. 

Acest maximum și minimum este în lege. De ce să vă ascun- 
deti după deget? (Ştiţi că este un proverb dalmatin: nu te ascun- 
de după deget, căci degetul este un munte mic, şi tot te vezi.) 

Nu trebuie să vă ascundeti, ci să spuneţi deslusit că intro» 
duceti un regim de maximum şi minimum. El a fost, de alminte- 
Ried waa ee 

s ultate bune. Dar, 

d-lor, Imperiul bizantin, Imperiul turcesc au trăit cu acest regim; 
noi am pus maximum si minimum de câte ori am vrut, şi, dacă, 
în timpul Revoluţiei Francese, măsura nu a ţinut mai mult, este 
că nu mai era niciun interes ca ea să se menţină, în împrejurări 
normale. 

Ceia ce nu-mi place mie în acest regim nou, este însă că se 
iea ca basa tocmai prețul anilor din urmă. Însă se ştie că aceşti 
ani din urmă, mai ales in Moldova, au fost ani de spoliatie. Aces- 
tia se veșnicesc acum! l 


Apoi, d-lor, eu înțeleg o lege, care, in aplicarea ei, să se ra- 
zime pe organe nouă şi reale, capabile de a aduce o îndreptare. 

Legea aceasta însă, care cuprinde o mulțime de lucruri bune, 
in sama cui cade, când e vorba să se aplice? Întâiu găsim pe pri- 
mar. Dacă veţi face, veţi inventa sau crea alti primari, — da. 
Să inventati, să creaţi deci mii de primari, câţi sânt de nevoie. 
Vi-i poate da legea cea nouă comunală, pe care o pregătiți? Dar 
cu aceştia nu, căci ei sânt o adevărată nenorocire, iar, pe alocuri, 
adevărate brute. 

Al doilea: secretariul comunal. Dar acesta este prin multe 
locuri un biet nenorocit, care nu s'a putut plasa la oraș si care 
vine la sat ca un exploatator. Dar mai ieri chiar am primit o plân- 
gere de la niște ţărani, care-mi spunea că în satul lor se plăteşte 
timbru de 2 şi 3 lei pentru fiecare declaraţie de naştere și moarte. 
Individul acesta este chemat să aplice legea?! 

Mai departe, judecătorul de ocol. Noi sântem însă, d-lor, 
o tara de oligarhie. Ştiţi cât de slab este judecătorul în aceasta 
prima treaptă a lui fata de toate măririle oligarhice. O să aibă 
el putere să resiste unui latifundiar, care stăpâneşte moşii in 
două-trei județe şi care conduce în mare parte politica acestei 
tari? Dar omul se va face mic de tot înaintea lui... 

lată chiar noi, oameni cu cultură modernă, cu simţ de che- 
marea şi demnitatea noastră, şi parcă nu am cuteza să ne ducem 
la astfel de satrapi latifundiari, ca să-i punem în urmărire... 


Se vorbeşte, în al patrulea rând, în lege, de inspectorii agri- 
coli. Nu ştiu condiţiile în care vor fi numiţi aceşti inspectori agrr 
coli. Dar nu înțeleg un inspector agricol în afară de organisatia 
agricolă cea mare. Să avem măcar o organisaţie ca acea din Bul- 
garia, care posedă, ce e drept, una din cele mai bune organisați. 

agricole din Europa. Sa fie inspectorii oameni cari nu se pleaca 
după vântul influenţei politice, oameni cărora nu li poți bate din 
picior si cărora nu poţi să li strecori bacşișul în buzunar. Dar tre- 
buie atunci condiţii si garanţii precise! 


Vine la rând acum comisiunea regională. Ea este formată 
din doi țărani, doi proprietari şi inspectorul agricol. 

În inspectorul agricol nu am nicio încredere, iar proprietarii 
vor servi interesele lor, fără îndoială. Cei doi ţărani? Apoi, d-lor, 
dacă am zice: sese, şi tot nu vor fi în stare sa resiste presiunii celor 
doi proprietari, sau numai a unui singur proprietar! Şi în această 
comisiune nu vor întra proprietarii cei mici, ci tot cei mari, cei 
puternici, cari ştiu cum pot să invarteasca pe alții. 

Şi, în sfârşit, Parlamentul d-voastră agricol, Casatia, Con- 
tenciosul d-voastră agricol de la Bucureşti. 

Am constatat că membrii acestui nou Parlament au lefuri: 
foarte frumoase. Se vor găsi fără îndoială atâţia candidaţi pentr: 
asemenea lefuri, cu care oamenii vor fi asiguraţi pentru multi ani 
de zile. Căci, chiar dacă pe unul îl loveşte damblaua în exercițiul 
functiunii sale, el rămâne până la sfârșit; nu e nici un motiv să 
fie scos înnainte de numărul de ani fixat, oricât de prăpădit ar 
ajunge. Bun! Dar, întreb, după ce criterii se vor numi aceste per- 
soane? 

Altă chestie, aşa e? —, si, pănă ce chestia nu este resolvată, 
pănă atuncea am durerea, — și ştiu că durerea mea nu face pa- 


gubă numanui, — am durerea sa nu cred nici în Contenciosul 
d-voastra de la Bucuresti. 


Aceasta nu însemnează că doresc ca legea să rămâie rea, 
cum se doreşte de adversarii partidului d-voastră. Eu aş fi dorit 
ca legea să fie pe zece părți mai bună de cum este. Şi doar d-voa- 
stra le puteţi face şi mai bune, căci sânteți în măsură a face legi, 
— eu, din nenorocire, nu le pot face acum (ilaritate), iar adver- 
sarii d-voastră au propus o lege si mai rea decât a d-voastră, 

Deci, cu dragă inimă aş fi primit o lege largă din mânile - 
d-voastră, cu dragă inimă, deşi am asupra d-voastră un mare nă- 
caz vechiu, pentru chipul sălbatec cum ati făcut represiunea ras: - 
coalelor... Dar legea nu e deplină. 

D-voastră însă veţi mai stăpâni tara, poate, ani de zile. Ei 
bine, vă doresc să faceţi experienţă cu legea neindestulatoare de 
azi, şi vă doresc ca tot d-voastră, apoi, în cursul anilor de stapa- 
nire ce veți mai fi având, să incepeti politica agrară cea nouă, 
întemeiată pe alte principii si care să dea o nouă viață economică 
.Romăniei. (Aplause.) 

ÎN CHESTIA LEGII JUDECĂTOREŞTI 


(20 DECEMBRIE 1907) 


Cu intenţii vădit bune si cu o cunoștință adâncă a lucrurilor, mi- 
nistrul de Justiție, d. Toma Stelian, a presintat două legi nouă: aceia 
care privia organisarea magistraturii, şi interesa pe politiciani si ad- 
vocaţi, a fost discutată o lună întreagă in 1909, iar cea dintâiu, care 
căuta să deie țăranilor o dreptate mai ușoară, a trecut în cea mai deplină 
indiferenţă. Dd. deputați convorbiau între domniile lor când s'a ținut 
această cuvântare : 


Onorata Cameră, 


Vreau să dau numai câteva lămuriri, şi nu stă în intenția 
mea să tratez această lege ce priveşte o organisare judecătorească, 
din punctul de vedere al oamenilor de drept. 

Nu sânt jurist şi, prin urmare, e o întreagă parte din aceas- 
tă lege care nu mă priveşte pe mine, şi în care nu ma pot ames- 
teca eu cu competinta. 

De la început spun că legea e o lege bună, că aduce un foar- 
te mare folos țăranilor. E o lege bună şi li aduce un mare folos 
pentru că, dacă bieţii oameni au suferit până acum din lipsă de 
pământ, din lipsă de gospodărie pentru ei, au suferit, în foarte 
multe casuri, şi din lipsă de dreptate uşoară și ieftenă. De sigur 
că a purta un proces era pentru țăranii nostri o grea povară si 
era un prilej de ruină. Trebuiau să-și părăsească locul lor, tre- 
buiau să se ducă în alte parti, trebuiau să suporte cheltuieli cu 
desăvârşire grele, şi, prin urmare, un număr de procese putea 
să echivaleze pentru bietul om de la sate cu prăpădenie desă- 
vârşită. 

Deci proiectul acesta de lege, care dă ţăranului un judecător 
acasă la dânsul, care sileşte pe judecătorul de ocol să-și părăseas- 
că reşedinţa sa comodă si să se ducă acolo unde se află omul 

cu nevoile lui, de sigur că proiectul acesta aduce o usurare tara- 
„nului. Şi oricine iubeşte pe teran este dator să primească proiec- 
tul acesta cu simpatie şi să-l voteze. 
Un judecător de ocol care se mută din loc, adecă un jude- 
“cător de ocol care cunoaşte satul, un judecător de ocol care în- 
tră în legătură cu oamenii de acolo, un judecător care ușurează 
sarcina purtării unui proces de către ţăran, judecătorul acesta 
de ocol trebuie salutat cu bucurie. 
De altminteri proiectul mai cuprinde o sumă de alte lucruri, 
care nu pot să fie socotite decât ca foarte bune. Astfel este foarte 
‘buna măsura care scuteste pe ţăran de cheltuiala grea a advoca- 
“tului său. Țăranul adecă poate să vie să vorbească de-a dreptul 
cu judecătorul, să-şi arăte de-a dreptul plângerea lui. Prin aceasta 
el este foarte mult avantagiat față de actuala stare de lucruri. 
Acum, advocatul poate fi foarte folositor cuiva care poartă 
un proces complicat, când el face să se simtă nevoie de luminile 
unui om special. Însă se ştie că țeranii noştri poartă în general 
“procese foarte simple, așa că, dacă procesul iese une ori incurcat, 
nu este fiindcă era încurcat de la început, ci fiindcă s'a încurcat 
în cale. 
Deci dacă se poate evita ţăranului primejdia aceasta de a 
i se încurca procesul în cale, şi dacă i se poate evita primejdia 
de a se transforma o afacere foartă simplă într'o afacere cu o 
mulțime de ascunzători şi cu o mulţime de curse pentru dânsul, 
iarăși este un lucru care trebuie privit cu bucurie. După ce legea 
„aceasta se va pune în practică, fără îndoială că ţăranul, chiar 
-dacă va continua să poarte atâtea jrocese câte poartă astăzi, — 
şi de sigur că acum poartă prea multe procese pentru sărăcia lui 
şi pentru trecerea ce o are în judecată, — chiar dacă ţăranul 
se va judeca tot aşa de mult ca astăzi, dacă va urmă cu răul lui 
obiceiu de a cere dreptate si atunci când poate să se înțeleagă 
“cu alt ţăran, dreptatea se va da pentru dânsul în împrejurări mult 
mai puţin împovărătoare decât astăzi. 
Mai este ceva care merită toată lauda în proiectul d-lui Ste- 
lian: este partea care prevede că, pe lângă judecătorul care 
umblă în judeţ, va fi si alt judecător care se poate găsi la fata 
“locului și cărui i se pot adresă oamenii. De şi terminul cu care 
“este numit e un termin tehnic pe care ţăranii nu-l vor putea’ re- 
tinea şi-l vor preface într'un chip mai mult sau mai putin comic, 
'cu toate acestea, judecătorul stagiar sau adiunct este de primit. 

Şi chiar din alt punct de vedere : prea adese ori judecătorilor no- 
tri li lipsia experienţa ; veniau de-a dreptul de la examenele Fa- 
cultatii pentru ca să se ducă să dea dreptate oamenilor. Dacă 
este posibil ! Judecătorului acuma i se fixează numărul de ani în 
care va face experiență, experiență care nu pagubeste pe impri- 
cinati şi care nu se plăteşte de ei prin pierderea dreptului lor. 
Dacă, prin urmare, se va face lucrul acesta, va fi, iarăși, foarte 
bine. 


Astfel, din cele trei condiţii pe care trebuie să le îndepli- 
nească o lege buna, — una este a fi corespunzătoare cu realita- 
tea, cu cunoașterea deplină a realității actuale, cealaltă condiţie 
este existența unei legături între legea noua si toată tradiţia na- 
tionala, deosebită de aceia care se întâlneşte la popoarele cele- 
lalte, iar cea de-a treia, ca legea să fie practică si cu totul aplica- 
bilă, — această lege îndeplineşte fără îndoială condiția întăiu. 
Nu e copiată : este o lege pentru care nu sa mai cerut numai 
experiența altor popoare, ci una care se razimă pe nevoile reale 
ale noastre : pe nevoi adevărat constatate şi pe nevoi strigătoare, 
precum strigătoare au fost si nevoile care au produs legea toc- 
melilor agricole. 

Dar o lege, ca să fie bună, trebuie să întrunească şi cele- 
lalte două condiţii. Întăiu, ea trebuie să fie în legătură cu desvol- 
tarea istorică a poporului pentru care se face. 

Țăranul nostru, precum are datinele sale în ceia ce priveşte 
pământul, tot aşa are datinele sale, foarte bine lămurite, în ceia 
ce priveşte dreptatea. De sigur că legea e bună, dar ar fi fost şi 
mai bună dacă domnul ministru al Justiţiei, un cunoscător perfect 
al dreptului de astăzi, ar fi fost un cunoscător, fie şi într'o ma- 
sură mai mică, al dreptului de odinioară. Dreptul de odinioară 
al neamului nostru a existat, şi de tot dreptul acesta vechiu, care, 
printr'o experiență de mii de ani, s'a coborât în sufletul oame» 
nilor şi face parte integrantă din ființa lor, de dreptul acesta tre- 
buie să se ţină samă atunci când vrea cineva să facă o lege noua. 


Legea aceasta, pe care multi ar fi dispuşi s'o cinsidere ca 
© inovaţie îndrăzneață, ce loveşte în ideia de demnitate a judecă- 
torului, — care trebuie să stea într'un fel de tron si din tronul 
acela să împartă justiţia, judecător boieresc şi suveran, — le- 
gea aceasta nu presintă, fata de trecut, niciun fel de inoire. Si 

legea de fata, ca si legea tocmelilor agricole, di oamenilor ceva 
mai putin decat ceia ce au avut mai inainte. 

D-voastră, d-le ministru, cunoaşteţi în detaliu dreptul si le- 
gile de la Regulamentul Organic încoace. Dar Regulamentul Or- 
ganic nu face decât să păstreze o parte din organisatia judeca- 
torească, din principiile de drept ale trecutului, si în partea pe 
care n'o cuprinde Regulamentul Organic sânt o mulţime de lu- 
cruri tot asa de bune ca şi acelea pe care Regulamentul Organic 
le-a primit şi le-a păstrat pănă acum. "Țăranul a avut totdeauna, 
în toată desvoltarea seculară a vieţii sale, dreptatea la dân- 
sul acasă. De aceia, zic că mă bucur de legea aceasta, nu numai 
ca un iubitor al țărănimii, dar mă bucur şi ca istoric. 

Acesta este un principiu al legii, însă nu este un principiu 
nou, că se poate restitui ţăranului dreptul pe care l-a păstrat în 
totdeauna, acela de a avea judecătorul acasă la el, de a avea pe 
judecător la îndemână. 


Nu-mi trece prin minte să fac aici o disertaţie istorică ; am 
de ajuns locul unde se fac asemenea disertatii. Căci, dacă le-aş 
face aici, ar rămânea ca atunci să fac apoi acolo disertatii politice, 
—nu vorbesc de politică bună, ci de politicianism. Deci nu vreau 
să fac o disertaţie istorică, ci vreau să amintesc că una din teme- 
liile cele mai vechi ale organisatiei noastre judecătoreşti era că 
procesele satelor se purtau înaintea unui tribunal sătesc, tribunal 
care avea în fruntea sa un jude ajutat și încurajat de juraţi să- 
teni. D. ministru de justiție goneşte însă pe jurati din organisafia 
noastră judecătorească, pe juraţii de la sate, bine înţeles, și cred 
că gonirea aceasta a juratilor de acolo nu este pe deplin inteme- 
iată. Că alegerea juratilor era rea, se poate, că judecau împreună 
cu primarul, care este un funcţionar administrativ şi n'are niciun 
rost în tribunalul sătesc, aceasta este o altă chestie. Dar de aici 
nu urmează ca juratii sătești să fie departati din organisatia 
noastră judecătorească. Juratii aceştia au fost în vechile timpuri, 
şi au rămas pănă la sfârşit. , 

Şi instituția aceasta a juratilor, dupa dreptul nostru vechiu, 
au însemna numai persoane care să fie chemate a judeca, ci 
une ori cu totul altceva, adecă persoane care dădeau informaţii 
judecătorului. Acesta a fost adesea sensul instituţiei juratilor. i 
vă întreb, când d-voastră trimeteti pe judecătorul d-voastră pen” 
tru judecata lui, dacă judecătorul de ocol, om abia ieşit din şcoa- 

la, cu cunoştinţe pur teoretice, şi care nu are știință de datinile 
taranilor si de felul lor particular de a intelege un proces, el care 
nu ştie viata reală a satului unde sosește ca să facă o judecată, 
dacă el nu are nevoie de juratii de la sate, cari de sigur nu tre- 
buie să se amestece în toate, dar cari se poate să-i fie foarte fo- 
lositori, prin experienţa lor, si îi pot da chiar un prestigiu par- 
ticular, — căci altceva este când judecă targovetul nostru dupa 
experienţa lui, nulă, și altceva când judecă încunjurat de oameni 
cu experiență reală şi respectaţi în sat. 

lată că din cunoştinţa vechiului nostru drept ar fi resultat 
în legea aceasta o păstrare a vechii instituţii sătești a juratilor, 
care poate aduce foloase si acum. 


Va să zică, în vechile timpuri, judecau judele si juratii ; 
după aceia au venit Domnii, cari erau represintati in sate de va- 
tamani si pârcălabi, cari dădeau judecata la fata locului. Domnii 

„îşi reservau anumite procese ; pentru aceste procese chiar, ju- 
decata nu se făcea însă la Domnie, ci se trimeteau, la sate, anu- 
miti dregători cari făceau judecata. 

Numai într'un singur cas țăranii trebuiau să-şi părăsească 
satul, să se ducă înaintea Domnului. Când era vorba de un apel 
superior pentru gâlcevile de pământ. "Ţăranii se duceau cu în- 
credere înaintea Domnului, si Domnul făcea judecata simplu şi 
definitiv. 

Altfel nu era nevoie ca sătenii să plece din sat, nici măcar 
când era chestia de a stabili hotarele unui pământ. Datinile vechi 
prevedeau în adevăr că Domnul trebuia sa insarcineze pe un nu- 
măr de razesi, de țărani cu pământ, din imprejurime, cari se 
duceau şi după regulele dreptului aceluia vechiu făceau hotăr- 
nicia şi mântuiau procesul. 


În legea d-voastră mai este un punct foarte vrednic de lau- 
dă, acela care prevede un fel de pregătire a cadastrului, de lipsa 
căruia suferim asa de mult. 

Ei bine, și aici d-voastră faceți mai putin decât exista in 
trecut. În trecut se obişnuia un fel de cadastru, şi nu era târg, 
oricât de mic, care să nu aibă catastiful său, care cuprindea 
schimbările de proprietăţi. 

Dacă voia cineva să înstrăineze o casă, sau un loc. nu era 

nevoie să se mai întindă mult discuţia între oameni, pentru că 
in acest catastif se găsiau informaţiile trebuitoare. 

Şi un Domn din veacul al XVIII-lea, — nu este rușine să 
aducem în momentul de fata exemplul Domnilor fanarioți, ca să 
arătăm că supt unul din acești Domni fanarioți exista o mai 
multă îndemânare şi mai multă înlesnire a celui mic şi sărac de- 
cât în momentul de fata ? —, supt Constantin Mavrocordat se 
introdusese o condica, în care se insemnau toate hotărârile date 
în deosebitele procese de pământ, și condica aceia putea să ser- 
vească pentru fixarea hotărniciei sau pentru luminarea justiției 
în casurile care s'ar fi presintat mai târziu. 


Va să zică deocamdată aveam să presint aceste observaţii ; 
că aceasta lege este folositoare, şi tine sdma de realitate, de o ne- 
voie existentă, că ea nu dă însă cine ştie ce lucru nou si nu face 
decât a restitui trecutul într'o parte din cuprinsul lui, a da oa- 
menilor o. parte din drepturile pe care le aveau într'o măsură 
mai largă. odinioară. . 

Aş mai avea observaţii de cu observaţiile acestea nD 
vesc practicitatea legei, putinta de aplicare a ei. 


Astfel d-voastră, in proiectul de lege, prevedeti concursu- 
rile pentru judecători. 

A prevedea concursul pentru judecători este un mare pas 
înainte şi corespunde paşilor înainte cari s'au făcut atunci cand 
s'a prevăzut că întrarea cuiva în poliţie va fi legată de un con- 
curs sau că întrarea în rândurile inspectorilor comunali se va 
face printr'un concurs. 

Acum, din concursurile care s'au dat pentru a se întra în 
poliție si din concursurile care s'au dat pentru a intra în randu- 
rile inspectorilor comunali s'a făcut o experiență destul de tris- 
tă, care poate să fie folositoare şi în casul acesta. Experienţa a- 
ceasta a dovedit că o comisiune se poate alcătui asa, — şi une ori 
numirea se poate face totuși pe simpla basă de recomandaţii par- 
ticulare, — încât concursul să nu represinte atât de mult în 
realitate cum pare că represintă pe hârtie. 

Dar un lucru nu se poate admite de loc. Pe lângă concurs, 
d-voastră prevedeti un fel de provisorat. Dacă, în momentul când 
sânt să se numească judecătorii de ocol, cari vor merge prin co 
mune, nu aveți forte disponibile, atpraci veți recurge la forte 


www.cimec.ro 


DISCURSURI POLITICE 115 





vechi. Ba chiar, dacă unele elemente vechi vor fi numite proviso 
tiu, altele vor fi numite definitiv. 

Ştim, şi d-voastră stiit mai bine ca oricine, care este valoarea 
„elementelor vechi ce au funcţionat ca judecători de ocol până în 
momentul de față. 

Sant şi forte foarte bune, dar, pe lângă acestea, sânt o mul- 
‘time de oameni cari nus la innaltimea lor, cari nu pot da tara- 
nului dreptatea sigura de care el are nevoie. Prin urmare acum 
era ocasia de a scapa de toate aceste elemente. 

Sa se presinte la concurs, daca sant in conditiile trebuitoare, 
sa fie admisi daca pot sa raspunda. $i in felul acesta ati fi avut 
prilejul de a inzestra magistratura aceia care are rolul cel mai de- 
licat, magistratura aceia care este expusa mai mult la influente 
şi are mai multă nevoie de curagiu in îndeplinirea datoriilor 
sale, de a inzestra magistratura aceia numai cu elemente noua. 
Fiindcă, vedeţi, așa sânt lucrurile acum, încât între ceia ce a fost 
şi ceia ce trebuie să fie, între trecut şi viitor, nu se poate face prea 
multă transactie. 

Dacă se pot face cedări, dacă se pot face concesiuni, dacă, 
pe lângă elemente nouă, se pot păstra si alte elemente, vechi, 
atunci tot meritul reformei este periclitat. (Aplause.) 


Dar nu vroiam să spun numai aceasta, nu vroiam să stăruiu' 
numai ca acești judecători de ocol să fie numiţi exclusiv din ele- 
mentele nouă şi tinere care se formează în alte curente de idei, 
care au alte concepţii de viaţă si alte sentimente fata de țărănime, 
adecă în special fata de clasa nedreptatita și apăsată; voiam să 
mai cer încă un lucru. 

Judecătorii aceştia de ocol cari vor merge prin comune vor 
avea o stare materială bună. Fiindcă este într'adevăr foarte legi- 
timă cererea pe care o faceţi d-voastră, de a'se înzestra judecă- 
torii de ocol cu o leafă potrivită cu osteneala lor, care este mare, 
căci ei trebuie să meargă necontenit, pe tot felul de drumuri si 
pe toate felurile de timp, ca să ajungă în sate, unde Dumnezeu 
ştie cum vor fi gazduiti. Şi, cu cât leafa lor va fi mai mare, cu 
atâta şi situaţia lor va fi mai respectată, și cu atât vor fi mai. 
putin ispititi de a aluneca, în anumite câsuri, dincolo de dreptate. 

Leafa mare îi va ridica mai presus de situaţia nenorocită a 
inspectorului comunal de azi, care cine ştie cum colindă plasile 

:şi in foarte multe casuri e silit să nu colinde plasa, fiindcă Mij- 

loacele care i se pun la îndămână sânt aşa de mici, si ocasiile de 
a cheltui asa de multe, încât preferă mai bine să nu se ocupe de 
plasă și să lase această grijă lui Dumnezeu şi omeniei țăranilor. 

Va să zică, faptul că se fixează o leafă mare judecătorilor 
de ocoale îi va pune într'o situație cu mult superioară şi-i va asi- 
gura cu mult mai mult în ceia ce privește nepărtenirea decât cum 
este casul astăzi pentru inspectorul comunal. Aceasta este o parte 
bună. 


O parte mai puţin bună, însă, este următoarea: 

Activitatea judecătorului de ocol este așezată între studiile 
sale juridice, de o parte, studii juridice de o natură cu totul teo- 
retică, care nu-i dau de loc experiența vieţii si nu-i dau de loc pu- 
tinta de a înțelege oamenii si de a savarsi actele de dreptate pe 
care este chemat să le săvârşească, și, pe de altă parte, între 
putinţa unei innaintari. De oare ce leafa, în adevăr, este destul 
de mare, situaţia judecătorilor de ocol e o situație bună. Cu toate 
acestea, nu cred că tinerii cari vor fi numiţi judecători de ocol se 
vor multami toată viata lor să îndeplinească această funcție: fie 
care dintre dânșii va fi muşcat la inimă de şarpele ambitiei, va 
dori să înainteze, să treacă la oraș; orașul îl atrage prin viata 
socială mai strălucitoare şi-l va atrage si prin perspectiva de a se 
amesteca în politică, care-i dă posibilitatea de a înainta mai ră- 
pede decât ar înnainta în împrejurări obişnuite. 

Prin urmare, pe de o parte, pregătire de teoretician pentru 
acel care e chemat a fi judecător de ocol, pe de altă parte, ambi- 
tia, care îl va îndemna a se duce la oraș, ca să joace acolo un rol. 

Acum ştim în ce chip vor privi judecătorii de ocol situația 
lor. O vor considera ca o situaţie cu totul provisorie vor fi bu- 
curosi să mântuie cât se poate mai rapede stagiul de la ţară, pen 
tru ca să treacă la oraş, căci ştiu că pot înainta la oraș. 

Dar ştie toată lumea că, în starea de moravuri nenorocită 
în care ne găsim acum, trebuie ceia ce se numește popular: spete. 
Că spetele nu vor avea trecere azi la d-voastră, d-le, ministru, 
aceasta nu garantează că nu vor avea spetele trecere şi după ce 
se va încheia ministeriul d-voastră. Căci sânt încă în obiceiul 
tării „spetele““, adecă sprijinirea, pentru motive particulare, a 
cuiva, pentru ca să capete o situaţie superioară meritelor sale sau. 
să înainteze mai răpede decât în împrejurările obişnuite. 

Prin urmare ce trebuie să facă judecătorul de ocol care nu 

vrea să rămână la tara, acela care o să fie veşnic plictisit de vey 
nica rătăcire prin comune, acela care o să se plângă veşnic de lipsa 
‘de confort? 

Ce să facă pentru ca să scape de această pedeapsă? 

O să caute să se pună bine cu oamenii puternici din județ, 
şi oamenii aceştia puternici din jutet nu o să-şi ofere sprijinul 
decât în schimbul unor anumite concesii. 

Însă judecătorul d-voastră are o competență mult mai mare 
decât odinioară, şi, pe lângă aceasta, se amestecă într'o serie de 
lucruri în care nu se amesteca înainte, se amestecă în daraverele 
agrare, care interesează. foarte mult pe foarte multi oameni și care 
pot să îndemne pe aceşti oameni a întrebuința mijloace ilicite pen- 
tru a-şi asigura sprijinul judecătorului. 


Dar, se va zice, dacă aceste lucruri sânt adevărate, cum ar 
putea fi evitate? 

Ca să se vadă cum ar putea fi evitate aceste slăbiciuni ale 
judecătorilor și aceste primejdii ale situaţiei lor, să ne gândim la 
un alt funcţionar care vine în legătură zilnică cu oamenii de la 
sate, să ne gândim la învățători, cărora li s'au adus, pe nedrept, 
„atâtea acusatii, de şi e vădit că ei contribuie esenţial la inainta- 
rea satelor noastre. 

Pentru ce învățătorii sânt buni gospodari, oameni cu tragere 
‘de inimă pentru cei din satul lor, pentru ce-și fac cu mult mai 
mult decât datoria, mai presus decât atâţia alții? Pentru că ei 
sânt aleși din fiii satelor, şi sânt crescuţi asa încât să nu se instrai- 
neze de sate. Şi, cand se întoarce la sat spre a-i da lumină, învă- 
‘fatorul ştie că va rămâne toată viata lui acolo şi că nu poate să 
se facă nici profesor de liceu, nici profesor de Universitate, că nu 
are chemarea de a veni la oraș pentru a face politică de căpă- 
tuială. 

Şi, dacă în învățământ trebuie c pregătire deosebită pentru 
profesorul de sat, pentru cel de liceu si cel de Universitate, de 
ce nu s'ar admite şi în ordinea judecătorească o pregătire deose- 
bită, după rolul pe care sânt chemaţi a-l îndeplini judecătorii de 
deosebite grade? 

Gândiţi-vă apoi că judecătorului de sat i se cer un număr 
de cunostinti asemenea cu cunostintile pe care trebuie să le aibă 
un secretariu comunal, cu cunostintile pe care ar putea să le 
aibă acel notar cu caracter privat a cărui lipsă o observ în legea 

d-voastră, notar care funcţionează in Ardeal, care funcționează. 
în Bucovina, cu foarte mult succes, si care cruţă pe judecător de. 
toate lucrările de notariat si folosește deci unei administrări bune 
şi răpezi a dreptăţii. 

Va să zică un număr de cunostinti comune trebuie să le aibă 
judecătorul de ocol, trebuie să le aibă secretariul comunal, și ar: 
fi să le aibă, dacă s'ar fi întemeiat această instituţie, notaru! pri- 
vat. Deci, s'ar fi putut face o şcoală specială pentru ei toti. Ai 
lua un număr dintre tinerii aceia cari-şi pierd vremea la gimnasii 
şi licee, ai lua pe acei tineri ca să-i pui într'o scoala specială, în. 
care viitorul secretariu coniunal să stea lângă viitorul judecător 
de ocol, amândoi să facă ur număr de ani comuni, în care să ca- 
pete cunostinti reale, iar, după cese vor mântui acei ani comuni, 
să poată continua cel menit a fi judecător mai departe, și, în doi 
sau trei ani de specialisare, să capete si cunoştinţele de drept care 
ar lipsi tinerilor celorlalți. 

Căci judecătorul de ocol n'are nevoie de cunostinti de drept 
roman, judecătorul n'are nevoie să cunoască în perfectie limba 
francesă şi limba germană, juclecătorul de ocol n'are nevoie să cu- 
noască filosofia dreptului, n'are nevoie să poseadă numărul acela 
de cunostinti teoretice care se învaţă la licee. Dar, în schimb, 
judecătorul acesta de ocol are nevoie să cunoască viaţa de la ţară 
în intregimea ei. Judecătorul acesta de ocol n are nevoie să înveţe 
matematică superioară sau aritmetică rationata, însă are nevoie să 
ştie măsurătoarea pământului, utilă la nevoie, să poseadă în fond 
agrimensura. Judecătorul acesta de ocol are nevoie apoi, în anu- 
mite momente, să cetească acte vechi, care acte vechi se între- 
buintaza mai adesea ca piese probante în procesele ţărăneşti. 

Dar cum voiti d-voastră ca un tânăr care abia a ieșit din 
Facultate, cu cunostinti teoretice, să nu se încurce in deslusirea 
lucrurilor acestora, atât de necesare pentru exercitarea misiunii 
judecătorului de ocol, care îşi are rostul la sate? Şi nu numai în 
materie de agrimensură, nu numai în materie de agricultură pro 
priu-zisă şi de gospodărie în genere, nu numai în materie de 
cunoştinţă a documentelor vechi, să zicem, dar în toate ramurile, 
judecătorul de ocol trebuie si aibă cunostintile sale speciale, cu- 
nostintile sale deosebite. 


Acum va zice cineva: acesta e un plan, cum se pot face 
şi alte planuri si nu e rostul nostru să ne pierdem în planuri care: 

au mai mult un interes de curiositate. Mie însă nu mi se pare 
că este numai un plan şi ca atare să aibă numai un interes dé 
curiositate. 

Dacă e un timp când noi trebuie să ne hotarim a rupe cu 
rutina, dacă este un timp când putem rupe cu obiceiul imprumu- 
turilor de aiurea si dacă e unul când putem să creăm lucrări ori- 
ginale şi să facem gospodărie nouă şi bună, potrivit cu adevăra- 
tele nevoi ale ţării noastre, — oricât de modestă ar fi înfățișarea 
acestei gospodării —, de sigur că e timpul de față. 

Vor trece câţiva ani de zile şi instituţiile d-voastră se vor 
invechi, oamenii nu vor fi cu totul multamiti de dânsele, si cu 
toate acestea va fi departe momentul când s'ar fi putut face o 
adevărată şi îndrăzneață inovaţie. Şi cred, încă odată, că acum 
ar fi fost momentul de a nu se mai da judecatile satelor pe mana 
oamenilor teoriei, cari au cunostinti superioare, dar nu reale, pe 
mâna unor oameni cari pot fi jurişti excelenți, dar nici într'un 
chip nu vor fi buni împăciuitori şi buni judecători ai țăranilor. 

Cum am spus de la început, n'am intenţia de a cuprinde 
legea în totalitatea ei, nici de a face asupra deosebitelor articole o 
judecată care nu ar putea veni decât numai din partea unui ju- 
rist. 

Am vrut numai să fixez anumite puncte, care mi se par de 
absolută nevoie si pe care le socot rzalisabile si în momentul de 
fata. Rolul mieu, fireşte, se opreşte aici şi nu mă voiu încerca a 
propune amendamente în sensul acestor propuneri, amendamente 
care ar schimba cu totul economia legii. 

Ma multamesc a fi fixat în momentul actual, poate pentru 2 
folosi într'un viitor foarte îndepărtat, nevoile reale şi de a fi pro- 
pus mijloace, care nu sânt de natură fantastică, cu privire la legea 
de organisare a dreptăţii pentru sate. (Aplause.) 

V. 


ÎN CHESTIA DESPAGUBIRILOR 


(16 IANUAR 1908) 


După multă zăbavă și cereri strașnice de a nu se uita datoria, 
Guvernul a venit cu un proiect de lege care despăgubia cu 15.000.000 
de lei pe marii proprietari pentru cele pierdute in răscoale. O mare 
parte din membrii mai tineri ai Parlamentului erau hotariti să nu voteze 
legea. Ei n’au putut vorbi însă. 


D-lor deputați, 


Voiu spune numai câteva cuvinte, care vor exprima, cred, 
nu numai părerea mea, dar si părerea multor deputați din aceasta 
Cameră, mai ales dintre deputații tineri. 

D-lor, în chestia aceasta a despăgubirilor, sau a ajutorului, 
cum vrea să-i zică cineva — cuvântul de „ajutor“ este un eufe- 
mism cam ipocrit —, în această chestie a ajutorului, trebuie, în- 
tăiu, să ţinem samă de faptul că fata de răscoale nu pot să existe, 
în chip firesc, decât numai două păreri: O părere este aceia prin 
care se susține că aceia ce s'a întâmplat, s'a întâmplat cu desă- 
varsire, şi asupra unui lucru întâmplat nu trebuie să te mai în- 
torci. Prin urmare, dacă s'a admis părerea aceasta, căr ăscoalele 
sânt un capitol încheiat din istoria noastră contemporază, nu mai 
poate să fie vorba de despăgubiri. Căci a le propune cineva, 
într'un fel sau într'altul, înseamnă a se întoarce asupra acelor 
săptămâni de nenorocire, asupra acelor lucruri care ar trebui să 
piară din mintea tuturor. 

Acesta este un punct de vedere. 

Al doilea punct de vedere este a se întoarce cineva să scoto- 
cească, și, scotocind, el trebuie să fie de o potrivă de drept fată 
de aceia cari au păgubit. Ori nu se atinge cineva de chestia ras 
coalelor, ori, dacă se atinge, trebuie s'o facă, atunci, cu neparte- 
nire si cu simț de dreptate. 

În casul acesta, dacă găsim coșare arse, dacă găsim case dis 
truse, dacă găsim instrumente agricole prăpădite, dacă găsim pa- 
gube din partea proprietarilor, găsim nu mai putin însemnate pa- 
gube din partea ţăranilor. 

Acum, d-lor, este adevărat că ţăranii nu aveau palatele si 
parcurile dec are s'a vorbit adinioarea, nici obiectele de artă de 
care s'a făcut iarăşi menţiune; ţăranii n'aveau gospodăria aceiă 
agricolă foarte bogată pe care au avut-o proprietarii, dar ţăranii, 
familiile ţărăneşti au pierdut, în foarte multe casuri, altceva: şefii, 
susţinătorii acelor familii au fost omoriti. Prin urmare, sânt astăzi 
un număr de familii peritoare de foame fără vinovăția lor, si 
aceste familii nu au dreptul să ceară un ajutor, nu au dreptul să 
ceară o despăgubire. 

Plata vieţii nevinovatilor este un lucru care nu se prevede in 
proiectul de lege, şi deci aceste familii rămân să ducă viaţa lor de 
miserie încă foarte multă vreme. | 

Însă, când vine cineva cu un ajutor care priveşte numai o 
parte, cu o lege care priveşte un anumit interes de clasă, foarte vi- 
sibil, fără îndoială că cine tine la dreptate, cine e condus de ne- 
părtenire şi cine consideră acset popor ca un întreg in care fie- 
care clasă își are drepturile sale, nu poate să voteze o asemenea 
lege. 


Legea aceasta, care se vede cât de colo pentru cine este 
făcută, care se vede că este făcută numai pentru clasa stăpâni- 
toare, nu poate să fie admisă și din alt punct de vedere. 

Daca scotocesti în răscoale, şi acest trecut nu-l socoti închis 
cu desăvârșire, cu poartă de oţel, atunci se mai ridică o chestie: 
aceia a responsabilitatilor. Deci, ori socotim închisă această isto- 
rie a răscoalelor, ori, dacă nu, si deschidem poarta de oțel, atunci, 
pe de-o parte, ne lovim de familiile rămase fără de ajutor, iar, 
pe de altă parte, ne lovim de altă chestie, foarte gravă, care a 
mai fost adusă în Cameră, fără ca în această privinţă să se fi dat 
un răspuns lămurit si acceptabil. Oameni au fost omoriti, și aceia 
cari i-au omorit nu aveau dreptul să-i omoare; acești oameni nu 
erau constituiți într'o bandă care se ducea să atace armata, pentru 
ca soldaţii, aparandu-se, să-i împujte, ci ei au fost scoși din case, 
duşi în margenea satului şi împușcați. 

Ori nu mai vorbiti de răscoale, ori, dacă vorbiti, atunci pu- 
neti chestia în întregime, şi atunci sa se vadă toţi cei cari au fost 

pagubiti; nu numai aceia cărora li s'au stricat obiectele de artă, 
ci și aceia cari au căzut în miserie prin moartea susținătorilor lor, 
şi, în același timp, să se vadă cine sânt vinovatii pentru acest lu - 
cru. Şi atunci d-nii aceia, oricât de sus puși ar fi, cari sânt vino- 
vati de asasinatele din vremea răscoalelor, să fie chemaţi la răs- 
pundere gi să fie trimesi, din locurile înalte în care s'ar afla, în 
cele joase si foarte întunecoase unde merită să stea în momen” 
tul de fata. 

Încă odată, iertat e să se aducă in discuţie chestia pagubelor 
produse de răscoale, dar atunci trebuie să se aducă în discuţie 
şi chestia crimelor săvârşite cu ocasia reprimării răscoalelor. Si, 
încă odată, dacă vrea Guvernul să despăgubească pe cineva pen- 
tru pierderea unui obiect de artă, sau pentru parcuri stricate, 
atunci să facă bine să despăgubească si familiile nenorocite prin 
pierderea sprijinitorilor lor. Vieţile omenești nu trebuie să fie ui- 
tate în înşirarea de pagube care se cuprinde în acest proiect de 
lege. 

Acesta este punctul de vedere care mă face să nu pot vota 
proiectul de lege, şi cred că în inimile multora este aceiași convin- 
gere şi în sufletele lor aceiaşi considerație, care mă impiedecă pe 
mine să votez, legea aceasta. 


Dar mai este ceva: noi nu sântem o tara bogată: am trăit,. 
ce e drept, mult timp în ideia cealaltă, si ne-am convins de con- 
trariu numai prin falimentul care bătea la ușă acum câțiva ani de 
zile. Şi, de un timp, ne-am convins şi de aceia că ţara noastră nu 
este destul de bine organisată si că totuşi nu avem mijloace îndes- 
tulătoare pentru organisarea ei. 

D-lor, cifra de cincisprezece milioane poate fi putin lucru in 
altă tara, dar la noi este foarte mult. Ni lipseşte învățământul 
popular întreg, nu avem cu ce plăti învățători pentru ca țăranii 
să ajungă a fi în adevăr cetăţeni de o potrivă cu ceilalți ai acestei 
tari. Nu avem, într'o ordine mai înaltă, nu avem cu ce face 
biblioteci prin orașele care sânt centre de județe; nu avem cu ce 
ni face un Museu aici in Bucureşti, nu avem cu ce face o Mitro- 
polie mai potrivită cu starea de astăzi a ţării. Din toate părțile 
ţării se strigă: sărăcie, când se cer lucruri indispensabile pentru 
viata noastră culturală, si noi să luăm cincisprezece milioane si 
să le aruncăm? 

„..Şi nu proprietarilor celor buni, cari, în cele mai multe ca- 

-suri, au fost crutati de rasculati, ci proprietarilor celor rai, sau, 
—ceia ce e şi mai prost—, arendasilor celor răi, împotriva cărora 
s'a îndreptat furia mulţimii în Martie trecut. Şi, totuşi, furia 
aceasta a mulțimii, în unele casuri, a fost atât de crutatoare, încât 
nu s'a adus nicio pagubă, — de exemplu la o moşie în al cării con- 
tract de arendare cetesc, la punctul 5: „zilele cu carul se vor 
plăti câte doi lei pe fiecare zi“, şi la punctul 6: „zilele cu pal- 
mele la orice munci se vor plăti de la patruzeci de bani la un 
leu” 2. 

Si, vedeţi, moşia aceasta nu a fost devastată. 

Se dau cincisprezece milioane, se smulg din sărăcia noastră, 
se distrag de la lucruri mai folositoare si de la nevoi mai urgente. 

Dar să ştim măcar că le dăm unor oameni cari merită acest 
ajutor si aceste despăgubiri! Însă le vom da câtorva proprietari 
răi, — afară de mici excepţii —, le vom da arendesilcr și: le vom 
da semi-stapanitorului Moldovei-de-sus, le vem dz lui Mochi 
Fişer. 

Ei bine, părerea mea este că în timpul de față nci nu avem 
bani pentru Mochi Fişer, Juster şi ceilalți ar2-dași din Moldova- 
de-sus, că nu avem bani pentru arendaşii greci şi bulgari din Mun- 
tenia, că nu avem bani pentru acei proprietari cari, introducând 
în contractele lor agricole clause de felul celor citate, n'au fost 
daunati în aceiași măsură din causa răscoalelor. 

Deci legea aceasta nu o pot vota, şi, când zic că nu o pot 
vota, trebuie să credeți că hotărirea mea nu vine dintr'un interes 
de partid, ori dintr'o tactică politică, ci din convingerea adâncă a 
sufletului mieu. Şi doresc ca în această Cameră să se găsească 
mulți cari să aibă aceiași convingere. 

(Aplause prelungite.) 


1 E contractul lui C. Stoicescu pentru moşia Negreşti (Vaslui). 

LA CASA RURALĂ 


(8 FEBRUAR 1908) 


Legea Casei Rurale, presintată de ministrul Anton Carp, crează 
o instituție fără caracter lămurit: de Stat, însă cu participarea covâr- 
șitoare a particularilor,.o. instituție cu scopuri mari și. mijloace puține. 
Lipsurile si relele ei chibzuieli se arată precum urmează. 


Domnilor Deputaţi, 


Nevenindu-mi rândul la discuţia generală, n'am de loc in- 
tentia de a sili regulamentul şi, supt cuvânt că vorbesc la art. 1, 
să vorbesc de lege în total. Dacă aș fi avut cuvântul la discuția 
generală, fără îndoială mi-aş fi permis să vorbesc mai pe larg, pe 
când, vorbind la art. 1, mă voiu tinea la ceia ce cuprinde acest 
articol. Şi, dacă vorbesc de la tribună, ceia ce ar părea că este 
cam prea solemn, se datoreste numai faptului că sânt mai bine 
auzit de aici. 

Art. 1 zice: 

„Se înfiinţează, supt denumirea de „Casă Rurală“, o insti- 
tutie, având de scop principal înlesnirea creditului necesar pentru 

„ca ţăranii -români.cultivatori-de pământ să-poată: cumpăra paman- 


oe 


tun . 
Domnilor, mi se pare că acest articol făgăduieşte prea mult 
fata de ceia ce cuprinde legea. În articol se spune că se înființează 
o Casă Rurală. Această lege a Casei Rurale o doriau, nu numai 
cei de ieri, de alaltăieri, nu era visul unei generații, cum zicea d. 
Stere, ci a fost visul tuturor generaţiilor moderne, afară de una 
singură, cea mai nulă care s'a manifestat vre-odata în toată viata 
noastră politică. A fost generaţia care a venit după Ion Brătianu, 


generaţie care nu a dorit nici Casa Rurală, — pentru că n'a dorit 
nimic. 

Dar, afară de generația aceasta, toate celelalte au vrut Casa 
Rurală. Ca să nu fiu acusat că spun vorbe in vânt, iată părerile 
cu privire la necesitatea unei Case Rurale pe care le exprimau 
oamenii din generaţia lui Kogălniceanu. 

Vedeţi, s'a făcut aici o nedreptate lui Kogălniceanu. Noi, 
între noi, ni facem destule nedreptati, de multe ori foarte mari 
şi foarte crude: de ce să mai facem nedreptati si oamenilor acelora 
cari au trăit altă dată, de ce să-i facem lui Kogălniceanu nedrep- 
tatea de a spune că a uitat că dincolo de marea împroprietărire de 
la 1864 mai e ceva, să afirmăm că el nu s'a gândit la o instituţie 
cum e Casa Rurală? Nu numai Kogălniceanu, dar toată generaţia 
lui s'a gândit la acest lucru. Încep deocamdată cu unul, — şi vă 
rog să credeţi că citatiile nu vor fi lungi. Aşa mi-a ieșit un nume 
rău că sânt foarte lung în discuţii: nu am să mă întind însă mult, 
si veți vedea ca sânt unul din oratorii cei mai concisi. 

Deci, să luăm pe unul din generaţia lui Kogălniceanu, unul 
care nu era dintre cei mari, un om uitat multă vreme, pe care în- 
tâmplarea m'a făcut să-l găsesc ieri, alaltăieri. E Petru Opran, un 
Oltean, care trebuie să ni fie drag şi pentru frumoasele cuvinte 
in care legitimeaza el necesitatea unei Case Rurale, care să desa- 
varseasca opera de împroprietărire. 

D-lor, iată ce cuvinte găseşte acest om de la 1850, care nu 
era om de talent, si care n'a jucat un rol mare in viata noastră 
politică. 

Dânsul zice: 

„Precum un copil. de părinți buni nu se scoate din casa pa- 
rintească cu mânile goale, ci dobândește mijloace spre a putea în- 

"griji pentru existenţa si înaintarea sa; zic încă: precum o pasăre 
ce se scoate din colivie cu scop de a se libera, nu poate pierde 
aripile sale, care urmează a-i servi la libertatea dobândită, tot asa 
urmează ca şi săteanul să se libereze cu tot ce a fost al lui şi 
cu tot ce servă de a se putea bucura de libertatea lui“. 

Si Petru Opran, care arăta asa de limpede și frumos nece- 
sitatea ccmplectării împroprietăririi, propunea să se pună pe în“ 
treaga proprietate, şi mare şi mică, un imposit, cum a fost acela: 
din Austria, care să servească, nu numai la despăgubirea proprie- 
‘tarilor pentru împroprietărire, ci să creeze un fond permanent 

„care să servească şi la îndestularea generaţiilor ţărăneşti viitoare. 
‘Ideia, cum se vede, nu este foarte departe de ideia actuală a Casei 
- Rurale. 

Câtăva vreme după ce s'au scris aceste cuvinte, s'a făcut 
Unirea, s'a adunat comisiunea de la Focşani, despre care s'a vor- 
bit, pe drept sau pe nedrept, mult rău. În acea comisiune erau 
conservatori doctrinari, speța cea mai bună de conservatori, şi 
aceasta fiindcă ei credeau. Aici este deosebirea: conservatorii doc- 
trinari au credinţa, şi chiar fanatismul, care poate merge până la 
nedreptate. În comisiunea de la Focşani s'a exprimat însă nece- 
sitatea creării unei Case pentru cumpărarea de pământ, făcută in 
vederea generaţiilor nouă ale ţăranilor. Iată ce se spune în acel 
proiect: 

„Un așezământ de credit funciar se va organisa pentru a fa- 
vorisa desvoltarea agriculturii, pentru a inlesni constituirea teri- 
torială a comunelor rurale şi pentru a veni în ajutorul cultivato- 
rilor săteni cari ar voi să cumpere pământ prin tocmeli de bună. 

= 
voie“. 


Si aceasta este însă și ideia Casei Rurale. Să nu nedreptatim 
generaţia de la 1866; este o generaţie admirabilă, o generaţie la 
care trebuie să ne uităm de jos în sus, precum ne uităm noi, toti 
tinerii, de sus în jos, la acea generaţie care a venit dupa Ion Bra- 
tianu. Să nu invinovatim acea generaţie că nu s'a gândit la Casa 
Rurală. Si nici pe Kogălniceanu. Căci sânt doi Kogălniceanu, în 
afară de un al treilea, adaus ca anexă la partidul liberal, unde nu 
avea rolul ce i se cuvenia lui, — şi de care nu mă ocup aici. 

Dar, înainte de aceasta, au fost doi Kogălniceanu; Kogăl-. 
niceanu cum ar fi vrut el să fie şi Kogălniceanu cum l-au silit 
alţii să fie. O mare deosebire. 


Ei bine, Kogălniceanu acela cum ar fi vrut el să fie, în pro- 
iectul de lege de la 1862, care se deosebeşte din foarte multe 
puncte de vedere de legea impusă de Cuza la 1864, în proiectul 
de la 1862, iată ce zice: 

„Un aşezământ de credit funciar special, menit pentru a 
veni în ajutorul cultivatorului pentru a se cumpăra pământ sau a 
răscumpăra renta (plata anuală) se va organisa în cel d'intăiu 
an al punerii în lucrare a acestei legiuiri“. 

Deci, cum se vede, Kogălniceanu se gândise la întemeierea 
unei instituţii care să cumpere pământ: să răscumpere renta fata 
de legea de la 1864 şi să cumpere pământ pentru viitorul altor 
‘generatii țărănești. 

Acum, în legea de la 1864, clausa aceasta este părăsită. De 
ce? Fiindcă, legea fiind presintată de Kogălniceanu unei Camere 
alcătuite din oameni interesaţi, cari nu puneau măcar inteligenţa 
şi prevederea viitorului în concordanţă cu interesele lor, acea Ca- 
mera a răspins proiectul de la 1862, şi atunci a trebuit să se im 
pună legea de la 1864, şi s'a impus în așa fel ca nemultamirile 
proprietarilor să nu fie din cale afară de mari. 

Cuza era, fără îndoială, un om foarte îndrăzneț, eroic une 
ori, însă nu putea să aibă curagiul de a ridica împotriva lui in- 
treaga clasă conducătoare a țării în acel moment. Si prin urmare: 
această înseilătură de Casă Rurală a lui Kogălniceanu a căzut 
când, apoi, s'a decretat legea de la 1864. 

Acum a zis zineva: ni place Kogălniceanu pentru legea de la 
1864, dar nu ni place același Kogălniceanu pentru lovitura de 
Stat. Se uită însă un lucru: că fără lovitura de Stat nu putea să 
fie legea de la 1864! Deci omul apare tot aşa de curat, de limpede 
inaintea noastră astăzi, cum a fost el într'adevăr. 


D-lor, şi Opran de la 1850, ca şi legiuitorul de la Focșani, 
şi Kogălniceanu, — în cugetul său, chiar si Cuza, care prin lovi 
tura de Stat a impus legea aceasta neintreaga —, toți aceștia in 
telegeau o Casă Rurală ca instituţie de Stat, ca instituţie curată 
şi întreagă de Stat. 

Aceasta a fost fără îndoială gândul tuturor. $i, intr’adevar, 
este așa de mult de făcut, şi, dacă cineva doreşte o Casă Rurală 
care să îndeplinească întreaga ei misiune, care să pregătească vii- 
torul micii proprietăţi la noi, care să oprească atâtea primejdii, se 
presintă așa de multe greutăți, încât numai o instituție de Stat, cu: 
un program îndrăzneț, cu o organisare potrivită, numai aceasta 
putea să răspundă la o necesitate aşa de urgentă în acel moment. 

D-lor, dacă pe la 1850, la 1862 şi la 1864 era nevoie de o 
instituţie de Stat, este cu atât mai multă nevoie de o instituţie 
de Stat în momentul de față, când Statul nostru a trecut din fasa 
existenței sale curat politice şi când începe să-şi dea seama de mr 
siunea sa națională, pe care o exprima foarte frumos d. Vintilă 
Brătianu, arătând că viitorul duce spre democraţie, spre democra- 
tia națională. Şi, deci, când Statul este chemat să servească aceas 
tă democraţie naţională, — Statul de astăzi, de la 1908, Statul 
acesta, care nu mai e menit să represinte numai un anume fel de 
politică, ci trebuie să represinte si un anume ideal de viaţă econo- 

mică şi o anume organisare a puterilor nationale şi o anumită in- 
dreptare a acestor puteri naționale, astfel organisate, — Statul 
acesta ar trebui să aibă curagiul de a lua asupra-si această opera 


mare. 
Căci, dacă face cineva numai ce se face prin Casa Rurală 


ce ni se înfăţişează nouă, dacă, pe lângă un mic capital, pe care 
il dă Statul, se adaugă un capital pe care îl dau particularii, 
atunci, fără îndoială, această instituţie a Casei Rurale pierde din 
siguranţa ei. Este o mașină foarte frumoasă, folositoare în anu- 
mite casuri, dar care nu ştie așa de bine drumul ei, cum lar şti 
în casul când ar represinta Statul însuși numai politica economică 
națională şi democratică. 


Este uşor de zis: se adauge capital naţional. Ce represintă 
capitalul particular la noi? Represintă el același lucru pe care-l 
represintă în Prusia? Represintă el aceiași îndrăzneală, aceiași pu- 
ritate, aceiaşi nepărtenire? Eu voiu zice: nu! Capitalul acesta par- 
ticular este solicitat întăiu în atâtea parti, unde i se oferă avan- 
tagii mai mari decât aici, încât este îndoielnic dacă va veni să ali- 
menteze Casa Rurală. 

Şi capitalul acesta nu este, apoi, un capital curat şi neparte- 
nitor. Capitalul acesta poate purta pe dânsul o anumită rugină: 
rugina intereselor străine. Se poate să avem capitalul acesta pe 
numele cutării sau cutării persoane, acționari la Casa Rurală, si, 
totuşi ar fi capitalul onorabilului Mochi Fişer. Şi atunci se poate 
ca acest capital să represinte şi interesele unui neam? 


Partidele politice pot, în sfârşit, în felul cum este organisată 
Casa Rurală, să dea Consiliului de administraţie, care-şi are un 
rol destul de însemnat, coloritul lor politic. 

Ştiu că împotriva acestei păreri se aduce un argument. 

Se zice: ce ştim noi cum va fi Statul de mâne? Statul, mâne, 
poate să fie represintat de persoane care sa fie contra Casei Ru- 
rale, şi, fiind contra Casei Rurale, Casa Rurală să nu mai poată 
merge ca instituţie de Stat. 

D-lor, mi se pare că, dacă fiecare din noi în particular avem 
dreptul de a fi pesimisti, — nu ne poate trimete nimeni la inchi- 
soare pentru lucrul acesta, — dacă avem dreptul să fim oricât 
de pesimisti noi pentru noi, nu se poate o lege care să aibă un 

caracter de pesimism, un caracter de neincredere. Si se poate ve- 
dea în chiar concepţia primară a legii o anume lipsă de încredere. 

Dar, d-lor, trebuie să admitem că învățătura de anul trecut 
este destul de straşnică pentru ca să nu se mai poată reveni asu- 
pra unor măsuri legislative folositoare obstii, cum este această ma- 
sură. Nu cred că se va găsi un om destul de curagios ca să ză” 
dărnicească acţiunea Casei Rurale, care e, de sigur, folositoare, 
fie şi în forma insuficientă în care ni se presintă acum. Avem 
chiar garanţia că nu se va găsi nimeni care să facă aceasta, fiindcă 
vor fi, neapărat, puteri care o vor impiedeca. Statul este repre- 
sintat prin Guvern, dar Guvernul acesta are supt el o tara. Si 
peste Guvernul acesta este conștiința ţării, represintată printr'un 
factor care se află acolo tocmai pentru a impiedeca acest fapt: ca 
un partid să dea legile şi celalt partid să le retragă. Prin urmare, 
oricare ar fi neîncrederea partidului politic care stăpâneşte acum 
fata de partidele politice care pot guverna în viitor, şi oricât par- 
tidele politice care pot guverna în viitor s'ar fi exprimat impo- 
triva acestei legi, măcar în parte, totuşi şi partidele acestea vor 
trebui să aplice legea Casei Rurale. Şi cred chiar că vor fi silite, 
prin natura însăși a lucrurilor, să o ducă mai departe, să între- 
gească mai deplin instituţia, să facă mai mult decât cere chiar 
acest proiect de lege. 

D-lor, eu md tem in Tara Romănească de capitalul parti- 
cular. Ştiu că acest capital este lacom, ştiu că acest capital este 
las, ştiu că acest capital particular este interesat politiceste, și 
mai ştiu că acest capital particular e pătat, căci prea adesea ori 
el este de origine jidovească, de origine străină în genere. Si mă 
tem de o instituţie care are de îndeplinit o funcţiune așa de mare 
şi care ar avea un capital atât de pătat şi de nesigur în originea 
sa. (Mişcare.) 

Să dea Dumnezeu să fie mai bine decât cum socot eu! 

Recunosc că așa s'a întâmplat cu legea tocmelilor agricole: 
mă temeam de Consiliul de agricultură, care însă a ieșit emi- 
nent !. Ni e îngăduit fiecăruia a ni exprima îndoiala şi temerea. 


D-lor, se mai zice in acest articol 1 că se vor ajuta „țăranii 
români cultivatori de pământ“. (Convorbiri între deputaţi.) 


1 Si nu a putut face nimic (1909). 

D-lor, vam spus că no sa abusez de răbdarea d-voastră; 
binevoiti a mă asculta. 

Nu zic ca nu se poate adăugi la capitolul dat cu atâta zgar- 
cenie de Stat, — eu as da mai mult, eu aș da, de pildă, banii, 
cari s'au destinat pentru despăgubirea proprietarilor, eu aş da ex- 
cedentele budgetare (aplause). Căci nu plouă din cer, d-lor, exce- 
dente budgetare. Excedentul budgetar înseamnă că ai luat omu- 
lui mai mult decât aveai nevoie. Şi, decât să se facă lux cu exce- 
dentele, mai bine intrebuintati-le pentru a ajuta pe bietul om 
acela, ca să-şi ducă viata omeneste în viitor. (Convorbiri între de- 
putati, aplause.) 

D. N. Iorga: D-lor, eu ieau tot acest zgomot ca un semn 
de aprobare. 

Voci: Da, da. 

D. N. lorga: Şi de aceia sânt bucuros ca vorbiti între 
d-voastră, comunicându-vă impresiile. 

Deci, să adăugim la capitalul acesta de Stat, pe care eu îl 
găsesc putin, neîndestulător, dat cu zcârcenie. Căci, d-lor, Statu! 
nostru, care nu e zgârcit în unele lucruri, e foarte zgarcit în al- 
tele. Ştiţi, cum sânt atâţia zgârciţi, în tara noastră, cari -chel- 
tuiesc mult pentru paradă, dar nu cheltuiesc destul pentru hrana 
de toate zilele... 

Statul român e cel mai mare zgarcit din speța aceasta: are 
totdeauna bani pentru expositii jubilare si n'are niciodată pentru 
a împroprietări pe țărani. (Ilaritate, aplause prelungite.) 

Ma întorc la subiect, şi zic: dacă, pe lângă capitalul acesta 
dat de Stat în astfel de împrejurări, este să se adauge banul par- 
ticularilor, ştim unde să-l găsim fără să alergăm la banul aventu- 
rier, fără să alergam la banul interesat si fără să alergă:. 'a banul 
străin, pe care nu ştim dacă-l vom avea, cum nu ştim ce resultate 
vor ieşi când îl vom avea. 

Avem, însă, capital particular organisat, gata să se amestece 
în această mare operă de creare a proprietăţii mici în România: 
este banul țărănesc strâns prin Băncile populare. 

Am auzit în toamna trecută că această Casă Rurală, — 
care atunci trebuia să fie o instituţie de Stat, de atunci a făcut 
tumha (surâsuri) şi s'a prefăcut într'o instituţie care nu e nici 
caldă, nici rece, nici albă, nici neagră, — va să zică, în toamnă 
auzisem că această Casă Rurală va fi o instituţie de Stat, și mai 
auzisem inca un lucru, că va fi o desvoltare, o emanatie, o eflo- 

rescenta superioară a acelei mari opere de organisatie financiară, 
de organisatie economică a ţărănimii, a acelei mari opere care a 
arătat tat atât de mult vrednicia in pace a ţărănimii noastre, pre- 
cum războiul de la 1877 i-a arătat vrednicia in războiu şi precum 
răscoalele i-au arătat spiritul de jertfă. 

Ei bine, vrea cineva să ajute pe ţărani? Se poate să-i ajute 
în multe feluri, şi un fel de a ajuta este şi acela cuprins în acest 
proiect de lege. Li dai bani ţăranilor, şi pentru aceasta întinzi 
mâna către banul anonim al capitalului particular. Intr’un Stat 
ca al nostru e ceva cam degradator ca, pentru un astfel de scop, 
să întinzi mâna la trecători si să li zici: „daţi câţiva lei pentru 
Casa Rurală!“ (Ilaritate), adecă dati o acţiune pentru Casa Ru- 
rală, tot așa cum se zicea alta dată: „daţi un leu pentru Ateneu” 
(Ilaritate)! Statul ar fi trebuit să tie samă de această acumulare 
de capitaluri ţărăneşti, făcând în felul acesta, nu numai o gos- 
podărie bună, — căci nu este imprudent oare să imparti în două 
direcții aceleaşi sfortari? —, ci, făcând, în acelaşi timp, şi o faptă 
de valoare morală pentru țărănime. Şi iată de ce: pentru că tara- 
nimea, care primeşte cu umilință pomana, care va primi cu oare- 
care neîncredere această lege, o lege care nu este numai o lege 
de pomană, zic: această țărănime ar primi cu multă bucurie o 
lege care să recunoască si resultatul crutarii sale, o lege din care 
să se vada că această crutare a ajuns la un resultat superior, că 
este recunoscută de Stat, că poate fi întrebuințată şi ea pentru 
liberarea economică a clasei ţărăneşti. 

Socot că s'a făcut o foarte mare greşeală atunci când, alà- 
turi de trunchiul crescut puternic al băncilor acestora ţărăneşti, 
— oricât ar fi bani de cămătari rurali în ele, — alături de trun- 
chiul ajuns puternic prin câţiva ani de desvoltare, se mai plan- 
tează în sfârşit şi această șubredă mladita a Casei Rurale. Drept 
să vă spun: am aceiaşi impresie ca atunci când un primar bucu- 
reştean de acum câţiva ani smulsese copacii cei groşi pentru că li 
crescuseră crengile aşa şi aşa, si în locul lor a pus nişte betigase. 
Că o da Dumnezeu să crească betigasele acestea, se poate, dar. 
pe mine mă durea inima când mă gândiam că s'au lăsat fără în- 
trebuintare castanii aceia mareti. Avem un copac mare de acest 
fel: el este organisarea financiară a clasei ţărăneşti prin băncile 
populare represintate de Centrala lor; şi noi mai avem ambiția 
să punem si betigasul nostru lângă acest copac! Să dea Dumnezeu 

sa creasca, sa intreaca betigasul copacul cel gros, dar se poate 


sa fie si altfel. 


D-lor, se zice aici, mai departe, ca această Casa Rurală se 
intemeiaza pentru ca ţăranii romani „cultivatori de pământ" să 
poată cumpăra pământul. Cum, toţi sau unii? Legea aceasta e 
făcută pentru a ajuta țărănimea în genere, pentru a ajuta pe omul 
destoinic, chiar dacă este sărac, sau este făcută pentru a ajuta pe 
acela care merită să fie ajutat, nu pentru că este destoinic, dar 
pentru că se întâmplă, la un moment dat, să aibă bani? Se are 
în vedere crearea unei proprietăți mici în rândul întâiu, sau 
legea aceasta se teme de proprietatea mică, cruta proprietatea 
mare —, ce e drept nu în măsura pe care o cer represintantii 
partidului conservator, dar o cruta —, şi ajută înainte de toate 
proprietatea mijlocie? 

Se vede foarte bine, din toate desbaterile urmate, din măr- 
turisirea d-lui ministru, din spusele oratorilor majorităţii, şi chiar 
din tonul acelora cari au combătut legea acţasta, dintre represin- 
tanţii celor două partide conservatoare, se vede că, înainte de 
toate, este vorba de proprietatea mijlocie. 


Deci eu zic că nu e bine redactat art. 1, când lasă să se in- 
teleaga că toți ţăranii pot să între in această concurenţă de bani 
pentru pământ. De fapt, or să între întăiu ţăranii cari vor putea să 
aducă certificate de purtare morală, cari vor putea să dovedească 
poate cum că pe moşia lor nu s'a întâmplat să ardă vre-o şiră 
de paie. Ce ciudată prescripţie este si aceasta! Credeţi că tara- 
nimea o să dea foc pentru a căpăta pământ şi introduceţi acest 
regretabil articol, prin care pare că spuneţi că ţăranii în sufletul 
lor tind să devie incendiari. 

Îmi aduc aminte de o anumită circulară în care se spunea 
că negustorii noştri au obiceiul de a-şi aprinde prăvăliile pentru a 
nu-şi plăti creditorul. 

Acestea nu se scriu, şi nici nu se lasă a se înțelege. Dacă 
nu vom avea încredere noi în noi, atunci să se aibă încredere în 
virtuțile elementare ale ţăranilor noștri! 


Este curios lucru, apoi, când se spune că ţăranul, chiar 
având credit, nu poate să participe la această concurență pentru 
pământ, îndată ce nu are o anumită sumă strânsă. Ca și cum la 

noi ar exista multi tarani cari sa poata baga mâna în buzunar şi 
să scoată bani. 

Dar în Moldova, d-lor, unde sărăcia este mai mare şi unde 
revolta sufletească încă nu este liniştită cu totul, — şi cine ştie 
ce reserva, poate, viitorul! —, în Moldova tot puteţi să căutaţi ţă- 
rani de aceia cari să bage mâna în brâu ca să scoată sute de 
franci spre a cumpăra aceste loturi! Căci se cere o parte însem- 
nata din pret, care s'a crescut în secţii şi cu privire la care 
aud că se vor propune amendamente de nouă creștere în cursul 
discuţiei pe articole a legii. 

Apoi aceia cari sânt din Moldova. ştiu foarte bine câtă este 
avutia strânsă a ţăranului. Avutia strânsă a ţăranului nu este 
nimic. Doar are tot interesul arendaşul, proprietarul chiar în 
unele parti, ca sa nu fie bogății de acestea strânse, ca omul să nu 
aibă un ban, o para chioara in casa lui. Si, prin urmare, a nul 
îngădui să-şi caute creditul unde este natural să şi-l caute, a nu-l 
îngădui să-şi sprijine destoinicia pe încrederea tovarășilor lui de 
sat, a-i impune să vie cu bani gata, cu certificate de moralitate în 
mână, înseamnă că nu i se mai cere să aibă doar și pământul pe 
care vrea să și-l cumpere. Și în felul acesta poate să se folosească 
oare multă lume de binefacerile Casei Rurale? 


Mie mi se pare că aceasta este o mare greşeală. Si este încă o 
mare greşeală în momentul de fata a cruța prea mult marea pro- 
prietate, căci aceasta însemnează a galvanisa un corp mai mult 
decât pe jumătate mort, un corp care este chiar cu totul mort în 
Moldova. Și desfid pe oricine să creeze din nou proprietatea mare 
în Moldova, afară numai dacă nu ar trimete pe toți cămătarii, 
pe toți cârciumarii imbogatiti din Muntenia si pe toţi Jidanii îm- 
pamanteniti, cari s'au îmbogăţit la sate, ca să înlocuiască pe boie- 
rii din Moldova, cari s'au dus prin fatalitatea unei legi istorice 
care nu admite învierea. 

Prin urmare, este o greşeală să se crute proprietatea mare, si 
este o greşeală să se încerce a se crea acum o proprietate mijlocie. 

De unde veţi lua această proprietate mijlocie? 

Ati avut-o odată, si ati lăsat-o să se piardă. 


Eu, ca istoric, ştiu ce a fost proprietatea mijlocie la noi. Pro- 
prietatea mijlocie la noi, au fost mosnenii si razesii. La începutul 


veacului exista, — şi vorbia asa de frumos ca şi colegul nostru 

Moisescu astazi, represintant al acestei proprietati mijlocii, — in 
Adunările de reformă de atunci, de pe la jumătatea veacului al 
XIX-lea. Mosnenii şi răzeşii s'au pierdut supt ochii indiferenți ai 
Statului, cari ochi, indiferenți sânt şi acum. Razesii şi mognenii 
aveau pădurile muntelui, şi, între atâtea legi fără folos, nu s'a 
găsit timpul şi nu s'a găsit pătrunderea ce trebuia pentru a se vota 
o lege care să păstreze răzeşilor şi moşnenilor măcar pădurile, din 
valoarea de atâtea milioane a cărora ei ar fi putut cumpăra azi 
câmpiile sesului. 

S'a făcut atâta, d-lor, până acum, că Jidanii de aici, — ştiţi 
bine —, uniţi cu Jidanii din Ungaria, și, împreună cu dânşii, 
oarecare persoane însemnate din tara, au pus la cale jaful pădu- 
rilor, în folosul lor, şi au adus astfel slăbirea întregii proprietăți 
mijlocii, a răzeşilor si mosnenilor. 

Proprietatea mare s'a pierdut, cu toate că Statul o tine pe 
umeri de o jumătate de veac. Proprietatea mijlocie a perit pentru 
că Statul n'a avut o singură privire miloasă pentru dânsa. Şi acum 
voiti să faceți proprietate mijlocie, care să dea buni alegători libe- 
rali sau conservatori la Colegiul al III-lea sau chiar al II-lea. Voiti 
s'o faceţi: cu ce şi cu cine? 

Sânt oameni cu bani, cari s'ar putea zice „cultivatori de pă- 
mant™, prin sate, și cari sânt cei mai ticăloși exploatatori, căci in 
timp de douăzeci— treizeci de ani au pus bani la chimir creând 
miseria pentru poporatia de la tara. 


Si, fiindcă vorbiti de ordinea legată cu proprietatea mijlo- 
cie, dacă este vorba de anarhie şi răscoale, să vă spun eu cine 
le-a făcut! 

Nu le-au făcut învățătorii si preoții, aceşti oameni sfinți 
acolo unde sânt; răscoalele nu le-am făcut noi, învățătorii înalți, 
şi cu studenţii noștri, cari cu desinteresare cultivăm idealul viito- 
rului nostru; răscoalele le-au făcut cârciumarii şi plebea superioară 
a satelor, acei oameni pentru cari această lege vrea să întemeieze 
o proprietate mijlocie. 

Tata cine a făcut răscoalele: cercetaţi oriunde, şi-i veţi găsi 
pe aceștia. (Aplause.) 


D-lor, mai mult decât atâta nu am de spus. M'am întins 
poate prea mult peste cadrul articolului 1, dar d-v. ati fost buni 


şi m'aţi îngăduit. 

D-lor, toată lumea spune că este pentru reforme; nici nu 
poate să fie altfel: când o ţară întreagă arde, când sânge dintr'o 
parte şi din alta se varsă, ag vrea sa vad pe indraznetul acela care, 
de aici de la tribună sau de la banca lui, să spuie că nu trebuiesc 
reforme. Și, când cea mai înaltă şi imparţială putere din ţară 
pune iscălitura sa supt manifestul de reforme din Mart, aş vrea 
să văd partidul, omul care să se ducă la palat si să spună: nu tre- 
buiesc reforme. Ar îmbătrâni în opositie! (Mare ilaritate.) 

Prin urmare, reformele le vrea toată lumea, dar este o deo- 
sebire: ce fel de reforme. Şi în această privință, d-lor, sânt trei 
modalităţi, și, pentru a înţelege bine aceste modalităţi, să-mi fie 
ingăduită o comparaţie. 

Să zicem că au fost doi fraţi: unul mai mic si rău şi altul 
mai mare si bun, cari au moștenit aceiași avere dela părinţi. Fra- 
tele cel mic şi rău a dat afară din casă pe fratele cel mare şi bun, 
şi doar îl punea din când in când să-i care apa cu hârdăul ori 
să-i taie lemne. Şi, într'un moment dat, fratele cel mare a căzut de 
oboseală. l 

Fata de căderea aceasta obosită la usa aceluia care deținea 
numai pentru el moşia părintească, puteau să fie trei purtări. O 
purtare, pe care o asamăn cu purtarea partidului conservator, 
este aceia de a zice: individul acesta face scandal la uşa noastră: 
dă-i un pahar cu apă şi un gologan în mână, şi mână-l in lături. 

O a doua purtare este aceia pe care o au liberalii nostri. 

Vedeţi, nu critic pe liberali ca partid: un partid este ceia ce 
este clasa pe care se razimă, ceia ce este interesul pe carel repre- 
sinta. Dacă partidul liberal ar putea, date fiind calităţile morale 
ale oamenilor ce-i stau în frunte, în momentul de fata, ar face. 
Dar nu poate, şi, fiindcă nu poate, d-voastră santeti acolo şi eu 
sânt aici, de o parte: aici singularitate, iar aiurea, nu o singulari- 
tate, ci, în curând, bănuiesc că va fi o tot mai mare pluralitate, 
care vă va da de lucru. (Râsete.) 

De ce să nu admiteti d-voastră ca şi din inima omenească, 
şi nu numai din stomahul omenesc, poate să iasă un copac mare 
care să umbrească tara întreagă? 

Prin urmare, d-lor, modalitatea liberală este alta. Ea zice: 
săracul om! A căzut: să-l ajutăm, să-l punem in pat cât este bol- 
nav, să-i usuram chiar, mai târziu, munca pe care o face. 

D-voastra, fără îndoială, evoluati către rolul Bunului Sama- 
ritean, — evoluati: nu lati atins încă, dar veți ajunge la dânsul. 


www.cimec.ro 


DISCURSURI POLITICE 137 


Începe a se crea doar şi o sentimentalitate liberală, precum a fost 
totdeauna o sentimentalitate conservatoare si precum exista, in 
de obşte, o sentimentalitate democratică si naționalistă. Deci iată 
o a doua modalitate. 

Dar este şi o a treia. Când vezi pe fratele izgonit că ţi-a că- 
zut la ușă, stai să te gândești: a cui este casa, a cui este gospoda- 
ria, ale cui sânt toate rosturile? Atunci nu-l tratezi din punctul 
de vedere al incomodării pe care ţi-o face plângerea lui la ușă, 
atunci nu-l tratezi din punctul de vedere al omului ce compăti- 
meste suferința, — căci şi in aceasta lege sânt anumite parti 
care-ţi amintesc numai pe cel care din bielșugul lui dă ceva celui 
ce scanceste la usa, si sânt altele care amintesc şi pe Bunul Sa- 
maritean. Ci al treilea punct de vedere este, cum am zis, acesta: 
să se gândească fratele usurpator şi să spună: Casa este oare nu- 
mai a mea, gi este oare numai a mea gospodăria aceasta? Va ras’ 
punde neapărat: Nu sânt în rândul întâiu ale mele. $i, atunci, 
să se ducă la fratele acela către care a greşit, să-i ceară iertare şi 
să-l așeze alături cu sine. 

VII. 
IN CHESTIA LEGEI CARCIUMELOR 


(18 FEBRUAR 1908) 


Pentru a impiedeca pe ţărani de a se stringe laolaltă și de a se 
aprinde prin băutură pentru cine ştie ce scopuri, dar de sigur și din 
grijă pentru sănătatea neamului s'a presintat legea cârciumelor. Ea n'a 
cutezat să scape târgurile şi oraşele Moldovei de cârciumarii evrei. 
E punctul de vedere pe care-l desvoltă această cuvântare. 


Onorata Cameră, 


Ar fi de rău gust să ocupe cineva prea mult pe colegii săi. 
atunci când sânt de votat încă atâtea proiecte de legi şi când o 
vreme atât de frumoasă de primăvară pofteşte lumea aiurea. 

Dacă m'am hotărît să spun câteva cuvinte cu privire la le- 
gea aceasta, care este o lege ce cuprinde multe părți bune, dar în 
care aş dori alte lucruri bune, ce nu şi-au găsit locul într'însa, 
aceasta este pentru că imi am si eu clienţii miei. Am pe cârciu- 
marii evrei din Moldova, pe cari doresc din toată inima să-i des- 
carc de sarcina obositoare, şi chiar periculoasă, une ori pentru 
dânşii, totdeauna pentru ceilalți, de a mai desface băuturi otră- 
vite, fie în sate, fie în apropierea orașelor, fie chiar în oraşe. 


D-lor, eu cred că e o mare greşeală să se considere legea aceasta 
ca o lege antialcoolică. Are anumite elemente care sânt în legă- 
tură cu lupta împotriva alcoolismului, dar nu este antialcoolică 
această lege, pentru că nu tinteste înlăturarea consumării alcoo- 
lului si nu porneşte de la conștiința primejdiei ce decurge din 
această consumare de alcool. Este o lege socială si națională, care 
face parte din programul acela vast, desfășurat în Martie din 
anul trecut şi care se execută într'un chip oportunist, impaciui- 
tor, — închinând steagul, când fata de democraţia carciumarilor, 

cand, in alt cas, fata de demonstratia proprietarilor, — care se 
execută deci într'un chip bland, de Guvern. 

Căci nu ne găsim în situația Suediei, când s'au luat măsuri 
împotriva alcoolului. Suedia se găsia înaintea primejdiei degene- 
rării rasei sale. Țăranii beau băuturi bune, dar beau în cantităţi 
mari, încât se ruinau. 

Nu era situaţia ţăranului suedes analoagă cu situaţia tara- 
nului din Moldova chiar. "Țăranul din Moldova nu bea într'un 
mod obișnuit, şi pentru că este stricat, ci bea pentru că nu mă- 
nanca. Bea, pentru că alimentele pe care şi el are putinţa să si le 
capete, nu-i dau energia trebuitoare la muncă. Si bea pentru că 
este ispitit; pentru că, lui, cârciuma, ținută mai mult de străini, 
îi stă în cale, îl momeste. $i de multe ori el bea la cârciumă ca să 
poate să-și vândă produsele şi să capete la încheierea socotelilor si 
câţiva gologani cu cari să-şi plătească el contribuţiile. 

Deci la noi nu este o primejdie naţională de felul celei din 
Suedia, şi, pe lângă aceasta, la noi nu este o conştiinţă socială 
așa de desvoltată în ceia ce priveşte primejdia alcoolului cum era 
în Suedia. Acolo se înspăimântase lumea, si un om care și-a câș 
tigat cel mai mare merit în neamul său, Wieselgren, a început, 
de la 1820, o mare agitaţie în societatea suedesa. Si agitația aceas- 
ta precede cu douăzeci de ani legea de la 1855, care începe cam- 
pania de Stat în contra alcoolului. 

Prin urmare, acolo măsurile Guvernului se potrivesc cu ac- 
tiunea societăţii. Acolo era şi alcoolismul constatat si, în același 
timp, exista o conştiinţă socială care a ajutat Guvernul să lupte, 
contra alcoolismului, o luptă de distrugere, care la noi nu va în- 
cepe şi nu se poate începe. 

Dovadă, că în legea suedesă se prevede că o comună poate 
să închidă cu desăvârşire cârciumele, si altă dovadă, că această 
lege suedesă a dat naştere la resultate aşa de surprinzătoare ca 
acela că 4.000.000 de ţărani aveau la ei, la tara, acum câţiva ani, 
123 de cârciume, şi, dintre acele 123, 90 erau menite să dispară, 
cum de sigur că o bună parte din ele au şi dispărut. 

La noi nu sânt împrejurările așa: nu este nici o cerinţă așa 
de puternică, precum a fost aceia din Suedia, şi nu este nici aju- 
torul venit din partea societăţii în proporția în care vine în 
Suedia. 

Noi trebuia să ne gândim, cum s'a și gândit Guvernul, la o 
lege cu caracter social înainte de toate. Căci şi această lege a 

plecat de la marea zguduire sociala, si nu de la constiinta necesi- 
tatii unei reforme morale. $i dovada despre aceasta este ca arti- 
colele cele mai insemnate, si acelea care se vor executa mai cu 
folos, dacă reforma administrativă ce se pregăteşte va fi o refotmă 
îndrăzneață şi eficace, acele articole privesc înlăturarea rolului de 
cămătar, de arendas, a marelui rol economic pe care cârciumarii 
îl jucau în Statul nostru si pe care acum să sperăm că nu-l vor 
mai juca. Partea însemnată din această reformă este astfel o parte 
cu caracter social, şi chiar naţional. Şi o dovadă despre acestlălalt 
caracter, cel naţional, este şi faptul că în aceste cârciume nu vor 
mai fi de acum înainte decât cârciumari români, ceia ce este 
foarte bine şi frumos. 

Şi, ca deputat de laşi, sper deci că Podul-Iloaii, de exemplu, 
care este comună rurală în judeţul Iasi, si totuşi are in cea mai 
mare parte o poporatie evreiască, ce se tine din carciume, sper că 
Podul-Iloaii nu va mai oferi hidosul aspect pe care-l înfăţişează 
astăzi, — un colt de Asie in Romania —, ci, chiar căzând ca 
bogăţie și număr de locuitori, va face în adevăr parte din Ro- 
mânia. 


Căci, cum vedeţi, eu cred că primejdia cea mare era de spre 
partea Moldovei si măsurile care sânt să se iea trebuie să tindă 
înainte de toate la o îmbunătățire a condiţiilor acolo, în Mol- 
dova. În "Ţara-Romănească împrejurările sânt cu mult mai uşoare 
decât împrejurările din Moldova. În şes nu se bea tocmai mult, 
dar se bea vin prost. În regiunea dealurilor, se bea multă ţuică, 
dar tuica aceia poate să fie rectificată, si ar fi bine să se iea ma- 
suri ca tuica sa se rectifice, fie si cu mijloacele ce le preconisa 
odată d. Carp, adecă de a se pune la îndemâna ţăranilor mijlocul 
de rectificare. Şi, astfel, executând legea sanitară bine în şesul 
muntean, rectificând tuica bine în regiunea dealurilor din Mun- 
tenia, si, pe de altă parte, împiedecând pe cârciumar de a fi ca- 
mătar si arendaş și împiedecând pe străini de a se stabili la tara in 
calitate de cârciumari aţi fi făcut aici aproape tot ce se poate 
face. 

Nu este tot aşa în Moldova. Acolo este şi chestia cârciumei 
străine la oraș. 

Dati-mi voie, ştiu de ce d-voastră, d-le ministru, nu ati in- 
tins legea aceasta si asupra oraşelor: a fost mișcarea aceia care 
ne-a amenintat putin si pe noi, dar mai mult pe d-voastră, — noi 

insă nu ne prea temem, d-voastră ati avut mai multe griji în 
ceia ce priveşte caracterul amenintator al acelei mișcări, asa încât 
ati tăiat în jumătate legea: pentru sate să se facă, pentru târguri 
să nu se facă! Dar eu zic că în Moldova legea d-voastră nu va 
produce decât în mică parte binele pe care îl putea produce, 
dacă d-voastră lăsaţi orașele în afară de dânsa. Pentru că, vedeţi, 
nu numai nenorocitii aceia de mahalagii din orașele Moldovei se 
sting, ei cari sânt în adevăr alcoolisati din causa frecventarii asi- 
due a carciumelor Jidanilor, dar, în acelaşi timp, sateanul cin 
Moldova nu bea în sat cât la cârciumele din târg. 

Eu mă duc din două în două săptămâni la lași, unde am 
fost ales, ca să-mi arăt recunoştinţa fata de alegători şi ca sări 
servesc cum pot, prin lecţii pe care le tin la Universitate. Şi, de 
câte ori merg acolo Dumineca, mi-e groază să văd priveliștea pe 
care o oferă ţăranii români veniţi la oraş. Este ceva care întrece 
orice margine a închipuirii, ca degradare morală și ca ticăloșire a 
demnităţii omeneşti. Toate satele d'imprejur se gramadesc în 
Iasi —, dacă nu în Podul-Iloaii sau în Targul-Frumos, — si beau 
oamenii de dimineaţă până seara, şi nu se aleg cu nimic din preţul 
produselor pe care le-au adus la târg. Seara, nu poate să meargă 
trăsura călătorului de trupurile omenești ale betivilor, bărbaţi si 
femei, cari stau trantiti în cale. Același lucru este la Botoșani, la 
Dorohoiu, la Folticeni, la Piatra-Neamţului, si oriunde se întinde 
aceasta Galitie romănească, locuită în cea mai mare parte de Ji- 
dani, exploatatori ai taranilor. 

D-le ministru, d-voastră nu ati oprit prin legea aceasta pe 
Evrei de a tinea carciume in orase, pe Evreii speculanti cari nu 
pot face altceva decât sa speculeze si cari, orice ati prevedea in 
lege, vor vinde tot rachi. cel vechiu. Si, când veţi trimete pe 
agenţii de poliţie să incheie procesul-verbal de contraventie, se va 
încheia ușor alianţa între agentul de poliție, fie el şi de moda 
cea noua, si Evreu. 

Căci, iată, chiar în Dumineca trecută, am descoperit în laşi 
un deposit, — al unui anume Halpern, — care vindea elevilor şi 
elevelor cărți poștale pornografice, de şi, de sigur, este oprit acest 
comerţ. Au venit la mine persoane să reclame: eu li-am zis, de 
ce nu se adresează cineva la poliţie. Şi toată lumea mi-a râs 
"în nas. 

Prin urmare, orice ati prevedea, atâta timp cât Evreul va 
fi lăsat să ţie cârciumă, o va ţinea ca în Galiţia, o va ţinea ca în 

Rusia, o va tinea ca in Maramurăş, si o va tinea in așa fel, încât 
va prapadi pe om. 

"Țăranul moldovean nu se imbata doar band cine ştie ce can- 
titate mare de rachiu; el se îmbată numai din două-trei păhare, 
fiindcă rachiul Evreului este așa potrivit, încât să tranteasca pe 
om la pământ, să-i distrugă orice simţ şi el să cadă ca o materie 
moartă în mâna exploatatorului. (Aplause.) 

Şi este o adevărată nenorocire că nu putem întrebuința acest 
moment ca să curatim oraşele Moldovei de cârciumarii evrei. 
(Aplause prelungite.) 

Dar mai este o greșeală care s'ar putea înlătura. D-voastră 
prevedeti în lege că, într'o rază de un km. împrejurul orașelor, 
nu se aplică prescriptiile legii de fata. Ei bine, prin această dis 
positie se favorisează înființarea unor carciume care vor forma 
un înfiorător ghetto, fiindcă Evreii cari astăzi nu mai încap în 
oraş, — nici în calitate de cârciumari, — isi vor înfiinţa carciu- 
mele lor acolo, şi vor alcătui, deci, o nouă şi încă mui hidoasă 
adunare de exploatatie. 

D. Em. Costinescu, ministru de finante. Nu se mai pot în- 
ființa cârciumi peste cele actuale. 

D. N. Iorga. Nu se pot strămuta în raza de un chilometru 
nici cei cu cârciumele închise? 

D. Em. Costinescu, ministru de finanțe. Nu, nimeni. 

D. N. Iorga. Dacă nu se mai pot înfiinţa carciume, tot este 
un bine. Şi rămân atunci numai cârciumarii evrei din orașe, pe 
cari regret că nu-i scoateţi de acolo. Aceasta este părerea mea de 
rau, şi, încă odată, este trist că nu intrebuintati acest moment 
prielnic pentru a înlătura pe cârciumarii evrei, cari sânt princi- 
palul mijloc de degradare al ţăranilor moldoveni. 


Dar se va spune că nu se poate face aceasta, căci Europa, — 
care se pare că este epitroapa Evreilor de la noi, cari stau în fus- 
tele ei (ilaritate), — ar interveni. 

D-lor, se cuvine să avem o ideie mai buna de Europa, căci 
sânt prea multe nedreptati reale şi prigoniri adevărate care ar fi 
de îndreptat în acest Continent al nostru, ca să socotim că Eu- 
ropa va căuta mai înainte de toate să se ocupe de prigonirile fic- 
tive şi durerile închipuite ale Evreilor de la noi. (Aplause.) 

Şi cred că a venit timpul să ne emancipăm de controlul şi 
frica Europei. Eu cred că a venit timpul să facem aici la noi poli- 

tica noastră naţională, să intrebuintam în viata noastră naţională 
numai elementele naționale și să îndepărtăm pe străinul nefolosi- 
tor, iar cu atât mai mult pe străinul pierzător, pe străinul uci- 
gător şi pervertitor al neamului nostru. 

Nimeni nu zice să intrebuintam mijloacele pe care le-au în- 
trebuintat Bulgarii ca să scape de Greci în Varna, Anchialo, Fi- 
lipopol şi în alte parti, cu toate că Europa a asistat la acest spec- 
tacol de nedreptate şi n'a intervenit, si Grecii şi-au pierdut si şcoli 
şi biserici pentru totdeauna. Dar, în formă de lege dreaptă si in- 
teleapta si bine întemeiată pe motive de necesitate a vieţii noas- 
tre proprii, pe pământul acesta al nostru, noi puteam să facem 
acum curățirea de otrăvitori a oraşelor din Moldova, — si nu 
am făcut-o. 

Aceasta este părerea mea de rău fata de legea de fata. 
(Aplause.) 

VIII. 
IN CHESTIA TEATRULUI NAȚIONAL 


(27 FEBRUAR 1908) 


In urma unui şir întreg de piese scandaloase care se represintau 
la Teatrul Naţional din Bucuresti și a bravadelor directorului, sa des- 
voltat această interpelare : 


Onoratd adunare, 


Nu dorinţa de a aduce o schimbare de persoană în condu- 
cerea Teatrului National, nu cine ştie ce dușmănie, care nu şi-ar 
avea rostul şi care, declar de la început, nu există între mine și 
persoana care conduce acum Teatrul Naţional, — persoană pe 
care în particular nu o cunosc, — nici râvna de a uşura cuiva 
suirea scărilor Teatrului National în calitate de director si nici, 
iarăși, dorința de a ocupa Adunarea, al cării timp îl știu cât este 
de preţios, cu chestii de critică literară sau de artă generală ori 
de artă aplicată la teatru, niciunul din aceste motive nu m'a în- 
demnat să anunţ această interpelare. Dacă am anuntat-o, este 
pentru că mi se pare că actualul sistem de conducere a 'Teatrului 
Naţional nu corespunde necesităţilor sociale şi morale ale noastre 
în momentul de fata si că Teatrul National, smuls de supt di- 
rectia sa actuală, trebuie restituit, înainte de toate, chemării sale 
fireşti. 

Intr’un Teatru National trebuie să se facă operă naţională, 
trebuie să se ajute desvoltarea societăţii noastre în sens moral şi 
in sens national. Prin urmare este vorba de un principiu, şi, 
atunci când d-voastră la anunţarea acestei interpelări ati aplau- 
dat, aţi arătat şi d-voastră prin aplausele d-voastră că această 
chestie este de un caracter absolut general, una dintre acelea care 
privesc, în genere, viata morală a societății noastre de acum. 

Onorată Cameră, de la începutul sesiunii actuale, noi am 


10 


www.cimec.ro 


146 N. IORGA 





discutat şi resolvit, mai bine sau mai rău, o serie de probleme 
privitoare la viata materială a poporului. Acum, un popor nu are 
numai interese materiale, ci are interesele sale morale, care pri- 
mează interesele celelalte. Se poate zice că interesele materiale ale 
unui popor sânt dominate de concepția morală care se găseşte în 
poporul acela, de viața morală care trăieşte în poporul acela în- 
trun moment dat. Prin urmare, nu este de loc în afară de che 
marea acestei Adunări, si nu este de loc în afară de necesităţile 
acestui moment, să se discute de la tribuna Parlamentului o ches- 
tie de viaţă sufletească a poporului nostru. 

Viaţa materială a unui popor pleacă, precum am zis, de la 
viaţa lui morală. 

De sigur, dacă această viaţă ar fi fost la 1907 alta decât 
aceia care a fost, de sigur că nu am fi avut priveliştea urâtă a 
împrejurărilor din Mart trecut. Împrejurările acelea au arătat şi 
starea nenorocită a vieţii noastre interioare, o stare pe care tre- 
buie să o înlăturăm, şi pentru aceasta se cuvine să ne servim de 
toate mijloacele care ni stau la îndemână, să ne servim de toate 
instituțiile Statului român pentru a da poporului acestuia o nouă 
viata morală și o viata solidară din punct de vedere national. 

Pentru aceasta trebuie sa intrebuintam Universitatea, care 
Universitate să înceteze de a da numai o pregătire pentru anu 
mite situaţii didactice; trebuie să facem din Universitate o insti- 
tutie puternică, o instituţie respectată, o instituţie conducătoare. 
Trebuie să dăm societăţii acesteia un Museu, în care să se vadă 
întreg trecutul nostru, sa se oglindească toată viata noastră na- 
tionala, — căci trebuie să înceteze si în acest domeniu ruşinea de 
astăzi, când n'avem un Museu care să poată fi pus alături măcar 
cu Museul bulgăresc din Sofia, Museu în care orice Bulgar poate 
să câştige acele elemente de cunoștință a trecutului si a presen- 
tului care sânt de nevoie unui popor pentru a-și croi viitorul. 

Dar, în crearea unei vieţi morale, în crearea unei solidari- 
tati nationale, de care avem nevoie mai mult decât de orice în 
momentul de fata, teatrul isi are rolul său. Teatrul nu poate fi 
pentru noi în momentul de faţă un local de distracţie, si nu poate 
să fie un local de artă pură, ci teatrul, în momentul acesta de 
crisă, în care e vorba să ni organisăm viata morală, să stabilim 
solidaritatea noastră naţională, teatrul trebuie să fie, ca toate cele- 
lalte aşezăminte ale acestei tari, o arma de luptă si să influenţeze 
puternic asupra societăţii noastre. 

Dintr'o societate desorientată asupra raporturilor morale, 
dintr'o societate prea mult deprinsă a neglija datoriile care stăpâ- 
nesc viata, dintr'o societate împărțită în clase care nu se cunosc 
de ajuns şi care se urăsc adesea între ele, dintr'o astfel de socie» 
tate, prin toate mijloacele pe care le avem la îndemână — și, prin 
urmare, şi prin teatru, — trebuie să facem o societate morală, o 
societate conştientă, o societate stăpânită de solidaritatea neamu- 
lui. Prin urmare nu este de loc indiferent în momentul de fata 
cum se conduce Teatrul National, nu este de loc indiferentă di- 
rectia care se imprimă acestei instituţii, ce are chemarea, şi are 
puterea, de a colabora la alcătuirea vieţii noastre nouă, pe care 
n'o avem şi trebuie s'o avem. 

ŞI, d-lor, Teatrul nostru National, prin originile sale, prin 
chemarea sa de la început, prin felul său de desvoltare, prin in- 
treaga sa tradiţie, este o instituţie chemată a colabora la această 
operă de înoire sufletească a poporului nostru. 


Sant multe teatre in Europa, dlor, cărora nu li se poate im- 
pune o asemenea datorie. Sânt teatre pe care o societate oarecare 
de particulari le întemeiază, pentru a servi dorinţa de a petrece a 
unei anumite clase. 

În toate țările din Europa, la toate popoarele, mari şi mici, 
sânt clase care vor să petreacă mult; sânt clase de coconași, ca- 
rora li trebuie o distracţie uşoară, plăcută, care se reinoieste ade- 
sea, o distracţie picantă, si, atunci, in deosebitele Capitale euro- 
pene, se întemeiază instituţii de teatru care sânt la dispositia aces- 
tor bogaţi superficiali si doritori de spectacole. 

Parisul are chiar teatre miserabile, care ar desonora civilisa- 
tia francesa, dar, pentru că aceasta civilisatie este asa de înaltă, 
așa de veche, asa de fecundă, poate să-și îngăduie oarecare mici 
păcate. Sânt teatre, d-lor, ce înfățișează persoane care, fără să fie 
de marmură, se presintă întocmai ca statuile. Este destul de prost 
că lucruri de acestea se întâlnesc intr’unu! din centrele cele mai 
civilisate ale Europei, dar acolo este, cum zic, atâta bine, încât 
şi așa ceva poate să treacă. $i mai este încă un lucru: acolo e un 
popor isprăvit, un popor care și-a îndeplinit o menire, o misiune 
de civilisatie în omenire, un popor care a alcătuit de mult un Stat 
perfect naţional. Prin urmare, d-lor, dacă o asemenea societate de 
rataciti are nevoie de astfel de distracţii, si dacă se găsesc si ne» 
gustori imorali, cari, exploatând asemenea gusturi, să ţină astfel 


www.cimec.ro 


148 N. IORGA 





de distracţii, şi daca poliţia este tolerantă, ea care supt raportul 
moral a iertat şi iartă acolo multe lucruri, atunci asemenea tea- 
tre nu se pot, de sigur, aproba, dar se pot înțelege. 

Teatrul nostru Naţional nu face parte din categoria acestor: 
teatre pe care negustorii le întemeiază pentru a servi de distrac- 
tie la o parte a societăţii care nu e destul de educată, sau e rau 
educată, chiar dacă dispune de mijloace de traiu mari şi abun- 
dente. Teatrul nostru National are o chemare, el are trecutul său 
şi, chiar după numele său, este o instituţie cu mult superioară 
instituţiilor particulare întemeiate pentru a servi gusturile frivole 
ale unei părți din public. 


Mai există în Europa teatre care s'au desvoltat din vechile: 
teatre de Curte. În veacul al XVIILlea fiecare Curte avea asa- 
numitele menus-plaisirs, si acestea erau servite de un funcţionar 
care era maitre, — grand-maitre, ori petit-maitre, — des menus- 
plaisirs. Teatrele acestea s'au desvoltat însă, si, în timpul nostru, 
Teatrul de Curte, Opera de Curte din Viena sânt în serviciul in- 
tereselor culturii naţionale, în serviciul intereselor morale ale so- 
cietatii austriace. 

Prin urmare a doua categorie de teatre, de şi nu aparţine 
naţiunii la început, totuşi a trebuit să fie pusă în legătură cu in- 
teresele nationale si interesele morale ale societății. 

Există însă o a treia categorie de teatre, si din această ca- 
tegorie face parte și Teatrul nostru Naţional. 

Teatrele acestea nationale sânt vrednice de toată simpatia 
oricui, în originea lor chiar. Teatrele din ultima categorie sânt 
una din formele d'intăiu în care s'a manifestat originalitatea na- 
tionala a unui popor in epoca de fata. 

Teatrul National primeşte la noi o subvenție, Statul numes- 
te un director, intervine la numirea unui comitet, care poate să 
fie convocat de director, dar se poate ca acest director să nu con- 
voace comitetul. Statul poate să destituie pe un director care 
nu-și îndeplineşte, nu datoria de realisator de câştiguri mari, 
sau datoria de a amusa un număr de oameni, care nu caută decât 
să fie amusat şi care se simte aici ca la Paris sau în cine ştie ce 
teatru din acest Continent sau din alt Continent, ci nu-şi înde- 
plineşte datoria. lui de a represinta acolo interesele naționale şi in- 
teresele morale actuale ale neamului. Prin urmare, ministrul are 
dreptul să destituie pe un director care nu-şi îndeplineşte aceasta 

«datorie. Astfel, Statul are o mulţime de mijloace de a interveni 
acolo: dă subvenție, numeşte pe director, poate să-l scoată, nu- 
meşte comitetul, pe care directorul nu-l convoacă, — şi Statul nu 
are mijloace de a sili pe director să-l convoace. Dar ar fi o gre- 
şeală să se creadă că teatrul este pentru aceasta o creatiune de 
Stat. El nu este al Statului, nu represintă un partid politic sau 
altul, şi nu poate fi pus în serviciul cutării sau cutării coterii de 
«coconași. Teatrul National este proprietatea naţională a poporu- 
lui nostru. 


Căci nu Statul l-a întemeiat, ci acest popor al nostru în 
momentul când și-a afirmat individualitatea sa naţională. Cine 
cunoaşte istoria Teatrului National ştie că el vine din jertfa unor 
persoane particulare: câţiva scriitori, câţiva boieri cu intenţii bune, 
câteva persoane din lumea profesorilor sau din lumea funcţiona” 
rilor de pe la 1830, când începe a se afirma sufletul romănesc, din 
care a răsărit pe urmă toată viața noastră modernă. 

Aceste persoane au întemeiat, întrun moment de sfântă 
manifestare a credintii lor în viitorul acestui neam, au întemeiat 
atunci Teatrul Naţional. Unul din cele mai frumoase momente 
din istoria trecutului nostru a fost acela când s'au pus în Bucu- 
resti, la 1834, basele acestui teatru. Eliad şi scriitorii ceilalți de 
atunci, — vedeţi Teatrul a venit de la scriitori ca să se întoarcă, 
astăzi, împotriva scriitorilor, a venit din jertfa scriitorilor pentru 
a ofensa astăzi pe urmaşii acelor scriitori, cari represintă același 
spirit (aplause), — va să zică aceştia şi o parte din boierime, 
care înțelegea să creeze aici o viață națională romănească, supt 
toate raporturile, — această foarte bună şi meritoasă boierime de 
la 1834, care vorbia romaneste, care se silia să scrie romaneste 
şi isi forța sufletul ca să aibă talent, au pus basele Teatrului Na- 
tional, ale celui d'intăiu “Teatru National, aici, în Bucuresti. 

Scopul pentru care au întemeiat teatrul, l-au şi spus foarte 
limpede, un scop care nu se potriveşte de loc cu ceia ce vedem 
astăzi. El era: formarea unei limbi romăneşti literare alese, era 
cultivarea societății prin acțiunea continuă a teatrului, era înte- 
meierea unei literaturi teatrale romăneşti. Și prin literatură tea- 
trală romănească înțelegea și literatura originală şi literatura tra- 
dusă. Căci, vedeți, eu nu vin aici cu pretenţii absurde, pentru a 
cere ministrului ca el să facă pe directorul Teatrului National a 
-da numai piese romăneşti, oricare ar fi ele, ci vin cu pretenția, 

indreptatita, de a se sili directorul Teatrului Naţională să dea nu- 
mai lucrări de valoare literară adevărată, și numai lucrări care să 
adaoge ceva la fondul moral al poporului nostru. Să meargă şi 
în literaturile străine, dar să meargă în literaturile acelea spre a 
alege ceia ce este clasic, să meargă în literaturile acele străine pen- 
tru a culege ceia ce este modern, dar ceia ce se află în rândul in- 
tăiu al operelor de valoare literară din timpul nostru. (Aplause.) 

D-lor, eu cred așa, şi aşa credeau şi cei de la 1834. Si, când 
vine directorul Teatrului National şi, într'o scrisoare pe care nu 
aş cuteza sa spun că o regretă, fiindcă psihologia d-sale nu-mi 
este cunoscută si nu sânt chemat să mă ocup de ea, cand vine di- 
rectorul Teatrului Naţional şi spune astăzi că nu se poate crea o 
literatură dramatică şi că, prin urmare, dacă nu se poate crea o 
literatură dramatică, el iea piesele acelea care se pot prinde mai 
uşor din literatura dramatică fugitivă a strainatatii, atunci vă 
răspund prin exemplul oamenilor de la 1834. Repertoriul teatru- 
lui nu exista. Literatura noastră se crea atunci. Nu puteai afla o 
literatură cu caracter estetic: era numai vechea literatura biseri- 
cească şi literatura de cronici. Şi oamenii aceștia au avut stăruința 
de a întemeia ei o literatură dramatică românească. $i, dacă aceas- 
tă literatură dramatică romănească a fost creată totuși, s'a dat în 
felul acesta un exemplu. 

Odată ce este cunoscută menirea teatrului, odată ce este 
conștiință si pornire de munca la toți cei cari se adună pentru 
acest scop, o literatură dramatică se poate improvisa, astfel, chiar 
la debuturile vieţii culturale a unui popor. 


Oamenii de atunci au tradus din frantuzeste. 

Şi în literatura dramatică de pe la 1830 existau piese care 
merită a fi puse alături cu acele mărgăritare ale literaturii de azi, 
Joseta, Enigma, Hoţul, care şi-au luat zborul de la Paris spre a 
se opri la Teatrul din Bucureşti si de aici se întind si asupra pro- 
vinciei romanesti, moralisând-o şi creându-i o conştiinţă morală 
şi naţională. Existau, deci, şi pe la 1830 piese pornografice, de şi 
acest gen nu înaintase încă așa de mult cum a înaintat în zilele 
noastre, când se poate ca, într'o piesă, să se ţină o discuţie înal- 
tă, privitoare la o problemă morală, înaintea unor paturi desfă- 
cute. Dar, pe la 1830, nu se vedeau lucruri care se pot vedea 
astăzi în teatrul unei tari răsăritene la care ţinem prea mult ca să 
o mai numesc, pe atunci nu se ajungea la acea culme a artei dra- 

matice de a se vedea fluturând o bucată de îmbrăcăminte ce nu 
se numeşte de obiceiu şi pe care, totuși, se depune o pioasă saru- 
tare de un om care înțelege, el, menirea morală a acelei piese de 
îmbrăcăminte și marele interes ideal pe care piesa aceia de îm- 
brăcăminte o poate provoca. 

Deci nu înaintase asa de mult pornografia în teatrul euro- 
pean pe la 1830. Dar piese pornografice, piese imorale existau. 
Ei bine, ce au făcut oamenii aceia? Ei au făcut altfel. Au tradus 
din Moliere, au tradus din autorii francesi cei buni, au tradus din 
autorii germani cei mai aleși ai acelei epoce. Şi s'a întemeiat în 
felul acesta, prin scrierile profesorilor, prin scrierile literatilor de 
profesie, prin scrierile tinerilor boieri cari purtau cele mai tru- 
moase nume ale aristocrației muntene, s'a întemeiat acel minunat 
teatru de pe la 1830, care a indeplinit, nu numai o misiune lite- 
rară şi artistică, dar, în acelaşi timp, şi o misiune naţională si poli- 
tică, in societatea noastră pe atunci. Căci ideile liberale, care tre- 
buiau să biruiască la 1848, ideile acestea liberale n'au pătruns 
prin ziare, care nu existau, n'au pătruns prin poesie, care era la 
începutul ei, nici prin prosa literară, care de abia atunci începuse 
a se alcătui, ci ideile acelea au înrâurit asupra societății şi au pre- 
gătit desrobirea noastră prin teatru. Teatrul acela vechiu din 
epoca lui Eliad a răspândit în societatea românească din Bucuresti 
ura împotriva trecutului represintat prin prejudecățile si păcatele 
sale şi a pregătit astfel liberarea poporului nostru. 

Aceasta este misiunea cea mai frumoasă pe care a putut-o 
avea un teatru, si aceasta este misiunea pe care a îndeplinit-o al 
nostru, acel teatru al cărui succesor este teatrul de azi, cu ,,Jo- 
seta“ şi „Enigma“ de la 1908. 

Oamenii de atunci nu s'au pus supt, — cum s'ar zice?: supt 
osanda dictonului românesc: „satul arde şi baba se piaptănă”. 
Ardea satul atunci, dar baba nu se pieptăna. Iar noi, în anul în 
care tara a fost arsă de răscoalele țărănești, în cel mai strașnic an 
din viata noastră naţională, noi ni petreceam cu ,„Joseta”, ,,Ho- 
tul şi „Enigma“. (Aplause.) Se poate admite aceasta? 


Va să zică din originea teatrului nostru românesc se trage 
această constatare, pe care nimeni n'o poate infirma: că Teatrul 
Naţional la noi nu este al Statului, că Statul, prin urmare, poate 
să-şi numească directorul său, liberal sau conservator, şi poate, în 
anume momente, pentru motive ce nu le înțeleg, să păstreze pe 

directorul conservator si să mai zăbovească numirea directorului 
liberal, dar Teatrul nu este proprietatea Statului. Nu Statul l-a 
întemeiat, și el n'a fost întemeiat pentru plăcerea clasei dominante 
în Stat, ci Teatrul a fost întemeiat, în avântul ei către reforme, 
de societatea românească, 

Al ei a fost, şi al ei este acuma. Şi, pentru cultura morală 
a acestei societăţi, pentru deslegarea problemelor care agită aceas- 
tă societate, pentru cultul idealismului şi naţionalismului în so- 
cietatea românească, pentru aceia a fost întemeiat, şi pentru accia 
trebuie să servească în momentul de fata. Căci nu sântem dintre 
popoarele cele mari şi bogate, care-şi pot permite mii de luxuri: 
sântem un biet popor năcăjit şi ameninţat, care trebuie să ni 
strângem toate puterile morale, sufleteşti pentru a trăi pe lumea 
aceasta şi a ne aduce în asa stare ca să putem merge si mai de- 
parte. 


Au trecut zece ani de zile, şi un nou Teatru Naţional a fost 
întemeiat, în Moldova. Teatrul acesta a fost creat de colaborarea 
lui Kogălniceanu, Alecsandri si Costachi Negruzzi. Prin urmare 
nici Teatrul moldovenesc nu vine din altceva decât din pornirea 
de entusiasm a câtorva persoane particulare, care înțelegeau ne- 
voia timpului si se pricepeau, în același timp, cum trebuie să o 
servească. i 

Nici în Moldova nu prea exista repertoriu. Şi, vedeţi, în felul 
acesta se înlătură cu desăvârşire învinuirea care se aduce acum: 
că nu este un repertoriu romănesc bun si că trebuie deci să se tra- 
ducă repertoriul franțuzesc prost. Dacă poate fi o logică aceasta! 
As înțelege să zici: nu e repertoriu bun, trebuie să-l creezi, — ta- 
lente sânt. Aș înţelege, iarăşi, să ni se spună: nu sânt talente. Si 
n'ar fi adevărat; talente sânt, sare în ochii oricui evidența exis- 
tentei talentelor în momentul de față. Dar să zicem că s'ar taga- 
dui existența talentelor, şi s'ar zice: talente nu-s. Atunci du-te de 
caută opere clasice din literatura universală, du-te de caută opere 
moderne de o valoare estetică, du-te de caută operele acelea care 
trăiesc din cultul idealismului, — şi represintă operele acelea. 
Aceasta este logica bună, si nimeni pe lume, cred, nu va sustiriea 
logica cealaltă. 

Deci, în 1840 nu era repertoriu pentru teatrul moldovenesc. 
Şi ştiţi ce s'a făcut? Cei trei directori, Alecsandri, Kogălniceanu 
si Negruzzi, s'au improvisat scriitori dramatici. Nici n'aveau voca- 

tie, — vocaţia de scriitor dramatic o are numai foarte puţină 
lume: unii încep făcând piese dramatice şi nu mai fac, alţii încep 
făcând altfel de lucruri şi după aceia fac teatru. Deci, scriitori 
dramatici de profesie în Moldova de la 1840 nu existau, şi atunci, 
“cum spun, aceşti trei scriitori au improvisat un repertoriu. Atunci 
s'a făcut Alecsandri scriitor dramatic. Întăia epocă a teatrului 
lui Alecsandri s'a alcătuit din 1840, supt nevoia aceasta de a da 
teatrului din Iasi un repertoriu. 

Kogălniceanu era istoric şi, totuşi, a tradus piese bune, care 
aveau si spirit în ele, dar aveau și morală, aveau şi idei folosi- 
toare într însele. Tot așa a făcut şi Costachi Negruzzi. Şi prin re- 
pertoriul de la 1840 nu numai că s'a răspândit cultura în Mol- 
dova nu numai că sa alcătuit o limbă literară mai bună ca înain- 
te, dar acest repertoriu a servit si o causa politică, şi anume causa 
politică a desbărării societăţii noastre de prejudecățile trecutului. 
Nu se poate spune cât bine au făcut Alecsandri şi tovarășii lui 
cei tineri prin teatrul de atunci, care a ridiculisat societatea cea 
veche şi a popularisat prin toate mijloacele societatea cea nouă, 
aşa cum trebuia să fie. 


A mai trecut o bucată de vreme, d-lor, sa împlinit Unirea 
Principatelor, a început o viata românească solidară, si, prin anii 
1860, teatrul nostru întră în a treia fasă, care cuprinde şi ea o 
morală pentru present si o îndreptare pentru împrejurările de as- 
tazi. 

La 1860 învăţătura, în ceia ce priveşte cunoaşterea eroilor 
trecutului, s'a dat societăţii noastre prin teatru. Societatea nu era 
crescută în spirit naţional. Fi bine, dar, societatea de la 1860 a 
fost crescută în spirit naţional prin crearea teatrului acestuia nou; 
si teatrul acesta, la rândul lui, a influenţat puternic asupra creării 
unei vieți unitare a societăţii romăneşti din acele timpuri. Teatrul 
acesta a îndeplinit şi o misiune de artă şi o misiune moralisatoare 
şi a îndeplinit, în același timp, si o misiune politică, nedespartita 
-de celelalte. 


Şi a mai trecut o vreme, d-lor, şi a venit Ion Ghica la di- 
rectia Teatrului din Bucureşti. Pe atunci Teatrul nostru făcea 
progrese mari: se desvoltase literatura noastră, si începuse a se 
crede că se pot scrie la noi piese care să aibă o valoare artistică 
“permanentă. Şi, astfel, d-lor, supt impulsia lui Ion Ghica, trezin- 

du-se din nou scriitorul dramatic care adormise în Vasile Alec- 
sandri, s'a dat iarăşi Teatrului nostru misiunea pe care trebuia s'o 
aibă. 

Dacă, după Ion Ghica, de o bucată de vreme Teatrul Na- 
tional din Bucureşti a decăzut, dacă n'a mai știut să prindă spi- 
ritul timpului, dacă directorii săi n'au mai avut elasticitatea de 
spirit ce trebuie pentru a înţelege ce se mișcă în societatea cea 
noua gi a fi în ajutorul acestei mișcări, aceasta nu înseamnă că 
numai de atunci înainte, — şi nu în fasa întâia, — Teatrul a 
intrat în misiunea sa firească. Curând dupa Ion Ghica, se poate 
zice că Teatrul este în deplină decădere. $i, dacă a fost un timp 
când Teatrului nostru i se putea îngădui să fie în această stare, 
nu se mai poate ingadui astăzi. Este o mare deosebire între mo- 
mentul de față şi vremea ce a precedat acest moment. Momentul 
de fata este unul de crisă, de înoire, de transformare si, prin ur- 
mare, ceia ce se putea ingadui ieri, nu se mai poate astăzi. Azi nu 
este niciunul din mijloacele noastre de acţiune asupra unei socie- 
tati nenorocite si desorientate, asupra unei societăţi care a sufe- 
rit şi, dacă va continua cu acest suflet, va suferi mai mult de aici 
înainte, nu este unul din aceste mijloace care să nu trebuias- 
că a fi întrebuințat. 

Prin urmare, ni-ar trebui în momentul de fata, — şi este o 
absolută necesitate, — să avem un Teatru National, prin care să 
se răspândească si literatura mare universală care s'a ridicat la 
înălțimea clasicismului si care, ridicându-se la această inaltime, 
are o fală universală şi permanentă. O parte din această literatura 
este tradusă; scriitori din generaţia precedentă și din cea de azi au 
pus la dispositia publicuhu roman pe Shakespeare în cea mai mare 
parte, o parte din Racine, din Schiller, din Goethe. Se poate lauda 
cineva din publicul roman ca a vazut la Teatrul National repre- 
sintate aceste capodopere clasice ale omenirii? 

Nu trebuie să se judece aşa: cine vrea să vadă teatrul cla- 
sic, poate să călătorească la Viena sau Paris. Nu toată lumea 
poate să facă aceasta, şi este o datorie fata de publicul de astăzi 
ca el să-şi aibă teatrul cel mare si clasic în Capitala României. 

Este în adevăr un lucru de râs să nu poată vedea cineva cea 
mai mare parte din teatrul lui Shakespeare pe scena întâiului 
Teatru National al nostru; este un lucru de râs ca într'un sir de 
ani să nu fi avut niciodată pe scândurile acestui teatru capodo- 
perele teatrului german de la începutul veacului al XIX-lea, sau 

ca teatrul frances din veacul al XVII-lea să nu-și fi exercitat in- 
fluenta lui asupra societăţii noastre, pentru că n'a putut pătrunde 
în Teatrul National. 


Teatrul nostru Naţional ar trebui să aleagă din taiua 
dramatică actuală acele piese care s'au impus popoarelor în mijlo- 
cul cărora s'au ivit, popoarelor pentru care ele au fost scrise. De 
exemplu, se poate înțelege lucrul acesta ca noi să intrebuintam 
un mare număr din serile de represintatii ale Teatrului National 
din Bucureşti pentru a da piesele Jidanului Bernstein din Paris, 
acele piese care nu au nici pentru literatura francesa o însemnă- 
tate durabilă? Si se poate admite lucrul acesta ca noi sa nu fi 
avut pe scândurile Teatrului National din Bucuresti una macar 
din operele acelui autor al lui „Cyrano de Bergerac“, care in ver- 
sul frances, în psihologia teatrului frances, in alcătuirea acestui 
Teatru joacă un rol de căpetenie? Se poate închipui ca noi, un 
popor care nu are o desăvârșită unitate națională, al cărui vis mai 
drag este să ne găsim cândva toți laolalta, un popor, care, fie 
zis în treacăt, este dator să dea, aici, tuturor Românilor de 
aiurea, cari vin să ne vada in Capitala Regatului romănesc, mo- 
dèle de teatru românesc clasic, este de admis ca noi sa nu luam 
din literatura dramatică francesa contemporană acele minynate 
piese ale lui François Coppée, care au fost un mijloc de a se re- 
face mândria sufletului frances după desastrul de la 1870? 

Dacă venim Ía literatura francesa, — si nimeni nu zice sa nu 
venim—, să căutăm atunci piese de acelea care să contribuie esen- 
tial la moralisarea sufletului nostru, după ce au contribuit la 
moralisarea sufletului frances după crisa de la 1870. Şi, fiindcă 
vine vorba de 1870, apoi, după înfrângerea cea mare a France- 
silor, după consecintile pe care această înfrângere le-a avut asu- 
pra sufletului national, s'a gândit cineva să se adreseze publicu- 
lui parisian cu cine ştie ce traduceri de piese decoltate, şi nu s'au 
gândit, din potrivă, să dea piese ca ale lui Coppée, prin care po- 
porul frances a simţit că mai are încă putere si că mai poate în- 
deplini o misiune în viitor? 

Mai departe. Dincolo de granița Pirineilor, Teatrul spaniol 
a luat o mare desvoltare. Scriitori spanioli, ale căror piese stu- 
diază nevoile societăţii locale din acest timp, tratează și probleme 
care au valoare şi aici la noi. Câteva din piesele lui Echegaray 

sânt traduse şi in româneşte, şi, cu toate acestea, niciuna din pie- 
sele acestea nu a fost represintată pe scena Teatrului nostru. 

Mergem mai departe: noi ne fălim cu originea romană si, 
prin urmare, înțelegem să avem legături strânse cu Italia. Ei bine, 
acolo a lucrat în timpul nostru un scriitor care a pus întreaga ve- 
che istorie romană în teatru. Pietro Cossa, unul dintre cei mai mari 
scriitori ai epocei moderne, Pietro Cossa, care s'ar putea traduce 
uşor în limba românească, ale cărui versuri se pot preface lesne 
în versuri pe limba noastră, nu are onoarea de a sui grandioasa 
„scară de marmoră a Teatrului National din Bucureşti, onoare pe 
care o are Bernstein de la Paris. (Aplause.) 


Şi, dlor, va zice cineva: cine să traducă? Ei bine, tocmai 
„asupra acestui punct să-mi dati voie să insist putin. 

Literatura noastră din momentul de fata este o literatura 
foarte bogată. Literatura aceasta foarte bogată de astăzi este de- 
terminată în bogăţia ei, între altele, şi de formarea stilului, în 
prosă şi în versuri. Această fixare a stilului prosaic şi poetic stă 
la îndemâna oricărui om de talent. Astăzi însă, din nenorocire, 
ideile originale nu sânt asa de comune ca elasticitatea de spirit. 
Sânt foarte mulţi scriitori cari au vers frumos şi prosă aleasă, dar 
nu au si concepţia proprie căreia să-i servească această formă 
strălucitoare. Si, atunci, iată tocmai prilejul de a întrebuința o 
asemenea stăpânire a formei în folosul Teatrului nostru National. 

Teatrul nostru a realisat dăunăzi un profit, dar profitul s'a 
împărţit actorilor, — nu ştiu cărora, si nu știu pe ce motiv—, 
printr'un act de munificenta al d-lui director al Teatrului Natio- 
nal, care, in munificentele sale princiare, nu este impiedecat de 
nimeni, — ca un mare print din veacul al XVIII-lea —, de a 
face un dar acelora cari l-au servit în activitatea sa directorială. 
(Ilaritate.) 

Ei bine, suma aceia nu s'ar fi putut să fie întrebuințată, im- 
preună cu alte sume, date de Stat, pentru a plăti traducerile bune, 
făcute, din literatura universală, de către scriitori cari dispun de 
forma poetică şi de forma prosei? Fără incurajare, oamenii aceştia 
traduc și traduc bine; ei nu mai au loc unde să tipărească. Şi eu 
am scos în timpul din urmă o revistă de traduceri, şi traducerile 
bune pe care le primiam se grămădiau atât de multe, incât nu 
ştiam pe care să o mai aleg. = ; 

Prin urmare, traducători excelenți avem, şi ei nu agteapta 

decât momentul ca să servească Teatrul nostru National. Şi, dacă 
nu sânt, — să zicem, — scriitori dramatici originali, totuşi pot să 
fie buni traducători, şi astfel să poată pătrunde piesele bune de 
teatru, clasice şi moderne, în literatura noastră. 


Mai departe: orice s'ar zice, noi de sigur că împrumutăm 
prea mult de la Francesi. l 

D-lor, aceasta nu este o critică adusă poporului frances. Un 
popor nu este vinovat pentru că-l maimuțăreşte alt popor, după 
cum cineva nu este vinovat pentru că e maimutarit de alt cineva. 
Dar, de o bucată de vreme, e sigur că am maimutarit pe Fran- 
cesi in toate privintile: si in moda, si în intrebuintarea ciudată a 
limbii francese, pana si in cuprinsul Parlamentului, — daca nu 
la tribuna, cel putin in incinta aceasta. Am maimutarit pe Fran- 
cesi in ceia ce priveşte direcţiile artistice, și într aceasta stă de 
sigur un pericol. 

Se poate zice că sufletul nostru national nu e format si că 
trebuie să primească influenţa altor civilisatii. Dar nu trebuie să 
primim influența unei singure civilisatii, si nu trebuie să o pri- 
mim numai în stadiul cel din urmă şi în forma potrivită numai 
unei anumite clase sociale. O datorie a noastră e să împrumutăm 
de la toţi aceia cari ni pot pune elemente bune de desvoltare a 
sufletului la dispositie. 

Să împrumutăm de la Francesi, de la Italieni, de la Spa- 
nioli, de la toți ceilalți, si, în felul acesta, împrumutând şi de la po- 
poare de altă rasă, aceste influențe să se topeasca în fondul na- 
tional, si atunci nu vom mai fi robi ai civilisatiei francese, nu vom 
mai fi coloni creoli ai ei, ci vom fi un popor conştient, care ştie 
să iea de oriunde elementele prielnice pentru desvoltarea civili- 
satiei sale. 

Prin urmare, nu e de admis ca Teatrul nostru National sa 
ignoreze cu desavarsire desvoltarea literaturii dramatice din Nor- 
vegia, din Anglia, din Germania. $i mai cu sama in Germania, 
care-şi are in momentul de fata doi represintanti străluciți ai tea- 
trului său. Unul e Gerhardt Hauptmann, care înfățișează viata 
reală întreagă a Germaniei, si vieţii întregi a acesteia caută să-i 
dea o direcție potrivită cu necesităţile omenirii contimporane. 

Ei bine, s'a ridicat vre unul din aceşti scriitori germani, ca 
Sudermann si Gerhardt Hauptmann, pănă la onoarea superioara 
de a putea si vada Teatrul National din Bucuresti, si pentru ca 

acest teatru să dea prin ei vieţii noastre actuale un caracter de 
idealism, un caracter de moralitate modernă? 

Nu. lată şi peste granița noastră răsăriteană, la Rusi, se 
desvoltă o literatură puternică. Această literatură are o parte dra- 
matică de o însemnătate hotăritoare. Şi care sânt piesele ruseşti, 
— şi intelegeti că societatea rusească are multe puncte comune 
cu societatea noastră, e o societate în care trăiesc aceleași păcate, 
se frământă aceleaşi aspirații, — care sânt piesele acestea din 
marea literatură contemporană a Rusiei care să fi trecut granița 
răsăriteană a noastră, să fi ajuns aici, la București, și să contri- 
buie la crearea unui sentiment moral superior, la crearea unei 
constiinti nationale în mijlocul poporului nostru? Dar Rușii, este 
adevărat, nu fac piese de distracţie. Vedeţi, tinerii boieri ruşi 
cruta poporul lor în ceia ce priveşte anumite cheltuieli. Cine vrea 
să vadă teatru usuratec si frivol, se duce să-l afle pe scenele pari- 
siene care-i sânt consacrate totdeauna. Dar piesele acelea nu se 
traduc in ruseşte, şi nu trebuie să plătească funcţionarul si ne- 
gustorul şi ţăranul rus pentru a se servi clasa superioară. Căci 
teatrul acesta al nostru nu-l plătesc cei cari îl ascultă, ci uceia cari 
nu folosesc nimic din el, aceia cari, chiar dacă se găsesc în Capi- 
tala, nu află în el ceia ce trebuie să caute înainte de tuate: hrana 
sufletească pentru un popor. Teatrul, cum este la noi, nu e o ast- 
fel de hrană, nu se îndreaptă către totalitatea poporului nostru, 
sau către totalitatea claselor orăşeneşti măcar din societatea noas- 
tra, pentru a aduce folosul ce se așteaptă de la el. 


Dor, să-mi fie îngăduit să trag un învățământ si de la alti 
vecini ai nostri, de la Unguri. Teatrul unguresc s'a creat în ace- 
leasi împrejurări, în care s'a creat si Teatrul nostru National. Nu 
există popor care să aibă o origine mai curată, de un idealism mai 
intact, în ceia ce priveşte civilisatia sa modernă, decât poporul 
unguresc. Iată, Academia noastră a fost întemeiată de Stat, şi se 
cunoaşte în acțiunea ei că a fost întemeiată de Stat, dar Acade- 
mia ungurească n'a fost înființată de Stat, ci de tinerii magnați 
de pe la 1820. Aceşti tineri magnați unguri, într'un moment când 
un vorbitor li atrăgea privirile către Ungaria viitoare, au dat acest 
spectacol, neuitat pentru poporul maghiar: s'au ridicat tineri no- 
bili bogaţi, şi fiecare a arătat suma pe care o dă, = unul a dat 
veniturile sale pe un an intreg, — fiecare, zic, a aratat suma pe 
care o dă ca să se întemeieze Academia ungurească. Teatrul un- 


www.cimec.ro 


DISCURSURI POLITICE 159 


guresc are cam aceiaşi origine ca acel de aici, si el şi-a păstrat tra- 
ditia cum se cuvine, si n'a rătăcit cum a rătăcit teatrul nostru. Şi 
azi, în acel teatru din Pesta, Magyar Nemzeti Szinhaz, se cultivă 
istoria naţională, se cultivă arta curată, se cultivă tradiţia poporului 
unguresc. Şi sânt anumite zile din săptămână în care şcolile merg 
la teatru, şi pentru şcolile mai înalte se dau represintatii anume, 
şi învăţaţi unguri de frunte vin si explică subiectul piesei, si dau 
toate lămuririle trebuitoare pentru ca toţi să înțeleagă. Si, cand 
se gândeşte cineva la astfel de lucruri, înțelege de ce noi nu avem 
încredere în poporul nostru, pe când în sufletul acelora arde aşa 
de puternic conştiinţa de viitorul poporului maghiar! 


Căci, d-lor, teatrul nostru nu trebuie să servească numai 
artă clasică, nu trebuie să servească numai buna artă mo- 
dernă. Teatrul nostru are, pe lângă ce trebuie să se adauge necon- 
tenit, un repertoriu firesc, pe care îl părăsește: e repertoriul de 
la 1860, cel de la 1880, de supt conducerea lui Ghica. Nu tre- 
buie să fie acesta ca un repertoriu mort, ci aceasta este zestrea 
Teatrului Naţional, şi zestrea aceasta a Teatrului Naţional tre- 
buie să fie întrebuințată necontenit de către oricine conduce acest 
teatru. Prin urmare nu se poate îngădui ca, atunci când avem o 
literatura dramatică, s'o neglijăm, pe când altă dată, când no 
aveam, am întrebuințat toată puterea noastră pentru a o crea. 

Şi, pe urmă, chiar dacă această literatură mai veche nu are 
valoarea artistică, — să zicem că n'o are —, dar fără îndoială că 
n’o vor represinta alții, ci, dacă este cineva care e dator s'o repre- 
sinte, sântem noi. i 

Azi avem istoria naţională în şcolile noastre. Se face însă 
mai mult în ceia ce priveşte numele şi datele, şi ea nu formează 
sufletul generaţiilor viitoare. Dar sufletul unui popor se poate 
face prin istoria naţională mai lesne atunci când această istorie 
națională e si în domeniul literaturii, şi în repertoriul teatral. 

Ungurii, dacă ştiu bine istoria naţională, nu o ştiu numai 
din ceia ce au învățat în manuale, ci pentru că figurile mari ale 
poporului unguresc trăiesc în teatrul lui. Teatrul are o viaţă con- 
tinuă, şi el se perindează necontenit înaintea ochilor societăţii. 
Și, dacă Englesii ştiu aşa de bine istoria Angliei, o ştiu, fiţi si- 
guri, înainte de toate din Shakespeare. $i, dacă alte popoare au 
păstrat, cum e Italia, aşa de puternic conștiința trecutului, nu au 
Pastrat-o numai prin școli, ci şi prin literatură, şi mai ales prin 

literatura care se îmbracă in oameni, cari vorbesc cu graiu viu, 
prin teatru. 

Şi teatrul lui Alecsandri, teatrul generațiilor trecute, cu- 
prinde într 'însul viata noastră de-atunci. Se poate admite lucrul 
acesta ca, în anul serbătoririi lui Alecsandri, în anul când i-am 
ridicat, în sfârșit, o statuie lui Vasile Alecsandri, teatrul din Bu- 
cureşti să fi avut numai o seară pentru dânsul? Când atunci ar 
fi fost lucru firesc ca întreg teatrul lui Alecsandri să învie, ar fi 
fost lucru firesc să vedem chipurile generaţiei de atunci, si să 
simţim în sufletele noastre sufletul de care acea generaţie a fost 
încălzită. 


D-lor, Teatrul nostru National are la noi atâtea de facut, 
încât nu-i ajung toate serile din stagiune, și este atâta de făcut în 
societatea aceasta pentru a răspândi cultura modernă, pentru a 
crea morala, pentru a întemeia solidaritatea naţională, e atât de 
mult de făcut, încât toate serile acestea n'ar ajunge pentru înde- 
plinirea misiunii pe care trebuie s'o aibă Teatrul nostru Natic- 
nal. Si, cu toate acestea, d-lor, directiunea actuală a Teatrelor gă- 
seşte de nevoie să mai dea câteva seri: două, trei, patru seri în 
şir, unei anume trupe venite din străinătate ca să se stabilească 
la Teatrul National si să dea represintatii acolo. 

Îmi aduc aminte, d-lor, că, mai săptămâna trecută, un preot 
din Bucovina, care este şi membru corespondent al Academiei, 
părintele Dan, doria să vadă o buna represintatie romănească; 
bate la usa Teatrului nostru... National și găseşte afișul unei tru- 
pe francese. 


D-lor, Teatrul nostru National nu este însă numai pentru: 
noi, ci este, oarecum, si pentru Românii de pretutindeni, si nu 
este poate o mai mare greşeală — şi greşeala s'a săvârşit tot de 
actualul conducător al Teatrului Naţional, — decât aceia făcută 
în timpul Expositiei, când Teatrul National a fost închis, şi Ro- 
mânii cari veniseră de pretutindeni ca să se încălzească de viata 
noastră națională n'au putut să vadă o piesă națională, o piesa 
care sări încălzească. Acestea sânt lucruri care nu se pot inga- 
dui, şi d. ministru de acum cunoaşte lucrurile acestea, şi Dumne- 
zeu ştie pentru ce nu iea o măsură ca să restituie macar acum 
Teatrul National chemării sale fireşti! et 

Si in vremea aceia, d-lor, unde erau chemaţi Românii de 

pretutindeni cari venisera aici cu prilejul Expositiei? Erau pof- 
titi la Arenele Romane, — facute in proportii ridicule, dintr’un 
material tot ridicul si consacrate unor jocuri de pugilat care au 
produs cel mai prost efect pentru moralitatea publica. (Aplau- 
se.) De câtăva vreme este invadată tara noastră de luptători in- 
ternationali, de campioni ai celor cinci continente, ai Raiului şi ai 
Iadului. (Aplause.) Se petrec scene de o brutalitate aşa de mare, 
încât spectatorii din provincie trebuie să se coboare în arene ca 
să dea o lectei cutărui luptător care se încălzeşte prea mult si 
bate în toată forma pe adversarul său. Chiar şi acum, în jurnale 
s'a putut observa o rubrică reservată unui ciudat anunciu cu 
Sherlock Holmes, — simpatia d-lui director!, — si un alt individ, 
şi bănuiesc că este vorba iar de un schimb de pumni. 

Prin urmare, vedeţi genul nou pe care directorul Teatrului 
National l-a introdus în represintatiile noastre teatrale. 

Ati mai văzut, în pugilatele pe care le aranjase în Exposi- 
tie, cum biruitorul se suia într'un fel de cărucior văpsit cu roşu 
— şi, de multe ori, el, biruitorul, era un om de. bun simţ şi, in 
loc să stea dârz ca un triumfător, se ascundea ghemuit ca un olog 
în acel cărucior triumfal. (Mare ilaritate.) 

Iată o inovaţie, dar se pare că directorului Teatrului nostru, 
care închisese ușile din piață si care conducea acum aceste jocuri 
de la Arene, i s'a părut şi d-sale că trebuiesc elemente de spec- 
tacol national. Căci era doar Expositie Naţională, — acum cu 
alde Saraga din Iasi sau cu Bercovici de nu ştiu unde, este alt- 
ceva, — în sfârșit, era Expositia Naţională, şi d. director a sim- 
tit nevoia de a da spectacole nationale. Stim cu toţii că d-lui di- 
rector i se aduce lauda de a fi un tehnician emerit şi un om de 
gust si, în ultima privinţă, nu am avea decât să-l întrebăm pe 
d-sa, care însuşi s'a îngrijit s'o spună în scrisoarea adresată unui 
director de revistă. In această privinţă nu poate să existe indoia- 
li: a exprima o îndoială, ar fi a jigni pe d. director al Teatrelor, 
şi intenţia mea a fost de a nu jigni persoana d-sale, si de a nu răpi 
ilusiile nimănui. Dar eu rămân cu constatările mele. (Ilaritate.) 

D-lor, eu am văzut istoria naţională presintată de d-sa în 
așa fel, încât, dacă, — la Pesta să zicem —, ar fi voit cineva 
să ne facă de râs, n'ar fi avut decât să ni presinte istoria natio- 
nală în felul cum a fost înfățișată în Arenele Romane. Era o 
scenă ca pentru un teatru de păpuşi, pe care apăreau doi tineri 
în haine negre, cari recitau versurile unei poeme, — o poema care 

nu e buna nici ca inspiratie, nici ca informatie servind ca basa 
unei inspiratii, si nici ca vers. D. director al Teatrului National, 
care nu cunoaste de sigur trecutul nostru, are, cu toate acestea, 
un vers foarte frumos, — a scris o singura piesa sau, mai bine 
zis, a tiparit o singura piesa. (Ilaritate, aplause prelungite.) 

D-lor, eu, va mărturisesc, cred că aceasta piesă este opera 
d-lui director al Teatrului National, — va rog nu ma intelegeti 
rau. (Ilaritate.) l 

Zic că d-sa are în cartoanele sale mai multe piese, dar a dat 
una singură, a tipărit numai una. (Ilaritate.) 

Aceasta este deosebirea; în cartoane are si alte piese, dar 
d-sa a tipărit numai una, ale carii versuri sant bune. 

Dar versurile de la „Povestea Neamului“ nu erau bune. $i, 
dacă nici la o ocasie ca aceasta nu găsim versuri bune, când le 
vom găsi? Si era o ocasie rară aceia in care Romanimea din toate 
părţile asista la serbări, într'un număr așa de mare: erau Romani 
din Ardeal, din Bucovina si din alte parti, si nu era locul să-i 
lăsăm să auda ce lăsăm sa se audă prea adese ori. Cel d'intăiu 
poet al nostru să fi fost chemat a face versurile atunci! În felul 
cum s'a făcut, este un păcat aşa de mare, încât mărturisesc ca 
aş spune şi eu o vorbă grea pentru a-l numi. Oamenii aceştia vin 
la noi într'o stare de spirit aşa de ridicată, încât trebuie să li dăm 
lucruri pe care să nu le uite niciodată. Dacă era vorba de teatru, 
nici scândurile Arenelor Romane, nici teatrul de păpuși, nici 
versurile acelea cum dă Dumnezeu, n'ar fi trebuit, ci altă arenă. 
Si, dacă e vorba de arenă teatrală, aveam doar scena Teatrului 
Naţional! Dar se vede că arena cealaltă răspundea unei nevoi pe 
care nu o pot înțelege. Si ar fi trebuit să dăm versurile cele mai 
bune, potrivite pentru istoria neamului nostru, ar fi trebuit să 
găsim cel mai impunător lux pe care bogăţia îl poate da, pentru 
ca în luxul acela să înveșmântăm trecutul nostru întreg. 

Căci, dlor, şi la Teatrul National se face lux în unele ca- 
suri. Eu am văzut o piesă cu mult lux: una cu lumină albas- 
tra, in care se miscau de la dreapta la stânga si de la stânga la 
dreapta două Domnite si un tânăr, fiecare întrebând pe celalt de 
rostul pentru care se găseşte pe scenă, şi niciunul nu putea să 
deie lămuriri, şi sa mântuit represintatia şi tot nu puteau sa se 
dumerească de loc. (Ilaritate continuă.) Iar lumina albastră s'a 
cheltuit multă, pentru această piesă care a fost scrisă, româneşte, 
de un tânăr începător. 

Vedeţi, nu mă îndoiesc că d. director al Teatrului caută in 
adevăr piesele româneşti cele mai bune. Dar, dacă aceasta era în 
ideia d-sale o piesă bună, atunci iarăşi mă lovesc de afirmaţia 
d-sale că este un om de gust... Şi trebuie să i se fi părut foarte 
bună piesa aceasta ca să cheltuiască măcar atâta lumină albastră 
câtă s'a cheltuit în cursul represintatiei din seara aceia. (Ila- 
„ritate.) 

Eu vă zic că nu am intenţia de a jigni pe nimeni, dar piesa 
era foarte rea, şi atunci trebuie să admiteti că se aleg piesele cele 
mai rele. Şi, dacă admitem că se aleg piesele cele mai rele, atunci 
aceasta discrediteaza literatura românească dramatică actuală. $i 
atunci se iveşte în mintea oricui, ca o enigmă, ca o întrebare 
foarte grea de deslegat: ce interes are directorul Teatrului Natio- 
nal românesc să discrediteze literatura românească, prin care tră- 
ieşte sufletul românesc? 

Vedeţi, o întrebare foarte grea, care nu se poate resolva. În- 
teleg, din potrivă, ca directorul Teatrului National să servească, 
să provoace literatura noastră naţională, să o indrepteze când 
greseste, să o încurajeze, să o sprijine, să-i pună la dispositie larga 
sa experiență şi puterea sa de organisator al Teatrului, să se pună 
la dispositia tinerilor de talent. Si am aici o petiție care cuprinde 
trei coloane de nume de scriitori de talent, şi sânt în această listă 
nume ca ale d-lor Coşbuc, Iosif, Sadoveanu, toți oameni cari, daca 
nu s'au consacrat teatrului, pot totuși să-i dea o parte din talentul 
lor, daca ar fi primiţi cu braţele deschise (aplause), si nu i-ar ras- 
pinge nimeni. 


Și, prin urmare, încheind această parentesă şi întorcân- 
du-mă iarăși la Arenele Romane, am văzut priveliștea trecutului 
nostru. Erau haine care se zice că au rămas în garderoba tea- 
trului nostru, dar era foarte bine să fi rămas la Arene, fiindcă nu 
corespundeau timpului lor şi nu erau frumoase. 

Erau în alegoria aceia şi momente strasnice; de pildă, când 
Mihai Viteazul apărea. Mihai Viteazul, fiind un erou tragic, era 
suit pe un ca! negru şi, cariera lui fiind o carieră repede, calul 
acela alerga cu un avânt nebun. Arena nu era mai mare decât 
sala aceasta; Mihai intra pe poartă în goana calului, cuceria si 
Ardealul şi Moldova si, ca să se arate că sfârşitul lui a fost tra- 
gic, calul avea şi el gustul de a cădea în nas la sfârşitul excursiei 
lui. (Ilaritate.) 

Ei bine, d-lor, acestea sant in adevar lucruri ridicole, dar de- 
acelea cari compromit o tara fata de ai săi de acasă, fata de cei de 
aiurea, cari trebuie sa aibă o ideie buna de România, și ele o com” 
promit si fata de străini. Şi, iarăşi, este compromitator pentru re- 
putatia noastră să se arate chiar repertoriul Teatrului National 
așa cum el se înțelege astăzi. 


Eu nu voiu contesta că actualul director al Teatrului Na- 
tional este autorul unei piese bune, unei bucăți lirice bune, — 
iarăşi o singură bucată, ,,V’aduceti aminte, strămoşi”. Nu voiu 
contesta că are cunoștințe întinse, că este un om harnic. Şi d-sa . 
are această părere de sine, şi eu această părere de d-sa. Nu voiu 
contesta, din acelaşi motiv, că este un om de gust, — afară din 
Arenele Romane. 

Ei bine, când un om cu cunoștințe, cu gust, care poartă frumo- 
sul nume al unuia din acei străini cari au venit în ţară și ne-au iubit 
mai mult decât noi înşine, dr. Davila, un om care este înrudit cu: 
mândrul neam al Goleştilor, acela care, şi în timpurile trecute și în. 
timpurile mai apropiate, a luptat pentru desrobirea trupului si sufle- 
tului românesc, când un asemenea om este înștiințat că săvârşeşte 
o gravă greşeală, făcând din Teatrul Naţional o sucursală a tea- 
trelor de mâna a doua şi a treia, — iar, în ce privește morala, de 
un grad si mai jos, — din Paris, atunci este o vorbă românească: 
dacă ţi se spune că eşti într'o anumită stare de care se vorbia 
aici atunci când se discuta legea alcoolului, du-te şi te culcă! (Ila- 
ritate.) 

Oricare din noi a făcut concesii opiniei publice. Opinia pu- 
blică este stăpâna noastră: ea ni spune anumite lucruri pe care 
nu le credem la început, dar totuşi trebuie să-i facem concesii la 
sfârşit. Opinia publică însă cere Teatrul National pentru scopuri 
naționale, pentru scopuri idealiste, pentru scopuri morale. 

Dumnealui, in loc să se convingă de lucrul acesta, a tipărit 
o scrisoare, care este bine să rămâie între noi. Ce bine că limba 
românească este o limba care nu se prea înțelege in alte parti!; 
dar sânt înăuntru lucruri jignitoare chiar și pentru conştiinţa 
cea mai greoaie supt raportul susceptibilitatii nationale. 

Se zice de piesele cele noua că sânt scrise în „stil de buca- 
tăreasă“. Nu ştiu ce însemnează „stil de bucatareasa™. Scriitorii 
noştri aparţin la mai multe profesii, dar niciodată n'au fost prin- 
tre ei bucătari, şi nicio scriitoare n'a fost bucătăreasă. (Aplause.) 

„Nu-mi inchipuiu cum poate adopta cineva un stil de bucătăreasă. 
Apoi, cand ar dori cineva sa scrie o piesa de teatru asa cum ar 
scrie-o o bucătăreasă, pentru aceasta trebuie să cunoască psiho- 
logia unei bucătărese, și lucrul acesta nu se hotărăşte oricine să-l 
cerceteze. l 

Prin urmare, vedeți, nu este bine să se arunce o asemenea 
vorbă literatilor tineri. Acum că gustul directorului teatrelor o 
fi mai fin decât gustul unor scriitori de-ai noștri, ne bucură. Să 
înrâurească d-lui prin gustul d-lui cel fin asupra gustului mai pu- 
tin fin al scriitorilor! Se ştie doar că oricine conduce un jurnal, o 
publicaţie, îndreaptă pe ici, pe colo, pe acei cari colaborează, dar 
‘nu trebuie sa li arunce pentru aceia în fata o vorbă ca aceasta: 
„scrieri de bucătăreasă""! Şi nu pentru X sau Y, ci pentru tota- 
litatea scriitorilor tineri! 

N'au drept sa se supere scriitorii tineri şi sa fie atinsă opi- 
nia publică din această ţară? 

Mai departe, directorul Teatrelor spune în scrisoarea aceia 
„că santem un popor care abia ne-am ridicat din robie, din tica- 
loşie, din toate păcatele trecutului. Ba încă, atunci când vorbeşte 
de robie, se gândeşte la robia în alt sens. Nu că am fost supuși 
“Turciei, că ne-au încălcat Rusia şi Austria, — lucruri de acestea 
le auzim în Cameră une ori, şi nu este bine să le auzim mereu 
nici aici în Cameră, nu e bine să se amintească în continuu robia 
Turcilor: n'o amintesc nici Bulgarii, cari li plătesc tribut, şi, la noi, 
în fiecare moment, se tot vorbeşte de robia turcească si se arată 
bucuria ce simte Europa astăzi când sântem oameni liberi şi cum 
se cade. Dar vorbe de acestea le poate spune cineva care a trăit pe 
vremea robiei şi care a văzut lucruri ce nu puteau sal multa- 
mească şi apasă greu pe sufletul lui şi acum. Vorbe de acestea 
însă nu se mai pot spune de cei cari nu au văzut înșiși vremurile 
-de robie. Şi, deci, vorbind de robie, d. director nu se gândeşte 
măcar la robia fata de Turci, ci la robia Țiganilor la noi. Asa am 
înţeles scrisoarea. Noi am fost, adecă, ultimul popor care am des- 
fiinţat robia. Este adevărat. De si multi dintre robii aceia ţigani, 
după propria lor mărturisire, mai bine erau pe lângă casele boie- 
rilor decât cum sânt acum, nenorociti, fără rost, rătăcind fliman- 
zi prin societate. (Ilaritate.) Era însă o datorie fata de civilisatie 
să înlăturăm robia. Dar nu trebuie să tot aducem înainte necon- 
iu la orice prilej, lucrul acesta dintr'un trecut cu totul în- 
-cheiat! 

Zice, apoi: sântem barbari, sântem cruzi, aspri, în cugetarea 
noastră, în scrisul nostru şi, fiind asa cum sântem, trebuie sa se 
găsească un om providential care să ne îndrepte totdeauna pe 
calea cea bună, care să ne pregătească putin pentru civilisatie. 
Acum, iarăși, când lucrurile acestea ni le spune în ordinea eco- 
nomică un bărbat de Stat care a văzut prefacerea noastră din ul- 
timele decenii, care are o parte însemnată în aceasta şi care, ca 
orice bătrân, se gândește cu preferinţă la trecut, înțelegem; dar 
să vină un tânăr să ni spuie cum că el e mandatarul providential 
pentru rafinarea si civilisarea noastră prin „„Joseta“, prin ,,Enig- 
ma“, prin „Hoţul“, prin „,Surioara“, prin „Sherlock Holmes", 
care inspiră dorinţa de aventura si ne învață a ne închina ener- 
giei americane aplicate oricărui scop, când vine cineva cu un ast- 
fel de program într'o mână si cu amintiri de acelea în cealaltă 
mână, avem dreptul să ne supărăm întru câtva. 

Şi, când ne supărăm în particular, dacă sântem scriitori, 
scriem un articol, dacă sântem şi gazetari, ni-l tipărim în gazeta 
noastră, dacă ne întâlnim mai multi la un loc, ni spunem supăra- 
rea între noi, dar, când supărarea este foarte întemeiată şi foarte 
mare, când această supărare se potrivește, coincide cu o pagubă 
ce se aduce civilisatiei si vieţii noastre morale printr'o anumită 
stare de lucruri, care se poate înlătura, şi când toţi câţi sântem 
aici adunaţi, aproape toţi avem această părere, pe care multi 
din d-voastră ar fi exprimat-o şi mai bine decât am exprimat-o eu, 
va să zică atunci când lucrul se înfăţişează așa, şi când este 
aici d. ministru care, fără îndoială, are aceiaşi părere (mare ila- 
ritate, aplause), atunci supărarea legitimă se exprimă altfel. 

Căci, d-lor, ce lucru poate să fie mai înalt, ce lucru poate 
să fie mai însemnat decât viata noastră sufletească si decât nece- 
sitatile acestei vieţi sufleteşti? 

Va să zică, atunci când lucrurile se înfăţişează asa, când 
toată lumea e deplin înțeleasă asupra unui lucru, care ar fi mo- 
tivul să nu se dea o soluţie pe care nu e nevoie să o spun eu ca 
să o intelegeti d-voastră cu toţii, si ca d. ministru, în sfârșit, sa 
ni-o fagaduiasca? 

Fiindcă, vedeţi, cred că, între măsurile care zăbovesc, între 
măsurile care se sfarămă și se prefac în jumătăți de măsuri, cred 
că acestea din urmă sânt si mai rele când este vorba de un interes 
cultural al nostru. Când s'a început cercetarea unei chestiuni cul- 
turale, când s'a pornit discuţia ei, când s'au luat măsuri spre în 

drumarea ei catre o solutie, atunci nu trebuie sa se opreasca ni- 
meni în drum. Căci atunci lumea nu mai înţelege, şi, într'o tara 
liberă, intr’o tara constituţională, cum este a noastră, într'o tara 
cu conştiinţă publică, cum este a noastră, nu trebuie să fie lu- 
cruri care sa nu se înțeleagă, ci trebuie să facem numai lucruri 
care să se înţeleagă, de la început până la sfârşit. 

Si, aşa, ar fi foarte trist dacă în chestia Teatrului sar în- 
tâmpla ce s'a întâmplat în chestia unor anumite şcoli cu spirit 
străin, în care se lucrează contra intereselor nationalitatii noastre: 
este vorba de şcolile catolice pentru fete. D. ministru începuse o 
acţiune bună, luase măsuri contra acelor școli, se pronuntase o 
pedeapsă, se prevăzuse închiderea şcolilor, — căci sânt şcoli care 
nu se pot îndrepta, după cum sânt oameni cari nu se pot îndrepta 
sau cari, ca să se poată îndrepta, trebuiesc impinsi spre viata 
privată, cu libertatea ei nemărgenită. (Aplause. Ilaritate.) 
Prin urmare, d-lor, se prevăzuse închiderea acelor şcoli, si 
pe urmă s'a întâmplat unul din acele lucruri care nu se pot în- 
telege: şcolile, in loc să dispară, rămân, şi se întăresc, pastran- 
du-şi, dacă nu vechile lor programe, cel putin vechile lor ten- 
dinte. 

Astfel odată s'a făcut greşeala; s'a atacat o problemă şi s'a 
lăsat în drum. 

Cred, dlor, că acum, când, intemeiati pe asentimentul în- 
tregii opinii publice, atacăm o altă mare problemă privitoare la 
viaţa noastră culturală, privitoare la sufletul moral al societăţii 
noastre, nu este bine să lăsăm lucrul îngăimat. 

Aş fi curios să aud argumentele care s'ar presinta pentru 
perpetuarea acestei stări de lucruri. Iar, dacă acestea nu se vor 
presinta, voiu avea onoarea să presint eu o moţiune, după ce voiu 
asculta pe toți acei cari au să vorbească în această chestie. Căci, 
dacă argumente nu se vor presinta, d-lor, se impune o soluție de- 
finitiva, prin care să restituim Teatrul National misiunii sale fi- 
resti. 

Am zis. (Aplause prelungite.) 

[D. I. Procopiu aduce înainte gestiunea financiară bună a 
Teatrului. N'a fost anul acesta nici un deficit la Teatrul Na- 
tional. ] 

D. N. Iorga. A fost unul în sufletul national. 

[D. ministru Haret admite toate conclusiile interpelatoru- 
lui şi făgăduieşte o nouă lege a Teatrelor, iar, dacă, până la pre- 

sintarea ei, starea de lucruri la Teatru nu s'ar îndrepta, va lua 
măsura dorită de interpelator şi Cameră. 

D. Davila, directorul Teatrului, tipăreşte într'un ziar de 
opositie o scrisoare de ofense pentru interpelator, pentru ministru 
şi pentru Cameră. 

Ea provoacă următoarea întrebare: (5 Mart)]. 

D. N. Iorga. Onorata Cameră. Cred că o chestie adusă 
înaintea Camerei trebuie să fie resolvită definitiv tot înaintea 
Camerei. 

Fata de interviewul pe carel publică directorul Teatrului 
în ziarul „Ordinea“ în dimineaţa aceasta, am onoare a întreba pe 
d. ministru al Instructiei dacă ştie că, în urma discuţiei urmate 
în Cameră cu privire la direcţia Teatrului Naţional, d. director 
al Teatrelor a publicat în ziarul politic „Ordinea“ un interview 
prin care declară că discuția menţionată înseamnă „paguba unei 
zile de muncă“. 

Ceia ce am făcut noi alaltăieri este deci paguba unei zile de 
muncă. Vine dumnealui s'o constate. 

Al doilea, dacă ştie că, în urma făgăduielii date de d. mi- 
nistru că se va înlătura sistemul de pana acum la Teatru, — fä- 
găduială care singură m'a oprit de a presinta o moţiune cerând 
destituirea d-lui director, — acesta din urmă declară că ,,inten- 
tia sa este să-și vadă de treabă ca şi până acum”. 

Aşa scrie dumnealui: este dispus „să-şi vadă de treabă ca şi 
pănă acum“. Este foarte elegant, foarte respectuos cu ministrul, 
foarte respectuos fata de Parlament. 

Al treilea, dacă ştie că, pentru a precisa atitndinea sa fata 
de ministrul său, d. director declară că „nu este de părerea d-lui 
Haret" în cutare chestie. 

Pentru directorul Teatrelor ministrul său este „d. Haret". 

Şi că, împotriva intenţiei d-lui ministru de a schimba legea 
Teatrelor, dsa crede „că nu e nevoie nici de legi, nici de orga- 
nisatii nouă”. 

Vedeţi, d-le ministru, d-voastră ni-ati făgăduit o lege, si 
d-voastră ati uitat să-l întrebaţi pe dumnealui, şi dumneuui va 
spune că nu e nevoie. (Aplause.) Şi că, mai la urmă, — aceasta 
era frasa in care se resumă spiritul interviewului, — „e de părere 
că direcţia Teatrului trebuie să rămână la Teatru, iar nici le cum 
să fie transportată la Ministeriu“, 

O autoritate inferioară, ca Ministeriul, fata de cancelaria 


Teatrului National. (Ilaritate.) 

Este adevărat că domnul director al Teatrelor nu propune şi 
nu anunță destuituirea d-voastră de către dumnealui, şi trebuie 
sări fiţi recunoscător. (Ilaritate, puternice aplausz. ) 

Nu crede d-sa că în această declaraţie se afla o jignire a 
Camerei si un act de nesupunere a unui funcționa: al său, care, 
rămâind nepedepsit, printr'o toleranță neexplicabilă, s'ar pune în 
joc însăși autoritatea şi demnitatea d-sale de ministru? 

În casul când nici aceste fapte n'ar face pe d. ministru a raz- 
buna demnitatea d-sale atinsă și ofensa adusă Canierei, am 
onoare să cer, pentru o nouă interpelare, încă de acum: 

Dosarele privitoare la sedintile comitetului teatral în ulti- 
mul an, precum si la gratificatia, în sumă de mai multe mii de 
lei, acordată de d. director, cu de la sine putere, unui număr de 
artişti; 

Dosarul veniturilor şi cheltuielilor spectacolelor de la Are- 
nele Romane. | 

Adaug verbal că voiu avea onoarea, domnule ministri, să 
cer si o copie după actele care au încheiat cariera actualului di- 
rector al Teatrelor când era administrator în Dobrogea si inspec- 
tor de poliție la Bucuresti. Veţi binevoi a-mi pune la dispositie si 
actele acestea, care pot fi interesante. (Mult prelungite aplause. 
Bravo.) 

(D. ministru Haret întreabă când doreşte interpelatorul a 
vorbi.) 

D. N. Iorga. Dle ministru, eu sânt gata chiar acum să des- 
volt interpelarea, adecă să mai adaug câteva cuvinte la ceia ce 
am cetit si prin urmare d-voastră puteți răspunde astăzi. Dar şi 
dosarele ar fi bine să le am. 

In casul când d. Davila nu poate să fie destituit pe basa do» 
vezilor de respect date autorității ministeriale si demnității Parla- 
mentului, atunci vă rog să-mi dati si actele acelea pentru a face 
a treia interpelare. (Aplause.) 

D. Ministru al Cultelor. Va rog să desvoltati interpelarea. 

D. N. Iorga. (Se urcă la tribună în aplausele Adunării.) 

Onorată Adunare. Nu pot zice că aveam siguranța că d. 
director al Teatrului, în urma observațiilor cari i s'au adus de 
la această tribună, pe care, ca orice cetățean al țării, este dator 
să o respecte, în urma condamnării politicii sale culturaie de la 
Teatrul Național de către superiorul acela care-l poate destitui, 
adecă de d. Ministru, nu pot să spun că aveam siguranța că 

d. director al Teatrelor se va amenda, se va îndrepta. Cu toate 
acestea, nu am crezut că d. director al Teatrelor, perseverand 
în atitudinea sa din trecut, va avea curajul de a tipări într'o foaie 
politică, — d-lui, care, în calitate de funcţionar, nu are dreptul, — 
un interview ca acela din dimineaţa aceasta, în care se declară 
lucruri extraordinare: Ca-si rade de o şedinţă a Parlamentului, 
în care s'a tratat chestia instituţiei în fruntea căreia d-lui se ga- 
seşte pus, că priveşte această şedinţă ca un timp pierdut, ca ne 
consideră ca răpitorii unei diurne pe care nu o merităm pentru 
putina osteneală pe care ni-am dat-o noi, — d-lui ar zice: actori 
ai piesei, adecă eu, d. Procopiu şi d. ministru. Şi nu credeam, 
iarăși, că d-lui va declara, cum face prin interview, că nu este un 
funcţionar public care să poată fi revocat, care să aibă a da so- 
coteală cuiva, că nu este un funcţionar public care să trebuiască 
a ţinea seamă de opinia publică, de spiritul timpului, ci că d-lui 
este un fel de — ştiu eu? —, de suveran, ereditar (ilaritate) sau 
fără drept de ereditate, al Teatrului National. Prin urmare, d-le 
ministru, care veţi vorbi dupa mine, binevoiti a mă lă- 
muri, — vedeţi, n'am învățat Dreptul şi oarecare cunoştinţe de 
Drept constitutional îmi lipsesc, — binevoiti, vă rog, a mă lä- 
muri ce însemnează această nouă categorie de funcţionari care 
se introduce in Tara Romănească. 

Până acum ştiam funcţionari pe cari îi numeşte Ministeriul, 
funcţionari cari n'au dreptul de a discuta în public actele Mi- 
nisteriului, funcţionari cari n'au dreptul să se ducă la o gazetă 
din opositie pentru a arunca atacuri împotriva ministrului lor. 
Ştiam funcţionari cari sânt datori să-şi plece capul înaintea Par- 
lamentului, — chiar, să zicem, când Parlamentul li-ar face o ne- 
dreptate. Ştiam, de asemenea, funcţionari de aceia cari nu pot să 
fixeze ei singuri margenile functiunii lor si să spună că de acum 
în trei ani de zile se va face o organisare sau să-şi desvolte un 
program care nu se știe în câţi ani de zile va putea fi adus la 
indeplinire, mai cu samă când d. ministru ni pusese alaltă- 
ieri în perspectivă apropiata destituire a d-lui Davila, în casul 
când nu va schimba sistemul de conducere al Teatrului Na- 
tional. 

Va sa zica, d-lor, se constata ca in tara exista functionari 
cari nu tin sama de ministru, cari cred ca nu atarna de dansul, 
sau declară ca nu înțeleg ca ministrul să aibă autoritatea asupra 
cancelariei lor. Atunci întreb: de cine atârnă, d-le ministru, acest 
funcţionar? 

Tara aceasta este o tara constitutionala. Orice functionar 
este in legătură cu ministrul, şi Parlamentul este acela care exer- 
cità controlul superior asupra întregii vieți publice. Și n'am scă- 
pat, prin suferinţe şi lupte grele, de o stare de lucruri care tră- 
ieste încă în amintirea bătrânilor, pentru ca, pe o cale piezisa, 
această: stare de lucruri să se întoarcă înapoi (aplause prelun- 
gite) dandu-ni funcţionari speciali, nerăspunzători si cu dreptul 
de a insulta, în același timp, opinia publică, pe superiorii lor fi- 
reşti și Parlamentul. (Aplause prelungite.) 

[D. Davila, persistând în atitudinea sa, a fost revocat.] 

IN CHESTIA SCOATERII EVREILOR DIN 
ARMATA 


(7 MART 1908) 


Noua lege militară, presintată de generalul Averescu, lasă neîn-- 
trebuintat prilejul de a curăţi oastea românească de Evreii netrebnici: 
şi periculoși. 

In urma insultelor aduse de primul-ministru, se dau aceste ex-. 
plicatii în şedinţa dela 10 Mart: 


Onorată Cameră, 


Articolul 1-iu din proiectul de lege pentru organisarea ar- 
mawi zice că: „Toţi locuitorii României“; — notati: „toți locui- 
torii României“, — ,,datoresc personal serviciul militar“. 

Ceia ce vine pe urmă, că: „se vor tinea în samă condi- 
ţiile legii de fata si ale celei de recrutare“ priveşte felul cum se 
va face serviciul militar, dar principiul e exprimat în întăia pro- 
positie: „Toţi locuitorii României datoresc personal serviciul mi- 
litar". 

D-lor, felul cum e redactat acest articol in partea lui d'in- 
tăiu provoacă observaţii pe care le cred prea interesante, prea 
legate cu binele nostru naţional, pentru ca să le păstrez numai 
pentru prieteni, sau numai pentru discuţii în scris, şi să nu le co- 
munic și d-voastră. 


Prin permanentisarea armatei, prin serviciul de doi ani, care 
ni îngăduie, cu mijloacele budgetare de acum, să avem o oaste 
mai mare, — şi trebuie s'o avem mai mare —, printr'aceasta se 
creiază oastea noastră cea nouă, de care n'avem nevoie pentru cu- 
ceriri, căci rostul războiului nostru va rămânea pentru totdeauna, 
cum zice poetul, să ni apărăm „sărăcia şi nevoile și neamul“, dar 
creăm o oaste nouă care poate fi menită în unele împrejurări să 

servească si anume scopuri firești ale desvoltarii poporului nostru. 
Prin urmare prin legea d-lui ministru căpătăm o oaste în adevăr 
modernă. 

D-1 preşedinte al Consiliului, vorbind de legea aceasta, a 
mai ridicat înainte o nevoie a oştirii celei noi: ca aceasta să aibă 
o valoare sufletească, morală. D-sa a arătat necesitatea unei ca- 
maraderii între ofițeri, pe de o parte, şi între ofițeri și soldaţi, pe 
de altă parte, camaraderie pe care d-lui a numit-o cu un vechiu 
cuvânt românesc, foarte frumos: ,,fratie de cruce“. Eu ieau cu- 
vântul acesta ,,fratie de cruce“, pentru că se pare că şi părerea 
d-lui ministru-presedinte este că oastea aceasta trebuie să fie o 
oaste in care legea noastră, neamul nostru să-și aibă rostul hota- 
ritor. Prin urmare oaste cu ,,fratie de cruce“ înțeleg si eu. 

Dar oaste fără ,,fratie de cruce” şi fără unitate de neam, 
aceasta n'o înţeleg eu. 

Deci cred că această oaste modernă, această oaste solidară, 
această oaste insufletita de același spirit, trebuie să aibă şi o va- 
loare naţională, să represinte un popor în întreg sufletul şi în 
toate aspiraţiile lui. | 

D-lor, va veni o lege a recrutării, şi această lege a recrutării 
va trebui sa preciseze, cu privire la articolul liu, că nu toţi lo 
cuitorii României datoresc personal serviciul militar, ci acei cari 
sânt supuşi străini nu datoresc serviciul militar. Oricum ar fi, 
trebuie să se mai hotărască un lucru, anume că de la serviciul 
militar personal trebuie să fie excluși și acei străini cari nu au o 
protecţie străină. 

În adevăr, la noi, pe lângă străinii ceilalți cari au venit în 
tara, fiindcă i-a atras viata noastră economică, si pe cari nu i-am 
poftit noi, — căci nu sântem din acele State care au poftit pe 
străini la ele acasă, ca Austria, care li-a dat privilegii si în cu- 
prinsul căreia au întemeiat colonii; la noi străinii au venit de la 
sine —, va să zică pe lângă străinii aceştia razleti se întâlnesc şi 
alti străini, veniţi in mare număr, veniți ca naţiune. 

Vedeţi, de legea lor nu mă preocup de loc, căci noi, Roma- 
nii, nu am prigonit niciodată pentru lege pe nimeni, si nici nu 
vom prigoni de aici înainte. Aceşti străini însă au venit solidari, 
ca nație, ocupând un teritoriu distinct din pământul nostru și 
încercând a face din teritoriul acela un teritoriu national al Jor. 
Aceşti străini au fost de la început, si sânt şi în momentul de 
faţă, cu totul străini, şi ei nu pot fi siliţi, nici potrivit cu drepta- 

tea, nici cu nevoile noastre, a face serviciul militar. Acesti straini 
cari se numesc in Moldova Jidani, cărora li se zice aici Ovrei şi 
cărora, li se mai spune, literar, Evrei, străinii aceştia nu au venit 
din provinciile turceşti, într'o vreme când noi făceam parte din 
corpul Imperiului Otoman. Prin urmare nu se poate zice că ei, 
venind din alte părţi ale Imperiului Otoman, aveau un oarecare 
drept la cetăţenie. Ei au venit din străinătatea cea mai străină, 
şi fata de ţara noastră şi fata de Imperiul Otoman; au venit, 
d-lor, din Rusia si din Austria, din ceia ce este astăzi Rusia 
şi Austria la hotarele noastre, dar care era atunci Polonia. Prin 
urmare, când nu se mai putea face negot în Polonia cu deplină 
linişte, atunci ei s'au năpustit asupra ţării noastre. La 1650 nu 
erau de loc, la 1750 erau într'un număr îngrijitor, la 1850 ajun- 
seseră să aibă in mare parte viata economică a Moldovei, şi să 
ne ferească Dumnezeu să rămânem cu sistemul de până acum, 
pentru că atunci nu se ştie ce vom avea la 1950! 

Va să zică au venit ca străini; tara îi cunoştea supt acest 
raport, de străini. Nu erau supuși funcţionarilor ţării; erau supuși 
unor funcţionari de încasare, unor strângători de imposite, unor 
agenţi de poliţie, luaţi din mijlocul lor. Situaţia lor ca breaslă 
străină arată foarte bine cât erau de străini. Niciun Domn al 
nostru din cei vechi nu s'a gândit să ceară acestor oameni ser- 
viciul militar. Serviciul militar cerut acestor străini nu stă deci în 
datinele ţării noastre. 

A trecut câtăva vreme până când s'au întemeiat consulatele 
străine, care şi-au dat toate silintile pentru ca să-i apere în jude- 
cata, pentru ca să li servească afacerile. Aceasta era situaţia tutu- 
ror consulatelor faţă de Evrei, de la întemeierea lor, pe la 1870. 
Căci toată Evreimea de la noi s'a dus la deosebitele consulate şi a 
trecut supt protecția străină. Până şi consulatul frances avea o 
foarte bogată clientelă de Evrei; consulatul frances dispunea de 
mii de supuși francesi, cari nu aveau nimic din spiritul frances, 
sau din calitățile poporului frances, ci erau Evrei de la noi, de 
aceia cari se şi numiau, în batjocură, ,,tartani*, — nume supt 
care acest popor este cunoscut și astăzi în Moldova —, ceia ce 
înseamnă: supuşi, de la cuvântul nemtesc ,,Unterthan“. Şi au 
fost supuși până într'un moment, până în momentul când s'a 
desfiinţat la noi jurisdicţia consulară. Când, deci, nu au mai avut 
interes să stea supt protecţia străină, atunci au părăsit acea pro- 

tectie străină, fără a îndeplini vre-o formalitate legală care să-i 
facă a intra în cetatea noastră. 

Prin urmare Evreimea din Moldova şi cea prelinsă de acolo 
în Tara-Romaneasca represintă străini în înțelesul cel mai desă- 
varsit al cuvântului, străini cari îşi neglijează datoriile lor fata 
de consulatele respective şi niciodată n'au căpătat cetăţenia ro- 
mână decât, doar, trecând individual pe aici pe la noi şi pe la 
Senat, de s'au împământenit potrivit cu prescriptiile legii actuale. 

Este adevărat, d-lor, că Europa ni cerea să-i introducem în 
bloc în cetatea noastră. Dar atunci un Guvern energic si o Ca- 
meră care a avut conştiinţa datoriei sale au împiedecat această 
trecere in bloc în cetatea românească, au impiedecat acest specta- 
col curios ca să se vază carul progresului român tras de o parte 
de un Evreu şi de altă parte de un Român, ceia ce ar fi însemnat 
ca Evreul, după o bucată de vreme, să se suie pe gâtul ..tovara- 
şului“ său român. 

Va să zică situaţia este așa. Evreii sânt străini, şi nu avem 
dreptul de a supune pe aceşti străini la serviciul militar. Aceasta 
este clar. Cetăţenia românească nu o putem acorda în bloc. Deci, 
să facă serviciul militar? Nu. Nedandu-li drepturi cetățenești în- 
tregi, nedându-li măcar dreptul de a purta galonul de sergent sau 
tresa de ofițer, li creăm o situație specială, care nu se poate în- 
chipui legal. Şi noi sântem o ţară mică, supt multe raporturi 
şi o ţară slabă, şi, ca atare, ea nu poate să-și permită astfel de 
călcări ale drepturilor elementare. Încă odată, drepturi nu li pu- 
tem da în bloc; o consecinţă firească este că nu putem să-i intro- 
ducem în oastea noastră. 

Dar noi nu avem nici măcar nevoie de dânşii. În oastea 
noastră, s'a spus si se spune la fiecare ocasie, putem introduce 
mai multe elemente româneşti decât ele sânt de fapt. Care ar fi 
atunci motivul ca noi, cari avem un prisos de flăcăi români, în 
stare să servească în oaste, să ne adresăm la dânşii, la Evrei? 
Toată lumea știe că, din câte neamuri sânt pe lume, acela care 
are mai puţină aptitudine pentru acest mestesug este neamul 
evreiesc. Chiar acum s'a făcut experienta în războiul ruso-iapo- 
nes. Ofițeri ruși foarte serioşi cu cunoştinţa lucrului, cu simţul 
răspunderii spuselor lor au declarat că partea aceasta din oaste 
nu li-a fost de niciun folos, că elementul evreiesc a servit mai mult 
să încurce sau să primejduiască armata decât să o îndrumeze, să 
o îndrepte către biruinta. Pe lângă aceasta, se ştie că acest po 


www.cimec.ro 


DISCURSURI POLITICE 177 





por, care, in cărţile lui sfinte, vorbeşte de bătăile lui Dumnezeu, 
pe care recunoaște că le-a meritat, se ştie că mai este afectat de 
o boală de ochi, care a adus, în adevăr, un lucru nou în oastea 
romănească: a adus acele spitale de conjunctivită, ca la Frumoa- 
sa de lângă Iasi, în care o sumă de flăcăi romani au ochii pierduţi 
in urma primirii prin contagiune a acestei boli a Vechiului Tes- 
tament care trăieşte şi azi în poporul evreiesc. 

Deci dreptul de a-i face să slujească în oaste nu-l avem, fo- 
los ostii noastre, ei nu pot să aducă, din contra sânt un element 
periculos pentru sănătatea fisică și morală a acestei ostiri. 

"-Dlor, dar cer ei măcar să facă slujba militară la noi? Se 
ştie că Evreii, în cea mai mare parte a lor, consideră serviciul mi- 
litar ca un fel de impiedecare a afacerilor, ca un fel de încurcă- 
tură în speculaţiile lor şi că întrebuințează toate mijloacele pen- 
tru a scăpa de serviciul militar. Chiar în timpurile din urmă au 
fost judecăţi de acelea, ale unor medici români, ale unor ofiţeri 
români, cari cu ocasia recrutărilor se lăsaseră momiti de aurul 
evreiesc. Prin urmare Evreimea nu vrea să facă oaste. Daca-i. 
aduci în oaste, serviciul îl fac numai de mântuială. După ce au 
încercat a conrupe la recrutări pe cei cari le fac, după aceia con- 
rup sistematic gradele inferioare, conrup pe caporali, pe sergenti, 
pentru a li se ingadui să nu facă serviciul militar efectiv. Deci, 
nu numai că nu avem dreptul de a supune pe Evrei la serviciul 
militar, nu numai că nu pot să ni fie de vre-un folos în oastea 
noastră, dar, pe lângă aceasta, ei înşii nu doresc acest lucru. 

Sânt însă anume persoane care, ele, doresc acest lucru: unele 
persoane din clasa lor conducătoare, si aliaţii lor din Evreimea 
europeană. 

Aceştia caută neapărat ca Evreii să slujească în oastea noa- 
stră pentru a se folosi de acest fapt, pentru a întrebuința acest 
argument în vederea acordării drepturilor cetăţeneşti Evreimii în 
total. 

Si nu înțeleg care e folosul nostru atunci când noi servim 
în acest fel o causă străină. 

\ 

Aceasta chestie a serviciului militar al Evreilor in oastea ro- 
mănească nu este măcar o chestie nouă. A adus-o cândva in dis 
cutie un ministru de Razboiu chiar, generalul Berendeiu, care nu 
era nici un tânăr, nici un om cu temperamentul exagerat, care nu 
era nici un nationalist visător, ci numai un bun ofiter si un bun 

patriot roman. Generalul Berendeiu a adus aceasta chestie. Dar 
nu a putut să treacă legea in felul cum o presintase el; n'a putut 
să multameasca această cerere a opiniei publice româneşti. 

Noi poate am uitat aceasta; Evreii însă isi aduc aminte. $i 
în laşi este un medic, Ghelerter, care este şi profesor. care, în- 
tr'o scrisoare particulară, se ocupa, dăunăzi, de generalul Beren- 
deiu şi-l numia pe acesta... (zgomot. ) 

D-lor, vă rog, chestia este destul de însemnată, chiar când 
este expusă rău, pentru a-mi da atenţie; şi, apoi, voiu mântui în- 
dată. 

Va să zică, doctorul Ghelerter, în numele Evreilor săi, îşi 
aduce aminte de încercarea generalului Berendeiu, și în acea scri- 
soare particulară numia pe acest meritos militar, fost ministru de 
Razboiu, pe acest om de mare valoare, îl numia: «cane setos de 
sânge". 

Scrisoarea s'a descoperit, sa publicat, dar d-rul Ghelerter 
n'a fost expulsat, ci a fost numai invitat, în calitate de profesor 
al unei şcoli evreiești, să treacă înaintea Consiliului de disciplină 
de la Ministeriul de Instrucție Publică *! 

Prin urmare noi am uitat casul generalului Berendeiu, dar 
d-rul Ghelerter, el, isi aduce aminte de răposatul general, pe 
care-l califică de „câne setos de sânge“ fiindcă voia să smulgă 
Evreimii acest argument pentru a căpăta drepturile cetățenești, 
care este presenta, inutilă şi periculoasă, a soldaţilor evrei în oas- 
tea noastră. 

Am zis: inutilă şi periculoasă. Şi este în adevăr, periculoasă 
din alt punct de vedere. 


D-lor, noi în oastea noastră avem pe Turcii din Dobrogea. 
Dar acești Turci din Dobrogea fac parte din cea mai minunată 
rasă supt raportul militar; sânt ostaşi de cari avem nevoie. Turcii 
aceştia din Dobrogea, apoi, într'un războiu viitor, nu pot să fie 
intrebuintati decât împotriva unor duşmani cari sânt şi ai nea- 
mului lor. Prin urmare presenta Turcilor în oastea noastră nu 
are nimic periculos. Dar este ceva periculos să introducem mii de 
oameni străini în oastea noastră, cari să înveţe mânuirea. armelor, 
pe cari să-i facem să cunoască organisarea armatei românești, pen- 
tru a-i scoate întâmplător la o luptă în care noi stim că sufletește 
ei nu vor fi alături cu noi. Fiindcă ei se cred nedreptatiti, fiindcă 
au sentimente de ură împotriva noastră. Şi nu putem să ţinem în 
oastea noastră acele mii de oameni a căror inimă nu o putem 

căpăta decât cu preţul jertfirii individualitatii noastre nationale 
pe acest teritoriu românesc. (Aplause.) 

D-lor, eu nu am intenţia de a pune Guvernul în încurcă- 
tură, nam nici măcar intenţia de a-i pune o întrebare la care nu 
ar fi poate dispus să răspundă aşa cum dorim şi cum doreşte 
orice Român. Am vrut însă, cu prilejul acestei legi, să ridic din 
nou o chestie care pentru noi nu trebuie să fie înmormântată nici- 
odată și să îndrumez spiritul public, să îndrumez poate pe acei 
cari sânt chemaţi a conduce, prin legi şi cârmuire, ţara noastră, 
să-i indrumez, — fie şi cu prilejul viitoarei legi de recrutare, — 
către purificarea de elementele străine, care stau pe nedrept în ea, 
a oştirii noastre şi către alcătuirea unei armate romăneşti curat 
naţionale, care singură este în stare să ni apere teritoriul şi, în 
casul care s'ar presinta, să ajute şi aspiraţiile fireşti ale neamului 
nostru. 

Asa fiind, votez restul legii, mă simt însă împiedecat de a 
vota articolul l-iu, pentru lipsa lui de precisie. (Aplause.) 

X. 
IN APARARE PERSONALA 


In urma insultelor aduse de primul--ministru, se dau aceste ex- 
plicatii în sedinta dela 10 Mart: 


Onorată Cameră, 


În şedinţa de Vineri mi s'a adus învinuirea că, într'o carte 
germană pe care am scris-o, aş fi vorbit împotriva intereselor 
ţării mele pentru a o calomnia, iar, pentru a nu fi înţeles de com” 
patriotii miei, am scris în altă limbă. Mi s'a adus învinuirea că 
în cartea mea mi-am bătut joc de ce avem noi mai scump, de tre- 
cutul nostru întreg si, în acelaşi timp, mi-aş fi bătut joc si de 
epoca noastră contimporană, de toate silintile, de toate jertfele 
care s'au facut de la 1848 până în momentul de fata, pentru a 
ni da România pe care o avem astăzi. 

D-lor, aceasta acusatie mi-a fost adusă de şeful Guvernului, 
mi-a fost adusă de un venerabil octogenar care are autoritatea 
cuvenită vârstei sale, mi-a fost adusă de un om foarte cult, de 
cel d'intăiu numismat al nostru, de un om care are însuși lucrări 
istorice foarte pretuite, de un om care se bucură de reputaţia 
întemeiată de a se ţinea în curent cu lucrările cele nouă. Prin 
urmare eu aș fi un trădător de neam, care, animat de o patimă 
rea, aş fi căutat să denigrez tara mea și in presentul și în trecu- 
tul ei. 

D-lor, îmi închipuiu că pentru un om de ştiinţă, pentru un 
profesor, nu poate să existe o învinuire mai gravă decât aceasta. 
Dacă ar învinui cineva pe unul din noi care este advocat că e 
obişnuit să se înţeleagă si cu o parte şi cu alta, pentru ca să le 
servească pe amândouă sau să nu servească pe niciuna, aceasta 
ar fi cea mai gravă invinuire ce i s'ar putea aduce. Daca ar invi- 
nui cineva pe unul dintre noi care este medic că este obișnuit 

a-şi trata clienţii așa ca să li tina boala mai mult, sau sa li pro- 
voace moartea, ar fi o invinuire care ar atinge onoarea lui. 

Pentru mine, ca istoric, ca profesor, nu poate sa existe o in- 
vinuire mai gravă decât aceia că am intrebuintat cunostintile 
mele si ce însuşiri voiu fi având ca istoriograf, pentru a discre- 
dita tara mea în străinătate. Aceasta este o acusatie nepotrivită 
cu onoarea mea. Căci, dacă eu, în adevăr, aş fi făcut acest păcat, 
atunci aş fi nedemn să stau aici, în această Camera, as fi dator 
să plec din mijlocul d-voastră. Căci, d-lor, în această Cameră nu 
trebuie să fie nici oameni nedemni, nici trădători. 

Si dacă d-voastră, d-lor, poate m’ati îngădui, vaş aduce 
exemplul deputatului frances Wilson, ginerele preşedintelui Re- 
publicei Grévy, care a făcut oarecare afaceri cu acordarea de de- 
coratii si care, de şi n'a fost condamnat, totuși, d-lor, n'a putut 
găsi loc în Camera francesa: toți se dădeau în lături la venirea 
lui, si el a fost silit să se retragă din viata politică. 

Eu n'am luat cuvântul astăzi, d-lor, pentru a mă întrece ‘in 
vorbe aspre si în vorbe groase cu nimeni. Sant încă tânăr si am 
respectul batranetelor, şi ştiu că prima datorie a mea este 
să respect pe un om cu o vrasta îndoită decât a mea si al 
cărui rost în desfăşurarea evenimentelor contimporane este destul 
de însemnat ca să iertăm jignirea pe care o poate aduce unuia 
sau altuia. Eu am venit pentru a apăra reputaţia mea, care este 
averea mea cea mai scumpă. 

D. Președinte. Domnule deputat, înțeleg să faceţi o recla- 
matie. Cred, însă, că nu este.in intenția d-voastră ca să faceți 
analisa scrierilor d-voastră. 

D. N. Iorga. Am luat cuvântul ca să arăt că nu există în 
cartea mea acele cuvinte insultătoare pentru ţara mea. 

D. Președinte. Santeti într'o Adunare politică care nu se 
poate ocupa cu critica istorică. D-voastră ati fost în dreptul 
d-voastră de a face o rectificare. Mai departe însă cred că nu tre- 
buie să mergeţi, ci să vă margeniti la această reclamaţie. 

D. N. Iorga. Cred că am dreptul să dovedesc acestei Adu- 
nări că nu sânt un om neonorabil, că n'am calomniat, că nu sânt 
calomniator al ţării mele. 

D. Președinte. Adunarea are să se ocupe de interesele țării, 
nu de interesele unei persoane. 

D. N. Iorga. D. deputat Culoglu, atacat de un ziar, a fost 
lăsat să vorbească şi să se desvinovateasca înaintea Camerei. 

D. Președinte. Lăsaţi scrierile d-voastră la o parte; cetitorii 
le vor judeca, iar nu Adunarea. 

D. N. Iorga. Acum câţiva ani, d-lor, istoricul Lamprecht, 
unul dintre cei mai mari istorici ai lumii, mi-a scris rugându-mă 
să redactez o istorie a Românilor pentru cea mai însemnată cule 
gere de istorie universală pe care o are Europa. Această lucrare 
este începută de Heeren şi Uckert şi condusă astăzi de Lamprecht 
însuşi. Am primit cu cea mai mare bucurie această ofertă. De nouă 
zeci de ani nu se scrisese nicio istorie a Românilor într'o mare co- 
lecţie mondială. Am cerut d-lui Lamprecht să-mi dea voie a trata 
istoria tuturor Românilor, si, prin urmare, cartea mea este istoria 
poporului românesc, în cadrele Statelor pe care poporul româ- 
nesc a reușit sa le întemeieze. Prin faptul acesta eu cred că am 
adus un serviciu țării mele, fiindcă Românii sânt împărțiți între 
mai multe stăpâniri, şi, prin urmare, dacă mi s'a dat voie să îm- 
bratisez istoria Românilor întreagă, să o infatisez, astfel, ca una 
singură, cred că am popularisat oarecum în mintea cetitorilor acel 
gând al României Unite pe care îl avem fiecare dintre noi în 
minte astăzi. 

Scriind cartea mea, am tratat, fireşte, şi despre epoca lui 
Mihai Viteazul. Din paginile consacrate epocei lui Mihai Vitea- 
zul, cred că reiese că nu poate să deie cineva mai multă dovadă 
de cultul pentru trecutul nostru, de iubirea pentru acel mare erou 
al nostru decât cum am făcut eu în această lucrare. 

Nu mă ocupam pentru întâia oară de Mihai Viteazul. Şi în 
alt rând am vorbit despre dânsul, de trei, patru ori, şi în 
toate datile nu m'am înfățișat altfel decât cum trebuie să se in- 
fatiseze oricare dintre noi fata de acest moment eroic din trecutul 
românesc. Nu voiu ceti mai îndelung, dar onor. Cameră şi d. 
Președinte să-mi dea voie să citez câteva cuvinte care sânt o do- 
vadă patentă de iubirea mea pentru marele strămoș. 

Căci, d-lor, încă odată, eu nu pot sta ca un om necinstit 
înaintea d-voastră, ci trebuie să aveţi convingerea că sânt un om 
care-şi iubeşte tara si care merită să aibă un rost în viata acestei 
tari, ca profesor si ca om politic, prin iubirea fata de dânsa si 
prin acest respect fata de trecutul ei. 

Tata ce ziceam eu de Mihai Viteazul în cartea mea „Istoria 
lui Mihai Viteazul pentru poporul românesc: 

„Mauri astfel, cel mai mare dintre luptătorii noştri, în faptul 
unei zile de Duminecă, la răsăritul soarelui, de mâna acelor pe 


www.cimec.ro 


care-i dusese abia la biruinta, din porunca unui oaspete pe care-l 
iertase pentru răul facut şi-l ajutase frateste în lupta credincioasă 
întru mărirea Împăratului. Şi trupuri ciuntit zăcu pe câmpie în 
această zi de Duminecă, în tabăra creştină, deasupra căreia se 
ridica semnul Crucii, pentru care se chema că se poartă răz- 
boaiele. 

„Se împlinesc trei sute de ani de la această nelegiuire. 


„Al uita pe dânsul, acum şi în totdeauna, ar fi să ne uităm 
pe noi înşine, să părăsim menirea noastră. Să-l avem înainte de 
câte ori gândul ni se înalță mai sus de nevoile mici ale zilei ce 
trece şi caută să zărească în depărtările viitorului. Să aducem 
însă sufletului său darul muncii noastre cinstite şi folositoare. 
Căci pe aceste două temelii se sprijină mărirea trainică a unui 
neam: amintirea totdeauna vie a trecutului si conştiinţa datoriei, 
îndeplinite de toți şi în fiecare clipă”. 

Acestea sânt cuvintele unui calomniator al lui Mihai Vi- 
teazul... 


D. V. G. Mortun, ministrul Lucrarilor Publice. De ce nu 
cetiti pasagiul unde faceti comparatie intre Basta si Mihai Vi- 
teazul? 

D. N. Iorga (depunând o brosura pe banca ministerială). 
Broşura, dle ministru, o aveți acum la d-voastră; puteţi să o 
cetiti. 

O voce. Cetiti d-voastra pasagiul acela. 

D. N. Iorga. Apoi dacă nu există! 

l D. V. G. Morțun, ministrul Lucrărilor Pubiice. Acel pasa- 
giu există. 

D. N. Iorga. Nu există. 

D. I. Bianu. Pasagiul din articolul despre Bălcescu... 

D. N. Iorga. D-le deputat Bianu... 

D. Președinte. D-le deputat Iorga, vam îngăduit să faceți 
digresiune. Cred că veți aprecia discretiunea care o puiu pentru 
a vă ruga să nu pierdeţi timpul prețios al Camerei, necesar inte: 
reselor țării *. 

D. N. Iorga. Dar am fost întrerupt, intelegeti, si am fost 
dator să răspund. 

Mi se aminteşte o altă scriere a mea, un articol asupra lui 
Bălcescu. În acest articol am deosebit în cariera lui Mihai Vitea- 





1) A doua zi chiar, Camera a ținut o şedinţă de un ceas numai. 


www.cimec.ro 





DISCURSURI POLITICE 185 
zul trei epoce: întăiu epoca din tinereta, când caută un tron care 
i se cuvine, al doilea, o epoca de lupta in care el are o tara si o 
armata care e a lui. 

Si este o a treia epocă, aceia cand nenorocirea îl face să-și 
piardă ţara, să-şi piardă armata şi când Împăratul German îl în- 
trebuinteaza ca general fără armată împotriva duşmanilor săi... 

D. Președinte. D-le Iorga, vam făcut o rugaciunc, nu voiti 
să ţineţi sama de dânsa? Atunci reîntru în rolul mieu de prese- 
dinte şi vă anunț... 

D. N. Iorga. Că voiti să-mi luaţi cuvântul? 

D. Președinte. Vă rog să binevoiti, conform cu regulamen- 
tul, să va margeniti explicata d-voastră, căci, de unde nu, nu vă 
voiu putea îngădui să continuaţi. 

D. N. lorga. D-le Președinte, am declarat că voiu fi cât se 
poate de scurt, și vă rog să întrebaţi Camera dacă îngăduie... 

D. Președinte. Voiu fi silit să recurg la regulament, dacă nu 
ascultați de rugăciunea pe care o fac. 

D. N. Iorga. Am mai spus, că în această din urmă fasă a 
vieții lui Mihai Viteazul, când nenorocirea îi luase toate, el a 
fost adus, prin situaţia lui, si nu prin caracterul lui, a fi un con- 
dottiere, adecă un conducător de armată străină, luptând pentru 
alte scopuri decât ale lui. 

D. Președinte. D-le Iorga, pentru a doua oară vă fac invi- 
tare sa parasiti aceste digresii străine de lucrările Adunării. 

D. N. Iorga. Nu sânt străine, pentru că ele constituie în- 
dreptatirea mea. 

D. Presedinte. D-le Iorga, va fac cunoscut ca, daca nici de 
asta data... 

D. N. lorga. Va rog să consultaţi Camera. 

D. Președinte. Vă rog încă odată să ascultați de rugăciunea 
ce vam făcut, că, dacă nu, voiu consulta Adunarea... 

D. N. Iorga. Vă rog să consultați Camera. 

[D. M. Pherekyde, președintele, „a constatat“ că vorbito- 
rul nu poate continua. ] 

XI. 


IN CHESTIA RESPONSABILITATII 
COLECTIVE A COMUNELOR 


(17 MART 1908) 


Un ministeriu liberal cutează să primească măsura care ar fi 
infamă, dacă n’ar fi explicabilă, prin care o comună întreagă va plăti 
pentru orice turburare de pace, orice pagubă adusă pe teritoriul ei. 


Onorată Cameră, 


Articolul 138, care ni se înfăţişează acum, este un lucru 
foarte vechiu, de şi face parte dintr'o lege nouă. Este străvechiu 
în ceia ce priveşte datina şi este nou numai în ceia ce priveşte 
forma legislativă ce i se dă. Este, ştiţi, un articol care a fost in- 
trodus de Senat, pe care d. ministru la primit, si cred că pot 
spune că nu l-a primit cu o deosebită bucurie, căci nu se poate 
să-l fi primit cu o deosebită bucurie, si aș fi foarte bucuros dacă 
şi d. ministru ar consimti ca acest articol să fie lăsat la o parte, 
împreună cu articolul următor, care se ţine de dânsul. Secţia din 
care eu fac parte, l-a şi răspins. 

Articolul acesta cuprinde responsabilitatea solidară baneas- 
că a comunelor în cas de atentat împotriva proprietăţii, atunci 
când e atacată de o „ceată“. 

Ce este o „ceată“? Nu ni spune legea; iar dictionariul Aca- 
demiei nu știu dacă va merge până la litera C, cum n'a mers nici 
data d'intăiu. 

O voce. Eşti membru al Academiei! 

D. N. Iorga. Nu sânt membru activ al Academiei. 

Şi, prin urmare, se poate să nu ajungem nici data asta până 
la litera C, şi astfel să nu ştim niciodată ce înseamnă „ceata“ 
care, făcând un atentat împotriva proprietăţii, sătenii, proprietarii 

mijlocii si chiar proprietarii mari cari ar fi pe teritoriul comunei 
să trebuiască a plăti daune pentru acel atentat. 

D-lor, așa ceva s'a hotărît acum 900 de ani în Anglia, la 
1066, când Anglia fusese cucerită, când veniseră Normanzii şi 
supuseseră pe Anglo-Saxoni, si cand supusii omorau pe cuceri” 
tori. Atunci cuceritorii au stabilit această răspundere solidară 
pentru crimele făcute în paguba lor. 


Şi, dlor, toată lumea este de acord in a recunoaşte că aceas 
tă măsură a fost o măsură atroce. 


Mai departe, şi în ţară la noi, obiceiurile acestea au existat. 
Adecă: dacă se întâmpla să se găsească un mort pe teritoriul unui 
sat, atunci toți locuitorii trebuiau să plătească mortul. Aşa încât 
era o deosebită dibăcie în a face rău unui sat, să arunci un mort 
pe teritoriul lui. Dacă se întâmpla că-şi frângea picioarele un cal 
pe teritoriul unui sat şi nu se găsia acel care făcuse groapa în care 
calul şi-a fost frânt piciorul, atunci satul întreg trebuia să plă- 
tească. Un negustor era păgubit pe teritoriul unui sat, atunci din 
dajdea satului aceluia se lua o parte şi se dădea negustorului pă- 
gubit. 

Va să zică acestea erau obiceiuri prin veacul al XVI-lea şi 
al XVII-lea. 


Sânt vre-o două sute de ani de când am scăpat de o lege cu 
un astfel de caracter, de un obiceiu care să aibă caracterul acesta 
pe care-l întâlnim in noua lege. În veacurile al XVI-lea— 
XVII-lea se înţelege însă de ce putea să existe un astfel de obi- 
ceiu judecătoresc. Pentru că atunci nu exista Statul, pentru că 
Statul nu avea mijlocul de a face el ceia ce se pune în spinarea 
bietei comune. 


Şi, cand nu era încă Statul, se înțelege foarte bine cum pu- 
teau sa existe astfel de datine şi aiurea, în veacul-de-ijloc apu- 
sean. Căci acolo exista o rasă cuceritoare și o rasă cucerită, care 
se urau de moarte și isi făceau tot răul cu putință, iar ceia ce am 
numi astăzi Statul era represintat de clasa cuceritoare. Atunci in- 
telegem foarte bine sentimentul de ura, de rasbunare care inspira 
legislaturile acestea, care inspira, in casul nostru special, legisla- 
tura englesa. 

Dar eu nu ştiu ca in aceasta tara să existe cuceritori şi cuce- 
riti. A fost un nenorocit razboiu civil, anul trecut. Dar aceasta 
nenorocire nu da drepturi de cucerire nimanui. Clasa stapanitoare 

nu a devenit cu aceasta clasă stăpânitoare, prin dreptul de cuce- 
rire, a unui popor invins. 

. Inchipuiti-va, d-lor, că măsura aceasta se aplică. Dacă nu 
se va aplica, precum cred multi, cari zic: să o lăsăm, căci n'are 
să fie aplicată, ci este făcută numai ca să sperie oamenii, dar 
noi nu sântem doar în fasa aceia a legislaturii noastre în care să 
se poată pune sperietori de acestea! 

O voce: Nici nu se sperie. 

D. N. Iorga: Şi, cum mi se zice foarte bine, oamenii nu se 
sperie de altceva, necum să se sperie de un articol de lege: nu 
se vor speria deci nici de acesta. 

Dacă se aplică aceste două articole din lege, vă puteţi în- 
chipui ce consecinţe pot să aibă. Să zicem că un arendaș evreu a 
pierdut un capital mic pus în vederea unui faliment mare. Un 
astfel de arendaş strâmtorat, întrun asemenea moment, — se 
ştie că în asemenea momente speculatorii fără conștiință dau foc 
ca sa păgubească Societatea de asigurare, — pune pe cineva să 
dea foc unei şire de paie, aduce martori, — şi, mai cu samă dacă 
informatorii: sant de aceiaşi rasă, aduce martori cari spun că o 
ceată, o companie de 50 de tilhiroi a dat foc acolo. Cine plă- 
teste? Trebuie să plătească ea, comuna. 

Ce insemneaza însă comuna? Se zice că acest articol este 
luat din legea francesă. Aş voi să ştiu: legea francesă aceasta din 
ce an este și supt presiunea căror împrejurări au fost hotărite 
aceste măsuri. Dar însemnează același lucru comuna noastră si 
comuna francesă? Apoi, d-lor, comuna francesă este compusă 
dintr'o singură aşezare, în care casele sânt lipite, în care stradele 
sânt largi. Ce insemneaza, d-lor, acum comuna noastră? Un nu- 
măr de sate, de multe ori şi un număr de cătune, răspândite pe 
o mare întindere de pământ, o comună care de multe ori n'are cu 
ce să-şi plătească păzitorul de ogoare, un „garde champêtre". Si 
comuna aceasta are dreptul de a dovedi că s'au luat tcate măsu- 
rile pentru a nu se comite niciun atentat contra prcprietarului!.. 
Aceasta îmi aduce aminte cunoscuta vorbă a unui Frances spi- 
ritual care spunea că, dacă l-ar acusa cineva că a furat turnurile 
de la Notre Dame, cel d'intăiu lucru pe care l-ar face, ar fi să 
iea fuga, înainte de a dovedi că n'a luat turnurile de la Notre 
Dame ca să şi le bage în buzunar. 

Sânt într'o comună românească oameni buni, dar sânt şi 
oameni răi. Să zicem un cătun de hoţi de cai, cari nu se pot doar 

distruge unul câte unul și cari pot să străbată comuna şi să aducă 
necontenit pagube proprietarilor. 

Comuna, având un teritoriu foarte întins, fiind compusă 
din fel de fel de oameni, mijlocul de a împiedeca aceste fapte rele 
nu poate să-l aibă. Mijlocul de a dovedi că ea, comuna, n'a luat 
măsuri vă inchipuiti cât este de uşor de găsit. Si asa se poate in- 
tâmpla ca o comună întreagă să fie condamnată pe nedrept a 
plăti o pagubă a cării origine rămâne îndoielnică, nehotărâtă. 

Dacă într'o comună ca aceasta se va întâmpla acum o rascoa- 
lă, dacă unii vor da foc sau vor săvârși alte ticăloşii, vina nu va fi 
numai a lor, ci o vor împărţi vina aceasta cu articolul de lege. 
Adecă, cu persoanele care l-au introdus în legislaţia noastră si de 
care declar, ca deputat chemat a vota legea, că mă desolidarisez, 
cu desăvârşire. 


D-lor, de la începutul acestei sesiuni parlamentare votam 
legi, dintre care unele sânt bune şi au drept scop îndreptarea stă- 
rii de lucruri actuale. Dacă aceste legi sânt bune şi credeţi că vor 
săvârşi o operă de dreptate, aceasta înseamnă că oamenii se vor 
îndruma spre bine pe această cale. Şi nu trebuie să facem un 
amestec curios între măsuri care contribuie să se dea dreptate si 
acelea de persecuție, cum este aceasta, si precum va fi legea, care 
va veni în curând înaintea noastră, a celor 6.000 de jandarmi, 
-cari este vorba să se așeze în Tara Românească. 

Să facem dreptate unor oameni cari sânt de aceiaşi rasă cu 
noi şi cu cari trebuie să ne simțim solidari, si să nu pornim pe 
calea cuceritorilor, pe care ar adopta-o cine ştie ce străini, Ruși 
sau Austrieci, strângând de gât pe săteni. 

Nu pot să mă hotărăsc deci a merge pe calea din urmă, eu 
care am votat, cu d-voastră, legi ce indemnau pe calea cea d'in- 
tăiu. Nu rog, — n'am acest drept aici, unde n'am nicio putere—, 
dar fac apel la conştiinţa deputaților democrați din această Ca- 
meră ca să nu voteze aceste articole. 

XII. 
LA LEGEA JANDARMERIEI RURALE 


(18 MART 1908) 


Pentru a da țării liniștea și proprietarilor mari asigurarea ca 
niciun vânt nu-i mai bate, ministrul de Interne liberal presintă Ca- 
merei legea filantropică a jandarmeriei, care nu face alt ceva decât 
îndoiește numărul tiranilor de sate. 


Onorată Cameră, 


leau cuvântul la legea jandarmeriei ca să manifest o părere 
isolată, — ştiu foarte bine ca este isolată, însă tin foarte mult 
să se ştie că la votarea legei jandarmeriei celei nouă s'a ridicat 
măcar un singur glas ca să arăte caracterul acestei jandarmerii şi 
să protesteze împotriva ei. 


O lege a jandarmeriei care să crească numărul jandarmilor 
existenţi şi să li crească şi atribuţiile, se propune, se votează în 
tr’o tara atunci când numărul crimelor se înmulțește într'un chip 
ingrijitor. 

Aşa s'a întâmplat, de pildă, in Bosnia si Herţegovina. Cand 
Austriecii au luat în stăpânire Bosnia și Herţegovina, au găsit 
banditismul în floare, şi atunci s'au luat măsuri pentru a aduce 
linişte în tara cu ajutorul jandarmilor, şi, printr'o muncă de câți- 
va ani de zile, făcându-se peste tot iocul posturi de jandarmi le- 
gate telefonic, s'a ajuns a se potoli Bosnia şi Herţegovina. Jarasi 
s'a crescut numărul jandarmilor în Italia-de-Sud. Atunci când s'a 
alcătuit regatul de astăzi al Italiei, Sudul era bântuit de bandiți, 
şi s'a întemeiat deci o jandarmerie puternică, pentru fostul regat 
de Neapole. 

Ei bine, de câte ori s'a întemeiat o astfel de jandarmerie, 
s'au avut în vedere două lucruri: jandarmii să nu fie mulți, şi să 
fie foarte bine pregătiţi şi foarte bine plătiți. 

Tai’, Italia este, de sigur, o tara care are relativ un număr 
mic de jandarmi. 

D. ministru I. Brătianu. Tocmai cei mai multi. 

D. N. lorga. Vorbesc de acei cari se numesc carabinieri. 
Căci sânt două feluri de jandarmi: cei adevăraţi sânt carabinierii. 
Şi să se noteze că Italia este tara clasică a banditismului. Pe urmă, 
în alte țări, în Bosnia şi Herţegovina, ca şi aiurea, s'a căutat să 
fie jandarmi puţini şi buni. 

Există însă un număr de State în Europa, în care sânt jan- 
darmi multi si răi. Țările acestea sânt din cele in care o popo- 
Tatie supusă este stăpânită, este ţinută in frâu, tiranic, de o clasă 
stăpânitoare, cu caracter naţional sau cu caracter social sau eco- 
nomic. Așa este în Ungaria şi în Austria. 

Austria si Ungaria sânt ţări politienesti; oamenii nu sânt. 
legaţi între dânşii prin interese superioare de solidaritate natio- 
nală: nu poate să fie vorba de o viata morală unică, care să 
unească pe toată lumea. Şi de aceia în Austro-Ungaria este nu- 
mărul cel mare al jandarmilor. Jandarmii sânt temelia Statului 
austriac vechiu, şi jandarmii sânt şi temelia regimului actual de 
stăpânire în Ungaria. 

Jandarmii aceştia se ieau din armată, dintr'o armată în care, 
trebuie să spunem, se bate mai puţin şi se respectă mai mult dem- 
nitatea omenească decât în armata noastră. Cu puteri foarte în- 
tinse, ştie toată lumea la ce se întrebuințează de obiceiu jan- 
darmii din Austro-Ungaria. 

În Ungaria, ei se întrebuințează întâiu pentru a ajunge mai 
lesne la falsificarea alegerilor. Jandarmii unguri au menirea aceia 
de a împiedeca pe cetățeni să-şi exercite dreptul de alegere. Apoi 
ei sânt provocatori de turburări: se aduc anume pentru a stârni 
ceartă şi pe urmă să intervină ca să spintece pe oameni cu baio- 
neta sau să tragă salve de puşcă într înşii. lată două misiuni 
foarte frumoase ale jandarmilor unguri. 

O a treia misiune este să facă spionagiu politic. Mi s'a în- 
tâmplat si mie în călătoriile pe care le-am făcut in Tara Fagara- 
şului, să fi:L spionat de jandarmii aceştia, cari veniau noaptea cu 
palariile pe cap în casa omului, de ofensau de o potrivă şi pe 
mosz.rul nevinovat si pe gazda respectată în comună. 

lată la ce se întrebuințează jandarmeria în Ungaria. În 
acelaşi fel, dar într'o măsură mai mică, lucrează si jandarmul din 
Austria. 

Acolo, în Austro-Ungaria, jandarmul este menit să ţină în 
frâu o poporatie nemultamita; unei poporatii nemulțămite căreia 
nu i se face dreptate, i se pune în coastă jandarmul ca să o ţină 
în frâu. 

D-lor, legea jandarmeriei la noi a fost propusă întăiu de un 
Guvern conservator, în vremea aceia când conservatorii represin- 
tau datinile trecutului. N'a fost o jandarmerie pentru hoţi, ci ea 
venia din teama clasei dominante fata de clasa supusă. Liberalii au 
combătut atunci jandarmeria. 

După un timp, se pare însă că sentimentele lor s'au schim- 
bat, ‘si acum Guvernul liberal vine şi propune creşterea jandar- 
meciei până la o cifră cu desăvârşire în disproportie cu mijloacele 
noastre bănești şi cu împrejurările de la noi. Căci mi se pare că 
după legea aceasta vom avea jumătate din numărul jandarmilor 
pe carii are Austria şi Ungaria, unde mii de jandarmi sânt puși 
pentru a asigura sentimentele bune ale poporatiei de la sate. 

D-lor, jandarmii cei vechi şi-au facut proba cu ocasia ulti- 
melor răscoale. Jandarmii aceştia n'au ştiut nimic de pregătirea 
răscoalelor, ei n'au avut curajul să se lupte cu răsculații. Ştiţi 
cu toţii casul locotenentului Niţulescu; în satul unde acest ofițer 
a fost omorit, jandarmii s'au ascuns şi a trebuit să vină trupa, 
care nici ea nu şi-a făcut datoria. Prin urmare din aceste răscoale 
se poate vedea de câtă barbatie au dat dovadă jandarmii noştri. 
Când însă sa mântuit cu răscoalele într'un loc, când au venit 
trupele și au împușcat, au înspăimântat, au venit şi jandarmii, 
cari până atunci fugiseră, si au săvârșit faptele cele mai caracte- 
ristic asiatice. Astfel sânt locuri în care jandarmii au întins pe 
oameni, — unii îi ţineau de cap şi alţii de picioare, — pe când 
alții, iarăşi, îi călcau cu călcâiele, sau alții aveau misiunea de a 
li da un număr de bețe fixat, pe lângă care bunul jandarm adău- 
gia şi câteva de la dânsul. 

Dacă s'ar şti împrejurările în care jandarmii au răsbunat 
clasa stăpânitoare de pagubele răscoalelor ţărăneşti, am fi puși 
alături de Unguri, într'un articol tot atât de straşnic ca acel pe 
care Bjoernson l-a consacrat, acum câteva zile, în revista Marz, 
jandarmilor din Ungaria. El cita trei-patru casuri, si la noi, cu pu- 
tina bunăvoință, s'ar putea găsi trei-patru sute de casuri de bar- 
barie asiatică si africană, săvârşite cu ocasia răscoalelor de către 
jandarmii cari nu avuseră curajul să stea în fața răsculaților când 

puteau sa se lupte, dar îşi răsbunau asupra lor, când aceştia erau 
trantiti la pământ. 

Aceşti jandarmi noi însă, vor fi ei mai buni decât cei vechi? 
Răspund lămurit că nu. Nu putem găsi atâtea mii de cameni cu 
respect de lege şi demnitate omenească şi cu însuşirile superioare 
care trebuie unor păzitori ai ordinii publice în ţară. Nu vom avea 
nici ofiţeri buni. Pentru ca să tragem din oaste ofiţeri de jandar- 
mi cum se cade, ar trebui să li se ofere avantagii cu mult mai 
mari decât cele oferite prin acest proiect de lege. Din oaste se 
vor duce ofițeri mediocri, iar soldaţii vor fi de aceiaşi cultură, 
de aceiași vitejie şi de aceiași furie în a lovi pe omul fără apărare, 
cum erau jandarmii cei vechi. 

Vom avea o sumedenie de jandarmi, doi, trei de comună, 
cari vor face într'o măsură mai mare ceia ce au făcut înainta” 
sii lor. 

Dar poporul nostru nu este criminal, sângeros, răsbunător, 
ci este cuminte, foarte înțelept, cum a fost totdeauna. Dacă este 
vorba să-l potolim, avem alte mijloace decât a mări jandarmeria 
până la o cifră fabuloasă. 

Ori, dacă este altfel, atunci să generalisăm, să statificăm 
instituţia Turcilor de pe moșiile particulare, să tocmim din strai- 
nătate un număr de Turci sălbateci, de cari de sigur se va teme 
lumea mai mult decât de jandarmii noştri, chiar impodobiti cu 
însuşirile pe care li le cunoaşteţi! 

Un asemenea proiect de lege, într'un asemenea moment nu 
ni trebuie. 

D-lor deputaţi, eu ştiu bine că sânt singurul care voiu vota 
împotriva acestei legi, dar îmi fac o datorie fata de neamul acesta 
nenorocit si fata de tara aceasta care nu-şi mai află odată drepta- 
tea ei definitivă, votând împotriva legii. 


[D. ministru Brătianu a declarat că, fiind bun poporul, ur- 
mează ca şi jandarmii să fie buni, că Italia are 30.000 de jandar- 
mi si că ar fi criminal Guvernul care n'ar îmbogăţi tara cu jan- 
darmi. — Aplause dese, une ori prelungite. — Au fost numai 
două voturi contra.] 


www.cimec.ro 

LA LEGEA TRUSTURILOR 


(24 MART 1908) 


(Legea care a zăbovit mai mult). 


D. N. Iorga. Dle Preşedinte, eu vorbesc pentru lege in 
esența ei. Oratorul care m'a precedat a vorbit şi el pentru lege 
în principiu. Doresc să aud pe cineva contra. Argumentele mele 
se poate să nu intereseze pe cineva care ar vorbi contra, dar pe 
mine m'ar interesa foarte mult argumentele cui ar vorbi contra. 

D. Președinte. Daca binevoiti a suscita, a inventa pe cineva. 

D. N. Iorga. Nu este nimeni care să voiască a vorbi contra? 
Atunci voiu vorbi eu pentru. 

Legea aceasta, d-lor, vine cam târziu. Îmi pare bine însă 
‘ca vine măcar acum. 

D-lor, dacă legea aceasta, așa-numită a trusturilor, care 
poate nu este bine numită a trusturilor, pentru că aici nu este 
vorba de trusturi caracterisate, ci e o operă de cotropire şi de 
exploatare neruşinată a unei întregi poporatii, dacă legea aceasta 
n'ar fi venit în această sesiune, s'ar fi acreditat un zgomot cu- 
rios, care a circulat o bucată de vreme: că anumite legi nu se pot 
presinta de niciun Guvern românesc, că sânt în tara aceasta aso- 
ciatii nerecunoscute, dar destul de puternice, pentru a impiedeca 
pe un Guvern românesc de a face opere eminamente patriotice. 

A fost, d-lor, într'adevăr, necesitate ca această părere să nu 
se acrediteze, şi foarte bine s'a facut că legea aceasta a trusturilor 
se presintă, de şi târziu, de şi la capătul sesiunii, totuşi în această 
sesiune. Și este bine că s'a presintat după acea ciudată măsură 
care impune unei comune întregi sarcina de a despăgubi pentru 
daunele aduse proprietarului, şi este bine că se presintă după acea 
nenorocită lege a jandarmeriei, pentru că altfel s'ar putea crede 
că se pune la dispositia stapanitorilor de pământ din Moldova-de- 

sus jandarmeria cea noua, că li se ușurează sarcina de exploatare 
prin măsura de răspundere solidară a comunei si că, prin urmare, 
din răscoalele pe care ei în rândul întâiu le-au provocat, prin 
lăcomia, prin setea de exploatare, prin păcatele lor nouă şi 
vechi, ca din acele răscoale ei n'au să se aleagă cu nicic pagubă, 
ci, din potrivă, au să se aleagă cu foloase, au să se aleagă cu anu- 
mite dispositii, care li permit şi mai mult exploatarea, au să se 
aleagă cu jandarmeria care li apără sistemul special si cu această 
lege de solidaritate comunală care li îngăduie să scape de anumite 
greutăţi financiare. Căci, fiind un foc, Dumnezeu ştie cum, co- 
muna despăgubeşte pe acela care ştie originea focului mai bine 
decât toţi aceia asupra cărora a căzut vina. 


Şi-mi pare bine, d-lor, că legea aceasta a trusturilor, fiindcă 
aga se zice de obiceiu,—fara să fie, cum am mai spus, un trust ca- 
racterisat, fără să fie asemenea cu trusturile industriale, cu trus- 
turile din America—, îmi pare bine că legea aceasta în contra 
asociaţiei de stricare a gospodăriei în Moldova, in contra asocia- 
tiei de secătuire a pământului din această parte a ţării, a asocia- 
tiei care pare a-şi fi Juat drept sarcină să păcătoşească rasa roma- 
nească în Nordul Moldovei, îmi pare bine că legea aceasta vine 
după declaraţia făcută, Sâmbătă, de un domn ministru, că toate 
cartelurile sânt bune. S'a făcut de doi oratori şi de un ministru 
declaraţia ca toate cartelurile sânt bune, că ele regulează pretu- 
rile si că ultima margene a cartelurilor e doar felul in care cutare 
articol se presintă fata de tariful vamal. 

Ar fi fost prea mult dacă, după apărarea cartelelor, de care 
suferim până gi în domeniul culturii nationale, prin neingaduita 
scumpire a preţului hârtiei, după apărarea cartelului sticlăriei, în 
privinţa căruia se anunţase o interpelare, — și s'a răspuns la acea 
interpelare înainte de a fi desvoltată de d. Smelt, — n'ar fi venit 
legea trusturilor. După această recunoaştere a folosului cartelelor 
e şi mai binevenit încă acest proiect de lege al trusturilor. 

Proiectul e bun: oricare dintre noi simte, nu numai în cu- 
getarea sa, dar și în inima sa legătura firească ce se cade să existe 
între oamenii de același neam, oricare dintre noi e în stare a 
simţi interesele naţionale, va spune că această lege este bună. 

Acum, că unii au să obiecteze că legea se putea presinta şi 
mai bine, că poate să fie îmbunătăţită în amănunte, aceasta este 
secundar. 

De sigur că oamenii competenţi vor presinta observaţiile lor. 
Însă legea este bună; ea vine la vremea ei și e menită să înlăture 
acea scandaloasă situaţie economică, agrară, care se întâlneşte în 
Nordul Moldovei. 

Şi nu cred că va fi atacată legea aceasta în principiile ei, 
căci, slavă Domnului, a trecut vremea când Mochi Fişer trimetea 
represintanti în Parlament. 

Deci, în principiile ei, legea nu poate fi atacată; dacă va fi 
atacată, va fi numai în anumite puncte. De exemplu, și eu aș fi 
-dorit pe alocurea mai mult decât prevede această lege. As fi do- 
rit să nu fie terminul acela de doi ani, in care să se mai păstreze 
o situaţie anormală şi nenorocită în Nordul Moldovei, termin de 
doi ani care nouă ni se pare prea scurt, dar care bietilor oameni 
de acolo li se poate părea prea lung. 

As fi dorit, iarăşi, ca împreună cu această lege să se fi pre- 
sintat o alta, — sau să se fi adus la legea comunală o schimbare, 
la art. 5, — care sa îngreuieze condiţiile primirii străinilor în co- 
munele rurale. Fiindcă vor rămânea Evreii în Moldova-de-Sus; 
toţi Justerii, toţi Fiserii şi ceilalți vor rămânea la câte o singură 
moșie, la un teritoriu mai restrâns pentru fiecare, ei însă laolaltă 
vor avea o parte foarte însemnată din teritoriul românesc si dupa 
această lege. Lasandu-se în grija Consiliilor comunale sarcina 
aceasta foarte importantă a primirii străinilor în comună, lor, 
unor bieti ţărani cari nu-şi dau seamă de ce votează si cari sânt 
bucuroşi să vadă că se închiriază cu pret bun casele lor din co- 
muna, nedându-se, deci, această sarcină de a se permite străinilor 
să locuiască într'o comună altcuiva, unui organ administrativ, 
:sau de Stat, superior, care să înțeleagă că din ciocnirea între civi- 
lisatia cu totul inferioară a ţăranului nostru si din civilisatia, ori- 
cum superioară, de și represintată într'o formă caricaturală, de 
Evrei, din aceasta numai binele săteanului nu poate să iasă, căci 
-această ciocnire este în sine însăși un izvor de nenorocire. 

Va să zică mi-ar fi plăcut să se fi schimbat articolul 5 din 
legea comunală în așa fel ca satele noastre să nu mai fie coplesite 
de Evreime, care va rămânea în satele acestea —, în condiții ceva 
mai rele, este adevărat —, şi după votarea legii trusturilor. Se 
poate aduce iarăși argumentul acesta că, vrând cineva să smulgă, 
. Sa scoată pământul Moldovei din robia lui Israel, ajunge să lo- 
vească = neputându-se face o lege anume pentru aceia —, să 
lovească in arendașii din Țara-Românească, cari pot să fie sim- 

patici unora sau altora, dintr'un punct de vedere sau dintr'altul 
şi cari, în unele casuri, pot să fie foarte buni gospodari. Mi se 
pare însă că acum este un timp de jertfe: prin urmare să jert- 
fească fiecare pentru ca ţara aceasta să devină capabilă de a trăi 
cu siguranţă, în adevărată armonie socială. Deci, precum odi- 
nioara au jertfit funcționarii, reduși să trăiască viata lor îngustă. 
de astăzi, tot aşa pot să mai facă un sacrificiu, pe lângă sacrifi- 
ciile făcute cu atât patriotism, si aceia cari joacă un rol insem- 
nat în arendăşia noastră românească. 

În resumat, mi se pare că această lege nu poate să fie ata- 
cată în principiul ei, nu de un om care cugetă drept, dar de 
un om care simte drept, şi noi avem în acest moment suprema 
datorie de a simţi drept, de a ne arăta vrednici de momentul isto- 
ric in care ne aflăm; iar, cât priveşte obiecțiile care se pot aduce 
în ceia ce priveşte amănuntele, și așa, si aşa, de acei oameni cari 
şi prin profesia lor sânt deprinşi a judeca un lucru şi așa şi așa, 
nu sânt chemat să discut aceste obiecţii. De şi se poate ca ele pot 
să fie intemeiate în parte, în niciun cas ele nu pot să jignească 
economia legii. 

Încheiu cu următoarea declaraţie: la noi este obiceiul, din 
partea acelora cari nu fac parte din majoritatea unei Camere, din 
prietenii unui Guvern, să ureze ca legile cele bune să nu se aplice 
si cele rele să se aplice, pentru ca Guvernul şi partidul pe care-l 
represintă să iasă compromis. 

D-lor, eu, care nu represint un interes de gașcă sau un inte- 
res de asociaţie, mai mare sau mai mică, interesată la exercitarea 
sau cucerirea puterii, eu doresc ca măsurile rele ale Guvernului, 
cum este legea jandarmeriei, sau cum este măsura responsabi- 
lităţii colective a comunelor, sau cum sânt altele, — căci şi în 
celelalte legi sânt parti rele, — ca legile şi măsurile acelea să nu 
se aplice, iar măsuri atât de bune ca acelea prevăzute în legea 
trusturilor să se aplice, pentru a contribui să redea economiceste 
Moldova-de-sus neamului românesc. (Aplause.) 


După propunerea d-lui prim-ministru Sturdza, legea se va aplica 


peste patru ani, deci de Guvernul partidelor care au declarat că n'o 
vor aplica. 

POLITICA EXTERNĂ A ROMÂNIEI 
LA RĂSPUNSUL LA MESAGIU 


(4 DECEMBRE 1908) 


Camerele se deschid într'o atmosferă nelămurită. Bătrânul prim- 
ministru e bolnav, chestia moștenirii lui se va hotărî îndată, trecân- 
du-se peste orice consideraţii de pietate si de cuviinţă. Clădirea Ca- 
merei nu e gata nici ea, și deputaţii lucrează în sala Senatului, care 
e Aula Universităţii. Tinerii liberali caută să se afirme, şi unul din con- 
ducătorii lor, d. C. Stere, redactează răspunsul la Mesagiu, pe care-l 
ceteste cu tonul unui revoluţionar biruitor. 

In toată ţara, față de noile atacuri ungurești si de pasivitatea 
Vienei, se începe o mişcare împotriva politicii externe a României, care 
se îndreaptă după interesele Austro-Ungariei. 

Liga Culturală tine o mare întrunire la Bucuresti. In toate cen- 
trele României politicianii chiar demonstrează pentru o nouă orientare. 
Tachiştii exploatează chestia. Românii din Ungaria își exprimă bucuria 
pentru interesul ce se arată în sfârşit suferintilor lor. 

Până ce o vorbă hotăriîtoare de sus impune păstrarea vechilor 
linii ale politicii noastre exterioare, Ministeriul se ferește a da cea mai 
mică satisfacţie opiniei publice, cu drept cuvânt emotionata. 


Onorată Adunare, 


Puţine mesagii au fost așteptate cu atâta nerăbdare si emo 
tie ca Mesagiul din anul acesta. Nerăbdarea si emoția aceasta o 
aveau şi cercurile obişnuite a face politică la noi, cercuri care de 
obiceiu sânt cam sceptice, pentru motive pe care nu mai e nevoie 
să le mai spunem. Se aşteptau însă cu nerăbdare şi emoție cuvin- 
tele pe care era să le pronunțe în Parlamentul român, în aceste 
imprejurări așa de normale şi cu toate acestea așa de extraordi- 
nare, Regele României, se aşteptau cuvintele acestea cu nerab 
dare şi emoție şi de alții: de acele straturi sociale care până ieri nu 
se interesau de politică, care lăsau a se face politica prin ele, dar 

nu pentru scopurile lor, si care strate sociale, de o bucata de 
vreme, înțeleg să influenţeze viata politica. 

Campania de întruniri publice, ţinută cu privire la politica 
externă a României, de la un capăt al ţării la celalt, arată că si 
lumea vrea să vorbească, că şi lumea vrea să-și arate voinţa şi, 
aşa fiind lucrurile, se aştepta, cu nerăbdare şi mare emoție, de 
aceste straturi largi, cuvintele ce se vor spune la deschiderea Par- 
lamentului nostru. 

Dar mai erau şi alţii cari așteptau aceste cuvinte: Români 
nu din România, Români cari n'au dreptul de a face politică im- 
prevnă cu noi, dar cari au dreptul de a urmări cu interes dure- 
ros ceia ce se petrece la noi in tara, ceia ce se spune si se hota- 
raste la noi în tara, atunci când ei se luptă pentru viata si moarte 
pe alt pământ românesc, care nu se află în hotarele Statului ro- 
man. Cu emoție dureroasă așteptau aceşti Români de aiurea sa 
audă ce se va spune din gura regală, desi din redacție ministe- 
rială, la deschiderea Parlamentului român. Şi chiar afară din 
Românime, care e mult mai mare si mult mai trainică și sfântă 
decât România, în Europa turburată de împrejurările atât de nor- 
male pe care le constată Mesagiul, se urmăria, cu destul interes 
şi oarecare emoție, deschiderea Parlamentului nostru; se aştepta 
deschiderea Parlamentului românesc, ca să se vadă până unde 
merge răbdarea acestui popor răbdător si bunătatea blajina a 
acestui popor, care este al tuturor bunatatilor blajine, si nu nu- 
mai al tuturor suferintilor. 

În anumite cercuri, deschiderea Parlamentului, cuvintele 
Mesagiului Regal, cuvintele Adresei provocate de Mesagiul Re- 
gal, erau așteptate iarăși cu interes, dintr'un motiv mai puţin 
însemnat, dar mai viu în anumite cercuri. Anume, se ştia că, data 
aceasta, în coabitarea, une ori cam silită, a liberalilor bătrâni cu 
liberalii tineri, fiecare represintând altă generaţie, cu alte deprin- 
deri de cugetare si alte aspirații, că în această coabitare, dupa ce 
tonul îl dăduseră liberalii bătrâni, de data aceasta se va auzi des- 
tul de răspicat şi glasul liberalilor tineri. Şi aceasta, atât în alcă- 
tuirea Mesagiului, cât și în răspunsul la Mesagiu. Credem că nu 
este nimeni care să fi auzit Mesagiul, care să fi auzit si acele fru- 
moase cuvinte pe care d. Stere le întrebuințează pentru a para- 
frasa cu ceva mai multă îndrăzneală decât de obiceiu Mesagiul 
Regal, nu este nimeni care să declare că este satisfăcut, fie de 
textul Mesagiului, de cele ce se cuprind în el ca făgăduieli de re- 

forme, fie de ce se lasă a se înţelege în comentariile Adresei, care 
strâng destul de aproape textul Mesagiului. 

Pentru că răspunsul la Mesagiu, de și este redactat în acea 
neobișnuit de frumoasă formă literară, face mai multă onoare ta- 
lentului literar decât energiei politice a d-lui Stere. 


Domnilor, Mesagiul acesta dă ceva ce nu se aștepta, si nu 
dă ceia ce aștepta toată lumea. 

Toată lumea aștepta două lucruri de la Mesagiu: lămuriri 
precise, categorice, îndrăznețe, măcar acum, lămuriri privitoare la 
problema rurală şi, pe de altă parte, lămuriri privitoare la poli- 
tica externă. De acestea se interesa tava, de acestea se interesau 
Românii de aiurea, de acestea se interesau toți acei cari urmăresc 
cu interes acţiunea politică a României. 

În loc de acestea, Mesagiul cuprinde o multime de faga- 
duieli, o mulțime de daruri mai mici. Se poate zice că e același cas 
ca si când cineva care datorește foarte mult altuia, în loc să-i 
dea lucrul pe care-l datorește, îi dă o sumă de jucărele foarte fru- 
moase, foarte plăcute, foarte nouă, dar care nu satisfac pe acela 
care așteaptă plata unei datorii. 

Dati-mi voie să vorbesc intaiu de lucrurile acestea, de lucru- 
rile care se dau fără să fie cerute, pentru ca pe urmă să vorbesc 
de lucrurile care nu se dau, deşi s'au cerut. 


D-lor, se pune in vedere arendarea moșiilor Statului, foarte 
rau administrate, a societăţilor de asigurare, a acelor societăţi de 
asigurare care niciodată n'ar fi trebuit să aibă moşii; se pune in 
vedere darea în arendă a moșiilor societăţilor filantropice, care 
vă asigur că, dat fiind felul de alcătuire al Consiliilor care le ad- 
ministrează, nu fac de loc filantropie reală pe moşiile lor; prin 
urmare se pune in vedere arendarea moșiilor acestora la obștii. 

O măsură foarte simpatică, pe care o anunţă Mesagiul, fără 
însă ca opinia publică să o fi cerut, acea opinie publică ce există 
din ce în ce mai mult si pe care se razimă și presenta mea la 
această tribună şi viitorul politic pe care poate să-l am, măcar de 
acum în douăzeci de ani de zile. 

O voce: Să sperăm! 

D. N. Iorga : Să-mi fie iertat să sperez. 

Dor, este foarte frumoasă măsura aceasta de a se da ase- 
menea moşii obştilor. Să vedem acum în ce fel se va precisa 
această măsură prin proiectul de lege. 

Căci în altă stare de spirit eram cu toţii la începutul anului 
trecut, când toată lumea aștepta reformele şi credea in reformele 
acestea, când se putea gândi cineva că aceste reforme au să fie 
revăzute, dar nu se putea gândi ca ele să fie anulate, adese ori 
tocmai de acei cari le propuneau si cari în anumite momente se 
plecau la unele transactii şi cedau până şi spiritul reformei. Acu- 
ma însă eu sânt patit, şi cam patiti sânt şi alţii, și nu mai credem 
aşa de ușor. 

Aştept, deci, să vie proiectul acesta cu privire la obşti, şi, 
când va veni, cred că nu o să se mai vadă ce s'a văzut în discuţia 
marilor reforme. 

Este foarte frumos sa se zică de cineva „obşti“. Dar sant şi 
„obşti pe care le improvisează cămătarii rurali şi pe care le ex- 
ploatează dânșii în folosul lor exclusiv. Obştile în sine sânt foarte 
bune, dar nu au destulă experienţă, şi această experienţă nu li-o 
pot da membrii săteni. Li trebuie o tutelă, si aceasta nu poate 
veni decât de la Stat. Este foarte uşor să zici: se dă obstilor cu- 
tare sau cutare moșie, dar crearea obștii în ce împrejurări se face 
şi ce măsuri se ieau pentru ca obştea să nu degenereze, după tre- 
cere de câteva luni de zile, într'o asociaţie sfărâmată, ai cării 
membri se luptă între ei, şi cu fel de fel de calomnii cum s'a in- 
tâmplat în Vlașca și aiurea. ' 


O altă măsură simpatică, necerută de opinia publică, nece- 
rută măcar cu un caracter imediat si actual, este mäsura privi- 
toare la asigurarea proprietății mognenesti. 


D-lor, anul trecut, când aici, în Cameră, a fost vorba de 
Casa Rurală și s'a spus de anume persoane că noi avem nevoie 
de o proprietate mijlocie, atunci, vorbind în această chestie, am 
semnalat existenţa odinioară a acestei proprietăți mijlocii, care 
s'a distrus supt ochii si cu îngăduirea Statului. Am arătat exis- 
tenta unei puternice clase de țărani chiaburi, de țărani puternici, 
de țărani cu independență de spirit, cu nume glorioase in isto- 
rie, în istoria familiilor lor; am semnalat existența moşnenilor cari 
au căzut de când a început România cea nouă, România pe care 
o cântăm la orice prilej, fiindcă am făcut-o noi. De când a venit 
România aceasta nouă, au căzut la fund, definitiv, moşnenii. Eu 
vă întreb: se mai pot învia moşnenii de astăzi, în halul în care 
= it Poate aceasta clasă să mai fie sprijinită pe o cârjă de 
egi? 

D-voastră ştiţi că mognenii n'aveau moşii la câmp; aveau 
păduri la munte. Dar, d-lor, se ştie ce însemnează astăzi munţii 
in România: o rușine, o patentă probă de incapacitate a clasei po- 
litice care a cârmuit România timp de cincizeci de ani. În cele 
mai multe judeţe, munţii aceştia sânt goi; pădurile care-i acope- 
riau s'au tăiat, şi nu s'au tăiat de Români, pentru ca banii să ră- 
mână măcar in tara, si mosnenii să profite, ci s'au dat pe nimic 
Evreilor sau altor străini, s'au dat celor mai nemernici speculanti 
din Europa, cari ar fi fost expulsati de orice tara. De ar fi fost 
expulsati împreună cu toţi sprijinitorii lor! Căci au găsit spriji- 
nitori ,,desinteresati* în persoanele care fac parte din Consiliile 
de administraţie, si sau văzut astfel de o parte frumoase nume 
româneşti şi de altă parte ruina intereselor româneşti prin Evreii 
din Ungaria. Sau văzut nationalisti foarte mândri, cari în ace- 
lași timp erau tovarășii Evreilor ungureşti la exploatarea munti- 
lor României şi la aducerea lor în halul în care au ajuns astăzi. 
(Aplause.) 

Va credeţi d-voastră in stare astăzi să salvaţi pădurile care 
au mai rămas şi să faceţi la noi cu moşnenii măcar ceia ce au fă- 
cut Ungurii pentru pădurile româneşti din Ardeal, pentru pădu- 
rile din părţile Făgăraşului si ale Sibiiului? Vă simtiti în stare, nu 
numai să asiguraţi câteva păduri, ce au mai rămas în munţii nos 
tri, cari constituie încă imense bogății românești, dar vă simtiti în 
stare să ieşiţi din societăţile pentru distrugerea pădurilor şi să 
luați pe escrocii internaţionali, cari au adus cei mai multi munţi 
în halul în care se găsesc, să-i luaţi de guler şi să-i azvarliti peste 
hotar? Santeti în stare s'o faceţi în Vâlcea, in Argeş, în Neamt... 

D. C. F. Robescu. În Vrancea. 

D. N. Iorga. Şi în Vrancea, pretutindeni unde împrejurări 
particular de umilitoare şi de dureroase, împrejurări în care se 
amestecă persoane pe care n'aş fi dorit să le văd amestecate în 
afaceri de acestea, au dat pădurilor, cu îngăduirea Statului, și cu 
participarea unor anume elemente, cunoscute, din clasa stăpâni 
toare, pe mâna străinilor, pentru ca ei să savarseasca distrugerea 
unei bogății de căpetenie a neamului nostru? Dacă veţi veni cu 
asemenea legi, dacă alăturea cu legea se vor lua măsurile admi- 
nistrative care trebuie s'o complecteze, atunci nu va fi nimenea 
care să aplaude cu mai multă căldură decât mine această părere 
de rău cam târzie, aceste măsuri menite să salveze resturile, dacă 
nu s'a putut salva totul, — chiar dacă ar veni aceste măsuri din 

partea unui partid politic a cărui întreagă acţiune politică si ale 
-cărui principii de acţiune politică nu le pot aproba totdeauna. 

D-lor, se mai prevede încă o măsură necerută de opinia pu- 
blică: se prevede întinderea inamovibilitatii la acea parte din ma- 
gistratură care nu se bucură încă de dânsa. 

Foarte frumoasă măsură! Judecătorul care rămâne, care ştie 
că nu poate să fie ameninţat cu destituirea sau cu strămutarea, 
judecătorul care ştie că trebuie să se uite, când judecă, numai la 
Hristosul de pe cruce, si nu la acei cari lau pus pe cruce, ju- 
decătorul acesta va fi cu mult mai bun decât judecătorul de 
astăzi. 

Astăzi avem nevoie în primul rând de dreptate; poate mai 
mult decât de dreptate materială avem nevoie de dreptate morală. 
Dacă s'au revoltat ţăranii, au făcut-o poate pentru lipsa de hrană, 
dar si pentru obrazul lor zilnic pălmuit de nedreptate. 

Neamul nostru e nobil, şi el se revoltă cu mult mai ușor 
pentru călcarea drepturilor morale decât pentru călcarea intere- 
selor sale materiale. 

Şi, dacă o fi să avem dreptate, prin măsura pe care o anunţă 
d. ministru al Justiţiei, nu o să aibă nimeni nimic de obiectat. 


Se mai fagaduieste un lucru, o jucărioară pe care oricine o 
va avea în mână, trebuie să o arunce, căci cine se poate juca bine 
cu dânsa? Această jucărioară fără haz este Colegiul unic la judeţ. 

Se frământă lumea de o mulţime de vreme la noi cu privire 
la lărgirea dreptului electoral. 

Unii doresc lucrul acesta, alții nu. Au argumente și unii si 
alţii. Oameni cetiti şi deştepţi au argumente pentru teoriile lor, 
ca şi pentru interesele lor. Eu voiu zice un lucru: în unele ţări 
votul mai larg poate să fie o primejdie, în alte tari votul mai larg 
poate să fie o mântuire. Dacă am fi aici numai o clasă dominantă, 
dacă am avea numai orașele, aș fi în contra votului universal; 
neamul nostru este în rândul întâiu însă, neamul celor de la ţară. 

Si, fiindcă o viata politică adevărat românească nu o putem 
sprijini decât pe cei de la tara, nu cunosc alt mijloc de a scoate 
din inertia ei politică țărănimea românească, cel mai românesc 
element din această ţară, pentru a majora şi coplesi printr'însa pe 
alegătorii străini cari s'au strecurat în rândurile noastre prin îm- 
pământenirile amânduror partidelor, nu cunosc alt mijloc potri- 

vit pentru biruinţa electorală statornică şi asigurată a neamului 
nostru decât lărgirea dreptului de alegere. (Aplause.) 

Adecă, d-lor, ceia ce se chiamă, nu vot universal, ci votul 
naţional. Fără Evrei! Nu ni mai trebuie Evrei între alegători:. 
avem destui impamanteniti de ambele partide; nu ni mai trebuie 
alţii. Sânt mai mulţi decât îi putem îndura. 

Acesta este motivul pentru care, în cugetarea mea. lărgirea 
dreptului electoral se impune. l 


Dar, înainte de toate, eu sant istoric, si stiu, ca istoric, că 
niciodată în mijlocul unor State în care o anumită clasă se bucură 
de drepturi mai mari, nu poți să tii acea clasă care la noi e şi 
elementul national curat ai Statului intr’o stare de inferioritate. 

Când în Ungaria este vorba de votul universal, când Aus- 
tria l-a dat, când peste Dunăre avem popoare care se bucură de 
votul universal, nu putem noi să refusăm alor noștri acele drep- 
turi politice pe care le are un „nea Cutare', alegător veşnic de 
cumpărat din Colegiul al doilea al cutărui oraş din România. 

Vedeţi dar că nu merge nici pe teorie, nici pe învăţătură, ci 
pe realitatea patentă a faptelor. 

D-lor, partidul conservator, partidul cu idei conservatoare, 
tine astăzi întruniri, care au un caracter frumos, căci spune publi- 
cului răspicat ce crede, — îi plac ideile, să voteze; nu-i plac, să 
nu voteze: aceasta este cinstit şi frumos. Este un omagiu ce se 
aduce corpului electoral, căci i se spune: nu-ţi arăt gologanul sau 
hârtia de bancă ruptă în două, ci ideile mele. Ar fi fost de prefe- 
rat să nu fi avut loc nici serata carciumarilor. Dar ce să-i faci? 
Fiecare poate să păcătuiască într'un anume moment. 

Va să zică, atunci când acest partid spune: .,Sant contra 
votului universal“, îl înţeleg. Când însă un partid zice: „sânt 
pentru votul universal", şi, când îţi întind mâna şi zic: „dă-mi-l”, 
îmi spui: „nu, sânt pentru Colegiul unic"; ,,da-mi-l, şi zici: „nu, 
sânt pentru Colegiul unic la comună“; si, când iti zic: „dă-mil 
pe acesta“, îmi spui: „vezi, eu sânt pentru Colegiul unic la ju- 
deţ““, — aceasta nu este serios. Căci judeţul nu înseamnă nimic, 
şi ar fi interesant să ştim câţi alegători se presintă la votarea 
membrilor Consiliului judeţean şi ce ispravă fac Consiliile jude- 
tene, pe care prefectul le învârteşte cum îi place. Acesta este un 
Colegiu fără mare interes; ori dai reforma pentru el, ori n'o dai, 
e tot una. Si nu poţi face prin el o educaţie cetateneasca, fiindcă 
nimeni nu se va grăbi să vină pe băncile acestei școli. 

Dar, d-lor, mai este ceva, care a fost anunţat cu foarte mare 
patos, cu apăsare pe anumite cuvinte, si care s'a relevat cu deo 
sebită energie în Adresă. Este vorba de acordarea drepturilor Do- 
brogenilor. 

A fost şi o luptă între partide, între cele trei alcătuiri poli- 
tice, care zic toate că s'au gândit mai de mult la această reformă. 
Şi-a făcut socoteala fiecare: cutare partid a cerut drepturi pentru 
Dobrogeni de la anul cutare, altul de la anul cutare, și este de 
mirat că nu s'a găsit cineva care să zică si aceia că a fost pentru 
acordarea drepturilor Dobrogenilor înainte de anexarea Dobrogii 
la România. Căci trebuie să se fi găsit si omul, extraordinar în 
această privinţă, care, înzestrat cu darul de a prevedea, să fi știut 
inainte de 1877 ce are să se întâmple cu Dobrogea. 

Unii zic: noi am avut ideia si voi ati realisat-o, alții zic: noi 
am avut ideia şi noi am realisat-o, — pot ei adăugi cu mândrie, — 
dând drepturi Dobrogenilor. 

Măcar pentru plăcerea de a fi de altă părere, dati-mi voie 
să fiu contra acordării drepturilor Dobrogenilor, în momentul 
acesta cel puţin. Şi iată pentru ce: Dobrogea, când a fost luată, 
a fost o tara în mare parte romaneasca, impoporata de o mul- 
time de ţărani români, unii măcar de pe vremea lui Mihai Vitea- 
zul. Căci ceia ce spun Bulgarii: că Dobrogea este ţară bulgă- 
rească şi nu numai un teritoriu asupra căruia s'au întins cândva 
oarecare drepturi ale unui stăpânitor bulgar, este foarte putin 
exact. Nu se dovedeşte cu nimic stăpânirea seculară a Bulgarilor 
acolo. 

lată ce ştiu eu ca istoric. Ştiu că Dobrogea aceasta a fost 
un drum, şi drumul este al cui trece. Şi, nu numai că este al cui 
trece, dar în drum nu rămâne nimeni. Să fi vrut să rămână cineva 
‘pe acest drum al năvălirilor barbare, şi ar fi fost cu neputinţă. A 
fost însă o ţară nelocuită, si, când ea a început să fie locuită, ştiţi 
cine au locuit-o? 

Nu Bulgari, ci oameni de altă rasă decât rasa bulgărească, 
rasa așezată de alt Stat, ca să tie popasurile. Turcii aveau drumul 
lor militar pe aici, şi deci ei au aşezat pe Tatari ca să li curate, 
să li intretie si servească drumurile. 

Luaţi nomenclatura Dobrogii, şi veţi vedea că în mijlocul 
ei sânt nume turceşti, iar în dreapta Dunării tot nume româneşti. 

Dar veţi zice: Bulgarii din Tulcea si Bulgarii din josul Do- 
brogii? Bulgarii din Tulcea au venit din Basarabia-de-Jos după 

1812, după ce niau furat-o Ruşii întăia oară si când au așezat, 
în locul Tatarilor fugiţi, tot felul de colonii străine: Lipoveni, 
Nemti si câte alte neamuri. 

Din acele colonii basarabene ni-au venit Bulgarii tulceni. 

Dacă aceasta înseamnă că Bulgarii sânt autohtoni, pot să 
deschidă fălcile cât de mari ca s'o spună. Ceilalți, din judeţul 
Constanţa, s'au strecurat pe încetul după retragerea elementelor 
musulmane. 

Va să zică: atunci cănd am luat noi Dobrogea, ea cuprindea 
o veche poporatie românească şi, pe alăturea, si Bulgari, cari nu 
aveau caracter autohton, nici drepturi care să derive din adeva- 
rată autohtonie. Şi erau simpatii românești, era o influență cultu- 
rală şi bisericească a Românilor. | 

Şi acum, d-lor, voiu spune că niciodată n'a fost mâi'rău ad- 
ministrat un teritoriu cucerit. Şi nu un simplu teritoriu cucerit, 
nici măcar un simplu teritoriu de schimb n'a fost în Dobrogea. 
Dobrogea, d-lor, trebuie să ni fie scumpă de două ori: întăiu pen- 
tru că am plătit-o cu sânge si, al doilea, pentru că am plătit-o cu 
pământ. Dobrogea este astfel de două ori plătită de neamul nos- 
tru. $i am plătit-o cu pământ fiindcă ni s'a luat pentru dânsa 
Basarabia-de-jos. Când am venit in acest pământ, de două ori cas 
tigat de noi, şi stăpânit cu cele mai sfinte drepturi pe care un 
neam le poate avea asupra unui Tinut, am trimes pleava adminis- 
tratiei din România şi am lăsat pe Bulgari să capete drepturile de 
proprietate covârşitoare pe care le au acum. Nu ne-am priceput 
să colonisăm pe veterani: am trimes câte un moşneag incapabil 
de a lucra, împreună cu alti moşnegi, într'o margene de sat, și re- 
sultatul a fost că mosneagul s'a făcut una cu Bulgarii, sau l-au 
dat Bulgarii afară. Nu se colonisează o ţară aşa: o ţară se colo- 
nisează cu elemente tinere; si nu se colonisează nici cu indivizi 
razleti. Invatati de la Unguri: se colonisează cu mase mari pe 
un teritoriu unic. Sa se fi făcut acolo jos, unde nu avem o gra- 
nita geografică, să se fi făcut o graniță de piepturi de țărani mul 
tamiti, să se fi aşezat Romani, de dincolo si de dincoace, pe tot 
lungul graniţei bulgăreşti a Dobrogii, şi atunci am fi avut mai 
multă siguranţă decât cu fortificațiile improvisate acum, când 
nea strâns nevoia, în apropierea unui pod care a măgulit mai 
mult vanitatea noastră decât să servească interesele noastre, şi 
care e încă o jucărie scumpă de tot, cu care s'au cheltuit mulți 
bani, pe cari îi putem pierde oricând. 

D-lor, asa trebuia administrată Dobrogea: trebuia desfi:n- 
tata acolo conştiinţa de străinătate şi înlocuită cu o conştiinţă ro- 
mânească, sau străinii trebuiau învăţaţi să ne respecte, ceia ce nu 
au învăţat până acum. Şi, atunci când Dobrogea am fi prefă- 
cut-o sufleteşte, o putem pune pe picior de egalitate politică cu 
judeţele care alcătuiesc România de dincoace. 

Ei bine, lucrul acesta nu l-am făcut; am tot zabovit, fără 
să pregătim nimic, am zăbovit o acordare de drepturi, pe care 
totuşi le tineam totdeauna în perspectivă. Şi când am dat aceste 
drepturi? Le-am dat atunci când aveam aierul că ne temeam de 
ceva, 

D-lor, nu poate fi umilință mai mare pentru un popor decât 
să deie unui alt popor, unor elemente ale altui popor, să li dea 
ceia ce constituie, sau ceia ce se poate crede că ar constitui drep- 
tul lui, supt influenţa unei presiuni străine. Greşeala cea mare 
astăzi este aceasta: am dat drepturi Dobrogii fiindcă aveam ir- 
fatisarea că ne-a străbătut un fior, un fior pe care, chiar dacă îl 
simte un popor, nu trebuie să-l mărturisească niciodată. 


Şi nu cunosc ceva mai greșit, în acte publice, decât seria de 
declaraţii pe care le facem că Dobrogea este a noastră şi că tre- 
buie să rămână a noastră. Dar de sigur că e a noastră şi că ra- 
mâne a noastră; însă nu trebuie să o spunem, căci ne umilim! 
Lipsa noastră de tact fata de toate aceste concupiscente o consti- 
tuie tocmai această bravada necontenită: poftiti de veniţi! Sa 
poftească sa vie: dar nu era nevoie să lio spunem! Popoarele care 
au încredere în sine nu fac astfel de declaraţii, oamenii siguri 
de stăpânirea lor nu recurg la acest fel de mijloace, care nu arată 
decât nesiguranță şi slăbiciune. 


D-lor, dacă este vorba să se dea drepturi Dobrogenilor, mai 
găsesc un desavantagiu. $i, acum, ati făgăduit, trebuie să li dati, 
nu se mai poate: v’ati angajat în asa chip, încât drepturile trebuie 
să li dati. Mai este, zic, încă un desavantagiu. Noi păstrăm sis- 
temul electoral cel vechiu, fiindcă doar Colegiul unic la județ este 
o glumă. Acum pe cine ridică în sus vechiul sistem electoral? Ri- 
dică pe alegătorul de Colegiul Fiu. Acest alegător este la noi 
Român, afară de câteva excepţii nenorocite, care se întâlnesc mai 
ales în Moldova-de-sus, graţie unor împrejurări speciale. Via să 
zică alegătorul cel greu, alegătorul cel scump, alegătorul pe care-l 

lingusiti, pe care-l întrebaţi dacă are nevoi ca să i le satisfaceti, 
este alegatorul de Colegiul I-iu. 

. Vă gândiţi d-v. de ce naţionalitate o sa fie alegatorul Cole- 
giului I-iu în Dobrogea? O să fie adesea de altă naţionalitate de- 
cât a noastră. Și oamenii aceștia, cari pot fi astăzi supraveghiati, 
cari pot să fie pedepsiţi când uneltesc, nu vor mai putea fi nici 
supraveghiati, nici pedepsiţi atunci când vor cădea cu greutatea 
alegătorului de Colegiul Liu, când trei partide se vor tinea de 
pulpana unui Bulgar sau Grec bogat, cerându-i votul. 

Şi, atunci când trei partide se vor ţinea de un alegător in- 
fluent, cercând să-l câştige, alegătorul acela va putea servi toate 
interesele neamului său fără ca nimeni să-l împiedece. 

Fiindcă se acordă drepturi Dobrogenilor, aş avea o propu- 
nere. Pentru Dumnezeu, să nu se facă judeţe electorale deosebite! 
Să învăţăm putin de la Unguri: să-i alipim pe noii cetățeni la di- 
ferite judeţe ale noastre. Ce ar fi dacă ar fiinţa un județ Brăila 
de o parte si de alta a Dunării si dacă votarea nu s'ar face în 
margenile "Ținutului celui... delicat? Am avea putinţa de a impie- 
deca anumite uneltiri. 


Am amintit, d-lor, partea care priveşte lucrurile nefăgăduite 
şi care totuşi s'au dat. Trec la lucrurile pe care le aștepta lumea 
şi care n'au fost date. | 

Lumea aştepta de la Mesagiul din anul acesta o recunoas- 
tere francă, sinceră, întreagă, o recunoaștere care ar fi onorat 
pe aceia cari o făceau, o recunoaştere eroică, să zicem, a falimen- 
tului reformelor agrare. l 

Şi, dlor, persoane cu greutate în viața noastră politică în- 
trebuinteaza adese ori aceste cuvinte: „falimentul reformelor 
agrare" frecandu-si mânile cu multamire. Acest sentiment de bu- 
curie nu pot să-l am, fiindcă este vorba de interesele neamului 
nostru înainte de interesele partidelor politice. Si este rusinos 
să-ţi para bine de răul altuia, când de aici vine răul poporului tau 
întreg. 

Deci nu mă bucur de falimentul reformelor, insi nu pot să 
nu-l recunosc. Cea mai mare parte dintre liberali chiar o recu- 
nosc, — si nici nu se poate să n'o recunoască cineva. lată eu 
care am fost acusat de multe ori, cu răutate, că sant profet, că 
mi-aş da atitudini de profet, fiindcă nu-mi tund barba mai mic 
— dar şi dl Stere, care mă acusă, n'are barba mai scurtă decât 
a mea; este mai îngrijită numai (ilaritate), — eu am făcut, anul 

trecut, profeţii care s'au adeverit. Dacă vă aduceti aminte, cand 
am vorbit la legea islazurilor şi la legea tocmelilor agricole, am 
spus: foarte bune legi, dar acestea nu se vor aplica, nu se pot 
aplica. $i atunci am încercat să schitez principiile de la care se 
poate inspira o reformă agrară. Mulţi dintre d-v. poate nu-şi aduc 
aminte, fiindcă, anul trecut, vorbiam cam pe la sfârşitul sedintii, 
când băncile erau goale. De aceia să-mi daţi voie să amintesc ceva 
din ceia ce am spus atunci. 

Cu reformele agrare nu se joacă niciodată cineva. Este un 
lucru cu care nu trebuie să se joace cineva, mai ales când repre- 
sintă un partid mai înaintat. 

D-ta nu poţi să dai, fiindcă n'ai chibzuit bine, şi vin alții 
cari sânt mai putin înaintați ca d-ta si nu pot da, fiindcă însuși 
crezul lor este să nu dea, si lumea rămâne cu nădejdea. Şi această 
nădejde fierbe, se acreste în om, si te trezesti cu lucruri de acelea 
care te ingrozesc. Prin urmare e vorba să ai planul format si ener- 
gia trebuitoare pentru a lovi, nu numai în adversarii politici natu- 
rali, cărora nu trebuie să li intinzi mâna la lucruri de acestea, ca 
să faci pacturi, armistiţii ori tratate, pentru ca să nu se strice li- 
niştea în Cameră ori să nu se supere anumite persoane care nau 
un rost declarat in viata politică a noastră, condusă de partideie 
cu care singure aveau a face si pe care le putem trage la răspun- 
dere. Ci trebuie să ai curajul de a lovi, şi în adversarii politici, 
dar si în prieteni. 

Căci mai onorabil ar fi fost să se vadă ieșind din partid 
atunci un grup de cincizeci de deputaţi, cari ar fi spus: Reforma 
aceasta nu ni place, avem alte păreri, decât să se vadă, anul aces 
ta, ieşind unul câte unul, și nu pe poarta cea mare, pe poarta din 
fata, pentru reformele agrare, ci pe poarta din dos, si pentru anu- 
mite socoteli care nu se puteau face încă în anul trecut, ci abia 
acum, în anul acesta. 


În anul trecut am spus că o reformă agrară nu poate să 
aibă decât anumite caractere. Sau e o expropriere. Şi, Doamne, 
cum s'a îngrozit lumea în anul trecut când a auzit de expropriere! 
Dar si în alte tari se expropriază, în totdeauna, pentru utilitate 
publică, şi mi se pare că doar cea mai mare utilitate publică este 
aceia de a salva ţara şi neamul tău. 

Pentru că nu e vorba dacă omul are dreptate sau nu, ci e 
vorba dacă omul cere mereu şi nu poţi să-l desveti de a cere. 

Nu e constitutional, nu e politic, nu e metafisic, nu e filosofic, 
nu e diplomatic, — dar e aga. 

Omul s'a întins a cere; deci trebuie să-i dai măcar atât, încât 
să faci din el un adevărat cetățean al țării. 

Şi iată o dovadă că ideile acestea nu sânt așa de anarhice. 
Neam de neamul mieu nu a fost Domn în ţara aceasta, dar bu- 
nicul aceluia care a vorbit, mai ieri, de expropriere, a fost Domn, 
şi un Domn persecutat de partidul liberal de pe acele vremuri 
pentru că era socotit ca întrupând conservatorismul cel mai strict, 
Barbu-Vodă Ştirbei. 

Și, cand vine nepotul lui Barbu Ştirbei şi propune expro- 
prierea, ce fel de anarhist pot fi eu dacă vorbesc, la rândul mieu, 
de necesitatea acestei soluţii? 

Sau, d-lor, se putea distruge acea inutilă proprietate a socie- 
tatilor de asigurare si de binefacere, se putea distruge acea inu- 
tilă proprietate de pământ a Statului, inutilă pentru că azi cel 
mai rău gospodar al pământului în România e Statul, ale cărui 
moşii ar trebui să fie tocmai un model de adevărată agricultură. 

Să se fi dat de la început măcar pământul acesta disponibil 
pentru a sătura cele mai vajnice cereri, cele mai imediate nevoi! 

Nu s'a dat. 

O a treia soluţie ar fi fost desființarea clasei arendasesti. 
Cutare persoană li-a cântat laudele; eu nu pot. Arendașii nu 
sânt nici agricultori, nici întreprinzători: nu sânt nimic. Sant oa- 
meni cari se folosesc de toate fara a fi ei înșii nimic; nu au nici 
iubirea de pământ, nici simțul de solidaritate cu muncitorimea pä- 
mântului. 

Atunci se putea prevedea în lege că trece întăiu, dacă 
e vorba de arendare, acel care din generaţie în generaţie lu- 
crează pământul. Atunci să se fi venit cu obştile, nu numai pen- 
tru unele moşii, ci pentru toate moşiile! 

Sau, altfel, cum a propus partidul conservator, să se fi ex- 
pus un larg program de tutelare a ţăranului, si să se fi facut pen- 
tru țăranii noştri ceia ce a făcut Frederic-cel-Mare pentru sălba- 
tecele Tinuturi de dincolo de Elba, al căror pământ de nelocuit 
la colonisat, şi, dacă azi este o Germanie mare răzimată pe o 
Prusie puternică, aceasta se datorește și colonisării pământurilor 
de dincolo de Elba prin prevăzătoarea gospodărie rurală a lui 
Frederic-cel- Mare. 

Aceasta am fi putut să o facem şi noi pentru ţăranii noştri! 

E cam greu... In casul acesta nu ajunge numai să votezi © 
lege, şi, după câteva discursuri frumoase, după câteva înjghebări 
dibace, fiecare să-şi pună mânile în buzunar şi să spună că legea 
se poate aplica şi de la sine. 

În casul acesta ar fi trebuit un întreg sistem, presupunând 
că oamenii sânt gata de muncă, că funcţionarii au energie destulă 
şi că sânt destul de numeroşi și pregătiţi pentru a face din tute- 
larea ţăranului român, din ridicarea lui de către Stat, o realitate. 


În sfârșit se poate face și alt ceva, ceia ce nici conservatorii 
de idei nu s'au gândit să propună. Se putea îngrozi lumea ti- 
nând-o în frâu prin jandarmi: 

_ Şi aceasta e o soluţie. Ungurii o au pentru Românii din Ar- 
deal, şi de ce nu am avea-o şi noi pentru Românii de la noi? 

Ce a făcut partidul liberal? Ce e drept, partidul liberal nu 
poate fi făcut responsabil de acțiunea unui Guvern liberal, și de 
aceia mai bine nu zic: partidul liberal, ci întreb ce a făcut Gu- 
vernul trecut? A luat din fiecare soluţie câte ceva, lăsând la o- 
parte soluţiile cele mai energice; n'a uitat nici jandarmeria, a cării 
ispravă o culegem pe fiecare zi din ziare. Aruncati asupra satelor, 
fac ceia ce pot să facă oameni cu astfel de pregătire şi astfel de 
sentimente. 

Si, deci, d-lor, nu se îndeplinesc legile care formează seria 
de reforme agrare ale Guvernului. | 

Islazurile s'au oferit pe jumătate, — poate mai mult, — dar 
vorba este ce s'a oferit şi unde, cu ce pret s'a oferit! Cele mai 
multe oferte sânt o batjocură, nu se pot primi; sânt un mijloc 
numai de a scăpa cineva de toate râpile, de toate terenurile sterpe, 
de tot ceia ce nu se poate folosi. Că sânt proprietari cari înțeleg 
cum că interesul lor nu e decât să meargă în unire cu interesul 
ţăranului, că nu se poate proprietar bogat cu țăran sărac si pro- 
prietar multamit cu ţăran indarjit, aceia este un fapt, dar eu spun 
în general, şi fapt este că legea islazurilor nu se aplică. 

Legea tocmelilor agricole? Toți cei ce au călătorit, şi eu am 
călătorit ca să văd cum se aplică, pot să răspundă. Eu am spus 
de la început că inspectorii agricoli vor fi o simplă formă, si 
inspectorii agricoli, in cea mai mare parte din casuri, sânt o for- 
mă. Vorba medicului din Craiova, — medic german, — care 
spunea unui naiv medic român, când, acum zece ani, acesta voia. 
să facă în judeţ ceva: ,,fa-te forma, ce te pasă!“ (Ilaritate.) 

Şi inspectorul acesta poate zice: ,,fa-te forma, ce te pasa!” 
De multe ori n’are nici autoritatea trebuitoare, nici cunostintile 
cerute pentru a cârmui viata agricola din judeţ. 

Cât priveşte Consiliul Superior, stiti şi d-voastră cât lucrează, 
cum lucrează, si ce s'a ales de dânsul. Prevedeam că acest Consi- 
liu Superior de agricultură are să fie după chipul si asămănarea 
“Guvernului care l-a numit, deci un Consiliu bun, compus din 
cameni cinstiţi, dar cu vederi cam tulburi. S'a întâmplat altfel: 
cuprinzând elemente și dintr'o parte şi dintr'alta, ele nu s'au în- 
teles de la început si s'au deprins asa de mult a nu se înțelege, 
încât acţiunea Consiliului Superior de agricultură, cârmaciul ma- 
rilor împrejurări grele si delicate, se poate zice că nu există. 

Cu privire la judecătorii de la sate, am spus că un foarte 
bun lucru este să se încerce a pune dreptatea la indamana oame- 
nilor, dar am mai spus că boieraşii tineri cari iese din Facultatea 
«de Drept nu prea merg pe drumuri cum sânt acestea de astăzi. Si 
vă asigur că nu merg; unii ar vrea să meargă, dar nu pot: sânt 
gingasi, băieţii. (Ilaritate.) 

Ar fi trebuit ca, precum invatatorul este altfel pregatit de 
cât profesorul de liceu şi Universitate: pregătit în şcoli nor- 
male, unde ar putea să fie mai puţină electricitate şi mai puţine 
paturi de acelea care saltă decât cum e acuma, tot asa ar fi tre 
buit judecători in mod special pregătiți ca să cunoască impreju- 
rările rurale, pentru ca legea să ajungă o realitate. 

Şi d. ministru de finanțe să mă ierte când îi voiu spune cum 
că, la Văleni măcar, legea sa nu se aplică. Oamenii beau foarte 
mult, dar legea nu se aplică. De trei luni de zile, un târg de 4.000 
‘de ţărani aproape este într'o stare de beţie permanentă. (Aplause, 
ilaritate.) 

Este așa! Constat eu, o constată si primarul însuși. Ca sa 
vedeţi cât de putin se aplică, vă voiu spune că el chiar mi-a spus: 
„nu mi-a fost frică nici când au fost răscoalele, cum imi este 
acuma când s'a făcut ţuică!” (ilaritate.) E imposibil să găseşti 
oameni ca să-i intrebuintezi la ceva. 


Acuma, trec la cealaltă parte a acestei cuvântări. 

Mai era ceva, pe care lumea îl aştepta, nu ca un interes tre- 
cător, în legătură cu materialitatea vieții noastre, ci în legătură 
cu sufletul nostru, care nu e numai al nostru, în legătură cu acea 
inimă românească pe care o impartim cu alţii şi în legătură cu 
acel ideal către care nu tindem numai noi. 

D-lor, o tara întreagă a spus-o; au spus-o cei mici si unii din 
cei mari, cari s'au adunat, de la un partid şi de la altul, unii cu 
nesinceritate, ca să exploateze ceva care era in aier, alţii cu sin- 
ceritate; s'au strâns şi de cei mari din partide, si, de la un capăt 
până la celalt al ţării, au declarat că nu ni mai trebue politica 
externă care se face acum, căci nu avem de la dânsa niciun folos, 
nici pentru noi, nici pentru alţii ca noi, cari trag toate ponoasele; 
că noi nu putem strânge o anumită mână, o mână pe care desco- 
perim pete de sânge, şi stim al cui este sângele care pătează aceas 
tă mână. 

Aceasta a spus-o o lume întreagă! 

Un despret înalt diplomatic, superb gi aristocratic poate 
striga: „Dar aceasta o spune plebea, şi plebea poate să spună ce 
vrea; nouă nu ni pasă, căci noi ştim lucruri pe care lumea de rând 
nu le ştie!*. 

De! vor fi ştiind şi ei ceva! Şi unii din ei cunosc neamurile 
de care sântem incunjurati, cunosc Statele pe care le-au format 
aceste neamuri, cunosc desvoltarea acestor State şi cunosc și câte 
le îndură ai noştri de pe acolo şi, prin urmare, vor fi pricepând 
şi ei ceva... | 

Eu cred chiar că în materie politică nu sânt adevăruri atât 
de grele de priceput, la primirea cărora trebuie să suie cineva 
anumite trepte de marmură, pentru ca acolo, după un fel de ini- 
tiare misterioasă, să găsească adevărul. Să vină cineva şi să inge- 
nunche de douăzeci, treizeci de ori întâiu și, ajuns până sus, să 
înceapă un fel de musică serafică, iar atunci vălul de aur să se 
dea la o parte, si înţelepciunea politică să facă un gest, şi acest 
gest să ajungă ca să asigure o tara! 

Nu au adevărurile politice acest caracter! În cea mai mare 
parte, — afară poate de adevărurile economice si financiare —, 
ele sânt tocmai, supt un anume unghiu, dintr'un anumit pi nct 
de vedere, accesibile tuturor mintilor. Căci, dacă nu ar fi așa, 
atunci nu ar fi existat State în anticitate, ca Roma şi „Zlada, in 
care toți luau parte la viata politică. Aici nu este vorba je nate- 
matici superioare, nu este vorba de filosofie transcendentală. Fie- 
care știe unde îl doare: şi în tara aceasta ştie omul ce-l doare! Şi, 
dacă vrei să faci politica ta cu tara aceasta, să o faci așa ca să nu o 
doară niciodată de asemenea dureri. Să nu tipe un popor întreg, 
cum a tipat poporul acesta, prin toate întrunirile din urmă, asa 
cum nu ţipă un neam decât atunci când îl doare în adevăr, ori, 

chiar dacă nu-l doare de el, îl doare de altul ca el, un dor din 
esenta acelorasi dureri. 

D-lor, s'a zis: „aceştia pot sa se adune! Pot sa propună ce 
vor! Sant nişte visionari, nişte firi încălzite. Noi rămânem la poli- 
tica tradiţională a României!" 

Da, acestea sânt niște formule asa de frumoase, încât iti vine 
greu să te desparti de ele, atunci când ai izbutit ca, după cincizeci 
de ani de viata liberă, să elaborezi cincizeci de formule, care se po- 
trivesc pentru orice ocasie, si pe care le ştiu de  potrivă toate 
partidele. Cand e vorba de o chestie, n'ai decât să zici: formula 
cutare, numărul cutare! Astfel este şi formula: „în politica noas- 
tra externă relaţiile sant normale’, sau o altă formulă: „relaţii 
cordiale“, etc. Fiecare-si are la îndemână formulele acestea, care 
se copiază pe rând, pentru a satisface pe toată lumea. 


Dintre formulele acestea face parte, deci, si formula ,,politi- 
cii tradiționale a României“. Doamne, pentru un Stat mic nici 
nu se poate o formulă mai frumoasă! Căci ce politică poate să 
aibă Statul acesta de la Dunăre până la graniţa Bucovinei, Statul 
acesta care datează de la 1859? Ce motive ar fi determinat ,,poli- 
tica tradiţională a României“? „Politică tradițională“ nu s'a făcut 
în cei d'intăiu şapte ani după Unire. Este ceva mai nou. Nu s'a 
făcut de la 1866 chiar, ci de la 1880 încoace. 

Dar este foarte frumoasă „politica tradiţională a României“! 
Este tocmai aşa ca si cum, vorbind cu un ministru engles, care 
represintă un Stat ce trăiește de la 1066, nu de la 1866, lai în- 
treba: „ce politică represinti d-ta?“, si el ti-ar răspunde: „Eu re- 
presint politica tradițională a Angliei!“. Va să zică, faptul că 
aceia sânt de 1000 de ani si noi de 50 de ani, nu înseamnă nicio 
deosebire, căci avem si noi „politica noastră tradițională“! 

D-lor, ia să întrebăm însă pe un bărbat politic din Anglia, 
ţara tradiţiilor politice, în care nu se abrogă legile, în care toate 
legile se păstrează, in care oameni cu chibzuială ştiu ce legi ale 
trecutului să aplice, în care, pe vremea războiului cu Burii, s'a au- 
zit de un ofițer irlandes condamnat la moarte, care însă niciodată 
nu a avut frică să fie executat, căci ştia că o asemenea osândă 
se pronunță potrivit cu legea cutare din timpul Domniei reginei 
Ana sau din timpul lui Gulielm Cuceritorul, dar nu se aplică, şi 
a stat foarte liniştit omul, sigur că are să i se anuleze condam- 
narea, să întrebăm noi acum pe cineva din tara tuturor tradi- 
ţiilor, din tara care stă pe piedestalul acestor tradiţii: ce inseamnă 

o politica straina potrivita cu traditiile tarii? Sa intrebam pe Lord 
Rosebery, care, in frumoasa-i povestire a vieţii lui Pitt, ni da 
această interesantă judecată: „Nu se poate ceva mai absurd decât 
politica tradițională a unei ţări; politica unei tari sta în legătură 
cu tot ceia ce se petrece la hotarele ei şi se schimbă după cum se 
schimbă şi celelalte împrejurări“. Aceasta o spune un represin- 
tant al tradiţiilor, trăind în ţara tuturor tradiţiilor. 

Ei bine, d-lor, noi mai avem de adaus ceva. Englesii zic: ni 
schimbăm politica după cum se schimbă și împrejurările, şi ei 
ajung la o alianţă cu Franţa. Vă puteți închipui ce enormitate, ce 
lucru monstruos ar fi putut să apară unuia de la noi alianţa cu 
Franţa, când in tot evul mediu si in epoca modernă s'au framan- 
tat cele două neamuri între ele şi apoi Englesii izbutesc să domine 
Europa în momentul de fata, aliindu-se cu dușmanii ereditari ai 
Angliei?! Dar noi mai avem un motiv de a face, nu o politică 
mare și constantă, ci de a face o politică, ceva mai putin măreaţă, 
însă cu mult mai potrivită si mai grea, fiindcă presupune o aten- 
tie necontenit încordată şi presupune ca miniştri plenipotentiari 
altfel de oameni decât aceia cari merg să-și trateze infirmitatile 
sau să-şi îngrijească interesele de familie în străinătate, valetudi- 
nari, vilegiaturişti si absenteisti; nu oameni cu fracul falfaind in 
jurul represintantilor străini, nu oameni legaţi cu două legături 
de-asupra ochilor, ci oameni de muncă şi de conştiinţă, cari să-şi 
deschidă ochii în patru şi pe cari, atunci când nu vor face politica 
aceia, ce trebuie, să-i iei de guler. (Aplause.) 


Dar noi mai avem încă un motiv pentru care politica noas 
tră externă trebuie să fie altfel decât a altor ţări. 

În adevăr, ce represintă România? 

Căci, d-lor, nu este vorba de existența ei materială; orice tara 
trebuie să aibă, apoi, şi motivul ei logic de existență. De ce există 
între Dunăre şi Carpaţi România aceasta? Ca să rămâie totdeau- 
na în această stare de Stat creat, botezat şi cununat de Europa? 
Sau tara aceasta are o legitimare superioară? Este tara noastră o 
creatiune a diplomaţiei europene? Însă nu se poate o mai mare 
ofensă adusă adevărului istoric, simțului public si celei mai ele- 
mentare mândrii nationale decât această nenorocită părere care 
acum câteva luni de zile se putea ceti într'un articol ce pretindea 
că exprimă vederile Guvernului:: noi trăim din voinţa si din crea- 
ţiunea Puterilor. Nu, dlor, două mii de ani de muncă au adus 

tara aceasta de-asupra, iar nu pomana lui Napoleon al III-lea, nici 
mila Puterilor, cum cred toţi aceia cari si ei merg cu fracul fal- 
faind in jurul represintantilor acelor Puteri. 

Dar oricine socoate că această tara n'a fost întemeiată nu- 
mai ca să represinte un interes trecător şi să fie ceia ce este astăzi, 
acela va condamna această politică. România este un Stat natio- 
nal, represintând, în forma cea mai simplă, un ideal naţional care 
nu se poate mărgeni si pe care toate forţele neamului românesc 
trebuie să-l servească. România trebuie să aibă ochii sireti ai şar- 
pelui, cari să prindă tot ceia ce se petrece în vecinătate şi să des 
copere tot ceia ce i se poate adăugi după dreptul ei naţional. 

Aceasta este politica pe care trebuie s'o facem. Cum? La 
1880 făceam o politică şi după douăzeci de ani facem tot aceiași 
politică? Când totul s'a schimbat, cand nu mai avem niciun ve- 
cin aşa cum era la 1880! 


Rusia de-acum, bătută de toate păcatele si de toate nenoro- 
cirile şi având necontenit la spate frica unor turburări interne; 
Rusia aceasta umilită, Rusia aceasta, care se ocupă prea mult de 
dânsa, ca să se mai poată ocupa, ca odinioară, de alţii, Rusia nu 
mai constituie astăzi acea primejdie permanentă pe care 9 ccnsti- 
tuia pe vremuri. 


Nu zice nimeni să iubim un popor care nia läst amintiri 
dureroase, dar nu poate să zică nimeni să pierdem din cercul de 
vedere al nostru anumite avantagii, care pot să vină şi de la duş 
mani etnici. Şi anumite articole de gazete din cercurile oficioase 
ale Rusiei, articole care au făcut zgomot şi la noi, nu cuprind 
poate numai un mijloc de inselare, ci încep o stare de conștiință, 
vădesc o mustrare de cuget. Se poate să nu fie aşa, dar se poate 
să şi fie aşa. 

D. C. Stere: Cunoasteti schimbări positive în practica posi- 
tivă şi administrativă? 

D. N. Iorga: De altă parte, la 1880 era Austria la granitile 
noastre. Austria avea hegemonia. Acuma stim că aceasta se retra- 
ge şi face loc puterii brutale unguresti. 

Așa este logica lucrurilor: Austria represintă un trecut 
isprăvit; nu represintă nici un popor, nu represintă nici o misiu- 
ne culturală sau vre-o activitate economică în expansiune: ea 
trăieşte numai din amintiri si tradiţii. Ungaria represintă însă 
voinţa de a trăi şi a contopi a neamului unguresc, si, ori de cate 

ori dam mana Austriei, nu putem sa o prindem: ea luneca, gi 
găsim in loc mâna aspră a celorlalți, care ne doare şi ne umileste. 


Dincolo de Dunăre, la 1880 era o Bulgarie abia trezită din 
morţi, fără nicio demnitate sau energie, şi unele jurnale au arun- 
cat atunci în voie acele proaste şi ieftene glume pe care le-am 
plătit prin ura desteptata la Bulgari. i 

În scurtă vreme ei au arătat însă că sânt în stare a munci, 
şi prin muncă orice popor poate izbuti să ajungă la lucruri mari. 
Sânt capabili de solidaritate națională şi au simţul practic. 

Că nu ni vine la socoteală, cred: îi putem însă opri? Nu. 
Acolo stă credinţa într'un viitor, basată pe forte reale. 

Îi putem pune zăgaz? Nu. 

Atunci trebuia să găsim un modus de viata cu dânşii, pe 
care nu ne-am ostenit a-l căuta. 


Serbia s'a regenerat prin durerea ei, prin naufragiul idealu- 
lui ei, prin pierderea sperantelor asupra Bosniei si Herțegovinei: 
prin suferință un popor ajunge altul, se ridică, se transfigurează. 


Cel d'intăiu gând al acestui popor regenerat a fost către noi, 
şi noi am rămas indiferenți: nu am răspuns nimic, căci aşteptam 
de la cei cari ne remorcheaza de treizeci de ani, să ni spună ce 
să facem. 


Ma mir de ce s'a cerut în şedinţa de mai ieri să trimetem 
a telegramă Turciei nouă, telegramă pe care puteam să o trime- 
tem mai d'inainte. Ba nu mă mir: o astfel de telegramă către Par- 
lamentul Otoman s'a trimes din Viena si Pesta cu două:trei zile 
înaintea noastră, si deci luxul acesta putem să nil permitem 
acum si noi fata cu Turcia liberă, o Turcie liberă în care oastea 
a înviat spiritul mândriei de rasa al Osmanlâilor ! Și, dacă armata 
aceasta sănătoasă, care era în stare să apere Statul, când trebuia 
să sprijine şi cadavrul absolutismului, a pus stăpânire pe Stat, ce 
poate să devie el după reuşita mişcării de astăzi? 

Şi noi nu vream să ştim nimic de dânsul; noi n'aveam bla- 
goslovenia de la Papa, — nu de la Roma, ci de la Viena —, și 
nu puteam să întrăm în legătură nouă cu nimeni. 

Prietenii ni se oferă şi le răspingem, duşmanii clasici ne pri- 
gonesc şi, cu toate astea, noi ne ţinem de dânșii. 


Veţi zice că şi alte State fac același lucru. 
Să venim la acele State, și să vedem: în adevăr aşa fac? 

Italia, un moment, a fost înspăimântată de ambiția fran- 
cesă. Franţa voia toată Marea Mediterana; Italia ar fi dorit să se 
scoboare la Tunis, s'a aşezat Franţa; Italia vroia să mergă la Tri- 
poli, se zicea că Franţa se va duce şi acolo; Italia vroia să-şi facă 
o flotă, iar anumite foi francese declarau că această flotă are sa 
fie distrusă. Şi mai era jignirea sângeroasă adusă de Napoleon al 
III-lea, care a ajutat pe Italieni la realisarea unităţii lor, luându- 
li însă Savoia, ceia ce a rămas ca o rană pentru ei. Si, estfel, de 
frică, fata de tendintile Francesilor de a face un dominium fran- 
ces exclusiv din Marea Mediterană, si din durerea aceia pentru 
Savoia pierdută, Italia s'a alipit la Tripla Alianţă. Niciodată însă 
Italienii n'au iubit Austria; în totdeauna simpatiile lor au ră- 
mas pentru Franţa „soră“, Franţa latină. Partide întregi, cum a 
fost cel radical, s'au manifestat clar, provocând Italia. oficială să 
adopte simpatiile acestea pentru Franţa. 

Italia oficială s'a îndărătnicit ea fata de opinia publică şi de 
curentele ei, zicând: ,,plebea facă ea ce politică o vrea, eu fac poli- 
tica ce-mi place“? Ba nu s'a indaratnicit de loc, ci a început să-și 
menajeze anumite portite de ieşire, şi, încetul cu încetul, legatu- 
rile cu Franţa, şi chiar cu Rusia, au ajuns destul de bune pentru 
ca în orice moment să se poată începe altă politică. 


O ţară slabă şi mică, atât de slabă ca a noastră, nu poate să 
facă politică de un singur front, cu toate podurile tăiate la spate, 
şi încă pentru o tara cotropitoare şi un neam care se manifesta 
dusmanesc fata de neamul nostru. $i, acum, când s'a văzut că 
Austria a luat în stăpânire definitivă Bosnia și Herţegovina, ştiţi 
că în Camera italiană s'a pus punctul pe i, şi s'a zis că nu se 
poate înghiţi aceasta fără o compensație: au cerut Triestul și 
Trentinul, au cerut provinciile al căror dor este în sufletul orică- 
rui Italian, si, dacă nu le vor avea, vor avea cel putin la Triest o 
Universitate italiană, ceia ce este ceva. Doar și in Scriptură se 
zice: „Bate şi ti se va deschide“, însă nu la acela care are interes 
să se zăvorească atunci când baţi la ușă. 

„Prin urmare o politică externă care nu corespunde menirii 
fireşti a României, o politică externă care nu corespunde impre- 
jurărilor politice ale tuturor ţărilor și neamurilor vecine cu noi, 
aceasta este o politică imposibilă, o politică osândită în opinia pu- 
blică, si cred că vom trăi destul pentru a o vedea părăsită si de 
Statul românesc. (Aplause.) 

D-lor, mai am câteva cuvinte, şi incheiu. De ce aceste pa- 
tente greşeli în politica internă, de ce această rătăcire în politica 
externă? 

Clasa noastră conducătoare este ea o clasă incapabilă? Aş 
face un păcat dacă aş spune-o. 

La începutul anului trecut am arătat încă odată toată sin- 
cera mea admiraţie, ca de la unul mai nou, ca de la unul mai pu- 
tin încercat, ca de la unul cu mai puţine cunoștințe practice, am 
arătat toată sincera mea admiraţie pentru oamenii de merit cari 
se găsesc in toate partidele noastre, oameni în stare 2 conduce o 
tara. De ce cu asemenea oameni tara noastră merge în fagasuri 
vechi şi se pangareste si se ruineaza şi tinde a se pravali? 

Fiindcă acești oameni sânt cuprinși în partide care nu sânt 
naturale. Partidele noastre sânt odăi cu uşile deschise unde se face 
foc iarna, unde fiecine care este rebegit poate să se încălzească, 
când la soba unuia, când la soba altuia, după cum o odaie este 
mai mult sau mai putin plină de alti rebegiti. (Ilaritate.) 

Tata eu, cu lipsa mea de simț practic, dacă aș vrea să „fac 
partid“ şi aş găsi pe cineva care să-mi dea mijloace ca să-mi aprind 
soba, şi, astfel, peste câţiva ani soba mi-ar fi plină de căldură gra- 
tuită, şi aş mai adăogi şi o primă, iute ar veni lumea şi la mine! 

Aceasta este cauza pentru care forțele se mobilisează. Par- 
tidele noastre n'au basa, şi de aceia și intra in ele oricine. Se zi 
cea odinioară la „Junimea“ din Iasi: „Entre qui veut, reste qui 
peut™, si, in adevăr, fiind oameni spirituali si de bună creştere, 
acolo nu putea să rămâie oricine; intra cine vrea, dar multi se du- 
ceau. Aici este însă rău de tot: „entre qui veut’, da, insă este 
şi „reste qui veut‘, ba de multe ori vrei să-l dai afară, si-nu poţi. 
(Ilaritate.) 

D-lor, ce fel de partide sânt partidele naturale? Un partid 
natura] este întăiu unul care represintă o clasă socială existentă, 
o clasă socială diferențiată, cu interesele ei economice si politice 
speciale. lată, dacă partidul conservator de idei va avea eroismul, 
pe care dintr'un punct de vedere îl laud, din alt punct de vedere 
îl deplâng, dacă va avea eroismul de a se indaratnici în atitudinea 
sa inexorabilă de astăzi, fata de anumite reforme, în domeniul vie» 
tii agrare si în domeniul vieţii politice, partidul acesta va putea 
să ajungă un partid sigur, nu atât de mare poate ca alt partid, 
vecin, dar un partid sigur, care va putea să grupeze toate intere- 
sele agrare, va putea să strângă toate ambițiile. moştenite si va 

putea să adune in același timp pe toți doctrinarii cari înțeleg sa 
inchida ușile în fata, în calea spiritului modern. 

Dar partidul liberal, — ce clasă represintă? În partidul liberal 
se găsesc astăzi agrarieni foarte hotariti, foarte cârji, — şi n 'aş 
voi să jignesc pe nimeni din aceia cari sânt aici, în Cameră, dar 
sânt afară din Cameră şi agrarieni feroci; pot să între şi agrarieni 
feroci, şi pot să între şi foşti socialiști, cari să nu fi părăsit socia- 
lismul —, şi este o onoare pentru dânșii, dacă, din sentimentele 
lor de odinioară, nu i-au părăsit larga iubire de oameni, puternica 
milă pentru suferințele omeneşti. Și eu mă mir că în Camera 
aceasta nu se găseşte unul care să aibă curajul de a spune, când e 
atacat pe aceasta temă: da, domnule, am rămas socialist cu senti- 
mentele, cu inima, prin iubirea de popor si prin dorinţa de al 
ajuta. Ar fi cavaleresc, şi ar trebui să se găsească odată cineva 
care s'o spună! Încap deci foştii socialişti, încap persoane cu pre- 
dispositii poetice, care sânt în materie de reforme nici prea-prea 
nici foarte-foarte, încap; şi eu vă întreb, cine n'ar putea să în- 
capa? Uite chiar acel care vorbește, si pe care o anumită lume l-a 
indicat, într'un mare acces de neghiobie, ca pe un periculos „a 
narhist””: anarhiştii însă niciodată nu se fac dintre istorici, se tac 
dintre filosofi şi poeţi, dar din istorici nu se fac niciodată —, 
va să zică iată eu, dacă aş ridica, nu două degete, ci numai unul, 
arătând dorinţa de a mă acomoda cine ştie cum, eu, acest peri- 
culos anarhist, aş putea să-mi găsesc la d-voastră locul între bo- 
ieri vechi, de neam mare boieresc şi cari represintă proprietatea 
mare cea mai intransigentă. 


Un partid poate să nu represinte o clasă socială, dar atunci 
trebuie să represinte o tradiţie, o aspirație. 

În Franţa este astfel un partid care nu o să ajungă niciodată 
la putere, partidul bonapartist. Nu numai bătrâni, dar și tineri 
sânt în partidul acesta. Tradiţia napoleoniană trăiește acolo încă 
în inimi: când nu este un Napoleon de sânge, se găsește măcar 
un Boulanger. E ceva, o durere naţională, un dor de revanșă care 
mişcă spiritele; şi-tradiţia, aspiraţia aceasta pot crea un partid, și 
partidul acesta se poate menținea atâta vreme cât sufletul natio- 
nal este îndurerat, cât sufletul national este însetat de o satis- 
factie. 


Si, astfel, d-lor, dacă noi am fi numai nationalisti în ceia ce 
priveşte represintarea aspiratiilor neamului nostru, am avea drep- 

tul de a trăi. Cu atât mai mult avem dreptul de a trai, când re- 
presintăm şi un program în ceia ce priveşte reformele necesare în 
această tara. Că nu vor veni veterani cari să se oploşească la noi 
pentru ultimii ani din viaţă, aceasta este explicabil, dar că nu se 
vor găsi conştiinţe tinere care să-şi păstreze până la sfârşitul vieţii 
lor convingerile în ciuda oricăror asupriri şi prigoniri, eu nu o 
pot crede. Dar, si dacă aceasta s'ar întâmpla, încă noi am repre: 
sinta, şi singuri, un curent de idei care nu s'au exprimat înaintea 
noastră, şi am sta la locul nostru de azi, jertfind viaţa noastră 
politica, dar fiind siguri că această jertfă a câtorva oameni isolati 
este o jertfă fecundă pentru tara şi pentru neam! 


Am încheiat. (Aplause.) 

PENTRU SERBAREA ANIVERSARII DE 50 DE 
ANI DE LA UNIRE 


(14 IANUAR 1909) 


Onorată Cameră, 


Să ne strămutăm în lumi senine. 

Peste câteva zile se împlinesc cincizeci de ani, o jumătate de 
veac de la întemeierea României. 

D-lor, vor fi şi alte interese, — viitorul poate să judece alt- 
fel de cum judecăm noi, interesele luptelor noastre politice, cu 
amănuntele lor, de multe ori asa de mici, si chiar meschine, — 
rămâne însă cu mult mai însemnată decât toate aceste lupte poli- 
tice întemeiarea însăși a ţării noastre acum cincizeci de ani de 
zile. 

Nu că România ar avea ființă numai de o jumătate de veac; 
este o mândrie a noastră că am avut organisatia noastră pe pa- 
mântul acesta de îndelungate veacuri, că viata politică neatarnata 
românească, că măcar viaţa politică autonomă românească a trăit 
necurmat pe acest pământ, că în totdeauna cu limba românească 
şi datinile româneşti s'a cârmuit această tara. 

Dar România, ca ființă de Stat unic, recunoscută de Eu 
ropa, putând să aibă menirea ei actuală și rostul ei în veacuri, 
România aceasta datează de la anul 1859, când Principatul Mol 
dovei şi Principatul de odinioară al Țării Româneşti, Principatul 
Munteniei, s'au unit, alegând ca Domn pe Alexandru Joan Liu 
Cuza de fericită memorie. 

D-lor, o astfel de aniversară, cum este aniversara de jumă- 
tate de veac de la întemeiarea unei ţări nu se poate serba oricum. 

Aceasta o înţeleg toate popoarele, până şi popoarele acelea 
la care sântem deprinși să ne uităm de sus. Astfel, regatul grecesc 
se pregăteşte să serbeze în curând o sută de ani de la eliberarea 

sa, de la aceia ce numim noi Eteria, care a dat o tara greceasca. 
Si Grecii pregătesc pentru anul 1921 o mare operă lexicală, care 
să cuprindă istoria limbii greceşti de la Homer până în zilele noas- 
tre, ceia ce este pentru ei cea mai mare afirmare de mândrie, suin- 
du-şi strămoşii până în timpurile când puteau vorbi cu zeii. 

Când un Stat iea asupră-şi să serbeze o astfel de aniversară, 
el trebuie să o serbeze într'alt. fel de cum ar serba-o societatea 
însăși. Si, de oare ce prevedeam că Statul nu este pregătit, sau 
nu are plăcere, sau este impiedecat de anume motive să serbeze 
50 de ani de la Unire, așa cum trebuie ca această aniversară sa fie 
serbată, din causa aceasta am căutat, în margenile puterilor mele, 
să fac ca aceşti 50 de ani de la Unire să fie serbati măcar pe cale 
particulară. Într'o conferință ţinută la Iasi, am îndemnat pe Ie- 
seni, cărora Unirea li aparține mult mai mult decât Românilor 
din alte centre, am îndemnat pe leşeni să serbeze după cuviinţă 
cei. 50 de ani de la Unirea Principatelor. 

Însă, domnilor, din nenorocire societatea noastră nu este der 
prinsă să umble de sine; este o societate care a fost tutelată foarte 
mult timp, până la tiranie si până la anularea completă a vointii 
sale, de câte Guverne s'au urmat in această tara. Prin urmare lu- 
mea nu porneşte ea însăşi, trebuie să vină în totdeauna o poruncă 
de la Guvern, chiar atunci când este să se bucure de trecerea a 
50 de ani, relativ linistiti, de la întemeierea ţării. 

Va să zică mișcarea care putea să se înjghebe la Ianuarie 
nu s'a înjghebat: societatea a primit cu simpatie ideia, însă n'a 
putut să facă nimic în vederea acestei aniversări a unei jumătăţi 
de veac de la Unire. Lumea la noi nu prea are societăţi, căci lu- 
mea nu este deprinsă să se unească pentru scopuri mai mari, si 
societăţile existente n'au putut să între în corespondență pentru 
a face din 24 Ianuar 1909 ceia ce trebuie sa fie într'adevăr. 

Şi atunci, d-lor, s'a amestecat Cârmuirea, Statul. 

D. ministru al Instructiei Publice a atras atenția directorilor 
de şcoli că se mai poate face încă o serbare şcolară în 1909. 
Acum, fiecare ministru este liber să îngusteze sau să lărgească 
cercul atribuţiilor sale. Sânt miniștri cari îşi văd Ministerele mai 
mici, sânt miniștri cari isi văd Ministerele mai mari, si nu eu voiu 
fi acela care voiu găsi de rau pe ministrul de Instrucție din Ro 
mânia care vrea să se înţeleagă si ca un fel de ministru al educa- 
tiei nationale, ca un ministru al educației cetățenești. 

Dar, mărturisesc, nu pot înțelege ca ministrul de Instrucție 

Publica, atragand in cercul sau de actiune serbari de insemnata- 
tea aceasta, sa le coboare oarecum in lumea copilareasca. 


Acum câţiva ani de zile s'au serbat patru sute de ani tre- 
cuti de la moartea lui Ştefan-cel-Mare. Aici, poate că ar fi fost 
mai greu ca Statul să se fi amestecat, pentru a face serbarea; ser- 
barea a făcut-o deci ministrul Instructiei Publice. A întrebat în 
dreapta şi în stânga, — ceia ce nu fac totdeauna miniștrii la 
noi —, a întrebat şi a căpătat, pe lângă sfaturi rele, și unele sfa- 
turi bune, şi serbarea s'a înfățișat bine. A fost un moment de tre- 
sărire a mândriei naţionale în poporul acesta când ministrul 
Instrucţiei Publice a hotărît serbările întru amintirea lui Ştefan- 
cel-Mare. Dar nici la serbările acestea nu s'au întrebuințat numai 
şcolile. Şi între amintirea depărtată a lui Stefan-cel-Mare şi între 
amintirea apropiată de noi a Unirii, între însemnătatea despărțită 
prin veacuri a Domniei lui Stefan şi între însemnătatea despăr- 
tita numai prin câteva decenii a Unirii, este oarecare deosebire. 
Nu se poate ca Unirea să o serbeze Statul român ca o serbare 
școlară; nu se pot da directorilor de şcoli instructii ca ei între ei 
să facă program şi programul acesta să-l execute cu elevii lor. 
Cincizeci de ani de la Unire nu se pot serbători nici într un chip cu 
cântările, oricât de nevinovate si induiosatoare, ale scolarilor sau 
scolaritelor. Statul, când iea hotărîrea de a serba o astfel de ani- 
versară, trebuie să o serbeze potrivit cu însemnătatea aniversării 
si potrivit cu puterea sa, potrivit cu misiunea sa înaltă. 

Şi aşa ceva nu se vede acum. Statul acesta al nostru nu e 
in măsură să serbeze cum se cade o aniversară de această însem- 
nătate? Noi, cari sântem un popor de gust, un popor cu intele- 
gere pentru lucrurile strălucitoare, cari avem simtimant pentru 
măreție si cari, în unele momente, sântem strabatuti de un oare- 
care fior de demnitate naţională, va să zică noi, aceştia, nu 

„putem da prin Statul nostru o serbare convenabilă? 

Căci, vă zic: Statul, ori nu se amestecă, ori, dacă se ames 
tecă, trebuie să dea unei aniversări de însemnătatea aniversării 
Unirii un caracter de netăgăduită măreție. 

Şi, d-lor, noi ştim să serbăm aniversări: ştim să serbăm ani- 
versările care sânt în legătură de interes cu presentul, în legătură 
de interes cu partidele politice ale presentului. 


Am dovedit-o aceasta de două ori. lată in 1906 sau impli- 
nit patruzeci de ani de la însemnatul fapt al stabilirii dinastiei în 

România. Fără îndoială e unul din cele mai însemnate fapte ale 
istoriei noastre contemporane, fapt care nu ar fi fost posibil însă 
fără Unire, adeca fără jertfele care însemnează momentul Unirii. 
Am serbat cei patruzeci de ani de Domnie a Suveranului nostru. 
Lumea s'a împărtăşit mai mult sau mai puţin la această serbare, 
iar în stratele adânci a străbătut numai un răsunet slab, care n'a 
trezit poate un ecou simpatic. Dar lumea oficială a serbat patru- 
zeci de ani de la întemeierea dinastiei, dacă nu prin mari lu- 
cruri, cel putin prin mari cheltuieli; i-a serbat prin vestita Expo- 
sitie, vestită din atâtea puncte de vedere, — o Expositie unde 
am fost noi cu rosturile noastre şi alţii cu rosturile lor, o Expo- 
sitie din care nu s'a cules poate atâta folos, câtă jertfă am făcut 
noi pentru dânsa. 

Dar mai mult, despre felul cum s'a serbat această aniversare 
de patruzeci de ani de Domnie, nu voiesc să vorbesc: nu e acum 
locul. 

Însă a mai fost o aniversară, serbată de Stat, de un partid 
intreg, serbată cu cheltuieli, cu bucurie, cu entusiasm. A mai fost 
o serbare jubilară, care a lăsat urme, pe care semi-centenariul pe 
care e vorba să-l serbăm acum, nu le va lăsa. 

A fost serbarea lui 1848. 


Nu voiu zice ca 1848 nu e un an însemnat. Pentru multi e 
insemnat prin revoluţia din București şi prin acele câteva luni de 
Republică românească în Capitala Principatului Munteniei. E în- 
semnat 1848 pentru aceasta, şi trebuie să fie însemnat pentru toţi 
prin cea d'intăiu jertfă nouă de sânge românesc, cheltuit într'o 
luptă eroică, lupta celor câțiva pompieri din Dealul Spirei. 

Pentru alții, 1848 mai are o însemnătate: dacă liberalii si 
revoluționarii din Muntenia au făcut revoluția si Republica de la 
Bucureşti, partidul national din Moldova, represintat prin frun- 
taşii tineretului de atunci şi având în fruntea sa pe cel mai uitat 
dintre oamenii mari ai acestei tari, — si poate pentru că a fost 
mai mare decât toţi ceilalți —, Kogălniceanu, partidul national 
din Moldova a stabilit basele desvoltării naționale moderne a po- 
porului românesc. 

Prin urmare nu voiu zice că anul 1848 nu merita o serbare 
jubilară: o merita şi a avut-o; a avut şi un monument al său, care 
este o lecţie de civism. Cine trece pe acolo, omul din popor care 
trece pe lângă Geniul care susține pe pompierul rănit, când trece 
pe acolo şi întreabă, află că, în timp de robie, în timpul când 

a aveam o oaste, când nu aveam în adevăr un Stat, când Unirea 
României nu fusese realisată, măcar între Carpaţi şi Dunăre, în 
vremea aceia erau oameni cari ştiau să-și dea sângele, nu pentru 
insemnătatea clipei care trece, ci pentru pregătirea viitorului. 
Și, atunci, pentru anul 1848 s'a tipărit o lucrare jubilară de 

către Guvern, si s'a început această însemnată publicare de acte 
relative la anul 1848, care publicare formează unul din cele mai 
insemnate temeiuri de documente privitoare la istoria trecutului 
nostru. 

Anul 1848 s'a serbat în chip demn, precum anul î866, după 
patruzeci de ani, a fost serbat în chip luxos, strălucitor, şi puţin 
cam pretentios. 


Va să zică, d-lor, iată că Statul român ştie să serbeze anu- 
me jubileuri. Dacă n'ar sti să serbeze cum trebuie şi jubileul 
acesta, mai mare decât celelalte două, fiindcă aici e vorba de 
fiinţa însăși a României, atunci se si dovedeşte ceia ce spu- 
neam, înainte de a cita cele două exemple, că adecă Statul acesta 
nu știe să serbeze decât acele aniversări ale trecutului nostru 
care sant în legătură cu interesele actuale, represintate prin par- 
tide, sau prin altceva. 


Dacă e vorba ca Statul român să serbeze cincizeci de ani de 
la Unirea Principatelor, Statul acesta trebuia să-şi aducă aminte 
de o sumă de datorii pe care le are fata de cei cari au jertfit pen- 
tru Unire. 

Statul românesc, dacă s'a raliat la curentul către serbarea 
Unirii, trebuie să-şi aducă aminte că în această tara unde au sta- 
tui, nu numai foştii primi-ministri şi miniștri, dar de multe ori si 
foştii primari sau foastele notabilitati din unele orașe în provin- 
cie, cari au măcar busturi, că în tara aceasta nu există un monu” 
ment al Unirii. Si se va zice: un monument al Unirii 
se poate să existe. Dar nu există în ţara aceasta un 
monument al aceluia în numele căruia s'a realisat Unirea, al ace- 
luia care a servit credincios, timp de şapte ani, ideia Unirii, al 
aceluia care, cu riscul vieţii sale politice întregi, a săvârşit acte 
atât de curagioase, încât nimeni nu s'ar fi putut apropia de greu- 
tatea lor. Nu există o statuie a acelui om care, în timpuri grele, 
a cutezat să spună cu mândrie numele României nouă, care, fără 
armată, fără finanțe, fără legături cu străinătatea, a vorbit lim- 
bagiul vechilor noștri Domni, şi fata de cei din Constantinopol, 
şi fata de cei din Viena, fata de toţi cei cari ne incunjurau pentru 

a ne umili. Nu există o statuie a omului aceluia care, plecând si- 
lit, printr’o coaliţie a intereselor de partid jignite, plecând în mo- 
mentul când el însuși voia să plece, printr'un măreț act de abdi- 
care, n'a simțit nicio părere de rău pentru izgonirea dintr'un post 
de onoare, când ştia că a făcut tot ce trebuia sa facă, şi s'a ţinut 
departe de tara până la moartea sa, într'o depărtată străinătate, 
cu inima frântă de durere, pentru a nu causa greutăți României 
reinoite. 

O figura mai strălucită, o figură mai vitează, o figura mai 
energică, figura politică a unui om cu desăvârşire desfăcut de tot 
ceia ce este interes personal si pământesc; un om mai absolut loial 
fata de ţară şi noul Suveran al ţării, nu se găsește în desfășurarea 
trecutului nostru istoric. Cuza-Vodă nu are statuie. S'au strâns 
bani de la spiritul nostru de uitare; s'au strâns bani de la negli- 
genta noastră; s'au strâns bani de la păcatele noastre; dar n'a pu- 
tut să se strângă o sumă potrivită pentru a se ridica o statuie lui 
Cuza-Vodă. Statul a privit totdeauna rău strângerea de bani pen- 
tru ridicarea unui monument lui Alexandru loan Liu Cuza, si 
mă întreb dacă măcar acum n'a venit momentul când poate fi ser- 
bătorit Cuza mai bine decât oricând în alte împrejurări: dacă mă- 
car acum n'a venit momentul ca Statul, cu banul său, care nu 
este al său, ci este al tuturor, şi al acelora pe cari Cuza i-a ridicat 
din robia pământului, dacă n'a venit vremea ca Statu! român să 
ajute cu banul său ridicarea unei statui lui Alexandru Joan Liu 
Cuza. 


Alexandru Cuza este cel d'intăiu stăpânitor al României 
unite, si cel d'intăiu stăpânitor al României unite nu poate sa ră- 
mână îngropat într'un colt de tara, unde a fost îngropat cum se 
îngroapă un asasinat, de făcătorii de rele; el trebuie adus cel d'in- 
tăiu Domn al României unite, el trebuie adus acum si așezat 
în Mitropolia din Iasi, ca Domn drept, ales prin sointa liberă a 
ambelor tari, al României atunci create. Nu este o ruşine pentru 
Mitropolia Moldovei, împovărată de alte rusini, să cuprindă in- 
tr'însa oasele lui Vodă Cuza. 


Şi, când vorbiam de felul cum alte State își îndeplinesc da- 
toria fata de trecutul lor, când amintiam pregătirile Grecilor pen 
tru 1921, mă gândiam la un alt Stat mai mic, care a ştiut să uite 
greșelile unui moment şi să îngroape împreună cu morții păcatele 
de care au fost acoperiţi aceşti morți. Mă gândiam la Bulgaria. 

Acolo un Principe a fost silit să părăsească tara, un Principe care 
a adus mari servicii poporului bulgar, care a facut ca acest popor 
mic si despretuit să poată fi învingător. In Bulgaria Alexandru 
de Battemberg, biruitorul de la Slivnita, a fost gonit prin intrigi, 
interne şi externe. Alexandru de Battemberg a lăsat urmaşi, cari 
reclamă tronul bulgar, — ceia ce nu s'a întâmplat cu Vodă-Cuza, 
— prin urmare Alexandru de Battemberg represintă încă o ideie 
a trecutului care ameninţă presentul, și cu toate acestea în Dom- 
nia actuală oasele lui Battemberg au fost aduse din străinătate 
şi aşezate în mijlocul Sofiei. E străbătut un străin de respect pen» 
tru acest tânăr și vrednic popor al Bulgarilor, când în mijlocul 
Capitalei "Țarului Ferdinand vede ridicându-se mausoleul aceluia 
care prin biruintile câştigate de dânsul a pregătit coroana de Tar 
a stăpânitorului de astăzi. Acolo, în mijlocul Capitalei pe care a 
stăpânit-o el, doarme cel d'intăiu Domnitor al Bulgariei desro- 
bite şi lângă el între steaguri păzeşte acela care i-a purtat steagul 
în lupta de la Slivnita. Esti străin: n'ai de ce să simţi pentru un 
alt neam; cu toate acestea te străbate un fior când vezi această 
respectare a meritelor învinsului, când vezi această respectare a 
aureolei căzute, când vezi această pietate fata de întemeietorul de 
tara care s'a dus după întemeierea operei sale. 

Popoarele vrednice, popoarele mândre si mari aga sac, s2u 
cel putin acele popoare care prin faptele presente isi pregătesc 
un mare viitor. 


Dar, domnilor, mai este ceva. Am pomenit pe Kogălni:ea- 
nu. Kogălniceanu a fost şeful partidului national! al Moldovei. 
Partidul naţional din Moldova s'a contopit, mai mult sau mai 
puţin, cu partidul liberal din Muntenia. Ce n'a fost Kogălniceanu 
în tara aceasta? A fost mai înainte ‘de toate cea mai iuminoasa 
minte, cea mai bine înzestrată personalitate politică care s'a nas- 
cut în epoca noastră pe acest pământ. Un om îmbogăţit în su 
fletul său cu toate mijloacele culturii europene, un om împodobit 
cu toate talentele pe care de obiceiu natura nu le ingramadeste 
asupra aceluiaşi om, un om din rasa lui Cuza, din rasa acelora 
cari dau tot fără a cere nimic în schimb. 

Căutaţi amintirea lui Kogălniceanu? Aceasta este întreba- 
rea care trebuie pusă după cealaltă: când faceți statuia lui Cuza? 
Dar nu este oare astăzi momentul cel mai potrivit pentru una ca 
şi pentru alta, precum nu este astăzi momentul cel mai potrivit 

ca să dati lui Alexandru Ioan Liu Cuza vegnicai odihnă glo- 
rioasă, acolo unde merită să stea rămăşiţele sale? Căci, atâta vre- 
me cât stă acolo unde stă acum, atâta vreme va fi în sufletele 
noastre mustrarea de cuget, atâta timp vechile păcate nu se vor 
şterge de-asupra acelora <ari le-au săvârşit, nici de-asupra acelora . 
cari au moştenit pe cei cari le-au săvârşit. 

Şi, mai departe, se spune într'una, când Iaşul, Capitala lui 
Mochi Fişer, când Iașul îşi arată plângerile sale: „Iașul este un 
oraş al trecutului, un oraş glorios; o aureolă il i încunjoară; acolo 
se salasluiesc fantomele Domnilor celor mari ai Moldovei”. 
Aceasta este mângâierea; cu cântecul acesta il adormiti totdeauna. 
Atunci când oricărui alt oraş, care nu are însemnătatea Iașului, şi 
n'a făcut aceleaşi jertfe, i se aruncă, cu mâna largă. favoruri, Ia- 
şului i se spune: „dormi in pace, oraș istoric; te străjuiesc Domnii 
de odinioară, si mândria aceasta trebuie să te mângâie de toate pa- 
catele presentului“. Este un oraş istoric Iaşul? Ce deosebeşte 
înainte de toate un oraș istoric? Îl deosebeşte un loc în care să se 
păstreze toate rămășițele trecutului câte se pot strânge, îl deose- 
beşte un Museu. 

Ei bine, domnilor, nu este o ruşine ca, în ţara aceasta unde 
lașul a rămas doar cu atâta, cu această faimă de oraş istoric si 
această mângâiere de adăpost al trecutului, nu este o ruşine ca 
Iaşul să nu aibă încă Museul său istoric? 

S'au găsit bani pentru atâtea şi atâtea lucruri. lată, acum 
s'au găsit 200.000 de lei pentru jertfele nenorocirii aceleia uriaşe 
din Sudul Italiei. Foarte frumos că s'a dat. Oameni sântem, fraţi 
sântem cu Italienii; legăturile de fratie să le strângem cât mai 
mult, să întrăm prin iubire şi milă în cercul popoarelor care tra- 
iesc în adevăr în Europa. Dar mai aproape decât nenorocirile 
străine sânt suferinţele şi lipsurile noastre. În tara aceasta, in care 
pentru orice milă peste hotare sânt bani, pentru păstrarea ultime» 
lor. rămășițe ale trecutului nostru, în cel mai glorios şi mai istoric 
din oraşele României, pentru asa ceva bani nu sânt. Nu sânt 
bani nici pentru gloria trecutului, nici pentru suferintile presen- 
tului. Căci să ni aducem aminte, — este potrivit momentul, — 
că nu s'au găsit bani de dat acelora cari suferiau de pe urma unor 
asasinate ce se puteau evita si care asasinate erau incoronarea 
unei întregi politice agrare şi unei întregi tradiții administrative de 
negligenta şi păcate. 

Sa nu se creada ca, atunci cand spun aceste cuvinte, cu 
sau fără răsunet aici, 'să nu se creadă că in tara nu este o 
mişcare de nemultamire. Sant pe alocurea semne de indignare 
împotriva felului cum se pare că se încearcă a se nimici, a se 
confisca această aniversare a Unirii. Primesc scrisori din toate 
părţile, şi în scrisorile acestea se cuprind de multe ori idei feri- 
cite. Iată ce scrie un bătrân din Focşani. Zice: În oastea română 
sânt regimente cu toate numele: regimentul lui Mircea-cel-Mare, 
— foarte frumos! —, regimentul lui Ştefan-cel-Mare, al lui Mi- 
hai Viteazul, sânt şi regimentele deosebitilor Suverani străini cari 
trăiesc în legătură de prietenie cu Suveranul nostru. Un regiment 
,,Cuza- Voda" nu există însă în oastea romana. (Aplause.) $i bă- 
trânul acesta zice: „Aici, la noi, in Focșani, regimentul să se che- 
me regimentul Unirea Cuza-Vodă“. 

Si numele acesta să se dea astăzi, căci, chiar dacă o parte 
din cererile mele vor rămânea în domeniul pretențiilor unui ideo- 
log, sânt lucruri care trebuie neapărat să fie făcute, chiar de Gu- 
vernul cel mai rece, chiar de acela care sar tinea mai mult la 
punctul de vedere al politicii de partid, chiar de Guvernul care 
ar împărtăși toate resentimentele acelor ce s'au dus. 


Se va face serbare şcolară; nimeni nu zice să nu se facă. E 
frumos; este un mijloc de a se educa generaţiile tinere: glasurile 
nevinovate de care se bucură Dumnezeu din cer în fiecare dimi- 
neata, glasurile acestea nevinovate sânt bine venite şi atunci când 
este vorba să se laude în mormintele lor inaintasii noştri cari niau 
dat România de astăzi. 

Dar din conversațiile directorilor de școli de acolo cu pre- 
fectii, — şi nu ştiu dacă se prevăd şi conversații de acestea, cu 
mai multă sau mai puţină putinţă de înțelegere, cu comandanții 
de garnisoană, — nu iese măcar înfăţişarea exterioară, nu iese 
măcar pompa serbării de azi. Si, dacă nu ar fi să mi se dea nimic 
alta, acest lucru îl cer: pompa. Cer ca toată oastea, care pleacă 
din regimentele unite supt Cuza-Vodă, din acel manunchiu de 
puteri româneşti injghebate de dânsul — si se păstrează inca în 
Arsenal tunurile de bronz, cele d'intăiu, care poartă stema lui 
Alexandru Ioan I-iu, — cer ca toată această oaste românească, în 
rândul întâiu creatiunea lui Cuza-Vodă, să participe cu steagu- 
rile desfășurate la serbarea zilei de 24 Ianuar. Şi cer ca, în loc ca 
miniștrii sa intrebuinteze ziua aceasta, — care, mi se pare, cade 

într'o Sâmbătă, — pentru a asista la o şedinţă a Camerei si in 
loc ca Senatul, fratele mai matur, să-şi tina sedintile sale, 
precum noi ni-am ţinea ședințele noastre, în loc de aceasta să 
se unească amândouă Corpurile Legiuitoare române spre a de- 
monstra aici, în Mitropolia din Bucuresti, pentru inaintasii cari 
la 24 Januar 1859 ni-au dat România. Să se facă acolo la Mitro- 
polie o slujbă de pomenire pentru toţi acei cari au săvârşit acest 
act mare, infratiti prin recunostinta noastră, peste margenile de 
partid sau urile personale, care i-au despărțit. Să se facă acolo o 
slujbă religioasă, ascultată cu evlavie, nu ca anumite slujbe de la 
deschiderea Corpurilor Legiuitoare, cu trei, patru deputaţi si 
cinci, sese senatori, să se facă o slujbă ascultată cu evlavie, si, in 
bubuit de tunuri, să se pomenească numele acelor cari ni-au dat 
scumpa moștenire pe care trebuie să o apărăm. 

Şi, d-lor, încheind această interpelare, să-mi daţi voie să 
exprim o părere de rău. Momentul din viaţa mea când am fost 
mai mult zguduit de o privelişte publică, — şi nu am fost numai 
eu, ci şi toţi acei cari au fost de fata, când oameni ce nu se cu- 
nosteau și-au căzut de gat si s'au îmbrățișat frateste, ca în mo- 
mentele cele mari ale istoriei acestui popor —, a fost clipa când la 
Sosea, aici, in Bucuresti, în Iulie 1904, s'au pomenit patru sute de 
ani de la moartea lui Stefan-cel- “Mare, cand se improvisise un al- 
tar, cand se făcuse din lemn un mormânt care infatisa morman- 
tul de la Putna al Marelui Craiu românesc, al Împăratului ve- 
chiu al Românimii, când s'a fost strâns în pavilionul acela tot ce 
are lumea noastră mai bun, — între alţii, ofițeri tineri şi bătrâni. 
Şi, — aceasta trebuie să se însemne iarăşi, — au venit la această 
serbare a sufletului românesc în cea mai sfântă tradiţie a trecu- 
tului, au venit şi moștenitorii Coroanei românești. A. venit Prin- 
tul Ferdinand, a venit si acela care după dânsul va fi Rege al Ro- 
mâniei. Şi s'au rugat Domnului, cu toţii, în frunte cu bătrânul 
care acum nu se mai găsește în mijlocul nostru, şi care represinta 
aici, cu oricâte asperitati personale şi oricâtă nedreptate fata de 
cei cari nu o meritau, represinta aici vremile tradiţiei celei mai 
depărtate a trecutului constitutional al nostru. În frunte cu dân- 
sul au stat toți, rugându-se. Şi între dânșii, la locul care se cuvine 
represintantilor celor mai înalți ai unei tari, ai Statului, cei doi 
moștenitori de Coroană: cel de azi şi cel de mâne! 

Şi a fost o clipă, când, injghebandu-se un alaiu istoric, care 
infatisa pe Stefan şi pe contimporanii săi, la trecerea alaiului aces- 

tuia toți au uitat că vedeau niște soldați luaţi dintr’un regiment 
oarecare, îmbrăcaţi cu nişte haine ieftene, meniti sa infatiseze in- 
tr'un chip foarte uşor un trecut mare, au uitat toată această slă- 
biciune a pregătirii și asupra tuturor a trecut o singură zgu- 
duire, când steagul lui Stefan-cel-Mare s'a ivit înaintea acelor cari 
aşteptau, şi ofiţerii, — şi pot zice: ofițeri, nu tineri, cari se aprind 
mai uşor, ci ofiţeri bătrâni, incaruntiti în slujba tari‘, au salutat 
pe acel umil soldat care înfățișa pe Stefan-cel-Mare. 

În clipa când sunau clopotele întru pomenirea lui Ştefan si 
a luptătorilor săi, în clipa aceia s'au plecat multe capete la pă- 
mânt: privirea tuturor s'a îndreptat însă asupra a trei capete, — 
cele mai înalte din câte erau acolo, — capetele celor doi principi 
ai dinastiei celei nouă şi capul cel alb al bătrânului aceluia care, 
pe pragul sfârșitului vietei sale politice, ingenunchia inca şi gasia 
putere de evlavie ca să se închine trecutului nostru. 

Şi iată mie, care anuntasem interpelarea cu gândul că-mi va 
răspunde d. Sturdza, îmi pare rău, şi-mi pare rău până la lacrimi, 
că nu pot vedea la 24 Ianuar 1909 ceia ce am văzut în Iulie 
1904. Oriunde voiti, as prefera ca, la Iasi, în cuprinsul Mi- 
tropoliei Moldovei, unde de curând ar fi fost aduse vasele celui 
d'intăiu Domn al României Unite, să vad plecândurse cele trei 
frunti: una a celui care va fi Rege mâne, alta, fruntea copilului 
care va fi Rege mai târziu şi fruntea acelui care represinta tradi- 
tia celui mai nobil trecut de jertfă al epocei contemporane. 
(Aplause furtunoase.) 

XVI. 


O COMISIUNE ISTORICA A ROMANIEI 


(2 MART 1909) 


Onoratad Cameră, 


Ca istoric, ca profesor de istorie, ca om care am tiparit si 
eu documente si cronici relative la trecutul nostru si care am 
toată dorinţa ca tot ce se poate tipări ca izvoare privitoare la isto- 
ria Românilor să fie tipărit, am datoria de a vă lămuri cu privire 
la acest proiect de lege. 

D-lor, proiectul de lege al d-lui ministru Haret pleacă de la 
cele mai frumoase intenţii. Dacă ar fi să votăm intenţiile d-lui mi- 
nistru Haret, atunci nu ar trebui să se ridice nimeni care să com- 
bată acest proiect de lege. 

Numai cât toată lumea ştie care este usagiul ce se face cu 
intenţiile bune. Rostul nostru nu este să lăudăm pe d. ministru 
Haret pentru o aşa de călduroasă iubire de ştiinţă istorică, ci să 
vedem dacă d. ministru ni dă o lege studiată, ni dă o lege inte- 
meiată pe cunoaşterea lucrurilor de care este vorba in lege, si dacă 
ni dă prin urmare o lege practică şi care să poată fi votată. 

D-lor, d. ministru Haret vrea să facă o Comisiune Istorica a 
României. Mai frumos nu se poate să sune; titlul este ispititor 
peste măsură: Comisiunea Istorică a României. 

D. ministru explică şi cu ce se poate asămăna Comisiunea 
Istorică a României. D-lor, Comisiunea Istorică a României ar fi 
să semene cu comisiunea arheografică rusească şi cu comisiunea 
pentru „Monumenta Germaniae Historica”. 

D. ministru va fi avut în mana, poate, vre-un volum din 
„Monumenta Germaniae Historica’; noi, oamenii de meșteșug, 
avem dese ori această colecţie în mână şi ştim că nu se joacă 
nimeni cu un titlu ca acela de „Monumenta Germaniae Histori- 
ca"; asa ceva e lucru mare de tot! 

Acest lucru mare l-au facut Germanii din întâia jumătate 
a. veacului cu toate mijloacele lor ştiinţifice, cu toată obiectivita- 
tea ştiinţifică, fără niciun amestec de interes de partid, fără nici- 
un amestec de simpatii personale, si l-au făcut Germanii cu mij- 
loace bugetare foarte mari. Prin urmare, spun de la început, şi 
voiu dovedi pe urmă, nu trebuie să se puie alături Comisiunea 
istorică a României, care ar fi să fie, şi Comisiunea care a dat 
ştiinţii istorice acea strălucită. operă care se chiamă ‚Monumenta 
Germaniae Historica“. 


D-lor, ce este comisiunea d-lui ministru de Instrucție? Iată, 
d. ministru ne lamureste in art. 1 al proiectului sau de lege: o co- 
misiune chemată sa tipărească documentele si cronicele relative 
la istoria Românilor. D. ministru vorbia întăiu numai de cronici; 
pe urmă, în comitetul delegaților, sau adaus si „documentele“. 
Vedeți, delegații au fost foarte darnici cu comisiunea aceasta, 
care veți vedea cum e alcătuită si cu ce mijloace trebuie sa lu- 
creze. Comisiunea aceasta face tot ce se poate închipui, e o comi- 
siune careia nwi scapă nimic din toate ramurile studiilor istorice. 
Cand va trai comisiunea aceasta, o să merite sa vie representan” 
tii stiintii istorice din cele mai însemnate centre ştiinţifice euro- 
pene numai ca să vadă minunea Comisiunii Istorice a României 
lucrând. 

Cronici tipărește, d-lor; documente interne tipărește, inscrip- 
ţii „din veacul al XIV-lea“, — e una singură; volumul întăiu 
probabil că va cuprinde această inscripție, — tipăreşte; inscripţii 
din veacul al XIV-lea— XVIII-lea, şi acelea tot Comisiunea Isto- 
rica le tipăreşte; „cronici străine care s'au ocupat de Tara-Roma- 
nească" sânt iarăși în competența Comisiunii istorice. Mai de- 
parte: şi „monumente vechi literare, care au o deosebită însem- 
nătate pentru studiul limbii şi literaturii române“. Va să zică: nu 
e numai comisiune istorică, e și comisiune filologică; uneşte filo- 
logia cu istoria în competența ei așa de întinsă. 


Şi acum cine vor face această uriașă operă științifică? Cum 
vor fi aleşi? Cum se vor aduna? Cum vor împărţi lucrările? Şi de 
ce sume vor dispune? 

D-lor, Comisiunea se compune din cinci membri. Aceşti 
cinci membri sânt numiţi prin decret regal, și persoana care-i 
alege, este ministrul Instrucțiunii Publice. Ministrul Instrucțiunii 


www.cimec.ro 


DISCURSURI POLITICE 237 








Publice poate să fie, cum este astăzi, unul dintre cei mai insem- 
nati bărbaţi de ştiinţă în ramura matematicilor, de la noi. Poate 
să fie mâne un profesor de chimie, de fisică: poate să fie poimâne 
un profesor de drept; poate să nu fie profesor de loc; și poate sa 
fie un om cu cunoştinţe foarte reduse. Aceasta nu împiedecă pe 
ministrul Instrucțiunii Publice să aleagă, dintre istoricii pe carii 
are România, pe aceia cari sânt cei mai buni pentru. a conduce 
această uriaşă lucrare ştiinţifică. 

D. ministru de Instrucție pune în adevăr condiţiile. Şi iată 
condiţiile pentru a face cineva parte din acest corp împovărat cu 
o asemenea grea si onorătoare misiune. 

Trebuie să fie: „sau profesor universitar de specialitatea 
respectivă"... Care ar fi „specialitatea respectivă“, cand este 
vorba de istorie, nu pot înțelege. Sau „membru al Academiei 
Române“, sau „doctor în stiintile istorice, sau filologia“. Dar 
doctori de aceştia nu prea avem. Avem, mi se pare, doi, cari 
sânt indicaţi să facă parte din această Comisie. 

Dar comitetul delegaților a crezut că aceasta nu ajunge, şi 
a adaus si pe cei cu „un titlu echivalent cu titlul de doctor în 
ştiinţe istorice şi filologice“. Se ştie de toată lumea cât de greu 
este să găseşti in România „echivalenți“. Daca ar fi vorba, deci, 
de numirea unui medic în corpul sanitar al ţării, el trebuie să 
fie doctor în medicină sau... să aibă „un titlu echivalent“. Adao- 
sul acesta nu are niciun rost! 


Dar bine, d-lor, pe aceşti cinci membri îi alege din membrii 
Academiei Române, cari sânt multi, din profesorii de istorie şi 
filologie, cari sânt destui, şi se pare că mai trebuie să se recurgă 
la doctori în istorie... cu „echivalenți“! 


Nu se poate să se formalizeze secţia istorică a Academiei 
Române, care este compusă din istorici aleşi pe sprinceană? Au 
fost profesori, au făcut lucrări, i-a ales savanta Academie și i-a 
cuprins în secţia istorică a ei. Şi apoi vine d. ministru de alege 
şi zice: ăsta e bun, îl aleg; ăsta nu e bun, nu-mi place. Sau nu-mi 
place, din câţi sânt acolo, în secţia istorică, decât unul: acesta 
este bun, si pe acesta îl pun în comisiune. 

D-lor, sânt două Universităţi şi două Facultăţi de litere, cu 
o sumedenie de profesori de istorie şi. filologie. D. ministru, care 
poate fi matematic, care poate fi fisician, care poate fi chimist şi 
care poate să nu fie bărbat de ştiinţă, are dreptul să aleagă din- 

tre ei si să zică: ăsta parcă nu ar fi bun, ăsta sa nu se apropie 
de Comisie, că nu se potrivește. In sfârşit, alege unul sau doi, şi 
cu unul-doi de la Academie face vre-o trei-patru, şi mai pune şi 
un doctor! Nu au dreptul să se formaliseze şi profesorii de la spe- 
cialitatea respectivă? Pe basa căror studii speciale are d. ministru 
competinta de a deosebi pe membrii Academiei Române din sec- 
tia istorică si pe profesorii de Universitate din ramura istorică, 
alegând pe cei cari sânt buni într'o Comisie istorică? 

D. ministru actual a făcut o declaraţie care îi face cea mai 
mare onoare, în cursul verii trecute. 

Ministeriul de Instrucție Publică are o colectie. de documen- 
te, pe care o plăteşte cu mult mai ieften ca publicaţiile Comisiu- 
nii Istorice. Şi acela care publică această colecţie a Ministeriului 
este pe deplin multamit cu plata care i se da, şi ar renunța foarte 
bucuros, în continuarea acestei publicaţii, ar renunța bucuros şi la 
această plată, numai pentru plăcerea de a se vedea mai bine cum 
Comisiunea aceasta istorică a României tipăreşte încă şi mai 
scump decât ne putem aştepta. 

Va să zică tipăreşte Ministeriul o astfel de colecţie. Cum 
sântem noi, profesorii de la Universitate, răi colegi, s'a găsit un 
profesor de la Universitate, căruia să nu-i fie pe plac colecţia edita- 
tă de Ministeriu. I-a scris d-lui ministru că nu poate merge această 
colecţie mai departe, de oare ce acel care o publică nu are niciun 
fel de pricepere; a trimes petiție d-lui ministru. Petitia era puțin- 
tel cam tare, ca să nu intrebuintez alt cuvânt. Eu, în locul d-lui 
ministru, aş fi trimes-o înapoi aceluia care mi-o dăduse, căci a 
răspunde la o astfel de petiție, înseamnă să jigneşti pe un coleg. 
D. ministru a răspuns: Dle, eu nu mă pot pronunţa, fiindcă in 
lucrări istorice nu mă pricep. 

Va să zică, atunci când cineva atacă publicaţiile Ministeriu- 
lui, ministrul Instructiunii declară că nu se pricepe; iar, când 
este vorba să se aleagă dintre atâția membrii ai Academiei Ro 
mâne, secțiunea istorică, dintre atâția profesori universitari, din- 
tre atâţia doctori în istorie, la cari se vor adăoga şi dintre ,,echi- 
valenţi"“ si ştiu eu de unde, atunci d. ministru este competent! In 
casul acesta, mi se pare că am dreptul să fiu supărat pentru fap- 
tul că nu i s'a răspuns criticului cum se cuvenia. Căci cum se 
potriveşte declaraţia de vara trecută cu atributia pe care și-o iea 
acum d. ministru, de a alege cari sânt istoricii potriviti pentru a 
face parte din această Comisiune Istorica a României? 

Ce fac membrii Comisiunii Istorice? Membrii Comisiunii 
Istorice se adună în schimbul unei diurne de 20 de lei. Ca la 
Academie. Prin urmare, vedeţi, începe a se desluşi rostul Comi- 
siunii. Este o Academie pe lângă Academie, întâmplător o Aca- 
demie mai presus de Academie, sau o Academie împotriva Aca- 
demiei. Va să zică se adună în schimbul unei diurne de 20 de lei 
şi tin una sau două şedinţe pe lună. O şedinţă pe lună trebuie s’o 
ţină neapărat. O avea de lucru, n'o avea de lucru, asta n'are a 
face; vorba este, se adună, ieau diurna aceia de 20 de lei, şi Co- 
misiunea Istorica a României merge mai departe. 

Comisiunea aceasta istorică are un președinte; preşedintele 
este cu plată permanentă, fara distinctiune de asistare la şedinţă 
sau neasistare la ședință. Avea în proiectul d-lui ministru 300 de 
lei pe lună. Putin lucru este să presidezi Comisiunea Istorica a 
României!? Găsesc chiar că 300 de lei pe luna este cam putin. 
Un bărbat de ştiinţă, învestit cu atributiuni de acestea, trebuie 
să aibă mai mult. I s'ar putea da şi o uniformă corespunzătoare 
cu însemnătatea functiunilor sale: s'ar putea face pe socoteala 
Statului. $i comitetul delegaților a zis: Păcat! Presidentul Comi- 
siunii Istoriei a României să aibă numai 300 de lei... Şi atunci a 
mărit leafa: să aibă 400 de lei! 

Si mai este un secretariu. Secretariul trebuia să fie plătit 
cu 150 de lei pe lună; comitetul delegaților mai pe urmă s'a gân- 
dit: Păcat numai 150 de lei, dacă preşedintele are 400! Ştiţi, pot 
să fie două grade în a nu face nimic: când nu faci nimic pe o 
treaptă mai înaltă trebuie să fii plătit mai scump decât când nu 
faci nimic pe o treaptă mai de jos. Prin urmare otiul întâmplător 
de clasa întâiu al președintelui este plătit cu 400 de lei; probabil 
otiul de clasa a doua al secretariului este plătit cu 200 de lei. O 
nimica toată... 400 şi cu 200 fac 600, adaogati diurna celor cinci 
membri, cari vă asigur că se vor aduna de două ori pe lună, — 
proiectul zice „odată sau de două ori pe lună“, dar de sigur că 
se vor aduna de două ori —, vrea să zică de două ori câte 20 
de lei pe lună pentru fiecare fac 200 şi cu 400 fac 600 si cu 200 
fac 800. Inmultiti, vă rog, 800 cu 10, fac 8.000, mai adăogaţi 
1.600, fac, să zicem, 10.000. Astia merg de-odată, cu diurnele. 

Ei, dar adunarea aceasta odată sau de două ori pe lună, 
cu figurarea aceasta a președintelui în costumul său special şi cu 
secretariul care o fi având si el semnele sale distinctive şi onori- 
fice, nu se îndeplineşte scopul legii, fiindcă, la urma urmei, este 

vorba de cronicile românești si de documente şi de inscripţii, — 
începând cu veacul al XIV-lea. 


Mă rog, cu cât se va face restul muncii Comisiunii? 

Apoi, uite cu cât: ministrul dă douăzeci şi cinci de mii de 
lei, — sau cinsprezece mii de lei—, douăzeci si cinci de mii de lei 
pe an. Zece mii de lei trec cu lefile şi diurnele; restul celălalt de 
jumătate este pentru publicaţii. Dar mai notati ceva: se prevede 
ca inscripţiile să se adune; trebuie sa se facă deci călătorii, chel 
tuieli de deplasare, scumpe, cheltuieli de cercetare: cu una, cu 
alta, se mai fac încă vre-o cinci mii de lei, şi, cu zece mii de lei, 
fac cinsprezece mii de lei. 

Va să zică, numai cu zece mii de lei rămâne să se facă aceas- 
tă operă colosală, care să fie pusă alături cu „Monumenta Ger- 
maniae Historica“ sau cu comisiunea arheografică rusească! 

Sant lucruri cu care nu trebuie să ne jucăm. Nu este nimic 
mai frumos decât iubirea pentru știință, decât iubirea obiectivă 
care priveşte numai binele stiintii: dar nu este nimic mai rau de- 
cât să te joci cu entusiasmul pentru ştiinţă, şi lucrurile acestea 
ușoare, care se fac în numele stiintii, sânt de multe ori în paguba 
stiintii, 

In proiect se mai prevad conditiile in care membrii cari mor 
sânt înlocuiți cu alţii. Este un proiect de detalii, in care se pre- 
vede si cum vor fi inlocuiti membrii Comisiunii in cas de moarte, 
si altele. 

Dar de partea aceasta, cum trebuie sa se înlocuiască mem- 
brii, când vor muri, sau chiar când vor avea ,,purtari incorecte“, 
sau când nu vor veni la comisiune, de partea aceasta, alcătuită 
cu atâta precisiune, încât poate să deie naştere la ironii, — de 
partea aceasta dați-mi voie să nu mă ocup. 

Cu aceşti zece mii de lei se tipăresc, deci, cronicile şi docu- 
mentele. In ce condițiuni? Membrii Comisiunii, sau o persoană 
străină, pregătesc manuscrisul. Se duce candidatul înaintea comi- 
siunii. Comisiunea aprobă. Președintele zice: bun de tras. 

Eu mă întreb: care e învățatul cu oarecare reputaţie, care 
să ştie ce poate cere si ce i se poate da, şi care să vină continuu 
cu această petiție? Să zicem că în Comisiune sânt doi ,,echiva- 
lenți", vre-o doi doctori în ştiinţele istorice, câte un membru al 
Academiei, sau profesor universitar, puţin mai deochiat, — dar 

deochiat pentru public, insa foarte simpatic pentru ministrul care 
ar fi să fie, — şi atunci vine un învăţat bătrân cu lucrarea sa si 
spune: D-lor membri, santeti ingaduitori fata de acest mic prinos 
pe care vreau să-l aduc stiintii? Consimtiti d-voastră sal tipă- 
resc? — Să vedem manuscrisul! — Dă manuscrisul, se adună, îl 
desbat. — S'ar putea, i se răspunde. Mântuie omul de făcut lu- 
crarea, vrea să-i apară; să vină visa de la președinte! Va să zică 
această comisiune nu numai că nu este compusă din toţi oamenii 
cari pot să lucreze, ci poate să fie compusă din unii oameni inca- 
pabili de a lucra, sau din mai putin capabili de a lucra ca alții. 
Iar instituţia e astfel alcătuită, încât împiedecă pe acela care ar 
putea să lucreze, prin umilință, prin acest control polițienesc fata 
de cine ar voi să lucreze în folosul stiintii istorice româneşti. 


Dar cât are voie să tipărească pe an Comisiunea? Putin de 
tot. D. ministru zice că treizeci de coale de tipar pe an. Vă puteti 
închipui ce puţin lucru e faţă de cronicile ce le avem, — tipă- 
rite rău, cum spune cu oarecare cruzime d. ministru, în expune- 
rea sa de motive, cu toate că un Kogălniceanu, şi chiar d. loan 
Bogdan, care e citat aici, şi chiar umila mea persoană, au tipărit 
cronici. Va să zică fata de marele număr de cronici rău tipărite, — 
așa cum spune d. ministru, — ce sânt treizeci de coli tipărite pe 
an? Câţi ani o să-i trebuiască Comisiunii acesteia ca sa ni dea ce 
aşteptăm, şi câţi membri au să moară si o să fie înlocuiţi cum 
spune art. 3 din acest proiect de lege, până să avem cronicile în 
mână! Şi notati apoi că și cronicile pot fi lăsate la o parte, pentru 
ca să fie loc si pentru inscripţii, şi pentru documente si manu- 
scrise, — pentru că, prin schimbarea adusă de comitetul detega- 
tilor acestei lei, această Comisiune are, d-lor, o lărgime înspăi- 
mantatoare! 

Va să zică, o să avem treizeci de coli, sau, cum spune co- 
mitetul delegaților, de la cinsprezece până la treizeci de coli de 
tipar pe an. 

Deci, iată conditiunile cele mai minunate din lume pentru 
constituirea unei Comisiuni Istorice a României. 


Pentru ce ne jucăm cu lucrurile istorice, având pretenția 
de a lucra cum se lucrează doar de Germani? Pentru ce să ocu- 
păm degeaba o parte din timpul Camerei, care are să discute vre-o 
douăzeci de legi constitutive, plus budgetele de votat pana la 

sfârşitul sesiunii, cu astfel de proiecte neispravite? De ce să ve» 
nim deci, şi să luăm din timpul, atât de prețios al Camerei cu 
aceste proiecte, pline de bunăvoință, dar pline de incompetinta? 


Şi nu numai atât: vreau să adaug un lucru, ca să se inte- 
leagă, nu numai atacurile ce aduc acestui proiect, dar vehementa 
cu care atac acest proiect. 

D-lor, în tara aceasta a pătruns politicianismul şi părtenirea 
pentru politicianism şi mâncarea banilor Statului din motive de 
politicianism, în orice. În oaste este, în administraţie este, în ma- 
gistratură este, pretutindeni este politica, pretutindeni se găsesc 
miniștri făcând favoruri pentru a ridica pe unii în dauna altora 
şi a scădea pe cei din urmă în folosul celor d'intăiu. 

Mai era un colt curat, colţul stiintii româneşti: vă rog să 
nu contribuiţi prin votul d-voastră ca politicianismul, basat pe 
arbitrara selectiune a ministrului, să între si în domeniul istoriei 
româneşti, în domeniul senin al ştiinţei. 


La articole. 

D-lor, aici, în art. 9, se zice că ministrul, care are compe” 
tinta de a face alegerea membrilor Comisiunii, are şi dreptul de a 
hotări dacă planul pe care această Comisiune competentă îl face, 
este admisibil ori ba. 

Acum d. ministru zice că are competinta desăvârșită în ceia 
ce priveşte organisarea studiilor istorice in Romania. Eu, necre- 
zand aceasta, rog pe d. ministru sa inlature aceasta clausa. 


La art. 10. 

D-lor, eu aş propune să nu se fixeze numărul de coli de la 
15 la 30, pe care Comisiunea Istorică are dreptul să le tipărească, 
căci, dacă greşeşte şi face 30 coli şi 2 foi, acele foi trebuie să se 
amputeze? 

Al doilea, cer să nu se fixeze, cum a fost modificată legea 
de comitetul delegaților, ca „textele editate să fie tipărite cu ci 
cero, iar studiile introductive şi traducerile cu garmond, şi notele 
şi indicele cu petit“. Aceasta nu merge într'o lege. Pentru Dum- 
nezeu, aceasta ar însemna să se pună în lege ca titlurile să fie 
tipărite cu roşu, cărţile să fie legate, etc. 


Iată, d-lor, ce aş mai propune: preşedintelui Comisiunii să 
i se şteargă leafa de 400 de lei; să facă bine să muncească intoc- 
mai ca şi ceilalți şi să fie plătit potrivit cu munca sa. 

Al doilea, gasesc ca platile de 100, 125, 175 si 200 de lei 
pe coala sant prea mari. Eu unul ma multamesc cu 50 de lei (ila- 
ritate). E adevărat că d. ministru, in competinta d-sale de isto- 
ric, are aierul să spuie că aceia ce tipăresc eu este mai slabut decât 
ceia ce va tipări Comisiunea, care nu va da decât lucrări exce- 
lente din toate punctele de vedere. Totuşi, saltul acesta de 50 la 
200 de lei mi se pare cam mare. 

Al treilea: dacă se plăteşte pentru un text în orice condiţii 
până la 200 de lei coala, cum să se plătească o sută de lei coala nu- 
mai, studiul introductiv, care represintă partea de activitate ori- 
ginală ştiinţifică? Ori trebuie majorat acest: 100 de lei ori sca- 
zute celelalte preţuri. 

XVII. 
LA LEGEA ARENDĂRII MOȘIILOR STATULUI 


(11 MART 1909) 


Onorată Cameră, 


N'am intervenit ieri în desbaterea privitoare la legea de 
arendare a moșiilor Statului, a moşiilor așezămintelor de binefa- 
ceri şi a moșiilor aşezămintelor de cultura la asociaţiile țărănești, 
din două motive. Intaiu, am groază de metafisica politică, și aici 
în Cameră, de la deschiderea crisei agrare s'au discutat măcar de 
douăzeci de ori chestii teoretice, chestii generale privitoare la pro- 
prietatea mare, mică, la latifundii, la brevifundii, la divisibilitatea 
si indivisibilitatea proprietăţii, la căutarea împreună sau la cău- 
tarea deosebită a ogoarelor. 

Cred că noi nu santem aici ca o Academie de ştiinţe econo- 
mice şi sociale, ci sântem aici ca un corp politic care trebuie să 
privească toate problemele în laturea lor practică, banca ministe- 
rială presintând proiecte practice, iar noi discutând practicitatea 
şi eficacitatea acestor proiecte. 

D-lor, a doua causă pentru care n'am intervenit în discuţie 
ieri, este următoarea: 

Până acum aveam în această Cameră privilegiul că presin- 
tam păreri personale; ieri am văzut că partidele politice consti- 
tuite, istorice, de guvernământ nu mai presintă altceva decât pă” 
reri personale în chestia aceasta. D. ministru avea o părere per- 
sonală, d. Stere, — întâmplător l-am auzit convorbind cu d. ra- 
portor, — spunea că are a treia părere personală. În partidul cu 
represintantii căruia sânt vecin de bancă astăzi (ilaritate), numai 
de bancă, am văzut iarăşi două păreri personale. D. Fleva avea 
o părere personală, şeful partidului avea o altă părere personală. 
Dacă este vorba deci de păreri personale, renunţ si la această ul- 
timă originalitate a mea: de a presinta încă o părere a mea per- 
sonală. 

Ieri însă am învăţat si am înţeles unele lucruri, pe care nu. 
le invatasem si nu le intelesem. Am invatat ca inainte de rascoale 
se dădea ţăranilor pământ si că, după răscoale, pământul se aren- 
dează ţăranilor. 

Aceasta, pentru că ei, calicii, cărora li se făcea pomană cu 
pământ, s'au arătat obraznici şi prin urmare merită un gologan 
mai mic decât gologanul care li se dădea înainte de răscoale. 

Am mai învăţat şi am mai înţeles un lucru, că partidul con- 
servator-democrat este contra latifundiilor şi pentru darea de pă- 
mânt la ţărani. Nu ştiu cât o să aştept ca să văd cum se va rea- 
lisa, şi dacă se va realisa o făgăduială aşa de mare şi aga de putin 
în acord cu părerea exprimată înainte de şeful celui mai nou 
partid. 


Am mai învăţat încă un lucru ieri: că, dacă partidul liberal, 
care poate să vândă moşiile Statului, care încurcă pe Stat, moşiile 
Academiei, care încurcă pe aceasta încurcată Academie, care ce- 
dează până si opera sa ştiinţifică ministrului Insturctiei Pu- 
blice şi prin urmare trebuie să fie încă mai mult gata să cedeze 
opera sa de gospodărie cui poate să o facă, — va să zică, am in- 
vatat că, dacă partidul liberal nu se poate hotări să iea averile 
Statului, pe care nu le poate căuta, să iea averile Academiei, pe 
care aceasta nu le caută, să iea averile institutelor de binefacere, 
la care nu se pot amesteca binefacerile de la spitale cu tirania de 
la aceste moșii, cu tirania arendașilor moşiilor acestor instituţii, 
afară numai dacă nu vreau ca pe calea aceasta să-şi pregătească 
pentru spitale clienţi rurali în număr destul de mare,—am înțeles 
că, dacă partidul liberal nu face aceasta, este pentru că idealul e 
de o parte şi realitatea de altă parte si se face un compromis între 
ele: se caută prin urmare o medie între ideal şi realitate. Nu sânt 
de această părere: idealul este nestrămutat, şi atârnă de d-ta să 
faci din realitate ce vrei, când eşti stăpânit în adevăr de credința 
în ideal: nu se trage media între ideal, de o parte, și între crasa 
realitate de interese, de altă parte. 

Iar chestiunea pe care o ridic eu acum cu privire la articolul 
1, se explică tocmai prin acest sistem de împăcare a idealului, așa 
de sus, cu realitatea, așa de jos, se explică, poate într'o măsură 
mai mică şi nu pentru toți, se explică prin acel curios caracter pe 
care-l au societăţile de asigurare, de a întruni în acelaşi comitet 
deliberativ si executiv oameni foarte neonesti, cari nu sânt de na- 

tiunea noastră, cu oameni de foarte frumoasă reputaţie şi de foar- 
te înalte situaţii politice, cari sânt de națiunea noastră. $i aştept - 
ca d. ministru să facă o declaraţie privitoare la societăţile de asi- 
gurare, care să spulbere această îndoială, măcar întru cât priveşte 
oameni pe cari m'am deprins a-i respecta pentru trecutul lor ca 
şi pentru vârsta -lor. 


D. Vrăbiescu a ridicat chestiunea societăţilor de asigurare, a 
cerut ca gi societăţile de asigurare să-şi arendeze moşiile la 
obşti. Acum nu voiu zice că eu cred în orice obşte; sânt unele 
obşti care sânt obşti numai de nume și ştim cine pune la cale 
obstile şi vedem adese ori, nu tocmai departe de noi, pe aceia cari 
stăruie pentru ele. Dar obstile cele mai putin bune, fie şi obşti 
de şepte ţărani, fie şi obştea venită de la Darabani ca să iea mo- 
şie în judeţul Mehedinţi, va să zică de la un capăt al ţării la 
altul, este mai bună decât veteranul bătrân Mochi Fiser, care mai 
are specialitatea de a arenda ogoarele României. Oricât de rea ar 
fi obştea, este mai bună decât această pacoste. 

D. Vrăbiescu a ridicat, deci, chestia arendării moșiilor 
societăţilor de asigurare. Dumnealui a spus că unii dintre oamenii 
de drept au o părere, cu privire la societăţile de asigurare, iar alți: 
altă părere. 

Mi se pare că nu poate exista decât o părere cu privire la 
lipsa de drepturi a societăţilor de asigurare de a ţinea pământuri 
româneşti. | 


De ce există în Constituţie art. 7? 

De ce toată lumea s'a împotrivit ca acest art. 7, pe care 
anumite persoane care visează distrugerea zidurilor chinezeşti, 
voiau să-l înlăture, de ce toată lumea s'a împotrivit ca acest art. 
7 să fie înlăturat? Fiindcă dreptul de a stăpâni pământ este strict 
legat de naționalitatea românească. 

Este vorba cea mare, care se spunea la serbătorile antice, şi 
care răsună în Carmen Saeculare al lui Horaţiu: „Odi profanum 
vulgus et arceo“, ,,Urasc plebea profana‘* — în casul nostru: 
străină, „şi o înlătur“. Pământul ţării il tin pentru fiii ţării, si, 
dacă o societate de asigurare cuprinde in ea un singur strain fara 
drept, prin faptul că există acest străin fără drept, dreptul de a 
stăpâni pământ al societăţii de asigurare este stirbit. Numai 
atunci când societăţile de asigurare ar fi alcătuite din Români, 
numai atunci ar putea să stăpânească pământ românesc. $i este o 

incalificabilă toleranță că societăţile de asigurare stăpânesc pă- 
mânt în România (aplause). 


D. ministru al Agriculturii însă a atins chestia la sfârşitul 
cuvântării sale de ieri, cuvântare simplă din punctul de vedere 
oratoric, dar care, mărturisesc, pe mine m'a multamit mult mai 
mult, prin precisia ei, prin caracterul ei de bun simţ, decât anu- 
mite discursuri pe care cineva, care şedea odată pe banca de 
acolo’, în cap, le represinta grafic printr'o spirală care se 
ridică în sus și nu se mai mântuie niciodată. D. ministru a spus: 
Societăţile de asigurare, după părerea mea, n'au dreptul de a stă- 
pani. Eu cred că, în astfel de chestii, în tot Ministeriul sau Con- 
siliul de miniştri trebuie să existe o singură părere, și, când există 
această părere, trebuie să se ia măsuri în conformitate cu această 
părere. Nu păreri personale trebuie să se audă și acolo. Când 
zice ministrul de Agricultură că societățile de asigurare, alcătuite 
in mare parte din străini, n'au dreptul de a stăpâni pământuri in 
România, atunci a doua zi trebuie să vie cu o lege care să decre- 
teze disoluția acestei proprietăți agrare raufacatoare şi ilegale. 

D. ministru a zis că societăţile au văzut că nu pot să sta- 
pânească si încep a se desface de moșii. Am neplăcerea de ai 
spune că societăţile de asigurare n'au început să se desfacă de 
moşii; că unele, care n'au avut un articol în statute, au introdus 
acest articol ca să poată stăpâni pământuri. Şi am neplăcerea să 
amintesc d-lui ministru al Agriculturii că nu mai puţin de treizeci 
de moşii bune se găsesc în posesiunea societăților de asigurare. 
Societatea de asigurare „Patria“ are zece moșii. 


A mai spus ceva d. ministru: bine, dar societăţile de 
asigurare vor lua exemplu de la Stat, vor lua exemplu de la socie- 
tatile de binefacere, vor lua exemplu de la societățile culturale si 
vor arenda moșiile la obşti. Cu exemplele pe care le pot lua străi- 
nii de la societăţile de asigurare, să-mi dati voie să nu mă impac. 
Aceştia sânt oameni să-i hotarasti din punct de vedere filantropic 
şi national cu exemple. Aceştia sânt oameni pe cari trebuie să-i 
apuci de gât ca să fie siliți a da înapoi ceia ce au luat in mod 
ilegal şi a restitui muncii nationale ceia ce au luat în stăpânire ile- 
gală. Şi, dacă este vorba de a da exemplu de care vor profita aces- 
te societăţi de asigurare, apoi să vă citez un cas. D-lor în județul 


1 Ministerială. 

Putna, e moşia Domnesti. Această moşie are un trecut istoric: 
un punct dramatic din istoria trecutului nostru e legat de numele 
acestei localităţi. 

La 1683, în sărbătorile Crăciunului, Duca-Vodă, Domnul 
Moldovei, a fost ridicat de oşti polone si dus în Galiţia, unde a 
şi murit. E deci un punct însemnat în desvoltarea trecutului nos- 
tru naţional. Domneştii aparţin astăzi unei societăţi de asigurare. 
Si ştiţi cine e arendașul moșiei Domnesti? Arendașul moşiei Dom- 
nesti e, d-le ministru, frate cu cei doi arendaşi evrei cari erau să 
ni pregătească acum câteva zile o nouă răscoală țărănească; e 
frate cu Froim Fişer si cu Sloim Fişer, e însuși venerabilul şef al 
acestei dinastii, e Mochi Fişer. Şi am aflat, întâmplător, care era 
părerea lui Mochi Fişer cu privire la viitorul arendării acestei 
moşii. Îi zicea cineva: „d-le Mochi“, — la noi Evreul, cât o fi el 
de mare, nu e niciodată numai după familie, ci e totdeauna: „d-le 
Mochi“, chiar pentru aceia cari ar fi dispuși să intrebuinteze 
banii lui la nişte scopuri care nu sânt de loc economice, „d-le 
Mochi“, ce zici d-ta despre arendarea moşiei? Ştiţi, d-lor, ce a 
răspuns Mochi Fişer? Votaţi d-voastră ce voiti, eu însă tot aici 
voiu rămânea. 

Ca să se dovedească deci că nu va rămânea, nici el si nici cei- 
lalti, rog pe d-l ministru de Agricultură, fac apel la sentimentele 
d-sale românești, fac apel la îndelungata experienţă a d-sale de gos- 
podar, a unuia din cei mai buni gospodari ai acestei tari, fac apel la 
batranetele, ajunse în muncă, ale d-lui ministru al Agriculturii, ca 
să dea satisfacția opiniei publice, declarând aici, în Cameră, că 
moșiile stăpânite de societăţile de asigurare sânt stăpânite în mod 
ilegal si că d-lui va lua fără zăbavă măsurile trebuincioase pentru 
ca această stare de lucruri să înceteze; și, până când se vor li- 
chida aceste domenii rurale, căpătate în asemenea împrejurări şi 
cu sfruntata călcare a legii, până atunci să se hotărască aceia că şi 
aceste moșii nu pot fi căutate altfel decât cum trebuie să fie cău- 
tate celelalte moșii, adecă prin obşti ţărăneşti (Aplause). 


La discuţia pe articole. 


La art. 20. 

Tata ce este, d-lor. cu articolul acesta: se dă crescatorilor de 
vite a patra parte dintr'o moşie a Statului, ca să-şi crească vitele; 
este lucru foarte firesc. Numai mi-e frică de crescătorii de vite 

cari nu vor fi fost niciodata crescatori de vite, si nu au de loc 
intentia de a creste vite, sau se dau drept crescatori de vite, ori 
incep prin a fi crescatori de vite si termina prin a fi vulgari aren- 
dasi. 

Unele mosii ale Statului sant foarte mari, si a patra parte 
dintr'o moșie ca acestea, cum este Jigalia, insemneaza ceva. De 
aceia, daca s'ar putea fixa o anumită întindere ca sa impiedece 
cetăţenii doritori de a fi arendasi, sau necetatenii doritori de a fi 
arendasi, de a se improvisa crescători de vite. Aceasta ar fi 
dorinţa mea. Mochi Fişer a început prin a fi crescător de vite! 


La art. 22. 

D-lor deputaţi, cu privire la acest articol, mi-e frică de aceia 
că arendasii, de cari căutăm să scăpăm, să nu se furiseze prin 
această usa. Va să zică, dacă obştea nu este constituită in con- 
ditiile prevăzute de lege, dacă Statul nu poate să caute în regie, 
se întoarce arendaşul. Şi atunci care este scopul însuşi al legii? Mă- 
car dintrun domeniu unde influenţa Statului este mai mare, să 
se goneasca arendasul, această forma de exploatare, absolut inu- 
tilă, a economiei naţionale. Acum se poate întâmpla ca, într'un 
loc; ţăranii să nu se organiseze în obşti, si moşia să fie luată de 
altul, ceia ce este foarte regretabil să se lase. Atunci trebuie să 
vină neapărat Statul, să caute în regie moşia. Fiindcă Statul a 
avut o mare îndatorire, pe care n'a îndeplinit-o pana acum. 

Mosiile Statului nu trebuie să fie îngrijite ca pana acum, 
sau neîngrijite, aruncându-se arendasilor. Căci, dacă era cineva 
în măsură să facă o cultură modernă, cultură intensivă, să creeze 
anume industrii în legătură cu producţia noastră agricolă sau în 
legătură cu productele pământului nostru, apoi era în măsură 
Statul. Măcar acum, prin noua organisare a Ministerului Agricul- 
turii, el are mijloacele pe care nu le avea înainte. Dacă nu se găsesc 
deci țărani ca să se organiseze în obşti si să iea pământul, sa vie 
Statul să-și îndeplinească datoria, să caute, într'un chip care să 
poată servi de model, moşia, să creeze industrii în legătură cu 
producția moşiei. 

Prin parentesa aceasta, care se deschide, reintrati în arenda- 
sie, nu de tristă memorie, — pentru că nu ati scăpat de dânsa 
nici prin această lege ! 

Nu-mi mai place ceva încă in acest articol: anume, că se dă 
dreptul, când obştile nu se pot organisa şi Statul nu poate căuta 

in regie, ca se da dreptul unor simpli functionari ai Ministeriului 
de a constata. Este vorba şi de Consiliul Superior al Agriculturii, 
dar independenţa Consiliului Superior al Agriculturii este un lu- 
cru cu atât de puţine garanţii în desvoltarea viitoare a vieţii noas- 
tre politice! Şi Consiliul Superior al Agriculturii a dovedit şi până 
acum atât de puţin spirit de iniţiativă şi a afirmat atât de puţin 
autoritatea sa, încât mi-e frică că ne vom întoarce înapoi la aren- 
daşi, păstrând astfel redactat acest articol din lege. 

XVIII. 


IN CHESTIA HARTIEI 


(13 MART 1909) 


Onorată Cameră, 


Chestia hârtiei, adecă a scumpetii hârtiei, si, adaug, a pa- 
gubei care resultă din această scumpete pentru Stat, pentru par- 
ticulari, si, după cum veţi vedea, pentru cultura românească in 
general, chestia aceasta a mai fost adusă înaintea Camerei în 1904 
de către d. Delavrancea, şi d-lui Delavrancea i-a răspuns, cu com- 
petinta sa specială, d. C. Brătianu. Tin să spun de la început că 
punctul de vedere din care voiu trata această chestie nu este 
punctul de vedere din care această însemnată chestie a fost tra- 
tată înaintea Camerei. 

D-lor, chestia hârtiei s'a tratat înainte din punctul de vedere 
de partid. Se anunţa o interpelare privitoare la fabricile de hârtie 
sau se amesteca la discuţia privitoare la fabricile de hârtie, într'o 
discuţie de un caracter general, pentru a se da o lovitură politică 
de partid. Să mă ferească Dumnezeu să aduc vre-odată în Cameră 
o chestie de utilitate publică din acel punct de vedere meschin şi 
condamnabil care este punctul de vedere de partid! 

Prin urmare, d-lor, să nu se creadă că în cuvântarea mea se 
vor întâlni aceste condimente, aceste agremente ale discuţiei poli- 
tice, care sânt: dinastia Brătianu, fabricile de hârtie, câştigul de 
la cuie şi atâtea altele, pe care le cunoaștem foarte bine, râdem de 
ele une ori, dar în cugetul, în conștiința noastră, le condamnăm. 

D-lor, nu voiu lua chestiunea cu privire la amestecul bar- 
batilor politici şi chiar cu privire la amestecul politicianilor, — 
cari sânt cu mult mai mult si mai putin decât bărbaţii politici,— 
în economia noastră naţională. 

Dacă un bărbat politic se amestecă într'o ramură de indus- 

trie, dacă are îndrăzneala s'o întemeieze şi s'o continue, dacă, în 
felul acesta, aduce şi în alte privinţe foloase poporuluui nostru, 
nu ni rămâne decât să-l felicităm că activitatea lui s'a împărţit în 
două si a adus foloase într'o privință, aducând foloase și in cea- 
laltă privință. 

Şi este mult mai bine si mai moral ca un bărbat politic, ca 
un grup de bărbaţi politici, cari simt nevoia, tocmai în interesul 
acţiunii lor politice, să dispună şi in opositie de mijloace băneşti 
mari, este cu mult mai bine ca aceşti bărbaţi politici să se ames- 
tece într'o industrie publica si cinstită decât să se amestece intr’o 
altă industrie care nu este nici publică, nici cinstită. Mai mult 
respect, mai mult stimez, — atârnă după vrâstă și alte merite —, 
pe bărbatul politic care este amestecat într'o fabrică de hârtie 
sau o fabrică de... obiecte de metal sau o fabrică de zahăr, — să 
zicem că s'ar întâmpla aşa ceva, se pare că se întâmplă, — mai 
mult respect, mai mult stimez pe un bărbat politic care este ames 
tecat în aceste lucruri, — cu toate că eu nu m'aș amesteca, — 
decât pe acela care face parte din Consiliul de administraţie al 
unei societăți cu un pronunțat caracter international si cu un 
pronunţat miros, am zice: international, de o calitate străină spe- 
cială, si pe care-l cunoaşteţi toţi bine. Îmi place mai mult, deci, 
bărbatul politic care îndrăznește să lupte în economia națională 
decât acela care se furişează într'un Consiliu de administraţie şi 
asistă sau ba la desbaterile acelui Consiliu de administraţie, dar 
realisează beneficii personale foarte mari, fără ca noi toţi să folo- 
sim ceva. 


D'lor, nu voiu pune chestia aceasta a hârtiei nici pe altă 
basă: nu o voiu trata nici dintr'un alt punct de vedere, anume 
din punctul de vedere de Stat, din strictul punct de vedere finan? 
ciar de Stat. Vedeţi; când s'a tratat ultima oară, de d-l Delavran- 
cea, la 1904, chestia, s'a tratat, — cu foarte multă dreptate şi cu 
un talent pe care nu este nevoie să-l constat eu ca să-l știe toată 
lumea, — s'a tratat din acest punct de vedere: al legăturilor fa- 
bricilor de hârtie și mai ales al legăturilor unei fabrici de hârtie 
cu Statul. S'au adus înainte lucruri pe care le stim, pe care le 
voiu aminti și acum, pe care le voiu aminti ceva mai pe larg în 
desvoltarea mai departe a interpelării. S'a adus înainte învoiala 
aceia dintre fabricile de hârtie şi Stat, prin care Statul era să aibă 
avantagiul, marele avantagiu, de a cumpăra hârtie cu 20 sau 25 

la sută mai scump decât cumpără particularii, cari, şi ei, cum- 
para foarte scump. S'a făcut socoteală cât se prăpădeşte la vămi, 
cât se prapadeste la căile ferate, nelăsând să între in tara hârtia 
străină; s'a făcut socoteala cât se prăpădeşte prin reaua chibzuială 
a însuşi contractului cu fabricile de hârtie cartelate. Si n'a fost 
greu să se dovedească astfel că Statul este păgubaş. În discuţie 
s'a amestecat cineva care, apărând fabricile de hârtie cartelate, a 
arătat că paguba Statului nu e așa de mare. Prin urmare, paguba 
Statului este. 

A aduce discuţia iarăşi la această veche basă a ei, mi se pare 
zadarnic, Cine poate contesta că Statul face sacrificii, face mari 
sacrificii, pentru ca fabricile de hârtie să trăiască, pentru ca să 
trăiască o fabrică de hârtie, în vederea căreia s'au făcut fabricile 
celelalte, care s'au dat binişor pe lângă dânsa, alcătuind un cartel, 
căruia se pare că nimeni nu-i poate resista? 

Eu, dor, voiu discuta chestia din alt punct de vedere, care 
mi se pare cel esenţial: din punctul de vedere al intereselor cul- 
turii româneşti. 

Vedeţi, fabricile acestea de hârtie, prin felul cum sânt alcă- 
tuite, prin felul cum se desvoltă, cum se presintă, prin păcatele 
lor de mai multe feluri, fabricile acestea pot să între în conflict 
cu opinia pe care şi-o face cineva despre felul cum un bărbat politic 
trebuie să-şi conducă interesele sale de natură nepolitică. Chestia 
aceasta a hârtiei poate fi considerată din punctul de vedere al 
conflictului în care interesele fabricilor de hârtie cartelate se pot 
gasi fata de interesele Statului. Dar astăzi, în momentul de fata, 
chestia trebuie să fie tratată din alt punct de vedere: din punctul 
de vedere al colosalelor daune pe care actuala sprijinire a fabri- 
cilor de hârtie şi actuala uniune ofensivă a lor împotriva publi: 
cului le aduc culturii naţionale. 

D-lor, pentru a se invedera acest lucru, pentru a se vedea 
cât de mare, de urgentă este datoria Statului, creator, salvator 
de atâtea ori şi sprijinitor credincios al fabricilor de hârtie, de a 
interveni pentru ca şi poporul acesta să poată avea lumină ief- 
tină, — cea d'intăiu condiţie a sa de existenţă sufletească şi, prin 
urmare, de existență materială, — voiu împărți subiectul mieu 
în trei părţi: întăiu, o să arăt cum s'au desvoltat fabricile de 
hârtie, al doilea, cum s'a desvoltat cultura naţională, si, al trei- 
lea, o să arăt care este datoria actuală a Statului. 

Fabricile de hârtie au început să se întemeieze in acele mo- 
mente când Jon Brătianu, care desăvârşise formele exterioare ale 
vieţii politice a poporului românesc în Romania, cand Ion Bra- 
tianu începea să se gândească şi la alte lucruri, când, în vastul 
program de muncă pe carel avea acest om, fără îndoială 
extraordinar prin activitatea lui, prin simpatia pe care o inspira, 
prin faptele pe care le-a săvârşit, va să zică în momentele acelea 
când Jon Brătianu, largindu-si programul sau, a vrut să deie țării 
şi O nouă viaţă economică. 

Vedeţi, Ion Brătianu el însuşi şi sfetnicii economici de cari 
se încunjura aveau tendinţa de a întemeia o industrie naţională 
românească cu toate ramurile ei, de a o întemeia de-odată, ieşind 
industria aceia ca Minerva din tidva lui lupiter. S'au inspirat din- 
tr'o doctrină falsă, dintr'o doctrină economică pe care toată lu- 
mea o recunoaşte astăzi de falsă. 

S'au inspirat din acea doctrină că un popor trebuie să aibă 
toate ramurile de activitate economică, că un popor nu trebuie 
să se specialiseze, că specialitatea sa nu sufere dacă activitatea 
i se risipește. Dar, d-lor, un popor deplin crescut, în stăpânirea 
tuturor însuşirilor sale, nu poate.să facă această risipa de forte. $i 
acel popor trebuie să se specialiseze; este o ramură din activita- 
tea lui pe care trebuie s'o cultive înaintea tuturor celorlalte; res 
tul vine pe alături, şi numai în legătură cu însuşirile primordiale 
şi capitale ale acelei ramuri de activitate naţională. 

S'a zis în glumă, sa zis cu intenţie de satiră, că poporul 
românesc este un popor esențialmente agricol, sau că România 
este o ţară înainte de toate agricolă. De fapt aşa este. Prin ur- 
mare, dacă în mintea acelora cari au voit să întemeieze o indus- 
trie românească era ca ea să se întemeieze fără a jigni interesele 
agricole, cu totul hotaritoare, această industrie trebuia să plece de 
la acele ramuri care sânt în legătură mai imediată şi mai necesară 
cu producţia agricola a ţării. Să fi fost întemeiate acele ramuri 
de industrie pe care le-au întemeiat străinii fără să fie îndemnați 
de Stat, şi împotriva intereselor noastre nationale, si, alături de 
acestea, să se fi desvoltat o puternică industrie a lemnului, a fa- 
bricatelor din lemn, să se fi desvoltat o industrie a postavului, 
în alte condiţii decât cele de astăzi: ca toate postavurile să le 
avem de la noi, în loc să aducem în cea mai mare parte postavuri 
de aiurea. Aceia era cale firească. 

Concepţia cealaltă este o concepţie veche, concepţie din 

veacul al XVIII-lea, când ţările se întreceau între sine care sa 
aibă mai multe genuri de fabricaţie, când Frederic al II-lea se 
lăuda cu cestile de porțelan ce i le dăruia lui Grigore Ghica al 
Moldovei, când se risipiau astfel banii şi vremea în zădar. Apoi, 
în Franţa, când s'au făcut fabrici de oglinzi, care se fabricau mult 
mai bine în Venetia. Şi câte alte lucruri curioase ale stapanitori- 
lor, amestecați şi in economia politică, ai veacului al XVIII-lea! 
Niram zis deci: să avem industrii de tot felul, să avem si hârtie. 
Si am avut hârtie. 


Dar cum am avut-o, când am avut-o si în ce împrejurări? 

D-lor, întăiu s'a strâns un capital din cale afară de mic; un 
capital cu care oricine ar fi putut vedea că nu se poate întemeia 
o fabrică de hârtie: 1.000.000 şi ceva. Şi s'a cheltuit așa de bine, 
încât capitalul acesta a întrat numai în clădiri. Pe urmă, când a 
fost vorba să se facă şi fabrica, să lucreze şi fabrica, — şi, ca să 
lucreze fabrica, îi trebuie să aibă pastă, — s'a văzut că toate 
aceste lucruri nu se pot avea. Şi atunci a rămas fabrica numai cu 
construcţiile, și a venit Statul ca să salveze această industrie, 
către care se uita cu tragere de inimă. Şi a căutat să-i acorde toate 
concesiile de pe fata pământului, începând de la concesia unei 
păduri, pe care fabrica de la Letea nu a păstrat-o, ci a arendat-o, 
pe un termen îndelungat, unuia, care a trecut-o altuia. Și va veni 
o vreme când fabrica nu va şti de unde să-şi iea materialul lem- 
nos, şi va fi o crisă asemenea cu cea din Austria, unde producția 
hârtiei se opreşte, pentru că materialul lemnos, care se întrebuin- 
teaza în alte scopuri, si deci pleacă de supt ochii fabricantilor de 
hârtie, nu se mai poate găsi în condiţii bune. 

Dar nu s'a acordat numai o asemenea pădure, care nu era 
menită, fără îndoială, arendării, ci altor scopuri; s'au acordat în- 
lesniri în bani, câte a vrut şi cum a vrut, celei d'intăiu fabrici de 
hârtie a noastră. Şi, d-lor, s'a întâmplat, cu toate înlesnirile în 
bani, ca fabrica Letea să nu poată merge, şi atunci i s'au dat bani 
din nou. Şi s'a întâmplat că a ars-o focul: el a îndeplinit opera 
sa, pe când fabrica nu putea îndeplini ea însăşi opera la care era 
chemată. O fabrică ce arde, e una care, în cele mai multe casuri, 
a ars ea; dar aceasta nu poate fi lăsată în asa nenorocire. lată dar 
nouă ajutoare de la Stat, nouă privilegii de la Stat. 

În sfârșit, după sfortari multe, fabrica începe a merge. 

Pentru ca fabrica să fie asigurată, i sa acordat furnitura 

de hartie de care are nevoie Statul, de care au nevoie judetele, de 
care au nevoie comunele, si in condiţii de acelea care echivalează 
cu 20 sau 25 la sută mai mult decât preţurile obișnuite. Aceste 
învoieli, între Stat şi între fabrica Letea de odinioară, au fost in- 
tărite între Stat şi fabricile unite în anul 1898, smulgându-se nu- 
mai acea clausă, ușurătoare pentru Stat, că din cinci în cinci ani 
de zile se vor putea revisui condiţiile acestor furnituri ale Statu- 
lui cu hârtia fabricilor unite. 

Acum, un termin a trecut, fără ca o revisuire care să usu’ 
reze Statul, sa se fi facut. Al doilea termin vine, mi se pare, anul 
acesta. Vom vedea dacă Statul va voi să profite de clausa cu- 
prinsă în învoiala de la 1898 şi dacă va scădea cele 20—25 la 
sută pe care le plăteşte mai mult decât se cuvine, şi pe care, pot 
să spun, nu prea vrea să le plătească. De mai multe ori s'a incer- 
cat a scăpa Statul de acest bir. S'a încercat a se reduce la jumă- 
tate actele în înfăţişarea lor, ca material de hârtie; sau făcut, 
însă, anumite interventii, şi actele de la Ministere s'au presintat 
iarăși în forma aceia frumoasă, luxoasa şi foarte folositoare pen- 
tru fabricile de hârtie, a unei coli îndoite în două. 


Mai ştiu un cas: al unui ministru, nu voiu spune care, de 
la ce departament, și în ce vreme, care a voit să furniseze Ministe- 
riului său printr'o librărie, pe ascuns, pentru ca să scape depar- 
tamentul său de birul acesta de 20—25 la sută. Ei, au intervenit 
la timp cei interesaţi, si ministrul nu a putut strecura această fur- 
nitură în condiții mai bune. 


D-lor, iată, prin urmare, fabrica de la Letea, scăpată din 
toate greutăţile; iată fabrica de la Letea unită cu alte fabrici de 
hârtie, dintre care una a fost întemeiată cu capital care nu e ro 
mânesc în cea mai mare parte. E vorba de fabrica de la Buşteni, 
întemeiată de un particular, care s'a gândit că poate fabrica har- 
tie. numai când a văzut ce enorme foloase pot să aducă fabricile 
de hirtie în anumite condiţii, în Tara Românească. lată fabrica 
Letea unită cu fabrica de la Scăieni, care nu prea întră în soco- 
teală, fiindcă dă numai hârtie de împachetat, numai hârtie infe- 
rioară, nu hârtie pentru tipografie. S'a unit cu fabrica de la Câm- 
pulung, care a dispărut”. 

Va să zică, vedem fabrica de la Letea pe deplin întemeiată, 


1 Se pare că n'a dispărut. 

vedem fabrica de la Busteni intemeindu-se, cu un capital strain, 
cu un conducător strain si el, venit de peste munți, si nu dintre 
Românii de peste munţi, neavând altă competinta decât a sta- 
ruintii, a energiei şi a dibaciei sale. Vedem o fabrică osândită, 
cum era fabrica de la Scăieni, fortandu-se din nou la viata, ve» 
dem fabricile unindu-se şi luând în stăpânire tot târgul, luând in 
stăpânire toată hârtia de care are nevoie Statul și toată hârtia de 
care au nevoie particularii. 

O mai strălucită situaţie a unei industrii decât aceasta, nici 
nu se poate închipui. 

Şi, dacă este o fabrică in Europa care trebuie să intrebuin- 
teze o parte din cea mai extra fabricaţie a sa pentru a însărcina 
pe un poet cu redactarea unei ode sau a unui poem spre a mul: 
tami deosebitilor bărbaţi politici cari i-au făcut o situaţie minu- 
nată, este, fără îndoială, fabrica aceasta de la Letea. 

Nuşi poate închipui cineva ce ar mai fi putut să ceară, ce 
condițiuni mai bune decât acestea ar fi putut să impună pen- 
tru ea. 


D-lor, care este însă datoria unei fabrici, care a luat atâta 
şi care astăzi încă se bucură de așa de mari privilegii? Cea d'in- 
tăiu datorie a unei astfel de fabrici este: a lucra energic, a lucta 
modern, a lucra dând în consumatie hârtia, toată hârtia de care 
are nevoie industria tipografiei de astăzi, a da hârtia aceasta 
punctual, a da hârtia aceasta în condițiuni bune si cinstite, si, 
în același timp, a perfecționa necontenit fabricarea ei. Ei bine, 
oricine a vorbit cu un tipograf, oricine a vorbit cu un editor, ori- 
cine a fost cât de putin amestecat în rosturile tipografiei noastre, 
ştie plângerile pe deplin întemeiate, supt toate aceste raporturi, 
împotriva fabricilor de hârtie cartelate. Notati că, în criticile 
acestea, greutatea cea mare cade în totdeauna asupra fabricii de 
la Letea, care s'a folosit mai mult decât toate si n'a fost în stare 
să păstreze măcar întâietatea ei fata de fabrica de la Buşteni, care 
a luat un avânt foarte mare si care mai-mai că a biruit fabrica 
aceia care a introdus industria hârtiei în România. 

lată în ce condiţii se face hârtia astăzi la noi. Hârtia care 
se fabrică este de puţine feluri, de foarte puţine feluri: nici măcar 
douăzeci de feluri de hârtie nu se fabrică la noi. Este tot hârtia 
ce se lucra acum zece ani; prin urmare, felurile mărfii nu s'au 
schimbat, atunci când pretutindeni în Europa apar feluri nouă 

de hârtie. Şi felurile acestea nouă de hârtie nu ni le putem pro- 
cura din străinătate, din causa vămii colosale care le lovește. Va 
să zică, din străinătate nu se poate aduce, în ţară nu se fabrică, 
așa că noi sântem reduși la mai puţin de douăzeci de feluri de 
hârtie, care se intrebuintau acum zece ani. 

Şi, d-lor, sa ajuns până într'atât, încât, dacă jea cineva o- 
carte tipărită în România, nu mai este nevoie să se uite la locul 
de tipărire ca să recunoască o producţie românească; nu are de 
cât să se uite la felul demodat şi învechit al hârtiei, ca să declare 
cu siguranță că aceasta nu poate fi alt ceva decât o carte tipărită 
pe hârtie românească. 


Prin urmare, se lucrează foarte puţine feluri de hârtie. Şi. 
aceste puţine feluri de hârtie sânt împărţite intr’un chip mecanic, 
aritmetic, simplu, între fabriciie care există. 

Ce ar fi fost mai natural, când s'a facut cartelul fabricilor 
de hârtie, decât ca fabricile să-şi împartă între ele producţia? Să 
se ştie: cutare fabrică de hârtie dă cutare calitate, alte fabrici dau 
hârtie de altfel de calitate. Fi bine, nu era prea greu. (Zgomot.) 

D-lor, nu se aude din causa băncii ministeriale. Dacă banca. 
ministerială crede că nu avem dreptul să desvoltăm interpelările 
noastre, să-mi spuie, si mă voiu cobori de la tribună. 


Va să zică, nu s'a făcut o împărțire între fabricile de hârtie 
din punctul de vedere al felului de hârtie pe care fiecare trebuie 
să-l deie comerţului. 

Ce resultă de aici? De aici resultă următoarea situație. Dacă 
e tipografia mare, dacă e o carte cu proporții mai întinse, atunci 
st face o primă comandă la depositul central de hârtie, care re- 
presinta cartelul. Ti se dă hârtie din fabrica Letea. Pe urma ti 
se trece hârtia aceasta si-ti trebuie alta. Pentru colile următoare 
ale aceleiași lucrări faci o nouă comandă de hârtie. Ti se dă de la. 
Buşteni. Şi Buşteni şi Letea fac hârtie de aceiaşi calitate si de ace- 
laşi fel, dar nu exact în aceleaşi condiţii. $i, prin urmare, semi- 
velina din Buşteni nu se potriveşte cu semi-velina de la Letea. 
Şi, mai trebuindu-ti, ceva mai târziu, hârtie de același fel, ti se: 
dă din nou hârtie de Letea, care nu se mai potriveşte cu cea din 
mijlocul cărţii. Pentru că aceste fericite fabrici nu numai că se 
deosebesc una de alta când fabriză acelaşi fel de hârtie, dar chiar: 
hârtia de aceiaşi calitate, fabricată la intervale de aceiaşi fabrică, 
nu mai este, cur acelaşi pret, de acelaşi format, de aceiaşi calitate, 

în acelaşi fel. Dacă iei o carte mai voluminoasă şi o rasfoiesti, e 

mai mare plăcerea: constati la început hârtie velină sau semi-ve- 
lină de un fel: mai departe tot velină sau semi-velină, dar de alt 
fel; după aceia si mai departe, peste câteva coli: hârtie velină sau 
semi-velină de felul al treilea, şi aşa mai departe. 

Aceasta, deci, cu privire la felul de hârtie care se fabrică 
şi felul cum se fabrică. 

Dar nu e numai atât: d-lor, întrebaţi pe acela dintre tipo- 
grafii bucureşteni care ar avea mai puţin motiv de a vorbi de rău 
fabricile de hârtie, pe acel tipograf bucureştean care, pentru că are 
„aceiaşi orientare politică ca şi fabrica de hârtie diriguitoare, nu în- 
telege să dea informaţii rele cu privire la dânsele, intrebati-l 
cam câte feluri de hârtie găseşte în fiecare transport, în fiecare 
pachet, în fiecare ambalaj, prost împachetat, și cu margenile 
rupte, murdărite cum e mai rău? Are să vă spună că se amestecă 
şese, septe feluri de hârtie în acelaşi transport: una mai mare si 
alta mai mică. De multe ori nu poţi pune cartea în circulație fara 
să o supui unei operaţii de tăiere pe margene, căci, cum am spus, 
unele coli sânt mai mari, altele mai mici, și nu poţi să le măsori 
„când se iea un transport pentru a-l da la maşină. 

Este dar si acest păcat: al expediției neingrijite si de multe 
ori al expediției necinstite, a mai multor feluri de hârtie, ameste- 
cate în același transport. 

D. Porumbaru, care imi va răspunde mai pe urmă, rade; eu 
însă am tipografie, şi experienţa aceasta a hârtiei amestecate am 
făcut-o de atâtea ori, că ar putea să râdă şi toată Camera, dar 
rămâne adevărat că publicul nu e servit nici variat, nici cinstit. 

Acum imi veți zice: „de ce nu refusi hârtia dacă nu e 
buna‘? D-lor, hârtia vine cu atâta zăbavă, că trebuie să dai litur- 
ghie că a venit transportul şi să zici: slavă Domnului că am har- 
tia care-mi trebuia. Fie mai bună, ori mai rea, — mai bună nu se 
întâmplă niciodată, — dar, aşa cum e, cu margenile rupte, stro- 
pită de noroiu, o primeşti, căci altfel trebuie să te duci, postulant 
umilit, la Maiestatea Sa Cartelul si să-i spui: „Mărite Doamne, 
am nevoie de hârtie“. Şi o vei primi atunci cu mai multă zăbavă 
şi cu mai mare amestec de mărimi şi calităţi, iar ambalajul va fi 
în condițiuni mai neîngrijite decât la început. 

Dar nu este numai atât. Spuneam, încă de la început, că 
-fabricile noastre de hârtie nu servesc publicului decât puţine va- 
rietiti, şi între acestea nu se întâlnesc acele varietăţi care se între- 
'rietăți, şi între acestea nu se întâlnesc acele varietăţi care se între 

buinteaza din ce in ce mai mult in momentul de fata si usureaza 
răspândirea cărţilor, punându-le pe pret ieften in mâna tuturor. 

Aiurea nu sânt carteluri şi nu este un Stat tutelar, gata să. 
facă orice pentru industria hârtiei. 

Prin urmare, industria hârtiei, în alte ţări, înaintează necon- 
tenit şi dă feluri nouă, care sânt mai frumoase, mai trainice, mai 
uşoare şi mai potrivite pentru cărţile destinate poporului. Iată, 
am înfățişat, acum câteva zile, probe d-lui ministru de Finanţe, 
căci de la d-lui atârnă, în mânile d-sale ni punem sufletul nostru, 
acei cari dorim să avem cărţi ieftene pe hârtie bună. Eu i-am ară- 
tat d-lui, căci este natural ca d-sa să nu știe. De unde vreţi să 
ştie? De unde vreți să ştie cineva felurile de hârtie cele noua, dacă, 
poate, ceteste mai putin cărțile din străinătate si, dacă, în tiparitu- 
rile din ţară, nu are ocasia de a vedea hârtia cea nouă? l-am arătat 
două mostre de hârtie fabricată în Italia. Un fel de hârtie de tot 
suptire, însă foarte trainică, o minunată hârtie pentru manuale, 
pentru cărţile de şcoală. Hârtia aceia se răspândește din ce in ce 
mai mult. Noi nu o putem avea, pentru ca, daca vom aduce-o, 
trebuie să plătim acea vamă exorbitantă. I-am arătat o hârtie ce 
pare a fi fabricată din bumbac, ușoară, practică, o hârtie care 
costă in Italia foarte putin; în orice cas, mult mai putin costa, 
acolo, in Italia, acest fel de hartie, aceste doua feluri noua, decat 
miserabila noastra velina. $i, cand zic: miserabila de velina, o 
spun cu mânie. Vedeţi, de atâtea ori sânt in positie să-mi dau 
samă de cum o să se strice ochii atâtora dintre cetitori! Este un 
fel de hârtie, pe care se vede de o parte tot ce este pe partea cea- 
laltă, şi o astfel de velină cred că nu se fabrică nicăiri! 

Mai avem hârtia cea galbenă, pentru cărțile de școală, o 
hârtie care este de pomină. Undeva, am auzit pomenindu-se de 
proasta hârtie „balcanică“, şi nu este alta decât proasta noastră 
hârtie galbenă românească. Este de pomină hârtia aceasta pe care 
se tipăresc cărțile copiilor, pe care se tipăresc abecedarele ce se 
pot vedea la Carol Göbl, furnisorul universal al atâtor Ministere 
— pentru merite, fără îndoială, tipografice—, se pot vedea la Ca- 
rol Göbl sau la Minerva, care era favorita de ieri a unui alt par- 
tid politic. Căci aşa merge la noi în toate: şi la tipografii şi la 
toate celelalte. Vine fiecare partid cu tipografia lui, cu editorul 
‘lui, cu acela căruia i se acordă furniturile în timpul stăpânirii par- 
tidului. Dacă se va duce cineva la aceşti editori si va lua in 
mână o carte pentru copii, va găsi o sumedenie de pagini pe care 

nu se poate ceti nimic. Va să zică, precum este de pomină hârtia 
cea galbenă pe care se strică ochii şcolarilor, — o să ajungă tim- 
pul să fie vestită şi velina aceasta a noastră, de o transparenţă pe 
care o doreşti în atâtea alte domenii. Doresti ca sufletul barba- 
tilor politici, cari conduc tara, să fie cu totul transparent ca sin- 
ceritate, dar hârtia, în sfârşit, trebuia să fie aga ceva mai opacă, 
ca să poţi ceti numai ce e scris pe o fata a ei, şi nu să fii silit 
să cetesti si ce e pe partea cealaltă. 

D-lor, aşa stăm noi astăzi în ceia ce priveşte hârtia. Hârtie 
scumpă, hârtie rea, hârtie de puţină valoare, hârtie grea, care coy 
tă mult la expediție, hârtie care nu vine îndată, la timp, hârtie 
care este de mai multe feluri. Toate desavantagiile unui cartel, şi 
ale unuia din cele mai îndrăzneţe carteluri. 

Ma rog, aceasta era datoria fabricilor de hârtie pe care le 
susține Statul? Căci, la urma urmei, Statul nu este o persoană 
metafisică, care, când poartă lenta liberală, când poartă lenta con- 
servatoare veche, când poartă lenta conservatoare nouă. Statul 
este cea mai înaltă expresie a vieţii politice a unui popor. ti bine, 
când fabricile au atâtea avantagii de la Stat, — căci Statul sân- 
tem noi, si sant si ceilalți, sărmanii cari il tin pe umeri, — ele ar 
trebui să aibă oarecare pudoare. Şi trebue să mărturisim ca nu 
o au. 

D-lor, nu numai că suportăm noi povara acestui privilegiu, 
dar o suportăm exclusiv. Fabricile s'au găsit aşa de bine între 
noi, în cercul acesta al nostru, încât nu-și dau osteneala de a-şi 
crea debuşeuri, ori de a găsi sprijin în altă parte. Până și zahărul 
acesta, pe care-l plate-te s nație întreagă asa de scump, fără să-l 
consume, fără să se folosească de el, fără să aibă de pe urma lui 
niciun folos cei săraci, — nici cei de la oraşe, cu atât mai putin 
cei săraci de la tara, — până si zahărul acesta, care permite Bel- 
gienilor adunaţi din toată lumea să se așeze pe lângă cutare ve- 
chiu oraş românesc, să întemeieze parcuri după cea mai strălucită 
modă englezească, să bruscheze prefectii, să dea impresia unor 
oameni cărora nu li pasă de nimic, până şi acest zahăr, care 
secatuieste câmpiile prin sfecla ce trage din pământ toată puterea 
lui pentru multi ani, până si acest zahăr se mai cumpără undeva. 
Grecii şi Turcii la Constantinopol îşi fabrică zaharicalele lor cu 
zahăr de acesta, ieften la ei, mai scump la noi. Căci avem şi noi 
datoria să ne recomandăm în străinătate măcar prin astfel de sa- 
crificii pe care le facem altor naţiuni. 

Hârtia noastră însă nu se exportă. Nu se simte nevoia de a 
o exporta, căci ea se găseşte aşa de bine în cercul acesta intim! 
Este o industrie într'o lume intimă, foarte bine cunoscută, servită” 
după datine, o lume care nu se supără niciodată. 

Ei, dacă s'ar vinde hârtia si aiurea, cumpărătorii din penin- 
sula balcanică ar începe să facă socoteala care este calitatea hâr- 
tiei d-voastră, care este calitatea hârtiei austriace, care este cali- 
tatea hârtiei ungurești, care este calitatea hârtiei bosniace, care se 
fabrică în condiţii mai bune decât hârtia de la noi, — ei fabrică 
feluri pe care nu le putem fabrica noi, — care este calitatea hâr- 
tiei italiene, ce pătrunde din ce în ce mai mult in peninsula bal- 
canică, — şi mâne ar cumpăra hârtie din alte tari, care fabrică 
cu alte apucături şi cu alte resultate decât la noi. Şi, când pro- 
ductia noastră se presinta asa de simplu, asa de prost, asa de ne- 
chibzuit, natural că nu s'ar cumpăra. Prin urmare, noi singuri 
sântem siliți să ne încovoiem necontenit supt greutatea acestei 
producţii care a fost destul de sprijinită de Stat pentru ca ea în- 
sasi să simtă datoria de a da ceva poporului pe care-l represintă 
acest Stat. 


Si acum, d-lor, trec la partea a doua, la stadiul actual al cul- 
turii româneşti, şi la nevoia, din punctul de vedere al culturii ro- 
mânești, de a avea altă hârtie si de a o avea cu alt pret. Si, daca 
nu santeti în stare să fabricati în aceste condiții, atunci să des- 
chideti granițele pentru hârtia străină, măcar pentru acea hârtie 
pe care fabricantii nostri nu sânt in stare să ni-o dea. 

Când s'au înfiinţat fabricile de hârtie, când s'a acordat cea 
d'intăiu concesie, când a venit concesia a doua, — aşteptăm con- 
cesia a treia —, cultura românească avea un caracter restrâns, de 
clasă: era cuprinsă în margenele claselor cu puţini represintanti. 

Cultura aceasta nu pătrunsese în adâncimile poporului nos 
tru, şi pe atunci nu aveam cunoștință că prima condiție de 
viata a unui popor este ca, până la cel mai adânc strat social al 
său, să pătrundă cultura. Prin urmare, atunci puteam să facem 
abstracţie de interesele culturale ale noastre. Astăzi nu se poate, 
şi de aceia nu putem, în discutarea oricării chestii şi, prin urmare 
nici în discuţia asupra hârtiei, nu putem să facem abstracţie de 
interesele superioare ale culturii naţionale. 

Acesta este principiul mieu. D. Porumbaru îmi spunea că ar 
fi un alt principiu: principiul ca fiecare să trăiască de pe urma 

muncii sale. O fi un principiu şi acesta, dar nu recunosc la niciun 
popor un principiu superior principiului care determina desvolta- 
rea şi firea vieţii sale sufleteşti, principiul de care atârnă toată 
viata sa culturală, care formează partea permanentă si hotaritoare 
a vieţii naţionale. 


S'au întâmplat două lucruri care cer ca toată atenţia noas- 
tra să fie concentrată asupra culturii noastre nationale. S'au in- 
tâmplat răscoalele ţărăneşti şi s'a întâmplat tentativa de asasinat 
sufletesc împotriva Românilor de aiurea. Aceste două fapte, ras 
coalele de aici si seria de măsuri luate peste granitile noastre îm-. 
potriva vieţii naționale a Românilor, acestea ne silesc să privim, 
înainte de toate, interesele culturii noastre cu caracter naţional. 

S'au căutat o mulțime de instigatori pe vremea răscoalelor; 
te întrebi: cine nu a fost instigator? Cred că am fost cu toții: stu- 
dentii au fost instigatori, profesorii au fost instigatori, bărbaţii 
politici au fost, arendașii, prin regimul lor de arendășie, proprie- 
tarii, prin regimul lor special de proprietate; te întrebi: cine n'a 
fost instigator, în concepţia adversarilor săi? Eu pot numi însă pe 
instigatorul cel mare al răscoalelor, pe care sântem în măsură să-l 
si înlăturăm: este ignoranta! 

Un popor absolut ignorant nu înțelege ce e Statul; un ast- 
fel de popor reacţionează împotriva miseriei într'o formă primi 
tivă. Răscoalele au fost reacţiunea violentă îmnotriva miseriei 
permanente a unui popor dat pradă ignoranței. $i, dacă voim sa 
nu mai avem răscoale, să nu mai toleram miseria celor multi si 
săraci, dar să facem imposibilă şi rămânerea lor în întunerec. Cu 
cât vor fi mai luminati, vor sti să se apere. Si nu vor fi bine apa- 
rati de alţii, ci de ei înşii, în conştiinţa drepturilor lor omeneşti si 
drepturilor lor cetăţeneşti, în cunoştinţa deplină a drepturilor lor 
naționale. 

Ce trebuie pentru aceasta? Trebuie jurnale ieftene. Sant oa- 
meni cari să vrea aceasta? Sânt. Vă uitaţi: în toate părţile răsar 
jurnale pentru ţărani. Unele nu sânt altceva decât tentative ale 
unor ambitiosi cari vor să se aleagă la Colegiul al III-lea; altele re- 
presintă însă silintile energice ale unor suflete senine. Astfel, un 
fruntaş scriitor român, ca Sadoveanu, harnicul nuvelist, inteme- 
iază o foaie anume pentru sate; el singur face corectura și toate 
lucrările de administraţie. Fi bine, foaia nu poate pătrunde de 
ajuns la sate, din causa preţului celui mare al hârtiei. 

Şi, cand zic acestea, nu înţeleg o foaie în serviciul unui par- 
tid politic, care creşte nemultamirile la tara, în vederea unor fe- 
nomene de manifestări violente care să grăbească plecarea de la 
Guvern a unui partid şi venirea celuilalt, ci înțeleg foaia pentru 
săteni, cum am avut-o pe vremuri în Moldova, pe la 1850, cu 
Costachi Negruzzi, cum a fost în Tara7Romaneasca pe vremea 
Regulamentului Organic, — vreme care este batjocurită aşa de 
mult şi fără dreptate, — foaia de gospodărie, de sentimente cetă- 
tenesti, de popularisare a elementelor de ştiinţă, de care orice om 
are trebuinta pentru a fi vrednic de a trai într'un Stat modern. 

Ei bine, atâta timp cât veţi avea această hârtie scumpă, 
atâta timp cât veţi avea această hârtie ruinătoare prin preţul ei, 
atâta timp nu veţi avea foi populare, ci doar sucursalele unor 
foi care trăiesc din subvenţii evreieşti, sau din alipirea la un anu- 
mit partid politic, şi foile acestea pot să piardă, trimetand anexe 
în cutare regiune, pentru ca să provoace cutare prefacere politica, 
de unde sa li vină un folos mai mare decât paguba pe care au 
avut-o. Dar adevărate foi poporale, ca în Danemarca si în Ger- 
mania, care să răsbată în zeci şi sute de mii de exemplare în toate 
satele, ducând adevărată lumină, aceste foi nu le veţi avea atâta 
timp cât veţi păstra hârtia cu prețul de astăzi. 

Dar nu este numai atât: lumea de la noi are într'o măsură 
neiertat de mică însăşi conștiința vieţii noastre, conștiința de ceia 
ce sântem, conştiinţa puterii noastre, conştiinţa de ceia ce trebuie 
să fim. 

O întreagă literatură a fost îngropată odată cu vremea ei: 
cărţile acestea nu se mai găsesc decât pe la anticvari: ele cuprind 
insă comori de înțelepciune. Cărţile acestea ar crea o mai bună 
generaţie cetateneasca. Nu avem operele lui Bariț, nu avem scrie- 
rile lui Kogălniceanu, nu avem răspândite minunatele cuvântări 
ale lui Kogălniceanu, şi ar fi de nevoie ca o lume întreagă să se 
inspire din înaltele idei si din generoasele, din cu adevărat gene- 
roasele sentimente cuprinse în aceste discursuri. E o întreagă li- 
teratură care trebuie înviată. 

E şi o întreagă literatură de ştiinţă care trebuie creată la noi, 
căci a trecut vremea când se putea zice că nu dai cutare carte în 
românește, pentru că o ceteste lumea în frantuzeste, fără a te 
gândi la cei cari nu știu frantuzeste. Acum putem noi, cu oame- 
nii nostri de ştiinţă şi potrivit cu situaţia noastră culturală, ca 
astfel de cărţi să nu le mai aducem din străinătate, din Franţa, 

Anglia sau din Germania, de unde le aduceam inainte. Prin ur- 
mare, vedeti d-voastra, e o intreaga literatura de inviat si o litera- 
tura stiintifica de popularisare, de raspandit. 

Si se mai cere o intreaga literatura pentru alegatorii de Co- 
legiul al III-lea, sau al II-lea, din orașe, cari se duc de votează fără 
să ştie singuri ce votează, şi cari nu sânt în stare, ei, de şi au inte- 
res la aceasta, să impună partidelor ca ele să aibă un caracter 
efectiv fata de problemele mari ce se pun la fiecare moment. Pen- 
tru educaţia acestora ar trebui încă o categorie de cărţi, pe care 
nu le putem tipări, pe care nu le putem răspândi, de oare ce mij- 
locul de căpetenie pentru aceasta, hârtia, este fabulos de scump. 

Dar mai este încă un lucru. 

Vedeţi, eu îmi voiu expune părerile fără să am niciun fel de 
ilusii asupra resultatului interpelării mele, fără să am ilusia măcar 
de a crea convingeri la aceia cari sânt hotariti să nu le aibă. Voiu 
expune întreaga mea interpelare pana la sfârşit. Voiu face cu de- 
savarsire abstracţie de zimbetele pe care le voiu observa din par- 
tea unor oameni pe cari i-am văzut venind la această tribună ca 
să apere interese personale sau interese de partid şi cari afectează 
a trata cu un superb dispreţ pe cine cutează a veni la această tri- 
bună ca să represinte interese generale. (Surâsuri.) 

Va să zică, am spus-o: a doua causă care ne sileşte astăzi să 
avem o literatură cu o altă răspândire decât literatura de până 
acum, este ameninţarea culturii noastre peste hotare. 


D-lor, noi, ca Stat, nu putem interveni pentru ca Românii 
de dincolo să-şi păstreze viata lor sufletească cu caracter roma: 
nesc; ca Stat n'o putem face. Acea instituție care, într'un moment 
de mare avânt si de mare încredere si inselare de sine, a crezut că 
poate face acest lucru: Liga Culturală, s'a convins foarte răpede 
că nu există atâta bunăvoință în acest popor ca să păstreze in 
cultura naţională elementele lui ce nu fac parte din Statul roma- 
nesc. Cu toate acestea noi avem datoria de a salva viata sufle- 
tească a acestor oameni. Aceasta nu o putem face într'alt chip de- 
cât numai prin cartea românească. Noi, d-lor, trebuie ca în Ar- 
deal, în părţile ungurești, în Bucovina şi Basarabia să putem ras- 
pândi necontenit, în sute de mii de exemplare, cărți ieftene, care 
să cuprindă în ele conștiință românească; să ni dea mâna să ras’ 
pândim pretutindeni cartea aceia din care fiece Român să 
soarbă conştiinţa nationalitatii sale. Precum pe ţăranul de aici nu 

noi cei de sus putem să-l liberam, ci el, prin constiinta de sine, 
pe Românii de aiurea, nu noi, Statul român, îi putem libera, ci ei, 
prin conştiinţa drepturilor pe care le au acolo pe teritoriul lor 
naţional, trecut prin mai multe generaţii, dar rămas în stăpânire 
românească. 

Cum voiti d-voastră să facem asa ceva? Cum să li dăm pa- 
nea sufletească, lumina lor de toate zilele, când hârtia, pentru ha- 
târul câtorva particulari, se menţine la preţuri atât de exorbi- 
tante? 


Vin acuma la sfârşitul acestei interpelări. Dacă ar fi vorba 
de alt cartel, nu aș face acest apel către Stat, pe care îl fac cu pri- 
vire la cartelul fabricilor de hârtie. Pentru că, din nenorocire, în 
tara noastră sânt multe carteluri. Le apără Statul, le apără si unii 
filosofi politici, cari zic că toate cartelurile sânt necesare. Si de 
multe ori, intervenind, le facem doar ceva mai putin rele de cum 
erau înainte. 

Din câte carteluri avem, — cartelul sticlei, în curând carte- 
lul lemnelor, ca să degerăm iarna, şi cine ştie câte carteluri o să 
mai căpătăm, — din câte carteluri avem până acum, şi cine ştie 
ce ni mai pregăteşte viitorul, nu este unul care să fie mai puter- 
nic sprijinit de Stat, care să datorească mai mult menţinerea lui 
Statului decât cartelul hârtiei. 

Numai pentru că Statul a întins mana sa proteguitoare asu- 
pra a trei fabrici, si numai prin fantul că menţine cu acest cartel 
contractele sale oneroase si loveşte cu colosale taxe de vamă hârtia 
venită din străinătate, — numai prin aceasta se menţine cartelul 
hârtiei. Şi, prin urmare, avem dreptul să ne îndreptăm acum către 
Stat, care trebuie să înțeleagă că represintă o cultură naţională 
românească ce nu e cuprinsă numai în hotarele "Țării Românești, 
pentru ca el să retragă această mână protectgare şi să facă posibil, 
măcar prin înlăturarea sau micșorarea vămii, să avem acele cali- 
tati de hârtie care nu se pot da de fabricile noastre. Se va putea 
intemeia astfel o cultură poporală serioasă și bogată, care este sin- 
gurul mijloc de a ne păstra pretutindeni si de a ne desvolta potri- 
vit cu necesităţile noastre naţionale. 

Am zis. 

XIX. 
APANAGIUL MITROPOLITULUI GHENADIE 


(16 MART 1909) 


Pentru a scăpa de recriminatiile si agitatiile fostului Mitropolit 
Ghenadie, ministrul de Culte calcă şi canoanele și morala publică, dă- 
ruindu-l pe viaţă mănăstirea Căldărușani. 


Domnilor deputaţi, 


Este vorba de un fel de recompensă naţională pentru fostul 
Mitropolit Ghenadie. E o recompensă naţională care nu se pro- 
pune acum întăiu, ci chiar s'a propus şi votat în Senatul conser- 
vator la 1907. Legea care vine acum de la Senat, nu vine deci de 
la Senatul de acum, ci de la Senatul care a fost, — si a fost cum 
il stim că a fost. Este o scrisoare pierdută, pe care d. ministru al 
Cultelor a găsit-o şi pe care are intenţia de a ni-o da nouă, spre: 
a o duce la destinaţie, care destinaţie este numită: Înalt Prea 
Sfintia Sa Mitropolitul Ghenadie, fost al Ungrovlahiei. 

D-lor, ce dăm noi fostului Mitropolit Ghenadie? 

Îi dăm siguranţa că va avea în toată viata sa o „reședință“. 
Căci aşa începe proiectul de lege: „Se destineaza ca reşedinţă fos- 
tului Mitropolit Ghenadie mănăstirea Căldărușani“. Pe când 
niciodată nu s'a votat de Corpurile Legiuitoare un proiect având 
acest cuprins: că se „destinează“ unui fost Mitropolit o „„reşe» 
dinta™. 

Dar resedinta aceasta este statornica, resedinta aceasta nu 
io poate lua nimeni, în niciun fel de condiţii. 

Să zicem că, la Căldărușani, fostul Mitropolit Ghenadie ar 
avea intenţia de a introduce acele inovaţii în slujbă pentru care 
a fost caterisit odată. Ei bine, nu are decât să le introducă, ni- 
meni nu-i poate lua stăpânirea asupra Caldarusanilor. E un fel de 


www.cimec.ro 


270 N. IORGA 
senior feudal de Caldarusani, fost Mitropolit al Ungrovlahiei si 
Mitropolit actual al mănăstirii Căldărușani, nerăspunzător fata 
de nimeni. 

D-lor, după legea aceasta, fostul Mitropolit Ghenadie se 
poate face unit, se poate face catolic, se poate face Evreu, se 
poate face Turc: nimeni nu-l poate scoate din Scaun, pentru că 
el este, prin lege, pe toată viaţa lui. Nu s'a prevăzut, e drept, şi 
pentru urmași. Păcat însă că nu se presintă înaintea noastră un 
proiect care să acurde o astfel de feudă eclesiastică unui fost Mi- 
tropolit de celebră memorie, cum se va vedea, cu dreptul de a o 
trece si la succesorii pe cari Mitropolitul i-ar desemna, — fiind- 
că-mi închipuiu că numai de aceia poate să fie vorba. 

Al doilea articol zice că Mitropolitul Primat nare ce sa 
caute la Căldărușani; acolo este celalt. La Căldărușani numai, că- 
lugarii n'au a face cu Mitropolitul, si tot ce-i priveşte, tot ce se 
petrece la Căldărușani nu interesează pe Mitropolitul Primat. 
Poate Mitropolitul Primat să se amestece oriunde; la Caldarusani 
însă, nu. Aşa cere ambiția, marea ambiţie a fostului Mitropolit 
Ghenadie, ambiţie pe care noi sântem chemaţi să o satisfacem. 

Al treilea articol. Din moşiile care s'au luat mănăstirii Cal- 
darusani i se dau înapoi acuma 200 de hectare. Bine s'a facut 
sau rău, când s'au luat moşiile mânăstirilor? Dacă s'a făcut bine, 
atunci de ce reveniti si restituiti moşiile luate? Dar, veţi zice, se 
restituie numai la o mănăstire. De ce să se restituie numai la una, 
şi nu la toate celelalte? Fiindcă acea una are deosebita onoare de 
a adăposti pe fostul Miropolit Ghenadie... 


Apoi bine, d-lor, dacă este vorba de fostul Mitropolit Ghe- 
nadie, să-mi dati voie să amintesc împrejurările în care Mitropoli- 
tul Ghenadie a părăsit Scaunul Ungrovlahiei, împrejurări care 
nu-l recomandă atenţiei noastre pentru a-i face cinste și a-i da 
puterea care i se dă prin acest proiect de lege. 

D-lor, Mitropolitul Ghenadie a fost scos din Scaun dupa 
personala intervenţie şi pe basa adâncii convingeri a cuiva care 
până acum câtăva vreme stătea în capul băncii ministeriale. Acela 
care, convins de faputl că Biserica României trebuie să aibă alt 
cap decât pe Ghenadie, acela care a provocat măsurile împotriva 
sa, este d. D. Sturdza. Prin d. D. Sturdza, prin convingerea lui, 
prin influenţa lui, Ghenadie a părăsit Scaunul arhiepiscopal al 
diecesei Ungrovlahiei, Scaunul de Mitropolit Primat. 

A fost mazilit, cum se zice. 

Să credem noi astăzi că, fostul prim-ministru fiind oarecum 
mazilit la rândul lui, Ghenadie se întoarce? 

Am avut în Camera aceasta poate de înghițit, — cât poate 
înghiţi un tânăr rău văzut, — de la fostul prim-ministru, dar 
să-mi daţi voie: între d. Sturdza și Ghenadie, nu poate sta la ale- 
gere niciun om care are o conştiinţă. Şi, când d. D. Sturdza a 
fost convins, — şi a fost adânc convins —, că Mitropolitul Ghe- 
nadie era aşa precum îl arată şi Sinodul de caterisire, cum vine 
acum un Ministru liberal, din Guvernul care până mai dăunăzi 
era supt şefia d-lui Sturdza, să acorde această satisfacție publică 
fostului Mitropolit Ghenadie? 

Dar Ghenadie a fost judecat de un Sinod, care i-a găsit vini 
grave şi la condamnat canoniceste, si in acest fel el şi-a pierdut 
cârja de arhiepiscop. Veţi zice însă că a venit alt Sinod, după 
tulburări, ca să dea un răsvot. 

Duhul Sfânt se zice că nu cercetează toate Sinoadele, dar, 
în orice cas, nu a cercetat Sinodul care, supt presiunea unor îm- 
prejurări oarecare, s'a întors asupra hotaririi pe care tot el o dase 
cu câteva luni înainte. 

A doua hotărîre, dată în favoarea lui Ghenadie, nu are altă 
valoare decât valoarea unei hotariri pripite şi silite pentru a scăpa 
Biserica din împrejurări grave. 

Dar ce a făcut Mitropolitul Ghenadie după ce a părăsit 
Scaunul? 

Eu am scris Istoria Bisericii românești şi cunosc casuri când 
Mitropoliti au părăsit Scaunul lor. Cunosc trei, si ştiu cum și-au 
întrebuințat timpul după ce lau părăsit. 

Mitropolitul Iacov, în veacul al XVIII-lea, a fost silit de 
Domn să se ducă. Domnul îi impunea să ia o măsură contra 
constiintii lui, adecă să revie asupra unui jurământ, si Mitropoli- 
tul a pus cârja pe masă şi a zis: ,,da-o altuia“. Iar el s'a dus la 
mănăstirea Putna, şi nu s'a auzit un cuvânt de părere de rău din 
partea lui. A fost un gospodar admirabil, a inoit mănăstirea lui, 
a trăit ca un mucenic și a murit ca un sfânt. 

Când un Mitropolit îşi părăseşte Scaunul, fie el chiar si ne- 
dreptatit de către puterea mireană, este de datoria lui să facă asa 
ca glasul său să nu se audă, şi nici nu trebuie să i se audă decât 
acolo unde se aude glasul tuturor nedreptatitilor, înaintea Scau- 
nului de Judecată care nu poate greşi niciodată! Apelul unui Mi 

tropolit nedreptăţit este numai înaintea lui Dumnezeu, şi glasul 
care se ridică înaintea lui Dumnezeu, nu face zgomot la urechile 
oamenilor. 

Cunosc un alt Mitropolit, pe marele Veniamin Costachi. 
Mihai Sturza, Domn la 1840, a venit atunci fata de Biserică cu 
intențiile pe care d. ministru actual le are fata de Biserica roma- 
neasca: a vrut să stăpânească prin Stat Biserica. Şi atunci Venia- 
min Costachi i-a spus: Măria Ta, aceasta este părerea mea, cu 
alta eu nu păstoresc! Şi în aceste împrejurări s'a dus la mănăsti- 
rea Slatina, şi nu i s'a auzit mai mult glasul de protestare, după 
această părăsire silită a Scaunului Moldovei. 

Mai cunosc un cas, mai recent, al unui prelat pe care nul 
prea lăudăm si care nu face parte dintre eroii Bisericii noastre: 
naţionale. 

Cuza-Vodă a avut, în stăpânirea sa, şi o parte cu totul gre- 
şită, partea care priveşte Biserica. El a fost un siluitor al Bisericii 
lui Hristos. Acesta este marele lui păcat, pe care însă îl acopăr 
cu prisosinta meritele lui cu totul covârșitoare pentru nație si pen- 
tru ţară. Cuza-Vodă a întrat în conflict cu Sofronie Miclescu, 
unul din Mitropolitii de neam boieresc, cari vorbiau cu o mândrie: 
luată din originea neamului lor, cari nu se încovoiau ca papura 
înaintea ministrului care i-ar fi creat şi care ar fi putut să-i ajute 
in cine ştie ce tendinţe ale lor. Acest Mitropolit mândru si ener- 
gic ca un ostaş de pe vremurile de vitejie ale neamului său, în- 
trând in conflict cu Domnul, a părăsit Scaunul. Și iarăși cuvânt 
nu s'a auzit din gura lui Sofronie Miclescu, ori că ar fi fost în- 
dreptatit ori neindreptatit: s'a stâns ca un simplu călugăr, în ma- 
năstirea unde se adăpostise. 

Aşa a făcut, d-lor, fostul Mitropolit Ghenadie? 

D-voastră ştiţi că, acum câteva săptămâni, urla o anumită 
presă jidovească de numele Mitropolitului Ghenadie... (Aplause: 
prelungite.) Vedeţi, murise Mitropolitul Iosif, și el îşi zicea: 
acum este rândul mieu! Şi a fost sprijinit de acea presă jidovească, 
a fost sprijinit de un grup ciudat de naționaliști, cari repetau cu- 
vântul de naționaliști numai fiindcă-l auziseră, sau cari, mai si- 
gur, îl speculau; a fost sprijinit de aceşti inchipuiti și falși natio- 
nalisti, şi avea aierul că vrea să se ducă la Rege si la primul-mi- 
nistru ca să-şi ceară Scaunul; avea aierul că nu recunoaște demi- 
sia-i data după a doua hotărire sinodală. „Scaunul acesta este al 
mieu; vin de-l iau. L-au îngropat pe Mitropolitul Iosif; dacă el s'a 

dus, eu, ipso facto, prin insusi acest fapt, ma intorc, si sant Mi- 
tropolit.“ 

Şi deodată n'am mai auzit vorbindu-se de Mitropolitul 
Ghenadie. Îl cam uitasem, dar, iată, pe neaşteptate, după cel 
uitasem, învie legea votată de Senatul conservator în Mart 1907. 


D-lor, dacă avem simţul de ce poate să însemne demnitatea 
Bisericii noastre, dacă avem simţul de atitudinea pe care orice 
om care tine la dânsa trebuie s'o aibă fata de aceia cari o repre- 
sintă bine si fata de aceia cari o represintă rau, ei bine, d-lor, nu 
vom vota — îndrăznesc a o spune, cuprinzându-mă pe mine, din 
minoritate, cu d-voastră, din majoritate, căci acelaşi sentiment 
trebuie să ne călăuzească în astfel de casuri si fata de astfel de 
persoane, — nu vom vota acest proiect de lege. D. ministru să 
nu se supere. Si poate că presintarea proiectului înaintea Camerei 
este un mijloc de a îngropa definitiv, făcând un act de moralitate, 
legea votată, stim cum si stim de ce, de către Senatul conservator 
în Mart 1907. (Aplause *.) 


1 Legea a fost votată, cu multe voturi contra. 

XX. 


PROFESORI STRAINI LA SCOALA 
VETERINARA 


(20 MART 1909) 


D-lor, un singur punct din această lege mă face să ma ames 
tec in discutie, acela care prevede pe profesorii straini cari se pot 
aduce la Scoala Veterinară. Cred că nu mai putem să aducem pro- 
fesori străini. A fost un timp când se puteau aduce: a fost acel 
timp când nu aveam oameni pregătiți şi când, trimefand bur- 
sieri, am fi trimes prea mulţi bursieri ca să se specialiseze și, prin 
urmare, fie de voie, fie de nevoie, — zic: de nevoie, pentru că de 
voie nu aduce nimeni pe străini ca să li dea învățământul supe- 
rior — vra să zică, fie de voie, fie de nevoie, trebuia să recurgem 
la dânşii. În această fasă, când nu eram pregătiţi noi, nu am che? 
mat străini. Astăzi, cand sântem pregătiţi, nu se poate să re 
curgem la ajutorul ştiinţific al străinilor. 

D. Stoicescu a pomenit de un proiect de lege al Instructiv 
nii care prevede putinţa de a se aduce profesori străini la Univer- 
sitatea noastră. Proiectul acesta nu a devenit lege. 

Si a mai atins d. Stoicescu un cas al unui profesor de la 
Paris rugat de un ministru român, care în privinţa aceasta a avut 
o ideie foarte nenorocită, să vină pentru a face cursuri la 
Universitatea din Bucuresti. Un învățat de mărime obişnuită din 
Paris, nu de cine ştie ce înălțime mondială! Fiindcă era străin, i 
s'a pus la dispositie aula Universităţii, unde se tin sedintile Sena- 
tului. Profesorul acesta făcea filosofie, si aveam și atunci profe- 
sori de filosofie, şi e de ajuns să vă numesc pe ‘inul, pe d. Maio- 
rescu, ca să-i recunoasteti covarsitoarea însemnătate. Ei bine, 
profesorul nostru de filosofie își ţinea cursurile într'o sală obig 
nuita si numărul obișnuit de studenti scăzuse, fiindcă in societa- 
tea noastră era nenorocitul obiceiu de a admira lucrul strain, 
fiindcă e străin. $i am asistat cu rușine la acest spectacol: profe- 

sorul roman, pe deplin pregătit, cu un talent superior, vorbia în” - 
tr'o sală mică, înaintea unui auditoriu restrâns, şi profesorul 
străin vorbia în aula Universităţii, înaintea unui auditoriu imens, 
compus atât din studenţi, cât si din o mare parte din lume, care 
numai în ocasiuni de acestea aleargă la Universitate. 

Dar să zicem că-i vom aduce, care va fi situaţia acelor pro- 
fesori? Acei profesori pot să fie numiţi fără a fi impământeniţi 
în România? Apoi o să vină ei pentru toată viata lor aici, ori o- 
să-şi părăsească drepturile lor de acolo numai pentru a fi profe- 
sori la Scoala Veterinară din Bucuresti, pentru câțiva ani de zile? 

Şi pe urmă ce fel de profesori vor veni? Credeţi că vor 
veni cei mai buni? Se va exila in acest quasi-Orient cine ştie ce: 
celebritate ştiinţifică? Vor veni profesori foarte slabi, cari, în 
schimb, vor cere o situaţie cu mult mai bună decât situația pe 
care o aveau acasă la ei. Fiindcă mă îndoiesc că profesorul bun 
din Austria. din Germania din Franţa, o să lase ce are acolo şi o 
să vină la noi ca să primească o leafă, cum sânt nenorocitele noas- 
tre de lefi, ale profesorilor de la Universitate, care se dau atât de 
scăzute, fără să fie întregite prin alte venituri. 

Prin urmare, dacă vor veni profesori străini, acei cari vor 
veni se vor găsi foarte incurcati fata cu prescriptiile legilor noas- 
tre, de a avea profesori de naționalitatea noastră, profesori cari 
să fie Români. Când vor veni aceștia, fără cine știe ce merit mare, 
vor cere o leafă superioară profesorilor noștri. Şi la aceiași şcoală 
o să se găsească profesori cu o leafă mai mică, fiindcă sant Ro- 
mâni, şi alţii cu leafă mai mare, ca fiind străini. Vă puteți închi- 
pui cum o să se uite cei străini, de sus în jos, la cei cari sânt Ro- 
mâni şi cu ce sentimente se vor uita profesorii români la colegul 
lor mai bine plătit, fiindcă, în același timp, nu aparţine țării. 

Şi mai este ceva. Profesorii aceştia, pe cari poate să-i aducă 
d. ministru, admit că-i găseşte şi că li poate oferi o leafă care să-i 
satisfacă. În ce limbă vor ţinea cursurile? 

O voce: În esperanto. 

D. N. Iorga: Prin urmare, vor vorbi în limba lor sau în vo- 
lapük sau esperanto, cum spune un coleg. Cred că învăţământul 
superior în România nu se poate face în altă limbă decât numai 
in limba românească. 

Dar, va zice d. ministru, bine: ce să facem? Cu ce să ni 
acoperim nevoile noastre, dacă nu avem specialiști în cutare ra 
muri, in care trebuie neapărat să avem un profesor? lată ce tre- 

buie, d-le ministru. Ceia ce s'a facut la alte secţii ale invataman- 
' tului superior. Ai un băiat bine pregătit, îl trimeti în străinătate, 
il faci să înveţe specialitatea pe care trebuie să o ştie ca să ocupe 
un loc nou în învățământul superior, şi, fără să se umilească ni- 
meni înaintea mediocritatilor străine cu lefuri mai mari de la 
Universitatea din Bucuresti, sau, în acest cas, de la Scoala Vete- 
rinară, fără să facem acest sacrificiu de demnitate națională, vom 
avea specialiştii cari ni trebuie, pregătiți prin ascultarea specialiş 

‘tilor din străinătate, dintre absolvenţii Școlii Veterinare din Bu- 
curesti, dintre Românii silitori, crescuţi în şcoli româneşti gi în 

:stare a face cursul lor în limba ţării. 

Acestea le aveam de spus. 

XXI. 
IN CHESTIA PETROLULUI 


(20 MART 1909) 
Onorată Adunare, 


- N'aș fi îndrăznit să mă amestec într'o chestie ce pare atât 
de străină de ocupațiile mele obişnuite, dacă nu m ar încuraja în- 
susi d. raportor al proiectului de lege, d. Alimanesteanu. 

D. Alimanesteanu, în raportul d-sale, tălmăcind art. 1 în 
așa fel incât eu nu las putea vota, d. Alimanesteanu desfăşoară 
intaiu un larg program de activitate în această chestiune a petro- 
lului. D. Alimăneşteanu este de părere ca Statul să intervină, 
Statul să creeze servicii de Stat, Statul să aibă mijloacele sale de 
acţiune, Statul, care poate face mult mai mult decât particularii, 
Să incerce a da, dacă nu astăzi, într'un viitor mai apropiat sau 
mai depărtat, un alt sens, o altă direcţie acestei industrii petro- 
lilere. 

Si d. Alimanesteanu, căruia îi urez, să fie cândva în situaţie 
să poată realisa acest vast şi frumos program, crede deci, — 
cum cred si eu, — că această bogăţie petrolifera, care, rama- 
nând în pământ, nu se strică, poate să servească Statului român 
atunci când Statul român, având de îndeplinit o operă mult mai 
mare decât astăzi, va avea nevoie şi de mijloace mai mari decât 
cele de astăzi. 

D. Alimăneşteanu lămureşte ce înseamnă legea de fata: le- 
gea de fata este un paiu de scăpare care se întinde societăţilor de 
exploatare a petroleului din România, societăților care și-au fă 
cut atât de bine datoria si fata de ele, cum și-au făcut-o şi față 
de noi, de muncitorii neamului nostru, încât, acum, se găsesc ‘cam 
incurcate. Si, fiind încurcate si neavând nici energia, nici curajul 
în risc ce trebuie pentru a schimba planul lor de lucru;:ni.cer să 

venim cu terenurile acelea de la Moreni si sa li spunem: ,,poftiti, 
aproape de suprafaţă, acolo unde se poate găsi in condițiuni 
bune“, să venim cu terenurile acelea de la Moreni si sa li spu- 
nem: ,,poftiti, refaceti-va pe aceste terenuri!* 

Si măcar dacă d. Alimanesteanu n ar adaugi că si in felul 
acesta, si dandu-li pământul de la Moreni, tot nu ajungem la o 
ispravă mare, pentrucă oriscum, crisa, înlăturată un moment astă- 
zi, va reveni mâne, căci aşa e firesc! Dar d. Alimăneșteanu spune 
că acest mijloc de scăpare al societăţilor este un mijloc pentru 
foarte puțină vreme, căci crisa are să se întoarcă. 


Aştept o lege în sensul vederilor d-lui Alimanesteanu, si 
până atunci nu mă lasă inima să întind mijloace de scăpare so- 
cietatilor care au interesele lor proprii, ce nu se potrivesc cu in- 
teresele noastre naţionale. 

Profit de ocasie ca să protestez, În numele mieu, ar însemna 
puţin. Partid nu am. Protestez în numele opiniei publice din 
această tara, si în numele simțului românesc, protestez împotriva 
tendintii evidente a acestui articol. 

În acest articol se spune că o pătrime din terenuri rămâne 
Statului, care le poate conceda prin lege specială. O altă parte se 
poate da societăţilor alcătuite cu capitaluri româneşti. S'a spus, 
— şi cred —, că societăţile acestea nu vor veni. O altă parte 
se dă societăților, oricare... (zimbete.) 

Aşteptaţi, d-le Ioan Lahovari, şi veți vedea că nu e asa de ri- 
diculă părerea mea. A patra parte se dă la „oricare“ vine la licita- 
tie. Aceşti „oricari” poate nu vor veni atât de rapede cum cred 
unii. 

Acum rămâne încă o parte, o pătrime, care se dă societa- 
tilor actuale. Acestea vor veni, fără îndoială. Şi, dacă aceasta 
este tendința legii, nu mă pot ralia la dânsa. 

Şi nu mă pot ralia nici la părerea exprimată, ce e drept, cu 
mult curaj, în această Cameră, că societăţile noastre de petrol au 
fost, indiferent de capitalul lor străin, o binefacere. 


Noi putem aştepta. Nu ne pripeşte nimic să avem o prea 
largă activitate de Stat. Să ni reservăm dar o parte din program 
pentru viitor. Grabă grozavă de capitaluri străine nu am avut. 

Iar, cât priveşte roadele acestor capitaluri străine, să ne du- 
cem acolo unde capitalurile acestea s'au aşezat şi unde și-au înde- 

plinit opera lor. Vom găsi noi acolo o poporatie mai fericită decât 
aiurea? Vom găsi noi, acolo, ţăranii trăind în condiţii mai bune? 
Îi vom găsi noi, acolo, într'o stare mai înfloritoare? Vom găsi 
noi igiena publică şi cultura sătenilor pe o treaptă mai înaltă de 
desvoltare? Nu, d-lor! Vom găsi o poporatie care şi-a părăsit 
câmpul, pentru nişte avantagii foarte nesigure, sau pentru o pri- 
mejdie de fiecare clipă. Vom găsi nişte oameni, cari duceau altă 
dată viata patriarhală de agricultori si cari duc astăzi viata tica- 
losita a muncitorului industrial, fără foloasele care resulta pentru 
muncitorul industrial de aiurea, din Occident, din industrie. Vom 
găsi, prin urmare, câmpii sfărâmate pentru agricultură, oameni 
pierduţi ca energie pentru rasa noastră; vom găsi un puhoiu in- 
treg de străini, între cari locul de frunte îl ocupă Evreii din Ro- 
mânia: vom găsi acest briliant resultat, opera activităţii capita- 
lurilor străine în acel nenorocit judeţ al Prahovei. 

Este incontestabil că acestea sânt până acum efectele capita- 
lurilor străine, ale capitalurilor străine atât de trambitate în actiu- 
nea lor binefăcătoare fata de noi! Şi, dacă este, prin urmare, 
vorba să venim cu o lege prin care să li se deie pământ bun ace- 
lora cari nu au ştiut să-şi caute pământuri, să dăm pământ bogat 
unor oameni, cari, fata de interesele noastre nationale, constituie 
un pericol permanent, sa mă ierte oricine: eu nu pot vota o ase- 


menea lege! 

XXII. 
DREPTURILE DOBROGENILOR 


(21 MART 1909) 


D-lor, voiam sa fac o intrebare d-lui ministru de Interne, 
intrebare pe care de altfel a facut si d. Sasu, si nu stiu daca 
d. ministru de Interne este dispus sa ni dea toate lamuririle do- 
rite la aceasta intrebare. 


Avem noi în Dobrogea prea multi Romani? Eu sânt con» 
vins ca avem prea multi Neromani. Şi cred în existenţa primejdiei 
străine în Dobrogea. $i felicit pe d. ministru de Interne că pas- 
trează încă în parte regimul excepțional în Dobrogea, căci acolo, 
in Dobrogea, mai cu sama în partea de Nord, sânt încă unel- 
tiri care nu se ştiu destul de bine, și trebuie păstrate şi măsurile 
excepţionale câtva timp încă. Şi trebuie să cheltuim încă multă 
muncă culturală, pentru trezirea conştiinţei naţionale la unii şi 
pentru impiedecare constiintii nationale, dușmană nouă, la cei- 
lalti, până când Dobrogea să înceapă viata ei normală. 

Prin urmare străini sânt de-ajuns. Ştim că sânt străini cari 
lucrează cu străini, şi cari se vor folosi de orice ocasie ca să ni 
arate sentimentele lor rele fata de noi. Români însă cred că nu 
sânt prea multi în Dobrogea. Şi atunci întreb pe d. ministru de 
Interne de ce recunoaşte ca Români având drepturi „politice nu- 
mai pe aceia dintre Românii supuşi ai Coroanei ungare cari s'zu 
așezat în Dobrogea având pământuri, şi nu recunoaşte ca având 
drepturi politice pe orice Români de aiurea cari s'au aşezat pe te 
ritoriile judeţelor “Tulcea și Constanţa, cari stau acolo de o bucată 
de vreme, au purtări bune şi, prin urmare, ca și acei cari au un 
petec de pământ, trebuie să se bucure de drepturile care decurg 
pentru locuitorii dobrogeni din acest proiect de lege? 

D-lor, eu avusem odinioară o părere, care se pare că a fost 

prea indrazneata, si parcă şi mie mi se pare acum îndrăzneață, 
care insa ar fi resolvit chestia mai bine poate decat parerea unui 
„oarecare in Senat, in chestia împărțirii, în ceia ce priveşte exerci- 
tarea drepturilor electorale, a Dobrogenilor. 

În Senat a zis cineva: dece nu unim județele Tulcea si 

“Constanţa ca să facem o provincie a Dobrogii? Fiindcă nu voim 
să ni aducem aminte că Dobrogea o bucată de vreme n'a făcut 
parte din tara noastră. De aceia nu înțeleg cum a putut trece prin 
mintea cuiva o așa de ciudată părere: a crea o provincie a Dobro- 

„gii atunci când căutăm tocmai a o distruge supt un alt raport. 
Ne putem aştepta ca, într'o bună dimineață, acelaşi propunător 
să vină cu părerea de a uni judeţele din Nordul Moldovei cu do- 
minantă poporaţie evreiască la oraşe într'o provincie nouă, că- 
reia să i se deie ca guvernator persoana care are cele mai multe 
simpatii pentru această poporatie. (Ilaritate.) 

Prin urmare, aşa ceva nu înțeleg; aş fi înțeles altceva: ar fi 
fost un mijloc să se înlăture oarecare uneltiri, si să se facă impo 
sibile anumite intrigi, unind județele Tulcea şi Constanta cu ju- 
detele din România care se găsesc dincolo de Dunăre, unind supt 
raportul electoral judeţele Constanţa şi Tulcea cu județele din 
România veche care se găsesc dincolo de apa Dunării. 

Cred că în felul acesta s'ar fi ajuns la un resultat mai bun 
decât resultatul, foarte îndoielnic, care poate ieşi din actuala or- 

‘ganisare electorală a Dobrogii. 

Măsura ni se pare prea îndrăzneață pentru obiceiurile noas- 
tre rutinare, si nu insist asupra acestei dorințe, ci asupra între- 

“bării de la început: dacă d. ministru de Interne nu este dispus, 
chiar cu primejdia ca această lege să se întoarcă la Senat, care a 
dovedit că poate merge foarte răpede în anumite împrejurări... 
ca şi Camera, dacă nu este dispus să înlăture măsurile care îm- 
piedecă pe Românii veniţi din Ungaria gi cari stau în Dobrogea 
fără să aibă pământ, îi împiedecă de a avea deplina folosință a 

«drepturilor politice. 

Acestea am avut de zis. 

XXIII. 
IN CHESTIA LIGII SINODALE 


(23 MART 1909) 
Onorată Cameră, 


Nu în dispositia războinică a unui obstructionist, ci cu adan- 
ca tristeta vin aici la tribună pentru a da lămuririle pe care sânt 
dator, fata de conștiința mea, conştiinţa mea individuală si cong- 
tiinta mea de creştin, să le dau cu privire la această lege, care 
vine la sfârşitul unei sesiuni, care vine în cea d'intăiu zi din Săp- 
tămâna Patimilor, care nu vine măcar ziua, ci noaptea, când 
creştinii se adună la denii ca să se închine în numele acelei Bise- 
rici care va primi, după adânca şi nestrămutata mea convingere, 
o puternică lovitură prin acest proiect de lege. 

D-lor, nu cred ca vre-odată o lege de această însemnătate, 
atingând Biserica unei tari, — si tara noastră are o Biserică de: 
Stat —, atingând Biserica unei tari în chip asa de grav, atingând 
a Biserică ce nu este în legătură numai cu această tara, ci cu 
neamul nostru întreg, ca o lege de această însemnătate să fi fost 
adusă în împrejurări atât de înjositoare pentru ea, cum s'a adus. 
această lege. Astfel de legi se aduc în mijlocul unei sesiuni par- 
lamentare, se aduc legile acestea în momente de acelea când toată 
lumea se poate ocupa serios de ele, ca să le poată discuta după 
însemnătatea lor (aplause) și să poată vota după ce şi-a făcut o 
adevărată convingere, cu privire la lucrurile nouă, — şi veţi ve- 
dea cât sânt de noua şi cât de revoluţionar de nouă, de anticano- 
nic şi de antisinodal de nouă, — ce se cuprind dintr'o astfel de 
lege. 

Dar se va zice: această lege s'a discutat la Senat. La Senat 
au vorbit doi foşti miniştri de Culte, au vorbit trei dintre ierarhii 
ţării, Mitropolitii într'un sens si un episcop într'alt sens, iar cei- 

lalti ierarhi cari erau pe banca lor de senatori au avut motivele 
lor.de a tăcea. 

Ei bine, este adevărat că legea aceasta s'a discutat la Senat, 
s'a discutat mult, dar s'a discutat cu multă pasiune, nu cu pa- 
siune creştină, ci cu pasiune politică, şi de o parte şi de alta, si 
pot încă să spun că s'a discutat incompetent şi fără libertate de 
cugetare fata de dânsa. 

D. președinte: D-le Iorga, vă rog nu spuneţi cuvinte care să 
atingă pe membrii Senatului. Membrii Senatului cari au vorbit, 
au avut deplină libertate de cugetare, şi nu este permis să li se 
aducă nicio ofensă. 

D. N. Iorga: D-le preşedinte, promit că voiu tine sama de 
această observaţie a d-voastră şi voiu căuta a spune cuvinte care 
să nu atingă pe nimeni. 

D. Z. Filoti: Nici pe noi să nu ne atingeti, căci apoi... 

D. preşedinte: D-lor deputaţi, vă rog să aveţi încredere în 
promisiunea d-lui Iorga, că va tinea samă de această observaţie. 

D. N. Iorga: Cu toată discuţia ce s'a urmat în Senat, o se- 
rioasă discuţie aici este cu desăvârşire trebuitoare. Şi, dacă mă 
incumet să fac, aici, această discuţie, nu mă incumet a o face pen- 
tru a zăbovi Guvernul, sau pentru a-i da momente neplăcute prin 
discutarea unei legi care nu poate să dea nici momente plăcute, nici 
neplăcute, nimănui, ci trebuie discutată cu privire la valoarea ei. 
Dacă vorbesc, e pentru că socot că am competinta de a vorbi cu 
privire la aceasta lege. Si cred chiar că am o competinta specială 
de a vorbi cu privire la ceia ce se numește legea sinodală, care, 
cum am spus, e o lege anti-sinodală, împotriva Sinodului, nu pen- 
tru transformarea Sinodului într'un fel sănătos si potrivit nevoi 
lor noastre de astăzi. Am competinta aceasta, fiindcă de foarte 
multă vreme mă ocup de istoria Bisericii române, şi cineva fără 
a cunoaşte istoria acestei Biserici nu poate să judece valoarea 
schimbărilor care i se aduc astăzi, care i se vor aduce fără în 
doială, pe care le cuprinde proiectul d-lui ministru, care nu ma 
îndoiesc că va deveni lege. Competinta mea a fost recunoscută 
chiar de d. ministru de Culte. D. ministru mi-a făcut acum câtăva 
vreme onoarea de a mă ruga să scriu istoria Bisericii române; 
această istorie a Bisericii române e scrisă, si, pe basa cunoștinţi- 
lor mele câștigate mai din vreme cu privire la istoria Bisericii 
noastre si pe basa împrospătării acestor cunostinti, prin cartea ce 
este acum gata, îmi arăt părerea cu privire la legea reformei Si 

nodului, adecă a înlocuirii pe jumătate a Sinodului, a înlocuirii 
cu ce veţi avea îndată prilejul să vedeţi. 


D-lor, ce a îndemnat, — căci de aici trebuie să încep —, ce 
a îndemnat pe d. ministru de Culte să vină cu legea aceasta? 
Legea n'a fost anunţată la începutul sesiunii parlamentare; nu s'ar 
fi gândit cineva că avem să discutăm o lege privitoare la noua 
organisare, noua desorganisare a Bisericii noastre care se dă drept 
lege a organisării superioare a Bisericii române. Nimic nu ne 
putea face să prevedem asa ceva. Au fost anunțate alte legi, care 
n'au venit, — s'au pierdut pe drum, sau zăbovesc până la toamnă, 
dar legea aceasta n'a fost anunțată. 

Ştie toată lumea de unde i-a venit d-lui ministru de Culte 
ideia de a alcătui o lege de așa de mare însemnătate, pe basa unor 
cercetări aşa de restrinse in timp si asa de restrinse în ce prive- 
ste consultarea persoanelor competente. D-lor, s'a intimplat în 
luna Januarie din acest an un mare scandal bisericesc, — inca 
unul din scandalurile bisericești care în timpul din urmă au sca- 
zut atît de mult prestigiul Bisericii noastre. 

Într'o foaie, supt iscălitura cuiva, care s'a declarat gata să 
răspundă oricând de ceia ce a scris acolo, într'o foaie bisericea- 
sca, — ziceţi-i : foaie de scandal; eu nu am această părere, — 
într'o astfel de foaie, curagios, supt iscălitură, s'au adus Mitro- 
politului Moldovei acusatii de care ar trebui să roşească cel din 
urmă dintre oameni. 

O voce: Ziceti : fostul Mitropolit. 

D. N. Iorga: Niciodată nu sa întâmplat asa ceva. Am 
străbătut de la un capăt la altul istoria Bisericii noastre, am va- 
zut clipele cele mai grele si umilite ale Bisericii românești, dar 
așa ceva n'am văzut. 

Fostul Înalt Prea Sfinţit nu se bucură acum de apanagiu, 
dar se va bucura, graţie trecerii legii pensiilor, de o pensie foarte 
frumoasă, corespunzătoare cu leafa care nu- ajunge, şi o com- 
pletà cu plata largă a serviciilor sale, chiar când era dator să 
deie fără plată aceste servicii. Căci acest fost Înalt Prea Sfintit 
s'a simțit foarte jignit, da, însă a despretuit acusatiile aduse, nu 
a crezut că trebuie să între în vorbă, fie înaintea tribunalelor, 
fie înaintea Sinodului, fie a altui for competent, cu privire la 
acele acusatii, si, atunci, graţie dibăciei în a trata astfel de oa- 
meni a unui membru al Guvernului, acel Înalt Prea Sfinţit a 

plecat acolo unde ar trebui sa fie, dupa parerea mea, fara pensie, 
unde trăiesc acei cari duc inferioara si modesta viata mănăsti- 
rească. 

Cu alte cuvinte, ierarhul care cercetează lucrurile mănăsti- 
resti nu cum ele ar trebui cercetate, trebuie să ajungă la manas- 
tirile de pocăință, fără recompensă naţională si fără pensie. 

Un astfel de scandal, am zis, nu s'a mai întâmplat. 

Că Înaltul fost Prea Sfinţit suferia de insomnie, o arată 
în scrisoarea sa umilită, dureroasă, fostul Mitropolit al Moldo- 
vei, când se scusă către Suveranul Terii, pe care credea că tre- 
buie să-l inițieze în astfel de suferinţe ale sale. 

Va să zică fostul Înalt Prea Sfinţit era un om bolnav, 
suferind de insomnie şi trăgând toate consecintile din aceasta 
această insomnie a sa. 

Ei bine, oricum, dar aşa ceva este totuși un lucru foarte 
dureros pentru oricine are tragere de inimă faţă de Biserică, aceia 
care, mai la urma urmei, este încă Biserica noastră, cum a fost şi 
Biserica tuturor generaţiilor care cu credinţă în această Biserică şi 
cu credinţă în religia înfăţişată şi stăpânită de această Biserică 
au trăit, au luptat si au murit aici, în cuprinsul pământului ro- 
mănesc. 

D-lor, dar acesta nu era un cas isolat, — în monstruositatea 
lui era doar isolat —, dar se mai întâmplaseră unele lucruri 
care nu ar fi trebuit să se întâmple niciodată în lumea călugă- 
rească, în lumea duhovnicească, și cu atât mai puţin în aşa de 
inalta lume arhiereasca. 

lată, cu sentimente foarte neplăcute am primit mai mult 
decât odată broșuri, şi cărți chiar mai întinse, în care se relevau 
plagiate de episcopi. Lucru foarte urât, căci nu trebuie să pla- 
gieze nimeni şi un Prea Sfinţit cu atât mai putin. 

Iti vine foarte greu să aibi în mână astfel de cărți, siti vine 
foarte greu când cauţi în gândul tău să găseşti o scusă şi nu 
poţi s'o găseşti. 

Se mai putea vedea încă prin unele ziare, nu de mult, se 
pot vedea încă, — ştiu eu?, — şi acum, politi protestate, iarăşi 
ale unui ierarh al Bisericii române, care se găseşte în neputinţă 
de a plăti. Te întrebi: de ce s'a împrumutat atunci? Nu-l întreba 
pe el, căci iti va da motive de tot triste. 

Şi sânt atâţia ierarhi, în sfârşit, — ori erau atâţia —, cari 

nu găsesc timpul trebuitor ca să-și administreze eparhiile lor. 
Ceia ce arată o stare foarte rea în Biserica română. 

D. ministru al Cultelor a fost emoţionat, ca toată lumea, 
de o stare atât de rea şi cu totul de netăgăduit. Dacă nu vrem 
să piară ultimele rămăşiţe de influență a Bisericii în clasele oră- 
şeneşti, deprinse azi a trata Biserica prea uşor, trebuiesc luate 
neapărat si răpede, măsuri de îndreptare. 

Prin urmare, pănă acum d. ministru al Cultelor şi-a făcut 
datoria. Şi, dacă era cineva care trebuia să se miște, era fără 
îndoială ministrul Cultelor. Numai cât d. ministru al Cultelor 
a greşit în ceia ce priveşte măsurile care trebuiau luate. 

D-lor, măsuri trebuiau luate ; dar în ce ordine şi de ce 
natură? 


> 


De ce in anul 1909 Biserica romănească, pe care eu o 
cunoşeam, din decursul cercetărilor mele, atât de glorioasă, atât 
de folositoare neamului şi atât de dătătoare de indreptari pe ca- 
lea vieţii curate, pentru poporul nostru, de ce Biserica aceasta 
ajunsese la începutul anului 1909 în acest hal ? 

N'are decât să se urmărească istoria Bisericii romănești 
în veacul al XIX-lea, pentru ca să vadă de când se strică lucru- 
rile în Biserică. 

Dar în veacul al XIX-lea, în veacul care abia s'a încheiat, 
am avut una din cele mai strălucite figuri de arhiereu care se 
poate întâlni în oricare ramură a Bisericii ortodoxe, un arhiereu 
care era judecat de contimporanii săi că stă într'un rând cu 
sfinţii : Veniamin Costachi. Ce figură mai luminoasă de arhi- 
păstor se poate întâlni în toată desvoltarea Bisericii universale ? 
Că s'a văzut şi câte unul mai mare şi mai sfânt, se poate. Dar 
totuşi puțini vor fi fost în același rând cu dânsul, în ceia ce pri- 
veste sfintenia și măreţia. Veniamin Costachi a facut scoala, si, 
pe cand el făcea şcoală cu clericii din Moldova, aici, în Tara 
Romaneasca, Mitropolitul Grigorie, luat de la Caldarusani — 
altfel de Caldarusani decat Caldarusanii din timpurile noastre, 
un Căldărușani fara recompensă naţională si fara apanagii —, 
luat ca simplu diacon de la Caldarusani, a păstorit cu o neimita- 
bilă vrednicie aici, în Scaunul Ungrovlahiei. Şi, dupa ce, zdro- 
bit de prigonirile dușmanilor neamului nostru, zdrobit de prigo- 
nirea rusească care l-a trimis în Basarabia, a murit, a venit un 
rând întreg de clerici crescuţi în tradiţiile lui curate, cuprinși 

de iubirea de Hristos, de iubirea de neam, cuprinsi de iubirea de 
tara si de neam, si au pastorit aici, in Muntenia. 

De abia pe la 1860 incepe decadenta Bisericii noastre, de- 
cadență foarte răpede şi care merge continuu accentuandu-se 
pana la acel an groaznic al scandalului care se va insemna in 
istoria Bisericii romane cu data de 1909. 

Si d-lor, causa pentru care de la 1860 până la începutul 
acestui veac nou Biserica noastră a decăzut continuu, este că na 
fost lăsată în rosturile ei bisericeşti, că Statul s'a amestecat în 
socotelile ei bisericeşti. 


Este bine sau rău să se amestece Statul în Biserică ? 

Neconditionat, este rău ca Statul să se amestece in Bise- 
rica oriunde, deci si aici la noi, unde sântem opriţi în aceasta 
privinţă de tradiţiile Bisericii. Biserica, atâta vreme cât sa ca- 
lăuzit de sine, ni-a dat arhierei vrednici, ni-a dat o viaţă exem- 
plară şi au izvorât din ea foloase mari pentru viaţa culturală, 
pentru viaţa morală, pentru viaţa noastră naţională în genere. 

Dar, dacă de la 1860 Statul a intervenit în Biserică, dacă 
această intervenţie a Statului n'a fost favorabilă Bisericii, tre- 
buie să credem oare că Statul a procedat ca dușman împotriva 
ei? Sânt sigur că nici d. ministru al Cultelor actual nu porneşte 
ca vrăjmaş împotriva Bisericii. Dumnealui nu este, fără indoială, 
un creştin pasionat, dar este un bun creştin, și rosturile Bisericii 
noastre tot le ştie. Da, d-sa le ştie și d-sa le observă. Fără în- 
doială, nu cu gând rău au plecat oamenii de la 1860 de au 
stricat întăiu rostul Bisericii. Ei sau gândit bine. Erau însă oa- 
meni crescuți în Franţa, crescuţi în Paris, cu ideile anticleri- 
cale. Credeau că Bisericii trebuie să-i ingustam restul, că Bise- 
rica nu poate să meargă de la sine, ci trebuie să intervie Statul 
cu conştiinţa lui deplină, ca să-i fixeze rostul cum se cuvine. 

Intre oamenii aceştia erau bărbați de Stat iluştri: era Ko- 
galniceanu, era însuși Cuza-Vodă. Şi, vedeţi, însuşi Cuza a avut 
fata de Biserică o politică total greşită. Si era cu atât 
mai greşită acea politică, cu cât Biserica îşi dăduse partea ei pen- 
tru Unire. 

Este destul să vă amintesc numele Scribanilor şi participa” 
rea lor la opera Unirii, ca să aveţi dovadă cât de mult și-a făcut 
datoria Biserica noastră pentru Unire. 

Prin urmare, d-lor, trecând peste meritele câștigate de Bi- 

serică in luptele pentru Unire, trecând peste meritele seculare şi 
atât de mari ale Bisericii române, generația de la 1860 a voit s'o 
schimbe, s’o prefacă după interesele Statului. Iată si în Divanul 
ad-hoc, de la care s'au inspirat şi polemistii din zilele trecute, 
în Divanul ad-hoc se manifestase dorinţa de a avea o altă orga- 
nisare a Bisericii, mai potrivită cu societatea omenească. 

Pe urmă, domnilor, oamenii din Divanul ad-hoc, cari au 
ajuns stăpânitorii ţării, au putut să pună în practică ideile lor. 
Pe vremea aceia nu se mergea cu jumătăţi de măsură, ca astăzi; 
astăzi se merge cu dramul, se merge su șfertul şi cu optimea, 
şi se fac încurcăturile mai mari decât dacă s'ar lua hotărârile cele 
mai răspicate. 

Pe vremea aceia, domnilor, cei cari aveau o concepţie, 
căutau s'o realiseze întreagă. Acest lucru au încercat deci să-l 
facă şi Cuza-Vodă şi Kogălniceanu fata de Biserica română. Si 
atunci a intervenit legea aceia care crea un ciudat Sinod cu două 
grade si da Domnului dreptul de a numi pe Mitropoliti şi epis- 
copi. Era un Sinod general, şi în acel Sinod luau parte toţi aceia 
cari trebuie să ia parte şi în pseudo-Sinodul actualului ministru 
de Culte: profesorii de la Teologie, preoții aleşi. Astfel, vedeţi 
că e o asemănare între reforma aceasta a lui Cuza si între re- 
forma pe care o aduce acum înaintea noastră d. ministru de Cul- 
te. Se decreta şi în ceia ce priveşte numirea episcopilor si Mi- 
tropolitilor, de care iarăşi se ocupă legea pe care o veţi vota 
d-voastră in această seară, si pe care va voiu spune la sfârșit 
de ce nu pot nici s'o votez, nici s'o răsping, venind pentru aceas- 
ta la urnă. 

Va să zică, în legea aceia există toate elementele care se în- 
tâlnesc și în legea de acum. Dar episcopii si Mitropolitii erau 
numiți de Domn. Cum numia un perfect, tot asa numia si un 
Mitropolit, — funcţionar eclesiastic, precum ceilalți sânt func- 
tionari aici. 

Ce să te încurci cu canoanele, ce să te încurci cu tradiţiile 
bisericeşti, ce să faci distincţii subtile în ceia ce priveşte unitatea 
esenţială a dogmelor, a canoanelor, a jurisdicției si, în mare parte, 
a administraţiei bisericești? 

Se procedează după ideile de la Paris, se procedează mi- 
reneşte, fără niciun scrupul, fără nicio părere de rău, prin nu- 
mirea de-a dreptul a personalului care trebuie să stea în fruntea 
Bisericii române. lar, pentru hotărârile privitoare la chestiunile 

Bisericii, ai Sinodului ales, si in acest Sinod poate sa fie şi Vlă-- 
dica si preotul si mireanul, dacă e profesor cu cunoştinţe teolo- 
gice. 


Şi atunci s'a adus un argument pentru această reformă,. 
argument care se aduce şi acum înaintea d-voastră: sa adus ar- 
gumentul că în felul acesta o să sămănăm mai bine cu Biserica. 
Românilor de dincolo. Dar, dincolo, este o Biserică romănească 
organisată aşa, încât, nu numai că Sinodul ei e format din arhie- 
rei, dar întră şi preoţii de mir, întră şi diaconii și profesorii, în- 
tra şi mirenii ceilalți. De ce să nu procedăm deci democratic, 
de ce să nu fim la înălțimea veacului, de ce să nu dăm Bisericii 
noastre un contact mai întins cu societatea noastră? 

Spun de pe acum că o analogie între Biserica noastră din: 
România şi între Biserica Românilor de aiurea, sau oricare alte 
Biserici organisate după acelaşi tipar, cum e Biserica sârbească, 
Biserica grecească, Biserica rusească sau o altă Biserică în legă- 
tură cu Biserica rusească, o asemenea analogie e cu totul greșită.. 
Şi iată de ce e greşită : Biserica la noi, în România cea liberă, 
nu e altceva decât Biserică, indeplinindu-si rostul ei bisericesc. 
În aceste rosturi bisericești isi poate afla ea si cea mai mare 
înălțime şi cea mai mare scădere, si cele mai înalte merite si cele 
mai înjositoare păcate. În acest rost bisericesc, şi numai în a- 
cesta, 

Biserica noastră nu are deci alte rosturi decât cele biserices- 
ti; nu pretinde nimic de la altă putere, dar să faci bine să nu 
te atingi de aceste singure rosturi pe care poate să le aibă ! 

Ei bine, asa este oare situaţia Bisericii româneşti din Unga- 
ria? Biserica ortodoxă românească din Ungaria are, în adevăr, 
un Sinod alcătuit si din laici, din mireni. Pe aceştia nu-i vedem, 
cum vă voiu arăta imediat, în acest proiect de alcătuire al noului 
Consistoriu. În Ardeal, însă, este un fel de Parlament. Sinodul 
acesta parlamentar nu se ocupă numai de rostul Bisericii, ci si de 
rostul şcolii si al culturii, şi nu odată Parlamentul acesta a avut 
o însemnătate politică. Şi chemarea acestui Parlament este tot- 
deauna o chemare naţională. De ce? Pentru că acolo acesta este 
„singurul fel prin care se poate manifesta solidaritatea naţiunii 
noastre. Neamul nostru acolo în Ardeal nu poate să se arăte 
în fata lumii în altă alcătuire publică decât în această alcătuire. 
a Sinodului bisericesc ortodox. 

Un cap cu totul superior, care a scris si acea mica istorie 
a Bisericii care s'a intrebuintat foarte mult cu ocasia discuţiilor 
din urmă, dar care nu s'a însemnat prin cărticica aceia, ci prin 
larga sa concepţie în ceia ce priveşte legăturile Bisericii cu nea- 
mul, Şaguna, a fost acela care a ştiut in ocasie prielnică să smul- 
‘ga pentru neamul nostru măcar această formă. de represintare 
naţională în cadre bisericeşti. 

Pe urmă, dor, acolo în Ungaria școlile noastre nu sânt 
şcoli laice : sânt școli bisericeşti. Aceste şcoli bisericeşti sânt în 
legătură strânsă, indisolubilă, cu Biserica. Prin urmare, nu poţi 
avea școlile româneşti în alte împrejurări decât în împrejurările 
acestea determinate de confesiune. 

Şcolile sânt confesionale, deci în legătură cu Biserica, fie 
«cu Biserica neunită din Sibiu, fie în legătură cu Biserica unită 
din Blaj. 

Prin urmare, să nu zică cineva : de oare te sânt mireni în 
“Sinodul românesc de dincolo, să fie mireni, să fie preoți de mir 
în instituţia menită să înlocuiască Sinodul aici la noi. Mu este 
analogie, și nu se poate susţine aceasta nici într'un chip. 

Si, cum nu se poate susținea în ceia ce priveşte pe ai nos’ 
tri de aiurea, tot aşa nu se poate susținea în ceia ce priveşte 
„pe Grecii din Împărăţia otomană. Apoi este uşor să zici că Gre- 
cii din Împărăţia otomană au un Sinod compus din călugări, 
preoți şi mireni. Dar acesta e un Sinod care represintă viata na- 
tionala publică a poporului grecesc! Dar Sinodul acesta are grija 
şcolilor, care fără această organisare nu ar putea să existe ! 

Se mai .aduce înainte şi exemplul, — se aducea si pe vre- 
mea lui Cuza —, exemplul Rusiei, si se zice : uitati-va, Rusia 
are un Sinod în care se întâlnesc preoți si arhierei. Însă, —, 
„adaug —, nu atâţia preoți fata de atât de puţini arhierei cum ati 
pus d-voastră, d-le ministru, în acest proiect. Şi, afară de aceasta, 
preoţii n'au acolo acele drepturi care se prevăd în proiectul ce 
se supune desbaterilor noastre. E cu totul altfel. Dar, în sfârșit, 
în Sinodul acesta rusesc întâlneşti şi preoţi şi arhierei. Si, dacă 
Rusia, care este cea mai mare si cea mai evlavioasa tara orto- 
:doxă, are acest lucru, de ce nu l-am face şi noi? 

Dar Rusia este într'o altă situaţie : Rusia este o tara care, 
dacă n'ar fi atât de mare şi puternică, si atât de folositoare supt 
:toate raporturile Bisericilor ortodoxe, de mult timp ar fi fost de- 
-clarata ca având o Biserică schismatică și eretică. Putem noi să 

asimilam Biserica noastra cu Biserica Rusiei, care nu are un 
„Mitropolit Primat", sau un Patriarh, ci are pe Tar ? Şi, daca 
Ţarul s'a gândit într'o vreme că lui nui trebuie Patriarh sau 
Mitropolit şi s'a făcut el Patriarh, putem noi să asimilăm o ast- 
fel de Biserică, pe o basa de cotropire atât de brutală, cu Bise- 
rica noastră? Atunci ar trebui, dacă păstrăm această asămănare, 
să înlăturăm pe Mitropolitul Primat şi să punem în loc pe Su- 
veran, dându-i toate drepturile pe care le are Țarul în Biserica 
ruseasca ! 

Dar acei autori de cărticele cari sprijină din punctul de 
vedere științific încercarea de reformă a ministrului de Culte, 
incep a înşira fel de fel de Biserici, ca Bisericile din Caucas, ca 
Biserica din Serbia şi altele, care Biserici au Sinoade, care ar fi 
asemenea, nu cu vechiul nostru Sinod, ci cu Consistoriul Supe- 
rior. Dar nu le putem asămăna din niciun punct de vedere! A- 
ceste Biserici sânt supt ocrotirea Rusiei, cum este casul cu Bi- 
sericile caucasiene, sau sânt Biserici cotropite de tipul Bisericii 
ruseşti, — acelea din Balcani —, prin prestigiul Rusiei si prin 
acea tendință firească a Slavilor de a-şi împrumuta unii altora 
instituţiile lor. | 

Prin urmare, analogia care se aduce astăzi, şi care s'a adus 
şi pe timpul lui Cuza, nu valorează nimic. Noi nu avem o Bi 
serică de misiune naţională, nu avem nici o Biserică de misiune 
şcolară; Biserica noastră nu este o Biserică aşa de conruptă, desfiin- 
tata în principiile ei, cum este Biserica rusească, cu toate Bisericile 
care 'sau luat după dânsa. Căci, nu numai că avem o veche 
Biserică ortodoxă, solidă şi curată, dar Biserica aceasta are tra- 
ditiile ei proprii, care trebuie cunoscute măcar de cine se în- 
cumetă acum să vie să schimbe Biserica aceasta în înseși ele- 
mentele principale ale vieţii sale. Şi nu se poate face abstracţie 
de aşa ceva. Nu stăm în Biserica noastră numai pe o basă ca- 
nonică, ci pe basa unei desvoltări proprii, care ţine din a doua 
jumătate a veacului al XIV-lea. Şi, când ai o Biserică mai veche 
decât 1400, nu se poate, după cinci sute de ani, numai fiindcă 
esti ministru de Culte, foarte prețuit pentru merite pe care nu 
mă voiu gândi eu să le contest, în domeniul şcolii poporale mai 
ales, nu poţi să vii d-ta să pretinzi a face fata de această Bise- 
rica ceia ce n'au îndrăznit nici cei mai mari și mai indrazneti 
dintre Domnii noștri de odinioară ! (Aplause.) 

Nu, d-lor, reforma lui Cuza n'a produs o Biserică mai bu- 

na, ci a produs o Biserică desbinata, sfărâmată în două. În urma 
reformei lui Cuza a fost shisma; Bisericile celelalte din Răsărit 
nu ne-au mai recunoscut. Eram afară de viaţa ortodoxă, de viața 
canonică ortodoxă. Veţi zice: putin ni pasă; sântem tara inde- 
pendentă! Nu e tot acelaşi lucru cu Biserica: noi sântem tara 
independentă; Biserica noastră însă e autocefală. Şi Statul tre- 
buie să înțeleagă această autocefalie și în alt sens: că Biserică 
autocefală nu înseamnă Biserică ce merge după capul d-tale, ci 
Biserică ce merge după capul său, şi prin acel organ, recunoscut 
de toată lumea, recunoscut în Constituţie, în tomosul patriarhal 
de deslegare a autocefaliei noastre, şi de Bisericile surori, prin 
acel organ, Sinodul, care este singurul represintant al cutocefaliei 
Bisericii noastre. 

Şi, dacă era vorba să se vie cu o nouă reformă, reforma 
aceia, chiar dacă ar fi plecat de la ministru de fapt, ar fi tre- 
buit să plece, măcar în aparenţă, de la Sinod. Sinodul represintă 
autocefalia Bisericii noastre; el trebuia, cu dreptul său exclusiv, 
să se fi ocupat de necesitatea reformei, el să fi luat o hotărire 
in acest sens, si, după ce, pe urmă, această autoritate sinodală, 
chemată ca Sinod, în sesiunea lui obișnuită sau extraordinară, 
iar nu ca un conventicul de episcopi mai blajini, mai maleabili, 
nu, deci, în conventicul, ci în calitatea lui de Sinod, în plenitu- 
dinea drepturilor sale, el să fi luat hotărîrea. Si, pe urmă, noi, 
laicii, represintantii legali laici ai societăţii, noi să fi recunoscut 
solemn aceste măsuri, pe care corpul represintativ al Bisericii 
romanesti să le fi luat el întăiu, potrivit cu drepturile sale ! 

Nu a făcut așa nici Cuza, şi atunci sa întâmplat urmato- 
rul lucru: Cuza a numit episcopi, pe cari alti episcopi nu iau 
recunoscut, iar credincioşii n'au vrut să ştie de ei. Dar pe Vlă- 
dicii de odinioară nu-i mai întâlnim acum, căci altă dată erau 
Vlădici cari, în timpurile de independență a Bisericii, se im- 
puneau! 

Astfel, când unii erau de o părere şi alţii de alta, sa pro- 
dus shisma, şi au mers aşa de departe cu această shismă, încât 
s'a văzut directorul Seminariului din Iasi, un arhiereu, care a 
luat arma și a ieşit înaintea Mitropolitului Moldovei, şi a tras 
pe stradă asupra lui. Acestea sânt lucruri grele şi trezesc pa 
timi mari ! 

Când a venit actualul nostru Suveran, la 1866, el nu a 
avut nimic mai grabnic de făcut, la începutul Domniei sale chiar, 
decât să aducă pacea în Biserică. A păstrat pe episcopii lui Cu- 
za, dar a părăsit dreptul ce-şi luase Cuza, de a numi pe episcopi 
şi Mitropoliti. Aceasta e legea din 1872. 

Legea aceasta o desfiinţează acum d. Haret, supt forma u- 
nor îndreptări pe care vine și le presintă ministrul Cultelor. Şi 
aceia a fost o lege bine chibzuită, care a plecat, nu numai de la 
înțelepciunea unei generaţii încercate, care văzuse ce va să zică 
să se joace cineva cu focul în Biserică, dar care a plecat de la 
înțelepciunea Stăpânitorului ţării de atunci, care stăpâneşte si 
în acest moment. A fost o clipă mare când am scăpat de shis- 
mă şi am ajuns, nu numai la forma sinodală în care sântem 
acum, dar am ajuns si la recunoaşterea acestei forme sinodale, 
acestei reforme pe deplin canonice, şi de Biserica din Constantino- 
pol și de celelalte. Am ajuns la autocefalie, al cării merit se da- 
toreşte fostului prim-ministru, d-lui Dimitrie Sturdza. 

D. Z. Filotti: Partidul national-liberal. 

D. N. Iorga : De Filotti, iertaţi-mă, dar d-voastră se pare 
că in această seară v ati luat misiunea de a mă întrerupe fără 
niciun motiv. Întăiu mi-ati zis să nu vă supăr; acum îmi spuneți 
că este meritul partidului liberal! 

Eu nu discut aici nici partidul conservator, nici partidul 
liberal, ci numai Biserica. (Aplause.) 

Va să zică, d-lor, am ajuns la acea situaţie canonică pe de- 
plin legală, care se datoreşte fostului prim-ministru Dimitrie 
Sturdza, şi, dacă d. Dimitrie Sturdza s'ar putea ocupa acum de 
afacerile publice, aş fi foarte curios să ştiu ce ar fi zis d. Dimi- 
trie Sturdza de schimbările esenţiale care se aduc astăzi tocmai 
acelei opere de conciliare, de reconciliare a Bisericii noastre pe 
care a dus-o la capăt si a incununat-o prin recunoașterea de Bi- 
serica din Constantinopol și de celelalte Biserici ortodoxe a Bi- 
sericii autocefale române. 

Vedeţi, recunoaşterea aceasta nu este o formă şi nu este o 
glumă: este un tratat bisericesc, şi un tratat bisericesc trebuie 
păstrat. Şi interesele noastre și onoarea noastră sânt interesate ca 
această formă supt care Biserica noastră a fost recunoscută a- 
tunci ca ajunsă din nou canonică, sântem interesaţi ca această 
formă să fie păstrată. 

Şi, d-lor, vine d. ministru de Instructie acum, şi pretinde 
să înlăture greutăţile de care suferia Biserica noastră la începutul 
anului, să înlăture umilintile cărora ea li fusese supusă, printr'o 
lege. Eu spusesem că nu printr'o astfel de lege, care loveşte Si- 
nodul, care loveşte în Sinod principiile înseși ale Bisericii noas- 
tre, potrivit cu care principii a fost organisat Sinodul, că nu 
printr'o astfel de lege se putea reforma Biserica noastră, ci alt- 
fel. 

D-voastră ati văzut că până acum causele scăderii, causele 
decăderii Bisericii noastre au venit din necontenitul amestec al 
Statului, amestec fără rost, în afacerile bisericești. 

Fi bine, calea era indicată, şi nu avea Statul decât să mai 
slăbească mâna aceasta grea şi aspră de asupra Bisericii. 

Chiar prelatul acela a cărui viaţă cu totul particulară a 
trezit resentimentul public în lanuar trecut, prelatul acela cre- 
deti d-voastră că ajunsese a fi Mitropolit prin meritele sale, cre- 
deti că ajunsese prin marea-i reputaţie de sfânt, printr'o vrâstă 
venerabilă, prin lucrări însemnate în domeniul Bisericii, printr un 
fel de aclamatie publică, cum se ridică une ori în jurul unui om 
sfânt şi care-l conduce din cea mai de jos treaptă ierarhică pen- 
tru a-l urca pe Scaunul mitropolitan, precum marele Mitropolit 
Grigorie în câteva zile a trecut prin toate gradele ierarhice și a 
ajuns Mitropolitul ţării? 

Atunci, prin ce calitate a fost ales arhiereul, episcopul, 
Mitropolitul Partenie, fost preot de mir? În calitate de preot de 
mir avusese legături cu oamenii politici, și pentru credința lui 
fata de partid, pe basa acestei credințe pentru partid, a ajuns 
arhiereu, episcop, a ajuns Mitropolit. 

Prin urmare, dacă este cineva responsabil pentru faptul că 
în fruntea Bisericii Moldovei a stat un astfel de Mitropolit, sânt 
aceia cari lau ridicat la tronul episcopal pe basa unor merite 
care nu trebuie sa fie pretuite în Biserică, pe basa meritelor sale 
de politician. Cercetati pe toți Vlădicii, cercetaţi pe acela pentru 
care o bună parte din Cameră a votat, dar a votat cu inima 
frântă, o recompensă naţională; cercetaţi împrejurările în care 
Ghenadie a ajuns Mitropolit Primat. A ajuns în aceleaşi împre- 
jurări ca Partenie: Un preot de mir care îşi găseşte, pe basa me- 
ritelor câștigate în partid, drumul pentru a ajunge arhiereu, e- 
piscop și Mitropolit. 

Aceasta nu trebuie să se facă. Sa se înceteze odată cu îm- 
prejurările acestea pentru aducerea la cele mai înalte demnități 
bisericeşti a unui preot care-și pierde nevasta, care se face că- 
lugar şi nu are altă grijă decât să ajungă episcop şi să câştige 
cele mai înalte grade ale Bisericii ca luptător pentru partid ! 


Obiceiul acesta a fost el oare părăsit? Mă doare inima să 
spun ca n'a fost părăsit. Nu vă puteţi închipui o anume stare 
de spirit d-voastră, cari nu vă ocupați atâta cu lucrurile biseri- 
cești ca mine, cari n’ati fost in contact cu trecutul Bisericii, cari 
nu aveți anumite sentimente care mă stăpânesc în această seară, 
sau sentimentele acestea nu le aveţi d-voastră așa de adânc cobo- 
rite în sufletul d-voastră. Ei bine, aceste sentimente se revoltau in 
mine când vedeam lucruri care nu trebuie să fie. 

Chiar, uite, acum în urmă, de o parte se gătia legea sino- 
dala ca să dregem Biserica, si de altă parte, se continua cu pa- 
catele cele vechi, care acestea, sant pacatele cele mari. Ei bine, 
d-lor, admiteti d-voastră aceasta, ca un arhiereu al Bisericii ro- 
manesti să vină a multami cutărui sau cutărui partid, pen- 
tru că prin el şi-a câștigat cârja si mitra? Dar bine, noi, cand 
alegem un Vlădică, îl alegem supt inspiraţia Duhului Sfânt! A- 
ceasta este credința noastră; este voinţa lui Dumnezeu coborită 
asupra noastră, prin slujba făcută în biserică, — şi ar trebui 
tăcută cum se cade, iar nu un Te-Deum intercalat între două 
parti ale Slujbei în Dumineca Floriilor. Prin urmare, nu se poate 
admite unui episcop sau unui Mitropolit să vină spre a multa- 
mi cutărui sau cutărui partid pentru sprijinul pe care i la dat. 
Din acest punct de vedere al mieu, este o impietate. Şi nu se 
pot admite consfătuiri ale majorităţii cu privire la recomandarea 
cutăruia sau cutăruia pentru Scaunul de Mitropolit sau episcop. 
Şi, câtă vreme aşa se va face, atâta vreme Biserica noastră, 
cu toate reformele de pe fata pământului, va fi acolo unde e 
acum. Vlădica să știe că alegerea lui vine de la Dumnezeu şi să 
nu umble cu frase ca aceia a „steagului Episcopiei”, pe care e 
scris şi una și alta. Dumnezeu îl supraveghiază şi-l va judeca pe 
lumea aceia unde se judecă si Vlădicii, pentru felul cum au fost 
păstorii turmei celei cuvântătoare. 

Ei bine, d-lor, în loc de această schimbare de moravuri, se 
vine cu legea de fata. Să-mi permiteti ca, dupa toate aceste lá- 

muriri, care erau absolut necesare, sa va vorbesc de cuprinsul 
legii ce se înfăţişeazăă desbaterilor noastre. (Intreruperi.) 


D-lor, oricât de rău a fost primită cuvântarea mea din a- 
ceastă seară, o consider ca o datorie de conştiinţă, şi o voiu ți- 
nea-o chiar dacă de pe toate băncile s'ar ridica hohote de râs si 
suieraturi. Trebuie să intelegeti d-lor, că sânt oameni cari-şi simt 
o datorie de conştiinţă şi cari o vor îndeplini împotriva tuturor. 
(Aplause.) 

D. I. Stănculeanu : D-le Iorga, nu vă puteţi plânge de răb- 
darea Camerei, căci vă ascultă cu multă atentiune. 

D. N. Iorga : Mi sa părut că aud protestări, şi regretam 
aceasta. 

Proiectul de lege cuprinde două parti: este întăiu o schim- 
bare a condiţiilor de alegere a Mitropolitilor și Episcopilor. Mul- 
tă lume aprobă această parte a proiectului de lege, şi marturi- 
sesc că si eu am fost printre persoanele care se bucurau de a- 
ceastă inovaţie. Mă rog, de aici înainte nu se mai aleg episcopii 
si Mitropolitii din cercul vrajit al arhiereilor — aga de vrăjit, 
încât une ori n'ai pe cine alege, — al arhiereilor cari vam ară- 
tat cum întră în arhierie si cari, ajungând în arhierie, se gan- 
desc la episcopie, şi, ajungând în episcopie, se gândesc la Mitro- 
polie. La atâta. Şi de aceia literatura noastră bisericească nu e 
represintată decât prin tesele de la Teologie si lucrările întâmplă” 
toare ale profesorilor de la Facultatea de Teologie, căci fruntașii 
Bisericii române nu au mai nicio parte în desvoltarea literaturii 
noastre bisericeşti, lucru ce nu s'a întâmplat la niciun popor, 
şi care constituie o mare rușine pentru Biserica noastră. Căci 
nevinovatele plagiate, sau prelucrări, sau cele scrise prin acea 
biată „Biserică Ortodoxă", care se tareste cine ştie cum, nu pot 
să represinte acea literatură, trebuitoare pentru desvoltarea Br 
sericii noastre române şi care a existat cândva. Căci, dacă se pot 
scrie două volume care se ocupă de viata Bisericii noastre, e vor- 
ba în ele de oameni, dar, mai mult decât de dânșii, e vorba de 
scrisul lor, de activitatea lor literară. 

Se zice deci că au să se aleagă episcopi sau Mitropoliti si 
în afară de rândurile arhiereilor titulari; ba fusese un moment 
în care se credea că se vor înlătura arhiereii. Unii atacau pe ar- 
hierei, dar arhiereii erau cetăţeni români din anul 1909, şi ei 

răspundeau măcar pe același ton. Era un frumos spectacol să 
vadă cineva tonul în care răspundeau ei ca arhierei, ca să-şi apere 
drepturile şi privilegiile lor amenințate prin lege. Nu mai lip 
sia decât o grevă a arhiereilor în contra legii întocmite. Greva 
aceasta nu a fost anunţată, căci, dacă s'ar fi avut ideia, se pu 
teau găsi persoane care să se ralieze la dânsa. 

Va să zică, dacă e vorba să alegem şi în afară de arhierei, 
între cine să alegem? D. ministru spune că orice membru al cle- 
rului român, potrivit cu canoanele, poate să fie ales episcop şi 
apoi Mitropolit. Şi s'au adaus la Senat, mi se pare, — asa se 
zice în lege, d-le ministru, dacă nu mă înşel, — si sau adaus 
la Senat prescriptii cu privire la un fel de listă, după care să se 
facă alegerea. Fiecare din membrii Sinodului alegător, ai Cole- 
giului aceluia mare de alegere are dreptul să propună o persoană. 
Se face lista acelor persoane si după aceia Sinodul, — cu minis- 
trul, — poate să mai adauge și pe alţii. Şi în sfârșit se închide 
lista eligibililor — cari trebuie să aibă patruzeci de ani — si se 
votează. 

Acum, în ceia ce priveşte cei patruzeci de ani, dacă ar fi cea 
mai slabă probabilitate să se admită un amendament, aş ruga 
pe cineva să prevadă scăderea acestei vârste. Sant oameni cari, 
inainte de vârsta de patruzeci de ani, prin o fericită potrivire 
a firii, sânt în stare a conduce o diecesă. Un Veniamin, cel mai 
„desăvârşit dintre ierarhii nostri, a ajuns episcop la o vârstă cu 
totul tânără, şi de sigur că viata pe care o ducea în anii săi de 
tinereta nu se poate asămăna cu viata pe care o duc alţii, aleși 
la o batraneta destul de înaintată. dar peste măsură de vigurosi, 
zel puţin pentru canoanele şi obiceiurile Bisericii noastre. 

Va să zică această limită de patruzeci de ani ar putea să 
fie părăsită. Pare a fi o piedecă pentru unii cari se poate, și cari 
au dreptul, să râvnească un Scaun de episcop. Nu este nevoie 
să înceapă cineva a pierde din energia sa, sau a pierde din pu- 
terea sa de muncă, ca să se găsească în fruntea unei diecese. 


Dar eu găsesc ceva rău şi în partea aceasta mai bună a 
legii d-lui ministru al Cultelor. Şi iată ce anume. D-lor, daca 
„episcopii si Mitropolitii din vremea noastră, din această tristă 
vreme pentru Biserică, sânt răi, — au fost răi, ca să ne punem 
‘In epoca aceia pentru care putem să ni exprimăm judecata —, 

aceasta se datoreste amestecului Statului, cum am mai spus-o,. 
care nu este independent de partidele politice, ci tocmai serveste 
partidele politice si in bine si in rau. $i se datoreste inca unui 
lucru: Vlădicii de odinioară erau buni, căci iegiau din minunata 
şcoală de mănăstire: erau nişte călugări desavarsiti, cari din cea 
mai fragedă vârstă se deprinseseră cu ideia aceasta, că vor trăi 
în însuşirile şi în margenile vieţii de călugăr. Vlădicii aceștia de 
odinioară se formaseră în acele splendide şcoli monastice, din 
Neamţ, sau din altă parte, care au dat atâtea ilustrații Bisericii 
şi literaturii noastre. Dacă episcopii de mai târziu au fost răi, 
aceasta se datorește şi faptului că mai toți fuseseră în vremuri 
preoţi de mir, profesori la seminarii, profesori la liceie, profe- 
sori la gimnasii, membri ai clubului liberal, membri ai clubului 
conservator. Pe vremea aceia, d-le Fleva, nu exista decât un 
singur club conservator, dar imi închipuiu că şi d-voastră aveţi 
azi o parte din clericii români înscriși în clubul d-voastră, cu 
toată interzicerea Mitropolitului Primat şi a Mitropolitului Mol- 
dovei. Şi, după un astfel de trecut, în legătură cu societatea pro- 
fană, şi în legătură cu cele mai profane lucruri ale societăţii pro- 
fane, sau călugărit fiindcă lia murit nevasta, şi în viitor stra- 
lucia aurul cârjei, aurul coroanei episcopale. 

Nu se poate ca oamenii aceştia să aibă aceiași valoare mo- 
rală; oamenii aceştia nu se pot pune alături cu aceia a căror 
viata era de o unitate desăvârşită, admirabilă, cu aceia cari nu 
vedeau pe pământ decât binele legii lor, şi nu făceau decât fapte 
care să se cheltuiască pentru binele Bisericii lui Hristos. Prin ur- 
mare, nu m'aș bucura dacă, pe urma acestei legi, ar veni preoți 
de mir cari să se fi rugat lui Dumnezeu să rămână singuri pe 
lume spre a se găsi în conformitate cu prescriptiile canoanelor 
cu privire la ocuparea unui Scaun de episcop sau de Mitropo- 
lit. Eu m'aş fi bucurat ca, din toate mănăstirile, locuite de că- 
lugări pe cari publicul îi numește „trântori“, — si nu greseste 
când îi numeşte astfel —, ca din toate mănăstirile, locuite de 
acești „trântori”, să se fi ales un număr de mănăstiri birie în- 
grijite, în care să locuiască călugări de ispravă, călugări de cins- 
te, călugări de muncă, călugări cărturari. Să fi fost un număr 
restrâns de mănăstiri in care să se așeze Tipografia cărţilor bi- 
sericesti, Facultatea de Teologie, cu internatul ei, sau şcolile a- 
celea de artă bisericească care să învie arta bisericească, şi arta 
bisericească sa fie făcută astfel de călugări si preoţi, iar nu de 

Evrei si Evreice din Bucuresti, pentru toate bisericile si manas- 
tirile noastre. Aș fi vrut să fi fost un număr de mănăstiri alese, 
cu călugări de elită, cum erau odinioară călugării de la mănăsti- 
rea Neamţu si alte mănăstiri mari, potriviti pentru a ocupa 
înaltele demnități de episcopi si Mitropoliti. N ar fi fost cu pu- 
tinta? Si, ca să nu se amărască sufletele ctitorilor pe lumea cea- 
laltă, se putea ca, în afară de mănăstirile care ar fi avut onoarea 
de a fi pepiniere de arhierei, de ierarhi ai Bisericii, în celelalte 
mănăstiri să se păstreze doi, trei călugări, atâţia câți sant de 
nevoie pentru îndeplinirea slujbei în apropierea mormântului a- 
celora cari au întemeiat mănăstirea si cari nu pot fi lăsaţi fără 
rugăciunile pe care si le-au prevăzut prin dania lor. 


Dar mai este ceva în ce privește alegerile de episcopi şi Mi- 
tropoliti: poate fi cineva sigur că lista eligibililor va fi tocmai 
așa de lungă? Eu prevăd că lista o să cuprindă în foarte multe 
casuri cam tot atâţia ca şi astăzi. Şi iată de ce: Mai întăiu cine 
aleg? Aleg membrii Sinodului, aleg membrii Consistoriului Su- 
perior, aleg deputaţii si senatorii. 

Ei, îndată ce e vorba de deputaţi si senatori, intervine dis- 
ciplina de partid, şi, îndată ce e vorba de Consistoriul Superior, 
ales supt bătaia de vânt a intereselor politice, intervine aceiași 
disciplină de partid. ' Acum, şi în Sinod, disciplina de partid 
poate să aibă ramificatiile sale. Si te trezesti atunci că, în locul 
unei liste lungi, cuprinzând călugări, preoţi, clerici de tot felul, 
de unde să ai ce alege, afli un număr restrâns de persoane, asu- 
pra cărora trebuie să se oprească voturile. 


Dar partea aceasta d'intăiu din legea presintată de d. Mi- 
nistru de Culte, nu e cea mai importantă; partea cea mai im- 
portantă vine acum. D-lor, se pare că gândul d-lui ministru de 
Culte, — adecă ce „se pare“, că asa este: nu cred că d. ministru 
va desminti aceasta asertiune a mea, sau va arăta că m'am în- 
selat, că nu i-am înţeles intenția —, se pare că gândul d-lui 
ministru de Culte a fost să înlăture Sinodul cel vechiu, înlocu- 
indul cu un Sinod nou, cuprinzând într'însul preoţi, delegaţi 
ai diferitelor instituţii școlare bisericești și delegați ai mănăs- 
tirilor. Să fie adzcă un alt Sinod decât acel de odinioară: cu mai 
multi membri, mai egalitar, mai democratic, mai corespunzător 
cu cele mai moderne dintre ideile moderne, mai asămănător cu 

Sinodul din Rusia sau cu infatisarea sinoadelor din Balcani, sau 
cu înfăţişarea sinoadelor nationale ale Românilor de peste munţi. 

Ei bine, s'au ivit oarecare greutăți în ceia ce priveşte in- 
lăturarea Sinodului celui vechiu. 

D-lor, este foarte uşor să înlocuieşti o organisatie admini- 
strativă prin altă organisatie adminstrativă. Aproape fiecare mi- 
nistru are mândria de a face așa ceva. Unul zice: administrator 
de plasă; altul zice: inspector comunal: schimbă circumscripțiile, 
schimbă lefurile; şi iată o mare reformă îndeplinită. Dacă se face 
lucrul acesta în ordinea adminstrativă laică, de ce nu s'ar încer- 
ca aşa ceva și în ordinea bisericească? 

Nu se poate, şi iată de ce. Cu toate că multora această 
imposibilitate nu li întră în minte şi li se pare curios cum să se 
imparte cugetarea omenească în două: cu privire la unele să cu- 
getati într'un fel, cu privire la altele într'alt fel, pornind de la 
principii deosebite, si cu toate că o fi greu de admis punctul a- 
cesta de vedere de un laic, care nu poate să-şi schimbe spiritul, 
dar aşa e: Biserica este o instituţie de ordin divin; ea are princi- 
viile sale imutabile, are o jurisdicție care pleacă de la acele prir 
cipii şi are forme de carmuire, de administraţie, care sant în le- 
gătura cea mai strânsă cu însuși spiritul Bisericii. 

Vedeţi, este uşor de zis: dogma una, canonul alta, ierarhia 
al treilea lucru. Se pot face fel de fel de împărțiri de soiul acesta, 
dar Biserica nu îngăduie această împărțire, pentru că nu se pot 
face cu privire la dânsa subtilitati de cugetare, de logică, de doc- 
trina. Biserica, in intregimea sa, este un singur lucru. Aceasta 
formează unitatea ei absolută, frumuseta armonioasă, grandioasa 
durabilitate a Bisericii că de la dogmă pănă la cel din urmă act 
de jurisdictiune pe care îl săvâreşte un episcop, care a primit 
puterea dată de Hristos apostclilor, totul este legat cu cea mai 
strânsă legătură. 

Nu poţi împărţi aici: una mie, alta tie. Biserica represinta 
un cristal desăvârşit de dogmă, jurisdicție, administraţie. Nu 
poți să umbli cu un organism atât de delicat şi absolut precis, 
fără ca, falsificând o parte, să nu-i falsifici spiritul, să nul des- 
cristalisezi, fără ca, atingând unul din unghiurile sale, să nu a- 
jungi la atingerea însăși a esenței sale, de la care au plecat şi cele 
mai mărunte din aceste unghiuri. 

Aceste lucruri nu le-a văzut d. ministru, prea mult ames- 
tecat în altele, prea mult consacrat lucrurilor şcoli; ca să poată 

consacra. o atenţie suficientă lucrurilor bisericești, atât de de- 
licate, încât pentru a le înţelege cineva măcar atât de puţin 
cât le înțeleg eu acum, trebuiesc ani întregi de viata intrebuintati 
în cercetări privitoare la Biserică. Va să zică, dacă nu însuşi 
d. ministru, dar anume persoane care-l încunjoară, sau persoa- 
ne din cler, care erau menite să ocupe demnități înalte în Bise- 
rică, în cel mai înalt grad, să servească şi ca raportori în Senat, 
şi ca ajutori în această grea operă a strecurării în veșmânt ca- 
nonic a unei instituţii cu totul necanonice, personale, acestea au 
văzut că nu se poate înlocui Sinodul prin ceva nou, de imitație, 
de „pastişare“ a organisării Bisericii ardelene, fără participarea 
mirenilor ca un corp naţional la această organisare. 

Şi atunci sa ajuns la un compromis. Sa procedat în a- 
ceastă chestie a Sinodului cum s'a procedat în chestia agrară. 
În chestia agrară s'a venit cu anume principii, ce au fost com- 
bătute de anumite persoane, care însă, erau foarte utile pentru 
ca reforma să treacă, — si au început târguielile. S'a ajuns apoi 
la un acord, din care acord a resultat legea agrară atât de be- 
teagă si de oloagă cum este astăzi. Tot din fel de fel de intele- 
geri de acestea, de la o parte la alta din cele două parti luptă- 
toare, s'a ajuns la legea Sinodului, asa cum ni se înfăţişează 
astăzi. 

A fost o opera politică, şi d. ministru spunea dăunăzi, ras 
punzând, cu toată asprimea care se cuvine fata de cineva care-şi 
exprimă neted vederile sale, că o operă politică este totdeauna 
o „chestie de potriveală“. Unii mai lasă ceva, alţii mai dau în 
schimb... Dacă pe basa acestei păreri s'a lucrat la legea sino- 
dală, s'a ajuns, o recunosc, la resultate strălucite. Se vede cât 
de colo această luptă între unii cari nu vor să dea nimic şi între 
ceilalți cari vor ca măcar jumătate să o iea înapoi de partea lor. 

S'a ajuns la dualitatea Sinodului şi a Consistoriului biseri- 
cesc superior. S'a ajuns, nu numai la o dualitate, dar la mai 
mult decât o dualitate, fiindcă sânt casuri în care Consistoriul 
acesta superior bisericesc cuprinde Sinodul, si casuri in care nu 
cuprinde Sinodul, ci face rost să iasă Sinodul ca să rămână nu- 
mai Consistoriul bisericesc în ale sale. Sânt apoi casuri în care 
Sinodul lucrează singur, fără să se încurce Consistoriul supe» 
rior bisericesc. 

Acum, dlor, ce-i rămâne Sf. Sinod? Ce este Consistoriul 
superior, şi care sânt atribuţiile acestui Consistoriu superior? 

| D-lor, Sf. Sinod păstrează „unitatea administrativă, disci- 
plinara si naţională a Bisericii ortodoxe“. 

Aceasta o spune legea. Un fel de Sinod în care nu se face 
aproape nimic. Rămâne în atitudinea lui ieratică, asa ca un sfânt 
bizantin păzind racla in care sânt coprinse „unitatea adminis- 
trativă, disciplinară si naţională a Bisericii noastre". 

Sfântul Sinod nu se încurcă în multe lucruri bisericeşti: el 
rămâne în sferele de sus. Aceasta înseamnă a suprima o institu- 
tie ridicând-o in naltul Cerului. O respecţi asa de mult, te apro- 
pii cu atâta sfială de dânsa, încât mai n'o vezi şi mai că ai dori 
sa nu existe. 

Ba Sinodul, în unele casuri, are dreptul de a se mişca, de 
a arăta că există şi el. Dar în ce casuri? 

Sfântul Sinod are dreptul de a „executa“ anumite sentințe 
‘in materie de judecată religioasă. Cum vedeţi, de executat, exe- 
cută, dar, de hotărât, este ceva mai greu. Sfântul Sinod statu- 
ează apoi „asupra tuturor afacerilor spirituale disciplinare“, — 
notati fineța : spirituale disciplinare — „şi judiciare“, — spiri- 
tuale judiciare — „curat bisericești". lar Consistoriul statuează 
asupra „tuturor afacerilor disciplinare si de administraţie epar- 
hială “. | 

Acum vedeţi d-voastră cât este de subtilă această distinc- 
tiune. Ca să nu se ivească neînţelegeri, conflicte de atributie, ca 
să nu se stârnească ura între membrii aceleiași Biserici, între cor- 
purile conducătoare ale Bisericii române autocefale, ar trebui şi 
un fel de listă a tuturor casurilor care cad în competinta Sino- 
dului şi o listă a tuturor casurilor care cad în competinta Con- 
sistoriului superior. 

Neexistand o astfel de listă, cine hotărăşte dacă o afacere 
este „spirituală“ sau nu este „spirituală“ ? 

Hotărăște, cred, în ultima instanţă ministrul. Şi vedeţi 
d-voastră cât este de greu să se facă împărţirea aceasta, care nu 
e stabilită de la sine, si care cere deci amestecul unei alte per- 
soane, şi această persoană poate fi, in multe casuri, o persoana 
foarte necompetentă. $i, in cele mai multe casuri, e o persoana 
foarte parţială, fiindcă e vădit lucru că ministrul actual va iu- 
bi mai mult Consistoriul acesta, care e creatiunea sa proprie, de- 
cât Sinodul, pe care ar fi dorit să-l înlăture. $i, cu spiritul mi- 
rean care domină in judecăţile privitoare la Biserică, poate că 
şi miniştrii cari vor veni pe urmă, vor privi cu ochi răi Sino- 

dul, de care vor voi să scape, si vor păstra toată îngrijirea lor 
pentru Consistoriul superior care se intemeiaza acum. 

Consistoriul acesta superior, de altminteri, e incarcat de 
atributii : nu are numai pe cele spuse, ci are si alte atributii, a 
căror numire ocupă o pagină întreagă. D-lor, Consistoriul supe- 
rior se ocupă cu alcătuirea parohiilor, cu toate programele, şi 
ale Facultăţii de teologie, ba chiar ale şcolilor în ceia ce priveşte 
religia ; el judecă în ultima instanţă toate pricinile. 

Se amestecă între altele şi în chestia cărţilor bisericeşti, se 
amestecă şi în chestii de artă religioasă... 

Vedeţi, Sfântul Sinod deosebit, în alcătuirea lui cea veche, 
nu mai are sarcina de a cerceta cărţile bisericeşti, ci sarcina a- 
ceasta o are Consistoriul superior. Comisiunea monumentelor 
istorice, — nu comisiunea care a căzut la Senat, ci comisiunea 
aceasta care a rămas si cred că va rămânea, Comisiunea monu- 
mentelor istorice, nu Comisiunea istorică a Romaniei—, ea trebuie 
să întrebe pe Consistoriul superior, cu privire la reparaţiile în 
stil, la reparaţii în stilul vechiu, ale bisericilor şi mănăstirilor ce 
nu sânt monumente istorice. 

Cum vedeţi, acest Consistoriu superior are covârşitoare a- 
tributii : unele precise, altele neprecise, pe unele le ştie, pe altele 
nu le ştie, are unele pe care le poate lua de-a dreptul, altele pe 
care i le va da ministrul. 

D-lor, dacă este un corp bisericesc ocupat în această tara, 
e fără îndoială Consistoriul acesta superior. Pe cât e de lăsat în 
liniştea sa Sinodul, cu atâta plouă toate ocupațiile asupra mem- 
brilor Consistoriului superior. 

De alminterea Consistoriul superior isi tine şedinţele ina- 
inte de Sinod. Fireşte, întăiu vine organul real al represintării 
de fapt a Bisericii, al lucrului, şi după aceia vine Sfântul Sinod, 
care se multameste a face diferite semne de binecuvântare a- 
supra hotartrilor, asupra celor mai multe din hotărîrile Consis- 
toriului superior. 


D-lor, dar din cine se alcătuieşte Consistoriul superior ? 

Înainte de a mă ocupa de această alcătuire a Consistoriului 
superior, rog pe d. președinte să constate dacă este Camera în 
număr. 

D. președinte: Sânt cincizeci de domni deputaţi pe culoare. 

D. N. Iorga : Pe cari i-a gonit elocventa mea. 

D. președinte : Pe cari i-a gonit durata lungă a cuvântării 
d-voastră (Ilaritate.) 

D. N. Iorga : Chestiunea este atât de importantă, încât ar 
trebui de trei ori atâta timp în care să mă asculte. 

D. președinte : Nu pot să silesc pe d-nii deputați să vă as- 
culte. 

D. N. Fleva: E foarte interesantă și instructivă durata 
lungă a cuvântării d-lui Iorga. 

D. președinte : Eu constat faptul, nu judec, nu apreciez. 

D. Barbu Păltineanu : Dar apreciaţi durata. 

D. N. Iorga : Din ce se compune Consistoriul superior bi- 
sericesc ? 

D. președinte : D-nii deputaţi sânt obosiţi. 

D. N. Iorga : Nu i-am obosit eu ; s'au obosit cu chestiuni- 
le personale. 

Se compune din membrii Sfântului Sinod, din doi stareti, 
aleşi dupa un regulament care nu mă interesează, din septespre- 
zece preoți — şi diaconi, — aleşi pe eparhii, dintrun „cleric 
hirotonit“, represintant al Facultății de Teologie şi din alt „cleric 
hirotonit", represintant, si el ales, al seminariilor. 

Va să zică, aceasta este alcătuirea Consistoriului superior. 
Acum i sa spus de mai multe ori d-lui ministru, la Senat, i s'a 
spus, cu un curaj care-i face cea mai mare onoare, de episcopul 
de Roman, care a declarat că, şi cu riscul situaţiei sale, aşa crede, 
şi cu credinţa lui, cu credința aceia trăieşte, in ea, va muri şi, 
când îşi va da samă de faptele sale pe pământ, va mărturisi şi 
aiurea credinţa sa în caracterul necanonic și eretic al legii —, i 
sa spus d-lui ministru că acest Consistoriu superior nu se poate 
alcătui după canoane în condiţiile pe care le prevede proiectul de 
lege. 

Şi nu este nimic mai adevărat decât acest lucru. O cât 
de slabă cunoştinţă a canoanelor o arată. Şi canoanele nu sânt 
un lucru de glumă: sânt însăși temelia pe care se sprijină Bise- 
rica lui Hristos. Poţi să faci altă Biserică, dar nu este aceia Bi- 
serica lui Hristos. Şi nimeni nu este dator să rămână în această- 
laltă Biserică. 

"Va să zică, potrivit cu canoanele, episcopul este una, preo- 
tul alta și diaconul represintă al treilea lucru. 

Biserica noastră este ,,soborniceasca si apostolească“. Pute- 
rea lui Hristos, întemeietorul Bisericii şi stăpânul sufletesc al Bi- 

sericii, sa coborit asupra apostolilor, şi de la apostoli a trecut. 
puterea la episcopi, iar episcopii îşi transmit puterea aceasta, ple- 
când de la Hristos şi trecută prin apostoli, o transmit pe rând. 
de la un episcop la alt episcop. Această putere cuprinde în ea. 
dreptul de a lega şi deslega, dreptul jurisdicției absolute şi de- 
pline. Nimeni nu poate scoate pe cineva de supt autoritatea e- 
piscopului sau nimeni nu poate să scoată pe un membru al cle- 
rului în afară de exerciţiul firesc al dreptului de stăpânire al. 
episcopului. 

D. ministru, ca să apere pe preoţii de mir si pe diaconii 
din Consistoriu de cine știe ce supărare a episcopului, şi de cine 
ştie ce spirit de răzbunare al acestor ierarhi, pentru aceasta îi 
scoate de supt jurisdictiunea arhiereului. Spune că arhiereii nu. 
trebuie să se amestece ca să cerceteze purtarea membrilor Con- 
sistoriului superior bisericesc, că ei nu au niciun drept impotriva 
acestor membri, de oare ce d. ministru întinde mâna sa ocroti- 
toare. Si unde s'a întins mâna ocrotitoare a d-lui ministru, mana 
care va rămânea în puterea acestei legi, acolo dreptul arhie- 
resc, puterea lăsată de la Dumnezeu, autoritatea transmisă de la 
apostoli, toate nu au nicio valoare. Membrii Consistoriului sânt 
scutiţi de astfel de încălcări răsbunătoare, care ar veni din par- 
tea judecătorului şi a stăpânului lor sufletesc natural. 

Dar mai este ceva, care, cu cea mai binevoitoare tălmăcire 
a canoanelor, nu se poate interpreta altfel decât ca o împietare 
neiertată a puterii laice în drepturile Bisericii, ca o stricare a. 
rosturilor Bisericii de către puterea laică. Ei bine, se introduc in 
acelaşi Consistoriu superior bisericesc, care judecă în chestiuni 
dintre care cele mai multe ar trebui să privească numai pe e- 
piscopi, va să zică se introduc in acest Consistoriu superior bi- 
sericesc, pe lângă episcopi, preoţi, pe lângă preoţi, diaconi. Va 
să zică preoţii, diaconii, episcopii şi Mitropoliţii stau pe aceiaşi. 
treaptă şi deliberează împreună. Ei schimbă argumente : unul 
într'un sens, altul într'alt sens. Pot fi aspri episcopii şi Mitro- 
politii cu preoţii şi diaconii, dar si preoții şi diaconii pot fi aspri. 
cu episcopii și Mitropolitii. Şi, când vin la vot, sânt toţi de o 
potrivă. 

Prin urmare, iată terenul pe care autoritatea laică, printr'o 
neauzită atributie de drepturi care nu i se cuvin, iată terenul 
pe care autoritatea aceasta laică egalisează ceia ce nu se poate: 
egalisa nici într'un chip, în Biserică, avându-și ranguri, trepte ose-- 

bite, a lui Hristos, în adevărata şi autentica Biserică, prin care ne 
închinăm, şi, tocmai pentru că ne închinăm printr'însa lui Dum- 
nezeu, nu trebuie să amestecăm şi să stricăm temeiurile sale 
fireşti. 

Ei bine, d-lor, e cu putinţă să pui pe preoţi, pe diaconi, 
lângă Mitropolitul Primat, să faci ca după Mitropolitul Primat 
„diaconul să discute în acele multe casuri care pot veni înaintea 
corpului deliberativ bisericesc? Se poate admite acest lucru ? 

D. Z. Filoti: Adineaori spuneati că unul s'a facut din dia- 
con Mitropolit. 

D. N. Iorga: D-le Filoti, nu vă voiu mai răspunde decât 
după ce mă voiu cobori de la această tribună. 

D-lor, sa adus ca argument pentru întrarea preoților în 
Sinod, acesta: de ce să nu fie represintati si preoţii, cari sânt 
altfel decât călugării? Călugării sânt mai morosi, mai intune- 
cati, nu cunosc viata; călugării nu ştiu ce e lumea, oamenii; 
prin urmare, să vie şi preoţii de mir, să mai bata si vântul lumii 
puţin în locul acela unde se adună socotitorii cei mai înalți ai 
Bisericii româneşti. 

Eu cred că nu era nevoie să se aducă preoţii împreună cu 
diaconii alături de Mitropolitul Primat şi de celalt Mitropolit, 
de episcopi şi de arhierei, pentru foarte bunul motiv că, dacă e 
vorba să găsim cunoștințe de lume, să găsim spirit mirean, 
n'avem să căutăm departe, căci cea mai mare parte din episcopi 
şi Mitropoliti sânt si ei oameni cari n'au călcat în mănăstiri pana 
la întrarea lor în rangul superior arhieresc. Nu ştiu ce se petrece 
pe pământ? Dar, cum spuneam la începutul acestei cuvântări, 
ei au petrecut mare parte din viaţă în lume, şi o cunosc din ne- 
norocire prea bine, şi-şi aduc aminte de dânsa cat n'ar trebui! 
“Prin urmare, nu poţi să zici că spiritul mai larg preoţesc intra 
‘in conducerea Bisericii prin prevederea unor represintanti pe e- 
parhii ai preoţilor. 

Pe urmă, preoţii represintă ei o castă, o clasă deosebită, a- 
“vând o conștiință deosebită ? Dacă ar represinta o clasă deose- 
biti, ar fi un rău, pentru că în Biserica noastră nu trebuie sa 
existe un spirit preoţesc peste cel arhieresc, cum nu trebuie să 
fie un spirit călugăresc, arhieresc, împotriva celui preoţesc. 

Apoi sânt delegaţii aceştia ai mănăstirilor, doi stareti ai mă- 
năstirilor. În ce calitate ? Ca represintanti ai călugărilor? Nu re- 
presintă pe călugări tot Vlădicii, cari au fost o bucată de vreme 

preoți si sant călugări în momentul acesta? Ce nevoie era sa mai 
impestritezi Consistoriul cu câte un stareț ? 

Şi sa mai trimeteti un profesor de Teologie! Si nu trimeteti 
un profesor laic, ci trimeteti pe unul care să fie hirotonit. 

Dar, dacă nu poate sa fie vorba de un laic, si profesorul 
de la Teologie trebuie să fie preot ori călugăr hirotonit, noi mai 
avem preoți si călugări în Consistoriu, unde insisi Vlădicii şi 
Mitropolitii sânt foşti preoți si ajunşi călugări. Ca sa deie lecţii 
de teologie vine teologul ; ca să înveţe carte pe ceilalți? Dar se 
cere de la episcopi şi Mitropoliti să aibă titluri academice ! Ca 
aceste titluri se capătă la Cernăuţi foarte lesne, poate ca să se 
discrediteze Biserica de la noi, aceasta este adevărat. Dar, odată 
ce au ajuns Mitropoliti și episcopi, clerici cari şi-au luat diplo- 
mele, de ce să trimeteti pe un profesor de la Teologie, care ar avea 
aierul că stă acolo ca să deie deslegări în chestiile mai grele, pe 
care ceilalți adecă nu le-ar înțelege? Este un fel de oracol al şti- 
intii, care stă de-o parte şi aşteaptă să fie cercetat, consultat. 

Pe urmă vine şi profesorul de la Seminariu. Dar este pro- 
fesorul de la Teologie, oracolul cel mai desăvârşit, care-ţi ras 
punde la câte întrebări se pot pune pe pământ! Ce mai caută 
şi acela de la seminariu ? Doar n'o să lămurească înaintea Con- 
sistoriului chestii de pedagogie ! Nu are niciun înţeles... 


Avem a face deci cu o alcătuire pestritata, ce vrea să dea 
aparența unui corp democratic care procedează cu totul altfel de- 
cât vechiul Sinod și care discută cu totul altfel de cât în vechiul 
fel obscurantist şi îngust chestiile la ordinea zilei. 

Dar se mai poate aduce încă o gravă acusatie Consistoriului 
superior. Acest Consistoriu superior cuprinde în el Sinodul, dar 
îl majorisează. Îl cuprinde Sinodul cum pintecele chitului cu- 
prindea pe Iona; dar pe Iona l-a fi înghițit chitul: era Ion’ 
in pintecele chitului, dar numai el stia cum! Asa si cu Sinodul: 
il cuprinde Consistoriul superior pe Sinod, dar vai de capul lui, 
căci o să fie necontenit majorisat si terorisat de Consistoriul su 
perior 

Va să zică, nu numai acest Consistoriu superior majori- 
sează pe membrii Sinodului, nu numai că-i cuprinde așa de bine, 
că ei nu mai pot să spună o vorbă, sau, dacă spun o vorbă, o 
spun degeaba, pentru că la votare sânt cu totul anulati, dar mai 
este, d-lor, încă un lucru. În lege se spune: 

„Consistoriul superior bisericesc, in urma intervenirii mni- 
strului Cultelor, se va pronunţa și în chestiile de administrație 
eparhiala™. 

Bietul Vlădică, nici în eparhia lui nu mai este stăpân ! Daca 
d. ministru de Culte îl ţine de rău într'o privință, îl dă pe mâna 
Consistoriului superior, şi, dacă nu-i va plăcea, atunci să mai 
facă si a doua oară tot așa ! 


O să vedeți însă, că se mai poate face încă o puternică o- 
biectie Consistoriului superior. Că acest Consistoriu este necano- 
nic, nu mai rămâne îndoială, afară numai dacă nu vrei să zici 
despre canoane că sânt aşa precum vrei să fie. Dar ele sânt asa 
cum au vrut soboarele ecumenice să le facă, şi, de oare ce acei 
cari le-au făcut sânt morţi de mult și nu se mai pot cobori pe 
pământ ca să li se poată cere un răsvot, ele rămân a fi înțelese 
în sensul special al Bisericii. D. ministru al Cultelor poate să-mi 
zică; poţi s'o spui d-ta, dar d-ta eşti mirean! Eu am aici însă, 
ca proba a competintii mele, misiunea științifică pe care mi-a 
dat-o d. ministru al Cultelor, aceia de a scrie Istoria Bisericii ro- 
manesti. Şi eu ma pun supt scutul celor mai învăţaţi dintre cle- 
rici, cari mi-au scris scrisori exprimând cu desăvârşire aceleaşi 
păreri cu privire la reforma dlui Haret, aceleași pe care şi ev 
mi le formasem din cunostintile mele si din cugetarea mea pro- 
prie. 

Vor fi având unii o părere despre mine, alții vor fi de altă 
părere, dar cu toţii cred că sânt convinși de desăvârșita mea iw 
bire de adevăr. Poate să mă insel, dar niciodată nu voiu căuta 
să mă insel, și niciodată nu voiu spune un lucru neadevarat, 
ştiind ca este neadevărat. Ei bine, vă asigur că am primit scri- 
sori hotărâtoare în această privință, de la membri ai clerului cari 
nu fac politică, cari n'au făcut niciun fel de politică, nici cu d. 
ministru, nici împotriva d-sale, clerici pe cari, dacă i-aş numi, d. 
ministru ar trebui să recunoască şi d-sa compentinta lor absolută. 
Acum nu-i pot numi, dar va veni o vreme când legea aceasta 
se va înlătura, — si nădăjduiesc că se va înlătura, — tot printr'o 
putere laică: cine va cârmui atunci; dar se va înlătura în urma 
unei acţiuni hotărâte a acelor clerici cari mi-au scris mie şi cari, 
prin meritele lor covirsitoare se vor găsi in fruntea acestei Bi- 
serici si nu vor mai primi o situatie umilita fiindcă vor ajunge 

la episcopat prin ei, şi nu prin sprijinul unui Guvern, nu în spi- 
narea unui ministru de Culte. 


D-lor, in afara de caracterul acesta de necanonicitate, mai 
este ceva. Credeţi oare d-voastră că aceia cari sant chemaţi sa 
aleagă pe preoţi si pe călugări ca membri ai Consistoriului, cre- 
deti că vor alege în deplina lor libertate? Credeţi d-voastră, — 
nu vorbesc de ministrul actual; am auzit de pe banca ministerială 
atâtea prognosticuri de schimbări ale vremurilor, încât nu vreau 
să vorbesc de actualul ministru în ceia ce priveşte aplicarea a- 
cestei legi —, dar credeți d-voastră că, asa cum sânt cei mai 
multi miniştri de Culte, o să-i lase pe aceşti preoți, pe aceşti ca- 
lugări, — si, dacă ror lăsa, sânt alţii cari au să se amestece în 
socotelile acestea —, o sai lase să aleagă după socotinta lor? 
Credeţi d-voastră că ei ştiu măcar pe cine să aleagă, că se cunosc 
în de ajuns preoții ca să zică: din câţi preoţi buni avem, merită 
ăsta si ăsta să stea în Consistoriul superior, iar cutare şi cutare 
nu merită să stea în Consistoriul superior? Dar chiar în alegerea 
de profesori de Universitate, ori de membri ai Academiei, chiar 
în alegeri care ar trebui să fie mai puţin influențate de spiritul 
politic, — este nenorocit, dar este aşa —, el, spiritul politic, do- 
mină. Si atunci o să aveţi d-voastră în Consistoriul acesta su- 
perior, pe lângă Vlădici cari au să fie sau liberali sau conserva- 
tori, fiindcă sânt de modă veche, — şi, după regimul cel nou, 
n'au să fie mai liberi în ceia ce priveşte vederile politice, pe care 
nu trebuie sa le aibă —, pe lângă dânșii veţi avea, dar, preoți, 
profesori, călugări, cari își vor datora locul lor în Consistoriul 
superior unei anumite orientări politice şi sprijinului care decur- 
ge, în chip firesc, din această orientare. 

Acesta este Consistoriul superior. Cine îl găseşte canonic, 
cine îl găsește folositor, cine îl găseşte practic, cine aşteaptă de 
la dânsul reforma Bisericii române, slobod este să-l voteze. Eu, 
cum am spus, nici nu votez pentru, nici nu votez contra. Odată 
ce noi lăsăm Sinodul la o parte şi ne apucăm să reformim Bi- 
serica şi ne apucăm să atingem principiile de organisare ale Bi- 
sericii, care decurg în dogme, eu nu cred că am insuflarea tre- 
buincioasă a Duhului Sfânt, şi eu trec pe lângă această lege, 
cum am trecut pe lângă anume persoane şi nu le-am votat. Şi 
mă cutremur la gândul că ar putea să plece de la mine o hotă: 
rire în această chestie, în care noi nu sântem chemaţi să votăm. 

Dar de ce vine d. ministru cu această reformă ? 

Bisericii nu-i foloseşte. D. ministru poate să-și închipuie, 
totuşi, că în unele privințe îi foloseşte; veţi vedea că nu-i folo- 
seşte. Din reforma aceasta reiese însă dreptul ministrului de a 
stăpâni, cu mult mai depline puteri decât cum stăpâneşte până 
acum, Biserica, si de a face ca în Biserică să se miște totul după 
cum voiește el, ministrul. Acum ministrul actual este un om care 
nu va abusa de dreptul acesta, dar cine ni garantează că nu va 
veni un ministru pe mâna căruia să nu poţi să dai Biserica țării 
tale, care este un lucru aşa de trainic și care a durat prin atâtea 
întâmplări prin care a trecut si viata naţională, — şi voința lui 
Dumnezeu se cuprinde atât de mult într însa încât nu poţi s’o 
arunci, ca pe o împărţire a vieţii administrative, la dispositia 
cutărui ministru din cutare sau cutare Guvern. Oamenii se schim- 
bă : unii sânt mai buni, alții mai rai. Ferească Dumnezeu de un 
ministru rau, cu tendinti cotropitoare, având la indamana acest 
mijloc de a stăpâni Biserica ! 

O va stăpâni în aşa fel, încât se va duce pomina, cum s'a 
dus pe vremea lui Cuza de Sinodul shismei, care era presidat de 
un protopop, şi care, în privinţa neorânduielii, întrecuse toate 
adunările deliberative din Tara Românească, şi care a şi trebuit să 
fie închis, căci un aşa Sinod ciudat nu putea să meargă ! 

Vedeţi, de ce un astfel de Sinod poate să meargă dincolo, 
în Transilvania? Pentru că acolo, oricât de rai ar fi oamenii, este 
simțul că ei represintă o naţiune, si, represintand ceva, aceasta 
îi uneşte între ei şi-i înalță mai sus de valoarea lor personală. Dar, 
când un corp nu ştie ce drepturi are, — şi știe doar că e pus 
‘sa şicaneze Sinodul, — atunci toate ambițiile personale, toate 
disposiţiile ciudate, si chefurile, şi poftele vor ieşi la iveală. Se 
va vedea ! | 


Va să zică, prin această lege se poate stăpâni Biserica de la 
Ministeriul de Culte, şi, de almintrelea, în schimbările aduse în 
capitolul despre eparhii, se spun lucruri care pot să ne lumineze 
în această privință. lată ce se spune: 

Consistoriul permanent eparhial are trei membri, „numiţi 
.de episcop dintre preoții eparhiei sale, în înțelegere cu ministrul 
Cultelor“. Protoierii şi proiestosii se numesc si se destituie de chi- 
riarhi „în înţelegere cu ministrul Cultelor“. 

Eu mă întreb, după o astfel de alcătuire a Bisericii, ce poate 
face episcopul? Eparhia lui nu o poate conduce liber; jurisdicția 
asupra preoţilor nu o are: trebuie să o împartă cu alţii, caril 
majorează. Care e, deci, rostul episcopilor prin această lege? Ci- 
neva care a cetit legea, si care era foarte radical în părerea sa 
de mirean, zicea: eu aş suprima pe episcopi si Mitropoliti. A- 
cesta e resultatul firesc al legii ; era natural să se ajungă la aceas- 
tă conclusie ! 


Greşeala e că nu se judecă episcopii si Mitropolitii răi din 
punctul de vedere al persoanei lor rele, şi aceasta în legătură cu 
amestecul Statului, represintand politica de partid, in viata Bi- 
sericii. Ci s'a ajuns la această părere curioasă, ca arhiereii, epis- 
copii, Mitropoliţii trebuie ingraditi în dreptul lor si că Sinodul, — 
alcătuit până acum din Mitropoliti, episcopi şi arhierei —, că 
Sinodul acesta e rău în sine. Nu se poate o mai mare greșeală de 
apreciere în ceia ce priveşte causele de decădere ale unei Biserici. 
Si e natural, când se face această greșeală de apreciere, sa ajun- 
gem la formele in care se cuprinde reforma Bisericii românești, 
pe care o presintă d. ministru al Cultelor. 


D-lor, eu am isprăvit. Sântem aproape de ziua aceia in care 
oamenii isi cer iertare unii de la alţii. Dacă am insistat prea mult 
asupra prescriptiilor acestei legi, vă rog să mă iertati. Nu am fă- 
cut-o cu gând rău, ci ca să-mi îndeplinesc imperioasa mea da- 
torie de adevărat fiu al Bisericii creștine ortodoxe, de istoric al 
Bisericii noastre româneşti, de iubitor al tuturor chemărilor ei şi 
de apărător chemat al privilegiilor ei îndătinate şi legitime. 

Am zis. 

D-lor deputaţi, am numai o întrebare de făcut d-lui mi- 
nistru de Culte, în aprecierea generală a legii, — fiindcă e lege 
supt formă de modificări. Nu întru în discuţia legii acesteia; e 
tot în sensul politicii bisericeşti pe care a proclamat-o d. ministru 
și aseară și în care a căpătat asentimentul general, afară de un 
număr foarte redus de deputați. 

D. ministru își reservă dreptul să pedepsească foarte aspru 
pe acei dintre preoţi cari cer tarife mai mari. De sigur că preoţii 
nu trebuie să ceară tarife mai mari. Dar mă întreb dacă pedep- 
sele cuprinse în această lege cresc prestigiul preotului în satul lui. 
Cred că nu. Şi mă întreb dacă nu e mai bine să se lase în sarcina 
episcopilor pedepsirea preoţilor cari ieau tarife prea mari, de- 
cât să se amestece si aici Statul cu lista sa de penalitati. 

Dar nu acest lucru m'a îndemnat să ieau cuvântul, ci vreau 
să rog pe d. ministru să primească o modificare la articolul 20, 
care cuprinde alcătuirea Consistoriilor spirituale eparhiale. 

În Consistoriul acesta eparhial întră preoți. Preoţii sânt nu- 
miti de chiriarhi, de episcopi, în unire cu d. ministru de Culte. 
Aceasta este după politica bisericească a d-lui ministru, și eu nu 
mă amestec. Dar în Consistoriile eparhiale, cum întră preoții, 
de ce nu ar intra si egumenii, staretii din mănăstirile care se ga- 
sesc în eparhie ? 

Cred că nu este un motiv să despretuim feţe bisericeşti 
înalte ca acelea ale staritilor, si, dacă d. ministru ar consimti la 
o modificare, as fi multamit. 

LA RĂSPUNSUL LA MESAGIU 


(26 NOVEMBRE 1909.) 
Onorata Cameră, 


Nu poate să fie mai mare bucuria cuiva decât să trăiască. 
într'o tara fericită. De multă vreme nu primisem la începutul 
anului legislativ declaraţia că această tara a noastră este fericită, 
fericită supt toate raporturile. 

Am avut o bucată de vreme îngrijorarea că anumite eveni- 
mente recente, răscoalele ţărăneşti, ceia ce a urmat după dansele, 
greutatea elaborării operei de reforme care s'a pornit, dar nu a 
ajuns la capăt, că anumite împrejurări din politica externă, că 
anumite fapte foarte anormale într'o epocă ce se zice normală, că. 
toate acestea au făcut să fie cineva mai puţin fericit în România. 

Ei bine, căpătăm la începutul acestui an legislativ asigura- 
rea că ţara noastră este fericită, aşa cum o ştiam pe vremuri, că. 
tara aceasta are reforme prielnice, că reformele acestea se aplică, 
că aplicarea acestor reforme o să creeze în adevăr o eră nouă. În 
era aceasta nouă toate clasele, — o să vedeţi minune! —, toate 
clasele se vor putea înţelege, căci misiunea claselor sociale într'un 
popor nu este să lupte între ele, pentru ca tocmai din lupta so- 
cială să crească vitalitatea Statului şi a neamului, ci misiunea 
claselor sociale este să încheie un pact în fiecare zi şi să lucreze: 
în felul acesta, cu toată energia și cu tot patriotismul de care sânt 
capabile, pentru realisarea marii forte nationale. 

Va să zică, în interior merge foarte bine. Prin legile votate 
anul trecut, prin funcţionarii cei noi pe cari i-a căpătat ţara de pe: 
urma acestor reforme, prin prevederea şi energia Guvernului, 
este sigur oricine că în tara noastră lucrurile vor merge încă multă 

vreme tot aşa de bine cum mergeau înainte de răscoalele ţără: 
nești, cela ce se pare că insemneaza foarte bine. 

Mai aflăm din ceia ce ni se spune la începutul anului aces 
tuia, mai aflăm că relatiunile noastre cu străinătatea sânt abso- 
lut satisfăcătoare. 

Statul român este respectat pretutindeni, orice ar face. Sta- 
tul român are singur dreptul de a face toate greșelile închipuite 
şi neînchipuite, el va fi sigur că, fiind Stat românesc, nu se va 
tinea seamă de aceste fapte, si în afară situaţia lui, prestigiul lui 
nu vor fi atinse întru nimic. 

Dar Statul acesta, cred unii, nişte ideologi, nişte rataciti, 
Statul acesta este resultatul culturii nationale româneşti, al spi- 
ritului național românesc, creat odinioară, desvoltat prin munca 
stăruitoare a mai multor generaţii si ajungând să triumfe în aceas- 
tă întemeiare a Statului românesc. 

Dacă Statul românesc vine de acolo, dacă Statul românesc 
represintă acest lucru, apoi mai are, si în politica sa interna si 
in politica sa externă, mai ales în politica sa externă, un alt în- 
dreptar, după care trebuie să se conducă. 

Statul acesta românesc trebuie să-și aducă aminte că repre- 
sintă un neam, că, întru cât el poate să-l represinte şi întru cât 
poate să-i pregătească zile mai bune, trebuie să i le pregătească; 
și un Stat este cam greu să fie fericit, în ceia ce priveşte legăturile 
sale externe, din acest punct de vedere. 

Ei bine, o înţelepciune, cu care Dumnezeu a inzestrat pe 
toţi bărbaţii noştri politici, pe care unii o spun fiindcă sant mai 
putin modesti, iar alţii nu, ei bine, această înțelepciune cu care 
Dumnezeu a înzestrat pe bărbaţii noştri politici mai vechi şi pe 
cei de azi şi cu care să sperăm că va înzestra pe toţi bărbaţii noştri 
politici din România, face ca, în situaţiile cele mai grele în care 
se poate găsi un Stat, în situația unui Stat care are ca aliați pe 
dușmanii naţiunii pe care el o represintă, în această situație legă- 
turile noastre cu străinătatea să fie legături normale, să fie legă- 
turi satisfăcătoare, asigurătoare, de o așa natură, încât, nu numai 
orice Român din România să se bucure, dar orice Român care 
locuiește pe orice bucată de pământ românesc. 

Sant foarte bucuros că timpuri normale, că timpuri liniștite, 
timpuri asigurătoare s'au întors, că în Tara Românească nu mai 
există nicio problemă, nicio greutate, că putem să dormim pe 

aceiași comodă pernă pe care am dormit atâta timp, cu siguranţa 
că vom avea visurile plăcute ale omului care şi-a îndeplinit da- 
toria. 

Sânt foarte bucuros că de aici înainte nu va mai trebui să 
se facă acel apel vajnic la bunăvoința si patriotismul tuturor, ca 
nu mai departe decât acum câţiva ani, pentru ca, din această 
Eunăvoinţă si din acest patriotism, să resulte o Românie noua. 
Toţi au crezut că, atunci când s'a plâns, nu în localul acesta, ci 
în localul ce s'a dărâmat, fără să se dărâme după părerea mea și 
toate păcatele ce se adapostiau în acel local, toţi ni inchipuiam că, 
atunci când s'a plâns în incinta Camerei vechi, România nouă, 
pe care o promiseseră cu obrazurile pline de lacrimi, că România 
aceasta se va îndeplini. Dar cu puţină zăbavă, căci lucruri aşa 
de mari, şi la popoarele cel mai bine înzestrate, nu se fac de pe 
o zi pe alta. Oricât ar fi de sigur un Guvern de acţiunea sa lu- 
minată, din care nu scapă niciun fenomen al vieții nationale, ori- 
cât ar fi de sigur de talentele pe care le cuprinde, şi mai cu samă 
de puterea de muncă de care aceste talente pot să dispună, tot 
este mai bine să mai lase ceva de făcut și Guvernelor care vin 
pe urmă. Când s'a plâns, s'a făcut un fel de înțelegere între par- 
tide ca unul să înceapă, altul să urmeze, şi ceia ce a început unul, 
altul să desăvârşească. Dar puterile au fost aşa de mari, suma de 
muncă ce s'a cheltuit a fost asa de extraordinară, steaua favora- 
bilă care răspândește raze asupra acestui neam totdeauna a fost 
asa de plină de lumină, încât a ajuns un singur Guvern. Sia 
ajuns nu in cei patru ani cât trăieşte de obiceiu un Guvern, — 
predecesorul mieu la această tribună a făgăduit încă măcar 
patru ani Guvernului de fata: să trăiască sănătos! — dar ce 
anume ar putea încă să mai facă, după ce în doi ani lucrarea 
cea mare sa mântuit? 

Dacă Guvernul ar avea temperamentul care trebuie unui 
Guvern de reforme ar zice: mă rog, sau împlinit doi ani, noi am 
făcut minunile, România nouă este gata, vo dăm în primire şi 
vă cerem numai să păstraţi acest deposit şi să ni-l dati înapoi in 
aceiași stare în care lati primit dela noi. (Rasete. Aplause.) 

Dar se pare că s'au făcut amândouă minunile: pe de o parte 
minunea de a termina totul în doi ani de zile, pe de altă parte 
cealaltă minune, mai puţin explicabilă, de a mai avea nevoie încă 

de şase ani, probabil pentru a admira minunea care s'a săvârşit. 


(Râsete. Aplause). 


D-lor, ce anunță Mesagiul din anul acesta? O mulţime de 
legi foarte bune. Nu-mi trece prin minte să zic că nu trebuie să 
se asigure rămășițele pădurilor noastre, eu zic numai un lucru: 
că am început putintel cam târziu şi că acei cari au lucrat in 
pădurile acelea, înainte de a ne interesa noi de ele, nu o să ne 
lase să venim acum cu legea noastră spre a o aplica. Teoria legis- 
lativa ni-o lasă, aceasta este iarăşi sigur; orice se decretează prin. 
lege nu-i supără, dar noi avem îndatorirea de a nu-i supăra prin 
aplicarea legii. Aceasta constituie un caracter deosebitor al acti- 
vitatii legislative la noi. 

Tot aşa proprietarii păreau grozav de ameninţaţi prin legile 
agrare. Unii cari au fost mai tineri, cari aveau dreptul să fie mai 
naivi, erau indreptatiti în frica lor; cei mai bătrâni ştiau că nu 
trebuie să se supere, fiindcă legile acestea sânt făcute pentru opi- 
nia publică, nu pentru proprietari, si că, prin urmare, dacă le- 
gile nu se vor aplica, atunci se va zice: nu se aplică din causa 
dumnealor. Fără îndoială că din causa dumnealor şi, fără îndoială 
că nu li convin, și au dreptul să nu li convină, fiindcă sânt 
o clasă care-și are şi ea drepturile sale, cum isi au drepturile toate 
clasele supt un anumit unghiu, al interesului naţional superior. 
Va să zică, evident că din causa proprietarilor nu s'au aplicat 
legile acelea, cum e sigur că nu din causa ţăranilor. Cu toate aces- 
tea, s'ar putea şi din causa țăranilor, cari se zice că, în unele lo- 
curi, n'ar fi aşa de multamiti cu legile acestea, si mai că ar fi 
gata a se uni cu adversarii lor, proprietarii, ca să facă un fel de 
opositie neauzită, vrajmasa celui mai filantropic dintre Guverne! 
De sigur că legea nu se aplică din causa celor jigniti de dânsa. 
Dar ce fel de lege este aceia care lasă pe cel jignit de dânsa, il 
lasă în voia lui, s'o aplice ori nu? Ei bine, legea aceasta nu poate 
satisface nici pe un optimist, pe cel mai optimist şi îngăduitor, 
căci de obiceiu se înţelege altfel o lege: ea nu lasă pe cel atins de 
dânsa să facă tot ce vrea el, ci lasă se facă numai ce vrea legea. 

Uite, se vor mai fi speriat câţiva dintre arendasii evrei, cari 
au în însuşi patrimoniul lor de sentiment naţional ceia ce li trebuie 
pentru a se speria uşor, se vor fi speriat unii dintre arendasii cei 
tineri cu legea trusturilor. Bătrânii, însă, nu s'au speriat. Acela 
care se găseşte în fruntea lor, bărbat puternic, care se zice că 

întreţine o întreagă mişcare politică, acela a spus de la început 
că el nu se teme. Şi, vedeţi, acest bărbat înţelept, care, prin inte- 
lepciunea sa, a ajuns să aibă o situaţie excepţională în Nordul 
Moldovei, pe care nu văd cine i-ar fi contestat-o şi, mai ales, 
cine ar putea să i-o iea, acest bărbat, o glorie a României contem- 
porane, care nu întreprinde nimic din punctul de vedere al bene- 
ficiilor pe care le revarsă asupra acestei tari, acest bărbat, cu- 
noscând lumea si filantropia Guvernelor române si cât tine la 
noi emotiunea unei răscoale, — în această fericită tara, zicea: să 
se voteze legea trusturilor: eu voiu continua tot ca mai înainte !. 

O gazetă zicea că i se va arăta graniţa. Păcat, ar fi o pier- 
dere mare; mi se pare că, din potriva, si prin el s'a arătat granița 
unuia dintre d-voastră, unui deputat, expulsându-l dintro tara 
vecină, pentru discursuri ţinute în Parlamentul român, fără ca 
Guvernul român să aibă punctul său de vedere în această chestie. 

Prin urmare, d-lor, nici legea trusturilor n'a jignit pe nimeni 
şi, dacă s'a speriat cineva, s'a speriat degeaba. 

Sânt alte legi care se anunţă acum şi care sânt bune, dar 
tot cu aceiaşi reservă pe care am fost silit s'o fac la legile anunţate 
altă dată si care s'au votat şi care acum, din causa fluctuatiunii 
vremurilor si a lipsei de filantropie care domnește in aceasta tara, 
nu se aplică. 

Cine s'ar gândi astfel că este rău ca o cale ferată să meargă 
de la Tulcea la Constanţa? Te miri de ce n'a mers mai înainte; 
ne speriem de Ruşi și ne speriem de Bulgari. A venit vremea 
să nu ne mai speriem de niciunii, şi, fiindcă motivul de împiede- 
care a dispărut, linia care să unească acele două Capitale de judeţ 
se va face. 

D-lor, dacă este vorba ca un Guvern să rămână la putere 
în vremuri extraordinar de grele, un Guvern care a făgăduit re- 
forme mari, care asigura că va transforma România, poate să ră- 
mâie după ce s'a îndeplinit opera lui de reforme numai ca să facă 
linia ferată Tulcea-Constanta? (Ilaritate.) Mi se pare că nu e 
destul motivul. Oricare partid ar fi în stare să o facă. lată, par- 
tidul nostru, atât de tânăr (ilaritate), iea angajamentul solemn, 
dacă va fi chemat la Guvern, că va îndeplini tot mesagiul din 
anul acesta (mare ilaritate), şi voiu face şi linia ferată Tulcea- 
Constanţa. 

O voce: Sa va cedam locul. (Ilaritate.) 

D. N. Iorga: Dacă toţi vor fi de părerea d-tale şi dacă aș 
avea şi partisani! (Ilaritate.) 

Apoi se mai anunță încă o lege, o lege care va schimba, 
cum se zice într'o românească mai stricată, asieta impositului, ţara 
aceasta având privilegiul în materie de imposite că se deosebește 
prin aceia că acela care are, nu dă şi cine n'are dă. (Ilaritate.) 
Principiu foarte frumos şi creştinesc, care este bine să domnească 
multă vreme într'o tara fericită, cum e a noastră. Şi dovadă ca 
principiul acesta este încă şi foarte democratic, este că un bărbat 
care face mișcare şi agitație democratică în ţară la noi este acela 
care a sanctificat cel din urmă acest luminos principiu de econo- 
mie financiară: să dea ţăranul, fiindcă n’are si e deprins, boierul 
să dea mai putin, fiindcă are mai mult şi e mai putin deprins să 
dea. Se zice că se va revedea socoteala. Să dea Dumnezeu să se 
revadă! Este întrebarea însă, când se va revedea, si cum. 

Ştiţi, când o lege atinge cifre, când sânt persoane care stau 
în dosul cifrelor, este permis oricui să aibă puţină îngrijorare. In- 
teresele celor cari plătesc puţin, este cine să le apere; interesele 
celor cari plătesc mult, nu văd cine ar putea să le apere. Nu văd 
pe cei treizeci de deputați țărani ai Colegiului al treilea, ci văd 
numai câţiva deputaţi ai Colegiului al treilea, foarte buni guver- 
namentali, cari au aplaudat mesagiul din anul acesta și nu mă 
îndoiesc că vor veghia, — tocmai pentru că sânt puţini —, cu 
vitejia şi priceperea politică datorită, între altele, şi portului fru- 
mos pe care l-au adus aici, în Cameră, vor veghia ca această mare 
transformare financiară să se îndeplinească, ca ţăranul să fie re- 
dus la situaţia nenorocită din țările nenorocite, adecă de a nu plăti 
mai mult decât ar trebui şi să părăsească situaţia fericită de a 
plăti mai mult decât s'ar cuveni şi adese- ori mai mult decât 
poate. 

D-lor, ar fi foarte greu să enumere cineva toate legile aces- 
tea speciale ale celui mai lung dintre mesagii, care dovedeşte, prin 
lungimea lui însăşi, care este zorul de munca și puterea de activi- 
tate a Guvernului. Dar vom zice: de si foarte frumos si foarte 
cuprinzător, — şi nimeni nu se poate ridica împotriva punctelor 
pe care le cuprinde, — este totuși această mică greutate: ce faceţi 
cu făgăduiala cea mare? Căci, după unii, făgăduiala este indepli- 

nită, iar dupa cei mai multi, cari nu sânt aici, şi nu pot vorbi, 
făgăduiala nu este îndeplinită. 

Guvernul are fara indoiala mijloacele sale de investigatie, dar 
şi noi, particularii, putem să avem mijloace de informatiune şi 
‘a ştim care legi se aplică, şi care nu. Durerea omenească este vor- 
ibareta, si cine simte nemultamire caută pe cineva căruia să-i 
“spuie motivele nemultamirii sale. 

Prin urmare, am vorbit şi eu cu destui oameni din diferite 
colţuri ale țării, si ei mi-au spus că legea d-lui Stelian se aplică, — 
s'ar putea aplica şi mai bine; dar se aplică; dar cglelalte legi se 
aplică în așa fel, că era mai bine înainte. 

Iată, jandarmul salvator, pe care d. şef al Guvernului îl pu- 
nea alături de preot, de învățător si de notar la congresul bănci- 
lor populare de la Galati, se pare tă nu ar avea calităţile care se 
cer de la un blând reformator al satelor. Se pare că atentiunea lui 
este împărțită între binele ţăranului si al soţiei acestuia si între 
animalele domestice ale ţăranului. Este greu, domnilor, să întru- 
nească aceste trei condițiuni, şi ar fi bine, întru cât priveşte ele- 
mentul femenin si gospodăria ţărănească, să se lase in sama so- 
tului si a stăpânului acelei gospodării (rasete). 

Va să zică o lume întreagă săracă, necăjită, zice că tot ar 
mai trebui să se schimbe România veche ca să semene cu cea nouă 
care s'a făgăduit formal de toată lumea în 1907. Şi nu a fost o 
făgăduială pe care să o facă numai un ministru si ceilalţi, tacand, 
să o aprobe, ci au făgăduit-o toate partidele şi pe urmă Măria Sa 
Regele României a pus iscălitura sa pe un manifest care faga- 
duia o refacere a României în ce privește elementele de căpete- 
nie ale vieţii sale întregi. 


Asa ceva nu s'a facut, și, când lumea cere și Guvernul ras- 
punde cu linia ferată de la Tulcea la Constanta şi cu scăparea 
ultimelor rămăşiţe ale pădurilor noastre și mai revine cu proiec- 
sul de Colegiu unic la alegerile judeţene, unde votează așa de pu- 
tina lume, — şi are de ce să voteze aşa de puţină lume, căci știu 
ei cam cât fac Consiliile județene, — atunci poate întreba cineva: 
Guvernul, când a făgăduit să dea România nouă, era sincer ori 
nu era sincer? Nu fac insultă Guvernului să spun că în momen- 
tul acela nu era sincer. Sincer era. Aceia cari au plâns, au plâns 
lacrimi adevărate, nu le-au adus de acasă. Plânge omul de te miri 

ce, dar ce, nu era atunci de plâns? Si lacrimile au fost în ochi: 
tuturor. Socot momentul acela, nu ca un moment de fatamicie, 
— poate ca fatarnicia a început când s'a luat batista ca să se 
ducă la ochi, căci acesta este momentul când fățărnicia începe 
pentru aceia cari plâng, dar, înainte de a scoate batista, sinceri 
erau cu toții. Şi sincer era Guvernul. Se putea să nu fi fost sincer 
în momentul anterior reformelor? Putea să puie altfel semnătura 
Suveranului, împotriva Constituţiei, o măsură supremă revolu- 
tionara de siguranţă naţională, să angajeze pe Suveranul țării prin 
iscălitura sa pusă la capătul unui program de reforme? Şi refor- 
mele acestea trebuiau poate să fie presintate cu mai multă serio- 
sitate şi aplicate cu mai mult simț de datorie între altele şi fiindcă 
ele erau garantate, si ca legiferare si ca aplicare, prin însăşi iscă- 
litura Suveranului ţării. 

Prin urmare a fost un moment de sinceritate, a fost un mo- 
ment de întoarcere adevărată, cu căință, asupra unui păcat ve- 
chiu, un moment de dorință lăudabilă de a transforma România, 
de a o face din ţara câtorva mii de oameni, o ţară a tuturor lo- 
cuitorilor săi de rasa, de limba, de datina noastră. Şi, cu toate 
acestea, intenţia s'a dus ca fumul, s'a împrăștiat. 

Care să fie causa? 

D-lor, causa este că un Guvern liberal nu putea să facă acele 
reforme. Vedeţi, a fost o mare greşeală din partea unui Guvern 
alcătuit din oameni capabili, cu un şef care era cel mai experi- 
mentat și mai muncitor bărbat al țării, a fost o gravă greşeală din 
partea acestor oameni că au primit să îndeplinească această operă. 
Fiindcă partidul liberal-national nu putea să îndeplinească o ast- 
fel de operă. Fiecare partid, oricât ar dori, — şi acesta este un 
fenomen care se întâlneşte numai la noi, — oricât ar dori să fie 
bun pentru oricine, sa satisfacă nevoile tuturor claselor, să inde- 
plinească toate cerintile de dreptate, sa fie la îndămâna oricui, 
să multameasca pe oricare, ei bine, un partid represintă totuşi 
clasa pe care el se razimă. Şi care e clasa pe care se razimă par- 
tidul liberal, chemat să facă reformele în folosul clasei rurale? 

A fost un timp când partidul liberal, în ceia ce priveşte or- 
ganisarea lui si perspectivele lui de viitor, nu era mult mai tare 
decât ceia ce represint eu la această tribună, în afară de un cu- 
rent în opinia publică. Ion Brătianu la 1848, și multă vreme după. 
aceia, si tovarășul său credincios, atâta timp cât i-a fost credin- 

cios, Rosetti, si unul şi altul represintau numai o aspiratie nobilă 
de natură sentimentală, o dorință a unor suflete bune, a unor in- 
teligente patriotice de a transforma România boierească dinainte 
de 1848 într'o nouă Românie. Multă vreme, nici unul, nici altul 
nu au fost bărbaţi politici amestecați în conducerea afacerilor de 
Stat. Mi se pare ca la 1877 pentru întâia oară Brătianu si Ro- 
setti au avut un Ministeriu care se poate zice că era al lor. De la 
1848 până la 1877 înseamnă însă o aşteptare de peste douăzeci 
de ani, o lungă așteptare. 

Acum în douăzeci de ani si cel mai sentimental dintre ro» 
mantici se convinge de un lucru de care ne-am convins și noi de 
la început, dar nu e păcatul nostru că nu ne-am putut întări po- 
trivit cu această convingere. Anume ei sau convins de aceasta: 
că şi cele mai nobile și cele mai frumoase curente politice dintr'o 
tara, cele mai bune intenţii ale unor oameni eminenti, cel mai mi- 
nunat program de reforme al unui cugetător puternic, pentru ca 
să aducă folos, pentru ca să se coboare prin fapte în viata reală, 
trebuie să se sprijine pe interesele unei clase. Brătianu avea în 
fata lui pe boieri, foarte bine organisati, cu o tradiţie politică ve- 
che de mai multe secole, tradiţie politică răzimată pe muncă şi pe 
jertfe. Nu se poate zice că vechea noastră boierime a fost o spumă 
netrebnică, pe care să o poată cineva înlătura cu despret. Daca 
noi am admis si întărit această clasă socială, am admis-o si întă- 
rit- pentru serviciile pe care le-a adus acestei natii. 

Dacă boierimea de azi nu poate să ceară același lucru, e că 
nu vedem serviciile pe care a putut să le aducă ea culturii şi idea- 
lului naţional. Căci, dacă, odată, rolul boierilor şi bogatilor unei 
tari era în fruntea oștilor, rolul boierilor si bogatilor unei tari azi 
e în fruntea mișcărilor culturale, prin care se întreţine sufletul 
unui popor şi se pregăteşte viitorul lui. În saloanele unde se vor- 
beste frantuzeste şi în toate oraşele de băi, îi vedem; nu-i vedem 
însă în fruntea mişcărilor culturale prin care se pregătește altă 
Românie, mai întinsă şi mai puternică: acolo nu-i vedem. 

La 1848 însă era altfel. Ion Brătianu avea înaintea lui, va sa 
zică, puterea unui mare partid politic, a unui partid răzimat pe 
jertfă şi muncă, a unui partid respectat pentru această jertfă si 
muncă. 

Pe ţăran nu se putea răzima. "Țăranul nu avea nicio valoa- 
re politică, si, din nenorocire, nici astăzi ţăranul nostru nu are o 


www.cimec.ro 


326 N. IORGA 


adevărată valoare politică. Valoarea aceasta politică trebuie să-l 
ajutăm să o. capete, nu să-i combatem încercările de a o căpăta. 

Nu se sprijină băncile populare pentru a le confisca, ci sz 
sprijină băncile populare pentru ca ele să sprijine la rândul lor, 
în chip solid şi real, acvivitatea politică, care de jos să desrobeasca 
clasa țărănească, căci numai așa, si nu prin pomană, se ridică o 
clasă socială. Dar este datoria oricui se amestecă în viaţa 
de Stat să sprijine ridicarea unei clase interesante din punct de 
vedere naţional, căci prin această ridicare serveşte înaintarea și 
izbânda finală a idealului național însuşi. Aceasta este clasa cea. 
mai mare, cea mai plină de energii nouă, şi acolo trebuie să gă- 
sim puteri nouă pentru viitor. Şi, cu cât vom munci mai mult 
pentru a pregăti ceasul ei, cu atât vom apropia si ceasul triumfu- 
lui ultim al aspirațiilor nationale din aceasta tara. 

Va să zică la țărani nu se putea adresa I. Brătianu. S'a adre- 
sat la burghesie. 

În Moldova era ca burghesie un neam care nu ne putea aju- 
ta, si ar fi de dorit să nu ni fie niciodată de niciun ajutor. 

În Muntenia însă era o burghesie românească, dar fără con- 
sistenta, fără ambiţie politică. Burghesia din Muntenia trebuia 
chemată de partidul liberal de atunci la viaţa politică. Şi, în ade- 
var, prin silintile lui Ion Brătianu, făcute însă nu fără ajutorul 
produsului muncii nationale intregi, prin silintile lui I. Bratianu 
s'a putut întemeia o clasă burghesa cu caracter politic, clasă care: 
să fie în stare a-l sprijini, şi, sprijinită de el, ea a ajuns să-l spri- 
jine în acţiunea lui politică. 

Neva costat cam scump crearea acestei clase. S'a facut cam 
răpede și nu are nimic din tradiţiile de muncă, de conştiinţă şi de 
valoare proprie pe care le are burghesia de aiurea. Vedeţi, în 
Franţa, Revoluţia o fac ideologii, visătorii şi romanticii, dar ştiţi 
că acolo ei au găsit imediat clasa socială gata formată pe care 
să se poată răzima. | 

La noi nu era aceasta. A trebuit să se creeze clasa aceasta 
cu banii noştri ai tuturora, şi cu consecinţe pe care le-am plătit 
scump cu toţii, în dauna clasei rurale şi a celei aristocratice. 

Astfel a putut să se creeze la noi o nouă clasă pe care s'a 
răzimat partidul liberal. Şi, de câte ori a fost nevoie ca interesele: 
burghesiei să fie satisfăcute, de atâtea ori lumea s'a adresat la. 
partidul liberal, care se răzima pe această burghesie. 

Dar Ion Brătianu, într'un moment, a dispus de aceasta tara 
întreagă şi, dispunând de tara întreagă, şi-a închipuit că, decât 
să guverneze partidul liberal răzimat pe o singură clasă, este mai 
bine să guverneze razimanduvse pe toate clasele. A început să se 
creadă un om providential, în afară de care nu se poate face ni- 
mic bun in tara. Atunci a asimilat si pe unii şi pe alţii şi, într'un 
anume moment, rămăseseră puţini conservatori, si mai toată lumea 
care făcea politică, mai toată lumea care valora ceva în politică, 
a fost strânsă în jurul lui. Partidul făcut de el a fost foarte mare, 
însă a strâmbat conceptiunea normală a politicei. A mai făcut 
cineva asa în Italia, și, de pe urma acestei acţiuni, împotriva. des- 
voltării fireşti a partidelor, a resultat acest haos în care se zbate 
şi astăzi Italia politică, fiindcă Guvernele sânt compuse totdeauna 
cu greu din alcătuirea împreună a unor elemente care nu au nici 
un fel de legătură mai veche între ele. 

De atunci s'a introdus la noi obiceiul partidelor pentru ori- 
cine. Întâiu partidul liberal a devenit un partid pentru oricine, in- 
diferent de proveniența sa socială, indiferent de aspiraţiile sale, 
indiferent de felul cum înţelege să se desvolte ţara noastră. 

Celalt partid a făcut şi el tot așa. 

Partidul conservator se tinuse o bucată de vreme în vechile 
sale tradiţii, întru cât se poate vorbi de vechi tradiții, dupa ce 
partidul conservator primise partidul junimist, care nu a fost 
un partid tocmai respectuos fata de tradiţiile vechi, ci un partid 
de rationalisti. 

Vechiul partid conservator a mers o bucată de vreme cum 
era obișnuit, dar, ajungând la putere, şi-a zis: De ce să fim noi 
la guvern şi să nu facem ceia ce s'a făcut de Ion Brătianu, de ce 
să nu primim pe toată lumea, să nu fim partidul pentru orice ne- 
voi, de ce să nu fim un partid care să represinte armonia socială, 
şi, realisând armonia socială, să fie un element de ordine, — or- 
dinea trebuind să ţie societatea cu sila în armonie? 

De câtva timp nu auzim decât armonie socială. Toate cla- 
sele se infratesc, aşa de dulce este armonia socială. Ca teorie, este 
o teorie nouă. Vedeţi, în vremurile vechi, circulau mai puţine cu: 
vinte mari. Eu, care nu mai fac parte dintre tinerii cei tineri, ra- 
mân une ori mirat de marele număr de formule abstracte ce au 
invadat discuţiile politice. Este uimitor cum o formulă se găsește 
la capătul fiecării frase. Formula este bună când resumă realita- 

tea, formula este rea cand inlatura realitatea, cand se tine in cer: 
cul vrăjit al cuvintelor luate din cărţile francese, din revistele 
francese și ziarele francese, care alimentează gugetarea noastră po: 
litica. 

Si, odata ce partidul liberal a facut asa cu raliatii, cu asi- 
milatii săi, — cum vrea cineva să numească această categorie a 
călătorilor politici, a pribegilor peste graniţe care devin incomode 
pentru anume interese si anume ambiţii —, odată ce a facut asa 
partidul liberal, și dupa el partidul conservator, sa urmat si 
de unul şi de altul, şi acum se urmează tot aşa, căci sistemul este 
potrivit pentru interesele electorale. Ba s'a găsit un al treilea par- 
tid care a fost mai larg decât partidul liberal şi partidul vechiu 
conservator, un partid în sfârşit fără pașaport (ilaritate). lată, 
prin urmare, în felul acesta, o noua viata politică constituită. Si 
îmi pare rău că această viata politică nouă sa constituit, fiindcă 
din această constituire a noii vieţi politice resultă o necontenită 
confusiune. 

D-lor, dacă partidul liberal ar fi fost un partid al burghe- 
siei, toată lumea ar fi știut că nu se putea aştepta de la partidul 
liberal, în Mart 1907, ca el să dea reforme agrare. Dacă partidul 
conservator ar fi fost un partid al marii proprietăţi rurale, foarte 
respectabil, dintr'o mulţime de puncte de vedere, — este forma 
cea mai firească a silintilor muncitorilor pământului atâta timp 
cât proprietatea mică nu se poate întinde, generalisa şi întemeia 
bine, — dacă partidul conservator ar fi represintat deci proprie- 
tatea mare, lucru firesc, si n'ar fi pretins că represinta si burghe- 
sia, — şi proprietatea mică, şi tot ce vrei, — ar fi ştiut Măria Sa, 
în Mart 1907, când Măria Sa avea cuvântul, ar fi ştiut că nu 
se poate adresa nici partidului conservator ca să îndeplinească 
opera de reforme. 

Voci La cine să se fi adresat? 

D. N. Iorga: Mă rog, puţintică răbdare: vin acolo numai 
decât. Când o anumită operă trebuie să se îndeplinească de par- 
tide, si partidele nu sânt potrivite pentru a îndeplini aceasta 
operă, atunci, — cum s'a întâmplat lucrul şi in Austria şi aiu- 
rea —, atunci se face un Ministeriu de funcţionari, ori un Mi- 
nisteriu de persoane cu autoritate, cu vrâstă, cu experiență poli- 
tică, care Ministeriu durează atâta vreme cat trebuie ca sa inde- 

plineasca opera pe care, din causa legaturilor lor de clasa, parti- 
dele organisate nu o pot savarsi. 

Si pe urma ati fi venit d-voastra, liberali si conservatori, si 
vechea lupta eleganta din florete, lupta al carii teatru e aici, si a 
cării scenă este locul de unde vorbesc eu, lupta aceasta sar fi 
continuat după cavalereasca tradiţie de odinioară. Fiindcă noi 
sântem unul din cele mai bine crescute si cele mai corecte Parla- 
mente din Europa. Nesuflând vântul intereselor reale, aici nu se 
petrece ceia ce se petrece în Parlamentul din Pesta sau Parlamen- 
tul din Viena; ne ocrotim unii pe alţii, ne măgulim unii pe alții, 
ca totdeauna când o Adunare are un caracter mai mult acade- 
mic, cum îl are Parlamentul român. Academia politică ar fi venit 
din nou, cu cele două impartiri clasice ale sale, după ce opera de 
reforme s'ar fi îndeplinit. 

Ei bine, urez ca, măcar de acum înainte, dupa ce sa văzut 
că partidul liberal, cu toată bunăvoința, nu poate să indeplineas- 
că marea operă de reforme, măcar de acum înainte să se caute 
alte drumuri în ceia ce priveşte politica internă. 


Dar alte drumuri nu trebuie căutate numai în politica in- 
ternă, ci trebuie căutate neapărat și în politica externă. Dlor, 
când au izbucnit răscoalele țărănești, când, într'un moment, gra- 
tie marii experienţe şi luciditatii de spirit a guvernantilor nostri, 
şi-au închipuit unii, — dacă se poate o așa rătăcire!, — şi-au în- 
chipuit că această Românie poate să piară dintr'o zi pe alta, — şi 
nu piere asa uşor România, d-lor, fiindcă s'au răsculat câteva 
sate— ; când s'a spus, s'a strigat vorba aceasta: se poate ca Roma- 
nia, întemeiată cu atâtea jertfe, să piară ca ilusia unui visător; 
când s'a vorbit de intervenţie străină, d-lor, — nu ne-am temut, 
după cât îmi aduc aminte, de o intervenţie rusească în România, 
ci a fost vorba de altă intervenţie: a fost vorba de intervenția 
bunilor noştri aliaţi, de intervenţia Austriei. Este un domn în 
Craiova, care ocupase o funcţie înaltă și spunea aceasta prin ga- 
zete, în auzul tuturor, că d-sa avea informaţii positive cum că 
oastea austriacă era să între in tara si să isprăvească odată cu 
noi! Și s'au mai trimes atunci şi oarecare scrisori, care era foarte 
bine dacă nu se trimeteau, sau, dacă s'au trimes, era bine să nu 
se fi aflat că s'au trimes. 

Va să zică, un moment, s'a putut crede că aici in România 
poate să intervină Austria... cu bunii nostri vecini, Ungurii, ca 

să restabilească ordinea. Si atunci îmi aduc aminte că, in mijlo- 
cul fricii partidelor, un ofițer român, si nu un entusiast, o fire 
rece, dintr'o familie care a jucat un mare rol în alcătuirea Ro- 
mâniei moderne, şi care se găsia în apropierea cuiva care nu-l în- 
vatase să arunce cuvinte necugetate, zicea ca, dacă s'ar întâmpla 
una ca aceasta, rostul oștirii române n'ar fi să aştepte oștirea 
austriacă pentru ca să potolească răscoala, ci rostul ofiţerilor ro- 
mâni ar fi în fruntea oricui ar veni, pentru ca, la graniță, să 
apere teritoriul national în contra bunilor nostri vecini. 

De Austria s'a vorbit ca de restabilitoarea ordinii în Roma- 
nia; dar ce fel de alianţă este aceasta şi ce fel de prietenie este 
aceasta care urmărește dificultăţile ce se pot ivi la noi si care ga- 
seste că se poate să se facă azi cu România, se poate să se facă 
azi între Carpaţi si Dunăre ce voise să facă în veacul al 
XVIII-lea, cu boierii și cu cărturarii de atunci? 

Nu, d-lor, relele noastre le vom drege noi, la străini nu vom 
face apel, si nu vom îngădui niciodată bunilor nostri aliaţi să se 
amestece aici şi să facă ordine, fie în interesul lor, fie în intere- 
sul unei clase care s'ar simţi jignit la noi în ţară. 

Si a mai trecut vreme după această experiență destul de in- 
teresanta, după intenţia care n'a fost desmintita de vecinii nostri, 
cari au lucrat mai târziu în acest sens, ca să adauge Bosnia şi 
Herţegovina, — la ce, te întrebi?, la Ungaria sau la Austria?, 
chestia rămâne încă neresolvată, căci dreptul nu e nici al uneia, 
nici al alteia: dreptul e al rasei care locuiește acolo şi căreia i se 
datoreşte toată munca trecutului. Şi s'a dovedit atunci că Aus 
tria, când este vorba de dreptul unei natii, nu alege între duş- 
mani şi prieteni, între aliaţi şi nealiati. Deci a trecut vremea si noi 
am persistat în politica de prietenie cu vecinii de la Apus, cu ve- 
cinii europeni, moderni. Anul trecut, tara întreagă protesta con- 
tra alianței cu dânşii. Veţi zice: cei ce nu înțelegeau! Dar erau 
persoane care sânt în măsură să înțeleagă şi durerea şi-o înțelege 
fiecare în totdeauna, — alte lucruri poți să nu le înţelegi, dar 
durerea ţi-o ştii de unde vine. S'a vorbit anul trecut şi în Cameră 
de caracterul prza strict şi prea zădarnic al acestei alianţe care 
samănă cu o vasalitate, alianţă in care noi sântem cei tarati si 
intrebuintati pentru scopuri ce nu sânt ale noastre. 

Se credea un moment că, în adresa din anul trecut, o să fie 
o întorsătură de frasă cu un anume înțeles. Adresa din anul tre- 

cut a fost făcută de partidul, sau gruparea pe care, în Moldova- 
de-sus, o cuprinde momentan partidul liberal. 

Gruparea aceia credea să inghita partidul liberal acolo, si par- 
tidul liberal crede să poată trăi alături de ea si cu ajutorul acestei 
grupări. Este gruparea poporanistă, care nu e naționalistă, ci po- 
poranistă, fără vre-o deosebire aşa de strictă de la o naţiune la 
alta. Oricum, fiind grupare nouă, oameni tineri, pretenţii mari 
(surâsuri), în adresa aceasta de anul trecut credeam că o să fie 
o indicație. N'a fost, ci, din potrivă, sa observat ca un fel de 
frică cum că și în această lipsă de indicație sar putea ascunde 
cine ştie ce tendinţe de a o da, şi şeful acestei grupări, colegul 
mieu ca profesor de Universitate, d. Stere, scria un articol ca să 
arăte că aşa sântem lăsaţi de Dumnezeu pentru a merge cu orice 
pret totdeauna cu Austria, ceia ce înseamnă: în urma Austrie: 
După aceia, când Adresa s'a presintat unde trebuie să se presinte, 
o indicație de sus, care poate părea tot asa de putin constituția” 
nală ca şi manifestul de politică internă din Mart 1907, a spus: 
politica României are tradiţii, tradiţii care nu trebuiesc atinse cu 
niciun pret, fiindcă altfel ne-am alege cu pagubă. Pagubă avem 
insă si astăzi, şi, cu toate acestea, am rămas cu vechile noastre 
legături de alianță. 

Unde o avem? Unde voiti, adecă şi aici. Când se va vota 
convenţia comercială nouă, se va vedea mai bine această pagubă: 
dar mai ales paguba se vede dincolo. 

Veţi zice: ce are a face? Sant Români supuşi Austro-Un- 
gariei. Austro-Ungaria îi are în seamă, ea-i îngrijește parinteste, 
si noi n avem dreptul să ne amestecam, nici de la această tribună 
nu e voie să se vorbească de dânşii. Când se vorbeşte de politica 
externa, are dreptul cineva să vorbească de toţi factorii cari joacă 
un rol în politica externă. Nimeni nu cere, nici cel mai tânăr din- 
tre tineri, nici cel mai entusiast dintre entusiaști, necum un pro- 
fesor de istorie, nimeni nu cere, deci, ca, în Mesagiu, sau în ras- 
punsul la Mesagiu, să se spuie anume lucruri lămurit. Lucrurile 
acestea, când se spun lămurit, au urmări. 

Nu santem in măsură să tragem aceste urmări. Când Vic- 
tor-Emanuel, regele Sardiniei, a declarat în Parlamentul din Tu- 
rin că sânt suferinti italiene la care inima unui rege italian nu 
poate să rămână nesimtitoare, ştiţi ce a urmat peste câteva lun: 
de zile. Nimeni nu zice să se facă aceasta. dar România este o: 

aliată, se pare prețioasă, — imi inchipuiu, de vreme ce aleargă 
toată lumea după noi, cu fel de fel de excursii militare în amin- 
tirea luptelor ruseşti de odinioară cu Turcii, cu fel de fel de in- 
vitatii la Viena, cu fel de fel de numiri în Ordine înalte ale ta- 
rilor din Europa centrală; îmi inchipuiu că vom fi valorând ceva, 
— si îmi închipuiu că ne-am putea lăsa mai greu, putintel mai 
greu în anumite momente, — nu mult, numai atât cât să se simtă 
că ne putem lăsa mai greu. 

Totdeauna, — căci de aceia există diplomaţi pe lume, si de 
aceia noi plătim diplomaţi —, totdeauna un Stat care represintă 
un principiu are dreptul, și are putinţa, să facă pe alții să simtă 
de câte ori acest principiu este jignit. De sigur că nu umblă cine 
va prea mult după iubirea Românilor şi după alianța credincioasă 
a României când strică, împotriva statutului Bisericii ortodoxe 
din Ardeal, două alegeri episcopale una după alta. Nu umbla 
cineva după iubirea Românilor și după alianţa cu România, când 
admite ca, în şcolile unde învață copiii români, în şcolile acestea 
să li se predea catehismul şi rugăciunile în ungureşte. (Aplause.) 
Si nu umblă cineva după iubirea acestui popor si după alianţa 
trainică cu România, — lucruri legate în ele, — atunci când, la 
plângerea basată pe statutul organic al Bisericii ortodoxe din Ar- 
deal, la interzicerea din partea autorităților episcopale de a se în- 
vata catehismul si rugăciunile în ungureşte, se răspunde de la lo- 
curile „prea-înalte“* cu stricarea unei hotariri sinodale, cu desă- 
varsire legală. Şi, iarăşi, ne întrebăm ce fel de alianță este aceasta 
şi cât valorează această prietenie a noastră, — care știm noi cât 
valorează în adevăr, — când, în tratatul de comerț care se va în: 
fatisa în curând voturilor noastre, se dă lovitură de moarte legă- 
turilor care există între Românii de dincolo si cei de aici, prin 
continua imigrație a păstorilor ardeleni, a Mocanilor. S'a ridicat 
aceasta chestie, si a venit un comunicat al Guvernului, care a zis: 
nu se jignesc, cii dăm numai pe seama Ungurilor. Nui indem- 
nam pe Unguri sa fie împotriva lor, dar, dacă n'or vrea sa fie 
buni, ei bine, atunci vor fi răi, şi noi nu ne amestecăm în această 
daraveră, în această ceartă între Unguri şi Români! Noi o să li 
dăm drumul Mocanilor în tara. Dar, dacă nu vor voi să-i pri- 
mească Ungurii înapoi, atunci aceasta-i priveşte pe dânşii. D-voas 
tră ştiţi însă, d-lor, că imigrația Mocanilor nu se poate face de 
cât supt două condițiuni: să-i laşi să treacă aici şi să-i laşi să 

se intoarca inapoi. Care o sa mai fie Mocanul care va vrea sa 
vie la noi, atunci cand ştie că, la întoarcere, o să-l oprească Un- 
gurii! 

Deci, când este vorba de tratate de comerț, noi plătim ca 
Turcul. Când este vorba de viata culturală si religioasă a Ro- 
mânilor de dincolo, tot noi plătim! Aceasta se pare că ar fi sin- 
gura alianță de care se socoate a fi vrednic neamul acesta. Însă 
eu cred că el nu este vrednic numai de această alianță, sau cel 
putin nu este vrednic de o alianță în aceste condițiuni. 

D-lor, o alianţă nu înseamnă robie, şi aici nu avem de luat 
invataminte de la cine ştie cine, ci trebuie să reluam invatamin- 
tele de la Domnii noștri de odinioară, atunci când vecinii noștri 
ne numiau ,,Valahi perfizi”'. Căci, dacă ni s'ar zice si azi tot ast- 
fel, aceasta înseamnă că o să avem cunostiinta de interesele noas 
tre, înseamnă că n'o să ajutăm pe nimeni de cât pe acel care ne 
va ajuta. Si, decât să primim, de nu ştiu câte ori, de la Viena cer- 
tificate de bună purtare, mai bine să se lipească pe fruntile noas- 
tre certificatul de istetime politică si simț politic ce se lipia pe 
fruntile Domnilor de odinioara! 

Cand un Stat este slab ca al nostru, când acest Stat are dus 
mani in vecinii sai, cand acesti vecini tin diferite teritorii locuite 
de Români, teritorii asupra cărora Românii au drepturi istorice 
care se resolvă în situaţia lor culturală de azi, ei bine, Statul acesta 
nu mai poate să facă pe amorezul de inimă albastră, zicând: dra- 
gostea mea este fără sfârșit! (Ilaritate.) 

El trebuie să se uite in toate părţile şi fiecăruia să-i dea în 
măsura în care i se dă. Am auzit aici în Cameră, — cândva, de 
mult, pe cineva care zicea: imi dai, iti dau! Ei bine, dacă aceste 
vorbe au valoare în politica internă, cu atât mai mult trebuie să 
introducem aceste cuvinte si in politica externa. Si cred ca inte 
lesul acestor cuvinte ar fi mai onorabil si mai folositor acolo de 
cat aici. 


D-lor, incep acum a treia parte a acestei scurte cuvantari, 
si am incheiat. 

Cand Guvernul liberal a venit in Mart 1907, el nu avea 
numai datoria de a da adevarate reforme, si, daca el nu putea sa 
le dea, atunci n'avea decât să nu primească situaţia. Nu avea nu- 
mai datoria de a da, prin adevărate reforme, o nouă Românie. Şi 
nu avea numai datoria de a vedea dacă nu a venit clipa pentru o 

nouă îndreptare pe terenul politicei externe, ci avea marea dato- 
rie de a restabili ordinea, de a crea o nouă ordine. 

Drlor, ordinea cea veche, o cunoaştem cu toţii. Acea ordine 
veche a murit în Mart 1907. Aceasta este singura victimă pe care 
‘nu trebuie să o plângem. Ordinea veche era ordinea fricii celui 
mic de cel mare si a obrazniciei celui mare fata de cel mic. Ce nu 
era ingaduit unui functionar roman inainte de Mart 1907! Era 
ca un vechiu beiu din Bosnia fata de poporatia supusă. După 
1907, ceia ce fusese cu putință până atunci, nu mai era cu pu- 
tință. Şi atunci conservatorii au venit, potrivit cu vederile lor, 
cu o soluţie: o nouă administraţie, o nouă ordine, răzimată pe 
autoritate, — autoritatea este principiul oricării activităţi a unui 
partid, a unui Guvern conservator. Liberalii puteau ei să fie, ori 
cu vechiul principiu al ordinii, robia celor de jos fata de cei de 
sus, si abusul celor de sus față de cei de jos, ori cu principiul pur 
conservator.al autorităţii, si, în afară de dânsa, nimic? Nu! Tre- 
buia, pentru întâia oară în această tara, să se stabilească o ordine 
răzimată pe cel mai strict exercițiu al dreptăţii. Răscoalele au fost 
si o mișcare în contra denegării continue de dreptate, si, deci, 
de la aceste răscoale înainte, ordinea cea nouă trebuia să se ra- 
zime pe o absolută dreptate. 

Aceasta trebuia sa fie si fata de instituţii, si faţă de oameni. 
Dreptatea faţă de instituţii? De sigur că şi cel mai minunat exem- 
plu de dreptate fata de instituţii s'a dat prin legea sinodală. Ce 
păcate făcuse Biserica în timpul răscoalelor pentru ca întregul ei 
caracter episcopal să fie distrus printr'o lege care să o dea pe 
mâna clericilor inferiori, aleși supt presiuni politice si având o 
scurtă dăinuire, care, prin însăși scurtimea ei, îi punea supt pre- 
siunea politică? Şi, într'o vreme când o asemenea instituţie tre- 
buia ocrotită fiindcă ea însăşi e un element pe care se sprijine 
ordinea, cum să vină cineva să zguduie una din cele mai vechi 
şi mai marete, mai folositoare şi mai vrednice de respectul şi ve- 
neratiunea tuturor, dintre instituţiile ce avem? Cum, pe de o 
parte, vii să stabileşti o adevărată ordine modernă, şi, pe de altă 
parte, scuturi însuţi puţinii stâlpi rămași zdraveni ai clădirii de 
Stat, ai societăţii noastre? 

Dar nu numai în ceia ce priveşte instituţiile s'a greşit mai 
mult decât odată, lovindu-se, în dreptul lor, însuși principiul de 
«ordine. 

D-lor, in răscoale, graţie zăpăcelii de care au fost prinși cei 
cari nu aveau dreptul atunci să fie zapaciti, graţie putinei de- 
prinderi a unor administratori foarte ordinari de a funcționa în 
împrejurări extraordinare, graţie lipsei de solidaritate românească 
între o clasă şi alta, — putea să existe foarte bine interesul de 
clasă şi acest sentiment de solidaritate să nu fie distrus, — grație 
lipsei sentimentului de milă, sentimentului de dreptate, graţie lip- 
sei de sentiment crestinesc a oamenilor din această tara, s'au omo- 
rat o multime de tarani. 

Cati? 

Să-i ştie cine-i are pe suflet! Nu ştiu câţi sant, ma ingrozesc 
să li fac socoteala! Ei bine, s'au ucis o mulțime de cetățeni ne- 
vinovaţi ai acestei tari. Să fi fost vinovaţi chiar, nu avea dreptul 
cineva să-i ucidă. Camera îngăduise proclamarea stării marţiale, 
starea marţială nu a fost însă proclamată; oamenii aceştia, vino- 
vati sau nevinovaţi, au fost uciși fără ca un singur act de indrep- 
tatire să se fi putut înfățișa pentru uciderea lor. A intervenit o 
amnistie, pe care am cerut-o la câteva zile după întrarea mea în 
această Cameră. Această amnistie a intervenit pentru ţărani, cu 
reserva expresă că nu pentru acei ţărani cari s'ar fi făcut vino- 
vati de omor. Prin urmare, niciun ţăran care ar fi ucis nu a fost 
iertat prin amnistie, cu atât mai puţin acei cari au ucis pe ţărani, 
oameni culti, represintând Statul, oameni cari trebuiau să cu- 
noască normele de drept, cari, oricât de mare ar fi fost sălbătăcia 
setei de răzbunare care clocotia în sufletele lor, nu aveau dreptul 
să omoare, în ciuda tuturor legilor, împotriva tuturor legilor, pe 
nişte cetăţeni români. Oamenii aceştia, oricare ar fi fost situaţia 
lor, nu se pot numi altfel decât asasini. Cum poate să stabilească 
însă cineva o ordine răzimată pe dreptate în această tara cât timp 
nu iea niciuna din cele d'intăiu măsuri măcar pentru pedepsirea 
acelora cari s'au făcut vinovaţi de aceste asasinate? 

D-lor, o bucată de vreme se uitase lucrul acesta. În primă- 
vara trecută, după închiderea Camerei, a înviat însă din nou cw 
noasterea lor, si nu se poate ca, la deschiderea Camerei, acum, să 
nu răsune aici ceia ce s'a descoperit în sarcina acelor cari s'au 
acusat unii pe alţii de asasinate. 

În anul trecut a căzut ministrul de Razboiu,.cu un duios 
asentiment între majoritate şi minoritate; şeful Guvernului s'a ri- 
dicat şi a făcut o declaraţie care nu scusa pe colegul său; l-a lăsat 

să cadă; l-a ţinut o bucată de vreme în disponibilitate şi acum 
este numit comandant al divisiei de la Turnu-Severin şi rămâne 
totuşi senator de Tecuciu. Ciudată dispariţia de pe banca minis- 
terială, ciudată părăsirea acestui ministru pe care, cu asentimen- 
tul şefului său, îl condamna majoritatea, ciudată numirea minis- 
trului de Justiţie, ca înlocuitor la Războiu tocmai în vederea an- 
chetei făgăduite, ciudată încetarea acestei anchete şi numirea mai 
târziu a fostului ministru de Războiu într'un post, fie şi numai 
aşa de însemnat ca acel de comandant la Severin! Fostul ministru 
de Războiu, — contra căruia d. Marghiloman, — care a contri- 
buit atât de mult la strămutarea d-sale aiurea —, in ultimele zile 
ele trecutei sesiuni parlamentare, avea de presintat oarecare plân- 
geri pe basa unei broșuri apărute, nu știu dacă în condiţiile în- 
găduite de regulamentele militare, din partea acelui ofiţer —, ge- 
neralul Averescu, ajungând liber pe mişcările sale, după inchi” 
derea sesiunii parlamentare, dă unui ziar din Bucureşti, scris în 
româneşte pentru a represinta sentimente evreiești şi care, tocmai 
atunci când se pare a represinta interese românești, tocmai atunci 
serveşte mai bine interese care nu sânt interese românești, dă zia- 
rului aceluia declaraţii formale în ceia ce privește omorurile, ne- 
îngăduite si vrednice de pedeapsă, de pe vremea răscoalelor. Iată 
ce zice d. general Averescu: 

„Ofițerii inferiori nu sân: vinovaţi, fiindcă au procedat con- 
„form ordinelor superiorilor. Trei generali, doi de divisie si unul 
de corp de armată, s'au făcut vinovaţi de a fi nesocotit ordinele 
categorice şi precise ale ministrului de Războiu şi au procedat 
în chip sălbatec, comandând uciderea sătenilor fără de rost, fără 
de judecată, fără de ordin superior. Aceşti trei ofițeri, trei gene- 
vali“, a declarat d. general Averescu, „sânt generalii de divisie 
Lambrino şi Gigârtu si generalul de corp de armată Vasiliu Nas- 
turel. În privința acestuia din urmă“, a adăogit ministrul de Răz- 
boiu, „casul este cu atât mai grav, cu cât s'a amestecat într'o afa- 
cere care nu-l privia. În adevăr“, — zice fostul ministru —, „eu, 
pentru a scoate din causa pe Alteța Sa Principele Moștenitor si a 
nu-l pune să comande în această nenorocită represiune, am dispus 
ca operaţiunile militare să fie făcute direct de generalii de divisie, 
şi nu înţeleg de ce generalul de corp de armată Vasiliu-Năsturel. 
s'a amestecat, fără de drept, în represiunea răscoalelor“. 

Mai formală declarație decât aceasta, — iar nu știu întru 
cât regulamentele militare dădeau voie generalului Averescu să le 
tacă unui ziar din Bucureşti —, mai formală nu se poate. 

Credeţi că a revenit asupra ei? 

Nu; şi credeți că aceia de cari era vorba au tăcut? De loc. 
Fiindcă, îndată după aceasta, generalul Vasiliu-Năsturel, care este 
acum la pensie, dar nu este de ajuns să treci la pensie ca să se 
închidă un anume dosar, generalul Vasiliu-Năsturel răspunde si 
spune că: 

„până la sosirea ordinului de a trece direcția acestor operații 
comandanților de divisie, nu a urmat decât conform celor pre- 
scrise de legile si regulamentele în vigoare, privitoare la rebeliuni". 

Şi el declară că, dacă si azi colegul său, fostul ministru de Raz- 
boiu in Mart 1907, menține acusatiile sale, „a spus cele mai josni- 
ce calomnii“. Mai edificant nu se poate: ministrul de Războiu de 
pe timpul răscoalelor acusă trei generali că au săvârșit asasinate. 
El păstrează declaraţia sa. Un general care răspunde trimetand ex- 
presiunea acestei consideraţii şi, în acelaşi timp, spuind că na 
făcut altceva decât să execute ordine şi să urmeze „legile şi re- 
gulamentele în vigoare privitoare la rebeliune”. 

Nu ştiu ce pot fi regulamentele acelea. Aud că acum, de 
câtva timp, ar exista un regulament care, întru câtva, ar îngădui 
astfel de interpretare criminală. Nu ştiu ce cuprindeau celelalte. 
Ştiu însă că în Tara Românească nu există pedeapsă cu moarte 
nici impotriva celui mai odios asasin; ştiu că aceasta este o tara 
de drept si că nimănui nu-i e îngăduit, în niciun fel de impreju- 
rări, să ucidă un om împotriva legii fără a se face pasibil de ur- 
mările, de condamnarea care se cuvine aceluia care săvârşeşte 
moarte de om împotriva legilor ţării. 

A răspuns si generalul Gigârtu: a spus că lasă istoriei ju- 
decata în această privinţă. Mă rog, nu știu ce o să zică istoria 
peste câtăva vreme, nici nu mă priveşte: istoria așteaptă însă de 
sigur ca societatea de astăzi să întărească din nou simţul de lege 
si de dreptate pedepsind pe cine trebuie pedepsit. 

Dar, d-lor, în discuţia aceasta a mai ieşit ceva: o telegramă 
pe care aţi cetit-o mai toţi, dar e bine să v'o amintiţi: 

„Prefectura judeţului Argeş. 

„Către poliţia oraşului Pitesti. 


22 

„D. comandant al regimentului Gorj prin telegrama No. 
4261 mi-a comunicat următoarele: 

„D. general Lambrino ordoră ca capii răsculaților instigatori 
prinși asupra faptului sau imediat în urmă, să fie executaţi îndată. 

p. prefect, C. Christescu'". 

Nimeni n'a declarat această telegramă falsă. Prin urmare, 
un locţiitor de prefect, pe basa ordinului unui general, ordonă 
uciderea oamenilor împotriva normelor de drept şi împotriva tu- 
turor legilor acestei tari. 

Peste câtăva vreme după aceasta, tot ofițeri din acei cari au 
participat la represiune au dat spectacolul din Giurgiu. Un avo 
cat a omorât un ofiţer: a scăpat la Curtea cu Jurati. Ofițerii au 
vrut să se răsbune, năvălind pe străzile Giurgiului asupra ad- 
versarilor. Scene de războiu civil. Si, în privinţa ofițerilor, pe- 
deapsa a trecut, iertătoare. Guvernul n'a cutezat a-şi face datoria. 

Prin urmare, instituţiile fundamentale se atacă într'o vreme 
în care toată lumea cere ordine, când acte criminale se săvârşesc 
fără să se facă o anchetă si Guvernul să invoce altceva decât, 
ca şi generalii de la Craiova, justiţia istoriei si când, în urma aces- 
tora se petrec scene de anarhie, fără ca Guvernul să poată lua 
o atitudine, tocmai pentru că nu a luat atitudinea cuvenită fata 
de cei ce comiseseră actele acelea. ce să ne mai mirăm când cei 
de jos, cei neluminati, cei fără cunoştinţă de legi, s'ar deda la cele 
mai din urmă excese! 

Nu, domnilor, nu sar putea ca România să mear- 
gă pe căi normale fără ca prin reforme să i se facă o viaţă 
nouă. Şi în zădar s'ar vorbi, în toate mesagiile de pe lume și în 
adresele care parafrasează acele mesagii de liniștea si de fericirea 
ţării, până când simţul cel mai elementar de dreptate nu va fi sa- 
tisfăcut. (Aplause.) 

Nu voiu apăra proiectul de lege al d-lui ministru de Co- 
-merț, precum nu voiu apăra sindicalismul. Nu am niciun cuvânt 
-să apăr acest proiect de lege. Se va vedea, din potriva, că am mo 
tive să nu-l aprob. Nu este vorba numai de moralitate politica sau 
de sentimentul care trebuie să lege pe toţi oamenii cari fac poli- 
tică cinstită şi cu gândul la interesele neamului şi Statului; este 
vorba și de altceva. 

Prin urmare am motivele mele să nu aprob această lege. Dar, 
ca orice om, ca orice Român care ţine la existenţa acestei ţări în 
-care se cuprinde asa de mult din presentul și viitorul neamului 
nostru, am toate motivele să urăsc sindicalismul, să-l urăsc nu în 
ceia ce priveşte scopul său economic. Sânt oameni cari nu trăiesc 
“totdeauna în împrejurările cele mai bune; vor fi vinovaţi şi ei, 
însă, de cele mai multe ori, sântem vinovaţi şi noi. O mare putere 
-sta asupra lor: această putere este capitalul si tot ce e in lega- 
“tură cu această putere a capitalului. Ei trebuie să trăiască, și din 
ce în ce mai mult înțeleg ce însemnează o viață omenească, pe 
-care n'au dus-o până acuma. 

Prin urmare, dacă sindicalismul ar fi numai unirea acelor 
-cari sufăr, a celor nedreptatiti din punctul de vedere economic, 
pentru a se apăra împotriva unor suferințe prea mari si a unor 
‘nedreptati strigătoare, cred că nu s'ar găsi un singur om impo 
‘triva mişcării sindicaliste. 

Dar, cum se va vedea, aceasta mişcare are un caracter poli- 
tic, sentimental si romantic, care este unul din cele mai pericu- 
‘loase din caracterele sentimentale si romantice pe care poate să 
le capete, fără drept si fără rost, o mișcare economică. 

Prin urmare, sindicalismul nu mi-e drag. Suferinţile mun” 

citorilor, ca orice suferinti omeneşti, şi, mai ales, ca orice sufe- 
rinti românești pe acest pământ românesc, aceste suferinti gå- 
sesc răsunet in inima mea; felul însă cum aceste suferinti sânt 
interpretate, cum sânt represintate, cum în numele lor se dă asalt 
ţării acesteia, se dă asalt viitorului neamului acestuia, acestea sânt 
lucruri pe care oricine are inima la locul ei şi cugeta drept, tre- 
buie să le răspingă. 

Dar mi se pare că, oricât de potrivit în aparenţă ar fi mo- 
mentul de a veni cineva cu un asemenea proiect de lege astăzi, 
după un atentat ! care este extraordinar de criminal, sau extraor- 
dinar de stupid, sau şi una și alta, mi se pare că, oricât ar fi de 
potrivit momentul de a veni cu un asemenea proiect de lege,—care 
a cam întârziat, dacă a plecat din alte motive, şi Dumnezeu ştie 
ce s'a întâmplat de cand a fost conceput si până acum, — şi, 
oricum ni s'ar spune că nu este în legătură cu atentatul, tot are 
aierul unui răspuns domnului aceluia care a cetit „România Mun- 
citoare“ si onorabila gazetă ,,Adevarul™, neexpulsabilă în persoa- 
na străină a redactorilor săi (ilaritate) (se pare că sant neexpul- 
sabili, căci nu mi s'a făcut nicio declarație că sânt expulsabili), — 
si, oricât de condamnabil ar fi acela care a venit cu revolverul 
pentru a cere ceia ce el socotia că este dreptul clasei careia-i apar- 
tine, cred că glontele acesta, pornit dintr'o intenție nesocotita, 
pornit dintr'o concepţie greşită, și aruncat cu un gând crimina!, 
că glontele acesta, dacă merită vre-un răspuns, merită alt răspuns 
decât acest benign proiect de lege. Fiindcă este unul dintre cele 
mai benigne proiecte de legi, cum sânt toate proiectele de repre- 
siune, grozave la înfăţişare, în fond foarte blajine şi, în aplicare, 
nule. 

Ni putem închipui că proiectul aceșta al d-lui ministru Or- 
leanu se va vota, si se va vota fără îndoială, dar, dupa ce se va 
vota, ce schimbare s'ar putea petrece în ceia ce priveşte acea forță 
criminală de la care a plecat glontele criminal? 

Ce se va petrece? Nu se va, petrece nimic. In proiectul 
acesta de lege se specifică anume că toate persoanele, funcționari 
sau lucrători de ai Statului, care ar voi să facă parte dintr'o asc 
ciatie sindicalistă, — natural, s'a dat o forma mai vastă rostului 
pe care-l urmăreşte legea, — deci orice persoană, dacă este în 
serviciul Statului sau este plătită de Stat, trebuie să facă o peti- 


1 Contra lui Ioan Brătianu. 

tie la minisrtu ca sa se poată asocia. Şi nu ştiu care va fi atitu- 
dinea diferiților miniştri. Dar se poate să fie unii miniştri cari să 
aibă slăbiciunea de a da curs unor asemenea petiţii, pentru care 
ar trebui să se facă şi un birou special, anume pentru persoanele 
ce vor să între în sindicate şi să facă politică revoluționară. 
Atunci nu ar mai trebui să întrebăm pe criminalul de mâne, — 
şi să ferească Dumnezeu pe persoana împotriva căreia s'ar în- 
drepta el! — nu ar trebui să-l întrebăm de ce a săvârşit atentatul, 
fiindcă va putea spune am făcut cerere la d. ministru, d-sa a 
primit o instituţie ca aceia unde doresc să întru, cu un scop emi- 
namente politic, sau un scop economic, dar cu o nuanţă revolu- 
tionara; d. ministru a opinat că pot să facă parte din ea. Şi, de 
îndată ce d. ministru a opinat, el nu se mai preocupă de ceia ce 
se face la sindicat. Prin aceasta însă el dă brevet de sindicalişti, 
de revoluționari, el dă permisie de a putea sa fie cineva revolu- 
tionar într'un anume moment. Şi, astfel, s'a resolvat chestia sin- 
dicalismului în România. 

Dar să zicem că vine un alt ministru, cu o altă concepţie, 
şi zice: eu nu dau voie nimănui să între întrun sindicat. Prin 
urmare, toate petiţiile acestea le refus. Ei, aceasta înseamnă su- 
primarea. Dacă se urmăreşte suprimarea sindicatelor, de ce nu 
avem curagiul, — dacă putem să avem acest curagiu împotriva 
Constituţiei, împotriva libertăţilor elementare în orice societate 
moderna, — de ce nu avem curagiul să spunem: sindicatele le 
considerăm răufăcătoare si le desfiintam? 

Prin urmare, d-lor, într'un cas se dă un fel de oficialitate 
actelor unor zăpăciţi sau unor nebuni, in casul celalt se iea c 
cale ocolită spre a se ajunge la un resultat care nu e prea consti- 
tutional, nu e prea potrivit cu libertăţile publice şi către care nu 
îndrăznește, va să zică, societatea politică de azi să meargă de-a 
dreptul. 

Dar legea aceasta nu se ocupă numai de sindicate, se ocupă, 
fără o mare legătură, şi de dreptul de grevă. Ea zice: da, are voie 
oricine, însă, dacă se va întâmpla ca un lucrător în acea grevă 
să intrebuinteze mijloace de constrângere, şi nu ştiu ce mai zice, 
atunci este dat în judecata judecătorului de pace, si judecătorul 
de pace trebuie să judece răpede, si trebuie să-l condamne la 
câteva luni sau la câțiva ani de închisoare. Asa este redactată 
legea, încât se vede că legiuitorul doreşte ca judecătorul de pace, 

foarte iute, så condamne mai curând la cei doi ani de închisoare 
decât la cele doua luni. 

Ei bine, mijloacele de dovadă în casurile acestea sânt aşa 
de slabe, că nu un singur lucrător va cădea jertfa sentimentului 
de antipatie al patronului si mărturiilor false ale colegilor lui, 
câştigaţi într'un fel sau în altul. 

D. ministru Orleanu ştie, de sigur, mai bine legislaţia din 
străinătate, — cea din ţară nu o poate şti bine, fiindcă nu există, 
— dar ştie mai bine legislaţia din străinătate decât mine şi îmi 
închipuiu că o lege privitoare la grevele din atelierele particu- 
lare, o asemenea lege nu se înfăţişează în nicio tara din Europa 
cu acest caracter de lipsă a garantiilor de dreptate, cu acest ca- 
racter de lipsă a garantiilor de libertate. 

O voce: Nu privește stabilimentele industriale particulare, 
ci numai ale Statului. 

D. N. Iorga: Atunci răsbunările se vor putea petrece acolo, 
cum s'ar putea petrece si aiurea. 

D.G. Mârzescu, raportor: Dreptul de grevă este legitim 
pentru industriile particulare. 

D. N. Iorga: D-le Mârzescu, iti va veni rândul mai pe urmă.. 

D-lor, eu cred că nu prin această lege se poate răspunde la 
atentatul criminal din zilele din urmă, că o acţiune de apărare a 
societăţii noastre se impune, însă această acţiune... 

D-lor, se cunoaşte că d. Ferechide este Ministru de Interne, 
fiindcă, altfel, m'ar apăra împotriva explicatiilor pe care vi le dati 
d-voastră, înainte de a veni la tribună. 

Deci d-lor, eu cred că împotriva unui act criminal ca acela 
care s'a săvârşit zilele trecute, era cu totul altceva de făcut decât 
acel putin care se face într'o formă nedibace, nepotrivită cu Cons- 
titutia şi cu concepţia actuală a rostului unui Stat modern, prin 
legea care se înfățișează astăzi. 


Oricât s'ar spune că acel care a tras cu revolverul, de sigur 
nu era un om care pătimia de pe urma sărăciei, nu era sărac care 
să n'aibă cu ce să se tie, ci era un am singur, plătit destul de bine, 
şi-şi permitea chiar anumite plăceri ale vieţii sociale, cum a de- 
clarat însuși, nu era deci un muritor de foame, dar ceia ce a. 
facut el derivă dintr'o stare de spirit nemultamita pe care o pro~ 

duce fara indoiala reaua situatie a celei mai mari parti din mun- 
citorimea noastra. 

N'avem o legislaţie care să asigure muncitorimea, nu ne-ant 
gândit la problema muncitorilor niciodată, nici la seriositatea, nici 
la întinderea ei. A mers fiecare cum a putut: bietul om fără apa- 
rare, cu mijloace asa de reduse; celalt, cu toate mijloacele de apa- 
rare, aşa cum le-a îngăduit indiferența oricui s'a succedat la pu- 
tere. Şi, dacă ar zice cineva, în ţara aceasta românească fericită, 
că muncitorii sânt fericiţi, dacă s'ar spune că, in tara muncito- 
rilor fericiţi, n'avem nicio măsură de luat pentru a face să dispară 
toată primejdia care poate să plece din starea de miserie de la 
oraşe, care se poate pune alături de starea de miserie de la sate, 
s'ar putea răspunde cu acte oficiale ca să se dovedească în ce stare 
de absolută sălbătăcie se găsesc legăturile dintre patroni şi munci- 
tori în tot cuprinsul României, în chiar acest an. 

Am avut in mână, şi am luat note, raportul d-lui dr. Po- 
pescu, trimes de Serviciul Sanitar în cercetarea fabricilor din ţară. 
Nu zic că acel care ceteşte raportul acesta ar putea să încerce 
măcar o scusă a unui act atât de cdios, încât cel mai odios din- 
tre oameni, represintând cel mai odios dintre partide, n'ar putea 
să încerce nici pe departe a-l scusa, dar, cetind raportul d-lui dr. 
Popescu, se va înțelege o sumedenie de lucruri. Se va înţelege 
cum d. dr. Racovschi de la Cotel, fost consilier judeţean liberal la 
Constanţa... 

Voci: Conservator. 

D. N. Iorga: Da, conservator, fost prieten al unui număr 
oarecare de persoane aparţinând partidului liberal, va înţelege 
cum acest dr. Racovschi a putut să capete asupra muncitorilor 
noştri, de şi nu este om de talent şi vorbeşte româneşte în mod 
detestabil, de şii lipseşte orice concepție sănătoasă a vieții de 
Stat, a putut să exercite, deci, asupra lucrătorilor nostri influența 
pe care a exercitat-o. 

Iată, dlor, ce se poate ceti în raportul d-lui dr. Popescu, 
care a cercetat numai un număr mic de fabrici din ţară, şi in 
acest număr mic de fabrici a putut să culeagă următoarele cons- 
tatări. S'a dus la Azuga, a visitat fabrica de acolo, fabrică bună, 
lăudată, şi, cercetând locurile unde se adăpostesc lucrătorii, spune 
că a găsit „tipurile adăposturilor oamenilor de rând de la începu- 
tul epocei istorice până în zilele noastre“. 

Va să zică ele corespund cu tipurile locuinţelor trogloditilor 
de pe vremuri, şi, atunci, pentru aceşti oameni, cari trăiesc în ase- 
menea condiţii, este de ajuns să apară un sarlatan sau un meşter 
la învârtit sofisme, ca să se nască o stare de spirit periculoasă. 

Mai departe: Locuinta cutare isi are ca documente ,,proce- 
sele-verbale de contraventie la igiena și salubritatea publica, ea e 
un focar de febră tifoidă“; până dăunăzi se bea apă „în imediata 
vecinătate a latrinelor™. 

Si la noi se lucrează mereu în aceste condiţii, fără să im- 
piedece nimeni. La fabricile de zahăr, în perioada lucrului celui 
mai intetit, se lucrează şi ziua şi noaptea, fără sa intervie nimeni. 
La noi copiii lucrează la fierăstraiele cu aburi, si s'au găsit un nu- 
măr de copii cu degetele tăiate, nu numai din fatalitatea masini- 
lor, ci şi din lipsa de gospodărie în ce priveşte pe muncitorii de 
fabrici din România. 

Va să zică s'a constatat la fabrica de zahăr din Roman că 
o singură echipă „lucrează ziua ca si noaptea, serbătoarea ca şi 
lucrătoarea'“, si d. Popescu a mai văzut ceia ce se cuprinde în ur- 
mmătoarea caracteristică frasă: ,,Asternutul lor e scândura goală; 
nimeni nu se desbracă vre-odata™. 

Vra sa zică, stau de lucrează cu zilele, cu săptămânile, şi 
acolo, pe scândura goală, fără să se desbrace, dorm zi de zi. Este 
raportul oficial. 

La Arges, la o societate de lemnărie, „se hrănesc si trăiesc 
detestabil™. Locuintile sânt „surpături scunde, rău luminate, rău 
ventilate și din cale afară de murdare“. Pe lucrătorii săteni îi nu- 
meste ,,ilotii fabricilor noastre“, si, în ceia ce priveşte situația 
generală, ei represintă „cea mai de jos treaptă a propasirii cul- 
turale™. 

„Femeile locuiesc acolo claie peste grămadă“, actele cele mai 
imorale se petrec zilnic. „Plângerea multora e promiscuitatea în 
care trăieşte lumea aceasta." 

Şi doctorul însemnează anume ce boli se răspândesc acolo. 
Este şi caracterul extraordinar de violent pe care îl are răspân- 
direa acestor boli. Nu este aşa? Sânt cuiburi de fericire în această 
fericită tara! Şi, când cineva care pretinde că vrea dreptate se 
autorisează de la această stare de miserie pentru a face o tica- 
loşie, noi nu avem altceva de făcut decât să mai strângem niţel 
robinetul şi să-i punem pe muncitori să ceară voie, prin petiție, 


www.cimec.ro 


DISCURSURI POLITICE 345 





de la Ministeriu, ca să facă socialism. Căci aceasta însemnează 
proiectul de lege de acum: socialism cu brevet si cu garantia 
Guvernului, nu „sans garantie du gouvernement’. Este garanţia 
Guvernului, de vreme ce i-a dat voie să se înscrie acolo. 

La o societate româno-italiană, — ştiţi d-voastră ce inseam- 
na o societate românoritaiană: nici Români, nici Italieni, ci toţi 
Evrei —, la o societate romano-italiana din Iasi se vorbeşte astfel 
despre copii: „Îndemnul la muncă fără preget e, în casul cel mai 
bun, insulta“. Încolo, pentru copii si pentru adulţi, groaznicul 
sistem de stoarcere, reprobat de morala europeană: sweating 
system. 

Sistemul acesta, care este reprobat de toată lumea, este apli- 
cat şi de un oarecare Morit Wachtel, din Iasi, împământenit, 
care se declară prin ziare „unul din întemeietorii industriei na- 
tionale", — un inspector industrial l-a prins: sânt sigur, domnule 
ministru de Comerţ, că d-voastră, nu veţi avea acea oroare pe 
care o are orice bărbat de Stat român, de criticile gazetelor jido- 
veşti din Bucuresti, și veți binevoi a pune in vedere patriotului 
Morit Wachtel, „unul din întemeietorii industriei nationale in 
România“, ca, in România, Românii trebuie să fie trataţi cu ome- 
nie, chiar de Morit Wachtel. 

Aiurea, vorbind de adulţi, dr. Popescu zice: „lucrează 
douăsprezece ceasuri pe zi“, — de sigur și copiii. De aceia „nu 
se observă între băieţi desvoltarea normală a corpului sănătos şi 
bine hrănit“. l 

La o fabrică de spirt, când a vrut să între medicul in bor- 
deiu `n care stăteau lucrătorii, nu numai ca la trăsnit mirosul 
infect care se desvolta din această gaură de supt pământ, dar zicz 
că s'a creat chiar un fel de ceață, care a durat catava vreme! Ve- 
deti, murdaria nu atingea numai mirosul, ci murdăria aceasta lua 
o calitate visuală, pe care nu o capătă decât în infamele cuiburi 
africane. 

La „Steaua Română“, societate favorisată de Statul român, 
care beneficiază de legea votată anul trecut, în ceia ce priveşte 
terenurile de petrol de la Moreni, si care stăpânește un târg în- 
treg, Câmpina —, acolo unde am vrut sa ma duc să vorbesc 
cu privire la un subiect de literatură românească, dar mi s'a spus: 
„Cum se poate? Pentru Dumnezeu! Nu ştii d-ta ce este la Câm- 
pina? Vedeţi! Noi sântem ai lor! Ei consimt să fie buni cu noi, 

dar d-ta cu idealul ce-l represinti nu ai ce căuta la Câmpina!“, — 
la „Steaua Română“ iată ce se constată de d-rul Popescu: ,,Tri- 
iesc şi se hrănesc detestabil. Au paturi de scânduri fără cel mai 
simplu asternut™. Grajdurile le-a găsit însă în cele mai bune con- 
ditii: „grajdul si remisele sânt cochet de bine întreţinute“. Natu- 
ral că dobitoacele patronului au dreptul să trăiască în împreju- 
tări cu mult mai bune decât aceste inferioare animale pe paman- 
tul cărora se găsesc şi trăiesc aceşti exploatatori ai bogăției noas- 
tre! Se mai adaugă de către doctor: „Steaua Română“ a clădit si 
susține o şcoală germană“. 

Mă rog, dacă grajdurile sânt într'o stare bună, dacă se in- 
tretine o scoala pentru copiii germani şi pentru copiii români si, 
mai ales, o şcoală a copiilor germano-români, copii cari nu sânt 
nici germani, nici români, cari nu sant hici una nici alta, ci sânt 
cam ceia ce sânt, la Iasi, Italiano-Românii, nimeni nu are nimic 
de spus. 

La Goetz se găsesc copiii cu degetele tăiate. 

La Ciobanus se mută oamenii în pustiuri si se face un ham- 
bar care să servească si ca biserică şi ca şcoală. Vă rog să cetiti 
raportul d-lui dr. Popescu şi vă veţi convinge că biserica şi şcoala 
aceasta sânt făcute supt acelaşi acoperiş şi între aceiași pareti. 
Ce fel de biserică o fi aceia în care să se poată face în cursul 
săptămânii şcoală, si ce fel de şcoală in care Duminecile şi sarba- 
torile sa se poata face rugaciunile, — nu inteleg. 

Dor, aceasta e starea lucrătorilor romani in anul 1909, 
aproape de 1910, stare care ne aruncă în rândul popoarelor sal- 
batice, stare care nu e numai desonorantă, ci periculoasă pen- 
tru noi. 


De obiceiu, acela care iea revolverul în numele miseriei nu 
e un muritor de foame, ci unul dintre aceia cari pot trăi, cari au 
cu ce să trăiască, dar, când îl iei la socoteală și-l întrebi: pentru. 
ce ai luat revolverul, iti răspunde cu starea de miserie, care este. 

Îl poţi pedepsi si cu aceasta, fiindcă articolele penale sânt 
acolo pentru a pedepsi, nu pentru a garanta, pentru a asigura o 
societate. Dar e cu totul altfel pedeapsa atunci gând ştii că poți 
înlătura. orice apărare a acelora cari cutează a vorbi, decât atunci 
când pedepsesti pe aceia cărora nu li vei putea aduce argumente 
împotriva unora din argumentele lor. 

Dar mai este ceva. S'a spus că ticălosul acela este sindica- 
list cheferist. Barbar cuvântul, barbar actul, barbar sindicatul din 
care face parte! Dar putintel cam barbară şi această instituție a 
Căilor Ferate Române, aşa cum se înfățișează fata de lucrătorii 
ei. Bine, d-lor, Căile Ferate Române întrebuinţează astăzi o în- 
treagă armată: treizeci de mii de lucrători. Mii de oameni din 
aceştia se găsesc aici în Bucureşti. 

Între ei domneşte de multă vreme o stare de lucruri neno- 
rocită. 

Nu este greu să o afle cineva, şi toată lumea o ştie. 

M'am dus la Pașcani. Se știe ca acolo este un straşnic cuib 
de socialişti, şi nu de socialişti cari înțeleg ce este socialismul, ci 
de socialiști cari nu samănă decât ură şi poftă de răzbunare. De 
sigur că d. ministru de Lucrări Publice va lua măsuri în contra 
cuibului de socialiști de la Paşcani. 

D. Diamandi a făcut foarte bine când a spus că sânt socia- 
lişti marxisti cari în materie de socialism au alte îndreptări decât 
socialiștii ceilalţi. În orice cas, socialiştii marxisti sant mai com- 
petenti să înceapă lupta cu astfel de elemente decât cum am face 
noi, simpli burghesi; ei pot să atace cu mai mult curagiu și cu 
mai multă cunoştinţă a mijloacelor ce trebuiesc întrebuințate. 

Oameni ca aceia de la Paşcani, — va fi ştiind sau nu d. 
ministru, — ameninţă într'un anume moment să ni facă o destul 
de mare încurcătură în ceia ce priveşte mersul firesc pe Căile 
noastre Ferate. Au venit Poloni si alţii la început, au făcut şco- 
lari si aceia alti şcolari. Aştept ca d. ministru, cu competența 
şi dreptul d-sale, să iea măsuri împotriva socialiștilor. zăpăciţi la 
minte şi indrazneti la brat, cari se adăpostesc la Pașcani. Aiurea, 
după atentat, stând de vorbă cu un inginer pe linia București- 
Giurgiu, îmi spunea că între funcţionarii săi se găsește unul care 
niciodată nu a lăsat semnul distinctiv al lui Racovschi, unul care 
a. răspândit publicaţii în atelierele Căilor Ferate si între functio- 
narii intrebuintati in această instituţie. S'a speriat atunci ingine- 
rul si a vrut să-l dea afară, şi nu ştiu de ce nu l-a dat afară până 
atunci. Şi, nu numai atât, dar nu l'a putut impiedeca pe acest 
funcţionar al Statului de a se duce la întrunirile doctorului Ra- 
covschi. Şi el spunea: „puteți să-mi faceţi ce vreți, dar la întru- 
nire mă duc“. Intrebuinta nişte cuvinte pe care credeam că nu- 
mai admiratorii şefilor de partide burghese, si nu sindicaliştii anti- 

religioşi le întrebuinţează: ,,Racovschi este Hristosul, Mântuitorul 
nostru!“ 

Va să zică, semnul distinctiv îl purta, de vândut îl vindea, 
de arătat îl arăta, inginerul ştia, se pare că trebuiau să știe şi alte 
persoane, dar n'au ştiut și nu s'a luat nicio măsură. De sigur că 
nu pot admite ca un funcţionar al Statului să demonstreze pur- 
tând semnul d-rului Racovschi, care a fost judecat ca străin de 
Curtea de Casaţie şi expulsat. Curtea de Casaţie a judecat, şi eu 
nu represint o instanță judecătorească superioară Curţii de Ca- 
satie, cum represintă anumite persoane din alte partide... (ilari- 
tate). Dar, în sfârșit, d-rul Racovschi a fost expulsat, şi dumnea- 
ta, funcţionar al Statului, mergi cu chipul d-rului Racovschi la 
butonieră! Evident că acest lucru nu se poate îngădui. Oricât de 
biajini am fi, oricât de occidentali supt forma de iertare orientală 
am fi, totuși nu se pot îngădui lucruri de felul acesta. 

Dar, d-lor, nu se poate îngădui altceva, pe care nul fac ei, 
acei mici lucrători săraci de la Căile Ferate, pe care-l fac însă cei 
mari. Cum se poate admite să ai în mâna ta treizeci de mii de 
oameni, fără să fi făcut ceva pentru viaţa lor mai bună, fără a 
fi întemeiat în margenea acestui Bucureşti, așa de potrivită pentru 
colonisări, un loc curat, sănătos, în care cei cari fac parte din 
corporatia „cheferistă“* de la Bucureşti să-şi poată găsi adăpost? 

Vin conductori, vin focari, vin maşiniști, din toate părțile 
țării, si se înfundă prin cârciume sau se duc la întruniri socialiste 
ca să-şi petreacă seara şi să se distrugă trupeste si sufletește. Şi cei 
din capul Căilor Ferate nu cred că este bine să se pună la inde- 
mână acestor treizeci de mii de oameni, ici şi colo, un mediu să- 
nătos și moral, pentru ca în sufletul lor să nu germineze sămânța 
‘rea, pe care unii au fost prevăzători să o arunce. 

Când Căile Ferate aduc câştiguri, când câștigul este asa 
de mare, încât poate să mărească lefurile inginerilor, cari nu s'au 
plâns niciodată, şi nici nu au ameninţat cu greva, și nici nu au 
“spus că vor trage cu revolverul, dar îi multamesti fără să-ți ceară, 
din multamita în multamita, să nu te gândeşti că aici, întrun 
cartier mai dosnic din Bucureşti, să faci o casă a lor: acolo să-şi 
găsească orfelinatele lor, acolo să-şi găsească adăpost pentru bă- 
tranetele lor, acolo să-şi găsească un spital pentru anumite casuri, 
<ând nu-i primesc spitalele celelalte, să găsească acolo o sală de 
„conferințe, să găsească ei, oamenii aceştia, totdeauna ceva care sa 

rea indemână, fie ca să li ajutaţi trupul, fie ca să li inaltati 
Particularul cumpără biletul, i-l iea conductorul in tren, 
marfa plătește, si la sfârșitul anului se fac socotelile. Din functio- 
narism şi rosturile de cancelarie n'au crezut că trebuie să iasă 
Căile Ferate. Cum li-a lipsit concepţia economică, în ceia ce pri- 
veste desvoltarea bogățiilor ţării, tot aşa li-a lipist concepția uma- 
na în ceia ce priveşte cultura unor oameni cari sânt incredintati 
grijii lor. 

Fără îndoială că aceasta nu creiază o scusă pentru ticălosul 
cu revolverul din zilele trecute, dar aceasta-l face să poată aduce 
un argument pe care nu-l putem răspinge. Şi, de câte ori o socie- 
tate pedepseşte fără să fie răspinse toate argumentele violentului 
care face nedreptatea, de atâtea ori societatea aceasta este în oare- 
care stare de slăbiciune fata de acel om. 


Dar mai este ceva: ce trebuie să combatem acum, după ce am 
văzut ce sânt sindicaliștii? Socialiştii au fost odată persoane sen- 
timentale, care, după un stagiu oratoric înaintea tinichigiilor 
evrei şi altor nedreptatiti ai soartei, îşi puteau permite să treacă 
într'un partid de ordine şi să ocupe cele mai înalte situaţii în par- 
tidul acesta de ordine. Din această fasă sentimentală în care, cum 
zicea d. Banu, în discursul d-sale, socialiștii lucrau pentru întărirea 
Statului — a Statului dumnealor se poate, a Statului nostru ceva 
mai putin, — va să zică din această fasă s'a trecut in alta fasă, 
de organisare reală. Socialismul fusese represintat de persoane ti- 
nere foarte culte, având moșii, sau care avuseră moșii si care erau 
să aibă moșii, care aveau cărţi, care aveau gust pentru literatură, 
pentru arte, pentru lucrurile spiritului. Să mă ierte unele din per- 
soanele acelea, era şi puţin snobism; unul o fi avut milă de oa- 
meni, dar altul o fi avut nitelus snobism... Va să zică, pe cât timp 
socialismul a fost represintat de astfel de persoane, nu aveam de 
ce să ne temem: ţineau măcar instinctiv de clasa socială pe care o 
combăteau. Atunci însă când încep să se amestece în socialism 
ceilalţi, cari n'au nimic comun cu noi, cari trăiesc ca atentatorul, 
dar în unele casuri cu mult mai rău decât atentatorul, cari se 
poate întâmpla să aibă în casa lor o familie ce piere de foame, — 
a fost altfel. 

Socialismul a început să devină periculos îndată ce a trecut 
la această clasă. 

Dar au mare dreptate persoanele care au atras atenţia asu- 
pra faptului că nu e vorba numai de schimbarea soldaţilor socia- 
lismului, ci că este putin vorba şi de schimbări în ceia ce pri- 
veste concepția şi mijloacele socialismului. 

Schimbarea însă, foarte veche, n'am văzut-o, şi astăzi ne 
găsim înaintea unei stări de spirit care nu înseamnă altceva decât 
ură împotriva celor de sus, organisatie pentru rău, pornire vio- 
lentă împotriva a tot ceia ce există în societatea de astăzi. Noi 
n'avem dreptul sa fim buni, să fim drepți, să fim miloşi, — ni 
tăgăduiesc acest drept; noi nu sântem oameni: ei sânt oameni 
cari muncesc, cari sufăr, oameni cari înțeleg, oameni cari merită 
prin munca și suferinţa lor a se numi oameni, iar noi sântem un 
tel de fiare sălbatece, împotriva cărora orice e îngăduit. Aceasta 
este concepția socialistă actuală. 


Nu ştiu dacă d. ministru de Lucrări Publice mai cetegte 
„Calendarul Muncii". Dacă nu-l ceteste, să-mi permită a-i aduce 
‘la cunoștință ceia ce împodobește acest calendar pe anul de fata. 

D-lor, în calendarul acesta, ca în oricare calendar, este prosă 
şi poesie. Să începem cu poesia. Ar zice cineva: începem cu idea- 
lul, cu blandeta, cu bunătatea. Mă rog, să vedem. Este o poesie 
iscălită de un poet cizmar. A murit: ai lui îl cred poet mai mult 
decât cizmar, noi îl credem mai mult cizmar decât poet; în sfar- 
şit, deosebiri de vederi. Poetul cizmar începe poesia aşa: 


— ,,Nesatioasa bandă de reptile...” 


) 


Cu toţii: noi, d-voastră, fără nicio deosebire. Pe urmă, con” 
tinuă cu „reptilele“ până ajunge la încheiere, la îndemn, care sună 
astfel: 

„Desfăşuraţi stindardul de ruină”. 
Aceasta este o poesie. Doriţi să mai aflaţi o a doua? 
„Suflete perverse, vulpi, lupi, hiene cu chipuri ome- 
neşti, cu veninul negru, nemernici farisei, şerpi înveni 
nati, putrede gunoaie." 

După acest al doilea poet, ,,gunoiul™ şi toate celea sântem 

noi toţi împreună. 

Mai este şi o altă poesie, care priveşte serviciul militar. 

În Bulgaria, ştiţi, orice babă de sat nu doreşte mai mare 
lucru decât să vadă pe nepotul ei soldat, si, dacă se poate, soldat 
întorcându-se din luptă cu Macedonia câştigată. Este o stare de 
spirit. Iată cealaltă stare de spirit de la noi; unde baba zice: 
„„Mâncari-ar bolile si jalea“. Acesta este poetul C. Florea, care 
vorbeşte, în numele babelor din sate, împotriva tuturor acelora 
ari îngăduie în tara aceasta barbaria care se chiamă serviciul 
militar. 

Un altul zice: „Să se sfărâme tronurile înalte!“. 

Vedeţi, d-lor, atentatorul n'a mers cu răsbunarea decât până 
la primul-ministru. 

Acesta cu ,,s{aramarea tronurilor înalte“, nu şi-a pus iscă- 
litura. 

Asta este poesia. 

Dar este si prosă. Ce se zice, d-lor, în prosă? In prosa, d-lor, 
se zice cam ce puteţi crede, de toţi oamenii cari nu se înscriu in 
sindicate, de toţi aceia cari nu fac politică revoluţionară. 

Aceasta la noi, în România. Dar să vedem ce se zice despre 
partea cea mai nobilă a vieţii politice românești, despre viata po- 
litică română care este lupta Românilor din Ardeal pentru 
păstrarea nationalitatii lor româneşti. 

Aţi avea d-voastră curiositatea să vedeţi cum se tratează 
toți factorii de peste munţi în „Calendarul Muncii"? Iată ce se 
zice: „A treia lipitoare: pretinşii naționaliști“. — Naționalismul 
acolo însemnează lupta pe care toți bărbaţii de seamă de peste 
munţi o duc pentru întărirea si menţinerea vieţii noastre roma- 
nesti. 

Mai departe se zice despre ,,clericalismul™ preoţilor de peste 
munți: ,,Clericalismul e piedestalul naţionalismului, precum si 
piedeca înaintării culturale a poporului roman“. Adeca să taie 
pe toți popii, să ucidă pe toate persoanele care joacă. un rol cul 
tural, si atunci o sa li fie bine, brat la brat cu represintantii so 
cialismului international din Ungaria! Pana si intentiile luptato- 
rilor nationalisti de dincolo sant banuite; ei sant tratati de ghe- 
seftari si de oameni fără suflet: „Naționalismul e un fel de izvor 
al câştigului si al existenței unor oameni fără suflet“. 

Ştiţi că Românii de dincolo au o Asociaţie; aceasta nu li 
place socialiștilor, cari spun că „ea răspândeşte o cultura şi lite- 

ratură veche, bolnăvicioasă, care corespunde numai timpurilor 
trecute". Şi aceasta pentru că toate serbătorile Asociaţiei „încep 
cu serviciuri divine în biserica cutare si cutare“. 

Atunci nu au decât să dărâme bisericile ca la Barcelona, 
supt marele Ferrer, şi ce li mai rămâne ca să-i apere de cotropirea 
ungurească? 

Ar zice: predicatia aceasta ni e indiferentă. Fericiti să fim 
noi în ce priveşte hrana si încălzitul iarna, lucrurile materiale; lu- 
cruri sufletești nu există! l 

D-lor, in câte exemplare credeți d-voastră că s'au vândut 
iucrările acestea? Tot în calendarul acesta am aflat că „România 
Muncitoare“ a vândut anul trecut broşuri în număr de 26.730, 
şi eu cred că nicio carte, cu toată impunerea de Guvern, de Mi- 
nisterii, nicio carte scrisă în româneşte n'a putut să aibă răspân- 
direa aceasta de 26.730 de exemplare. Se laudă, şi au dreptate. 

D-lor, la această stare de spirite nu avem noi nimic de pro- 
pus decât legea de astăzi? O stare de spirit nu se poate combate 
altfel decât prin crearea altei stări de spirit. Apoi este o intelep- 
ciune politică aceasta? Vezi că fierbe înlăuntru şi capacul se miş- 
că, iar d-ta vii, ca un foarte cuminte bărbat de Stat, si apeşi 
de-asupra capacului; nu te gândeşti că trebuie, ori să impiedeci 
de a fierbe, ori, dacă apa tot fierbe, zbori cu capac cu tot! Este 
o stare de spirit nenorocită, şi dușmanul nostru este această stare 
de spirit, şi acestei stări de spirit nu i se poate opune altceva 
decât o altă stare de spirit, sănătoasă şi fericită. Ce s'a făcut 
pentru a se crea această stare de spirit? Ştiţi d-voastră că, în câte 
oraşe are România, nu se află nicio bibliotecă orăşenească între- 
ținută de Stat? Aveati una in Bucuresti, si s'a trecut la Acade- 
mie, şi trebuie să aducă dovadă cine vrea să cetească despre aceia 
că este bărbat învățat. Nu există în toată România nicio biblio- 
tecă publică, şi se miră cineva că asemenea fantasme umblă prin 
mintea oamenilor lipsiţi cu totul de lumină? Unde este întunerec, 
sânt stafii şi, unde sânt stafii, se face rău. 

Prin urmare, biblioteci nu, conferinţe, — la Ateneu puţină 
lume bună, vine, face haz, — conferinţe în toate colțurile oragu: 
lui acestuia lipsesc, — conferințe pentru ca lumea de jos să in- 
teleaga că aceia ce a spus Racovschi şi toți Frimii şi Cristeştii este 
Otravă, este neadevar şi otravă, este otravă sufletească pornind 
dintr'o teorie repudiata de ştiinţă. Iar, dacă li se spune: ce este 

ee ett ce 
in cartea aceasta e ultimul cuvant al ştiinţii, oamenii ce să zică? 
„O fi!" 

Li-ati dat d-voastră broşuri care să-i lumineze? Li-aţi aratac 
d-voastră că socialismul este un vis rău, care de multă vreme 3 
dispărut din inteligenţa critică a sistemelor economice si a rămas 
să alimenteze doar anumite pofte şi tendinţe răsunătoare? Ştiu 
cei de jos, deci, că din înţelesul critic al omenirii socialismul a 
dispărut de mult? Nu! Aceşti oameni cred că, pentru ei, socia- 
lismul s'a coborit ca o revelație divină din cer! Şi ştiţi ce sânt 
pentru ei criticile de la „România Muncitoare“? Sant ceia ce era 
mai înainte Visul Maicii Domnului, cu atâta deosebire numai, că 
în Visul Maicii Domnului se spune: ,,rabdati, căci va veni o drep- 
tate şi pentru voi“, iar în criticile de la „România Muncitoare“ li 
se strigă: „vă mint popii! Apucati duşmanul de gât, apucati pe 
burghesul care este dușmanul vostru natural!“ 

Aşa se zice, d-lor, în „Calendarul Muncii"! Da! Noi toţi 
sântem duşmanii naturali ai lor! Cei ce-i înşeală şi-i aruncă inain- 
tea primejdiei, aceia nu sânt duşmanii lor! Jar noi, măcar că unii 
dintre noi avem inima unde trebuie să fie, noi sântem, — orice 
am face, oricum li-am vorbi —, noi sântem dușmanii lor hotariti! 

Ei bine, când aceasta stare de spirit există, si nu de ieri, de 
alaltăieri, ci există de zeci de ani, când toate Guvernele nu au fă- 
cut altceva decât ca necontenit să se apere împotriva adversa- 
rilor de partid, a duşmanului lor firesc, când niciun Guvern nu 
a gândit să lumineze această intunecime, să umple acest gol de 
ştiinţă din mintea celor de jos, ne mai miram atunci că din aceas- 
tă stare de spirite pot să iasă lucrurile cele mai groaznice din 
punctul de vedere al dreptului şi lucrurile cele mai amenințătoare 
din punctul de vedere al interesului societăţii la propăşirea căreia 
muncim? Şi muncim și noi aceştia adesea o muncă tot aşa de grea 
ca şi munca acelora cari stau în ateliere și cari cu brațele lor 
ajută la desvoltarea acestei națiuni, chiar dacă o urăsc! 

Dar, d-lor, mai e de facut inca ceva. 

Oamenii aceștia aveau un Dumnezeu în cer. Această divi- 
nitate în cer nu mai pot s'o aibă, căci şcoala noastră nu e o 
scoala religioasă, ci mai mult am putea zice: şcoala noastră e o 
școală anti-religioasă. Religia în şcoală se îngăduie cel mult. Cel 
din urmă dintre profesori e profesorul de religie. Şi mi se plâng 
profesorii de religie de aceasta: că si cel din urmă dintre profesori 

e profesorul de religie, că niciun profesor nu e asa de despretuit, 
de rău plătit, căci şi acesta e un mijloc ca să vedeţi cum socoate 
Statul pe un profesor sau pe altul. Deci, nu ar fi de mirare dacă 
un luminat bărbat de Stat ar zice într'o bună dimineaţă: „Ce tot 
atâta religie?! Să scoatem și această rămăşiţă de credință din 
scoli!*. 

Bisericile, de asemenea, sânt goale. Cine s'a îngrijit de fap- 
tul acesta? De caracterul canonic al Bisericii, pentru a-l preface 
într'un caracter anti-canonic, s'a găsit cine să se intereseze. Dar 
nu aceasta e problema religioasă. 

Problema religioasă e că noi nu putem avea o moralitate, 
care, în ceia ce priveşte pe cei mai multi dintre locuitorii acestei 
tari, nu se razima pe un adevărat sentiment religios. 

Când a arătat Statul că are consideraţie pentru Biserică? 
Când? Căci aici in Cameră s'a calificat, fără protestarea nimă- 
nuia, neintelegerea din Sf. Sinod drept „cearta între un popă și 
alti popi“! Statul, în orice cas, tratează Biserica drept o rămășiță 
din trecut, de care nu are nevoie. 

Ei bine, dor, astăzi se răsbună această îndelungată negli- 
genta, aceasta necredinta a noastră! Ea face ceia ce ati văzut, 
şi, câtă vreme nu va dispărea această stare de spirit, să ferească 
Dumnezeu, dar numai la rele morale ne putem aştepta! 

O ultimă observaţie, şi cu aceasta încheiu. 


Sindicaliştii au aceste păreri, pe care le spun în calendare, 
le spun în gazete şi reviste. Au această părere sigură despre bu- 
nătatea şi răutatea noastră, între care nu fac deosebire, despre 
sentimentele noastre, indiferent de dreptate sau nedreptate: ei vad 
în noi duşmani neimpacati si urâţi. Şi, totuşi, dacă ne uităm in 
ultimul timp, o să vedem că toate partidele noastre, afară de 
unul, au pactisat cu revoluţia roşie. 

Într'una din săptămânile trecute nu se vorbia decât de ches- 
tiunea Ferrer; înainte de ieşirea la lufnină a actelor judecății lui, 
nu era altă chestie în România decât chestia Ferrer! Şi, când, 
acum câteva săptămâni, așa eram de liberi de griji, încât aduceam 
o chestie de umanitate şi dreptate, — și mă mir cum nu sau 
găsit oameni cari să ceară să declarăm războiu Spaniei, căci doar 
sântem o tara cultivată și trebuie să ne mișcăm pentru a rasbuna. 
suferintile lui Ferrer, — am văzut atârnat de balconul „Româ- 

miei Muncitoare“ steagul roşu in doliu. Si mi-am zis: ce fel de 
fara este aceasta, ca să se poată ca, in Bucureşti, trei zile să stea 
supt ochii Poliţiei, supt ochii persoanelor care fac parte din Gu- 
vern, sau care servesc Guvernul, să stea steagul roșu atârnat ca 
pentru o mare nenorocire naţională? Steagul roşu!... Noi avem 
un steag. Supt acest steag s'au ivit speranţele noastre, supt acest 
steag sau purtat luptele noastre, supt acest steag se va desfa- 
şura viitorul nostru. (Aplause.) Acesta este steagul tututor, aces- 
ta este steagul ţării, si zdreanta de sânge care era atârnată acolo, 
nu era numai o zdreanta nemernică, ci zdreanta aceasta era o 
prevestire criminală. 

Nu fac vinovat pe nimeni, dar în sufletele persoanelor care 
au îngăduit acea criminală zdreanta, trebuie să se fi mişcat, in 
ceasul ultim, ceva care însemna că recunosc o greşeală și că simt 
© părere de rau! 

Şi, cu câteva săptămâni înainte de arborarea steagului roșu 
în Bucureşti, nu s'au văzut adunându-se funcţionarii de la Căile 
Ferate in congres, cu deplina ingaduinta a autorităţilor si trime- 
tand si o telegramă d-rului Racovschi? Ei bine, am rămas uimit 
şi m'am întrebat: aici am ajuns? Aceasta mai este Tara Româ- 
nească, ca să se poată aduna funcţionarii de la Căile Ferate şi să 
manifesteze în public cele mai periculoase revendicări sociale? 

Te miri că nu s'a ridicat de-asupra clădirii şi steagul roșu, 
şi nu m'aș mira dacă telegrama ar fi fost trimeasă d-rului Ra- 
covschi, şi dacă d-rul Racovschi ar fi primit-o ca să afle că aici 
in tara nu sânt numai oameni cari tin la el şi spun de ce, dar sânt 
si persoane care nu pot să spună de ce, si cu toate acestea tin 
la el. 

Şi, răsfoind Calendarul acesta al Muncii, am mai găsit un 
lucru, şi cu aceasta încheiu. Un calendar cum sânt toate calenda- 
rele de propagandă. Este şi o cronică de ce s'a întâmplat mai în- 
semnat în România pentru social-democratie. Se spun o mulțime 
de lucruri foarte interesante; este si unul pe care-l stim cu toţii, 
dar, fiind si el foarte interesant, e bine să-l amintesc aici. Se 
spune, de exemplu, că d. C. Dobrogeanu-Gherea, cunoscutul 
scriitor, care însă, acest cunoscut scriitor, este un ireductibil so- 
cialist, se spune că d. Dobrogeanu-Gherea a fost decorat de către 
ministrul de Instrucție. Negresit, dsa a decorat pe scriitorul 
Gherea, dar în tot casul este neprevăzător un ministru care, 

atunci când decorează pe cineva, nu se gândeşte că i se va tri- 
mete decorația înapoi. Nu ştiu ce sentimente va fi avut minis- 
trul de Instrucție când a trimes decorația, dar, când a primit-o 
înapoi; eu nu as fi voit să mă găsesc în situaţia lui. Imediat aceas- 
tă notita este prinsă si însemnată: „D. Dobrogeanu-Gherea tri- 
mete inapoi decorația pe care i-a dat-o ministrul de Instrucție“ 
Şi putin după aceasta găsesc următoarea notiţă pe care nu 
c explic, — sânt lucruri care au nevoie de o explicaţie, sânt altele 
care nu au nevoie de niciun răspuns. Vedeţi, am căutat în Ca- 
mera să nu mă exprim niciodată in aşa mod, încât să jignesc pè 
colegii miei, căci mi se pare că, atâta timp cât va dura Camera, 
în afară de deosebirile de partid, sântem colegi cari încearcă, fie- 
care cum crede de cuviinţă, să fie de folos țării, în aceste delibe- 
ratii. Prin urmare nu judec, si este de prisos să judec, si este 
şi necolegial să judec. lată ce zice: „Pentru Racovschi, pentru 
muncitorii brutalisati, se ridică toate elementele democratice cins- 
tite din ţară.... Spre a tinea o anumită întrunire, pe care o 
ştiţi si d-voastră unde s'a ţinut, cum s'a desfășurat şi ce persoane 
au vorbit. Va să zică „toate elementele democratice şi cinstite din 
țară“ s'au ridicat pentru Racovschi. Ca multamita, se iea la cu- 
nostinta si se insemneaza în „Calendarul Muncii” această soli- 
darisare a unor elemente din burghesie, din cea mai burghesă 
burghesie a noastră, în toate privintile, solidarisarea aceasta cu 
eroul steagului roşu... 


D-lor, votaţi legea, nimeni nu vă va împiedeca. O să fie ura 
si mai mare după aceasta, dar nu o să aibă cel putin de ce să vă 
urască, căci legea în sine este aşa de inofensivă, încât vă alegeți 
numai cu o ură ca aceasta. Dar, dacă, pe lângă această lege, dată, 
cu toată generositatea, unor oameni cari vor să vă duşmănească 
şi mai mult fără niciun motiv, dacă nu veţi mai avea, nu numai 
bunăvoință, — bunăvoință este pe toate cărările —, dar si hota- 
rirea si puterea de muncă, ce trebuie pentru a începe o politică 
economică şi culturală îndrăzneață si continua pentru ridicarea 
din sărăcia trupului, şi, mai ales, din ingrozitoazea sărăcie a min- 
tii, clasele muncitoare din orașele noastre, atunci veți avea, în lo- 
cul răului Bucureşti de astăzi, peste trecere de câţiva ani de zile, 
un Bucuresti si mai rău, care va crea oraşe de același fel, in care: 

sa predomine ura si setea de razbunare socialista, si satele nu vor 
intarzia sa prinda, in locul sentimentelor lor de revolta instinctiva 
de odinioară, sentimente noi, ieşite dintr'o concepţie politică dus- 
mană şi fiintii Statului nostru şi fiintii culturii noastre si fiintii 
neamului nostru. (Aplause.) 

XXVII. 


IN CHESTIA MANIFESTATIILOR 
STUDENŢEŞTI 


(17 DECEMBRE 1909.) 


Domnilor Deputaţi, 


Nu m'aş fi amestecat in această chestie, pe care am cunos- 
cut-o numai prin jurnalele de ieri şi de azi dimineaţă, dacă nu ar 
fi intervenit două lucruri: dacă nu ar fi încă de multă vreme 
anunțată o interpelare a mea în ceia ce priveşte conruperea spi- 
ritului public din această tara de gazeta „Adevărul“, ai cării re- 
dactori, în buna parte, — si tocmai partea aceasta este partea, ho 
tăritoare —, sânt Evrei neinpamanteniti... 

D. M. Ferechide, ministru de Interne. — D-le Iorga, ati 
convenit să desvoltati interpelarea pe Vineri. 

D. N. lorga. — Voiu reveni şi Vineri asupra ei. Dar se 
poate spune destul şi azi despre dânsa. 

Va să zică, d-lor, dacă nu ar fi fost anunțată această inter- 
pelare care s'a zăbovit şi d. preşedinte interimar al Consiliului 
îmi spune că mâne voiu avea răgaz să vorbesc pe larg de această 
mişcare evreiască. 

Prin urmare, voiu avea onoarea să satisfac pe toată lumea 
curioasă de a le cunoaşte, si pe d. Fleva, cu privire la agitatiile 
evreieşti, periculoase Statului român şi conrupatoare pentru spi- 
ritul public din această ţară, pe care le face înainte de toate o 
gazetă care a avut ieri şi alaltăieri oarecare neplăceri, de care, dacă 
ar fi fost după voia mea, ar fi fost crutata. 

Pentru că această gazetă merită ceva cu mult mai serios de- 
cât tumulturi studenţeşti supt ferestrele sale. Şi gazeta aceasta 
e nerecunoscătoare, e foarte nerecunoscătoare faţă de un Guvern 

care de zece zile tolerează pe acei redactori străini cari au îndem- 
nat la asasinat (aplause prelungite, strigăte de bravo), precum so- 
cietatea noastră tolerează de mai mulţi ani de zile, de foarte mulţi 
ani de zile zguduirea baselor pe care se găseşte tara de către aceşti 
străini, neinpamanteniti, de o nerusinare pe care au dus-o până 
în această Cameră. — Fiindcă vorbesc supt ochii necuviinciosi 
cari privesc dintr'o tribună în care n'ar trebui să se găsească decât 
numai ziariști români. — Precum tolerează, zic, de mai multă 
vreme pângărirea instituţiilor noastre, terfelirea tuturor sentimen- 
telor noastre si insultarea tuturor oamenilor cinstiți din această 
tară de către Evreii neimpământeniţi de la „Adevărul“. Prin 
urmare, dacă studenții ar fi venit la mine să mă întrebe, — n'au 
venit și nici nu erau datori să mă întrebe —, dacă ar fi venit, 
ştiam ce să li răspund; li-as fi răspuns: lăsaţi-i în seama altora. 

Căci cred că, măcar acum, după ce aţi primit în faţă cele 
ce vi s'au spus de către d. Fleva, veţi da d-voastră sancţiunea mo- 
rală trebuitoare fata de turburătorii ordinii morale din aceasta 
tara. Studenţii n'au venit: nici de data aceasta n'au venit sa ma 
intrebe ce trebuie să facă, cum n'au venit nici alta dată. Eu nu 
sânt profesor de politică, eu sânt profesor de istorie medievală 
si modernă. Este putin lucru medieval în ceia ce se face la ga- 
zeta aceia, medieval în sensul cabalistic, vechiu ebraic, dar e si 
ceva modern în ceia ce se face acolo: este ceva extra-modern, ex- 
tra-contimporan, peste morală, peste cuviință, peste dreptul ori- 
cării natii de a trăi cum înţelege ea, de a se guverna cum inte- 
lege ea pe pământul său. Studenţii obişnuiesc să mă întrebe numai 
Jucruri în legătură cu specialitatea mea, si nu mă întreabă lu- 
cruri care nu stau în legătură strânsă cu acea specialitate. ° 

Când am întrat la Universitate, profesorii obișnuiau să aibă 
legături cu studenţii si în alte chestii. De când însă sânt profe- 
sori tineri în Universitate, niciodată nu am avut cu niciunul din- 
tre studenţi alte legături decât acelea pe care trebuie să le aibă 
profesorii faţă de studenți. Oricine afirmă contrariul, îşi panga- 
reste buzele spunând un neadevar. Va să zică, studenţii nu m au 
întrebat. Odată făceau studenţii raport persoanelor care îi ras- 
plătiau pentru anume servicii. S'a dus vremea aceia. Noi avem 
o studentime idealistă, avem o studentime disciplinată, care nu 
se mişcă decât atunci când Guvernul nu este în stare să garan- 
teze ordinea morală. 

Nici alta dată, nici acum, studenţii nu m'au întrebat, deci. 
N'am fost acolo ca să întreb câţi erau studenţi si câți nu erau, 
și nu m aş fi mirat dacă, în mulțimea ce a manifestat supt feres: 
trele „Adevărului“ , s'ar fi găsit şi persoane ce nu erau studenți, 
din causa sentimentului de indignare, sentiment ce poate să cur 
prindă societatea întreagă. Dar n'am fost acolo, nu ştiu câți erau 
studenți şi nu știu dacă erau si persoane străine. N'am fost acolo 
ca să vad dacă pietrele care au spart geamurile palatului ,,Ade- 
vărului au plecat din afară sau d'innăuntru (aplause). Acesta 
este un lucru ce va trebui să fie lămurit. Nici nu mi-au cerut 
studenţii părerea în această privinţă si nici nu liam dat vre-o 
indicație, căci n'am dreptul să dau nicio indicație. Este pur si 
simplu acţiunea studenţilor ca tineri, având toate drepturile po- 
litice, ca tineri cari, în afară de Universitate, manifestează potri- 
vit cu părerea lor (aplause). 

Va să zică, d-lor, sânt scos din causa cu desăvârșire, în ceia 
ce priveşte mobilul care a îndemnat pe acei tineri să manifesteze 
supt ferestrele „Adevărului. 

Dar se pune o întrebare: de ce manifestatiile contra ,,Ade- 
vărului“? Căci şi la Iasi s'au ars numere ale acestui ziar, plătite 
sau neplătite, nu ştiu, cum nu ştiu ce pagubă a adus acest lucru 
acţionarilor acestui ziar (mare ilaritate), dar ştiu că s'au ars 
numere ale acestei gazete şi la Iași, şi sânt sigur că, dacă ar exista 
Universităţi şi în alte orașe, s'ar arde şi acolo. Mai sant sigur 
că, dacă Românii din Ungaria lar avea la îndămână, ziarul „A- 
devărul'* ar fi avut aceiaşi soartă care a avut-o aici. 

Din causa atacurilor la adresa mea? Nu. Sânt câțiva ani de 
când sânt atacat de acest ziar şi studenții n'au mers la ,.Adeva- 
rul“ ca să ceară socoteala. Si, cum zicea d. Fleva, articolul de 
care vorbia este o reproducere, — cu sosul particular iudaic, sosul 
acela putin cam otrăvicios —, dar este reproducerea unui articol al 
mieu. Evreul nu se multameste cu foarte mult în unele casuri, 
în alte casuri se multameste cu putin, si în acest cas s'a multa- 
mit cu foarte puţin. 

Acum vre-o opt ani, scriam, fără să fi fost înscris în clubul 
d-lui Carp, la „Epoca“, şi aveam toată libertatea de a scrie ceia 
ce voiam, — d. Carp s'a supărat odată, dar aşa era învoiala, în- 
cât eu am scris mai departe ce credeam eu şi nu a avut nimeni 
dreptul să-mi spună: nu vei scrie mai departe. Prin urmare eram 

colaborator benevol, fără legături de partid, cu acel ziar. Pe atunci 
nu va zice nimeni că mă ocupam de politică; tratam chestiunile: 
ca scriitor, ca istoric, şi era în mine un avânt de simpatie umană, 
de milă pentru nenorociti, pe care experiența, asprimea, nedrep- 
tatea vieţii, pe care ticăloşia celora de care îmi fusese milă un 
moment, mi-au distrus-o. Îmi pare foarte rau, plâng partea aceas- 
ta bună din sufletul mieu pe care nedreptatea lumii a sfărâmat-o. 

Şi atunci m'am gândit și la situaţia Evreilor din România: 
nu este o situație pe care oricine dintre noi să o iea; dar nu san- 
tem vinovaţi: nu i-am chemat, și pot oricând să plece, şi sânt aşa 
cum pot să fie la noi, unde o singură naţiune, supt toate rapor- 
turile, are dreptul de a exista. Şi atunci îmi permiteam chiar o. 
ilusie pe care acum nu mi-o mai permit, atunci îmi permiteam un 
sentiment pe care mi-l interzic astăzi. Credeam că se poate găsi o 
categorie de Evrei, — o categorie, nu persoane isolate, — care să. 
poată fi, dacă nu utilă vieţii noastre, cel putin inofensivă, în 
masă ceva mai mare, în mijlocul vieţii noastre nationale. De atun- 
ci au venit însă interventiuni de la America, gazete particulare 
cu caracter national evreiesc întemeiate aici, pentru a ne strânge: 
de gât când era nevoie. Ne-au strâns de gât îndată după căderea 
lui Cuza; ni s'au pus întâiu mânile în gât după Războiu, 
când, iarăși, situația noastră era nesigură; al treilea iarăși ni-au 
pus mâna în gât când a venit crisa financiară; a patra oară atunci 
s'au încercat a ni pune mâna în gât când a venit crisa socială. 
Aceasta este deci a patra tentativă de asasinat care se face impo- 
triva noastră ca naţiune dominantă, de către acei cari îmbracă 
formele cele mai vulpine ca să-şi arate dorința de a fi bunii noy 
tri fraţi. 

Ei bine, d-lor, această experiență poate convinge pe cel mai 
incorigibil sentimentalist, pe cel mai perfect umanitar că anumite 
lucruri nu se pot îngădui. Prin urmare, d-lor, vedeți, articolul nu 
mă supără. L-am cetit cum ar ceti cineva o veche scrisoare, pe 
care ar descoperi-o într'un fund de saltar, si ar zice cetind-o: ce 
mare naiv eram eu! 

În sufletul mieu era o milă pe care nu trebuia să o am, era 
o ilusie pe care nu trebuie să o păstrez şi pe care mi-o interzic. 
Si te uiţi zimbind induiosat la foaia de hârtie pe care ai găsit-o! 
Prin urmare, aice nu este contrazicere, şi între persoanele care 
se contrazic, nu sânt eu. Şi, între altele, la noi, persoanele care 

se contrazic, se contrazic din două motive: sau din ambiţie poli- 
tică fără margeni, pe care n'am avut-o niciodată, sau din senti- 
mente care sânt cu mult mai josnice, din motive care sânt cu mult 
inferioare unei ambiţii politice, 

Prin urmare nu există una, nu există nici cealaltă; de ce m'aş 
fi contrazis? Este o tragere de experiență din realitatea pe care 
am văzut-o desfășurându-se. 

Cu aceasta încheiu partea mea personală, în incidentul cu 
geamurile sparte, de d'innăuntru sau de din afară, pentru motive: 
de ură generală împotriva „Adevărului“. 

D. Fleva a scăpat din vedere celelalte manifestări, care au 
fost ilegale şi care cât pe aci erau să degenereze într'o mare bătaie. 
Şi ar fi bine ca dumnealui, apărător al libertăţilor publice în orice 
imprejurari, şi prin urmare si împotriva sindicalistilor, ori de câte 
ori sindicaliștii vor face scandal, cu aceiaşi energie, cu aceiaşi eloc- 
venta, cu același respect al legilor (mare ilaritate, aplause), să. 
ceară Guvernului să intervie. 

De sigur că d-sa n'a observat când era steagul roşu la ,,Ro- 
mânia Muncitoare“, căci d-sa ar fi simţit aceiași indignare pe care 
am simtit-o şi eu şi ar fi cerut ministrului de Interne, care a fost 
răsplătit cu un glonte pentru bunătatea sa, i-ar fi cerut să dea 
în noroiu zdreanta. (Aplause prelungite.) 

Da, d-lor, va să zică, e o ură generală, — afară de câţiva 
sindicalişti, — îndreptată împotriva „Adevărului“. 


Ce represintă „Adevărul?“ Un talent mare? O grupare de: 
talente, o autoritate, un ideal? Ce represintă? f 

Doamne, d-lor, represintă foarte multe lucruri. „Adevărul“ 
represinta tendința Evreilor de a se organisa national si de a căuta 
Sionul. Sânt multe drumuri care duc la Roma, se pare că sânt 
prea multe drumurile care merg la Sion, şi, fiind atâtea drumurile - 
care duc la Ierusalim, se face cu greu alegerea, si uite că tot aici 
sânt naționaliștii evrei, societățile lor particulare, congresele șco- 
lare evreieşti, in țara aceasta a tuturor îngăduinților. 

Si stiti că invatatorii evrei, adunați în congres pentru a re- 
presinta ideia Sionului, au fost primiți cu musica militară la Mă-: 
cin si Brăila. 

D-lor, ,,Adivorul* — am auzit de atâtea ori zicându-se ast 
fel „Adevărului“, încât, din cand in când, fără voie, rostesc acest 
nume cum se rostește de redacția si personalul de administraţie 
al acestui ziar (mare ilaritate, aplause), — e zionist. Zionismul, 
represintat de ziarul „Adevărul“, cultivă sentimentul national 
evreiesc, şi-l cultivă împotriva noastră, îi dă un sens negativ, nu 
un sens positiv. Evreii nezionisti nu ne urăsc une ori, pe când 
Evreii zionisti ne urăsc totdeauna si nu ne iartă niciodată pentru 
faptul că noi sântem unde sântem și că, neputând încăpea în toate 
laolaltă unii de alţii, nu ne ducem noi la Sion, pentru ai lăsa pe 
‘dlor dincoace. 

Va să zică „Adevărul“ represintă zionismul. 

Mai represintă tendinţa Evreilor din tara de a avea în masa 
toate drepturile, de a alege şi de a fi aleşi, de a schimba situaţia 
„corpului electoral și echilibrul dintre partide, care, de sigur, n'ar 
mai fi acel de astăzi dacă Evreii ar putea să manifesteze simpa- 
tiile lor pentru unii sau pentru alţii. Va să zică represintă „Ade: 
vărul“ şi tendinţa Evreilor de a se introduce în masă în cetate- 
nia română, aşa cum sânt, fără să lepede nimic din apucăturile 
şi din sufletele lor, şi totuși să între cu gloata în cetățenia română. 

Va să zică „Adevărul“ represintă până acum două lucruri, 
care se cam exclud. 

Dar la o inteligență mare şi la o sentimentalitate mare, ca 
şi la o conruptie adâncă şi la o nerusinare fără margeni, lucru- 
rile cele mai contrarii se pot concilia; mărimea în casul intaiu, mi- 
cimea in casul al doilea ajung a inlatura anume contraste. 

Asa dar, „Adevărul“ este ,,Monitoriul Oficial“ al zionismu- 
lui in Tara Românească si, din punctul de vedere al drepturilor 
neapărate ale Evreilor din România, este un fel de ziar national 
evreiesc, in Tara Românească si împotriva "Țării Românești, cu 
drumul la Sion tăiat... (Râsete.) 

În ordinea a treia, „Adevărul', nationalist evreiesc în două 
feluri, este si socialist, adecă internationalist. Mai este şi a patra 
coloare a ziarului, prin care cred ca pricinuiește o mulțime de di- 
ficultati şi neplăceri unor anumiţi bărbaţi politici din Romania, 
pe cari îi apără. 

De sigur că acești bărbaţi primesc cu cel mai adânc desgust 
laudele pe care li le dă un ziar cu calităţile morale ale ,,Adevaru- 
lui“. (Aplause.) 

Va sa zica, patru chestii agită ziarul „Adevărul'';: trebuie, 
însă, ca una din ele să fie mai vie ca celelalte. Cei cari vin la 
„Dacia“ nu fac socialism, ci fac electoralism al partidelor politice, 
sentimentalism romantic şi revolutionarism ee Va să zică 
nu este socialismul chestiunea cea mai vie. 

Socialismul, represintat prin oamenii culti, prin oamenu 
cari, cel puţin în oarecare măsură, ştiu ce fac, socialismul acela 
s'a isprăvit la noi. Socialismul nu poate decât să se ispraveasca, 
având basa pe care o avea, pe care o păstrează și: acuma, razi- 
mandu-se pe o minoritate de Români şi o majoritate de străini. 
Prin urmare socialismul nu este partea vie din acţiunea. ,,Ade- 
vărului“. O fi zionismul? Am văzut multe feluri de Evrei, afară 
de un tel, pe care aş dori să-l întâlnesc: Evreul cuvincios și re- 
cunoscător faţă de ţara în care trăieşte. Dar altfel i-am văzut: 
iam văzut mergând in toate direcțiile. Am văzut pe ugii mer 
gând către o banca de opositie, pe alții către o bancă guverna- 
mentala, sau urcându-se si mai sus ca să capete anumite, instructii 
în cutare chestii. Dar pe tărâmul care duce la zionism nu. Zionis- 
mul este o ilusie: nu se poate să trăiască un jurnal numai pentru 
a represinta zionismul, o aspirație naţională imposibilă. O ti floz- 
rea gândirii evreieşti care râvneşte în sus, dar rădăcinile: puterii 
evreieşti se găsesc, din nenorocirea noastră și din fericire pentru 
dânşii, se găsesc în pământul acesta al ţării noastre. l 

Va să zică, două din ratiunile de a fi ale „Adevărului“ sant 
inlăturate. O fi cea politică românească? Nu pot să fac, jnjuria..., 
nu pot sa fac aceasta injurie unor partide politice, sau unor per” 
soane din partidele noastre politice, de a crede ca partidele aces- 
tea au nevoie de sprijinul „Adevărului“, că între ele și ,,Ade- 
vărul" poate să fie o legătură. Declar, — nu am autorisatie, dar 
îmi inchipuiu că nimeni nu va contesta ceia ce spun —, declar că 
este moraliceste imposibil de admis ca sperantele, pe care le au 
Evreii neimpamanteniti cari redacteaza „Adevărul“ „că anumiţi 
bărbaţi politici privesc chestiunea evreiască altfel decât cum o- 
privim cu toţii: ca o chestiune închisă supt raportul politic, prin 
revisuirea Constituţiei şi deschisă numai supt raportul economic, 
potrivit cu drepturile noastre inalterabile si eterne asupra intre- 
gii noastre vieţi, ar fi indreptatite, că anumiți bărbaţi politici ar 
avea o altă concepție despre chestiunea evreiască şi că,. venind la. 
putere acei bărbaţi, ar voi să dărâme anume ziduri ‘chinezesti. 

Zidurile chinezeşti erau foarte bune și apărau, de ce? Aparau de 
barbaria Tatarilor, nu de civilisatia europeană. Şi noi sântem în- 
-cunjuraţi de barbari, barbari morali cari ne amenință. Este în 
"conştiinţa tuturor că, în loc să dărâmăm zidurile chinezeşti, tre- 
„buie să le ridicăm tot mai sus, nu de spre partea civilisatiei, ci 
-de spre partea barbariei. 

Va să zică, se înlătură trei din chestiuni. Rămâne chestiu- 
-nea a patra, drepturile Evreilor, necesitatea de a fi introdusi în 
„masă în societatea românească, fără ca ei să fi făcut vre-un sacri- 
ficiu din punctul de vedere al lor naţional. 

Ei bine, d-lor, Evreii au trei prese. Despre celelalte feluri 
-de presă îmi voiu permite să vorbesc mâne. Au o presă în strai- 

nătate, o presă evreiască aici în ţară, o presă foarte îndrăzneață 
— voiam sa cetesc azi ceva dintr’insa, dar d. ministru de Interne 
:m'a asigurat că, mane, voiu avea prilej să desvolt interpelarea 
mea, prin urmare partea aceasta o las pe mâne; va să zică, au o 
presă aici în tara, foarte îndrăzneață, care se dă drept evreiască, 
„şi au oa treia presă, represintată mai ales prin „Adevărul“. 

D-lor, presa aceia din străinătate face zvon acolo, presa 
„evreiască de aici mişcă masele evreieşti contra noastră. Presa ceas- 
tălaltă, al cării cel mai strălucit represintant este „Adevărul — 
“este şi o sucursală la Iaşi, care se chiamă cum nu ne interesează 
în momentul de faţă, — va să zică, presa aceasta represintă ace- 
laşi lucru. Cei din a treia categorie vor să aibă aierul ca nu vor- 
besc din punctul de vedere evreiesc, ci toți sânt cetățeni buni, 
buni Români, buni naționaliști, iubitori de tara, iubitori de neam, 
“iubitori de libertăţi publice, şi, dacă ieau parte la discuţia unei 
chestii, o fac din cele mai nobile motive care pot aprinde inima 
“omenească! Sant spiritele cele mai luminate, sufletele cele mai 
“bune, constiintile cele mai clare din Tara Românească! 

Însă, dacă e vorba ca Evreii să ţină împotriva noastră un 
„congres în România, cine e monitoriul acestui congres? De sigur 
ve „Adevărul. 

Daca reserviştii evrei trimet Camerei o petiție necuviincioa- 
să — si pe care o voiu ceti-o mâne, căci e nemai auzită aceasta 
-necuviinta ca un deputat român să fie insultat în Camera roma- 
nească, si nu în faptele sale, dar în intenţiile sale, printr'o petiție 
-iscalita de nişte militari, cari, chiar si fiind reservisti, încă nu au 

dreptul să înainteze o astfel de petiție, — cine o publică, o apără, 
‘© comentează? De sigur că „Adevărul“. 

Dacă, altă dată, e vorba de agitaţie împotriva României în 
legătură cu societatea de emigrare evreiască „ca“ si cu ,,Alian- 
ta Israelita, pe cine prinzi asupra faptului, având legături şi cu 
Ica" şi cu „Alianţa Israelită*"? De sigur pe ,,Adevarul™. 

Şi, iarăşi, e drept, că Guvernul are destule păcate, — si, 
măcar de-ar fi numai acelea pe care le-am spus eu, și sânt încă 
destule, pe lângă câte le-au mai spus sincer, mai sincer decât 
mine, ceilalți oratori ai opositiei; Guvernul are deci o mulţime 
de păcate. 

Dar iată! „Adevărul le-a iertat pe toate. Pe unul nul 
iartă: Proiectul de lege care priveşte industria naţională. 

Îndată ce s'a zvonit de proiectul acela de lege care asigură 
elementul indigen în industrie, imediat toată nemultamirea s'a 
concentrat la „Adevărul': atunci s'a descoperit că ministrul de 
Interne a ţinut în arendă nu ştiu ce moșie a Eforiei. Atunci au 
început, în cele mai nepermise necuviinte de limbagiu, cele mai 
grosolane acusatii la adresa ministrului de Interne. 

Si, tot atunci, sindicalismul a prins mai multa viata. Cu- 
rios lucru: să nu aibă sindicalismul acesta, cine ştie, supt pământ, 
«contact cu rădăcina așa de puternică a revendicărilor evreieşti din 
România? Crește sindicalismul, cresc şi speranțele jidovesti. In 
privinţa aceasta să-mi dati voie să cetesc câteva rânduri dintr'e 
imprudentă foaie evreiască, care se întitulează „România“ şi care 
apare într'un oraş din provincie. Zice: 

„Partidul democrat, — social-democrat, dar a greşit, lăsând 
«social» la o parte, — este perfect îndreptăţit a se aştepta la 
„sprijinul Evreilor, şi găsesc chiar natural ca o alianţă între ei 
„şi acest partid să se încheie cât mai curând.” 

Asa zice foaia „România“, care apare într un oraș de pro- 
vincie. Va să zică, pentru legea încurajării industriei naţionale 
care asigură elementul indigen, pentru legea aceasta se aprinde 
entusiasmul moralistilor și idealistilor de la „Adevărul“. 

Dacă se anunţă aici in Camera o interpelare care priveşte 
plănuirea de congrese evreieşti, se aprinde iarăși „Adevărul“. 
“Trecând toate margenile, împodobește pe cel care vă vorbeşte cu 
fel de fel de calificative zoologice (ilaritate). Se poate întâmpla 
ca oamenii să aibă anumite asămănări cu animalele, dar in orice 

cas e mai bine să le aibă pe cele din afară decât pe cele d'innăun- 
tru. (Aplause, ilaritate). Contra Guvernului se aprinde ,,Ade- 
varul™ când e vorba de protejarea elementului național în indus- 
trie. În contra umilei mele persoane se aprinde aceasta gazeta, 
când este vorba de o interpelare privitoare la agitatiile evreieşti. 

Ciudat! D-lor, toată lumea cumpără „Adevărul“. Sant ne 
cesitati inexorabile, care îndreptățesc cumpărarea „Adevărului“ 
(Ilaritate). Sant impuritati morale care au nevoie de Adevărul”, 
(Aplause, ilaritate.) Prin urmare, este natural să cumpere toată 
lumea „Adevărul“, dar este natural ca pe urma toata lumea sa 
judece „Adevărul“. 

Şi, dacă toată lumea judecă „Adevărul“, se creiază, ca ris 
puns stării de spirit înfăţişate prin „Adevărul“, o stare de spirit 
in publicul nostru. Şi atunci eu, care cunosc această stare de spi- 
rit, miam permis să întreb pe Guvern: dacă, si după glontul, 
pe care, prin mijlocul atentatorului, la trimes starea de spirit 
creată de ,,Adevarul™ primului-ministru, nu crede că aceasta ga: 
zeta trebuie să fie tratată conform legilor, interzicându-se strai- 
nilor cari se găsesc în redacţia lui dreptul de a îndruma politica 
românească a țării? (Aplause.) 

D-lor, din motive pe care nu sânt chemat a le aprecia, pe 
care nu-mi permit să le bănuiesc, nu mi s'a dat un răspuns până 
acum, — cel mai bun răspuns ar fi fost să mi se fi spus că sa şi 
iscălit decretul privitor la trimeterea în străinătate, cu anumite 
misiuni, a străinilor cari vor să aibă dreptul de a face politică 
la „Adevărul“ (ilaritate.) Nu mi s'a dat acest răspuns. Opinia 
publică, ea ca si mine, aştepta ca Guvernul să dea acest răspuns. 
Si, d-lor, atunci când nu s'a dat acest răspuns, cand, pe deo 
parte, era o campanie de calomnii şi insulte împotriva țării si a 
unor persoane care au “-eptul măcar la respectul acelora cu cati 
vin în legătură zilnică şi asupra cărora răspândesc binefaceri cul- 
turale, iar, pe de altă parte, Guvernul rămâne indiferent, s'a in- 
tâmplat la noi, ca oriunde. Foarte frumos lucru acesta: legalita- 
tea; orice bărbat de Stat o doreşte, oricine îşi dă seama de ceia 
ce trebuie sa fie viata unui Stat, o recomandă. Vedeţi însă, po” 
poarele nu sânt totdeauna nişte copii ascultători. 

D-lor, viata noastră moderna, viata ingradita de legi este 
relativ nouă. Viaţa îngrădită de legi a naţiunilor celor mai mari 
din Europa durează de mult timp. Odată numai vi s'a întâmplat 

ca d-voastră să cetiti in ziarele din străinătate că în cutare Ca- 
pitală mondială, găsindu-se într'o situaţie ale cării consecințe 
Guvernul nu voia sau nu putea să le tragă, lumea a făcut altfei 
decât ceia ce spunza legea? În America, spre care râvnesc dum- 
nealor să se ducă, — și ar fi bine să se ducă, dar nu mai râvnesc 
după ce se întorc, — în America, dupa care râvnesc deci con- 
locuitorii noştri, știți că adesea se petrece un lucru odios. Dacă 
un Negru întră în restaurant, îndată ce a întrat în restaurant, îl 
aruncă afară; dacă îndrăzneşte să opună resistent’, cele mai mari 
cruzimi se săvârşesc în potriva lui. Foarte ilegal! Dar unde e 
mijlocul de a schimba starea de spirit care este în America în 
această privință? Dar in Franţa, ce nu s'a făcut de către stu- 
denti în veacul al XIX-lea pentru cause drepte, foarte adese ori 
însă si pentru cause nedrepte! Este vreun mijloc de a schimba 
starea aceasta de spirit în Franţa? Dar, d-lor, iată un alt lucru 
care se petrece în Germania disciplinată: supt ochii miei, când 
eram student, adecă pe când stăteam la Miinchen fără să fac stu- 
dii, studenţii germani, si studenți de alte naționalități au demons- 
trat pentru Lujo Brentano. Avea si el părerile lui în deosebite 
chestiuni, cum îmi ingaduiti să am şi eu în tara mea, care este 
tara noastră a tuturor, si prin urmare este si tara mea. Un ziar 
la tratat cum nici într'o tara civilisată nu se tratează un profe- 
sor universitar, jignind sentimentele studenţilor universitari. 

D. Teodorescu, care a fost de curând la Munchen, o fi aflat 
si d-sa de casul acesta. S'au dus studenţii la redacție si au spus: 
„Dacă d-voastră nu retrageti ceia ce ati spus despre profesorul 
nostru, pe care avem motivele noastre, indreptatite sau ba, de a-i 
iubi, atunci ne substituim noi profesorului nostru și cerem satis- 
factie™. 
Gazeta, — era in Germania, — s'a grăbit a doua zi să re: 
vie asupra insultelor spuse la adresa lui Lujo Brentano. Şi au dat 
cu aceasta unul din exemplele cele mai frumoase de solidaritate 
morală, ilegală, între studenţi şi profesorul lor. 

Dacă s'ar fi știut la noi că, dând în judecată ziarul ,,Ade- 
vărul'“, în această tara a tuturor iertărilor, ar fi condamnat... Dar 
toată lumea ştie că mai toate delictele de presă la noi se absolvă 
de către Jurati. Si, nu numai atât, dar nici nu poţi să ajungi sa 
te judeci! 

„Vara trecută, s'au ţinut în orășelul unde petrec cea mai mare 
parte din timpul mieu, cursuri de vară pentru Românii din toate 

părţile. După curs, ne duceam într'o grădină să ne răcorim 
putin. 

În grădina aceia a apărut intr’o seară un individ într'o sta- 
re anormală şi a început să strige: „Trăiască Briand! Trăiască d. 
Mortun!". Aceasta, fireşte, că nu-l angajează întru nimic pe d. 
Morţun. Punerea aceasta a d-lui Briand lângă d. Morţun este 
tot aşa de putin hotaritoare pentru situaţia d-lui ministru de Lu- 
crări Publice, ca si punerea d-sale alături de alte persoane. care 
au făcut socialism. Fiindcă demonstraţia continua, am intervenit 
pe lângă proprietarul localului să-l invite să iasă afară. A doua 
zi au apărut în toată presa evreiască, mărturisită şi nemarturi- 
sită, articole din care reieşia că noi sântem cei mai cruzi barbari 
din câţi se află, că prietenul mieu Cuza, care nu era acolo de 
două zile, era totuși acolo, şi că am bătut groaznic pe cetățean, 
că lam aruncat pe stradă. 

A doua zi el a făcut o reclamaţie, și luni întregi am fost 
purtat pe la instanțele judecătorești. Şi eram ofensati noi toți, 
preoți din Ardeal, oameni vrednici de respect, acusati de a fi 
bătăuşi! În zădar am cerut să fie judecat „Adevărul“. Nici până 
acum n'am putut da ochii cu persoana responsabilă de cele tipa- 
rite. Numai Dumnezeu poate şti de ce! Nu se face o citatie in 
regulă, un act zaboveste până când te prinde desgustul... Ei bine, 
gândiţi că au făcut studenţii noștri ceia ce au făcut studenţii de 
la München? Nu, şi iată de ce: D-lor, se cere reparație oameni- 
lor cari au onoare, iar nu celor cari se ascund în dosul ușilor în- 
chise. 
Va să zică, pe de o parte, o gazetă insultă simpatiile fi 
resti ale studenților, ale „bandiţilor““, cum îi numeşte dl Fleva. 
Ea săvârşeşte lucruri de acestea. Ce pot să fac împotriva ei? 

Calea judecătorească este aproape închisă. Calea onoarei 
încă mai închisă decât cealaltă. Insultă în dreapta si în stânga, 
provoacă, atéta? Să ne adresăm Guvernului? Nu am părerea Gu- 
vernului, căci nu mi-a răspuns. Şi atunci să ne mirăm că un ziar 
ca acesta întâmpină revolta întregii opinii a unei tari împotriva 
unei campanii perpetue de denigrare a tuturor instituţiilor 
(aplause), de înjosire a tuturor persoanelor care au rol conducă- 
tor în politică sau cultură (aplause), de ofensare a tuturor sen- 
timentelor, — pe care un străin nu trebuie să-şi permită să le 
ofenseze, in tara in care este găzduit sau tolerat? (Aplause.) 

XXVIII. 
IN CHESTIA AGITATIILOR EVREIEŞTI 


(18 DECEMBRE 1909.) 
Domnule Preşedinte, 


D. ministru de Interne şi ad-interim Preşedinte al Consiliu- 
lui, nefiind de față, nu pot desvolta interpelarea mea astăzi, prin 
urmare vă rog să binevoiti să pastrati la ordinea zilei această in- 
terpelare până când d. ministru de Interne si preşedinte al Consi- 
liului ad-interim va putea veni ca să asculte interpelarea. 

D. Preşedinte: D-le Iorga, vă fac cunoscut că mâne este 
ultima şedinţă înainte de serbatori, şi, urmând a se lua vacanță, 
iar interpelarea d-voastră fiind în destul de serioasă ca să nu 
poată fi fixată in această ultima zi, v'aș ruga să binevoiti să con» 
simtiti să fie amânată pentru după serbători, când se va fixa 
la ordinei zilei in prima şedinţă. 

D. N. lorga: D-le Preşedinte, eu, din contra, aş dori ca 
această interpelare să o desvolt înainte de serbători, asa că aş 
preferi să o desvolt chiar mâne. Deocamdată, am onoare a vă 
ruga să binevoiti a-mi da voie să fac o comunicare. 

D. Președinte: Aveţi cuvântul. 

D. N. Iorga: Onorata Camera, în legătură cu mișcarea tra- 
dătoare fata de tara de care am vorbit în ședința de ieri, pot sa 
vă comunic un act care emană de aici din Bucureşti, printr'o 
anume oficină care nu e românească. Iscălitura este a Uniunii 
sindicatelor române, dar oficina o cunoaşteţi foarte bine, şi d. mi- 
nistru de Justiţie ar putea să facă si cercetări în această privință. 
De la oficina aceasta străină, de unde se răspândesc în toată lu- 
mea cele mai ticăloase calomnii și insulte la adresa României si a 
natiei noastre, este adresată către lucrătorii din Franța urmatoa- 
rea notă, următoarea plângere, care mi se comunică in copie, 

aratandu-se gi la ce persoana se gaseste un exemplar din origina- 
lul tipărit. Vă rog să binevoiti a o asculta și să vedeţi câtă drep- 
tate am să aduc, în chipul cel mai lămurit și cel mai crud, în- 
criminări în chestiunea agitatiilor evreieşti trădătoare care se fac 
în România. 

D-lor, d-voastră ştiţi că în ziarul „Adevărul“ s'a tipărit 
acum câtăva vreme știrea aceia, manifest falsă, prin care se spu- 
nea că Guvernul are intenţia de a suprima pe doctorul Racovschi, 
de a-l asasina, şi a apărut un text de telegramă, în care era pe 
jumătate asasinat acest conducător al socialiștilor. În același timp 
când „Adevărul“ făcea pe Guvern să asasineze pe doctorul Ra- 
covschi, — se pare că si „Adevărul“ avea nevoie de un moit 
pentru campaniile sale (ilaritate) —, în acelaşi timp se trimete 
către lucrătorii din Franţa următoarea plângere, — o traduc din 
frantuzeste, dar forma francesa o voiu da d-lui ministru de Jus- 
titie: 


„CĂTRE MUNCITORII DIN FRANȚA 


Un nou asasinat se pregătește. Guvernul român, care a fă- 
Cut să se asasineze unsprezece mii de ţărani în 1907, care a ex- 
pulsat ilegal si a maltratat sălbatec mai mult de opt sute de su 
puși români, între cari viteazul militant d-rul Racovschi, este pe 
cale să pregătească cea mai monstruoasă crimă pe care istoria a 
cunoscut-o vre-odată (le plus monstrueux crime que l'histoire ait 
jamais connu). D-rul Racovschi a încercat acum câteva zile să 
se întoarcă in tara sa pentru a recdstiga drepturile sale de cetă- 
tean român. A fost arestat la hotar. 

La această știre Ministrul de Interne al Guvernului roman 
s'a exprimat astfel: „Nu vreau să știu nici de judecată, nici de 
justiţie, nici de magistratură, nici de lege; Racovschi trebuie să. 
părăsească imediat tara, si, dacă autorităţile ungurești nu vor să-l 
primească, vom găsi de sigur mijlocul de a scăpa de el prin jan- 
darmi“. 

Însă noi aflăm că Ungaria a refusat să primească pe drul 
Racovschi. Aceasta însemnează impuscarea sigură (c'est la fusil- 
lade certaine). 


La trei ceasuri din noapte a fost trezit, legat (garotte) st 


www.cimec.ro 


DISCURSURI POLITICE 373 
E E e SA ce a dl 
dus pe jos, nu se știe spre ce loc de măcel (on ne sait vers quel 
charnier), de 40 de jandarmi“. 

D-lor, chiar exageratia aceasta vadeste însăşi caracteristica 
rasei semite (ilaritate). Căci, dacă un Român ar fi denunțat 
aceasta, ar fi denuntat-o, fără îndoială, în alti termini. Acei cari 
au scris vedeau lucrurile cu mult mai aproape între ele decât 
cum le vedem noi: 

„Muncitori din Franţa, proletariatul român se adresează. 
vouă, muncitori francesi, ca să impiedecati prin toate mijloacele, 
ca istoria să nu înregistreze acest nou asasinat (que l'histoire en- 
registre ce nouvel assassinat). 

S'a omorît Ferrer, lăsa-vom să fie împușcat Racovschi? 
{laisserons-nous fusiller Rakovsky?) 


Uniunea Sindicatelor Române. 
5 Novembre 1909." 


Am spus că mişcarea sindicalistă şi agitația evreiască pen- 
tru drepturi pleacă de la aceiaşi rădăcină, si rădăcina aceasta 
hrăneşte două tulpine, însă duce cea mai multă sevă nu către 
tulpina sindicalistă, ci către tulpina evreiască. Şi, aşa fiind, dom- 
nule ministru, voiu avea ocasiunea să arăt d-lui Președinte al 
Consiliului ad-interim de ce natură sânt agitatiile evreieşti care 
se fac între reservişti si alte clase ale poporatiei evreieşti impotri- 
va siguranței României; voiu arăta cu acte. Până ce d. Phere- 
kyde va fi liber să audă lucrurile acestea şi va putea răspunde 
în numele Guvernului, vă rog să binevoiti a face cercetări cu 
privire la acest act trădător. 

D. T. Stelian, ministru de Justiţie: Domnule deputat Iorga, 
de unde aveţi acest act? 

D. N. lorga: Este copia unui manifest al cărui original se 
află la d. Minculescu, advocat al Casei Bisericii. 

D. T. Stelian, ministru de Justiţie: Vă multamesc, si voiu 
face cercetări. 

D. G. Mârzescu: Actul e cunoscut de mai nainte, d-le mi- 
nistru; mai multi studenți din Paris au comunicat lucrurile aces 
tea. D. deputat Pop vă poate da si alte lămuriri în această pri- 
vinta. 

D. T. Stelian, ministru de Justitie: Se vor face cercetari. 

D. N. Iorga: Adaug, domnule ministru, ca am firele aces- 
tei mişcări. Circulă în străinătate în momentul de fata o carte 
calomnioasă pentru Români, din care mai multe persoane își trag 
argumente prin anumite reviste; citează „Monitorul Oficial” si 
gazete de la noi, de şi în viata lor n'or fi văzut publicaţie roma- 
nească. Toate calomniile pleacă însă de la oficina din Bucuresti 
si se raspandesc in toata Europa. Cand voiu desvolta interpelarea 
mea, voiu arata toate acestea. 


D. Presedinte: Nu anuntati c interpelare? E o simpla comu- 
nicare ce o faceti Guvernului, si nu mai e nevoie sa intervin, sa 
fac o noua comunicare Guvernului? 


D. N. Iorga: Nu, aceasta nu e o interpelare; e o simplă ca- 
municare. 


D. T. Stelian, ministru de Justiţie: Mi s'a făcut o simplă 
comunicare. Asigur pe d. lorga că voiu face cercetări. 

XXIX. 
MODIFICAREA LEGII CARCIUMILOR 


(5 FEBRUAR 1910.) 


Onorata Cameră poate să fie asigurată că n'am intenţia să 
prefac discuţia asupra acestei legi de revenire într'o conferință cu 
spirit larg sau într'o discuţie științifică de pretenţii înalte. Nu o să 
introduc nici lirismul de care este capabil un podgorean care vor- 
beşte de interesele sale, căci nu sânt podgorean; nu voiu vorbi 
despre influenţa culturii viței asupra civilisatiei la Romani, fiind- 
că, fiind istoric, nu-mi este îngăduit să vorbesc despre astfel de 
lucruri; nu voiu vorbi de putinţa înlocuirii vinului de către ţărani 
cu eter si cu cocaină, pentru că ştiu ca nu se poate, şi, prin ur- 
mare, fie-mi îngăduit să nu vorbesc nici de acest punct din punc- 
tele aduse în discuţie înaintea mea. Şi, iarăşi, d-lor, îmi veţi îngă- 
dui să nu dau definiţia alcoolurilor superioare, tocmai pentru 
că, studiile mele de liceu fiind mai apropiate decât ale persoane- 
lor care m'au precedat la această tribună, ştiu ce sânt alcoolurile 
superioare, şi prin urmare naș putea să mai dau o definiție 
foarte interesantă, dar care ar fi, şi aceia, cu desăvârşire neade- 
vărată. 

Ci, d-lor, în foarte puţine cuvinte voiu căuta să exprim 
punctul mieu de vedere cu privire la această frântură de lege pe 
care o presintă d. ministru de Finanţe. 

D-lor, să-mi dati voie întâiu să arăt marea mea bucurie că se 
găseşte un ministru care revine asupra legii sale. Şi vă puteți în- 
chipui ce mare multamire as avea dacă d. ministru al Instruc- 
tiunii si Cultelor ar reveni asupra legii sinodale. 

D. Sp. C. Haret, ministrul Cultelor şi I-structiunii Publice: 
Nu revin! 

D. N. Iorga: Căci nimic nu ar fi mai frumos decât dacă un 
domn ministru, în urma explicatiilor date de pretutindeni, in 
urma declarațiilor Sinodului întreg şi a propriilor sale decla- 

ratii, ar reveni asupra unei legi, care nu este buna. D. ministru 
de Finanţe, d-lor, revine astăzi asupra unei parti a legii d-sale, si 
nu poate fi nimic mai frumos decât ca un ministru să revină asu- 
pra unei parti a legii sale, pentru că aşa cere națiunea. Națiunea, 
o parte din naţiune, — nu ştiu câtă parte, nu stiu câte clase 
din această naţiune, foarte interesante şi foarte influente,—a ce- 
rut cu glas tare venirea la această Canossă mică a d-lui ministru 
de Finanţe. Şi d. ministru de Finanţe are aparenţa că a ascultat de 
glasul națiunii. Un ministru liberal, un ministru democratic, 17 
vremuri de liberalism şi democraţie, face, fără îndoială, foarte bine 
când ascultă glasul națiunii care se ridică din adâncuri, cerând 
carciume (ilaritate.) 

Fara indoiala, un sacrificiu al propriilor sale idei, un sacri- 
ficiu al individualitatii sale, fata de o cerinţă atât de legitimă si 
de o ordine atat de inalta si a carii indeplinire aduce un folos 
atât de mare naţiunii, n'ar putea fi salutată decât cu bucurie. 

D-lor, asa ar fi dacă d. ministru ar reveni asupra legii d-sale 
fiindcă s'ar fi convins că legea nu e bună şi dacă ar fi fost îndem- 
nat să revină asupra legii d-sale prin glasul naţiunii. Dar lucrul 
nu este așa. 

Când d. ministru, acum doi ani de zile, a presintat legea care, 
în parte din efectele ei, se anulează prin fragmentul de lege care 
se presintă astăzi, d. ministru nu avea în gând să combată alcoo- 
lismul. 

Când am spus de aici, de la tribună, că nu poate fi vorba 
de un alcoolism asămănător cu acel din Suedia de odinioară, d. 
ministru a aprobat. Asa era. D-sa nu sa gândit să lovească 
înainte de toate consumatia alcoolului supt cutare sau cutare 
formă. Era după răscoale, şi fiecare căuta de unde s'a aprins fo- 
cul și ce s'ar putea face ca să nu se mai aprindă vre-odată, și s'a 
zis că, în lumea aceia care a prădat conacurile, au fost multe 
persoane intr’o situaţie anormală, în acea stare în care clasele 
superioare au cel mult o poftă deosebită de fapte care sânt tot 
atât de proaste pe cât de proaste sânt vorbele pe care clasele su- 
perioare, supt influența unui prisos de băutură, pot să le spună. 
Prin urmare, au fost betivi printre rasculati, si trebuie sa fie betivi 
multi la sate, şi trebuie să împiedecăm acest contingent al ras 
coalelor viitoare, — să ne ferească Dumnezeu de ele, — care ar 
putea să iasă din beţie. Şi a fost şi o intenţie nobilă a d-lui mi- 

nistru de Finante: intentia aceasta de a mai usura putin pe 
sateni, nu de carciume, ci de carciumari. 

D. E. Costinescu, ministrul Finanţelor: Da, aşa a fost. 

D. N. Iorga: Fiindcă doar cârciumarul nu era numai un câr- 
ciumar; cârciumarul era multe şi de toate: cârciumarul era cel ce 
împrumuta, cu dobândă grasă, cârciumarul era un fel de pro- 
prietar mijlociu, fără situația legală si fără îndatoririle fireşti 
ale unui proprietar nemijlociu, cârciumarul era un agent politic 
la sate, când al unui partid, când al celuilalt, şi cârciumarul mai 
indeplinia pe lângă aceasta un număr de funcțiuni de natură ,,ne- 
etică“, — fiindcă s'a întrebuințat cuvântul „etic“ în loc de ,,mo- 
ral“, zic şi eu, „neetic“ in loc de „imoral“. A zis cineva că ele, 
cârciumele, erau și un fel de club, un fel de club de multe ori de 
ambele sexe si clubul acesta... 

O voce: Club naţionalist. 

D. N. Iorga: Mi se pare că un domn, fără să facă parte din 
Camera, şi-a permis să întrerupă. Dacă aceasta sar inoi, ma 
voiu adresa d-lui președinte. 

O voce: Poliţia o poate face numai biroul și d. președinte. 

D. N. Iorga: Tocmai, m'am adresat d-lui preşedinte. 

Altă voce: Şi Adunarea are dreptul acesta. 

D. Președinte: N'am auzit pe nimeni care să fi întrerupt 
fără a fi deputat. 

D. N. Iorga: D-lor, prin urmare, carciumarul indeplinia 
toate aceste funcțiuni in sat, si d. ministru se gândia să aibă car- 
ciumari cari să fie numai cârciumari; nu-i aşa, d-le ministru? 

D. E. Costinescu, ministrul Finanţelor: Ba da! (Ilaritate.) 

D. N. Iorga: Prin urmare, până aici sântem în cea mai de- 
plină înțelegere. Şi am făcut atunci oficiul de lăudător benevol 
şi nerăsplătit sub niciun raport şi în niciun fel al legii d-v. de 
acum doi ani de zile... 

D. E. Costinescu, ministrul Finanţelor: Să vedem de aici 
înainte (Ilaritate.) 

D. N. Iorga: Să vedem de acum înainte. 

O să trebuiască să constat cu părere de rău că, dacă dv. 
voiati să nu mai aveţi a face cu cârciumarii aceştia dela sate, me- 
najati carciumarii dela oraşe in vederea unui scop pe care nu-mi 
permit a-l numi: electoral. Ştiţi însă cât de bine au servit cârciu- 
marii partidului dela guvern în toate alegerile din urmă, așa in- 

cât, dacă iați menajat, ati muncit degeaba. Dacă dv. ati avut 
in vedere să menajati pe cei din oraşele din Moldova, pe câr- 
ciumarii evrei, prin agitația evreiască din momentul de față 
vedeți cât vă sânt de recunoscători pentru acest fapt că legea nu 
ia atins si pe dânşii. 

D-lor, când d. ministru de Finanţe a lovit în cârciumari, 
fără îndoială că şi-a închipuit că ei, cârciumarii, o să se supere,— 
cei dela tara, cei desfiintati, cei sacrificați, jertfiți împotriva în- 
seși ideii către care tinde în desvoltarea ei o societate întreagă 
sau împotriva principiilor insesi care se află la basa oricării so- 
cietati omeneşti. Vi s'a făcut o crimă din aceasta; v'aţi căpătat 
dușmani; dușmanii aceştia se zice că ar fi mers aşa de departe, 
încât ati primit amenințări personale atunci, ca şi mai daunazi, 
şi se poate spune că ati făcut, propunând acea lege, un act de 
eroism, întru cât îngăduie condiţiile actuale, când faci parte 
dintr'un partid politic, să se facă acte de eroism. 

Dar dv., care erati în măsură să faceţi acest act de eroism 
fata de cârciumari, ati uitat că mai sânt si alţii afară de cârciu- 
mari. 

Cârciumarii nu prea vin,— cârciumarii în adevăratul şi bru- 
talul înțeles al cuvântului —, cârciumarii nu prea vin în Cameră. 
Nu s'a auzit niciodată aici, în contra legii dv., un discurs de câr- 
ciumar. Dar mai sânt şi alte persoane interesate în această ches- 
tiune a cârciumarilor. Mai sant podgorenii. Podgorenii sânt repre- 
sintati bine, d-le ministru. Ei au vorbit. S’au varsat lacrimi aici, cu 
privire la podgoreanul cel mic. O fi, de si nu prea vad pe podgo- 
reanul cel mic care trăieşte înainte de toate din micul lui camp, 
pe care pune vita de vie şi scoate vin si cu vinul acela face lu- 
cruri mari. Proletarul podgorean nu l-am prea văzut. Din contra,. 
marele podgorean, in raza caruia intra si pretinsul proletar podgo- 
rean, pe acela l-am văzut, si dv. lati văzut. Si, dacă lam văzut, 
eram in situaţie de a nu mă speria de el. Dv. erati intr’o si- 
tuatie de aveţi de ce să vă speriaţi. Si atunci ati făcut o con- 
cesiune podgorenismului, — o nouă formă de politică materia- 
listă, de politică îngustă de club, — ati făcut o concesiune pod- 
gorenismului, în interesul nu al dv., ci al partidului dv. 

Acestea sânt fructele politicei de partid, care nu se sprijină 
pe o clasă, ci caută să se sprijine pe toate și să se creadă că e 
datoare să menajeze toate interesele, şi cele legitime, pentru că. 

altfel vin alegerile şi-şi răsbună împotriva acelora cari nu au me- 
najat. 

D-voastra ati cautat sa menajati pe acesti podgoreni, cari tin: 
discursuri frumoase şi pot în anumite momente să vă pună pe 
d-voastră într'o situaţie neplăcută pe banca d-voastră de mi- 
nistru. 

Vedeţi eroismul unui bărbat politic, care face parte dintr'un 
partid si care atâta sta acolo, cât cruta pe oricine, eroismul acesta 
e de scurtă durată: nu are aripile mari. Începe să zboare eroismul 
acesta. Imediat însă ce apare înainte o umbră de podgorean, de 
cârciumar, atunci fireşte aripile cele mari cad şi eroismul nu mai 
este aşa cum l-ar dori toată lumea. Si atunci d-voastră ati venit 
cu legea d-voastră de azi. 

Multe persoane se supără de dânsa în sensul că de aici 
înainte sătenii vor cădea pradă alcoolismului. Alte persoane se bu- - 
cură zicând: De acum înainte vinurile o să se vândă cu preţ 
mai bun. 

D-lor, nu numărul cârciumilor, mai presus de toate, a facut: 
pe ţăran să bea, şi mai ales numărul cârciumilor dela sate. Dar 
țăranii vin la oraşe. Sant oraşe multe şi, graţie lui Mihai Sturza,. 
de fericită memorie, sânt târguri multe, mai ales în Moldova, — 
şi pe această Moldovă o am mai ales în vedere, — si, în această 
Moldovă cu târguri multe, nu ştie cum să scape țăranul de tar- 
gurile unde îl aşteaptă băutura. 

Probabil că s'a mai redus numărul betivilor în urma legii! 
d-voastră; si eu cred că s'a mai redus. Dar ati putut, prin legea 
d-voastră, să impiedecati pe acel care face ţuică si care nu are 
cui s'o vândă, ati putut să-l impiedecati s'o bea el cu familia lui?’ 
Aceasta, d-le ministru, n’ati putut-o împiedeca, precum n’ati pu- 
tut să legaţi pe ţăran în fiecare Duminecă şi serbătoare, să-l legați ` 
cu taranca de piciorul patului, ca să nu se ducă să bea ţuică la: 
Itic şi Şloim, la această rassă de cârciumari, — fiindcă s'a vorbit 
de rasă —, foarte prețioasă în unele casuri, si nu lati putut îm- 
piedeca sa cadă în sant, in loc să se întoarcă, un om cinstit si 
moral, acasă la dânsul. 

D. E. Costinescu, ministru de Finanţe: În târgurile cele mici 
s'a aplicat legea. Numai în comunele urbane nu s'a aplicat. 

D. N. Iorga: S'o fi aplicat în cele pe care le-aţi văzut d-voas- 
tră, nu însă în târgurile pe care d-voastră nu le-aţi văzut. Pot să 
aduc şi lămuriri cu privire la târgurile pe care le-am văzut eu.. 

Stau la dispositia d-voastră pentru a va da toate lamuririle în 
privinţa chipului cum s'a aplicat legea in Moldova, in anumite 
târguri, cu concursul celei mai ideale:administraţii pe care a a- 
vut-o Tara Românească vre-odată. 

Va să zică, d-lor, nici dorința d-voastră, nici legea d-lui mi- 
‘nistru de Finanţe nu au avut resultatele pe care d. ministru de Fi- 
nante și toți oamenii de bine din aceasta tara le-ar fi dorit, si nici 
adausul acesta la lege nu are să aibă acel efect, altfel fericit, pe 
care-l așteaptă anumite persoane şi înainte de toate podgorenii. 

Nu va avea acest efect. 

În legea cea veche se spunea că orice persoană poate des- 
chide cârciumă oriunde-i va plăcea si acolo să-şi vândă vinul, cu 
conditia să nu mai vândă altcineva decât vin. 

Dar nenorocitul de ţăran, pentru condiţiile fisiologice ale 
alcătuirii sale, nenorocitul de țăran nu prea cere vin. Căci vinul, 
dacă e bun, e prea scump, iar, dacă e ieften, nu e bun, și apoi, 
d-lor, poţi să-ţi dai samă dacă vinul e bun sau nu? Nu e ca ra 
chiul, care trece oricum. 

Si, prin urmare, vedeți d-voastră, puteți să înscrieţi în lege 

„că oricine poate să-şi deschidă șatră de vin, chiar după legea cea 
veche, că oricine poate să-şi aşeze, cât e câmpul de mare, butoiu 
lângă butoiu și să vândă vin și numai vin, și d-voastră nu-l opriți. 
Si totuși acest fel de tabere pentru băutura vinului nu le-am va- 
zut nicăieri. 

Asa încât, d-le ministru, din punctul de vedere al d-voastră 
n’ati izbutit, pentru că sânteţi, d-le ministru de Finanţe, bărbat 
politic dintr'un partid liberal, national si democratic, da, dar, care 
menajează toate interesele societății. 

Aceasta e armonia socială, lucru foarte gingas. 

Numai vedeți că mai sânt si alte persoane care ştiu să cânte 

-cu mult mai bine decât d-voastră din acest instrument care se 
numeşte armonie socială și, cât vă veţi sili d-voastră să cantati mai 
bine. tot mai bine o să cânte persoanele celelalte. 

În toamnă, când s'au anunţat câteva locuri libere de deputaţi 
și senatori in această Cameră, mi-am permis, nu așa de tare ca 
să audă stenografii, să recomand aeeste locuri unui anume club 
de opositie, şi colegiile electorale au ţinut sama de prevederile 
mele si le-au îndeplinit. Vedeţi că armonia socială nu se lasă în- 
vinsă, nici de d-voastră, nici de alții ca d-voastră, si, oricate sfor- 
țări veţi face, n'o să aveţi preferința. Şi, câtă vreme vor umbla 

toate partidele să se razime pe toate clasele, să audă toate preten- 
ţiile, să facă toate concesiile, care va avea mai multă „culanță“ 
acela va apăsa mai mult. 

D-voastră, care apartineti altei generaţii, nu sânteţi destul 
de „culant“, aşa cum trebuie să fie cineva „culant“, într'o epocă 
mai modernă, si, prin urmare, vi se întâmplă, cu toată bună- 
voința, oarecare accidente. Eu nu mă speriiu de loc de legea 
d-voastră, ci ea mă bucură. Aţi mai făcut multe și veţi face 
multe, dar cine le crede, să se ducă acasă şi să vadă! 

Şi, acum, dati-mi voie a vă spune ceva mai vesel, după a- 
ceastă parte a cuvântării care constată, funebru, cum, cu tot a- 
jutorul acestei legi, n'a încetat nenorocirea unei populaţii care nu 
poate să fie salvată numai printr'o lege bună şi o administraţie 
bine intenţionată. 

Căci e vorba de altceva, care este foarte greu şi cere mul:ă 
muncă si braţul liber. Cine va avea braţul liber va putea face 
ceva în tara aceasta, cine va avea braţul legat prin opositie cand 
e la Guvern si apoi prin Guvern, nu se va putea să facă aceia ce 
trebuie ţării acesteia ca să fie ce dorim noi cu toţii. Trec, deci. 
la o parte mai putin tristă decât partea de la început. 

D-voastră mai aveţi un articol, pe care vă reg în interesu: 
seriositatii legii să-l părăsiţi. E o parte morală in această lege, 
cea mai virtuoasă dintre legi, dar, vedeţi, lumea poate să critice 
cu privire la felul cum anumite intenţii bune se presinta in 
forma literară. D-voastră ati voit cârciumari morali. nu numai 
cârciumari legali, pe cari sătenii să-i poată suporta fără prea man 
neajunsuri, nici sufleteşti, nici trupesti pentru dânșii. Ati voit sa 
aveţi un fel de oameni de o valoare etică superioară, pe cari să-i 
trimeteti cârciumari în sate. Foarte frumoasă dorință: si d. ini- 
nistru de Interne si d. comandant al jandarmilor doresc ca jan- 
darmii să fie morali, si sânt foarte morali când îi vede d. minis- 
tru de Interne şi d. comandant al jandarmilor, şi mult mai puţin 
morali când nu-i vede nici unul, nici altul. 

Dar as ruga pe d. ministru de Finante, când va număra pe 
civilisatorii satelor, să nu facă din inimă largă acea greşeală fă- 
cută de d. ministru de Interne când la Galaţi a pus pe jardarmi 
alături de învăţători si preoţi ca civilisatori şi moralisatori ai sa- 
telor, căci, dacă viitorul! cârciumar ar fi sa fie ca în articolul 23 
de aici, atunci putem să spunem cu toată siguranța că el nu în- 
cepe după jandarm, ci înainte de învăţător şi îndată după preot.. 

Apoi d-voastră îi cereti să fie căsătorit în momentul în- 
„cheierii contractului, o garantie care nu este o garantie, căci a 
fi căsătorit nu însemnează a fi şi moral, după cum şi a nu fi 
căsătorit nu însemnează a fi si imoral. Dar admiteti cârciumaru- 
lui, dacă a rămas văduv, să nu se însoare. Santeti foarte buni, dar 
această concesie produce anumite efecte pe care le cetesc pe figu- 
rile tuturor deputaţilor cari asistă la analisa articolului 23 din 
proiectul d-voastră. Si mai adăugaţi că bărbaţilor cari au trecut 
de vârsta de cincizeci de ani nu li se cere să fie obligatoriu că- 
satoriti spre a fi cârciumari. 

Este o gravă insultă pentru cei cari au trecut vârsta 
de cincizeci ani şi cari nu pot sa fie socotiți cu toţii așa de putin 
periculoşi (ilaritate). D-voastră mai cereti ca viitorul cârciumar 
„să fie un învăţat, să ştie să tie condici. Cred că santeti prea as 
pru, şi d-voastră, care vă găsiţi în fruntea atâtor stabilimente in- 
dustriale importante, ştiţi ce însemnează a se tinea condici. Şi eu, 
care mă găsesc în fruntea unui stabiliment industrial foarte mo- 
dest, ştiu ce însemnează acest lucru. Şi am avut să sufăr odată de 
pe urma contabililor cari nu prea ţineau socotelile cum trebuie. 
‘Si atunci vă întreb: cum să impuneti unui cârciumar care se 
duce într'un cătun de munte să fie un contabil perfect? Dar, dacă 
are un om care ii tine registrele, ce aveţi cu dânsul? De ce sări 
impuneti sa le tina el, când, chiar după codul de comerţ, oricine 
face comerţ, trebuie să fie în stare a-şi arăta condicile în bună 
rânduială! Si în urmă veniţi si la o altă condiţie, din punctul de 
vedere al sentintelor penale pe care trebuie să le evite cârciumarul 
‘in domeniul său: să nu fie supt lovitura unei sentințe penale 
pentru delictele privitoare la legea licenţelor, — dar pentru ce- 
lelalte? 

D. E. Costinescu, ministrul finanțelor: S'au prevăzut toate 
în legea licențelor. 

D. N. Iorga: În această privință d-voastră mai prevedeti 
situaţia în care se va găsi cârciumăreasa, si spuneți că această 
cârciumăreasă să aibă un prepus. 

D. E. Costinescu: Nu există. 

D. N. Iorga: D-le ministru de Finanțe, „prepus“ este un cu- 
vânt care nu se găseşte în dicționarul Academiei Române, care nu 
a mers până la litera p; este un cuvânt pe care poporul nu-l in- 
telege. Cine ştie ce-i dă în minte cu privire la rostul acestui pre- 
‘pus? (ilaritate.) 

Prin urmare, cred că ar fi bine ca această grijă de moralitate 
să nu o coboriti in amănunte aşa de precise. 

O voce: Nu ati explicat. 

D. N. Iorga: Represintantul filologiei române în această Ca- 
meră, d. Bianu, poate să explice mai bine cuvântul decât aş putea 
să-l explic eu (ilaritate). 

Pentru a încheia, vă atrag atenţia că mai este încă o frasă, 
a cării construcţie vă rog să o schimbaţi, ca să nu se încurce 
lumea. 

D. E. Costinescu: Propuneţi schimbarea care să fie mai ne- 
merită. 

D. N. Iorga: D-le ministru, în chestiunea de gramatică va 
biruiesc oricând (ilaritate). 

D-voastră ziceti : „Nimeni decât societățile de cumpătare 
nu poate tinea decât o singură cârciumă“. 

D-voastră voiti să spuneţi că nimeni afară de societățile de 
cumpătare nu poate lua în exploatare mai multe cârciumi. Cred 
că recunoasteti şi d-voastră că aici ati fost biruit cu desăvârșire; 
v'au biruit mai multi podgoreni şi ati îndurat aceasta, vă rog sa 
indurati să fiți biruit de mine şi să adoptați forma aceasta. (Ila- 
ritate.) 

Încheiu. d-le ministru, făcând si eu o peroratie, cea d'intâiu 
pe care mi-am permis să o fac în această Cameră, care, ce e drept, 
n'are in paretii ei încă, fiindcă este nouă, atâtea preroratii câte 
avea, cea veche, care s'a dărâmat aşa de greu, nu din causa cali- 
tatii materialului din ziduri, ci din causa peroratiilor fortificate 
ce au trecut în paretii ei. Îngăduiţi-mi prin urmare o peroratie. 

Tara aceasta are nevoie de şcoli, nu este aşa?, — si le cere. 
Ştiţi cum le cere: si prin petiţii le-a cerut, si le-a cerut si în 
forma cea mai periculoasă pentru existenţa acestei tari. Şi, anume, 
răscoalele au fost înainte de toate o cerere de şcoli. A fost cerere 
de pâne, dar a fost şi o cerere de şcoală. Numai desperarea unei 
clase rurale absolut neluminate poate să ia forma pe care au 
luat-o răscoalele ţărăneşti din 1907. Națiunea aceasta a cerut 
deci în toate formele, în cele mai duioase, ca şi în cele mai bru- 
tale, în cele mai legale ca și în cele mai ilegale: școală. Şcolile tre- 
buincioase nu i le puteţi da, și plec dela tribună cu părere de 
rău că, în loc de școli mai multe, dati mai multe cârciumi (a- 


plause). 

XXX. 
LA LEGEA TEATRELOR. — ART. 4 


(8 FEBRUAR 1910.) 


Ministrul de Instructie Sp. Haret presintă proiectul de lege pri- 
vitor la teatre, pe care-l alcătuise cumnatul său, profesorul Pompiliu 
Eliade, director al Teatrului din Bucuresti. 


D-le ministru, prin „membrii directiunii* nu prea înţeleg ce 
voiește a se numi: „directorii sau membrii direcţiunii!"* Ce mem- 
bri poate să aibă directiunea în afară de director? Este un termin 
pretentios care poate da loc la fel de fel de neînţelegeri. Prin 
urmare directorii... 

D. I. Procopiu, raportor: Directorii si directorii de scenă. 

D. N. Iorga: N'ar fi bine să se spună aceasta deslusit? 

D. I. Procopiu, raportor: Se preciseaza în alte articole. 

D. N. Iorga: Directorii va să zică se numesc prin decret re- 
gal, fără niciun fel de conditiune. 

D. I. Procopiu: Fara. 

D. N. lorga: Este singura persoană din teatru care n’are ne- 
voie de niciun fel de condiţie pentru a conduce, în însușirile sale 
speciale, toate teatrele din Romănia, şi este numit şi fără termin; 
ceilalți sunt numiţi pe termin de cinci ani. 

Directorul acesta general al tuturor teatrelor din Romănia 
este numit în afară de orice condiţii, este numit în afară de orice 
îndreptăţire de competenţă și în afară de orice termin al func- 
tiunii sale, iar ceilalți membri din consiliul de administraţie şi co- 
mitetul de lectură se numesc pe cinci ani. 

Se adauge, — şi e puţin cam jignitor pentru dânşii —, se 
adauge că pot să fie revocati, după o vădită abatere dela datoriile 
lor. Ce însemnează aceasta? Vedeţi, abaterile cine o să le judece? 
Ministrul? Prin urmare, pe de o parte un director cu privire la 
numirea şi scoaterea căruia nu se spune nimic, cu privire la com- 

petenta căruia nu se garantează nimic, iar, pe de alta parte, aceşti 
nenorociti membrii ai comitetelor, cari sunt numiţi pe cinci ani 
şi cărora li se face şi miseria de a se adăugi că, dacă vre unul sa- 
vârşeşte o „vădită abatere“ dela îndatoririle lui, va fi scos din 
înalta funcţiune a Consiliului de administratiune şi a comitetului 
de lectură. 

Nu credeți d-voastră că directorul stă prea sus si e prea 
bine garantat, iar ceilalți sunt prea jos şi prea mult ameninţaţi? 


La art. 6. 


D. N. Iorga: D-lor, aliniatul b. este în armonie cu alt articol 
din legea aceasta, prin care se intronează atot-puternicia tiranică 
a directorului-general al Teatrului. 

D-lor, vedeţi, directorul acesta general al Teatrelor din Ro- 
mania, cere avisul consiliului de administraţie si al comitetului 
de lectură, şi comitetul de lectură unit cu comitetul de adminis- 
tratie isi dă avisul, iar directorul general al Teatrului, dacă nu 
vrea, nu ţine samă de acest avis, şi, prin urmare, cu dela sine pu- 
tere, hotărăşte să treacă la pensie, dintre artişti, pe cei cari au 
douăzeci de ani de serviciu impliniti. 

Să zicem ca ar intra în Teatru un artist la vrâsta de douăzeci 
de ani sau înainte de douăzeci de ani; va să zică la patruzeci de 
ani îl trece la pensie. 

Mai departe se zice că un artist poate să fie trecut la pensie 
pentru „viţiuri“. Vedeţi? Directorul general al Teatrului este un 
fel de mare instanţă moralisatoare, care să poată constata ,,vitiu- 
rile. Dar mai poate scoate la pensie si pentru pierderea memoriei 
sau pentru scăderea vădită a talentului. Această scădere a talentu- 
lui nu-mi închipuiu cum ar putea să o constate d. director general 
al Teatrelor, luând avisul celor două consilii reunite. 

Voci: Conform. 

D. N. Iorga: Conform sau neconform, dacă i se dă o putere 
covârşitoare directorului, ca el să cumpănească scăderea de ta- 
lent... 

Dacă ar fi fost condamnat cineva de d-l director, luând avi- 
sul celor două consilii, el nu mai are niciun mijloc să-şi capete 
dreptatea, fiindcă se spune expres în lege că apelul lui înain- 
tea instanțelor judecătoreşti este oprit, asa încât directorul gene- 
ral al Teatrelor, după părerea sa personală, scoate la vârsta de 

patruzeci de ani pe un artist pe care-l socoteşte că nu mai e bun 
de nimic sau că are o purtare ce nu mai corespunde idealului 
moral al directorului-general, sau dacă directorul socoteşte că artis- 
tul acela are o scădere de talent pe care d-sa o vede, dar publicul 
poate să nu o vadă. Vedeţi dar, directorul are dreptul să scoată 
la pensie pe un actor, care ar merita o soartă mai bună, şi, dacă 
ministrul iscăleşte hotarirea directorului-general, omul nu are unde 
să-şi caute dreptatea. Cred dar că articolul acesta dă o compe- 
tință prea mare directorului-general, chiar dacă ar fi să aibă ca- 
litatile eminente pe care d-l Haret le recunoaște d-lui Pompiliu 


Eliade. 

XXXI. 
CHESTIA AGITATIILOR EVREESTI 


(11 FEBRUAR 1910.) 


Primul-ministru I. I. Brătianu, continuu urmărit de presa 
evreiască, cu „Adevărul“ în frunte, e atins de glontele unui nemernic, 
impresionat de aceste atacuri. 


Onorată Cameră, 


Interpelarea aceasta a zăbovit, nu din vina mea, nici din vina 
şefului Guvernului, ci din vina unor împrejurări, care nu sânt 
nici ele fără legătură cu agitatiile evreieşti din ultimul timp. 
Glontele pe care l-a primit șeful Guvernului isi are originea lui 
bine cunoscută. Dacă noi cercetăm această origine mai bine, în 
caracterul ei socialist s'ar recunoaşte şi o nuanță evreiască. 

D-lor, interpelarea aceasta, pe care am anuntat-o de multă 
vreme si care, din motive independente de voinţa mea si de voinţa 
şefului Guvernului, a fost amânată, nu priveşte chestiunea 
evreiască. 

Prin urmare, când s'a anunţat, din nestiinta de causa, cu 
anumite scopuri, că am intenţia să intretin despre chestia evre- 
iască această Cameră, atât de ocupată acum cu desfiinţarea Con- 
tenciosului, s'a făcut o greşeală. 

Eu n'am anunţat o interpelare în chestia evreiască. 

Eu am anunțat o interpelare în ceia ce privește agitatiile 
evreiești din ultimele timpuri. 

Acum, între chestia evreiască întreagă şi agitatiile evreieşti 
din ultimele timpuri este, fără îndoială, o legătură. Însă una, nu 
este alta. 

A vorbi despre agitatiile evreieşti, care se pot dovedi și care 
trebuiesc împiedecate —, şi tocmai aceasta am intenția să o cer 
d-lui ministru de Interne si prim-ministru ad-interim —, aceas- 
ta nu înseamnă a trata chestia evreiască. De altminterea 
chestia evreiască nu e de natură să fie tratată în Ca- 

mera. Chestia evreiască există. Există, şi națiunea noastră, 
poporul nostru, în întregimea sa, în întregimea puterilor sale şi 
în deplina conștiință a chemării sale, va şti să resolve chestia 
evreiască. Chestia evreiască prin urmare e o chestie care priveşte 
națiunea noastră, şi nu priveşte în rândul întâiu Guvernul. 
Chestia evreiască nu e o chestie negativă, ci o chestie posi- 
tivă, o chestie care se leagă cu o mulțime de alte chestii şi care 
formează la un loc marea noastră chestie naţională, deci chestiu- 
nea drepturilor noastre în toate domeniile şi în toată întinderea te- 
ritoriului asupra căruia singuri avem şi drepturi etnice si istorice. 

Guvernul de azi, ca şi Guvernul de mane, are fata de această 
parte a chestiei nationale care este chestia evreiască o dato- 
rie, şi nu-mi pot închipui că se va mai găsi vre-odată un Guvern 
care să se sustragă de la această datorie. Un neam întreg se si- 
leşte să capete ceia ce a pierdut. Un neam întreg, prin conştiinţă, 
muncă şi economie. El înțelege pe deplin drepturile sale și che- 
marea sa de a recâștiga terenul pierdut. Si orice Guvern ar câr- 
mui Romănia este dator să ajute neamul care este represintat 
prin Statul nostru, şi singur el este represintat prin acel Stat, să-l 
ajute întru căpătarea drepturilor sale veşnice. 

Deci, chestia evreiască este una, si agitatiile evreieşti 
din ultimul timp, altceva. Şi, dacă nu se poate adresa cineva 
Guvernului pentru a cere măsuri de natură să resolve chestia 
evreiască, se poate adresa cineva şi acestui Guvern şi oricărui 
Guvern pentru a cere să împiedece provocarea elementului na- 
tional, care stăpâneşte aceasta tara, de către un element care nu 
stăpânește această tara, care nu are drept s'o stăpânească si care 
n'o va stăpâni niciodată. 

Punctul de vedere al Guvernului este neted. Statul român 
a fost interpelat la 1878 în chestia evreiască. Si a fost interpelat, 
nu numai de Evreii din Romănia, dar, graţie minunatei legături 
dintre Evreii de pretutindenea, de Jidovimea întreagă, cu privire 
la chestia evreiască. Şi Statul nostru a răspuns prin modifica- 
rea articolului 7, îngăduind împământenirea individuală, prin Ca- 
meră şi Senat. 

Mai departe decât atâta nu putea să meargă. Statul acesta. 
este un Stat naţional, şi un Stat naţional nu se poate transforma 
de hatârul nimănui intr’un Stat cu caracter nenational. 

Dacă ar voi un Evreu să cugete bine, și ar cugeta în afară 
de prejudecățile sale naţionale, nu ar putea să deie decât un ase- 

menea raspuns: Statul acesta a fost intemeiat de natia romaneasca, 
Statul acesta s'a sprijinit pe vitejia si munca românească; Statul 
acesta s'a întărit prin cultura românească; Statul acesta a fost sta- 
pânit de spiritul românesc, prin urmare el nu poate să trăiască 
decât cu acest caracter. 

Dacă, din nenorocire, multamita păcatelor noastre, am 
ajunge să schimbăm caracterul Romăniei, acordând în parte ceia 
ce ni cer acei domni, atunci Romania nu ar mai fi Romănia. Mi- 
siunea ei întreagă ar dispărea, chemarea ei pentru viitor nu ar 
putea să se mentie; Romănia, care este un centru pentru viata ro- 
mănească de pretutindeni, ar înceta fără îndoială să mai fie acest 
centru. 

Aşa încât nu mă gândesc să pun Guvernului întrebări la 
care poate să-mi spună că nu este chemat să răspundă. Nu mă 
gândesc să admit ceia ce dumnealor ceilalți ar dori să admită: 
anume că în chestia evreiască trebuie să vorbească din nou Sta- 
tul român. Ci gândul mieu este numai să vă arăt, cu dovezi, de 
ce natură periculoasă si intolerabilă sânt agitatiile evreieşti din 
timpurile din urmă. 


Dor, de când pleacă aceste agitatii evreieşti din Romănia? 
Agitatiile acestea pleacă, nu de la un fenomen în legătură cu 
desvoltarea elementului evreiesc din tara, ci pleacă de la un fapt 
în aparenţă legat de mișcarea socialistă din Romănia. 

În fruntea acestei mişcări se găsia până acum câteva luni 
doctorul Racovschi, o persoană foarte bine primită într'un timp 
de mai toată lumea politică română. 

Bun prieten cu o mulțime de persoane care au jucat odi- 
nioară un rol în mişcarea socialistă și care, din diferite motive, 
care-i privesc, acum nu mai joacă un rol în aceasta mișcare, ,,doc- 
torul“, „Bulgarul“, cum i se zicea atunci, era o persoană simpa 
tică pentru aceşti socialişti de odinioară, și un alt partid, un par 
tid de ordine, un partid conservator, a făcut din doctorul Ra- 
covschi, Bulgar, născut în Bulgaria, si dând socialismului din Ro- 
mania o nuanță bulgărească, un funcţionar public în județul 
Constanta, unde a avut un loc de consilier județean. 

Acum, cu ocasia răscoalelor ţărăneşti, sa văzut cine era 
Racovschi, ce rola avut Racovschi în acele răscoale, și cei mai buni 
prieteni ai lui au fost siliți să lepede orice legătură cu şeful socia- 
listilor din Romănia, cu şeful străin al socialismului, cu scopuri 

străine, din Romănia, şi, atunci, în starea aceia de spirite de dupa 
răscoale, care provoca hotariri rapezi, de care lumea nu ar fi ca- 
pabilă acum, doctorului Racovschi i s'a arătat drumul spre străi- 
nătate. A fost expulsat. El s'a dus în străinătate, şi un om de o 
fire ca a doctorului Racovschi, cu atâtea legături acolo, în străină” 
tate, în anumite medii din străinătate, un om deprins a scrie, a 
vorbi, a agita, ca doctorul Racovschi, natural că, ajungând în 
străinătate, a scris, a vorbit si a agitat. El a făcut să ni se trimeata 
de la Stuttgart o anumită somaţie în ceia ce priveşte felul cum 
avem să ne comportăm fata de agitatiile socialiste. Şi după aceia 
a mers şi mai departe, însă nu la lumina zilei. Jurnalele din străi- 
nătate într'o bună dimineaţă au trezit chestia evreiască la noi. 

Chestia aceasta a fost trezita la noi de câte ori aveam de 
discutat o crisă aici în ţară; chestia evreiască apărea atunci, căci 
bunii noştri compatrioți aşteptau acest moment. Îndată ce mo- 
mentul vine, ei îşi fac datoria de a ne soma încă odată să li acor- 
dăm drepturile lor. 

Acum, vedeţi, lucrând așa, ei urmăriau o lozincă veche, ca- 
re a fost dată de multă vreme de ai lor, de pe timpul când şefii 
lor erau mai buni decât şefii de astăzi. 

Intr'o foaie scrisă în romăneşte pentru a exprima nevoile și 
aspiraţiile evreieşti, prin anii 1860, li se spunea: „să nu uităm că 
libertatea ca şi cerul trebuiesc cucerite, să indoim dar silintile 
noastre si să nu încetăm de a bate la poarta cetății române, până 
ni se va deschide“. 

Lozinca aceasta, dată prin anul 1860, a fost urmată cu acea. 
staruinta îndărătnică, cu acea energie ascunsă, acea credinţă în 
triumful silintilor sale, pe care poporul evreiesc supt toate cerurile 
şi în toate împrejurările le-au avut. 

Va să zică, doctorul Racovschi fiind în străinătate, având 
legăturile sale cu anumite cercuri, — prin acea firească legătură 
pe care o vom documenta-o îndată între agitația socialistă şi ten- 
dinta evreiască de a avea la noi mai mult decât toată averea 
noastră, decât tot creditul nostru, decât toată înrâurirea asupra 
vieţii noastre politice —, multamita va să zică acestor legături, 
doctorul Racovschi deschide focul împotriva Romăniei. Nu în ceia 
ce priveşte caracterul legal al expulsării sale, nu în ceia ce prr- 
veşte drepturile socialiștilor in Romănia de a se constitui în par- 
tid, ci doctorul Racovschi deschide, într'o revistă din Paris, în 
„Courrier Européen“, revistă cu scopuri frumoase umanitare, cu 

frumoase scopuri de libertate, dar din care mai mult decât odată 
transpiră interesul specific evreiesc, doctorul Racovschi deschide 
în „Courrier Européen" focul împotriva Romăniei pe chestia 
evreiască. 

Un lung articol, cu înfățișarea foarte documentată, era me- 
nit să arate Europei că nici într'o tara nu sânt mai rău trataţi 
Evreii decât în Romănia. 

La articolul acesta cred că Guvernul român datoria un răs- 
puns. 

Vedeţi, oricât s'ar zice, dar opinia publică din Europa în- 
semnează ceva. Această opinie publică ni-a facut în anumite im- 
prejurări destul rău ca să ne îngrijim să nu ni mai facă altădată. 
Când se aduc, cu cifre si cu citatii, anumite invinuiri Romăniei, 
cred că datoria Guvernului care, într'un moment dat, cârmuieşte 
aceasta ţară, este să răspingă aceste învinuiri nedrepte, să recti- 
fice aceste cifre mestesugit presintate, să dovedească netemeinicia 
acelor citatii, aduse cu anumite intenţii. 

Noi avem în străinătate represintantii nostri, cari nu 
prea fac mare lucru. Sânt une ori puși în împrejurări 
de acelea de a nu putea face mare lucru; adese ori sânt 
puși în împrejurări de a putea face ceva şi fac mult mai putin de 
cât e datoria lor; dar îmi închipuiu că un represintant al Romăniei 
în străinătate este pus si pentru a apăra Romănia de anume ca- 
lomnii. Când în presa străină circulă calomnii categorice, spriji- 
nite de o democraţie falsă, cuprinzând intetiri contra noastră, re- 
presintantul Romăniei în străinătate este cel d'întâiu chemat să 
rectifice. Dacă răspunde un particular, particularul rectifică și 
foaia revine, iar, când particularul acela revine a doua oară, i se 
refusă tipărirea răspunsului. Dacă însă nici represintantul Romă- 
niei nu răspunde unei acusatii, rămâne înaintea opiniei publice 
europene numai acusatia care s'a adus împotriva noastră si pe 
care n'am răspins-o. 

Iată, într'un anume moment, fiind prim-ministru d. Sturdza, 
s'a răspuns printr'o carte francesa iscălită Verax, scrisă de un 
istoric al partidului liberal, dintre istoricii pe cari partidul liberal îi 
admite ca istorici, precum partidul conservator sau partidele con- 
servatoare admit și ei istoricii lor. S'a răspuns prin condeiul d-lui 
Verax, istoric roman de caracter liberal, la aceste învinuiri evre- 
iești. 

Cartea d-lui Verax, — ştiu cine este autorul, dar nu sânt în 

drept sa-l spun, — cartea d-lui Verax este foarte invatata: cu- 
prinde o mulțime de statistice începând din veacul al XVIII-lea. 
Din cartea aceasta se dovedeşte că Evreii n'au drepturi istorice 
in România, se dovedeşte, ceia ce e adevărat, că la începutul se- 
colului trecut erau 12.000 de oameni. Acum, dumnealor pretind 
că sunt o nimica toată de 350.000 de oameni, încăpând în mare 
parte la oraşe și ocupând în parte hotăritoare oraşele Moldovei. 

Noi avem motivele noastre să credem că numărul de 
350.000 este prea putin, că numărul cel adevărat se ridică spre 
500.000. Ştie toată lumea cum poate scăpa cineva de statistică în 
România. $i, dacă sânt meşteri, sânt Evreii. Cu atât mai mult, cu 
cât între noi şi ţările vecine se face un schimb necontenit de ele- 
mente fugare, care se găsesc totdeauna în ţara unde nu se face 
statistică, dispărând pentru câteva zile din tara unde se face sta- 
tistică. 

Va să zică, sa făcut cartea aceasta a d-lui Verax, si în car 
tea d-lui Verax se pot vedea cifre, se pot vedea dovezi, dar nu 
este o carte potrivită pentru a răspunde în tonul în care am fost 
acusati noi, în împrejurările în care am fost acusati noi. 

La cărţi de propagandă fanatică, de avocatură călduroasă, 
noi răspundem cu cărţi pline de informaţii istorice, pline de sta- 
tistice, dar care nu sânt potrivite pentru publicul acela mare eu- 
ropean. Căci noi nu trebuie să ne adresăm către învăţaţi, ci către 
acel mare public european. Nu este fără însemnătate, când duș 
manii noştri vor deschide chestia evreiască de la noi, nu este fără 
însemnătate ca oamenii hotăritori în acel moment să aibă, în ceia 
ce priveşte chestia evreiască, nu păreri false si calomniatoare, ci 
păreri pornite de aici, drepte, corespunzătoare adevărului. 

Va să zică, d-lor, pe de o parte doctorul Racovschi deschide 
chestia evreiască în străinătate. Şi se pare că, pe lângă articolul 
doctorului Racovschi, a mai circulat, în ultimele luni ale anului 
trecut, şi o carte de proporţii mai întinse, în care se vorbia de ve- 
chimea Evreilor la noi, de suferintile lor, de seria de legi care s'au 
făcut în Romănia anume pentru a lovi în ei, — de exemplu legea 
Instructiei Publice, căci copiii lor nu pot învăţa gratuit în scoala 
unde nu pot învăţa gratuit nici copiii nostri. Se spune că nu sunt 
primiţi gratuit în spitale, şi se ştie, când era tifosul la Iași, ca nu 
mai aflau creştinii loc în spitalele pline de Evrei, şi când, prin 
actele de donaţie, acele spitale au caracterul creştinesc şi romă- 

nesc, nu putem să lăsăm pe Români afară, de hatârul opiniei pu- 
blice europene. 

O carte care este în curent cu toate legile noastre, care ci-- 
tează „Monitorul Oficial“, gazetele româneşti din diferite tim- 
puri, o astfel de carte s'a răspândit în toate cercurile intelectuale 
şi politice din Europa. Veţi întreba de unde am cunoştinţă de: 
această propagandă prin cartea pe care n'am avut-o la îndemână. 
In polemica ce s'a urmat în „Courier Européen“, un necunoscut 
profesor de la Sorbona, despre care redacţia spune că este un om 
foarte cunoscut, dar care nu vrea să-şi dea numele, un necunoscut 
si foarte vehement profesor de la Sorbona, care cât de colo se 
vede că pledează, nu pentru umanitate, ci pentru el şi natia lui, 
citează jurnalele româneşti, citează „Monitorul Oficial", este per- 
fect informat cu privire la legile noastre. Şi te întrebi: de unde 
a răsărit ăsta, care nu știe romaneste, cu acest mare număr de 
informaţii precise, luate din izvoare romăneşti, împotriva țării 
noastre? 

Va să zică articolul lui Racovschi, cartea cea mai veche a 
Evreilor din Romănia scrisă în limba francesa şi răspândită pre- 
tutindeni, cartea cea mai nouă, pe care aceşti Evrei din Romănia 
au căutat s'o publice într'o limbă europeană şi s'o răspândească 
în ascuns în toate centrele intelectuale şi politice, iar noi, Românii, 
în fata acestor acusări, absolut fără niciun răspuns! Şi dintr'un 
mare număr de scrisori pe care le-am primit cu prilejul raspan- 
dirii unei broşuri de propagandă a „Ligii Culturale“,—o broșură 
de propagandă în folosul poporului român din Ungaria, —din scri- 
sorile acelea am căpătat dovada cât de mult au prins în străină” 
tate acusatiile in contra Romăniei. In scrisorile acestea era un: 
argument într'adevăr uimitor ca lipsă de logică, ca lipsă de sens, 
argument din care se vede că fiecare nu scrisese luând de la el, 
ci culesese dintr'o anumită carte. 

Se zicea: Când Evreii din Romănia sânt trataţi mai rău decât: 
cum sânt trataţi cei din Rusia, cum pot să vie Românii din Ar- 
deal să se plângă înaintea opiniei publice? Evident, nu are a face 
una cu alta! Românii din Ardeal merită cel puțin prigonirile Un- 
gurilor pentru felul cum tratează Românii pe Evrei în tara lor?’ 
Mai întâiu că noi îi tratăm în margenile legii. Se bucură de toate 
drepturile afară de drepturile politice, mai ales de acela de a 
alege sau de a fi aleși, pe care îl pot căpăta înaintând o cerere: 
Corpurilor Legiuitoare, și, dacă sânt oameni vrednici de a fi vo-- 

taţi, sant votaţi, si ajung cetăţeni de o potriva cu Românii. Dar 
“Românii din Ardeal nu pot plăti în niciun cas pentru păcatele 
-noastre, chiar dacă păcatele noastre ar fi reale. Nu va spune nime- 
„ni că Românii din Ardeal sânt acei cari prigonesc pe Evrei! Şi, pe 
“urmă, a identifica situaţia Evreilor, cari sânt, cum veţi vedea, 
noi de tot în ţară, a identifica situaţia lor din punctul de vedere 
-al drepturilor istorice cu situaţia pe care o au Românii din Ar- 
„deal într'o tara unde au fost cei d'intăiu locuitori. unde au fost 
„cei d'intăiu cultivatori ai pământului, unde au fost cei d'intăiu 
alcătuitori ai unei vieţi civilisate!... 

De o parte are cineva o masă de străini adusă de cine ştie 
-ce împrejurări, care nu este mai veche în imensa majoritate decât 
de un veac. iar, de cealaltă parte, are a face cu cea mai veche 
poporatie a ţării, de la care a plecat si lucrul pământului si cul- 
tura spiritului. 

D-lor, afară de acţiunea Evreilor din Romănia, prin core- 
ligionarii si conationalii lor din străinătate, este o altă acţiune, 
care mai ales aceasta trebuie să preocupe Guvernul nostru: este 
-o acţiune a Evreilor din Romănia chiar. 

Evreii au în Romănia o anumită presă, adecă, drept vor- 
pind, au cea mai mare parte a presei în Romănia. Astfel ziaru 
frances al Guvernului este redactat de doi sau trei Evrei, şi, în 
cele mai multe din ziarele noastre, rolul Evreilor este precumpa- 
“itor. Acum, oricât ar pretinde cineva că Evreii servesc ca sal- 
„ați interesele partidului, condeiul iea totdeauna și o nuanţă per 
-sonala, care, în casul acesta, nu este numai persoanală, ci este o 
nuanță naţională. 

Apără scriitorul evreu pe conservatori, scriind la foaia 
conservatoare, ori pe liberali la fcaia liberală, dar, pe lânga 
aceasta, se amestecă in chip firesc şi sufletul lor, care nu e si 
sufletul nostru, se amestecă şi sufletul lor, care e sufletul rasei 
lor, şi atunci colorează atacurile într un fel sau altul, dupa cum 
cutare sau cutare partid, sau după cum cutare sau cutare per- 
sonalitate politică sunt sau nu favorabile aspirațiilor de egalisare 
politică a Evreilor din Roinănia. Dar, afară de presa aceasta, din 
care se ridică mult mai presus, prin sfidarea opiniei publice, a 
oamenilor cinstiţi, prin nerusinata provocatie a simțului national. 
prin calomnii pe care nimic nu le-a oprit, niciun simţ omenesc 
nu le-a oprit vre-odată, se ridică „Adevărul“, va să zică, afară 
de presa aceasta, în care cea mai frumoasă podoabă e veşnic inde- 

pendentul, veşnic datorul, veşnic platitorul si veşnic cautatorul 
de plata noua: „Adevărul“, este si o altă presă. Este. 
presa evreiască ce se recunoaşte ca presă evreiască. $i, 
dlor, întreb: cu ce drept există o presă evreiască in 
Romănia, având caracterul recunoscut de presa evreiască? Cred 
că dreptul de a scrie în ziare, de a trata în ziare probleme poli- 
tice, de a încerca să indrepti opinia publică românească într'un 
sens sau altul, că dreptul acesta. libertatea aceasta a presei, apar- 
tine Românilor şi nu străinilor. Prin urmare, in Tara Romaneas-- 
că pot să scrie Românii ce vor găsi cu cale, — dacă vor scrie 
lucruri rele, cu atât mai rău pentru dânşii, dar în sfârşit, din 
punct de vedere constitutional, nu-i poţi opri. Dar avem dreptul 
să cerem ca, în acestă tara, să nu se facă politică despre noi, des- - 
pre interesele ţării noastre, cu privire la viitorul țării noastre,. 
decât numai de Români (aplause). 

Va să zică, dlor, există câte o foaie evreiască care se declară . 
foaie evreiască, şi foile acestea, de o bucată de vreme, aveau un 
caracter anodin. Dădeau fel de fel de informaţii: că a fost un 
bal evreiesc, că s'a înființat o societate sionistă, că iată cutare sau 
cutare bărbat politic a spus cutare lucru în favoarea intereselor: 
evreiești. Erau mai multe lucruri subliniate, subintelese, lucruri în 
care Evreii se pricep mult mai bine decât toate natiile celelalte. 
Un atac împotriva nationalitatii noastre nu era în foile acestea. 
evreieşti. Fusese odată, dar, de o bucată de vreme, nu mai era. 
Însă atacurile au reînceput, de când, şeful socialiștilor români gă- 
sindu-se în străinătate, fără voia lui, socialiștii români au găsit 
nemerit să se organiseze în partid. 

Veţi zice: ce au a face socialiștii romani cu agitatiile evreieşti? ` 
Cât de mult au a face, vă va dovedi următoarea citatie. D-lor, 
la Brăila este o foaie evreiască, al cării nume e „Romănia. Adeca 
de ce Romănia să fie a noastră şi de ce să nu fie şi a lor? Ro- 
mania, d-lor, nu mai are atâta farmec pentru noi, pentru că este a 
noastră, dar d-lor râvnesc la ea, şi, de!, atunci iubirea lor trebuie: 
să aibă un caracter mai pronunțat, să se exprime cu lirismul si 
entusiasmul de care noi nu mai suntem capabili. Foaia evreiască 
intitulată „Romănia“ vorbeşte despre chestia socialistă, despre 
afacerea Racovschi, despre ceia ce era să vie după gloantele 
d-voastră, adecă despre înjghebarea partidului socialist din Roma- 
nia, despre admirabilul program al acelui partid, care pledează 
pentru desfiinţarea. Bisericii, care pledează pentru desfiinţarea ca- 

racterului naţional al Statului, care pledează pentru desfiinţarea 
"oștirii romanesti şi termină cu îngrijirea specială pentru acorda- 
rea de drepturi la Evrei, spunând lucrul lămurit, cu un curaj care 
face onoare numai consecventei acestui partid, dar nu si tendin- 
tilor acestui partid, şi el isprăveşte cu o măsură de gospodărie 
de caracter asa de înalt ca ieftenirea transportului gunoaielor 
(ilaritate). Aceasta ar fi o foarte bună măsură, dacă gunoaiele 
acestea ar putea trece granița, ducând cu ele toate elementele po- 
litice străine nesănătoase din tara aceasta (aplause, ilaritate). 

D-lor, iată ce zice foaia „Romănia“. 

„Cu prilejul afacerii Racovschi, cercurile oficiale şi nationa- 
liste au descoperit un raport între mişcarea socialistă şi Evrei. 
Studenţii naționaliști, foarte probabil nu fără îndemnul Guver- 
nului, în orice cas de acord cu aceasta, au strigat că mişcarea 
‘in favoarea lui Racovschi este inscenata de Evrei. 

„Fapt cert este că, dacă Evreii au fost deocamdată străini 
mișcării, simpatia lor nu i-a lipsit. 

„Socialismul in ţară nu mai este o cantitate neglijabilă, şi 
partidul nou care este pe drum de a se forma constituie de acuma 
-n putere însemnată, de la care Evreii pot aştepta si liberarea lor 
-din jugul in care gem”. 

Aceasta in luna lui Novembre, şi acela care scrie aici prevede 
că, după o discuţie între socialiști, dintre cari unii vedeau enor- 
mitatea părăsirii punctului de vedere national romanesc pentru 
a trece prin umanitarism şi a ajunge la punctul de vedere natio- 
nal evreiesc, — extraordinar pentru un Român rătăcit, — că, 
va să zică, după aceasta, se va ajunge la declarația marelui partid 
social-democrat român că el înțelege ca Evreii să nu mai fie străi- 
-ni, ci să se bucure de drepturile tuturor celor cari s'au născut în 
Romănia. 

Prin urmare, d-lor, după teoria dumnealor, cine vrea să fie 
Român, nu are decât să se fi născut în Romănia, și deci pentru 
aceasta nu ar avea Evreii din Bucovina sau din Rusia decât să-şi 
trimeată pe stimatele lor consoarte la anumite momente în Ro- 
‘mania pentru a o înzestra cu un număr de cetăţeni născuţi aici 
(ilaritate). 

Si, d-lor, articolul continuă: 

„Partidul social-democrat este la noi singurul care se gân- 
deste la emanciparea celor câteva mii de Evrei”. 

Dacă ai zice: trei sute cincizeci de mii, — sânt tot ,,cate- 

va mii“: Vedeţi, o cantitate neglijabilă! — „Partidul demo- 
crat“, — şi aici cred că este vorba de partidul social-democrat, 
căci (către d. D. Moruzi) cred că este şi hotărîrea d-voastră ! de 
a fi în contra oricării modificări a articolului 7 din Constituţie 
Şi împotriva oricăror drepturi de acordat din nou Evreilor. 

D. Dim. Moruzi: Absolut! 

D. N. Iorga: Cred că această declaraţie o impartaseste și 
şeful d-voastră, și cred că, dacă veţi rupe si camaraderia cu ,,Ade- 
vărul”, va fi mai bine. 

„Partidul democrat este perfect îndreptăţit a se aștepta la 
sprijinul Evreilor, şi găsesc chiar natural ca o alianţă între ei și 
acest partid să se încheie cât mai curând." 

Ei, acum poate ziceti d-voastră: acestea au fost vorbe in 
vânt! Nu, partidul acesta s'a organisat, si, după ce s'a organisat, 
i-au venit fel de fel de semne de simpatie din partea persoanelor 
care-i salutau dorita întemeiere. 

D-lor, am aici ultimul număr din „Romănia Muncitoare“, 
în care scriu socialiștii români, dar socialişti români nu cu suflet 
românesc şi nu cu simpatie pentru Români. Scriu, va să zică, 
socialiștii români, şefii, d. D. Marinescu, şi alte persoane, care, 
‘dupa o îndelungată cugetare, hrănită cu multă cultură, privitoare 
la chestiunile politice din România, au ajuns la aceste conclusii: 
uitându-se cu despret la noi, nişte burghesi inapoiati, ni vatici- 
nează cu privire la viitorul neapărat al Romăniei, unit cu desvol- 
tarea firească a Civilisatiei si a vieţii politice europene. Va să zică, 
în ultimul număr din „Romănia Muncitoare™ sunt telegrame so- 
site la congres. Câteva din ele nu-s fara interes. 

Tata una: 

„laşi. — Trăiască Congresul social-democrat international ! 
— Fraţii Goldenberg”. 

„Moineşti. — "Trăiască socialiștii social-democraţi români. 
— Galevineanu™. Si alta: 

„Piteşti. — Dorim succes strălucit noului partid social-de- 
mocrat. Trăiască socialismul! Trăiască sindicalismul! — Negres 
cu, Bezdedeanu, Bercu Grimberg, Feldstein, Nicu Avram“. 

Toți fruntașii politici din localitate (ilaritate). 

E şi o altă telegramă, ungurească: 

„Budapesta. — Trimetem salutul nostru bravei şi constien- 





1) A partidului conservator-democrat. 

tei muncitorimi române, adunată în Congresul dela 31 lanuar. 
Trăiască muncitorimea organisată! Comitetul Central al Parti- 
dului social-democrat din Ungaria“. 

Este şi o telegramă dela Paris, unde se află un cerc socialist 
alcătuit numai din Evrei: 

„Paris. — Crească sindicalismul, crească socialismul! Gru- 
pul muncitorilor socialişti romani‘. 

Stilul vă arată proveniența ei. 

Va să zică până aici, în afară de telegrama ungurească, se 
vede că aprobarea strainatatii este represintata de Evrei. Sunt si 
Bulgari. Eu am adunat aici pe o singură jumătate de pagină ur- 
mătoarele nume de Bulgari, din Bulgaria, patria doctorului Ra- 
covschi, unde strânge acum documente cu privire la unchiul d-sa- 
le care a jucat mare rol în tara d-sale. Urez d-lui Racovschi să joa- 
ce un rol cât de mare liberator în tara d-sale, dar să ne lase pe 
noi cu păcatele şi suferintile si aspiraţiile noastre, aici, in tara 
noastră. Va să zică din Bulgaria, din patria d-lui doctor Ra- 
covschi, unde a fost şi unde se găseşte, si unde aveţi cruzimea de 
a-l sili să rămâie, —îl siliți să devină bun patriot bulgar, si cred că 
de aici nu resulta cine ştie ce dușmănie fata de persoana d-sale—, 
de acolo vin telegrame iscălite Beccief, Abagief, Chircof, Neşef, 
Napetof, Danailof, Nadef, Botusarof, Dimitrof, Coti, Dincef, 
Teodorof, alt Beccief, Burlacof. Cu aprobarea Burlacofilor şi fra- 
tilor Goldenberg si a lui Bercu si cum îi mai zice, şi cu aprobarea 
cercului hotaritor unguresc din Budapesta, partidul poate merge 
înainte, căci simpatiile tuturor bunilor Români îi sunt asigurate. 

D-lor, va să zică dela început chiar vedem noi cam încotro 
bate agitația socialistă din România. Cu astfel de aprobări, cu 
şefii pe carii ştim, cu punctul esenţial din program: că Romănia 
n'are nimic mai grăbit decât a da drepturi de odată tuturor Evrei- 
lor neîmpământeniţi, partidul acesta spune neted originea sa şi 
presintă un certificat de proveniența sa națională. 

Dar, alături cu forma socialistă a agitatiei evreieşti, se con- 
tinuă cealaltă formă, adecă agitatiile evreieşti supt steagul natio- 
nal evreiesc, supt steagul sionist, prin foile pe care Evreii le scot 
anume, cu ingaduinta noastră, — şi n'ar trebui să fie în niciun 
cas cu ingiduinta noastră, — pentru a represinta ceia ce cred 
ei că sânt interesele lor şi împotriva a ceia ce stim noi că e inte- 
resul nostru. Cam ce zic în foile lor, să-mi daţi voie să vă arăt 
prin câteva citați. 

D-lor, apare o foaie care se intitulează „Cronica israeliti* 
iar dedesupt: „organ politic al Evreilor din Romănia”. 

D-lor, mai constitutional decât această „Cronică israelita, 
organ politic al Evreilor din Romănia“, nu se poate. Această 
foaie e condusa de un oarecare domn Iosif R. Petreanu. Stiu ca 
era un domn Petreanu la ,,Vointa Naţională“, imi închipuiu 
însă că ăsta trebuie sa fie altul. Va să zică avem „Cronica Is- 
raelită“, organul oficial al Evreilor din Romănia, condus de Iosif 
R. Petreanu. 

D-lor, Iosif R. Petreanu, — adecă un Steinberg sau un 
Steinfeld oarecare, — are următoarele păreri în ceia ce priveşte 
rostul nostru în ţara noastră, are următoarele păreri în ce priveşte 
caracterul naţional al Romăniei, are următoarele păreri în ce pri- 
veste faptele de vitejie pe care le-au îndeplinit, singuri, strămoşii 
noștri pe acest pământ. Zice: 

„Romănia este o naţiune, iar nu o rasă, şi o naţiune care 
cuprinde elemente ce nu sânt de rasă latină si nici de religie or- 
todoxă. Romănia s'a format, ca toate Statele, şi mai mult poate 
decât altele, prin unirea a diferitelor rase de oameni si diferite 
popoare la un Stat, care cu timpul a devenit Statul Român". 

Aceasta, d-lor, este o naţiune îngăduitoare, națiunea care 
ceteste aceste lucruri şi care se multameste numai cu forma foarte 
cuviincioasă a unei interpelări în Parlament! 

Mai departe: 

„Dintre aceste diferite popoare fac parte şi Evreii, cari au 
trăit în această tara din timpuri imemoriale și cărora li se dato- 
reste în bună parte avântul economic pe care l-a luat Statul Ro- 
man, Evreii fiind aproape singurii comercianţi şi industriasi ai ta- 
rii. Căci o tara nu se formează numai prin sabie şi ghioagă...“ 

Adecă, d-lor, aceasta este partea noastră: sabia şi ghioaga. 
Stramosii noştri au fost ghiogari si oameni ai săbiei, si fără apti- 
tudini în ceia ce priveşte cultura... „ci și prin munca economică, 
şi Evreii au avut, precum au şi acum, un rost economic în această 
tara.” 

Si, la sfarsit: 

„Dacă Statul Român are caracter national, atunci Evreii fac 
parte din națiunea integrantă română; dar, dacă Evreii nu fac 
parte integrantă din națiunea română si sânt o altă naţiune, Ro» 
mănia nu are caracter national.“ 

D-lor, las la o parte necuviinta pe care ei o săvârşesc azi, 
dar înaintaşii, străbunii lor, de glorioasă amintire, se rugau la 1831 
lui Chiselev, aici, in Bucureşti, în calitate de „naţiune evreiască '“, 
nu pentru drepturi, căci cu Chiselev nu se sta de vorbă cum se 
poate cu un ministru constituţional român din veacul al XX-lea, 
ci doriau numai, „să poată lua în arendă moșii boierești“. 

Când națiunea evreiască se ruga să poată lua în arendă 
moşii boiereşti, începuse decăderea boierimii, care nu putea să 
trăiască fără Evrei în coaste, începuse lichidarea marii proprie- 
tati boiereşti. De aici până la insulta care ni se face azi: că ai 
noștri au avut ghioage, iar ai lor gândul si munca, este oare- 
care deosebire. 

Şi, d-lor, în treacăt o spun, nu au dreptate de loc. Evreii, 
cei mai multi dintre dânșii, sânt la noi de când cu turburarile 
care au sfârșit Polonia. Cea mai mare parte din Evreii Moldovei 
au venit pe vremea lui Mihai Sturza. Că erau și înainte Evrei, 
bine, erau. Aici era un paradis pentru naţiunile prigonite. Doar 
ei o recunosc în foaia lor dela 1850: „că Românii sânt foarte to- 
leranţi; nicio naţiune n'a fost mai tolerantă decât Românii”. 

Va să zică într'o ţară ridicul şi criminal de tolerantă au fost 
Evrei în toate timpurile, fiindcă vecinii ceilalţi nu au fost tole- 
ranti de loc. Aceasta, fără îndoială, nu indreptateste pe d. Broci- 
ner, pe unul din mai multii Brocineri pe cari tara noastră îi ada- 
posteste şi-i ridică la onoruri, nu-l indreptateste să scoată o carte 
în care pretinde că Evreii sânt tot atât de vechi ca și noi, pe 
motivul că Domnii noştri de odinioară împrumutau bani dela 
Evrei şi că Evreii veniau aici ca să se înţeleagă cu Domnul în 
ceia ce priveşte plata acestor bani. Căci acesta a fost rostul lor 
de odinioară: indivizi cari împrumutau bani boierilor şi țăranilor 
si cari veniau în ţară ca să-și culeagă camăta, sau să-şi iea înapoi 
capitalul. Si, iată, sânt două interesante dovezi istorice, pe care 
le adaug în treacăt pentru ca să nu rămâie măcar aici fără ras- 
puns anumite pretenții. 

În 1568 era Domn în Tara-Romaneasca Petru Șchiopul, cel 
d'intâiu care a făcut cu privire la Evrei lucrul pe care au fost 
siliti mai multi miniştri români din timpurile noua să-l facă tot 
aşa, adecă să-i trimeată peste graniță. La 1568, Petru Schiopul, 
deci, iea urmatoarea hotarire: 

„Evreii vin in tara de împrumută sătenilor cu dobânzi mari, 
ce nu se pot plăti. Contra datornicilor cer sprijinul Cârmuirii. 

Săracii sânt siliţi a împrumuta de la ei. Aşa s'a săvârşit ruina 
poporatiei sărace dela tara. Evreii se deosebesc esenţial de ceilalți 
locuitori pentru că ieau prin camătă sângele raialelor şi, unde 
merg, fac mii de supărări sub cuvânt de bani. 

„Aşa s'a săvârşit ruina poporatiei sărace dela tara. 

Asta la 1568, prin urmare cu trei sute și ceva de ani înain- 
tea quasi-monarhiei moldoveneşti a familiei Fischer. 

Apoi bine, d-lor, ăsta era antisemit? Şi în Moldova a fost 
tot aşa: .,Alungarea Evreilor din tara noastră nu e din bun plac, 
ci pentru ca desnădăjduiesc pe negustorii noştri, cari-si pierd 
vremea asteptand la hotar pe cumpărătorii de vite, pe când Evreii, 
trecând pe alăturea şi aducând la noi postavuri lesesti, după ce 
le desfac, îşi cumpără si scot vite din lăuntrul ţării. Să ruineze pe 
negustorii noștri, nu putem ingădui.” 

Aceasta, dlor, face parte din moştenirea de înţelepciune a 
tui Petru Șchiopul. Şi, dacă legea d-voastră de încurajare a indus- 
triei naţionale, împotriva căreia ţipă articolele din „Cronica Israe- 
lita şi „Revista Israelita*, dacă legea aceasta se va vota, si, daca, 
mai ales, se vor găsi oameni care să cuteze a o aplica şi celor 
mari şi tari, atunci veţi fi urmat, după trecere de mai bine de trei 
sute de ani, această învăţătură a Domnului de odinioară. 

„Să ruineze pe negustorii nostri, noi nu putem îngădui“, 
zice Petru Șchiopul, Domn în Moldova, iar Petru Schiopul, 
Domn în Muntenia, zice: „Așa s'a săvârșit ruina poporaţiei să- 
race de la ţară”! 

Vedeţi, d-lor, două mari învățături, care ni vin dela un om 
care nu a fost antisemit. Eu n'am fost niciodată, si de o mulţime 
de vreme umblu să găsesc un singur antisemit, un singur om care 
să fie împotriva Semitilor numai pentru că sant Semiţi, un om 
care ar putea încă să fie in contra lor, dacă Semitii s'ar găsi la ei 
acasă, dacă ar avea şi ei un Stat national al lor, cu oaste, cu gene- 
rali şi cu tunuri (ilaritate) cu tot. Dacă s'ar găsi unul care să fie 
speriat de existenţa acestui Stat iudaic, întemeiat acolo, în apro- 
pierea Vavilonului, unde ,,sezura si plânseră”, dacă s'ar găsi un 
astfel de om, atunci aş avea bucuria că, după o îndelungată cau- 
tare, am putut să descopăr şi eu un antisemit! 

Dar vă spun că antisemit, cu toate căutările mele indelungate 
de om învinuit că aș fi aşa ceva, n'am întâlnit până acum nici- 
unul. Nu se poate să fie! Dacă, poate, cineva dintre d-voastră are 
cunoştinţa vre unuia, îl rog să mi-l semnaleze, dar eu nu lam vă- 

zut. Eu cunosc numai Români cari sânt îngrijiţi de viitorul econo- 
miei naționale românești în margenile Statului român. Şi aceasta 
nu se poate numi în niciun cas antisemitism. Noi nu avem nimic 
cu ei, noi avem cu noi. A noastră a fost fara aceasta, a noastră să 
fie! Mai bine să ne ducem cu toţii decât să impartim în marge- 
nile ţării noastre stăpânirea asupra ei. 

Acum eu vă cer anumite măsuri împotriva acestei prese, 
şi cer anumite măsuri împotriva presei în general, d-le prim- 
ministru, pentru că azi nu se poate găsi dreptate împotriva 
atacurilor prin presă. De câte ori am încercat să găsesc drep- 
tate, dreptate n'am găsit. Insulta nu se pedepseşte. Dar calomnia 
nu se poate aproape niciodată dovedi înaintea juratilor. Ata- 
curile împotriva Statului şi națiunii, atacurile acestea nu sânt 
prevăzute măcar în codul penal. Şi o să fie de nevoie ca presa 
să se infatiseze de acum înainte altfel, pentru ca acel care 
scoate o gazetă să fie în măsură să răspundă, si să nu fugă de ras- 
pundere. Şi, d-voastră, care ati îndurat multe calomnii, și care le 
suferiti cu un temperament mai liniştit, d-voastră, aveţi fata de 
d-voastră înşivă datoria de a începe, cu curagiu şi fără niciun 
fel de consideraţie constituţională, această asanare a presei. Legea 
presei de astăzi a fost făcută pe vremea când partidele își 
spuneau lucruri pe care nu le-ar fi putut spune în nicio tara 
unde presa ar fi fost rânduită. A trecut vremea aceia, şi cine vrea 
să spună un lucru, să fie în stare să-şi iea şi răspunderea pentru 
dânsul. 

Pentru ca să vedeţi d-voastră că această cerere de înfrânare 
este întemeiată, să vedeţi cum consideră acești compatrioți ai 
noştri si alte parti ale vieţii româneşti. În Iunie trecut, în urma 
condamnării d-nei Vlad de către tribunalele ungurești, medicii 
nostri au protestat. Şi între medicii din Romănia poftiti să iscă- 
lească Memoriul, — au făcut rău aceia cari i-au poftit —, erau 
şi medici evrei, cari erau liberi să iscălească sau să nu iscălească. 
Dar, dacă au iscălit, n'aveau de ce să mai revie asupra iscăliturii 
lor și să zică: da, am iscălit, dar d-voastră santeti aşa si pe din- 
colo. 

— Dacă aveţi de gând să ni faceţi un proces, n'aveţi decât 
să nu iscaliti. 

Dar, dupa ce au iscalit Memoriul, au facut urmatoarele 
aprecieri cu privire, nu numai la noi, dar şi la Românii din 
Ungaria, pe cari, in necuviinta lor, îi numesc Romani unguriti, 


www.cimec.ro 


DISCURSURI POLITICE 405 





precum pe Românii din Bucovina îi numesc Români nemtiti, iar 
pe boieri îi numesc Români frantuziti, şi d-lor se numesc ,,Ro- 
‘mani neîmpământeniți”. (Ilaritate.) Adecă este mai frumos ,,Ro- 
mani neimpamanteniti* decât „Români unguriţi'“, decât „Români 
nemțiți“, decât „Români frantuziti*. Să-mi dea voie să prefer 
aceste trei categorii fata de interesanta categorie a „Românilor 
neimpamanteniti“, si cari nu pot să fie impamanteniti, cu toată 
marea lor dorinţă de a ajunge la aceasta. 

Medicii evrei au redactat un Memoriu în contra noastră, 
şi iată ce se zice in acest memoriu: „Am fi iscălit dar cu drag 
un memoriu-protest contra Ungurilor, dacă n'am avea noi în- 
şine în această chestie o mică socoteală cu Românii din Regat, 
o socoteală care, cu intentiune, e lăsată nesoldată de înşişi Ro- 
mânii“. Cum vine chestia aceasta: Români neimpamantiti, fata 
cu Românii cari sânt aşa fără a fi avut nevoie să fie împământe- 
niti, şi au drepturi in Tara Românească? 

Mai departe: 

„Dacă manifestarea si reclamarea drepturilor egale de cu- 
'getare fraţii voştri le-au plătit...“ 

Vedeţi, aceasta nu mai este limbă românească, se cunoaşte 
că nu sânt impamanteniti, căci, dacă ar fi impamanteniti, ar scrie, 
de sigur, mai româneşte. 

„Frații voştri le-au plătit prin amenzi și închisori, noi pli- 
tim prin averile noastre, care ni sânt devastate şi nimicite, cu cor- 
puri schingiuite şi cu terorisarea întregii populaţii evree din ţară”. 

Se poate o mai nerusinata calomnie? Această foaie apare in 
Bucureşti, se chiamă „Revista Israelită“*, cu adresa în Strada Mir- 
cea-Vodă, Nr. 20. Astfel de foi nu se dau în judecată, ci se în- 
chid cu Poliţia, care trebuie să procedeze împotriva cuiva care 
pretinde să exercite un drept pe care Constituţia nu il garan- 
tează! — Mai departe: 

„Dacă Ungurii au profanat morminte şi monumentele isto- 
rice româneşti, istoria ni aminteşte că Românii din Regat au pro- 
fanat şi dărâmat casele noastre de rugăciuni şi localurile noastre 
sfinte.“ 

S'a dărâmat odată o sinagogă în Bucureşti și Măria Sa a 
dat din caseta sa particulară, numai să tacă din gură. (Ilaritate.) 
Mai departe: 

„După noţiunea cea mai elementară e ştiut că orice om are: 
o patrie." Sant unii cari nu o au. Dar nu am luat-o noi, si nu 
sântem noi datori să li dăm alta! (Mare ilaritate.) 

„În Romănia liberă sânt două sute şaizeci de mii de Evrei 
din mosi-stramosi în această tara, cărora li se refusă dreptul de: 
a-şi zice Romanii!** Dar nu, de loc: pot zice, că nu ne supără cu 
nimic; pot foarte bine să-şi zică, numai să nu fie! (Ilaritate.) 
Aceasta este chestiunea. Căci, vedeţi d-voastră, dacă miile de lu- 
crători italieni cari trăiesc în Sudul Franciei ar veni cu cererea 
să fie impamanteniti in masă, adecă Statul frances ar consimţi la. 
aceasta? Dar Statul prusian nu a luat măsuri împotriva munci- 
torilor poloni veniţi în Polonia prusiană si, în loc să li dea drep- 
turi, i-a trimes peste graniță? Căci, d-lor, orice Stat care e Stat: 
national nu poate să iasă din margenile datoriei sale de Stat na- 
tional. Elementele străine pot să pătrundă numai supt trei con- 
ditii: întâiu să fie perfect asimilate, al doilea să nu fie nicăieri in 
mase compacte şi, al treilea, nu prin pretenţii, ci prin jertfe să-şi 
arăte dorinţa de a face parte din Statul naţional. 

D-lor, spusesem în treacăt că pe vremea lui Mihai Sturza au 
întrat mulți Evrei în Moldova. Aceasta este de domeniul public. 
Si dumnealor, de o bucată de vreme, cum se va vedea, se joacă 
şi cu situația lor nelămurită din punctul de vedere al serviciului 
militar. De la această tribună, adecă dela tribuna Camerei celei 
vechi, am fost de părere să înceteze acest joc: nu avem nevoie de 
serviciul militar al dumnealor și, prin urmare, să ne slăbească cu. 
serviciul militar şi să nu ni ceară nimic în schimb. Căci e curios: 
acum vor să facă serviciul militar şi, când generalul Berindei voia 
să-i scape de buclucul acesta, l-au numit „câne setos de sânge“, 
prin gura unui domn Ghelerter, un influent socialist de la Iaşi 
d. Ghelerter, despre care a fost vorba odinioară să fie expulsat, 
dar în sfârşit s'a trecut asupra acestui mic păcat al d-sale. A fost 
o vreme însă când se rugau de Mihai Sturdza să nu facă serviciul 
militar. lată un act moldovenesc împotriva lui Mihai Sturza, 
in care se spune: 

„Cine a fost acela care a dat proiectul Obtestii Adunări 
pentru a se hotărî luarea la oaste si din natia israelita şi care, ca 
să nu puie în lucrare această legiuire, a luat apoi mită de la Israe- 
liti patruzeci de mii de galbeni?“ 

Apoi atunci au dat patruzeci de mii de galbeni ca să nu 
facă serviciul militar, de care nu avem nevoie, pe care avem slă-: 

biciunea de a nu li-l interzice. Dar, acum, vor să-l facă şi să ni 
ceară această impamantenire in masă, care ar distruge Romănia 
de astăzi, si ar da ceva care lor li-ar conveni, însă noua in nici 
un cas. 

Dar şi în lucruri de acestea „apetitul vine mâncând“. Îl 
laşi pe cineva să se întreacă putin în acest domeniu al exagera- 
tiilor interesate, al pretențiilor nejustificate, si pot să vă asigur 
că peste catava vreme va veni cu ceva şi mai tare. Şi, dacă această 
interpelare nu va aduce măcar un resultat positiv, de sigur că 
în publicistica evreiască se va vedea urmarea acestei slăbiciuni a 
Guvernul nostru. 

D-lor, mai este un mare anunţ care mi se pare că a ieşit 
şi în evreieşte, — nu cunosc din nenorocire această limbă. În 
evreieşte se tipăresc multe lucruri în laşi; în lași se tipă- 
resc şi anunciuri de-ale Teatrului National tot în evreieşte; am 
aici două exemplare, pe care le pun la dispoziţia dlui prim-minis- 
tru. „Teatrul National din Iasi™..., „Barbara Ubric“, atât este 
scris în româneşte, restul e în evreieşte. lată reproducerea foto- 
tipică a documentului (d. Iorga înmânează d-lui prim-ministru un 
exemplar). 

D-lor, este un anunţ mare, care poartă titlul: „Asociaţia 
generală a tineretului evreoroman™. Interesant de tot. Dumnea- 
lor, vedeţi, în Iasi, se plâng că-i supără cineva: nu-i supără ni- 
meni. În copilăria mea este adevărat că poporatia evreiască avea 
să sufere de pe urma dispositiei glumete a poporului nostru, dar, 
de un timp, nu-i supără nimeni. $i nu îndeamnă nimeni să-i su- 
pere; se îndeamnă însă la ceva, se îndeamnă la reromanisarea Ia- 
silor. Şi cred că aceasta nu e un păcat. Dar la prigonirea lor, care 
n'ar avea niciun resultat, — cine ar fi naivul care ar putea în- 
demna la aceasta?! Va să zică, aici apare un anunţ al „Asociației 
generale a tineretului evreo-român'“, care e foarte interesant prin 
faptul că într'însul ni spun dumnealor „ce vreau“: 

„Ce vrem? 

„Cu adâncă mâhnire constatăm că în decursul vremurilor'*, 
— veacurilor! —, „şi până astăzi, populaţia evreiască din aceasta 
ţară continuă a fi considerată ca străină. 

„În tara în care am fost părtaşii nedespartiti ai populaţiei 
bastinase, întâmpinând alături de ea răsvrătirile soartei, precum 
şi restriştile vremii, fiind născuţi şi crescuţi supt acelaşi cer, pe 

același pământ şi leganati de același dor“. Zic si zau! (Mare ila- 
ritate.) 

„...Sântem totuși consideraţi ca străini! 

„De ce? 

„Nu sântem noi oare demni de a purta în această ţară cali- 
tatea de cetățean român? 

„N'am dat dovadă în atâtea rânduri de puterea netermurita 
a simtimantului datoriei de care sântem insufletiti, şi n'am sa- 
crificat noi pe altarul datoriei către ţară tot ce ni este mai scump, 
întocmai ca şi fiii privilegiați ai acestei tari? N'am dat oare do- 
vadă să sântem gata oricând a sacrifica si viata pentru patrie?“ 
Ştiţi că în războiu na murit niciun Evreu. (Ilaritate.) 
„...În care pentru prima oară am văzut strălucind soarele si am 
ascultat graiul omenesc în limba românească? Si nu sânt oare osa- 
mintele străbunilor noştri, ce zac ascunse supt tarana acestei tari, 
o puternică chezasie a legăturilor noastre cu pământul românesc, 
din cele mai bătrâne vremuri?“ 

Încep a mă îndoi de originea arică a lui Traian și Decebal! 
Mai ştii, vor fi fost „impumunteniţi” pe pământul acesta daco- 
roman! (Ilaritate.) 

„Şi nu vorbesc in de ajuns paginile strălucite de cultura si 
de iubire către ţară, scrise de strămoșii noştri în istoria acestei 
ţări?” 

D-lor, nu vă obosesc, cetindu-vă frasele acestea cu efect. Dar 
să vă amintesc un lucru: că, adecă, atunci când Ungurii se te- 
meau că din Romănia va veni un atac împotriva Austro-Ungariei, 
pe la 1869, ,,Israelitii din Romănia au dat Ungurilor pentru inar- 
marea honvezilor mai multe mii de galbeni“. Aceasta e o ca- 
lomnie? Nu e calomnie: Se găseşte în „Federaţia“, foaie care apă- 
rea la Pesta la 1869, în numărul din 19 Novembre. Strămoșii 
cari au apărat tara aceasta, şi cari i-au câștigat glorie, si cari 
dorm, eroi, supt pământul patriei..., si „Israeliții români“ cari au 
dat Ungariei bani pentru înarmarea honvezilor, mai multe mii 
de galbeni! 

Pe honvezii de azi, pe anumiţi honvezi cari stau în redacţia 
foilor din Ungaria şi batjocuresc Romănia, pe anumiţi honvezi 
cari îndeamnă guvernul unguresc să facă procese nedrepte gazeta- 
rilor cari represintă simțul national al Românilor de peste hotare, 
pe anumiţi honvezi cari presidează Curțile cu jurati care impie- 
deca foile din România de a intra în Ungaria, pe aceşti honvezi îi 

sprijina si Evreimea din Ungaria si Evreimea de aici. (Aplause.) 
Acei cari persecuta gazetele romanesti de dincolo, acei cari arun- 
că în temniţă pe gazetarii nostri de peste munţi, acei cari in- 
cearcă a sfarama legăturile fireşti între noi şi fraţii nostri din Un- 
garia, aceia se zic Maghiari, dar, cu cât o zic mai tare şi cu cât 
o zic mai des, cu atâta se vede că sant mai putin Maghiari. Pe 
aceşti Maghiari, d-lor, i-au plătit Ungurii destul de scump şi 
o să-i plătească şi mai scump prin năruirea Statului lor, pe care 
visează să-l vadă fundat pe base nationale. Si, d-lor, de la ceia ce 
a patit Ungaria, a cării proprietate mare este în mânile Evrei- 
lor, a cării proprietate mijlocie este pe jumătate în mânile Evrei- 
lor, a cării proprietate mică atârnă de băncile evreieşti, a cării 
industrie şi comerţ sânt represintate de Evrei, a cării presă este, 
nouăzeci şi cinci la sută, evreiască, a cării Universitate are, în 
cea mai mare parte, profesori evrei, a carii literatură este repre- 
sintată prin poeţi si nuvelişti evrei, din ceia ce a patit Ungaria 
cu acești Maghiari, ai căror strămoși au căzut de sigur în lupta 
de la Mohacs, în cele de supt Matias Corvinul, şi chiar când a 
venit Arpad în Ungaria (ilaritate), ne învăţăm să nu patim si 
noi ceia ce au patit Ungurii cu aceşti cetățeni maghiari, să nu 
patim şi noi asa cu acești domni cari vin cu asemenea declamatii 
entusiaste. (Aplause prelungite.) 


D-lor, — şi cu aceasta voiu încheia, — de la o bucată de 
vreme agitatiile evreieşti au căpătat o ţintă. Până aici veniau 
numai cu frase retorice, cu declamatii lirice, cu lamentatii pe mor- 
mintele strămoșilor. Dar, de la o vreme, agitația aceasta evreiască 
a căpătat un caracter precis. Acum nu ni spun numai în frase 
ce vor, acum ni spun întrun proiect. Tot acel Iosif Petreanu, 
care publica şi „Cronica Israelită*, tot acel Iosif Petreanu a arun- 
cat ideia unui congres evreiesc. Aici, adecă, în Bucureşti, să se 
tina un congres politic evreiesc pentru revendicările politice ale 
Evreilor. 

Dar, d-lor, în această tara nu poate să aibă nimeni revendi- 
catii nationale, exprimate în congrese politice cu caracter natio- 
nal, decât Românii; nu se poate vorbi despre rosturi naţionale de- 
cât atunci când aceste rosturi naţionale sânt rosturi ale noastre. 

Ce aţi zice d-voastră dacă Bulgarii din Dobrogea s'ar adresa 
cu o cerere către Guvernul român în care ar spune: profităm de 
drepturile acordate Dobrogenilor, ingaduiti-ni să ţinem la Tulcea 


www.cimec.ro 


410 N. IORGA 





un mare congres politic bulgar, în care să facem valabile reven- 
dicatiile noastre împotriva Statului Roman? 

Şi ce ati zice d-voastră dacă acei Unguri din munţii Mol- 
dovei cari au preoţi catolici şi învățători unguri si la cari cali- 
toresc agenţii societăţii de maghiarisare „Sf. Ladislau“ și cari pri- 
mesc gazete si calendare de la Unguri, fără ca nimeni să impie- 
dece această legătură a lor trădătoare cu Ungurii, ce ati zice dacă 
Ungurii din Moldova ar cere voie să ţină un congres national de 
revendicatii la Bacău? În această tara orice străin, Evreu, Bulgar 
sau Ungur, n'are voie să ţipă congres cu alt scop decât scopul 
naţional român. 

Dar va zice cineva: ei n'au în vedere aşa ceva. Este poate: 
un congres religios. D. Iosif R. Petreanu are însă bunătatea să. 
ni spuie ce are să se facă la congresul acela. Zice: 

„Nu este nimic hotărît inca, dar ideia dominantă în cercu- 
rile care sânt pentru ţinerea unui congres este ca el să fie convo- 
cat de militarii români de confesiune mosaică aflaţi în reservă şi 
constituiți în societăţi.” 

De ce tocmai de aceștia? 

„Pentru două motive şi anume: Evreii cari au satisfăcut 
legea recrutării nu pot fi consideraţi ca străini şi congresul trebuie: 
ținut de Evreii români: şi, al doilea, aceştia, adecă militarii ro- 
mani de confesiune mosaica, se pot mai lesne organisa“. 

Ce vor face? 

„Ce vom face? Nu ştiu nici eu...” 

Vedeti, ei nu stiu niciodata, dar totusi spun! 

„...Cred însă, că, în primul loc, vom protesta cu toată ener- 
gia contra calificativului de străini ce ni se dă. Noi, Românii de 
confesiune mosaică nu sântem nişte străini veniţi aici şi tolerati 
numai: sântem Români prin naştere, prin simtiminte şi prin da- 
toriile ce avem către această ţară; confesia nu are nicio impor- 
tanta..." 

„Confesiunea nu are nicio importanță...” Parca s'a gândit 
cineva vre-odată să li ceară socoteală de confesia lor! În Ardeal 
sânt Români de două confesiuni, si, noi îi iubim pe toţi de o po 
trivă, si pe cei de confesie apuseană, si pe cei de confesie rasa- 
riteana. Noi n'am fost niciodată un popor prigonitor pentru mo 
tive religioase. Aceasta ar fi cea din urmă acusare ce ni se poate 
aduce. 

„Si, precum nu se poate contesta Românului unit sau ca- 

tolic calitatea lui de Român, tot astfel nu ni se poate contesta nici 
noua aceasta calitate.'* 

Cu o singura deosebire: ca Romanii ortodocsi si Romanii 
uniți sânt Români de sânge, pe cari, totuşi, cand sânt născuţi in 
alt Stat, îi silim să ni ceară recunoaşterea. Aceştia, Evreii, însă 
nu au fost niciodată Români de sânge, nici nu au cerut recunoas- 
terea, şi nici nu am avut prilejul să lio acordăm. 

„„Aparţinem acestei tari... 

Asta nu e nimic. Pot să-i apartie, dar vorba e: tara să nu li 
apartie lor! (Aplause.) 

„i nu cunoaştem altă tara, cum, de pildă, sânt Grecii și 
Bulgarii romanisati™. 

Aceasta este o ofensă gratuită, adusă acelora dintre Ro-- 
mani cari pot să aibă între inaintasii lor ori Greci ori Bulgari, 
ori alte popoare creştine, si cari de multă vreme sau asimilat 
cu totul, si pentru cari ar fi şi o grobienie şi un lucru fără sens. 
să li se mai aducă o asemenea acusatie. 

La urmă : 

„Evreii de naţionalitate română au fost şi sânt un element 
preţios pentru tara noastră, pe toate terenurile“. 

D-lor, va să zică agitația evreiască s'a concretisat in forma. 
congresului acestuia. Şi, pentru ca acest congres să se poată tinea, 
se scot reservistii înainte, şi aceştia au fost indemnati să vie cu o- 

cerere a lor. 

lată apelul către reservisti, ca să se formeze in societăţi 
anumite în vederea căpătării de drepturi. Vedeţi : ca soldaţi, 
nu prea fac ispravă, numai ni umplu soldaţii noștri de boli de: 
ochi. Ajung reservişti. Când ajung reservisti, în loc să se as- 
tâmpere, ei întrebuinţează situaţia lor de reservişti, pentru ce? 
Pentru scopuri politice! Aceasta e cea mai înaltă si cea mai na- 
turală datorie a unui militar? 

D-lor, oamenii aceştia vând totul, exploatează până şi si 
tuatia lor de reservisti, cari au făcut oastea fără nicio primejdie 
şi cari n'au fost măcar dintre aceia ce au trecut prin foc şi 
gloanțe. Aceştia sant reserviști cari au făcut doi, trei ani de ca- 
sarmă, şi încă silindu-se cu toate mijloacele să capete concedii,. 
ori lucrând cu tot eroismul ca nişte cizmari şi croitori în ateliere. 
Si totuşi sânt reservisti așa de pretiosi, încât li se dă dreptul de a 
îi numai pentru că sânt reservişti, drepturi si pentru toţi cei-- 

alți ! 

lată ce se cere printr'o foaie, care e, am zice, un fel de 
;Monitoriu Oficial“ evreesc: 

„Reserviştii români de confesiune mosaică din Bucuresti 
sânt rugaţi a-și trimite adresa lor exactă unde domiciliază, pen- 
tru a li se face o comunicare de mare interes pentru toți reser- 
viştii. Se pot adresa, fie pe adresa d-lui H. Wacsal, Strada Re- 
gală, 16, fie pe adresa d-lui I. R. Petreanu, Strada Herescu- 
Năsturel, 28“. 

Nu „„Năsturel-Herescu', ci „„Herescu-Năsturel“, dar ei 
scriu de la dreapta la stânga, si asa trebuie să înțelegem (Ila- 
ritate.) 

Va să zică, d-lor, aici are cuvântul, nu numai d. ministru 
de Interne, ci si d. ministru de Razboiu. 

Nu știu dacă d. ministru de Razboiu îngăduie ca reservistii, 
cari sânt totuşi soldați, să se organiseze in asociații politice si sa 
lucreze în contra intereselor țării. 

Dacă dumnealui nu are această concepţie, și am dreptul să 
cred că nu are această concepţie, să binevoiască să iea măsuri 
în contra lui Wacsal din Strada Regală si Petreanu din Strada 
„Herescu-Năsturel', 28, cari se amestecă în rosturile reservisti- 
lor de natia lor, din cari caută să facă agitatori politici impotri- 
va Statului național român. 

Dar ni se pregăteşte o surprisa la 15 Februar. O să apară 
o foaie evreiască si mai dârză, — şi vedeţi că-şi îndârjesc Evreii 
mişcarea ! 

Foaia își zice: „organ politic independent“, — ca si ,,Adeva- 
rul“, — al Românilor de confesiune mosaica™. Acesta este un 
adaos pe care „Adevărul“ nu şi l-a pus încă, si ar fi de dorit sa 
figureze şi în această foaie. Această foaie adresează un „Apel 
către Evreii din țară.“ 

„Două motive puternice, printre multe altele, ne-au hotă- 
rit să facem să apară ziarul cotidian „Progresul“: nevoia de a 
arăta pe cale legală a publicităţii toate suferintile ce îndurăm...” 

Tot infama aceia de limbă, care, după ce sentimentele lor 
se unesc cu ale noastre, totuşi îndrăzneşte să facă o deosebire 
între ei si noi. Cred că, dacă ar fi vorba să li se acorde drepturi 
tuturor Evreilor, va trebui să se hotărască apoi care din cele două 
limbi trebuie să fie vorbită mai departe: ei trebuie să înveţe a 
scrie româneşte, sau noi să învăţăm a scrie jargonul lor, ca să 
fim uniţi în toate când vom forma o nouă Românie modernă? 

Nu se întâmplă o zi fără să vedem această populaţie neno- 
rocită pusă la grele încercări! Cum sânt trataţi aici, e lucru mare! 
S'a întâmplat focul din Târgu-Cucului de la Iaşi, şi imediat o 
foaie guvernamentală, a tinerilor liberali, a deschis o listă de sub- 
scriptie pentru a reclădi casele celor incendiati de acolo. Nu ştiu 
dacă si aceasta poate să fie persecuție! Cum poate să fie cineva 
mai amabil? Este adevărat că nu a produs mult subscriptia, dar 
în sfârşit ea poate continua. 

Al doilea : 

„Necesitatea de a lumina toate cercurile populaţiei asupra 
adevăratei înfățișări a chestiunii evreesti™. 

Va să zică la 15 Februar vom sta de vorbă, zilnic, cu repre- 
sintantii aspirațiilor evreieşti la noi. 


D-lor, cred că aceste aspirații sânt zadarnice, si, decât să-i 
lăsăm şi pe ei să creadă că pot ajunge la un capăt cu asemenea 
revendicări, cred că e mai bine să li dăm un răspuns lămurit, 
şi acest răspuns nu-l poate da decât Guvernul. Guvernul nu poate 
rămânea decât pe punctul articolului 7 modificat, dar cred că 
niciun partid din România nu se poate cobori să dea mai mult 
decât atâta. Si, în ce priveşte agitatiile acestea, cred ca ar fi de 
dorit ca Guvernul să declare că el le priveşte cu ochi cari numai 
simpatici nu pot fi. Şi că, în special, nu poate îngădui ţinerea 
unui congres de agitaţie în Bucureşti, care să represinte din partea 
unor străini nişte aspirații cu totul neadmisibile din punctul de 
vedere al stării actuale si a menirii în viitor, de o potriva de na- 
tionale, a Statului nostru; să se gândească deci, că, în cas contra- 
riu, nimeni dintre noi nu poate să garanteze ca poporatia noastră 
va păstra până la sfârşit liniştea desăvârşită și magnanima pe 
care a păstrat-o până acum fata de aceste provocări continue. 

Acesta este scopul interpelării mele. (Aplause prelungite.) 

O INTERPELARE 


(13 Februar 1910.) 


Lecomte du Noiiy ajunsese un Suveran cu budget special, nu al 
reparării, ci al transformării monumentelor vechii noastre arte (mai de- 
parte însăși interpelarea). 


D. N. Iorga : Domnule preşedinte, în vederea apropiatei 
presintări a budgetului, rog pe d. ministru al Cultelor şi Instruc- 
tiei Publice să-mi răspundă : Care a fost activitatea serviciului 
special de restaurare de supt direcţia d-lui A. Lecomte de 
Noiiy în ultimii cinci ani de zile? Care au fost sumele ce s'au 
încredinţat în acest timp d-lui Lecomte de Nowy, afară de aceia 
de 237.000 de lei din excedentul bugetar al anului trecut? De 
ce personal se serveşte d-l Lecomte de Noiy si ce norme urmează 
-d-sa în dările de samă, artistice si financiare, fata de Ministeriu? 

În vederea acestei interpelări, rog pe d. ministru de Instruc- 
tie a-mi comunica dosarele restauratiilor făcute de d. Lecomte 
de Noiiy, după sfinţirea bisericilor Sf. Nicolae Domnesc si Trei- 
Ierarhi, din Iasi. 

